
Cuvînt înainte 


D pentru înțelegerea naturii, setea de cunoaştere și de frumos nu 
sînt, în para noastră, flori rare. Ele cresc pe toate șantierele socialismului; 
rădăcinile lor îşi trag seva din solul marilor acțiuni înnoitoare ale producției, 
tehnicii și vieții noastre de fiecare zi. 
O dată descoperit filonul marilor bucurii ale cunoașterii, nimeni nu-l mai 
părăseşte. Așa se explică interesul mereu mai viu pentru cărțile, conferin- 
ţele și filmele de popularizare a ştiinţei; așa se explică tirajul de masă al 
unor lucrări științifice din domeniul matematicii, fizicii, biologiei, geo- 
grafiei, chimiei, 
Chimia a determinat în veacul nostru o adevărată revoluție în domeniul 
materialelor, așa cum fizica a determinat o revoluție în domeniul surselor 
şi a modalităţilor de utilizare a energiei. Prezența activă în mediul nostru 
de viață a produselor chimiei moderne — materiale plastice, cauciuc sintetic, 
antibiotice — alimentează interesul pentru această știință, care a inițiat 
şi a cîștigat o adevărată întrecere cu natura în elaborarea materialelor utile 
omului. 
Pentru oamenii muncii din patria noastră, chimia vorbește — prin cifrele 
însuflețitoare ale planurilor economice, prin combinatele care traduc în 
realitate aceste cifre — despre perspectivele imediate ale transformării 
petrolului și cărbunelui, a sării și gazelor, a stufului, nisipului, apei și 
aerului în țesături fine, în piese de mașini, în materiale de mobile și case, 
în obiecte de artă şi de uz curent. 
Devenită — în condiţiile socialismului — un aliat de nădejde al construc- 
torilor noii vieți, ştiinţa transformării substanțelor merită pe deplin atenția 
pe care i-o acordă partidul, interesul de care se bucură în școală, între cerce- 
tători și în masele largi de oameni ai muncii din patria noastră. 
Popularizării chimiei îi este consacrată lucrarea de față. 
Dintre diferitele modalități de tratare a unei discipline pentru nespecialiști 
sau pentru cei ce se pregătesc s-o studieze în mod sistematic, prezentarea 
| istorică are necontestate avantaje, Ea desfășoară filmul unei permanente 
d ofensive pentru cucerirea fortăreței cunoaşterii ; ea aduce pe lector sau ascul- 
tător în mijlocul problemelor care s-au pus pionierilor cercetării; ea comu- 
nică, o dată cu informaţiile strict științifice, împrejurările care au dus la 








constituirea unei ştiinţe, în luptă cu prejudecățile, cu tradițiile anchilo- 
zante, cu vechiul. 
Cartea de față încearcă o astfel de prezentare a chimiei, fără însă a se sub- 
stitui unei adevărate istorii a chimiei, care presupune tratarea sistematică 
a etapelor de dezvoltare, o ierarhizare riguroasă a valorii fiecărei legi și 
teorii şi a contribuției marilor chimişti, o analiză a tuturor liniilor de dez- 
voltare a chimiei. Paginile ce urmează nu-şi propun însă decit să evoce un 
şir de momente interesante din istoria de milenii a acestei discipline vechi 
i noi, 
Duc, este o știință experimentală în esenţa ei. În lumina experiențelor 
chimice — dialoguri între cercetători și natură, cu privire la structura și 
legile de formare a substanțelor — s-au ivit noțiunile de bază și ideile care 
constituie fondul teoriilor chimice. Experienţa a confirmat sau a infirmat 
ipoteze, a spulberat erori, a dezvăluit fenomene care scăpau observaţiei 
directe. Din experiențele de laborator s-au născut procedeele sintezei chi- 
mice industriale, 
Cartea noastră încearcă să urmărească evoluția activității experimentale în 
chimie. 
Fiind vorba despre o carte de popularizare, care se adresează unui cerc larg 
de cititori, nu ne-am mărginit la datele și semnificațiile strict chimice ale 
experiențelor. În cercetarea experimentală se împletesc personalitatea cer- 
cetătorului, concepţiile dominante ale epocii, posibilitățile materiale deter- 
minate de nivelul forțelor de producție și întreg ansamblul de idei izvorite 
din practica de producție și de cercetare. Urmînd determinantele experien- 
Fei chimice ajungem astfel la viața şi formația cercetătorului, la mediul 
tehnic, social și ideologic în care activează acesta, la momentul istoric în 
care se desfășoară activitatea experimentală. 
În acest fel se restrînge mult numărul momentelor ce pot fi descrise 'mai 
amănunțit, dar se obține o imagine mai concretă, mai istorică a lucrurilor 
povestite. Apare mai pregnant caracterul cercetării științifice ca o luptă 
continuă pentru depășirea nivelului de cunoaștere atins și ridicarea la altul 
mai înalt. 
S-a pus un accent deosebit asupra momentului de naștere a chimiei moderne 
pentru a evidenția condiţiile în care, din ceața tulbure a alchimiei, în luptă 
cu dogmele și prejudecățile, s-a ivit cercetarea chimică propriu-zisă, mo- 
dernă, experimentală, cu rădăcinile înfipte în nevoile reale ale producției 
sociale și orientată de idei tot mai limpezi, mai apropiate de înțelegerea 
naturii așa cum este ea, fără adaosuri fantastice. 
Urmărind apoi împrejurările în care s-au consolidat noțiunile chimiei mo- 
derne și s-au născut primele teorii generalizatoare, s-a ajuns în mod firesc 
la sublinierea corespondențelor dintre rezultatele concrete ale experiențelor 
chimice, dialectica naturii și gindirea dialectică despre natură. 
Dacă pentru perioadele dezvoltării chimiei, pînă la sfîrşitul veacului 
al XIX-lea, s-au putut urmări într-o oarecare măsură diferitele linii de dez- 
voltare ale chimiei și succesiunea cronologică a constituirii capitolelor 
acestei științe, pentru chimia veacului al XX-lea, aceasta nu a mai fost 
cu putință, datorită numărului problemelor şi diversității materialului. 





Am socotit însă că ar fi cu totul nepotrivit să-l părăsim pe cititor la sfir- 
șitul veacului al XIX-lea, cu mult înainte de a se fi obținut acele rezultate 
care au dus la constituirea industriei chimice moderne, înainte de a fi apă- 
rut masele plastice și cauciucul sintetic, vitaminele, antibioticele, radio- 
chimia și aplicațiile ei. S 

De aceea în partea a III-a și a IV-a s-au tratat mai sumar și fără a cuprinde 
toate ramurile, unele dintre principalele direcții de dezvoltare ale chimiei 
contemporane. S-a urmărit astfel familiarizarea cititorului cu cele mai 
importante noțiuni ale chimiei actuale. 

Sîntem conștienți că această lucrare are lipsuri, că pe viitor ea va nece- 
sita completări, îmbunătățiri de conținut și de formă. Editura şi autorul vor 
fi recunoscători cititorilor pentru observaţiile critice și sugestiile ce le 
vor face. 

Autorul mulțumește, pe această cale, tovarășilor prof. univ. Petre Spacu și 
Gheorghe Costeanu și tuturor celor ce l-au sprijinit prin binevoitoarele lor 


sugestii şi observații în cursul elaborării și definitivării acestei cărți. 

I. Experimentatori anonimi 


D. lungul mileniilor, cu mult înaintea apariției chimiei ca știință expe- 
rimentală și teoretică, cu mult înainte ca numele acestei științe să fi fost 
rostit pentru prima dată, oamenii au acumulat, prin experiența lor de zi 
cu zi, un vast material de cunoștințe și procedee în legătură cu transforma- 
rea substanțelor din natură, — operă colectivă și anonimă a unui lung șir 
de generații. 
Este de ajuns să enumerăm citeva dintre cele mai vechi invenții și descope- 

riri pentru a ne da seama ce au însemnat ele în istoria civilizației omenești, 
Extragerea cuprului din minereuri... Fabricarea bronzului... i 

Oțelul... Fabricarea vopselelor din pămințeluri și grăsimi animale... Cosi- 

toritul vaselor... Lacul chinezesc... Praful de puşcă... Sticla... Porțela- 

nul... Hirtia... Tăbăcitul pieilor şi pergamentul... Extragerea parfumurilor, 

a culorilor şi a sucurilor tămăduitoare din plante... Vinul și oţetul... Uleiul 

de măsline... Alifiile și plasturii de leac E rați cu rășini naturale... 
Săpunul moale... Zincul, antimoniul, plumbul, argintul, mercurul, cina- 

brul... 

Nimeni nu poate asocia — cu certitudinea adevărului istoric — un nume de 
inventator vreuneia din aceste creații ale geniului uman. Unele invenții 

şi meşteşuguri apar învăluite de nimbul legendei. Chiar și după inventarea 
scrisului, consemnările sînt nesigure, iar numele pe care le găsim legate de 

vreo invenție sînt nume de conducători politici, de faraoni și împărați, sau 

de cronicari care au înregistrat pentru generațiile următoare evenimentele 

epocii lor. 

Ceea ce se poate afirma cu toată siguranța este indisolubila legătură dintre 

aceste invenții și munca productivă. Ele sînt în fond momente ale anevoio- 

sului proces istoric de perfecționare a producției de bunuri materiale, ale 
dezvoltării forțelor de producție. 

Primele cunoștințe despre prefacerea substanțelor naturale le-au dobîndit 
oamenii epocii de piatră, în jurul focului. 

În vilvătaia care lumina și încălzea peșterile st colibele primitive se petre- 

ceau prefaceri uimitoare. Carnea crudă căpăta frăgezime şi un gust deosebit 

de plăcut. Grăsimea cărnii se topea și ardea în flacăra pilpiitoare. Lemnul 

se prefăcea în scrum sau mangal. Lutul se întărea ` iar împletitura de nuiele 

unsă cu lut ardea și oala răminea bună pentru păstrat și cărat apă. Ramurile 
plantelor cu sucuri colorate îşi arătau la foc însușirile. Arzind, rășina de 

molid umplea încăperea cu mirosul ei plăcut. Pietrele se înfierbîntau şi 11 

multe dintre ele se sfărîmau, prefăcîndu-se în prafuri colorate care, în ames- 
tec cu grăsimea prelinsă din carnea friptă sau cu măduva oaselor, dădeau 
boieli roșii sau galbene. Amestecul de făină cu apă, frământat şi pus să se 
usuce la soare — pîinea cea dintîi a oamenilor — se cocea la căldura 
focului mai bine decit la soare. 
În jurul focului și cu ajutorul lui a învăţat omul să topească pietrele din 
care curgea arama; în jurul focului a învățat să topească și să ciocănească 
aurul și argintul strălucitor. 
Oamenii din neolitic încălzeau apa cu pietre înfierbîntate Ja flacără, pe 
care le introduceau în vase mari cu apă. Au putut astfel observa ce se în- 
tîmplă cu diferite soiuri de piatră sub acțiunea flăcării și la cufundarea lor 
în apa rece. 
Ni-l putem închipui pe unul din acei experimentatori anonimi ai trecutului 
îndepărtat. 7 
Iată-l în fața focului, urmărind jocul flăcărilor, dansul scînteilor și fumul 
ce se ridică în virtejuri stranii. În ochii lui licărește flăcăruia curiozității 
şi un fel de teamă, 
El stîrneşte focul mișcînd gătejele. Adaugă din cînd în cînd o mînă de ră- 
murele subțiri și uscate. Din blana umezită de ploaie iese abur cald. Stind 
lingă foc, în adăpostul acoperit cu pămînt şi mușchi, cînd ploaia rece cade 
peste lume, ți se perindă în fața ochilor minţii imagini ale zilei care a tre- 
cut, ginduri la ziua ce vine. 
Se înserează și focul alungă din jurul lui aripile întunericului. În adăpost 
dorm copiii ghemuiţi unii în alții. Din frunzele culcușului se ridică o aromă 
îmbietoare. : 
Femeia trebăluiește în jurul focului. Ea îi aduce o oală cu lapte de capră. 
Omul nu bagă de seamă cele din jur. El ţine strîns în pumnul sting o 
piatră deosebită de toate celelalte, pe care le cunoaște bine, pe care le-a șle- 
fuit și le-a ciocănit de atitea ori, pe care le-a băgat de atitea ori în apa rece 
după ce le-a înfierbintat în flacără, Piatra este gălbuie, sfărimicioasă, 
și are un miros ciudat. A cules-o din apropierea muntelui care scuipă foc. 
i este teamă să nu stîrnească duhurile rele, dar dorința de a încerca este 
mai puternică. 
Nu cumva această piatră a adus din adincul muntelui o forță care s-ar putea 
folosi? Focul preface, focul ajută, N-ar putea oare flacăra schimba gustul 
neplăcut al pietrei? Sau culoarea? N-ar putea-o face tare, bună de şlefuit? 
El pune piatra galbenă peste jar și așteaptă înfiorat. 
Dar iată, din piatră începe să curgă un piriiaș gălbui. Piriiașul se îngroașă, 
se întunecă, îngheaţă, curge din nou. Apoi o flăcăruie albastră, pilpiitoare, 
diafană, unduind lin ca aripa unei păsări. Fumul miroase ciudat, înțepînd 
nările, O ultimă pilpiire ca o bătaie de aripă și flăcăruia albastră piere. 
Nu mai rămîne decit pămîntul cenușiu. Galbenul a dispărut. Lucrul care 
curgea a dispărut. 
Pe omul din fața vetrei îl încearcă fiorul unei spaime. Nu cumva duhul 
muntelui de foc a țișnit din piatră? 
Să mai încerce o dată,,. Se va repeta oare totul? 
Omul pune un nou bulgăraș la încălzit. De data asta mai mare și acoperit 
cu o oală de lut, în care vrea să prindă ce iese din piatră. 
Pe fundul vasului a apărut o floare galbenă, Încă o încercare... 





Chämiet? din vechea Mesopotamie (mi- 
leniul al 3-lea î.e.n.) 

> 
Nenumărate încercări de acest fel făcute 
în toate colțurile lumii, unde omul neoli- 
ticului, care prelucra neostenit pietrele 
pămîntului, întilnea sulful nativ, au 
dus, după mii de ani, la cunoașterea 
pucioasei și la folosirea ei. 
În Odiseea lui Homer (în care se povestesc 
evenimente din anii 800 î.e.n.) se spune 
că palatul lui Ulysse a fost curățat după 
alungarea pețitorilor neobrăzați ai Pene- 
lopei, arzîndu-se pucioasă în încăperi. 
Încercările de prelucrare a substanțelor 
din natură sînt strîns legate de dezvol- 
tarea așezărilor agricole. Engels arată în 
Dialectica naturii că începuturile chimiei 
au apărut pe o anumită treaptă de dez- 
voltare a agriculturii. Concluzia lui Engels este valabilă pentru toate po- 
poarele. Grinele, rădăcinile buruienilor, fructele de măslin, laptele anima- 
lelor, boabele de struguri, florile puneau la dispoziția meșteșugarilor, 
„cercetători“ ai antichității, materiale interesante. 
Din nenumăratele încercări asupra acestor materiale, s-au ivit: pîinea și 
vinul, leacuri și otrăvuri, uleiuri şi vopsele, argăseala şi parfumul; prelu- 
crarea acestor materiale a prilejuit observarea unor fenomene chimice atit 
de interesante, ca: dospirea aluatului, fermentația mustului și laptelui, 
oțetirea vinului, tăbăcitul pieilor, putrezirea plantelor și a cadavrelor de 
animale. 
Pe măsura dezvoltării agriculturii şi apoi — după apariția meșteșugurilor 
în cadrul societăţii sclavagiste — pe măsura dezvoltării metalurgiei, cera- 
micii, a producției materialelor de construcție, practica prelucrării sub- 
stanțelor naturale s-a perfecționat la toate popoarele antice, 
Metalurgia a avut un rol esențial în această evoluție, mai cu seamă din 
perioada în care omenirea a învățat să obțină metalele din minereuri. Ea 
a devenit de atunci o sursă centrală și o ramură a chimiei aplicate. 
Aurul şi argintul au fost cunoscute de mai toate popoarele Orientului antic, 
începînd de prin mileniile VI și V înaintea erei noastre. Artiştii meșteșugari 
ai antichității au modelat în aur și argint minunate opere de artă, Aceste 
metale au devenit apoi bani, mijloc general de schimb. Extragerea lor cerea 
munca grea a mii de oameni care să są încile munților. 
Descrierea pe care o face istoricul Diodor din Agirion (Sicilia), care a trăit 
acum aproape 2000 de ani, cu privire la munca în minele de aramă, aur și 
argint din Iberia (Spania), cuprinde un amestec de legendă și adevăr despre 
negustori lacomi, nemiloși stăpini de sclavi, st munca grea, ucigătoare din 
minele de pe vremea aceca. 
„Munţii numiți Pirinei, spune Diodor, întrec alți munți în înălțime și în- 
tinderi... Altădată, ei erau acoperiți de păduri dese și stufoase. Se poves- 
tește că aceste păduri au fost incendiate de niște păstori care-şi aprinseseră 
focurile în acele locuri. Pirjolul durind zile de-a rîndul, suprafața pămîntu- 

Spălarea, topirea și cîntărirea 
aurului în Egipt (2500 î.e.n.) 
< 

lui fu arsă și de aici vine 
numele munților Pirinei! Căl- 
dura incendiului topi minereul 
de argint din munți și înce- 
pură să curge pîriiașe de argint 
curat. Necunoscînd folosirea 
acestui metal, locuitorii băş- 
tinași l-au vindut în schimbul 
altor mărfuri ieftine negus- 
torilor fenicieni, care aflaseră 
de această întîmplare. Aceștia, 
importind argintul în Asia, 
în Grecia și pe alte meleaguri, 
au strîns averi uriaşe, Așa de 
mare era lăcomia acestor negustori, încît, după ce și-au încărcat corăbiile, 
au înlocuit plumbul ancorelor cu argint, care se mai găsea din belșug“. 
După această legendă despre începutul mineritului în Spania, Diodor de- 
scrie modul în care erau exploatate minele de cupru, aur, argint și staniu 
şi munca în aceste mine: 

„Lucrătorii care muncesc în mine aduc, așadar, stăpinilor lor mari bene- 
ficii. Acești nenorociți, ocupați zi și noapte în golurile subterane, Te 
șesc puterile și mor în număr mare, de cruntă mizerie. Nu li se dă nici un 
răgaz; ei își poartă jugul sub loviturile de bici ale stăpinilor, pînă ce-și 
sfirșesc jalnic zilele. Unii, cu corp mai viguros și inimă mai oțelită, își 
tirăsc mai indelung zilele, dar suferințele pe care le îndură îi fac să-și do- 
rească moartea“? 

Dacă aurul și argintul se găsesc în natură ca metale, iar extragerea lor 
cere mai multă muncă decit cunoștințe și iscusință, — în schimb cuprul 
nu se găsește de obicei în stare pură, ci în combinaţii cu sulful sau cu oxi- 
genul. Minereurile de cupru (cele cu sulf) trebuie transformate întîi în 
oxizi, iar aceștia, la rîndul lor trebuie reduși cu ajutorul cărbunelui. Aceasta 
presupune o vastă experiență practică, iscusință și temeinice cunoștințe, 
în care s-au contopit rezultatele unor împrejurări și observaţii întimplătoare, 
dar în care recunoaștem tot mai deslușit primele elemente ale unor căutări 
conștiente, precis orientate. 

Că au fost făcute asemenea încercări, că embrionul experienţei a apărut încă 
de pe atunci, din perioada orînduirii sclavagiste, se poate dovedi şi prin 
aceea că bronzul — aliaj care, fiind mai tare ca arama, a devenit materia- 
lul preferat pentru confecționarea unor unelte importante și a armelor — 
avea, în diferite regiuni ale Orientului antic, aceeaşi compoziție: 90%, ara- 
mă și 10% cositor, Aceasta presupune, fără îndoială, o serie de încercări, 
din care s-a acumulat o experiență. Cuprul nu se găsește în apropierea 








1 Piros = foc, în grecește, 
2 Rente Menards, Claude Sauvageot, Vie prives des anciens, 
vol. V, Paris, pp. 246—247, 

minereurilor de staniu, Cineva trebuie să fi încercat topirea lor laolaltă, 
Ideea de a găsi un metal mai „tare“ decit arama trebuie să fi stăpinit mințile 
multor meșteșugari ai aramei. Dar cum s-a ajuns la alierea celor două metale? 
Bronzul a apărut după ce extragerea aramei și confecționarea obiectelor de 
aramă, prin ciocănire, deveniseră îndeletniciri obișnuite. În atelierul 
vreunui meşteșugar aramagiu întîmplarea trebuie să fi dus la contopirea 
aramei cu cositorul. Apoi trebuie să fi urmat nenumărate încercări de 
reproducere voită a fenomenului, cercetarea rudimentară a proprietăţilor 
aliajului obținut. Topirea amestecului de aramă și cositor se face mult mai 
uşor, la căldură mai mică, Sub lovitura ciocanului bronzul se sfărimă, dar 
topitura turnată într-o formă de lemn devine un obiect cu însușiri intere- 
sante. O nouă tehnologie avea să apară, deosebită de aceea a ciocănitului, 
dar și aceasta presupune încercări repetate, experiență. Și astfel s-a ajuns, 
cu vremea, la renumitul bronz caucazian (în mileniul al doilea î.e.n., cînd 
munții Caucaz deveniseră un puternic centru al metalurgiei bronzului). ` 
Cite încercări nu se ascund în rețeta bronzului chinezesc „binemirositor'“, 
din care meșteșugarii chinezi făureau obiecte casnice și de podoabă, care 
păstrau timp de veacuri mirosul lor plăcut? 
Ceea ce este valabil pentru metalurgia metalelor neferoase este valabil și 
pentru meșteșugul mult mai complicat al obținerii oțelului. 
Timp îndelungat fierul rămînea inferior bronzului ca materie primă — era 
prea moale pentru ca din el să se poată face unelte și arme. De aceea era 
folosit mai mult ca material pentru podoabe, Numai cu prețul a nenumărate 
încercări au descoperit străvechii înaintași ai metalurgiștilor de azi că fierul 
devine cu atit mai tare şi mai rezistent, cu cît este topit de mai multe ori 
în focul de cărbuni. 
Găsirea „secretului“ fabricării oțelului este una din marile descoperiri ale 
tuturor timpurilor. Imaginaţia anticilor a învăluit în nimb de legendă arta 
făurarilor de oțel ca şi pe aceea a producătorilor și suflătorilor de sticlă, 
legată și ea de perfecționarea cuptoarelor şi deci a metodelor de folosire a 
căldurii de ardere a lemnului şi cărbunilor. 
În frescele de la Tell-el Amara din Egiptul de sus (1400 î.e.n.) se găsesc 
figurate toate fazele fabricației şi prelucrării sticlei, iar picturile din monu- 
mentele de la Bu-Assan (aproape de Teba), precum și aparatele găsite în 
aceste monumente dovedesc iscusința sticlarilor egipteni din al doilea mi- 
leniu î.e.n. Ei știau să prepare sticla, s-o coloreze, s-o taie şi s-o şlefuiască. 
Brățara reginei Aahotep (1700 î.e.n.) are ornamente de sticlă prinse, prin 
topire, în metal, iar colierul reginei Hatșepsut este alcătuit din mărgele 
de sticlă. O mărgea ovală, de culoare verzuie, găsită în mormintele farao- 
nilor datează de 5500 ani (3500 î.e.n.). 
Nu se poate stabili unde — pentru întiia 
oară în lume—a apărut acest material pe 
care natura nu l-a creat. Poporul egiptean a 
adus însă meşteşugul producerii sticlei la 
un nivel atît de înalt, încît, deși legendele 
> 
Vechi cuptorari metalurgi egipteni; cu papucii 
manevrează foalele 

despre sticlă pomenesc de alte meleaguri ca loc de baștină al ei, se poate 
socoti că este o invenţie egipteană. 

În Egipt se găsește din belșug nisip și silitră; iar cenușa unor plante ce 
cresc în Egipt conține multă potasă (carbonat de potasiu), Aceste materiale 
sînt componentele sticlei. Condiţiile naturale ale Egiptului erau, așadar, 
favorabile inventării sticlei, 

Fenicienii, care trebuie să fi preluat de la egipteni meșteșugul producerii 
sticlei, exportau în întreaga lume veche obiecte de sticlă de podoabă, precum 
și vase și flacoane de sticlă. Orașul Sidon era renumit pentru comerțul cu 
obiecte de sticlă. Poate de aceea s-a creat legenda originii feniciene a sti- 
clei, legendă pe care o reproduce Pliniu cel Bătrin în opera sa: 

„Există în Siria — spune Pliniu —un ținut numit Fenicia, vecin cu 
Iudeea, în care se află, la poalele munților Carmel, o mlaștină care se 
cheamă Sendebia. Se crede că din această mlaștină izvorăște fluviul Belus, 
care, după un curs de 5 000 de pași, se varsă în mare, dincolo de colonia 
Ptolemais. Acest fluviu milos și adînc nu-și descoperă nisipul pe care îl 
cară decit în timpul refluxului apelor mării. Atunci acest nisip bătut de 
valuri se curăță de toate necurățeniile. Se crede că în contact cu apele mării 
acestea acționează asupra lui și că fără asta nisipul nu ar avea nici o valoare. 
Malul de pe care se culege nisipul nu-i mai lung de 500 de paşi și timp de 
multe veacuri acesta a fost singurul loc în care se producea sticla. Se poves- 
teşte că negustorii de salpetru, E odată acolo, își pregăteau, răspin- 
diți de-a lungul malului, prinzul. Negăsind pietre pentru a-și înălța oalele, 
ei folosiră în loc de pietre turtele de salpetru din încărcătura Ee lor; 
și din salpetrul amestecat cu nisipul de pe mal, sub acţiunea focului, ei au 
văzut curgînd piriiașele transparente ale unei licori necunoscute ` și aceasta 
este originea sticlei. De atunci, cum meșteșugul este iscoditor și iscusit, 
oamenii nu s-au mai mulțumit să amestece salpetru cu nisip și născociră 
ideea de a amesteca în topitură magnetită, cu gîndul că ea va atrage sticla 
topită aşa cum atrage fierul. Și tot așa au început să introducă în topitură 
tot felul de pietricele colorate, scoici și nisip de scoici. 

Unii autori spun că sticla de India se face cu cristal-de-stîncă şi că de aceea 
este neîntrecută. 

Pentru topire se folosește lemnul ușor și uscat, se adaugă aramă de Cipru și 
salpetru, mai ales salpetru de Ofir. Se topește ca și arama în cuptoare și se 
capătă mase negricioase cu aspect gras. Sticla topită este așa de pătrunză- 
toare, că înainte de a o simţi, ca taie pînă la os părțile corpului pe care le 
atinge. Aceste mase se retopesc în cuptoare în care li se dă culoare; apoi, 
rînd pe rînd, sticla se suflă, se fasonează la cuptor, se cizelează ca argintul. 
Odinioară, orașul Sidon era celebru pentru atelierele sale de sticlă. Acesta 
a fost în vechime modul de producere a sticlei. Astăzi, în Italia, pe coastă, 
într-un loc de 600 de pași, între Cume și Liternum, se culege nisip alb, 
foarte moale; el se macină în piulițe și la moară, apoi se amestecă cu el 
trei părți de salpetru, fie în greutate, fie ca măsură (în volum —N.A4.); 
amestecul topit se trece în alte cuptoare unde se prinde într-o masă care „e 
numeşte amosilitră, Această masă se topește din nou și dă sticla curată 
sau turte de sticlă albă, Acest meșteșug a trecut în Galia și Spania, unde se 
produce în același fel. Se povestește că în timpul domniei lui Tiberiu s-a 
inventat o compoziție care dădea o sticlă ce se putea îndoi și prelucra ca 

















Meşteşugari egipteni preparînd şi utili- 
zînd clei la prelucrarea lemnului 

> 
arama și că întregul atelier al artistului 
a fost distrus pentru a evita deprecierea 
aramei, argintului și aurului“. 
Și Pliniu mai vorbește; despre sticla 
neagră asemănătoare cu piatra obsidiană, 
despre bijuterii și statui făcute din sticlă, 
despre sticla roșie, opacă, numită hema- 
tion, despre sticla albă, despre aceea 
care imită pietrele prețioase de cele mai diferite culori, despre sticla. 
transparentă şi incoloră, „cea mai prețuită dintre toate, pentru că seamănă 
cel mai mult cu cristalul“, despre sticla topită cu pucioasă care se întărește 
ca piatra, despre faptul că bule de sticlă umplute cu apă, puse în calea 
razelor soarelui, încălzesc atît de tare încît ard stofele. 

Sînt multe mii de ani de cînd egiptenii şi-au întemeiat așezările lor agricole 
pe malurile Nilului. În mîlul fertil adus de Nilul Alb din îndepărtatele 
regiuni cu vegetație tropicală și revărsat peste maluri de apele periodic 
umflate ale Nilului Albastru, alimentat de ploile din Etiopia, străvechi agri- 
cultori au cultivat grîne altădată sălbatice și, printre ele, orzul. 

Baza economiei statului sclavagist egiptean a fost agricultura irigată. Alături 
de cultura cerealelor, s-a dezvoltat în Egiptul antic cultura inului, a livezi- 
lor, a viței-de-vie, a măslinilor. 

Cercetarea. arheologică a dezgropat urmele culturii materiale a Egiptului 
antic fie sub forma obiectelor din morminte, fie sub forma sculpturilor și 
picturilor care ornau interiorul piramidelor și al templelor. 

S-a putut astfel stabili că, în timpul faraonului Sesostris (1880 î.e.n.), exis- 
tau în Egipt ateliere de fabricat bere și dubălării (ateliere de tăbăcit pielea). 
În amintirea unei glorioase expediții în regiunile din sudul Egiptului, în 
ținutul Pund, în timpul reginei Hatșepsut (1525—1503 î.e.n.) s-a construit 
la Teba, capitala Egiptului, un templu semigrotă ornamentat cu colonade. 
acestui templu sînt zugrăviți negrii din Pund (chipurile prizonieri- 
jul arată că este vorba despre un ținut din Africa orientală, 
probabil Somalia) şi se găsesc inscripții despre prada adusă. Pe lîngă mai- 
muţe cu coadă lungă, cîini, piei de pantere, indigeni și copiii lor, s-au adus: 
„tot felul de lemn parfumat din țara divină, un morman de rășine, lemn 
proaspăt de smirne, lemn negru și fildeș, argint și aur, lemn de Kina- 
mon, tămiie, alifii pentru ochi...“2 

Chiar enumerarea materialelor aduse ca pradă dovedeşte că atît în ținuturile 
din centrul Africii, cît şi în Egipt erau cunoscute procedee prin care materiale 
din natură sufereau adînci transformări. Se extrăgeau și se foloseau rășini 
şi arome naturale: se produceau „alifii pentru ochi“. Armatele faraonilor 
aduceau de prin toate țările cucerite sclavi pricepuți în extragerea minereu- 





linius, Istoria naturală, vol. 2, Paris, 1955, p. 530. 


2 — Lumini în retortă 


P 
V. I. Avdiev, Istoria Orientului antic, Editura de Stat, Bucureşti, 1951, p. 143. 

rilor, în obținerea metalelor din minereuri, în producerea uleiurilor, balsa- 
murilor și coloranților. Arta egipteană a îmbălsămării mumiilor consti- 
tuie o strălucită dovadă a unei practici chimice de milenii. În atelierele 
care aparțineau faraonilor egipteni țesăturile sînt vopsite cu culori vegetale 
şi animale, fixate cu mordanți. Resturi de ţesături găsite în piramide și-au 
păstrat culoarea vie peste mileniile care ne despart de aceste momente ale 
civilizației sclavagiste. 

Dacă nu li se poate atribui fenicienilor inventarea sticlei, a cărei tehnică au 
preluat-o de la egipteni, ei sînt fără îndoială aceia care au descoperit 
tehnica vopsitului cu purpură. Cu roșul aprins şi violetul închis, pe care-l 
preparau din moluște marine, ale căror scoici se găseau în cantități imense 
pe țărmul fenician, meșterii fenicieni vopseau pînza și stofele, creînd mărfuri 
cunoscute în întreaga lume veche. Culorile de purpură erau neîntrecute. 
Nu-i astfel de mirare că despre pescuitul perlelor și despre prepararea acestor 
minunate culori vorbesc și Pliniu cel Bătrîn și marele Aristotel. 

„Cel mai bun pescuit de purpură, scrie Pliniu — se face după arșița lui 
cuptor sau înaintea primăverii, căci atunci cînd ele își pierd acel soi de ceară 
pe care-l conțin, sucul lor este prea fluid. Asta nu se știe în vopsitorii, deși 
luciul este deosebit de important. Se scoate apoi din scoica de purpură 
vîna și se adaugă 20 uncii pentru fiecare chintal. Se lasă să se macereze 
această licoare timp de 3 zile; cu cît este mai proaspătă, cu atît mai 
multă tărie are. Apoi se fierbe în vase de plumb, pînă cînd 100 de amfore 
se reduc la 50 livre (adică la 1/16 parte); după aceea se fierbe din nou 
într-un cuptor lung, la căldură potrivită. 

După ce se îndepărtează spuma produsă de carnea prinsă de vine, se trece 
la încercarea licorii... Pentru asta se moaie în ea lină bine spălată; culoa- 
rea căutată este roșul închis. Se lasă apoi lina să se îmbibe timp de 5 ore... 
Melcul de mare nu se foloseşte singur, căci culoarea iese la apă; amestecat 
cu purpura de mare dă acea nuanță întunecată și luciul stacojiu. 
Folosind 50 livre de lînă, 200 livre de melc de mare, 100 livre de purpură 
marină, se obține o foarte frumoasă culoare de ametist... Purpura siriană 
cea mai prețuită este cea de culoarea sîngelui închegat, negricioasă în lumina 
răsfrîntă, "7 

Aristotel descrie scoicile de purpură de diferite specii și vorbește despre 
„Pigmentul“ scoicilor de purpură care „greșit se numeşte floare“, despre 
necesitatea de a măcina scoicile de vii, căci altfel pierd floarea, 

Lista vechilor cuceriri ale popoarelor în domeniul prelucrării substanțelor 
naturale este lungă. Generaţie după generație îmbogățea practica creatoare. 
Cu 3900 de ani înaintea erei noastre, fenicienii lucrau din piele tăbăcită 
scuturi, haine, burdufuri pentru apă și pînză de corăbii. 

În Mesopotamia — țara dintre fluvii — nu se găseau în cantitate suficientă 
mici metale, nici lemne și nici piatră. De aceea se foloseau mult și în 
diferite feluri lutul și trestia. Din lut se făceau butoaie, căzi, lăzi, hornuri, 
sobe, vetre, fuse, opaițe, tipare de topit şi chiar sicrie. Dar cel mai de 
seamă produs de lut specific condițiilor naturale din Mesopotamia era cără- 
mida, care se fabrica, dintr-un amestec de lut, paie și trestie. Această cără- 
midă era uscată la soare și apoi, într-o perioadă mai tîrzie, în cuptoare. 


1 Plinius, op. cit, vol. 1, p. 381. 








Babilonienii au dezvoltat în mod deosebit tehnica construcțiilor. Pentru 
cimentarea cărămizilor arse foloseau un material făcut din asfalt. Bitumul 
sau asfaltul lichid este unul din materialele folosite pentru întîia dată în 
lume de către babilonieni. 

Creșterea vitelor, pentru care în Mesopotamia existau condiții deosebit de 
prielnice (se creșteau turme de oi, capre, porci și tauri), a determinat o 
puternică dezvoltare a pielăriei și deci a tăbăcitului. 

Spun cronicile vechi că ptolemeii din Alexandria, atunci cînd s-a instituit 
faimoasa bibliotecă, geloși de concurența pe care le-o făceau regii Perga- 
mului, care voiau să-și facă o bibliotecă la fel, au oprit exportul de papirus, 
Atunci pergamezii au inventat pergamentul din piele de oaie, material mai 
durabil decît papirusul și care avea și avantajul că scrisul se putea șterge 
cu buretele. Lui Eumenes din Pergam (263 î.e.n.) i se atribuie inventarea 
acestui interesant material. Adevărul este că pentru a ajunge la inventarea 
pergamentului, meșteșugul tăbăcirii și prelucrării pieilor — care presupune 
urmărirea atentă a unor procese de fermentație, precum și adaosuri de sub- 
stanțe — trebuie să fi ajuns la o înaltă măiestrie. 

Chinezii cultivau orezul pe ogoarele acoperite cu mîlul roditor al Fluviului 
Galben, începînd de acum 4000 de ani. 

Izvoarele chineze povestesc despre Șen-Nun, „inventator al plugului..., 
părintele agriculturii, al leacurilor și al artei de a tămădui“, care a scris 
acum 5000 de ani cartea Penkin, cuprinzînd 165 de leacuri. În această 
carte, se descriu tot felul de rădăcini de plante, gustul lor și înrîurirea. 
lor diferită asupra corpului omenesc. În lucrarea Nas-kiio (Sistemul intern) 
a chinezului Rai-Co, se găsesc consemnate rezultatele încercărilor de folo- 
sire a leacurilor naturale. Este un amestec de experiențe şi idei despre sănă- 
tate și boală, o adevărată „artă medicală“ care datează din anul 2600 î.e.n. 
Pentru țesăturile lor, meșteșugarii chinezi căutau coloranți vii și rezistenți. 
Pentru tăbăcitul pieilor, pentru cositoritul vaselor de metal, pentru înfru- 
musețarea oalelor, acești meșteșugari descopereau mereu rețete noi. Din 
nucile copacului tung, ei extrăgeau un ulei care în amestec cu rășina copa- 
cului de lac și negru de cărbune, dădea neîntrecutul lac negru chinezesc. 
Cu peste 3000 de ani în urmă, meșteșugarii chinezi ştiau să producă bronzul, 
«lin care făureau arme tari și vase. Pe lîngă bronzul mirositor „arama albă“ 
(bai-tum) este o străveche cucerire a meșterilor chinezi. Din bai-tun, chi- 
nezii făureau clopoței cu clinchet minunat. Tot chinezii sînt descoperitorii 
zincului! (numit şi metal chinezesc) pe care chinezii îl extrăgeau și-l prelu- 
eran de aproape 2000 de ani, dar care în Europa a început să fie cunoscut 
abia în veacul al VII-lea al erei noastre. 

“Cu peste 3000 de ani înaintea erei noastre, meșteri olari au început să folo- 
sească argila albă din colinele înalte de pe lîngă orășelul Ţindecen. De la 
numele „gaolin“, care în limba chineză înseamnă „colinele înalte“, a rămas 
numele folosit astăzi de chimiştii din lumea întreagă pentru argila albă din 
care se fabrică porțelanul. Arzînd în cuptoare vasele modelate din materia- 
lul obținut prin amestecul argilei albe cu pegmatita (rocă alcătuită din feld- 
spat şi cuarț), olarii chinezi au obținut vase albe, translucide sau străvezii, 
ai căror pereți aveau în bătaia razelor o strălucire sidefie, trandafirie, 
albastră sau roz-aurie. Au inventat astfel porțelanul. 


1 Cuvîntul vine de la sin care înseamnă chinez. 

Desenatorii și pictorii chinezi au lăsat opere de artă nepieritoare pe pereții 
vaselor de porțelan. În afară de valoarea artistică a acestor vase, folo- 
site ca obiecte de podoabă, este greu de evaluat însemnătatea acestui mate- 
rial pentru întreaga evoluție a experienței chimice. Creuzetele rezistente la 
foc se fac din porțelan. Tuburile cuptoarelor de laborator se fac din porțelan. 
Ele se pot încălzi pînă la roșu, fără să se înmoaie sau să crape, fără să 
impurifice substanțele introduse. 

După ce au folosit pentru scris, ca şi celelalte popoare, argila, piatra, lemnul, 
chinezii au trecut (acum 3000 de ani) la folosirea plăcilor de bambus și 
mai apoi (acum 2200 de ani) a hîrtiei de mătase. Dar după sute de ani 
de încercări ale unui șir de generaţii de meșteri, Tai-Lun din Nankin izbu- 
tește, în anul 105 e.n. să producă din scoarța copacilor, precum și din cîrpe, 
cîlți sau paie, prin fărîmițare și frămîntare cu apă, pasta din care se în- 
tindeau foile albe de ci. Fabricarea hîrtiei s-a perfecționat neîncetat. La. 
desăvirşirea procedeelor de fabricare a hîrtiei, au participat meșterii uzbeci 
din Samarkand, care au lucrat împreună cu meșterii chinezi, stabiliți în. 
Samarkand în anul 751, după lupta dintre trupele chineze şi cele ale califa- 
tului arab învingător. 

Ar trebui să mai pomenim despre tușul de xilogravură, de cerneala chine- 
zească de tipar, dar ajunge să amintim despre marea descoperire a prafului 
de pușcă. 

SS „sarea chineză“, era cunoscut de către renumiți meșteri și învă- 
att dé Ge malurile Fluviului Mărgăritarelor și ale Fluviului Albastru, din 
orașele Canton și Fuciu. În veacul al II-lea al erei noastre, lucrau, în la- 
boratoare special amenajate pentru tot felul de experienţe, vestitul 
Vei Po-ian din Canton și Co-Fun din Antin. 

Făcînd felurite încercări, învățații chinezi au ajuns să amestece 60%, sal- 
petru cu 20% pucioasă și 20%, cărbune. Ei au inventat astfel „doctoria de 
foc“ (Ho-iao) sau „bubuitul care cutremură cerul“. 

Învățații chinezi care se ocupau cu transformarea substanțelor au cunoscut 
şi metalul lichid, mercurul, pe care îl numeau „duhul balaurului verde“, 
au cunoscut cinabrul („leul roșu“) — cristale roșii de sulfură de mercur, din 
care se extrage prin încălzire mercurul — arsenicul și sublimatul corosiv 
(puternică otravă, combinație a mercurului cu clorul) și un șir întreg de 
alte substanțe, ca plumbul („apa balaurului alb“), calomelul, sulfatul de 
sodiu etc. Cu 3000 de ani înaintea erei noastre, se foloseau în China 
preparate de mercur pentru tratamentul leprei. 

Legăturile comerciale dintre popoarele Orientului antic şi cele de pe țărmu- 
rile Mediteranei au mijlocit îmbogățirea meșteșugurilor şi culturii grecilor 
şi romanilor cu creațiile civilizației chineze, egiptene, babiloniene etc. 
Într-o străveche ghicitoare greacă, cerneala își mărturisește existența: 
„sînt neagră, albă, galbenă și umedă; dacă mă întinzi pe un fund de lemn, 
cu ajutorul fierului și al mäint. vorbesc fără să vorbesc“. 

Grecii și romanii preparau cerneală din apă gumată cu diverse răşini colo- 
rate sau cu drojdie de vin, alaun și culori. 

Ei preparau pap din miez de făină în apă fierbinte, adăugînd câteva pică- 
turi de oțet. 

Homer pomenește despre rășina sandarak folosită la prepararea pulberilor 
și a lumînărilor de afumat, la alifii și la plasturi; despre folosirea uleiului 








de măsline în țesătorii, despre utilizarea exerementelor ca îngrășămînt 
al pămîntului. 

Metalele, sticla şi porțelanul, culorile naturale, Jeacurile extrase din plante, 
cerneala, parfumurile, vinul, hîrtia, pielea tăbăcită și pergamentul, ceara și 
uleiurile sînt — în domeniul prelucră materialelor din natură — cele 
mai importante cuceriri ale omenirii pînă în primele veacuri ale erei noastre. 
Practica transformării substanțelor din natură se îmbogățea o dată cu 
naşterea și perfecționarea meşteşugurilor. În metalurgie, în cositoritul 
vaselor, în producția materialelor de construcție, în ceramică, în țesătorie 
și vopsitorie, în tăbăcitul pieilor se găsesc începuturile și prima epocă de 
dezvoltare a practicii chimice. 

În aceste meşteşuguri se găsește sursa vie a chimiei experimentale. Din prac- 
tica de milenii a vechilor popoare s-au născut primele idei despre sub- 
stanţe și transformările lor, simburii unor teorii despre materie și despre 
prefacerile substanțelor. 





II. Rădăcinile lucrurilor 

Concepţiile ginditorilor antichității 
despre structura materiei 


Priveşte fărimele toate ce joacă în raza de soare 
Căci din vălmășagul acesta putea-vei bine-nţelege 
De asemeni mișcarea cea vie a-ntregii materii 
Ce-n ea se petrece ascunsă de-a noastră privire. 


(LUCREȚIU, Despre natura lucrurilor 
A 


L mintea omului primitiv, incapabil încă să pătrundă adevăratele cauze 
ale fenomenelor, reflectarea fantastică a naturii dădea naștere unui adevă- 
rat univers de naive credințe animiste, superstiții și mituri, de idoli și 
duhuri. Aceste credințe s-au perpetuat și mai tirziu, constituind izvorul 
religiilor și al teoriilor filozofice idealiste ale antichității, 

Dar pe măsură ce se dezvoltă practica de producție a societății sclavagiste, 
din rețeaua fantastică a miturilor şi superstițiilor încep să se desprindă, 
cunoștințe precise, tot mai numeroase — şi, cu timpul tot mai bine înche- 
gate într-un ansamblu care tinde să devină un sistem — despre lucruri, 
fenomene, despre legăturile dintre ele. Desigur, concepții naiv-realiste 
existau și în perioada comunei primitive. Dar acum, din observaţie și prac- 
tică se formează, printr-un îndelungat proces de generalizare şi abstractizare, 
un șir de noțiuni din ce în ce mai cuprinzătoare. Apar ideile de număr, 
cantitate și raport cantitativ, de calitate și formă, noțiunile de cauză și 
efect, de materie și altele. Acestea nu mai sînt duhuri care se ascund în 
spatele lucrurilor, ci concepte care, oricît de abstracte ar fi, oglindesc rea- 
litatea, slujind omului drept instrumente de cunoaştere, gîndire, acțiune 
asupra lucrurilor. Se ivesc embrionii matematicii, astronomiei, medicinei — 
nucleul primelor științe — şi o dată cu ele, scrisul. 

Primele mlădițe ale științei, ivite cu cîteva milenii înaintea erei noastre 
în țările Orientului antic, sînt totodată şi primii muguri ai concepției 
materialiste — primele încercări de a explica natura prin ea însăși, fără 
nici un adaos fantastico-religios. Pretutindeni, în creşterea lor, aceste 
mlădițe aveau de înfruntat împotrivirea puternică a religiilor și concepții- 
lor idealiste făurite pentru a servi interesele de clasă ale aristocrației scla- 
vagiste. 





Concepții din Orientul antic 


Una dintre cele mai vechi idei generale despre materialitatea și unitatea 
materială a lumii o găsim în monumentele culturii Egiptului antic. Rolul 
uriaș al apelor Nilului în viața poporului egiptean și practica străveche a 
vopsirii cu soluții de coloranți sau a producerii leacurilor din sucuri de 
plante trebuie să fi dus la ideea că apa a dat naștere tuturor lucrurilor. 





Apa și aerul reprezintă, în vechile însemnări egiptene, elementele alcătui- 
toare ale naturii. 

O concepție asemănătoare o regăsim la babilonieni. Într-o străveche cosmo- 
gonie babiloniană, întîlnim această explicație a formării lumii: 

„Pe vremea cînd sus n-a fost cerul și jos n-a fost pămîntul, era numai apa 
dulce și apa sărată. Din amestecul lor s-a născut pămîntul“. 

Această idee cosmogonică se întemeiază pe observația că la gura Eufratului 
se formează mereu pămînt fertil din amestecul apelor Eufratului cu apele 
sărate ale Golfului Persic. Era, de fapt, observația coagulării soluțiilor 
coloidale din apele curgătoare sub influența apelor sărate ale mării; era o 
generalizare mult peste limitele fenomenului observat, dar tipic materialistă. 
Apa, factorul esențial în agricultura irigată, este proclamată ca unul dintre 
elementele lumii și de filozofii indieni, din mileniul I î.e.n. 

În diferite pasaje din Upamișade? se discută principiul de bază al lumii, 
care este considerat uneori apa, alteori focul sau aerul, lumina, spațiul sau 
timpul. Astfel, în una din convorbirile Upanişadelor, se spune: 

„1. Numai aerul este cu adevărat principiul atotcuprinzător, deoarece cînd 
încetează focul, el iese (pleacă) în aer, cînd apune soarele, el pleacă în aer, 
tot așa și luna, cînd apune, pleacă în aer. 2. Cînd apa se evaporă, ea pleacă 
în aer, deoarece aerul cu adevărat le înghite pe toate. Același lucru este 
valabil şi pentru zei 13 

Poemul epic Mahābhārata (alcătuit cam la jumătatea primului mileniu 
î.e.n.) cuprinde exprimarea unor doctrine filozofice, care au influențat pe 
mulți gînditori ai lumii antice. 

Într-una din acestea — doctrina prakiri — este considerată drept realitate 
finală a lumii materia veșnică, necreată de nimeni, cuprinzînd în sine pro- 
pria-i cauză și care se găsește în necontenită stare de creare și nimicire. 
Filozoful neagă existența independentă a sufletului și conștiinței și susține 
că sufletul apare din materie. 

În filozofia Indiei antice, cea mai puternică și mai limpede expresie a idei- 
lor materialiste o găsim în doctrina denumită carvăkă. 

Adepții ei, ateiști convinși, considerau că lumea este materială, că totul 
în lume se compune din patru elemente: focul, aerul, apa și pămîntul 
și că din asemenea particule materiale sînt alcătuite și fiinţele vii, inclusiv 
omul. Însăși conștiința nu există separat, ea apare ca rezultat al îmbinării 
celor 4 elemente în corpul omenesc și piere o dată cu acesta. Kc 
Alte doctrine filozofice proclamă mai tîrziu ideea că lumea este formată din 
particule de apă, pămînt, aer și foc, conţinute în eter, timp și spațiu. 
Particulele componente ale lumii (anu) se deosebesc între ele prin dimen- 
siuni, formă și greutate. 

Această concepție atomistă rudimentară trebuie să fi apărut sub influența 
școlii filozofice atomiste a grecilor. 

La începutul mileniului I f.e.n., apar în China, în luptă cu reprezentările 
și ideile mitice și teiste, idei materialiste despre elementele prime ale 


1V.1, Avdiev, op. cit., p. 143. 

a Dialoguri între dascăl și învățăcei, exprimînd concepțiile filozofice ale diferitelor 
şcoli. Upanişadele au fost scrise în cursul mileniului întîi — după unii cercetători, 
începînd din secolul al III-lea, după alții mai tirziu, dar în orice caz înaintea apa- 
ziției budismului — secolul al VI-lea — al V-lea. 

3 Istoria filozofiei, vol. I, Editura Ştiinţifică, București, 1958, p. 43. 

lumii. Apa, focul, metalul, pămîntul și lemnul, acestea sînt elementele esen- 
țiale ale lumii. În natură, spune filozoful chinez, nu există minuni. Toate 
corpurile se nasc prin îmbinarea a două esențe primare Zen și în, contrare 
una alteia ca lumina și întunericul, ca dulcele şi amarul, ca frigul și căl- 
dura. Din împletirea esențelor ian și în se formează cele cinci elemente 
esențiale ale lumii: apa, focul, metalul, pămîntul și lemnul. Aceste ele- 
mente se pot transforma toate unul în altul. 

Nu-i greu să recunoști în cele cinci elemente cele mai obișnuite și mai impor- 
tante materiale pe care le prelucrau oamenii, alături de apă și foc, fără de 
care prelucrarea. lor nu-i cu putință. Nenumăratele prefaceri din natură și 
din ateliere îi duceau pe gînditorii chinezi la ideea „transformării“ și la 
ideea „elementelor“ de bază din care ar fi alcătuite toate corpurile din 
lume. 

Doctrina filozofică a daoismului arăta că viața naturii şi a oamenilor nu se 
supune voinței cerului, ci legii universale dao, care aduce ordine în haosul 
lucrurilor. În lume nu există nimic permanent, totul e în mișcare și dezvol- 
tare, apariție şi pieire, totul se transformă și la un anumit punct al dezvol- 
tării devine contrariul său. 


Concepțiile vechilor greci. Naşterea teoriei atomiste 


Gindirea lumii vechi își găseşte cea mai luminoasă expresie în concepțiile 
filozofico-științifice ale greciei antice. 

Mari navigatori și neguțători, iscusiți meșteșugari, întemeietori de colonii 
înfloritoare în Asia Mică, Grecii preiau și dezvoltă cunoștințele științifice și 
ideile materialiste încolţite în țările Orientului. 

Pe atunci filozofia și știința — care nu se despărțise încă în diferite ramuri 
— alcătuiau un singur tot. Primele avînturi pe cărările științei au fost și 
primele mari încercări de a înțelege esența însăși a naturii nesfîrșite. Gândi- 
torii antichității cuprindeau, într-o singură privire, întreaga natură și încer- 
cau să înțeleagă temeiurile cele mai adinci ale existenței, ale transformărilor 
ei. Matematicianul și geometrul nu dezlegau numai probleme și nu demon- 
strau doar teoreme, ci interpretau, în lumina cunoștințelor lor, întreaga 
lume și viață. 

Savanții-filozofi ai vechii Grecii trăiau în mijlocul unei societăți împărțite 
în stăpini și sclavi, în clase și pături sociale cu interese contradictorii. Ală- 
turi de insuficiența cunoștințelor, interesele şi năzuințele diferitelor grupuri 
sociale își puneau pecetea pe concepțiile despre natură, societate şi gîndire. 
Fiecare pas al filozofilor naturii pe calea explicării materialiste, științifice 
a lumii întîmpina împotrivirea înverșunată a reprezentanților religiei și 
filozofiei idealiste. Imaginea cauzală spontan-dialectică a lumii în ansam- 
blul ei, creată de filozofii materialiști greci, își păstrează și azi prospețimea 
și vigoarea, cu toate naivitățile pe care le cuprindea. Marii filozofi greci au 
reușit să presimtă, fie chiar într-o formă extrem de îndepărtată, unele din 
ideile fundamentale ale științei de azi şi — printre ele — teoria atomistă 
care, transformîndu-se necontenit de-a lungul secolelor, o dată cu dezvoltarea 
generală a științei, a devenit o temelie a fizicii şi chimiei secolului al XX-lea. 








Materialiștii vechii Grecii căutau să explice fenomenele naturii pe baza unui 
principiu material unic. 

Vestitul Tales din Milet (aprox. 624—547 î.e.n.), care a călătorit prin 
Egipt, susținea că elementul primordial și izvorul lumii este apa, aflată în 
necontenită mișcare. Totul provine din apă și se întoarce în ea. 

În același veac cu Tales a trăit și a gîndit matematicianul Anaximandru 
(aprox. 610—546 î.c.n.), care în cartea sa Despre natură susținea că la 
temelia universului stă un element originar pe care-l numește apeiron, adică 
materia nedefinită, veșnică, nepieritoare, nesfîrşită şi în neîncetată miş- 
care, că din acest element originar se despart perechi de principii opuse: 
solidul și lichidul, căldura și frigul, din care, prin felurite combinații, 
iau naștere toate substanțele lumii: pămîntul, apa, aerul și focul. 
Elevul lui Anaximandru, Anaximene (aprox. 585—525 î.e.n.), şi el contem- 
poran cu Tales, pune la temelia lumii, ca element unic, ca început al tutu- 
ror lucrurilor — aerul. 

Din aer, prin răcirea sau condensarea lui, se nasc toate corpurile lumii. 
Din el se ivesc și în el se întorc toate. Oamenii, animalele și plantele își 
iau viața din aerul inițial, respirînd particule de aer. 

Îndrăzneţii gînditori materialiști greci, interesați, ca şi întreaga pătură 
socială pe care o reprezentau — aceea a meșteșugarilor, negustorilor, naviga- 
torilor — să afle, să știe, să cunoască, să înțeleagă, nu se împiedicau de 
mituri, de credințe, de superstiții. „Lumea — scrie Heraclit (aprox. 
530 — 470 î.e.n,), contemporan al lui Pitagora — este singurul lucru dintre 
toate care nu a fost creat de nici un zeu, de nici un om, ci a fost, este și 
va fi un veșnic foc viu, aprinzîndu-se după anumite legi și stingîndu-se după 
anumite legi“. 

După cum vedem, elementul primar, rădăcina lumii, în cugetarea lui 
Heraclit, este focul. Dar gîndirea lui Heraclit nu se oprește la arătarea 
rădăcinii lucrurilor. El susține veșnica și neîncetata lor mișcare și prefacere 
(Panta rei = toate curg) și arată cauza acestor prefaceri; ea se găsește în 
„lupta contrariilor“. Lupta este izvorul a tot ce există, susține Heraclit. 
Giînditorii greci nu aveau la îndemînă rezultatele observaţiilor și experien- 
telor precise, care s-au putut face mult mai tîrziu, cînd uneltele, în general, 
și uneltele cercetării științifice, în special, s-au dezvoltat pînă la un nivel 
care îngăduia măsurarea tot mai precisă ` ei nu aveau la îndemână nici micro- 
metre, nici microscoape, nici lunete; ei nu aveau la îndemînă materialul 
de fapte și observaţii pe care s-a întemeiat descoperirea legilor naturii în 
veacurile al XVI-lea, al XVII-lea și pînă în zilele noastre. Dar ei încercau 
totuși să-și explice natura pe baza observațiilor făcute în călătoriile lor, în 
atelierele meșteșugarilor, în mine, în procesul viu al producției. Unii făceau 
chiar experiențe pentru a dovedi adevărul susținerilor lor. Astfel, de pildă, 
Anaxagora și Empedocle au dovedit prin experiențe natura materială a 
aerului. Empedocle a făcut experiențe cu un clopot de sticlă, arătînd că 
apa poate intra într-un vas numai cînd este îndepărtat aerul. 

Filozoful sicilian Empedocle (490—430 î.e.n.) susținea că „rădăcinile“ 
lumii, rădăcinile materiei, sînt: pămîntul, apa, aerul și focul, adică un solid, 
un lichid, un gaz și o substanță mai rară decît gazul. Și iată cum se demon- 
stra această teorie ;-dacă, de pildă, arde un lemn verde, vezi focul, care se 
înfățișează ochiului prin propria-i lumină ; fumul dispare prefăcîndu-se în 

aer; la capetele lemnului mustește apa, iar cenușa rămasă are toate însu- 
şirile pămîntului. 

Empedocle susținea că prin unirea celor patru elemente în diferite proporții 
se poate explica toată nesfirșita felurime a substanțelor cunoscute omului, 
așa cum prin meșteșugita combinare a patru culori poți obține toate nuan- 
tele posibile. De aici pînă la teoria atomistă primitivă nu mai era decît 
un pas. 

ncununarea gîndirii materialiste a Greciei antice o constituie teoria ato- 
mistă. Cuvîntul „atom“, repetat în zilele noastre de sute de mii de ori, 
în lucrările fizicienilor și chimiștilor, în note diplomatice şi în cuvântările: 
rostite la mitinguri, cuvîntul acesta care aprinde astăzi imaginația scriitori- 
lor a fost folosit pentru prima oară cu 2 500 de ani în urmă. Atomi 
așa cum îi cunoaștem astăzi și în nucleul cărora a pătruns ştiinţa veacului 
nostru, nu se aseamănă decît prea puțin cu particulele concepute de filozofii 
din Abdera ; dar ideea constituției atomice a materiei își are originea în teoria 
elaborată de Leucip, întemeietorul școlii din Abdera (aprox. 500—440 î.e.n.), 
şi Democrit, care a trăit în Abdera cam între anii 460—370 î.e.n. 
Teoria atomistă a lui Leucip şi Democrit a fost dezvoltată mai tîrziu de 
filozoful Epicur, în secolul al IV-lea, în lupta împotriva concepţiilor lui 
Platon și Aristotel, și turnată în versuri nepieritoare de poetul și filozoful 
roman, Lucrețiu, cu 200 de ani mai tîrziu. 

Atomiştii greci încercau să-și explice toate fenomenele și lucrurile cunoscute: 
pe atunci în lumina teoriei lor. Cui i se datorește evaporarea apei sub acțiu- 
nea căldurii, condensarea vaporilor de apă în picături? În ce se transformă. 
apa evaporată cînd dispare și cum se preface ea în apă lichidă din nou 
vizibilă? Cum se explică creşterea cristalelor, a plantelor, a animalelor? 
Ce se adaugă în fiecare clipă firului de iarbă, oului, copilului — care 
cresc, se dezvoltă? 

Să fie, oare, totul, întruchiparea unor numere misterioase, așa cum susțineau. 
pitagoricienii? Atomiștii greci nu acceptau ideea că lucrurile din lume nu 
pot fi explicate de gîndirea omenească. Ei refuzau să creadă că „omul este: 
măsura tuturor lucrurilor“, așa cum susținea sofistul Protagora, contemporan 
al lui Socrate, și că de fapt există atîtea feluri de lumi, câți oameni sînt; 
că „unuia mierea i se pare dulce, altuia poate să i se pară amară, deci câți! 
oameni, atîtea lumi“. 

Atomiştii greci susțineau că tot ce se petrece în lume are o cauză a sa. „Nici 
un lucru nu apare fără cauză, ci totul apare cu o anumită rațiune și în: 
virtutea necesității“, spunea Leucip. Străduindu-se să dea răspuns între- 
bărilor de mai sus, filozofii atomiști au ajuns la convingerea că materia este 
alcătuită din nenumărate părticele mici, invizibile, dar materiale, tari şi 
indivizibile, veșnice, indestructibile și neschimbătoare, 

Din unirea atomilor se alcătuiesc toate corpurile din lume. Infinita varie- 
tate a lucrurilor se datorește formei şi mărimii diferite a atomilor şi modu- 
rilor diferite în care se unesc aceștia. 

Dacă un lichid se evaporă, înseamnă că din el se desprind atomii care se 
mișcă în aer; dacă se condensează, înseamnă că atomii se reunesc; dacă. 
floarea miroase, înseamnă că se ridică din ea atomi de mireasmă ` dacă un 
cristal, un ou, o plantă sau un animal crește, este pentru că i se adaugă 
mereu alţi atomi. 





Prin existența atomilor ei explicau și toate celelalte însușiri ale lucrurilor. 
Piatra sau fierul sînt tari, pentru că în interiorul lor atomii pot doar să 
oscileze sau să se agite, pe cînd în aer sau în foc ei pot sări la distanțe mari. 
Nici dulcele și amarul, verdele sau albastrul, nu sînt lucruri inexplicabile 
și nu sînt însușiri care depind de ochi sau de limbă. Şi ele se datoresc 
diferitelor combinaţii de atomi. 

Mișcîndu-se neîncetat în spațiul nesfîrșit, atomii se lovesc unii de alții, 
producînd mișcări diferite și vîrtejuri, datorită cărora ei sînt aduși unii lîngă 
alții, se unesc în cele mai diferite feluri, dînd naștere la lumi fără număr care 
cresc, se descompun și pînă la urmă pier, rămînînd să dăinuie numai cele 
potrivite cu mediul înconjurător. 

Epicur (341—270 î.e.n.) dezvoltă și perfecționează teoria atomistă. Între 
altele, după cum subliniază Engels, Epicur atribuia atomilor nu numai de- 
osebiri de mărime și formă, ci și de greutate, adică el „cunoștea de pe atunci, 
în felul său, greutatea atomică și volumul atomic“t. 

Teoria atomistă este o culme a gîndirii lumii vechi; față de uneltele de 
atunci, față de mijloacele materiale de cercetare pe care le aveau pe atunci 
la îndemînă oamenii de știință, teoria atomistă a vechilor greci era o teorie 
bogată. Ea ținea seama de tot ce puteau să facă și să observe oamenii pe 
vremea aceea. Justețea și totodată sărăcia ei, necesitatea de a-i da un nou 
conținut aveau să se vădească abia mult mai tîrziu, cînd oamenii, mînuind 
unelte de producție mult mai puternice decît moara de mînă, roata de apă 
și pîrghia, aveau să-și pună probleme noi, potrivite cu puterea epocii lor — 
puterea aburului, apoi a electricității și, în sfîrșit, energia nucleară. 
Teoria atomistă nu a fost acceptată de toți gînditorii Greciei antice. Adver- 
sarii ei înverșunați au fost filozofii idealiști, ideologi ai aristocrației scla- 
vagiste reacționare, care luptau împotriva democrației sclavagiste. Socrate 
(469—399 î.e.n.) și Platon (427—347 î.e.n.) socoteau cunoașterea naturii ca. 
inutilă, imposibilă prin intermediul simțurilor, lipsită de interes pentru 
filozof, obiectul cunoașterii constituindu-l lumea mistică a esențelor spiri- 
tuale, din care derivă tot ce există. Platon reducea fenomenele naturii la 
raporturi matematice, iar esența lucrurilor sensibile la triunghiuri abstracte. 
Concepții ca acelea ale lui Socrate sau Platon influențau în sens negativ 
dezvoltarea științelor naturii. Ele abăteau atenția de la cercetarea materiei și 
a transformărilor ei. 

Nici Aristotel (384—322 î.e.n.), elevul lui Platon, întemeietorul școlii „peri- 
patetice“, creatorul logicii și unul dintre cele mai luminate spirite ale anti- 
chității, nu accepta teoria atomistă. Oscilînd între idealism și materialism, 
el se apropie de acesta din urmă în multe privințe; metoda sa de gîndire era 
istorică și dialectică. 

Respingînd teoria atomistă, Aristotel i-a opus teoria sa proprie asupra ele- 
mentelor-principii din care provine tot ce există în natură. Această teorie 
constituie generalizarea și dezvoltarea unor teorii formulate de înaintașii săi, 
La baza lumii stă un substrat material — materia primă, originară. Aceasta 
este înzestrată cu patru „însușiri primordiale“ — două cîte două opuse una. 
alteia: caldul și recele, umedul și uscatul. Aceste însușiri, combinate 
două cîte două, formează patru „elemente“: pămîntul, apa, aerul și focul. 
Umedul și recele dau apa; caldul și uscatul se întruchipează în foc; pămîn- 





1Fr. Engels, Dialectica naturii, Editura Politică, Bucureşti, 1959, p. 29. 

Cele patru elemente - însu- 
şiri aristoteliene 

< 

tul rezultă din combinarea 
recelui cu uscatul; aerul re- 
zultă din umed și cald. Unin- 
du-se la rîndul lor în diferite 
proporții, cele patru elemente 
dau naștere celor mai diferite 
substanțe. Aristotel adăuga 
celor patru elemente „pămîn- 
teşti“ un al cincilea element 
„ceresc“ — eterul sau cea de-a 
cincea esență, care se con- 
fundă cu materia originară. 
Cele patru elemente din teo- 
ria lui Aristotel erau con- 
cepute ca substanțe capabile 
de transformări, putindu-se 
preface unele în altele. Tre- 
cerea de la pămînt la foc, 
de la foc la aer, de la aer 
la apă și de la apă la pă- 
mînt „se făcea“ mai ușor 
pentru că era necesară schimbarea unei singure însușiri. Pentru a schimba 
focul în pămînt (ambele uscate) doar „caldul“ trebuia să treacă în 
„rece“. La felse făcea trecerea de la pămînt la apă (ambele sînt reci; 
doar „uscatul“ trebuia să treacă în „umed“). Mai grea sau imposibilă 
era trecerea de la pămînt la aer sau de la apă la foc, deoarece transformarea 
trebuia să opereze asupra a două însușiri diferite. 

Aristotel dădea exemple de transformare a elementelor în natură, încercînd 
să-și fundamenteze pe fapte și experiențe teoria. Nu trece oare apa în aer 
(e vorba de evaporare — N.A.) prin încălzire, adică prin transformarea 
însușirii „rece“ în însușirea „cald“? 

Nesfîrşitele posibilități de combinare a celor patru elemente, cu preponde- 
rența unuia (și deci a însușirilor corespunzătoare) sau a altuia, explică, după 
Aristotel, infinitatea variațiilor calitative a lucrurilor din natură. 

El încerca să exprime cantitativ ipoteza sa. Despre oase, de pildă, susținea 
că sînt alcătuite din trei părți foc și două părți pămînt. Metalele erau con- 
cepute ca alcătuite din pămînt și apă. Scoate apa din ele (ardere) și ele se 
vor transforma în pămînt (oxizii de metale). Dintre toate metalele, unul 
singur nu conține pămînt: aurul, Ţine aurul oricît în cuptor, topește-l, el 
se va reface în aur. Așadar, iată metalul pur, liber de „pămîntesc“. 
Poziţia deosebită a aurului în concepția lui Aristotel se bazează atît pe 
insuficiența materialului de observație și experiență, cît și pe ideea impor- 
tanţei aurului în economie. Filozoful atribuia aurului însușiri deosebite, 
neputîndu-și explica. valoarea lui numai ca expresie a unor raporturi sociale, 
ca expresie concentrată a muncii omenești. 





Pe baza însușirilor de a arde, de a se topi, de a se evapora și de a rezista 
focului, Aristotel înălța o adevărată sistematică a fenomenelor de transfor- 
mare a substanțelor. 

Întemeindu-se pe teoria lui Aristotel, elevii acestuia încercau să explice 
toate faptele cunoscute pe vremea lor. Astfel, în cartea a IV-a a operei lui 
Aristotel, scrisă probabil de unul din elevii săi, Strabon, se spune că în pă- 
mînt sînt prinse două „emanaţii“, una umedă, care dă naștere la metale 
ce se topesc, și alta de felul pămîntului uscat, care nu poate fi topită. Lipsiţi 
de sprijinul faptelor şi datelor experimentale, gînditorii antici completa 
cu fantezia sau cu concluziile „logice“ ale sistemului lor filozofic tabloul 
naturii schițat de ei. Ideea însușirilor, ca elemente fundamentale ale lumii, 
îl conducea pe Aristotel la unele concluzii absurde ca, de pildă, aceea că 
puțină apă adăugată vinului trebuie să se transforme în vin și invers, vinul 
adăugat apei — în apă. Corpul „mic“ trebuia să capete însușirile corpului 
„mare“, indiferent ce arăta experiența. 

Caracterul sistematic al concepției aristoteliene despre prefacerea substan- 
telor și puterea sugestivă a analogiilor dintre fenomenele interpretate au 
fost factorii determinanți ai preluării ei necritice în evul mediu. 

Pe teoria lui Aristotel se vor întemeia rătăcirile de veacuri ale alchimiști- 
lor în căutarea pietrei filozofale. „Curăţită“ de tot ce era viu și creator în ea, 
osificată, generalizată și împletită cu misticismul religios, filozofia lui Aris- 
totel avea să devină baza ideologică a scolasticii medievale, 


A, Experienţa denaturată 


„astfel, ca  Atalantal,/ ei părăsesc 
drumul, ca să culeagă mărul de aur“, 





FR. BACON 


E chimică științifică are două izvoare istorice: unul viguros şi 
neîntrerupt, cel al tehnologiei de transformare a materialelor din natură, 
care s-a dezvoltat în atelierele meșteşugarilor, devenind pînă la urmă o 
puternică industrie chimică; și un al doilea, derivat şi el tot din practica 
meșteșugărească primitivă, — disciplina teoretico-experimentală a alchi- 
miei, învăluită și denaturată de idei mistice și superstiții. 

Sub numele dat de arabi artei transformării substanțelor, alchimie, înțelegem 
de obicei toate lucrările practice și „teoretice“ consacrate transformării me- 
talelor ordinare în aur și descoperirii unui „elixir al vieții“. 

Chimia, ca știință, s-a putut naște și s-a născut efectiv abia atunci cînd doc- 
trinele alchimice au fost negate, cînd absurditatea „teoriei“ alchimice a putut 
fi demonstrată experimental ; cu toate acestea, diferitele încercări ale alchi- 
miștilor au pregătit și ele — ce-i drept, într-un ritm extrem de lent — un 
material util pentru laboratorul de chimie. Rătăcirea după „mărul de aur“ 
a dus și ea la descoperirea unor substanțe, la crearea unor procedee și utilaje, 
care au fost preluate în patrimoniul chimiei experimentale moderne. 

De altfel, cuvîntul alchimie se referă la epoci şi curente prea diferite pentru 
a fi caracterizate la un loc. Simpla atribuire a calificativului de alchimist 
unui Al-Razi sau Geber — adevărați premergători ai experienței chimice 
— şi în același timp șarlatanilor de la curțile principilor feudali nu lămurește 
nimic. Este de aceea necesar să se diferențieze curentele și epocile din istoria 
alchimiei, pentru a surprinde sursele adevăratelor experiențe chimice în 
veacurile care au precedat nașterea chimiei moderne. 

Ţinînd seamă de documentele istorice, de cercetările de istorie a științei 
întreprinse în veacul al XIX-lea și al XX-lea, socotim că putem împărți 
istoria „alchimiei“ în patru perioade principale: 1) epoca „artei sfinte“ a 
preoților egipteni și a filozofilor chinezi; 2) epoca alexandrină ; 3) alchimia 
arabă și 4) alchimia medievală europeană. 


* Atalanta, fiica unui rege legendar din Sciros, celebră alergătoare, avea picioarele 
cele mai ușoare şi mai iuți dintre toți muritorii. Legenda spune că ea hotărise să 
nu se căsătorească decit cu acela care ar fi învins-o în întrecere. Rind pe rind, toți 
pretendenţii la mîna ei trebuiră să se dea bătuți. Dar Venus, invidioasă, a dăruit 
trei mere de aur lui Hipomene, care le-a lăsat să cadă, pe rînd, în timpul alergării. 

30 Ispitită, Atalanta le-a cules și astfel a pierdut întrecerea. 








„Arta sfintă“ 


În zecile de milenii de practică socială care au premers apariției științei, 
s-au adunat nenumărate cunoștințe despre prefacerile substanțelor. Multe 
din rezultatele obținute erau impresionante. Ele veneau în sprijinul ideii că 
ar putea exista o forță misterioasă care, o dată găsită, ar putea să slujească 
la înfăptuirea oricărei transformări a unei substanțe în alta, Lipsa unei 
concepţii clare de: formările naturale în toată această perioadă, în 
“care legile mecani și chimiei nu erau încă descoperite—și nu puteau 
să fie descoperite din cauza sărăciei mijloacelor de producție și cercetare și 
a cunoștințelor acumulate — a făcut posibilă apariţia și răspîndirea unor 
explicații simpliste, adeseori fantastice. Ele erau alimentate și de concep- 
tiile mistice, mitologico-religioase, răspîndite de preoți. 

Deosebit de puternică era casta preoților în Egipt. Puterea ei economică 
este atît de mare încît n-o pot înfrînge nici faraoni, ca Amenhotep al IV-lea 
{1424—1388 î.e.n.). Preoţii lui Amon reușesc să-și păstreze și să-și consoli- 
deze vechile lor poziţii dominante în economie. Tutankamon, de pildă, se 
simte obligat să mărească moșiile preoților lui Amon „îndoit, întreit și 
împătrit“ și să înzestreze templele „cu argint, aur, lazurit, peruzea, pietre 
scumpe rare, pînzeturi regale, odăjdii albe, țesături subțiri, ulei de măsline, 
mirodenii... 

În templele egiptene se strîng cele mai diverse materiale ale lumii antice, 
destoinicia, și cunoștințele practice ale sclavilor aduși din Asia și Africa. 
Dezvoltarea cunoștințelor anatomice și medicale, experiența acumulată în 
atelierele supravegheate de preoți, a condus la inventarea unor interesante 
procedee de prelucrare a substanțelor. Astfel, de pildă, poate fi amintită 
rețeta îmbălsămării mumiilor, care este desigur rodul a nenumărate încer- 
ări. „Slujitorii zeilor“ Egiptului au învăluit în mister și au ținut sub lacă- 
tele tainei procedeele lor, au inventat un vocabular ermetic pentru profani 
și au înveșmîntat totul în mituri și credințe legate de imortalitatea zeilor și 
faraonilor. Din acest amestec de experiențe, taine și mituri, s-a născut în 
bogatele temple ale Egiptului antic „arta sfintă“. 

Vîna vie a experienței tradiționale în domeniul prefacerii substanțelor îm- 
bogățea neîncetat practica transformării materialelor, arta - 

chimică. Interesul de a păstra procedeele de fabricare ale 
unor articole de mare căutare, procedee care, tăinuite cu 
strășnicie, reprezentau și o dovadă materială a „puterii 
divine“ a preoților, a determinat consolidarea „artei 
sfinte“. Ea este una din sursele alchimiei. 

Așa cum observarea atentă a stelelor şi practica astro- 
nomică izvorită de aici (calendar, prevederea eclipselor 
etc.), amestecate cu miturile și credințele religioase au dat 
naștere astrologiei, tot astfel practica transformării sub- 
stanțelor, asociată cu aceleași mituri, dădeau naștere alchi- 
miei, care, de altfel, împrumuta elemente din astrologie. 
Idei fantastice despre pretinse înrudiri între metale și 
aștri, ideea unei corespondențe între așezarea stelelor şi 

Hermes Trismegistos, personaj legendar greco-egiptean, 


adoptat ca patron al alchimiei 

reușita operațiilor „artei sfinte“ alcătuiau fondul steril de idei care avea 
să abată tot mai mult, în epocile următoare, practica alchimiei de la izvorul 
viu al cunoașterii: munca productivă. 

Preoţii practicieni ai „artei sfinte“ se legau prin jurăminte teribile să nu 
dezvăluie tainele lor. Operînd, ei chemau în ajutor, prin formule magice, 
pe zei și nu dădeau altă explicație transformărilor decît forța divină. Religia 
era unicul lor adevăr, unica lor teorie, deoarece era unica sursă a puterii 
lor, puternică armă a exploatării, izvor al bogăției și bunăstării acestei caste 
care s-a menținut, învăluită în aureola misticii, zeci de veacuri. 

Preoții „artei sfinte“ conduceau tot felul de încercări în cămările ascunse 
ale templelor, în care se găseau și mari ateliere de topit metale și sticlă, 
de țesut și vopsit, de extras parfumuri din plante, 

Dacă din nisip se poate obține cu ajutorul unor pietre albe din pămînt și 
al focului sticla transparentă, dacă această sticlă poate fi colorată cu pulberi 
astfel încît să dea splendide mărgele de culoarea sîngelui sau a aurului, 
dacă licorile stoarse din plante pot ucide sau însănătoși, de ce nu s-ar putea. 
preface orice în orice? Și printre toate lucrurile rîvnite, aurul își exercita 
uriașa sa forță de atracție. 

O dată cu dezvoltarea schimbului și cu apariția aurului ca monedă uni- 
versală, ca echivalent general al valorii, a obține aurul însemna a cuceri 
puterea politică și economică. Aurul le trebuia faraonilor și regilor statelor 
sclavagiste ; de aur erau însetați preoții, comandanții marilor oștiri, demni- 
tarii și toți ceilalți reprezentanți ai clasei a cărei existență se baza pe exploa- 
tarea sclavilor. Aurul însemna corăbii, arme, sclavi, veșminte și podoabe, 
băuturi și mirodenii, Aurul devenea simbolul și materializarea puterii. 
Așa cum soarele dă viață, aurul dă putere. 

Cu aurul cumpără faraonii prietenia regilor din Asia. Amenhotep al III-lea 
trimite regelui Asiriei 20 de talanți de aur pentru a-i cîştiga simpatia. Ca- 
dașman-Bel, regele Babilonului, cere mereu faraonului egiptean să-i trimită 
aur. Regele Tușrata din nordul Mesopotamiei cere aur lui Amenhotep al 
III-lea ca răsplată pentru acțiunile împotriva hitiților, care deveneau amc- 
nințători pentru Egipt. „În țara fratelui meu (Egiptul — N.A.), scrie regele 
din Mitami, aurul este ca și praful“. Și el cere din acest praf „mai mult decât 
tatălui meu, să-mi dea și să-mi trimită fratele meu'“.1 i 
Faraonii își duceau cu ei aurul pînă și în morminte, în nădejdea că el le va 
sluji să-și mențină puterea și în „lumea de dincolo“. Mausoleul rămas nejefuit 
al lui Tutankamon a păstrat peste veacuri diadema și masca de aur a fara- 
onului. 

Aurul devine o dată cu dezvoltarea comerțului statelor sclavagiste, în toată 
Asia ca și în bazinul mediteranean, o obsesie a clasei stăpînitoare a societății 
sclavagiste. Este dar firesc să apară ideea obținerii pe cale artificială a auru- 
lui. Transmutarea metalelor ordinare în aur cu ajutorul a ceva ce trebuie 
căutat, descoperit și încercat, devine obiectivul central al slujitorilor „artei 
sfinte“. În același timp ei caută licoarea tinereţii eterne, leacul tuturor boli- 
lor. 

Practica medicală primitivă, născută o dată cu agricultura, adunase nenumă- 
rate rețete de fierturi. Ele erau cunoscute de vechii savanți chinezi și de 
preoții egipteni. Nu s-ar putea oare găsi un leac valabil pentru toate bolile? 








1V. I. Avdiev, op. cit., p. 148. 

În zeci de mii de ani de viață tribală, vracii au folosit, alături de fierturi de 
plante, semne și cuvinte magice și invocarea duhurilor pentru a prepara 
retetele lor de sănătate și vigoare fizică. Urmașii acestor vraci au devenit 
„iilozofi“ și preoți căutători ai licorii veşnicei tinereți. 

„Arta sfîntă“ a filozofilor chinezi își are originea în străvechea practică 
medicală a vracilor, în cunoștințele dobîndite din cercetarea influenței sucu- 
rilor obținute din rădăcini, frunze și semințe asupra organismului omenesc 
și în practica metalurgică a Chinei. 

Cunoștințele despre prefacerea metalelor și despre tămăduirea bolilor, 
amestecate cu ideile mistice despre forțe supranaturale s-au integrat în 
„arta sfîntă“: arta de a preface metalele în aur și de a descoperi licoarea veș- 
nicei tinereți. O, ce n-ar fi dat mandarinii, stăpînii avuţiilor pămîntului, 
să-și prelungească zilele pînă la nesfirșit. Ei nu erau prea nerăbdători să se 
întîlnească cu zeii în ceruri. Împăraț şi demnitarii lor încurajau pe „filo- 
zofii“ căutători ai licorii veșnicei tinereți şi ai mijlocului de a transforma 
în aur arama comună. 

Sub numele de „piatră filozofală“ și „elixir al vieții“ sau sub alte nume 
metaforice, aceste substanțe care întruchipau visuri de putere socială şi 
fizică au rămas de-a lungul a peste 20 de veacuri obiectivul alchimiei. 











Alchimia alexandrină 


Două secole (secolul al IV-lea — secolul al II-lea î.e.n.), din istoria popoare- 
lor din jurul Mediteranei, caracterizate prin contopirea civilizației și culturii 
grecești cu cea a popoarelor asiatice, poartă numele de epoca elenistică, 
Este perioada creării a zeci de noi oraşe și cetăți, epoca unei puternice circu- 
Jat a mărfurilor și — printre ele — a aurului şi argintului. 

Imperiul creat de Alexandru Macedon se întindea de la poalele munților 
Himalaia și de la hotarele de nord-vest ale Indiei pînă în Italia ; el cuprindea 
și Egiptul. 

De-a lungul drumului străbătut de Alexandru Macedon, apărură orașe noi, 
Alexandriile, locuri de întîlnire ale caravanelor şi căilor fluviale și maritime. 
Aici corăbiile și caravanele își descărcau sclavii şi mărfurile. În aceste orașe 
înfloreau comerțul, meșteșugurile, arta și literatura. 

Schimburile de mărfuri deveniră mai vii decît în orice epocă anterioară. 
Capitalul comercial şi negoțul de sclavi luau o puternică dezvoltare. În 
orașe, în străvechiul Babilon, în capitala Egiptului (Alexandria), la Delhi, 
în Cartagina, Siracuza și Roma, se îngrămădeau prăvăliile și atelierele 
meșteșugărești, iar templele continuau să adăpostească case de schimb și 
ateliere. Pulsul vieții a continuat să bată puternic în aceste orașe și după 
dezmembrarea imperiului lui Alexandru. 

Papirusurile descoperite vorbesc despre activitatea meșteșugărească și co- 
mercială, mai ales aceea a Egiptului elenistic. Dintre meşteşuguri sînt 
pomenite: producția obiectelor de lux, de țesături de in, lină și mătase, de 
giuvaericale, sticlă, papirus, lemn de corăbii, bronz, aramă și fier. Tăbăcari, 
vopsitori, maiștri aurari, pictori și meșteri de produse cosmetice lucrau în 
ateliere, cu calfe și ucenici. 








3 — Lumini în retortă 

Creșterea populației orășenești libere determina cererea unor articole altădată 
“destinate numai stăpînilor de sclavi: cosmetice și articole de podoabă. Cele 
veritabile erau prea scumpe pentru mulțimea de rînd. Arta falsificărilor 
căpăta un teren larg. Se falsificau mărgăritare, safire, rubine. Se falsificau 
parfumuri. Și mai ales obiecte de aur. 

Două papirusuri, în limba greacă, descoperite în apropierea vechiului oraș 
egiptean Teba, cuprind o adevărată carte de rețete a falsificărilor: papirusul 
din Leyda și cel din Stockholm. Ele datează cam. de pe la anul 250 e.n. În 
aceste documente se dau reţete de preparat aliaje asemănătoare cu aurul, 
din metale obișnuite, rețete de falsificat pietre prețioase și perle. Se descriu, 
în acelaşi timp, metodele practice pentru proba de diferențiere a aurului 
adevărat de aliajele ordinare sau de metalele placate cu strat de aur. 
Papirusul din Stockholm se ocupă deosebit de amănunțit cu problemele 
privitoare la vopsit. Cei care se ocupau de producția de aur și pietre false 
pentru podoabe — „tehnioţii“ (de la cuvîntul grecesc tekhne, care înseamnă 
artă sau meșteșug) — se întreceau în găsirea unor rețete care să facă cît mai 
grea deosebirea dintre produsele lor și cele veritabile. Pentru a produce „aur“, 
ci foloseau arama, pe care o „colorau“ cu firnisuri cît mai rezistente preparate 
din cinabru, sulfură de arsen, din oțet, alaun și urină. Sau acopereau arama 
cu amalgam de aur (aliaj de mercur şi aur de consistenţa cert), încălzind 
apoi ușor pînă la evaporarea completă a mercurului. Dacă primul strat de 
aur prins astfel nu era suficient, repetau operația o dată, de două ori, de trei 
ori. 

Aliajul de aur și argint — numit asem — se „înmulțea“ de două ori și de 
trei ori, prin adăugare de aramă şi cositor. 

Pentru a falsifica perlele scumpe, procedeele erau mai complicate. Din 
pulbere de alabastru (ghips = sulfat de calciu), din clei, din solzi de pește 
și din ceară trebuiau să prepare „aluatul de perlă“, pe care-l frămîntau apoi 
cu lapte cald, cu adaos de albuș de ou și gume naturale. 

Meșteșugul falsificării pietrelor scumpe, smaragdelor şi rubinelor, grana- 
telor şi ametistelor, presupunea operații și mai complexe. Alegerea unor 
minerale de structură corespunzătoare, mijloace fine de mărunțire pînă la 
granulația de pudră fină, folosirea minereurilor colorate de fier, de cupru, 
de cobalt, a unor pigmenți artificiali preparați din cupru și oțet, încălzirea 
atent condusă în cuptorașe special construite, toate acestea presupuneau 
cunoștințe temeinice și o tehnică de preparare condusă după reguli stricte. 
„Tehnioţii“ se ocupau și cu falsificarea purpurii naturale, cu producerea 
mărgelelor de sticlă colorată, cu prepararea pastelor și vopselelor cos- 
metice. 

În tîrgurile orașelor, produsele meșteşugului acestor meșteri ai prelucrării 
substanțelor aveau o mare căutare. "Comerțul cu surogatele de purpură și de 
pietre nobile, cu obiecte de aur sau argint falsificat iau o asemenea extindere 
încît, în anul 292 al erei noastre, împăratul roman Dioclețian dă un decret 
prin care ordonă să se ardă toate cărțile î în care se vorbește despre alchimie. 
În decretul împăratului sînt amestecați astrologii ș și alchimiștii, matemati- 
cienii și „alții ca ei“. Furia împăratului trebuie să fi avut motive temeinice. 
Trebuie să se fi ivit mulți şarlatani, care nu se mai multumeau cu mica 
industrie a mărgelelor, ci preparau cantități importante de aur fals, care 
ajungea poate și în tezaurul împărătesc, constituind un pericol pentru stabi- 
litatea monetară. 





În perioada elenistică s-a creat un amestec între culturile diferitelor popoare 
antice, Astrologia babiloniană, filozofia chineză, indiană și greacă, miturile 
egiptene se amalgamau în scrierile învățațţilor din Alexandria. Sute de mii de 
papirusuri se îngrămădeau în muzeonul din Alexandria, acest uriaș centru 
intelectual al lumii elenistice, care cuprindea tot ce fusese inventat și desco- 
perit în antichitate. La 40 de ani după clădirea ei, biblioteca din Alexan- 
dria cuprindea 400 000 de manuscrise. Aparate, mecanisme şi dispozitive 
experimentale umpleau săli special amenajate ca laboratoare. În Alexandria 
a profesat marele Euclid, creatorul geometriei clasice; aici a învățat Arhi- 
mede, geometru genial și creator al mecanicii. 

Era firesc să se dezvolte în această cetate a culturii universale și disciplina 
teoretică legată de arta transformării substanțelor. Pe cînd însă observa- 
țiile astronomice strînse de milenii în observatoarele chineze, în cele ale Ba- 
bilonului, Indiei și Egiptului, sub imperiul necesității dezvoltării agricul- 
turii irigate și al conducerii corăbiilor pe mările lumii, se constituiau într-o 
disciplină sistematică, culminînd în opera astronomului Hiparh (care a 
trăit la Rodos în secolul al II-lea î.e.n.); pe cînd Euclid, Eratostene, Arhi- 
mede, Papus și Apollonius, transformau geometria într-o știință, „teoria“ 
artei prefacerii substanțelor nu izbutește să depășească, ci dimpotrivă coboară 
sub nivelul atins de filozofii greci. 

Practica „tehnioţilor“ nu este suficientă pentru descoperirea legilor trans- 
formării substanțelor. Mijloacele de producție a oțelului, a purpurei artifi- 
ciale, a cosmeticelor sînt rudimentare. Substanțele naturale prelucrate sînt 
reduse ca număr. Nici un proces fundamental, cum este de pildă procesul 
arderii, nu este încă înțeles. În afară de balanță și un densimetru primitiv, 
nici un instrument de determinare cantitativă a caracteristicilor substanțe- 
lor nu este încă inventat. 

Pentru a explica fenomenele de transformare a substanțelor, învățații vremii 
recurg la ideile generale în circulație. Ideile lui Platon și ale filozofilor stoici, 
ideile lui Aristotel, vechile teorii despre transmutație, tot felul de idei mistico- 
mitologice sînt sursele „consideraţiilor teoretice“ ale „chimiștilor“ alexan- 
drini, care elaborează o simbolistică naivă și ermetică pentru descrierea 
operațiilor chimice. 

De altfel, pierderea celor mai multe manuscrise alexandrine şi comentariile 
pe marginea celor păstrate contribuie la întunecarea tabloului ideilor despre 
transformarea substanțelor, elaborat în perioada alexandrină. Nici numele 
păstrate nu sînt sigure, multe din ele fiind pseudonime. 

Una dintre lucrările tipice pentru ideile alchimiştilor alexandrini este Phy- 
sica kai Mystica, rămasă sub numele unui Democrit care trebuie să fi fost 
un pseudonim al unui alchimist alexandrin trăind prin secolul I al erei noas- 
tre. Folosirea drept pseudonim a numelui filozofului grec avea probabil 
drept scop să dea greutate ideilor expuse. După mărturia unui cercetător 
arab de mai tîrziu, este probabil că sub numele lui Democrit se ascundea 
un anume Bolos din Mendes. 

Falsul Democrit povesteşte în cartea lui cum a ajuns el să stăpînească „taina“ 
facerii aurului. Din expunerea lui rezultă ideea teoretică dominantă; taina 
preparării aurului constă în a da materialului ordinar, folosit ca materie 
primă, culoarea potrivită. Cele patru praguri ale colorării erau: înnegrirea 
(melansis), albirea (leukosis), îngălbenirea (xanthosis), roşirea (iossis). 
Prima din aceste operații era cea mai importantă, pentru că însemna aducerea 

substanţei la forma ei de „materie originară” (în această idee descoperim 
concepția elementului unic al anticilor). „Înnegrirea“ consta de fapt în ames- 
tecarea zincului, cuprului, plumbului și fierului sau a altor metale ordinare 
într-un aliaj de culoare neagră. Adăugind mercur, arsen sau antimoniu alia- 
jului negru, el se albește (astfel se „stimulează“, chipurile, formarea argin- 
tului). Îngălbenirea reprezintă adăugarea unei mici cantități de aur (care 
trebuia să acționeze „ca un ferment“), Prin adăugarea de apă de pucioasă 
(sulfură de calciu) şi săruri din acelea care se foloseau la vopsirea firelor, se 
obținea „culoarea finală“ și deci: aurul. 

Falsul Democrit amesteca reţetele sale cu istorisirea unor visuri fantastice 
care l-au condus la descoperirea „tainei“. 

În aceste visuri, apar magi persani, temple și altare. 

Se pomeneşte în unele scrieri regăsite și comentate de arabi despre „alchimista 
Maria“, care numeşte amestecul de aramă, plumb, cositor și fier „arama 
noastră“ (adică a alchimiștilor), și folosește termenul „tinctura roșie“, prin 
care înțelege substanța în care urmează să se transforme pînă la sfîrșit ames- 
tecul de metale ordinare pentru a da aurul. 

Arama alchimică evoluează spre „tinctura roșie“ dacă este tratată în mod 
corespunzător, așa cum se îmbujorează omul cînd se hrănește bine. 

Faza a patra, a roșirii, mai este comparată cu „împreunarea elementului fe- 
meiesc cu cel bărbătesc“, iar transmutația este privită ca zămislirea fătului 
şi formarea lui în cele nouă luni ale gestației. 

Scrierile alchimiștilor alexandrini sînt adeseori îmbiesite de simboluri 
mistice și metaforice, descifrarea lor este îngreuiată și de adaosurile comenta- 
torilor, care adesea D se suprapun, făcînd ilizibil textul original. Dar chiar 
şi pasajele rămase nealterate sînt atît de îmbiesite de termeni metaforici, 
încît interpretarea conținutului de idei şi descoperirea sensului descrierilor 
este numai parțial posibilă și numai prin compararea atentă a diferitelor 
texte între ele. Pentru a înțelege, de pildă, descrierea unei simple distilări, 
a unei calcinări într-un cuptor banal, sau a unei extracții prin infuzie, tre- 
buie elaborate ipoteze cu privire la miezul real al fiecărei imagini folosite. 
Tată ce spune despre această încîlcită simbolistică mistico-mitologică 
H.E. Fierz-David, un cercetător al istoriei chimiei: 

„Încă din negura timpurilor — pornind probabil de la străvechi speculații 
caldeene — metalele, șapte la număr, erau puse în legătură cu anumiți zei. 
Deoarece acești zei erau identificați totodată cu planetele, fiecărui metal 
cunoscut îi corespundeau în același timp o zeitate și o planetă... Amintim că 
şi pînă în ziua de azi mai numim zilele săptămînii după aceleași zeități. 
Celui mai nobil metal, aurului îi corespundeau Soarele și zeul Soarelui 
Argintului i se asocia Luna și zeița Lunii... Fierului îi corespundea războinicul 
Marte împreună cu planeta cu același nume... Mercurului, care nu stă locu- 
lui, i se asociază iutele și multilateralul Mercur cu planeta lui... Cositorul, 
care în stare de metal rece, turnat, produce, cînd îl îndoi, un priit, în care 
unora li se părea că recunosc tunetul, era atribuit lui Jupiter și planetei sale... 
Arama cea roșie era socotită ca depinzind de Venus și planeta ei... Plumbul 
greu şi negricios era asociat cu sumbrul zeu Saturn și planeta sa. 

„Cînd, de pildă, un alchimist topea, în creuzet, cositor și aramă, potrivit 
concepției lui avea loc o unire nu numai între două metale naturale, 
ci şi între două zeități, și acest proces însemna în plus un anumit moment 
(în timp, — N.A.), adică o constelație astrologică. Dej aceea metalele 











puteau fi contopite numai în anumite momente precise, favorabile din 
punct de vedere astrologic, iar unirea lor reprezenta nu numai o legătură 
chimică, ci şi o căsătorie mistică, la care adeptul era şi el părtaş..." 
Și celelalte substanţe erau legate de simboluri, legende și mituri de tot felul, 
„Sîngele porumbelului“ înseamnă, de fapt, în scrierile amintite, miniul 
de plumb, iar „sîngele şi oasele balaurului“ sînt metalele calcinate; mercurul 
se întîlnește fie sub numele de „zburătorul“, fie sub cel de „nor ușor“ sau 
sub numele „fugarul“. Arama este botezată cînd „sîngez închegat“, cînd 








Ouroboros, şarpele care-și mănîncă coada, — simbol 
alchimie al unităţii lucrurilor materiale şi spirituale 





„roșul“, „galbenul“ sau „verdele“. „Negrul“ este cărbuneie, iar „lupul“ este 
plumbul. e 

Fiecare dintre alchimiștii alexandrini şi postalexandrini (se citează, printre 
alţii, episcopul Komarios, probabil profesor al alchimistei Cleopatra, alchi- 
miştii Olympiodoros, Pelagios, Pibechios şi cel mai important — Zosimos) 
adăugau elemente imagistice proprii descrierilor de operaţii chimice. 
Zosimos din Panopolis, care trăiește prin secolul al III-lea sau al IV-lea al 


erei noastre, poate fi considerat ultimul alchimist al tradiţiei alexandrine. 
El pune condiţiile realizăr 


„marii opere“ a transmutației ordinare în aur. 
Trebuie să fii credincios şi cucernic, să păstrezi taina, să juri, să conjuri, 
și să știi să implori divinitatea i 




















dea ajutor, trebuie să cunoşti miezul 
adevărat al formulelor magice, să ştii să le folosești. Descrierile operațiilor 


TEA ACE a EC me 


mT bake 





Formulă tainică (criptogramă) din cartea lui Zosimos, cunos- 
cută sub numele de formula crabului. Exprimă, probabil, 
în limbaj simbolic, o reţetă de preparare a unui aliaj imita- 
ție de aur 


chimice în cartea lui Zosimos par uneori descrieri de coşmaruri. Se întîlnesc 
în ele „omuleți cenușii“ și „omul de aramă“, oameni care se prefac în spirite 
suferind cumplite chinuri, ființe care-și mușcă propria lor carne și o scuipă, 


“temple şi balauri, dezvăluiri de taine și miracole. 


1H. E. FierzDavid, Eine Enhvickhungseeschichte der Chemie, Basel, 1952, 
pp. 28—29. 

less aka 





` EE 
Zéit? supara oroT u El Eat 
SE lei lebt 





Desene schematice din vechi manuscrise greceşti; stinga: un aparat de 
distilare; dreapta: aparate de distilare, baie de nisip și baie de încălzire 
cu aer 


Iată-l pe Zosimos descriind „o experiență” cu mercur: 

„la inima aramei, care se ține deasupra apei de mercur și degajează un corp 
aeriform. Inima aramei, la început închisă strîns în vas, se va ridica în 
SS 

Este vorba probabil aici de încălzirea ruginii mercurului (oxidul roșu de: 
mercur) care plutește peste mercurul lichid și despre degajarea gazului 
(oxigenul din oxid). 

Se pare că Zosimos a perfecționat aparatele de distilat și unele procedee 
metalurgice. 

În scrierile lui apar totuși din loc în loc surprinzătoare afirmații știin- 
țifice. 

„Totul se petrece după o regulă precisă, după măsura și greutatea celor patru 
elemente — topirea ca și dizolvarea tuturor lucrurilor“ sau: „Nu cu ajutorul 
unor forțe străine, dinafară, ci din sine însăși creează natura pietrele tari 
și plantele pline de sucuri...“ 

Caracteristic mai ales pentru perioada mai tîrzie a acestei epoci a alchi- 
miei, care începe cam în secolul al III-lea î.e.n. și se termină cu Zosimos. 
în secolul al IV-lea e.n., este această învăluire în mistic a materialului 
faptic și a principiilor teoretice. S 
Trecînd peste simbolistica naivă, peste limbajul plin de imagini și adeseori 
neinteligibil, găsim în manuscrisele rămase de la alchimiștii acestei epoci 
unele descrieri și desene care învederează progresele în utilajul artei chimice 
și în conducerea unor operații ca: distilarea, filtrarea, macerarea. Acest 
progres este prea mic însă pentru a fi determinat crearea unei concepții 
mai clare despre transformări. Evoluînd în condițiile descompunerii orîn- 











duirii sclavagiste, în secolele în care încep să joace un rol tot mai mare, 
în orașele greceşti, școlile filozofice mistice — idealiste și religioase — 
alchimia devine tributara acestor curente. Întreg acest balast va fi moștenit 
de alchimia europeană. 


Alchimia arabă 


Nu trecuseră decît 8—9 ani de la moartea lui Mahomed, cînd, prin anul 641, 
vărul lui Mahomed, califul Omar, intra triumfător în Egipt și cucerea 
Alexandria, după ce, în numele lui Alah și al profetului său, cucerise (640) 
Siria și Palestina, învingînd armata bizantină, apoi Mesopotamia, cetățile 
slab apărate ale Persiei și Armeniei. 

La 2—3 ani după cucerirea Alexandriei, cu prilejul înăbușirii unei revolte 
a populației băștinașe, construcțiile mărețului muzeon fură dărîmate, iar 
colecțiile de manuscrise care mai supraviețuiseră incendiilor organizate în 
veacurile anterioare, din ordinul episcopilor creștini, fură folosite — timp de 
o jumătate de an — drept combustibil în băi publice. Se spune că grecii 
au izbutit să-l înduplece pe comandantul arab care dăduse ordinul deincen- 
diere, să oprească pîrjolul și să transmită marelui calif rugămintea popu- 
laţiei. Omar răspunse astfel cererii: „Dacă operele de care vorbit sînt con- 
forme cărților lui Dumnezeu, ele sînt inutile; iar dacă sînt contrare învă- 
țăturii lui, ele sînt periculoase; oricum, ele trebuie distruse“. 

De fapt slujitorii lui Alah nu făceau decît să desăvîrșească „opera“ destruc- 
tivă încă de mult începută de conducătorii bisericii creștine. În anul 390, 
din ordinul episcopului Teofil, o aripă a uriașei biblioteci alexandrine se 
prefăcea în cenușă. Religia, devenită oficială, proslăvea ignoranța ca o vir- 
tute. Nădejdea în viața de apoi — spunea sfîntul Ambrozie — n-are nevoie 
de discuții despre natură și despre locul pămîntului în lume. 

În anul 415, femeia matematician Hypatia, ultimul matematician celebru 
alexandrin, fiica astronomului Theon, a fost ucisă cu o cruzime sălbatică 
din îndemnul patriarhului Ciril. 

Biserica desființa şcolile „păgîne“. Din ordinul împăratului Iustinian al 
Bizanțului, fu închisă, în anul 529, și școala neoplatoniciană de la Atena, 
care concura școlile religioase oficiale. 

În țările califatului arab, viața economică a cunoscut — după perioada cuce- 
ririlor — o dezvoltare destul de rapidă. Imperiul arab se întindea departe, 
pe țărmurile sudice, estice și vestice ale Mediteranei. Caravanele arabilor 
duceau și aduceau mărfuri dintr-o parte în alta a lumii, din India peste 
pustiurile Africii și Asiei pînă în orașele Spaniei În anul 878, arabii Vahab 
şi Abu-Said ajung cu corăbiile lor pînă în China. 

O dată cu mirodeniile, cu porțelanul sau săbiile de Damasc și Toledo, cu 
ceaiul și mătasea, cu perlele și salpetrul, caravanele negustorilor arabi trans- 
portă manuscrise prețioase, documente, informații tehnologice. 

Tau un avînt deosebit meșteșugurile, iar agricultura se perfecționează prin 
ameliorarea. irigațiilor. Grădini neasemuite înfloresc în Damasc și Bagdad, 
în Sevilla, Cordoba și Toledo. 

Pe terenul prielnic al acestei economii în dezvoltare pe spații geografice 
largi, se dezvoltă știința. Vechile comori culturale nu mai sînt disprețuite, 
ci dimpotrivă se strîng cu grijă. Se încurajează cercetarea originală. Califii își 
fac biblioteci cu mii de manuscrise salvate din vechiul muzeon alexandrin 
de către învățații refugiați din Alexandria în orașele iraniene. Bibliotecari - 
savanți traduc în arabă vechile lucrări și le comentează. Frînturilor din teza- 
urul alexandrin D se adaugă traduceri din opere indiene, chineze, iraniene. 
Bibliotecarul califului Al-Mamum scrie (în anul 830) celebra lucrare origi- 
nală de matematică cu nume prescurtat A/-Gebr, nume din care derivă cuvin- 
tul algebră. 

Interesul pentru cunoștințele experimentale, pentru cercetarea naturii, devine 
mai viu decît în orice epocă anterioară, contrastînd puternic cu înapoierea 
ce caracteriza Europa în acea vreme. Pasiunea pentru știință își găs ste 
expresia în adevărate poeme închinate matematicii și astronomiei și în 
metaforele folosite de savanți pentru descrierea instrumentelor lor de lucru. 
Un matematician arab îşi scrie opera în versuri și o închină fiicei sale „cu 
ochi minunați, Lilivati“. Fizicianul Al-Hazini își va numi (1121—1122) 
instrumentul cu ajutorul căruia a determinat greutățile specifice ale corpu- 
rilor, „balanța înțelepciunii“. 

Se înalță noi observatoare astronomice. Astronomia, optica, medicina fac 
progrese remarcabile. Chimia găsește și ea un teren favorabil de dezvoltare. 
Industria meșteșugărească era interesată în rețete de aliaje, lacuri pentru 
metale și lemn, vopsele pentru fibre și țesături. Califii încurajau tot ce putea 
duce la creșterea producției de mărfuri, sursă de mari venituri. Este de 
înțeles interesul pe care îl prezentau pentru cercetătorii arabi operele „alchi- 
miștilor” alexandrini. Ele au fost căutate prin toate ungherele orașelor 
imperiului arab, au fost traduse și comentate. Limbajul simbolic și mistic 
al unui Zosimos devenise cu totul anacronic în perioada înfloririi culturii 
arabe. Savanţii încercau să descopere, sub vălul mistic, sîmburele experi- 
mental. Practica din atelierele meșteșugarilor producători de săbii, de 
aramă și bronz, de vopsele, oțet și spirt, din atelierele tăbăcarilor și a 
meșterilor producători de hîrtie!, din laboratoarele spiţerilor, — și, alături de 
ea, scrierile alexandrine traduse și comentate, au format sursele alchimiei 
arabe. 

Prin anii 721—815, a trăit Djabir (Abu Musa-Djabir ibn-Haiyan). Lucrările 
lui Djabir nu seamănă de loc cu cele ale alexandrinilor şi postalexandrinilor. 
Descrieri clare ale operațiilor iau locul încîlcitelor şi transfiguratelor descrieri 
alchimice vechi, Opera lui Djabir este o adevărată enciclopedie chimică a 
veacului său, Descrierile ulterioare (secolul al XII-lea-al XIII-lea) ale expe- 
riențelor chimice sînt deseori inferioare ca limpezime și precizie. 

















1 Arabii şi-au deschis „drumul mătăsii“ spre China prin victoria unui general arab 
asupra armatelor unui împărat chinez. La Samarkand sînt aduşi 751 de prizonieri 
chinezi, Printre aceștia se găsesc şi meșteri cunoscători ai secretului fabricării hîr- 
tiei din scoarța copacilor, din cîrpe, off sau paie. Acest secret este preluat de arabi 
şi adus la Bagdad. Hirtia produsă de meşterii arabi din Bagdad va folosi pentru 
traducerile în arabă a vechilor opere alexandrine şi persane. Aceste manuscrise vor 
circula pînă la califatul din Cordoba. 








Una dintre metodele experimentale folosite de Djabir este purificarea sub- 
stanțelor chimice prin cristalizare repetată. Procedeul este și astăzi folosit în 
laboratoarele de chimie şi în industria chimică. Djabir descrie pentru prima. 
oară filtrarea. într-un limbaj sobru și direct. Şi, la fel, sublimarea. Cele 
mai interesante lucrări experimentale de chimie descrise de Djabir sînt: 
prepararea vitriolului (acidul sulfuric) prin distilarea alaunului și prepararea. 
acidului azotic, prin încălzirea unui amestec de „sare chineză“ (salpetru) 
piatră vinătă (sulfat de cupru) și alaun. 

Chiar dacă el a preluat de la alții unele procedee, felul în care descrie 
metodele dovedește că le-a experimentat el însuși, că le-a adus îmbunătățiri. 
Şi în orice caz, prin scrierile lui s-au răspîndit și s-au generalizat aceste 
metode de preparare folosite timp de aproape 1000 de ani. Între altele 
metoda de purificare şi concentrare a oţetului prin distilare, metodă folo- 
sită ulterior nu numai în laboratoare, ci și în atelierele meșteșugarilor oțetari, 
Djabir a inventat metoda acoperirii metalelor topite cu pulbere de sticlă 
şi borax pentru a le feri de ruginire; el a descoperit noi metode de vopsire 
a ţesăturilor cu mordanți, de colorare a pielii și de argăsire. 
Inspirîndu-se din opera alchimiștilor greci, Djabir a urmărit și el ideea 
transmutației. El încearcă nenumărate procedee de înnobilare a metalelor. 
Desigur, mercurul nu lipsea din experiențele pe care le făcea în speranța 
de a realiza transmutarea plumbului, zincului, aramei. Astfel a obținut alia- 
jele mercurului cu celelalte metale, aliaje cunoscute sub numele de amal- 
gamuri. Tot încercînd operații de transmutare, acționa asupra aurului și 
argintului cu amestec de spirt de sare (acid clorhidric) și spirt de salpetru 
(acid azotic). El obține din amestecul celor două „spirturi“ apa care „topeș- 
te“ metalul regal, aurul. 

Lucrările experimentale asupra metalelor îl conduc pe Djabir spre elabora- 
rea unei noi teorii a „elementelor“. În locul elementelor-însușiri ale lui Aris- 
totel, el creează o nouă abstracție: principiile. După Djabir, toate metalele 
ar fi alcătuite din două principii: al sulfului şi al mercurului. Metalul, în 
concepția lui Djabir era deci o combinație a două „principii“. Strălucirea 


„metalelor, culoarea lor, toate însușirile lor depind de proporția în care 


sînt îmbinate cele 2 principii, Aceste idei despre metale îl împiedicau pe 
Djabir să-și înțeleagă propria descoperire a apei regale. El credea, ca și 
urmașii lui, că „topirea“ aurului în apa regală este o dovadă a faptului că 
aurul poate fi descompus. I se poate adică lua însuşirea esențială: strălu- 
cirea. Prin foc (încălzirea soluției) aurul își recapătă strălucirea. Prejudecata 
denatura sensul experienței. Creatorii chimici vor vedea în aceste experiențe 
una din cele mai puternice dovezi ale faptului că aurul este un banal corp 
simplu, care intră în soluție şi iese din soluție așa cum a intrat. 
Experimentatorul Djabir încerca operaţii care păreau bizare. Astfel el 
încălzea urină fermentată cu sare de bucătărie. Așa a obținut salmiacul 
(clorura de amoniu). Ştia să prepare sarea de plumb a oţetului (acetat de 
plumb), știa să „coloreze“ mercurul în roșu (adică să obțină sulfură și oxid 
de mercur) și cuprul în galben, cu ajutorul pucioasei. 

Se degajă din descrierile lui Djabir cunoaşterea profundă a tuturor substan- 
telor chimice manipulate pe vremea lui în laboratoarele chineze și persane, 
iar mai înainte, în cele distruse ale Alexandriei. Pasiunea pentru încercări, 
setea de informare, limpezimea limbajului său fac din Djabir un adevărat 
premergător al experienței chimice științifice. 

Urmașul foarte apropiat al lui Djabir este chimistul, medicul și filozoful 
iranian Abu-Bakr Muhammad ibn-Zakariya al Razi (latinizat Rhases; 
864—925). ' 

Figura de neobosit cercetător, practician și filozof a lui Razi se desprinde 
din cărțile rămase de la el și din relatările comentatorilor lui. 

S-a născut în orașul iranian Ray, una din acele cetăți în care s-au refugiat 
mulţi gînditori eleni alungați de prin locurile lor de baştină de persecuția 
religioasă creștină şi care au menținut în Orient tradiția culturii eleniste. 
Cînd cuceritorii arabi au întemeiat în Iran califatul de Bagdad și au impus 
religia musulmană, ei au găsit aici o cultură puternică. Trăiau în orașele 
persane poeți, pictori, arhitecți, străluciți meșteri covorari, vopsitori neîn- 
trecuți, medici celebri. 

De tînăr, Razi a cercetat cu pasiune manuscrise acoperite de comentarii 
arabe ale falsului „Democrit“, ale lui Africanos, Pelagios, Pibechios, ale lui 
Zosimos. Şi-a făcut o primă practică la o spițerie a orașului, unde a făcut 
cunoștință cu instrumentele pentru producerea medicamentelor: mojarul, 
alambicul, retorta. A învăţat aici să cunoască substanțele după gustul, 
mirosul și culoarea lor. A călătorit prin orașele persane. La Bagdad a cercetat 
procedeele de preparare a pastei de hirtie. A învățat medicina şi filozofia 
de la savanții școlilor arabe. A cunoscut desigur lucrările experimentale ale 
lui Djabir. Şi astfel s-a născut pasiunea. lui pentru arta transformării sub- 
stanțelor. 

Ca medic al spitalului din Bagdad a învățat să urmărească atent efectele sub- 
stanțelor asupra corpului omenesc. 

Zakariya al-Razi a citit lucrările vechi și comentariile lor cu pasiunea 
cercetătorului, cu luciditatea unui gînditor materialist. A reconstituit descrie- 
rile lucrărilor experimentale, încercînd să traducă în limbă obișnuită meta- 
forele și alegoriile, formulele magice și imprecațiile. Ajungînd la ideea că 
singura cale de a da răspuns problemelor transmutației este încercarea 
practică, experiența, și-a amenajat un laborator într-o clădire de la marginea 
orașului. Găseai în acest laborator vase rezistente la foc din porțelan chine- 
zesc, retorte și alambicuri, clești de apucat vasele, recipienți cu gît lung și 
scurt, foale de suflat. Mercur și salpetru, sare gemă și sare de mare, aramă 
și aur, pucioasă şi borax, extrase aromate din plante și sute de alte mate- 
riale erau orînduite și etichetate în magazia laboratorului. În grajd, un loc 
special amenajat pentru încălzirile mocnite la căldura bălegarului. În labora- 
tor — sobe special construite pentru încălzirea pe băi de nisip și pe băi de 
apă, la flacără obișnuită și la flacăra puternică stîrnită de foale. 

În acest laborator a încercat Razi sute de rețete de preparare a pietrei 
filozofale. A distilat tot felul de substanțe și materiale naturale, și printre 
ele: urină, sînge, fiere, grăsimi, încercînd să obțină mijlocul de colorare 
pentru transformarea metalelor ordinare în aur. El nota fiecare rezultat 
obținut, forma și culoarea cristalelor de pe fundul vaselor de distilare, 
crusta colorată de la suprafața metalelor încălzite, efectul acțiunii oţetului 
concentrat — după metoda lui Djabir — asupra metalelor. 

Încercările de a obține „tinctura“ dau greş, dar, cu prilejul acestor încercări, 
el descoperă zeci de substanțe nedescrise în alte lucrări. Ideea posibilității 
transmutației nu-l părăseşte. Este convins că trebuie mereu căutate alte 

căi de a transforma „materia fundamentală“ despre care vorbeau vechii 
filozofi în „cele patru elemente“ şi că trebuie găsită proporția ideală a ames- 
tecului lor pentru obținerea aurului. 
Razi încearcă efectul substanțelor obținute asupra organismelor vii. Unele 
din ele devin medicamente. 
După o viaţă de încercări, materialul adunat se cere orînduit, clasificat, 
expus. Razi scrie un adevărat tratat de chimie practică în 12 cărți, subtitlul 
Marea culegere, prima carte sistematică destinată exclusiv problemelor 
prefacerii substanțelor. Marea culegere cuprinde o carte de introducere în 
cunoașterea genezei „spiritelor corpurilor, a pietrelor și mineralelor“, o 
carte a artei alchimice, una a pietrei filozofale, alta a elixirului, o carte 
a metodei, alta a încercărilor pentru deosebirea aurului fals de cel veritabil 
etc. Razi îl sfătuiește pe cititorul său să se informeze, să studieze sistematic 
lucrările predecesorilor și mai ales să încerce singur. s 
Spre sfîrşitul vieții el scrie Cartea tainei tainelor, în care face descrierea meto- 
delor de „roșire a mercurului“, deci de obținere a aurului. 
Una din aceste descrieri se termină astfel: 

„Dacă vei arunca atunci o parte din acest mercur peste 10 părți argint și 
vei combina cele zece părți, vei ajunge la aur“ 
Pare stranie prezentarea rețetelor de făcut aur, din partea unui om care de- 
scrie cu minuțiozitate operațiile chimice, care a făcut atîtea încercări neiz- 
butite de a descoperi „piatra filozofală“. Este însă probabil că el avea 
convingerea posibilității transmutației, că obținuse — tocmai prin meto- 
dele pe care le indica — unele schimbări de culoare care i se păreau con- 
forme cu „ideile filozofice“ despre transmutaţie și deci socotea. că alții 
mai norocoși ca el, pornind pe această cale, ar putea în sfîrșit ajunge la rezul- 
tatele scontate. 
Oricum, Razi nu este unul din acei alchimiști care vor degrada arta pre- 
facerii substanțelor pînă la un mijloc de escrocare a naivilor. Razi a încercat 
și a comunicat rezultatele încercărilor sale, exagerînd doar acolo unde ide- 
ile îl făceau să creadă în ceea ce experiența refuza să confirme. 
Metodele de încercare descrise de alchimistul iranian, informațiile despre 
însușirile substanțelor, despre utilajul de laborator și despre metodele de 
obținere a unor substanțe cu efect terapeutic au fost preluate de premergă- 
torii experienţei ştiinți ice în chimie. Reţetele de fabricat aur și falsele idei 
despre „colorarea“ metalelor au fost preluate de alchimiştii arabi în secolele 
următoare, caracterizate prin stagnarea forțelor de producție ș și i preponderența 
ideologiei mistico-religioase. Idei mistice, alegorii naive și născociri fantas- 
tice au invadat operele alchimiștilor arabi, proiectîndu-și umbra lor nefastă 
pe fondul sănătos de cunoștințe dobîndite de Djabir, Razi și alţii. Aceste 
elemente antiștiințifice apărute în perioada de decadență a culturii arabe 
au fost preluate apoi de acei alchimiști europeni, care au rătăcit veacuri de-a 
rîndul în căutarea miraculoasei pietre filozofale. 
Celebrul medic și filozof tadjic Abu-Ali Ibn-Sina (Avicenna), născut la Buhara, 
care a trăit între 980 și 1037 și al cărui „canon“ medical a servit timp de 
peste 600 de ani în primele universități ale Europei, este unul dintre cei 
dintîi alchimiști care neagă posibilitatea transmutației. Metalele ordinare 
nu pot fi prefăcute în aur, proclamă Ibn-Sina. Încercările în această direcție 
sînt condamnate eșecului, deoarece deosebirile între metale sînt prea pro- 





funde, pentru a putea fi schimbate prin simpla modificare a culorii. Simbu- 
rele unei concepții materialiste despre elemente își găsește în acest argument 
o primă expresie puternică. Ibn-Sina (care acordă în învățătura sa o deose- 
bită importanță studierii naturii și apără principiul unității dintre rațiune 
și experiență) îndrepta cercetarea chimică spre folosirea substanțelor la 
tratarea bolilor. 

În „canon“ se găsesc descrise, cu lux de amănunte, metodele de preparare a 
substanțelor medicamentoase. În acest sens, Ibn-Sina este un premergător 
al lui Paracelsus, care va proclama răspicat ideea: „Scopul chimiei nu constă 
în prepararea aurului și argintului, ci în prepararea medicamentelor“. 
Tbn-Sina a fost un gînditor profund și multilateral. Deși în parte tributar 
idealismului, el susține că materia este premisa a tot ce este real, că nu 
este posibilă cunoașterea fără o prealabilă experiență senzorială și consideră 
eficientă numai știința în care teoria se îmbină cu practica. 

Clerul oficial musulman a condamnat ca dăunătoare concepția lui Ibn-Sina, 
care, susținînd teoria „adevărului dublu“, admitea posibilitatea existenței 
separate, alături de religie, a filozofiei întemeiate pe rațiune. 

Operele lui Ibn-Sina au exercitat, în perioada feudală, o puternică influență 
asupra gîndirii științifice a Orientului și Occidentului. 

Printre alte „universalii“, el a conceput o forță care există în lucruri și 
ființe, în pietre, în animale și în om, forță care dă formă lucrurilor. În 
traducerile latinești ale lucrărilor lui Avicenna, această forță a căpătat 
numele de vis plastica (forță plastică). Din această noțiune generală a derivat 
conceptul de vis vitalis, forță vitală imaginată de gînditorii evului mediu, 
ca generatoare a tot ce este viu. 

Această noțiune s-a menținut timp de veacuri, pînă în secolul al XIX-lea, 
cînd experiența fundamentală a lui Wöhler, întemeietorul chimiei organice, 
avea să dea o lovitură hotărîtoare acestei idei, progresistă în epoca nașterii 
ei, deoarece căuta cauza fenomenelor în lucruri și nu în afara lor, dar in- 
compatibilă cu adevărurile științei, care este strict materialistă. 

Lucrările alchimiștilor arabi s-au răspîndit, prin Spania, în Europa, fiind 
traduse în limba latină și devenind surse de informaţii pentru alchimia 
europeană. 

Nu este încă pe deplin elucidată, în istoria chimiei, problema existenței 
alchimistului Geber, al cărui nume este legat de o carte apărută în limba 
latină prin secolul al XIII-lea sub titlul Geberi Arabis Chimia sive traditio 
summae perfectionis magisterii. Se presupune că Geber ar fi doar numele 
latinizat al lui Djabir și că opera apărută în secolul al XIII-lea n-ar fi decît 
reproducerea, cu unele adaosuri, a unei cărți a alchimistului arab. În intro- 
ducerea cărții lui Geber, pe lîngă indicațiile date celor ce au de gînd să 
se consacre studiului alchimiei, se găsește formulată ideea că practica tre- 
buie să stea în locul întîi și cunoașterea cărților în al doilea. Se pune așadar 
accentul pe experiență ca sursă a cunoașterii. 

Se găsesc descrise în Summa perfectionis, în mod sistematic, metalele și 
însușirile lor, aparatele și metodele chimice folosite în veacul al XIII-lea, 
Toate substanțele cunoscute și cercetate de alchimiștii arabi sînt descrise 


1 Chimia lui Geber Arabul, sau transmiterea tezaurului celei mai înalte învățături. 


45 


amănunțit și la fel metodele de sublimare, metodele de topire a metalelor, 
distilarea și calcinarea, dizolvarea și „fixarea“ combinațiilor volatile, 
prepararea aliajelor cu însușiri speciale (ușor fuzibile, de exemplu). 

Sint descrise în cartea lui Geber toate metodele de preparare descoperite 
de Djabir, printre care metoda de purificare a sării de bucătărie pentru 
scopuri chimice, metoda de preparare a unor acizi minerali, a combinațiilor 
mercurului cu sulful etc. 

Indiferent de raportul dintre Geber din secolul al XIII-lea și Djabir din 
secolul al IX-lea, cartea Summa perfectionis a rămas, timp de 300 de ani, 
cel mai important ghid al practicienilor alchimiști. 

Prin această lucrare, s-a transmis Europei tezaurul de cunoștințe practice 
strîns de-a lungul cîtorva veacuri de alchimiștii arabi. 








IV. Alchimia europeană 


„Tagma chimiștilor de asemenea a construit 
din puţine experiențe făcute la cuptor o 
filozofie fantastică...“ 


FR, BACON 


Me al XV-lea, într-unul din oraşele comerciale italiene... 

© uliţă dosnică, în afara zidurilor cetății, departe de forfota piețelor. E 
zi de vară. Din coșul unei case iese un fum alb, colorat din cînd în cînd de 
o trîmbă roșie, portocalie sau galbenă. E casa alchimistului. 

E În colțul unei săli mari, un cuptor din argilă refractară cu numeroase lo- 
cașuri pentru oalele de cele mai diferite mărimi. Pe cuptor este instalat 
vasul de aramă al unui alambic, legat printr-o țeavă scurtă și îndoită cu 

| un vas răcitor de lut așezat lîngă cuptor. Dintr-un cep al vasului răcitor se 
scurge, într-un ulcior florentin înalt cu cioc îndoit ca un gît de lebădă, 
un lichid uleios. 

Într-un alt colț al laboratorului, o grămadă de zgură alături de un butoi plin 
cu pilitură de fier, Pe policioară, sute de borcane de porțelan roșu cu in- 
scripții ciudate. 

De tavan atîrnă o figurină de porțelan reprezentînd un pește. 

S Alchimistul este la masa lui de lucru. El urmărește cu atenție încordată 
rîndurile de pe un pergament îngălbenit de vreme, ros și pătat. Alături de 
masă, pe pardoseala de gresie, sînt risipite cărți deschise la cîte o pagină 
acoperită de semne ciudate. 

Unul dintre ajutoarele alchimistului ațiță cu foalele focul de cărbune din 
vatra cuptorului. Celălalt ajutor, în picioare lîngă o masă de lucru și o 
poliţă cu vase, priveşte atent o retortă de sticlă așezată pe un trepied de 

4 metal, sub care arde flacăra tremurătoare a unei lămpi cu ulei. Pe masă 

V se găsesc creuzete, pilnii, suflaiuri cu ciocuri arse, baghete metalice și 
de sticlă, borcane cu grăunțe, pulberi și foițe metalice, mercur, săruri albe 
şi colorate. Pe poliţă, borcane mai mari cu fetuși de animale, cu șerpi și 
broaște într-un lichid gălbui. Citești pe etichetele unor borcane titluri ca 
acestea: „lapte de lup“, „cinabru lunar“, „arama lui Ahile“ și o sută de 
alte nume de soiul acesta, neînțelese de profani. 

Una din cărțile la îndemîna alchimistului este opera marelui Geber. Dar 
alături de ea stau cărțile unor alchimiști obscuri pline de rețete de prepa- 

rare a „pietrei filozofale“, a „elixirului“, pline de încîlcite descrieri a dru- 

mului spre „marea operă“. 

Să citim împreună cu alchimistul nostru una din rețetele de preparare a 
„pietrei filozofale“. 

„1) Combinăm, adică preparăm pe A dintr-un corp și din mercur. 2) Îl 
supunem putrezirii și fierberii la foc dublu pe așa-numitul A. 3) După ce + 


48 





Pictură a artistului polonez Jan Matejko (1838—1893) reprezentîndu-l pe 
celebrul alchimist polonez Sendivogius 


el este fiert îl dezlegăm. 4) După liniștire îl separăm și îl împărțim. 5) 
După separare și împărțire continuăm să purificăm...“ 

Ce este acel corp A, despre care vorbește rețeta nu putem spune nimic și 
nici alchimistul nostru n-ar fi putut spune mare lucru. Cât despre opera- 
țiile de „dezlegare“, „împărțire“, „putrezire“, ele se executau după fantezia 
şi inspirația momentului. 

n laboratorul alchimistului se așteaptă o vizită simandicoasă. Se pregă- 
tește o experiență de transmutare, la care vor asista principele cetăţii, 
doctorul curții, consilieri tehnici ai principelui. Experiența trebuie să reu- 
şească, deoarece principele a cheltuit pînă acum mii de ducați în contul 
„marii opere“. 

Se pregătește cositor, plumb, fier, mercur, aramă, apă de pucioasă ș 
de vopsitorie. Se pregătește un creuzet curat și o baghetă pențru am 
topiturii. Se pune în acțiune suflaiul cel mare. 

Sosesc participanții la experiență. Luminile pîlpiitoare ale lumînărilor de 
ceară aruncă pe pereți umbrele tremurătoare ale participanților. Alchimis- 
tul prezintă spre control bagheta, creuzetul, borcanele cu substanţe. 
Ajutorul alchimistului pune creuzetul pe cărbunii încinși. Se introduce 
cositorul, care se topește văzînd cu ochii. Alchimistul adaugă plumb, pili- 
tură de fier și aramă. Amestecă topitura. Povestește celor care-l ascultă, 
cu o teamă abia reținută, despre puterea de nedescris a prafului său mira- 
culos. O cantitate cît un bob de mei din acest material dizolvată într-un butoi 
de apă ajunge pentru a face ca o vie să dea struguri copți în luna mai. 
Participanţii la experiență ascultă muţi de uimire și privesc la mîinile 
îndemînatice ale alchimistului. Dintr-o cutiuță învelită cu grijă, alchi- 
mistul scoate pe un virf de cuțit un praf colorat. Îl aruncă pe cărbuni şi 
deodată camera întreagă se umple de un fum multicolor. Nimeni nu mai 


























vede nimic. Se aud exclamațiile de teamă şi încîntare ale doamnelor. Apoi, 
în timp ce se risipește fumul purpuriu, albastru şi verde, alchimistul ames- 
tecă topitura cu bagheta și acoperă creuzetul cu capacul. Ajutorul suflă 
strașnic din foale. Creuzetul ajunge roşu-alb. După cîteva minute alchimis- 
tul ordonă asistentului său să scoată creuzetul din cuptor. Este lăsat să se 
răcească, apoi spart. Și din creuzet se rostogolește pe masă un mic lingou 
de aur strălucitor. 

Nu-i greu de ghicit că aurul a fost introdus în creuzet, în timp ce fumul 
multicolor acoperea vederile asistenței, Dar principele este convins că 
alchimistul a izbutit. În curînd el va deveni cel mai bogat principe din 
lume... 

Și așa se întîmpla la multe curți princiare, în veacul al XV-lea, și al XVI-lea 
şi chiar pînă în veacul al XVIII-lea. 

Mulți alchimiști își sfîrșeau zilele pe rug, la spînzurătoare sau în închisori, 
Și în timp ce alchimiștii făgăduiau principilor aurul rivnit, casele de bani 
ale negustorilor se umpleau cu aur adevărat! 


Scolastică și alchimie 


Într-adevăr, în veacurile de care am vorbit, alchimia europeană degenerase 
cu totul, transformîndu-se cel mai adesea într-o mare șarlatanie. Acesta 
avea să fie punctul final al evoluției „artei sfinte“, Dar, cu toate că alchimia 
europeană s-a dezvoltat pe un drum fals, încilcit, antiștiințific, ar fi sim- 
plist și greșit să reducem tendințele adeseori contradictorii, ce s-au mani- 
festat în cadrul ei, la o simplă înșelătorie. Pentru a le înțelege este necesar 
să aruncăm o scurtă privire asupra epocii care le-a dat naștere. 
Veacurile ce au urmat după căderea Romei (secolele al V-lea — al XII-lea) 
au fost pentru Europa occidentală o perioadă de vremelnic regres economie 
şi cultural. 

Orașele încetează de a fi centre ale vieții economice, Ele decad, unele sînt 
chiar părăsite. Meșteșugurile şi comerțul cedează locul economiei naturale. 
Acestor secole le este caracteristică fărimițarea feudală a economiei, o 
producție destinată consumului propriu, schimburi limitate, în general, 
la o piață locală, în cadrul strimtelor granițe ale feudelor. 

Pe cînd orașele-state greceşti, coloniile grecești şi Roma antică făceau un co- 
mert puternic, legînd prin relații de schimb de mărfuri — pe calea Medi- 
teranei și pe căile de uscat — ţările Europei și Asiei, stătulețele feudale 
născute pe ruinele orînduirii sclavagiste n-au mai cunoscut timp de mai 
multe secole, decît într-o măsură neînsemnată, schimbul de mărfuri pe arii 
geografice mari. Orizontul larg mediteranean a lăsat locul strîmtului ori- 
zont al feudei, care nu putea oferi o atmosferă prielnică dezvoltării științei 
şi culturii. 

Neincetatele războaie între feude și între statele feudale au reprezentat și 
ele o condiție negativă pentru cercetarea științifică. Eroul feudal era pur- 
tător de spadă și cruce și nu i-ar fi stat bine să descifreze buchile cărților 
grecești sau latine, nici să culeagă ierburile cîmpului și insectele pentru a 
Je cerceta alcătuirea sau să deseneze cu toiagul arhimedian, pe nisip, cercuri 
şi semne complicate. Împotriva ştiinţei se înverșuna fanatismul religios. 





4 — Lumini în retortă 

Alegorie alchimică din cartea Della trans- 
mutazione metallica de G.B. Nazari, Brescia 
1572. Monstru cu barbă, cu trup de şarpe, 
cu simbolurile lunii, soarelui şi al planetei 
Mercur 

< 
Nu este de mirare așadar că în aceste prime 
secole ale evului mediu — secole de barbarie 
feudală — pînă şi știința de a descifra bu- 
chile unei cărți devenise o raritate, chiar 
printre odraslele clasei stăpînitoare. 
După arderea muzeonului alexandrin, dis- 
trugerea valorilor științifice ale antichității 
a continuat. 

Cu toate acestea au rămas în lume puncte 
de conservare a cunoștințelor, locuri în care 
se păstrau lucrările enciclopedice ale lui 
Plinius sau ale lui Galen și chiar unele rare 
centre de cercetare originală, ca la Salerno, 
în sudul Italiei. În secolul al IX-lea medicii 
din Salerno sînt celebri în lumea întreagă, 
iar în secolul al XI-lea, ei traduc lucrările 
medicilor arabi din centrele de cultură ale 
Asiei; de-abia în secolul al XII-lea faima 
medicilor din Salerno este întunecată de cea 
a medicilor arabi și evrei din orașele cuce- 
rite ale Spaniei. 

De altfel cunoștințele de medicină amestecate cu practici magice erau păs- 
trate chiar și în mănăstiri, deoarece răspundeau unor nevoi imediate ale 
monahilor și le dădeau acestora un puternic ascendent față de „păstoriți“. 

n şcolile înființate pe lîngă catedrale (în imperiul întemeiat de Carol cel 
Mare în a doua jumătate a secolului al VIII-lea) se predă aritmetica, dar 
mai tîrziu disciplinele predate în școlile mănăstirești se reduc la: muzică, 
teologie și latină. 

ncepînd din secolele al XI-lea—al XIII-lea începe să sufle vintul unei 
înviorări economice, care se intensifică în secolele al XIV-lea—al XV-lea, 
cînd orînduirea feudală începe să se descompună. Producția meșteșugărească 
crește, se dezvoltă comerțul, relațiile economice bazate pe schimbul de 
mărfuri şi pe bani ocupă un loc din ce în ce mai important în viața eco- 
nomică, La locurile de încrucișare a vechilor drumuri comerciale, croite 
încă din epoca orînduirii sclavagiste, se nasc tîrguri, dintre care unele se 
prefac în orașe puternice, centre ale meşteșugurilor și comerțului. Poziţia 
geografică deosebită a unor orașe ca Veneţia, Pisa și Genova face din ele 
niște cetăți ale comerțului mediteranean. Oraşele Cambrais, Amiens, Sois- 
son, Dijon și altele devin puternice „comune“ burgheze, pe care se bizuie 
regii în lupta lor cu seniorii. În centrul și răsăritul Europei se dezvoltă 
oraşele Praga, Cracovia, Riga, Novgorod și altele. Răscoalele țărănești 
contribuie la slăbirea puterii seniorilor feudali și la creșterea puterii ora- 
șelor și regelui. 




















Cruciadele — războaie pentru stăpînirea drumurilor comerciale dintre 
Europa și Asia și a înfloritoarelor centre ale Orientului, în acea vreme 
mai înaintate chiar decît țările Europei occidentale — duc nu numai la lăr- 
girea legăturilor comerciale, ci și la cunoaşterea și însușirea unora din rea- 
lizările culturii orientale și în special arabe. 

Astfel se ivesc în producție un șir de perfecționări tehnice. 

Adusă din Orient în timpul cruciadelor, a apărut moara de vînt; pe dealu- 
rile europene au pornit astfel a se învîrti aripile de care se va lovi simbolic, 
mult mai tîrziu, simbolicul Don Quijotte. 

Se amplifică foalele și astfel crește temperatura în cuptoare. Mori de apă 
furnizează energia pentru forje hidraulice; aceasta înseamnă un nou avînt 
al metalurgiei. Ciocane puternice mişcate de energia apelor multiplică posi- 
bilitățile de prelucrare a oțelului. La munca cîmpului se folosește roaba, 
care ajută la defrișări și ameliorări de ogoare. Se dezvoltă culturile de zar- 
zavaturi și pomi fructiferi. În Italia apare sericicultura. 

În 1232, chinezii folosesc pentru prima oară împotriva năvălitorilor mon- 
goli praful de pușcă exploziv ca armă de luptă și nu ca material de arti- 
ficii. Pe drumul mătăsii, care merge pînă la Damasc și de acolo — probabil 
— pe drumurile Mediteranei, praful de pușcă ajunge în Europa. 
Șantierele navale ale mărilor de nord freamătă de activitate. Se inven- 
tează cîrma cu grindă, care mărește siguranța transporturilor pe apă. Cîrma 
a fost fixată cu piese metalice de corabie. Pînzele au înlocuit lopețile și a cres- 
cut astfel tonajul. Se perfecționează acul magnetic, iar corăbiile navighează 
mai sigure, avîntindu-se mai spre larg, cu busola lîngă cîrmă. Sticla de 









































Un alchimist şi ajutorul său la lucru (caricatură din secolul al XVI-lea) 

geam capătă o utilizare tot mai largă. Se inventează (secolul al XII-lea- 
al XIII-lea) ceasul cu rotițe, ochelarii; {se fabrică hirtia. În ateliere se 
lucrează cît ține ziua, ba și la lumina feştilelor. Se bat șine de roată, se 
lucrează arme și zale pentru cavaleri, unelte, războaie de lemn pentru țesu- 
tul lânii. 

În aceste veacuri de creștere a avuţiei și puterii orașelor, de dezvoltare a 
producției meșteșugărești, renasc, într-o anumită măsură, condițiile învă- 
țăturii şi ale acumulării cunoștințelor științifice. Primele universități ale 
Europei se constituie la Paris, Cambridge, Neapole, Orltans, Padua, Praga, 
Pavia, Viena. 

Pînă la începutul secolului al XII-lea, singurul material documentar ştiin- 
țific, pe care-l aveau la îndemînă călugării-profesori ai primelor univer- 
sități europene, erau lucrările în limba latină ale unor autori ca Boetius (care 
reproduceau în compendiile lor părți din vechile opere ale filozofilor greci) 
şi comentariile „părinților bisericii“, în care se găseau referiri disparate la 
cărțile lui Aristotel. În secolele al XII-lea și al XIII-lea, o întreagă pleiadă 
de traducători din arabă în latină și din greacă în latină lucrau în Spania, 
sudul Italiei și Sicilia, răspunzînd cererii și interesului pentru cunoștințe 
ştiinţifice. Între 1125 și 1280 au fost traduse operele lui Aristotel, Ptolemeu, 
Euclid, Galen şi Hipocrate, Avicenna, Averroes, ale astronomilor, matema- 
ticienilor și alchimiștilor arabi. Episcopul din Lincoln, franciscanul Robert 
Grosseteste importă cărţi grecești în original și invită cărturari greci în 
Anglia, iar teologul Albert von 
Bollstădt — 1193 (sau 1207)— 
1280 — comentează opera tra- 
dusă a lui Aristotel și redac- 
tează lucrări de compilație, cu- 
prinzînd cunoștințe de astro- 
nomie, geografie, botanică, zo- 
ologie, medicină și alchimie. 
Acest Albert von Bollstădt, bo- 
tezat de catolici cu numele de 
Albert cel Mare (Albertus Mag- 
nus), profesor la Universitatea. 
din Paris prin 1245 și, mai 
tîrziu, episcop catolic la Köln, 
este și unul din primii alchi- 
mişti europeni. O lucrare a lui 
se intitulează chiar De alchi- 
mia. 

Nevoile crescînde ale produc- 
ției împingeau tot mai stărui- 
tor pe învățați spre cercetarea 
naturii, spre descoperirea ade- 
vărului prin observarea feno- 
< 

Sus: cuptor şi vas „hermetic“ ;; 
jos: simbolurile operaţiilor de 
transmutaţie pînă la obținerea. 
pietrei filozofale (pelicanul) 















































Kata 


Reprezentare simbolică-fantas- 
tică a operaţiilor alchimice (sub 
acţiunea apei şi a focului, zeul 
mării şi copiii săi sînt prinşi 
într-o picătură) 

> 
menelor și prin experiență. În 
calea acestor tendinţe se ridica 
însă amenințătoare biserica ca- 
tolică, a cărei imensă putere stă- 
tea de strajă rînduielilor feuda- 
le, înăbușind şi prigonind orice 
scînteiere a gîndirii științifice. 
Dogma bisericească își subor- 
dona tiranic toate domeniile 
vieţii spirituale a societății, 
străduindu-se să stîrpească orice 
idee nouă, pe care o proclama 
de îndată „erezie“ și o pedepsea 
nu numai cu amenințarea iadu- 
lui în viața de apoi, ci și cu 
tortura și arderea pe rug în 
viața pămîntească. 
În secolele alXI-lea-al XIII-lea 
se formează şi îşi ocupă lo- 
cul de ideologie oficială a feu- 
dalismului catolic scolastica. 
Această filozofie vrăjmașă ştiinţei, îmbibată de intoleranță fanatică, de 
idealism şi de un extrem formalism, exercită o dominație exclusivă în 
școli. 
Filozofia — proclamă scolastica — nu poate pretinde alt rol decît acela de 
slujnică a teologiei. Rostul învățaţilor, al filozofilor este doar acela de a 
demonstra adevărul dogmelor religioase. O imensă energie intelectuală se 
irosea în universități pentru a dezbate pe cale strict deductivă, folosind cele 
mai rafinate artificii şi chițibușuri din domeniul logicii formale, probleme 
de o asemenea „însemnătate științifică“ cum sînt: „dorm sau nu dorm în- 
gerii?“ sau „ce vîrstă avea Adam în momentul în care a fost creat de Dum- 
nezeu?“ 
Dar marele rău pe care-l face scolastica nu consta doar în sterilitatea aces- 
tei „arte de a tăia firu-n patru“. Proclamînd cuvintele de ordine obscuran- 
tiste „crede și nu cerceta“, „cred pentru că este absurd“, scolasticii soco- 
teau Că tot ce este adevărat a fost demult stabilit de religie într-o formă 
imuabilă și că orice sursă de cunoaștere — în afară de „autoritățile sacro- 
sancte“, Sfinta Scriptură, învățătura „părinților bisericii“, teoriile falsi- 
ficate și osificate în spirit religios ale lui Aristotel şi ale altor antici — este 
„de la diavolul“. 
Nu ceea ce este în natură îl interesa pe scolastic, ci ceea ce scria în textele 
pseudoautorităților. Bătîndu-și joc de scolastici, Galilei povestea că un 
scolastic, răspunzind unui anatomist care îi dovedise că nervii merg spre 

creier și nu spre inimă, spunea: „Mi-aţi arătat toate acestea atât de clar și 
de palpabil, încît dacă textul lui Aristotel nu ar susține contrariul — iar 
acolo se spune de-a dreptul că nervii se nasc în inimă — ar fi fost necesar 
să recunosc aceasta drept adevărat“. 

Născocire a scolasticilor, „calitățile ascunse“, „virtuțile“ sau „naturile“ 
lucrurilor încercau să înlocuiască orice explicație cauzală a fenomenelor. 
Goale de sens, aceste expresii au pătruns în vocabularul tuturor semidoc- 
ţilor, devenind platoșe ale ignoranței, 

Biciuind pe medicii ignoranți în comedia Bolnavul închipuit, Molière de~ 
scrie o ceremonie burlescă de acordare a titlului de doctor. Candidatul 
este întrebat într-o limbă papagalicească, împestrițată cu expresii latini- 
zate, despre cauza care face ca opiul să te adoarmă. 

La acest examen, candidatul răspunde, în aceeași limbă papagalicească: 


„Quia est în eo 

Virtus dormitiva 

Cujus est natura 

Sensus ațipire“! 
Ceea ce ar însemna: opiul te adoarme fiindcă are în el o virtute adormi- 
toare, a cărei natură este să te facă să ațipești, 
Scolastica se temea în fond de experiență. Ea accepta și încuraja specula- 
tiile în jurul noțiunilor, în măsura în care sterilul joc de-a cuvintele furniza 
noi argumente „raționale“, conform teologiei. 
Tocmai de aceea știința experimentală modernă nu s-a putut naște decît 
în luptă înverșunată împotriva obscurantismului mistic și a scolasticii. 
Deosebit de puternică şi dăunătoare a fost influența scolastică asupra alchi- 
miei europene, pe care a îmbibat-o adînc, împiedicînd timp de secole trans- 
formarea ei într-o adevărată știință. 
În ansamblul ei, alchimia medievală europeană, în care domina — în dauna 
tendinței experimentale proprie, de pildă, alchimiei arabe — tendința spe- 
culativă, scolastică, era o disciplină antiștiințifică, un vast conglomerat 
în care cunoștințe răzlețe și rudimentare de chimie practică se amestecau, 
într-un extraordinar haos mistico-fantastic, cu tradiții mitologice provenite: 
din vechile religii, dogme ale religiei creştine, frînturi din teoriile filozofi- 
lor idealiști, astrologie şi magie, folclor și superst Alchimia era chemată 
să slujească interesele regilor, prinților și episcopilor, să le procure aurul 
după care jinduiau și în același timp să-și aducă şi ea prinosul la fundamen- 
tarea dogmelor religioase. În timp ce alți reprezentanţi ai științei erau pri- 
goniți, printre alchimiști se numărau mulți călugări — și chiar episcopi 
— dintre care unii au fost chiar canonizați. Henric al VIII-lea al Angliei, 
Carol al VII-lea al Franţei, împăratul Rudolf al II-lea al Germaniei se în- 
deletniceau cu alchimia. Mulți alți regi și prinți le urmau pilda, sau cel 
puțin aveau în slujba lor alchimiști „de curte“. 
Speranța găsirii unor procedee de transformare a metalelor ordinare în aur 
îi atrăgea pe feudali ca un miraj, în aceste vremuri, în care dijma în na- 
tură începuse să fie înlocuită prin dijma în bani, cînd feudalii înglodaţi în 
datorii căutau o ieșire din încurcăturile lor financiare, cînd comerțul între 
piețe îndepărtate cerea capital lichid, fie el obținut prin camătă, furt sau 








+ Molidre, Opere, vol. IV, E.S.P.L.A., Bucureşti, 1957, pp. 723—724. Tra- 
ducerea comediei de Tudor Bogdan şi Ştefan Grudu. 

Simboluri alchimice din cartea lui Basilius Valentinus. 
În prima coloană sînt date simbolurile, numele celor 7 
metale şi aştrii asociaţi metalelor 

„Triunghiul alchimic“, simbolizînd 
cele 3 elemente primare: mercu- 
rul, sulful şi sarea 

dacă s-ar fi putut —în cuptoa- 
rele ciudate ale alchimiștilor. Lu- 
crurile au ajuns pînă acolo încît 
în Anglia secolului al XV-lea, 
sub Henric al VI-lea, clerul a 
primit ordin să înalțe rugăciuni 
pentru reușita lucrărilor alchimi- 
știlor. 

Din punct dé vedere teoretic, al- 
chimiștii Europei medievale au ră- 
mas la ceea ce au moștenit de la 
alchimiștii alexandrini, bizantini 
și arabi. În spiritul scolasticii, 
vechile teorii devin dogme, pe ceața vechilor superstiții se suprapune 
ceața misticismului creștin. 

Alchimiștii credeau în existența unui puternic factor de transmutație a meta- 
lelor, piatra filozofală. Aceasta lua naștere, potrivit credinței lor, din îmbi- 
harea a două elemente-principii: mercurul și sulful. Nu este însă vorba des- 
pre mercurul propriu-zis, material pe care-l mînuiau alchimiștii, și nici des- 
pre pucioasa materială, ci despre două substanțe ideale, principii — mercurul 
filozofic — în care se grupau însușirea lichid (a apei) și pământesc (a pămîn- 
tului) și o a doua substanță idealizată — sulful filozofic — în care se însumau 
însușirea de arzător a „focului“ lui Aristotel şi de volatil a aerului. După cum 
se vede este vorba de o formă modificată a teoriei celor 4 elemente ale lui 
Aristotel. Ideile despre „însușiri“ materializate în metale şi ierarhia acestor 
însușiri după culoare (galbenul aurului este superior albului argintului, iar 
Toşul este superior chiar aurului) conduceau la ideea că mercurul (veritabil) 
şi sulful (veritabil) conțin elementele esenţiale. Numai unirea elementelor 
esențiale poate duce la supremul „roșu“... 

Mai tîrziu, celor două „elemente“ li s-a adăugat un al treilea — sarea — 
care întruchipa însușirea solubilităii şi totodată a stabilității față de foc. 
Erau vestitele Dia prima — cele trei principii fundamentale. Alchimiștii 
vedeau astfel în piatra filozofală o substanță în trei aspecte diferite, întrupare 
a ideii mistice privitoare la „treimea cea de o ființă“. Astfel, în Cartea sfintei 
treimi, un autor anonim descrie obținerea pietrei filozofale ca „facerea lu- 
mii“, piatra fiind identificată cu „sfinta treime“. Falsificările chimice sînt 
numite „anticrist“, iar „suferința“ metalelor ordinare care tind spre aur este 
identificată cu chinurile lui Cristos. La confuzia generală, contribuia secretul 
în care alchimiştii învăluiau toate încercările lor. 

Caracterizînd alchimia europeană, Fr. Engels a subliniat: „De altminteri, 
între alchimie și religie există o legătură foarte strinsă. Piatra filozofală are 
multe însușiri asemănătoare celor divine, iar alchimiștii egipteni și greci din 
































primele două veacuri ale erei noastre au contribuit și ei la elaborarea doctrinei 
creștine... “1. 
Iată și o mostră a imagisticii fantastice care alcătuia limbajul caracteristic 
alchimiei europene: 
„Curăţă pietrele pămîntului, curăţă-le mereu şi treaba va fi bună. Dacă 
înţelegi acum cuvintele filozofilor, vei avea secretul operei. Află, deci că fiul 
care a fost crucificat va fi curînd reînviat din morți și, cum el are un suflet, 
va trebui să încălzești mai mult, căci el se hrănește numai cu foc, de aceea 
l-au numit filozofii salamandră, căci salamandra se hrănește și ea cu foc“ 
(Arnold Villeneuve?). 
Chiar Paracelsus, unul dintre premergătorii experienței chimice propriu- 
zise, vorbește astfel vrînd să descrie oxidarea unui metal: 
„Principiul sulf iese din metal; acesta este inima lui. Rămîne cadavrul me- 
pan: Aici se exprima totuși, în mod general, un fenomen: oxidarea meta- 
elor. 
În legătură cu secretul operațiilor și al rezultatelor, se poate cita acest text, 
cunoscut ca „mesajul lui Isis către fiul ei Horu: 
„Jur pe cer, pe pămînt, pe lumină şi pe întuneric; jur pe foc, pe aer, pe apă 
și pe pămînt; jur pe înălțimea cerului, pe adîncimea pămîntului și pe abisul 
iadului; jur pe Mercur și pe Anubis, pe lătratul demonului Karkouroboros și 
al cîinelui cu trei capete, cerberul, paznic al iadului; jur pe glasul lui Ache- 
ronte ; jur pe cele trei parce că nu voi dezvălui aceste cuvinte nimănui altuia 
decît fiului meu nobil și drag“. 
Numele lui Jean Esparguet, Raymond Lol (Raymundus Lullus), Basil 
Valentint (Basilius Valentinus) sînt de obicei asociate cu profesiunea de al- 
chimist european. Sînt dintre cei ce au lăsat scrieri. Au fost însă mii de alchi- 
mişti care n-au lăsat opere scrise. Ei operau la curțile regilor din Europa 
occidentală, în mănăstiri, în castelele seniorilor feudali. 





1 Fr. Engels, Ludwig Feuerbach şi sfirşitul filozofiei clasice germane, în 
K. Marx și Fr. Engels, Opere alese în două volume, ediţia a II-a, E.S.P.L.P., 
București, 1955, p. 411. 

2 Arnold Villeneuve (sfîrşitul secolului al XIII-lea — începutul secolului al 
XIV-lea). Alchimist european de mare faimă, despre care se credea că stăpineşte 
„marea taină“ a transmutaţiei. Lucrările lui au avut o puternică influență asupra 
celorlalţi alchimiști care au dezvoltat latura mistică a alchimiei europene. În jurul 
anului 1290, îl inițiază în tainele alchimiei pe Raymond Lull. Spre sfirșitul vieții, 
Villeneuve a fost anatemizat de papă, fiindcă susținea că medicina și caritatea 
sînt mai plăcute lui Dumnezeu decit slujbele religioase. 

3 Raymond Lull (1235—1315), scolast, care a încercat să-i convertească pe maho- 
medani la religia creştină, „dovedindu-le” greșelile credinței lor, printr-o „mare 
artă“ inventată de el, care consta în a alătura mecanic unui subiect dat toate pre- 
dicatele posibile. Printr-un decret al Universităţii din Paris din 1309 i se aprobă 
„arta“. Pentru convertirea arabilor, el propune să se înființeze colegii de învăţare a 
limbii arabe. Prin opera lui, Raymond Lull contribuie la misticizarea alchimiei 
europene. 

4 Călugăr dominican, reprezentant al curentului experimental al alchimiei; desco- 
peritor al antimoniului. Scrierile lui datează din a doua jumătate a secolului al 
XV-lea, El dezvoltă teoria celor 3 principii: sulf, mercur şi sare. Existența reală 
à lui Basilius Valentinus este pusă la îndoială, lucrările lui fiind atribuite lui Johann 
Thöldon (scrise în 1600). 

Un vestitor al timpurilor noi: Roger Bacon (1214-1294) 


Cu toate sforțările bisericii catolice, roata istoriei nu putea fi oprită. Progre- 
sul științific își cerea dreptul la viață, reprezentanții săi se ridicau la luptă 
împotriva spiritului mort și ucigător al scolasticii. Unul dintre vestitorii 
ştiinţei experimentale și ai chimiei științifice a fost Roger Bacon. 

Călugăr din ordinul franciscanilor, Roger Bacon a studiat la Oxford matema- 
tica, limba greacă şi latina, gramatica și teologia. Definiţia dată de el alchi- 
miei („arta de a prepara o pulbere, care, aruncată peste metale ordinare, le 
preface în aur“), identică în expresie cu ideea dominantă a vechilor căutători 
ai pietrei filozofale, se bazează însă pe o concepție generală nouă: forța 
științei bazată pe experiență este nelimitată ; ea va face posibilă și transfor- 
marea metalelor ordinare în aur. 

Ridicîndu-se cu vigoare împotriva împilării feudalilor, demascînd viciile 
clerului și ale slujitorilor papii, fără să-l cruțe nici pe papă, înfierînd des- 
frînarea și luxul, minciuna și înșelăciunea, Bacon este aruncat în temniță. 
Un vechi prieten din tinerețe, devenit papă sub numele de Clement al IV-lea, 
îl eliberează și-l încurajează să-și scrie „în mare taină“ operele, După moartea 
lui Clement al IV-lea, în anul 1277 Bacon este din nou azvirlit în închisoare 
—— de către noul papă Nicolae al IV-lea — și moare probabil acolo. 

În cărțile sale, Roger Bacon își ridică glasul împotriva speculațiilor sterpe 
ale scolasticii. Fără să se poată elibera întru totul de ideile naive ale con- 
temporanilor, el proclamă însă necesitatea studierii naturii. Iată-l vorbind 
(în Oglinda alchimiei) ca un alchimist: „Natura încearcă mereu să atingă 
perfecțiunea, adică aurul'1. Dar tot el spune, chemînd la deschiderea unor 
drumuri noi: „Există o singură știință de care este nevoie pentru a le verifica, 
pe toate celelalte, știința experienței, care depășește științele bazate pe argu- 
ment, deoarece aceste științe nu aduc certitudine, oricît de puternic ar fi 
raționamentul, atîta vreme cît nu se adaugă experimentul pentru a dovedi 
concluziile lor“2. 

Numai știința experimentală, „împărăteasa științei“, este în stare să stabi- 
lească ce poate face natura, ce poate realiza arta și ce e rodul înșelăciunii. 
Numai ea „merge pînă la cunoașterea cauzelor fenomenului“?. Numai ea ne 
învață cum să judecăm toate nebuniile magicienilor, spune același Roger 
Bacon. Așadar, el opune metodei scolastice a argumentelor bazate pe autori- 
tatea „părinților bisericii“ sau ale comentatorilor lui Aristotel metoda cer- 
cetării experimentale. El neagă identitatea dintre dogmă și adevăr, susținînd 
că sursa cunoașterii se găsește în cercetarea fenomenelor. El cere gînditorilor 
să-şi întoarcă privirile de la buchile cărților spre lume ; le cere să se înarmeze 
cu instrumentele materiale ale cercetării lumii materiale. 

Pe vremea lui, matematica era prost privită de oficialitatea bisericească. 
Bacon intuiește valoarea matematicii pentru știință și proclamă necesitatea. 
studiului matematicii, ca și al opticii, pe care o numește „perspectiva“. El 
aplică matematica la corectarea calendarului, descrie fenomenul reflexiei 
și al refracției, proprietățile oglinzilor plane și ale lentilelor, schițează, pe 


1 William Cecil Dampier, A History of Science, Cambridge, New 
York, 1944, p. 101. 

2 Ibidem. 

3 Ibidem. 





Reţetă de praf de puşcă în lucrările lui Roger Bacon 


baza datelor „perspectivei“, ideea construirii ochelarilor și a unui telescop, 
unealtă de examinare a lumilor de la distanță. Susţine chiar ideea sfericității 
pămîntului. Descrie invenții cunoscute pe vremea sa, ca focul grecesc, praful 
de pușcă, magnetul. Păstrează însă, între toate aceste lucruri reale, fantas- 
tica piatră filozofală. 
Convins de forța nelimitată a științei experimentale, el prevestește corăbii 
care se vor mișca fără lopeți și fără forța oamenilor, mașini zburătoare etc. 
Dar printre toate încercările sale izbutite și neizbutite, Roger Bacon reali- 
zează o experiență tipică. 
El își propune, în anul 1260, să dovedească pe cale experimentală un adevăr 
susținut și de alții, dar nedovedit pînă atunci: că arderea nu se poate rea- 
liza în absența aerului. Idei vagi despre „sufletul lucrurilor“, care le pără- 
sește prin flacără, au fost formulate de filozofii din vechime ` dar toate diva- 
gaţiile pe tema fenomenului concret al arderii se întemeiau doar pe aso- 
ciații mintale, pe raționamente mistico-religioase. Roger Bacon își propune 
să dovedească legătura dintre aer și ardere. Pentru aceasta, el închide o 
lumînare sub un clopot bine lipit de masă, astfel încît să evite intrarea aerului 
pe sub clopotul de sticlă. Şi luminarea aprinsă se stinge după cîteva minute. 
Experiența se putea reproduce ori de cîte ori. Ea dădea mereu același răspuns. 
Aerul se consumă în timpul arderii; fără aer, arderea nu este cu putință. 
n această rudimentară experiență găsim elementele unei adevărate anchete 
experimentale: ipoteza de verificat, dispozitivul material în care se creează 
condițiile fenomenului, repetarea încercării. 
Pentru epoca în care a trăit Bacon, într-un secol în care scolastica gîtuia 
gîndirea și nega forța cercetării experimentale, opera acestui filozof reprezintă 
licărirea noului, prevestirea orientării științei spre țelurile ei firești; dar 
lanțurile teologiei nu se puteau rupe dintr-o dată. Chiar Roger Bacon, omul 
care a prevăzut viitoarea orientare a științei, susținea încă în scrierile lui 
că scopul suprem al cunoașterii este demonstrarea adevărurilor „supreme“ 
ale teologiei. Vechiul stăruia în opera lui Roger Bacon. Secole de luptă cu 
scolastica vor duce, pînă la urmă, la triumful elementului nou pe care-l 
cuprindea această operă contradictorie. Pentru chimie, ca și pentru celelalte 
ştiinţe, acesta va însemna tendința de generalizare a metodei experimentale. 

Tendinţa propriu-zis experimentală în alchimie a fost slabă, iar rezultatele 
ei — sărăcăcioase. În cele din urmă, alchimia europeană a degenerat în şar- 
latanie. La curtea multor principi și regi, întîlnim, pînă și în „luminatul“ 
secol al XVIII-lea, asemenea figuri ca a alchimistului descris la începutul 
acestui capitol. 

Iată ce spune despre alchimie dicționarul de chimie publicat de Andrew 
Ure în anul 18211: „Este numele cu care adepții ei au decorat, în secolele de 
ignoranță, arta mistică, al cărui obiect, mărturisit de ei, era căutarea pietrei 
filozofale, a transmutării metalelor în aur şi prepararea elixirului de viață 
lungă. Deşi exercitarea acestei pretinse arte, bazată pe fraudă și nebunie, a 
avut în principal ca motiv lăcomia, totuși oamenii nesăbuiți sau creduli, 
care i s-au dedat, au servit chimia, grăbind prin lucrările lor progresul desco- 
peririi în această ştiinţă. Din ea — îndeosebi — își trage originea farmacia 
metalică“ (medicamentele anorganice — NA). 

Materialul empiric strîns de alchimiști a contribuit într-adevăr, într-o 
anumită măsură, așa cum arată Ure, la progresul chimiei. Mult mai impor- 
tant a fost însă pentru arta transformării substanțelor, de-a lungul întregului 
ev mediu, curentul viu și neîntrerupt al practicii meșteșugărești. Mult mai 
semnificative și mai interesante pentru viitoarea evoluție a chimiei sînt 
rețetele și procedeele descoperite de meșterii tăbăcari, săpunari, oțetari și, 
mai ales, de metalurgi. 

Din practica chimică meșteșugărească, din datele empirice ale alchimiei 
experimentale și în luptă împotriva prejudecăților și fantasmagoriilor alchi- 
miei speculative, mistice și șarlatanești, se vor ivi, în secolele al XV-lea, 
al XVI-lea și al XVII-lea, pe un nou fond social-istoric, mlădițele discipli- 
nei experimentale din care se va naște chimia modernă. 


1 Dicţionar în 4 volume, redactat după planul dicționarului mai vechi al lui W. 
"Nicholson. Citatul este dat după traducerea franceză din 1822 a acestui dicționar 
(traducător: Jean Riffault; editor: Leblanc, tipograf-librar). 








V. Zorii științei experimentale 

L a doua jumătate a secolului al XV-lea și în secolul al XVI-lea se 
schimbă cu totul tabloul lumii, dominat pînă atunci de crenelurile castelelor 
medievale. În sînul societății feudale apar şi se dezvoltă relații de un ti 
cu totul nou — relații capitaliste, care cu o uriașă putere explozivă submi- 
nează și descompun rînduielile existente. Urmările acestor schimbări pro- 
funde se fac puternic simțite în toate domeniile de activitate, ele revoluțio- 
nează știința, filozofia, artele. Este o epocă de transformări furtunoase, care 
și-a cucerit și a păstrat pînă azi dreptul de a fi înscrisă în istoria omenirii 
sub numele luminos de Renaștere. 

Cuvîntul Renaștere ne evocă în primul rînd operele neîntrecute ale unor 
mari pictori, sculptori, arhitecți, oameni de știință şi filozofi. Dar marile 





ei prefaceri au fost pregătite de truditorii modești ai atelierelor meșteșugă- ` 


teşti, ai manufacturilor, minelor, șantierelor navale. 

Pe la începutul secolului al XVI-lea, cele mai multe unelte meșteșugărești 
manuale suferiseră perfecționări radicale, care determinau schimbări adînci 
în sfera producției. La rîndul lor acestea puneau la îndemîna științei instru- 
mente și mijloace de cercetare necunoscute pînă atunci. 

Apariţia mașinii de tors cu roată de picior, a războiului de țesut orizontal, 
a pivei acționate de apă, fac cu putință o dezvoltare fără precedent a indus- 
triei textile. 

Progrese deosebit de mari se realizează în industria extractivă și metalurgică. 
Inginerul și savantul german Georg Bauer (Agricola), descriind utilajul 
destul de complicat folosit în unele mine în prima jumătate a secolului al 
XVI-lea, povestește despre mecanisme de măcinat minereul, puse în mișcare 
de roata hidraulică, despre vagonete pentru transportul minereului care se 
mișcă cu mare zgomot pe o şină de lemn, despre instalaţii pentru ventilare 
și pentru pomparea apei din adîncimi. 

Un adevărat salt se realizează în tehnica metalurgică, unde apariția foalelor 
mari, puse în mișcare de roata hidraulică, permite să se treacă la mari furnale 
care produc fontă, fier și oțel în proporții necunoscute înainte. Ciocane puter- 
nice puse în mișcare de apă fac să sporească considerabil posibilitățile de pre- 
lucrare. 

În navigație, după perfecționarea mijloacelor de orientare pe mare, apare 
caravela, tip nou de corabie pe care navigatorii se pot avînta cu mai multă 
îndrăzneală în largul oceanelor. În Țările de Jos se dezvoltă producția de 

lentile pentru ochelari — și aceasta duce la inventarea lunetei şi micro- 
scopului, instrumente ale opticii experimentale. 

Arta militară este şi ea revoluționată de larga răspîndire pe care o capătă 
în secolul al XVI-lea armele de foc. Zidurile castelelor feudale se dovedesc 
slabe în fața tunurilor turnate de meșteșugari pentru armatele regale şi pen- 
tru trupele orașelor, iar cavalerii în zale devin figuri tragicomice ale trecu- 
tului, ca Don Quijotte de la Mancha. 

Tehnica creează o dată cu aceasta mijloace noi de răspîndire a cunoștințelor 
şi ideilor. Perfecționarea producției de hîrtie și inventarea tiparului dau naș- 
tere unei noi „artilerii“, de o cu totul altă natură decît cea militară, dar nu 
mai puțin teribilă, prin efectele ei, pentru soarta feudalismului. 

Marile descoperiri geografice ale epocii — descoperirea Americii, deschiderea 
căii maritime spre India și China pe la sudul Africii, realizarea înconju- 
rului lumii pe mare — oferă o bază geografică uriașă pentru dezvoltarea. eco- 
nomică și culturală și contribuie la o imensă lărgire a orizontului cuno- 
ștințelor asupra naturii. 

Cu deschiderea căilor oceanice, începe declinul vechilor porturi meditera- 
neene ale Italiei și ascensiunea porturilor de pe coasta Atlanticului, care 
devin importante centre ale vieții economice. Comerțul european se trans- 
formă în comerț mondial și o dată cu aceasta ia naștere sistemul colonial. 
Pentru negustorii și industriașii Spaniei, Portugaliei, Angliei, Țărilor de 
Jos se deschideau nemaipomenite surse de îmbogățire pe socoteala popoarelor 
Americii, Africii, Asiei, Oceaniei, care sînt înrobite, jefuite, adeseori deci- 
mate. Aurul Americii și al celorlalte colonii invadează Europa făcînd să 
crească la preț mărfurile vîndute de capitaliști și să scadă la preț „piatra 
filozofală“ a alchimiștilor (deşi încă timp de secole vom mai găsi, chiar si 
în rîndurile monarhilor, naivi care să creadă în ea). Aurul-bani acționează 
ca o forță dizolvantă a relațiilor feudale. 

Producția de mărfuri ia proporții nemaivăzute. Tehnica nouă dă muncii o 
productivitate mai înaltă, face cu putință şi cere o mai adîncă și mai rami- 
ficată diviziune socială a muncii în cadrul unei mari producții capitaliste. 
Apar manufacturile — întîi mai mult sub forma muncii la domiciliu a nume- 
roși meșteșugari ajunși în dependența unui negustor, apoi ca mari întreprin- 
deri centralizate, 

Manufacturile — în care lucrează laolaltă zeci de meșteri — devin centre ale 
perfecționării uneltelor. Munca era împărțită pe operaţii. Fiecare muncitor 
devenea foarte priceput în executarea operației lui ; lucrînd mai mulți laolaltă, 
muncitorii își transmiteau unul altuia procedeele de lucru. Uneltele deveneau 
tot mai potrivite cu rostul lor. Au apărut sute de feluri de ciocane, fiecare 
potrivit pentru o anumită operație. Specializindu-se, uneltele se perfecțio- 
nau. În marile ateliere manufacturiere se fac încercări îndrăznețe de inven- 
tare a unor procedee noi, a unor materiale noi. Într-un asemenea atelier tre- 
buie să-și fi făcut sculptorul Luca della Robbia nenumăratele încercări de a 
crea un material înlocuitor pentru marmura scumpă. 

Producţia se concentrează tot mai mult în mîinile noii clase a capitaliștilor, 
în timp ce tot mai mulți meșteșugari sînt ruinați ori prefăcuți în muncitori 
salariați. Manufacturile engleze produc tot mai mult postav pentru export. 
Marii lorzi, proprietari funciari, alungă pe ţărani de pe moşii, prefăcîndu-i în 
cerșetori, iar moșiile în pășuni pentru creșterea oilor de lînă. Din mizeria și 
suferințele maselor muncitoare, din comerțul de sclavi, din jefuirea coloniilor 

se nasc primele capitaluri care vor sta la temelia bogăției și strălucirii ma- 
rilor puteri industriale ale secolului al XX-lea. 

Europa acestei epoci este scena unor frămîntări teribile. Sprijinindu-se tot 
mai mult pe burghezia care devenise stăpînă a avuțiilor și mijloacelor de 
înavuțire, regii îngrădesc puterea feudalilor și formează mari monarhii 
centralizate — statele naționale de mai tîrziu. 

Este o epocă de încleștare între forțele vechii orînduiri și ale celei noi care se 
naște din sînul ei. 

Ciocnirile de concepții reflectă pe planul ideilor această încleștare. Își face 
loc umanismul, concepția noii clase sociale care pășește pe arena istoriei. 
Umanismul militează pentru eliberarea omului din lanțurile superstițiilor, 
pentru cunoaștere, împotriva ignoranței, pentru descătușarea forțelor omu- 
lui, pentru progres. Dar aceasta nu împiedică să fie exterminați 100 000 de 
țărani în Germania, să fie vînduți sute de mii de sclavi pe piețele Europei. 
Burghezia disprețuiește masele și se teme de ele. Josnicia, asuprirea bestială 
şi crima se împletesc în această epocă cu măreția și avîntul. 
Burghezia se ridică împotriva dictaturii spirituale a papalității. În unele 
țări această luptă ia o înfățișare religioasă: Reforma. Luther în Germania, 
Calvin în Franța, apoi în cantoanele elvețiene, creează o nouă religie după 
nevoile și concepţiile burgheziei. Dar cînd țăranii ridică steagul revoltei 
împotriva rînduielilor feudale, burghezia, înspăimîntată, trece de partea 
prinților. 

Teoreticienii reformelor nu cunosc cruțarea. Luther îi îndeamnă pe prinții 
germani să ucidă, să-i strîngă de gît pe țăranii răsculați — răsculați în numele 
unei libertăți pe care o credeau valabilă și pentru ei. 

La rîndul său, catolicismul își făurea arme teribile pentru apărarea dogmelor, 
care justifică ierarhia pămîntească feudală și cea bisericească, papală. 
Filip al II-lea al Spaniei se străduia să oprească în loc roata istoriei, încer- 
cînd să impună prin sînge și teroare catolicismul în întreaga Europă. Dar în 
1588, „invincibila“ sa armadă, trimisă să-i bată pe englezi, este spulberată. 
Spania trebuie să asiste cu resemnare la creșterea puterii maritime a Angliei 
protestante. 

În Ţările de Jos, burghezia cîștigă prin revoluție puterea, sfărîmînd jugul 
aceluiași Filip al Spaniei. 

În Franța, Henric al IV-lea dă, în 1548, edictul toleranței religioase, dar în 
1610 el avea să cadă răpus de un trimis al inchiziției. Istoria își desfăşoară 
însă opera. În secolul următor, Franța avea să se acopere de glorie ca patrie 
a enciclopediștilor și a revoluției burgheze. 

Tînăra burghezie în ascensiune era interesată în dezvoltarea științelor 
naturii. Manufacturile, navigația, comerțul, arta militară au nevoie de 
unelte noi, de corăbii puternice, de mijloace perfecționate de folosire 
a energiei apelor și focului, au nevoie de arme perfecționate și de mijloace 
de transformare a substanțelor. Știința unei asemenea epoci nu se putea 
mulțumi să continue pur și simplu pe Aristotel și antici. Era necesară o 
știință cu totul nouă, o știință experimentală, care în multe privințe trebuie 
să ia totul de la început. Ea trebuia în mod inevitabil să intre în război cu 
scolastica medievală, cu teologia, cu teoriile idealiste. „Pe vremea aceea — 
arată Engels —, şi studiul naturii se afla în vîltoarea revoluției generale, 
fiind el însuși pe de-a-ntregul revoluționar, căci trebuia să-și cucerească, 
dreptul la existență. Alături de marii italieni, de la care datează filozofia 

modernă, acest studiu a dat și el martiri pentru rugurile și temnițele inchi- 
site", 

Cine îndrăznește să schimbe lucrurile din locul unde le-a pus Dumnezeu? Cine 
îndrăzneşte să rostească cuvîntul blestemat: mișcă“, „pămîntul se mişcă“? 
„Actul revoluționar prin care studiul naturii și-a proclamat independența, 
repetînd, ca să zicem așa, arderea bulei papale de către Luther, a fost publi- 
carea operei nemuritoare prin care Copernic a declarat război autorității 
bisericești în problemele naturii — cu timiditate, ce-i drept, și, am putea 
spune, abia pe patul de moarte. Din acel moment datează emanciparea ştiin- 
telor naturii de teologie... Dar tot din acel moment a pornit cu pași gigan- 
tici și dezvoltarea științelor, care a cîștigat în forță, dacă ne putem exprima 
astfel, proporțional cu pătratul distanței parcurse (în timp) de la punctul 
ei de plecare“?. 

Cartea lui Copernic? a fost pusă sub afurisenie. Ideile coperniciene sînt ere- 
tice și periculoase. Inchiziția stă de veghe. Orînduielile trebuie să rămînă 
neclintite și pămîntul la fel. Dar în orașele Europei, pregătite să asculte gla- 
sul noului, filozoful Giordano Bruno îndrăznește să propovăduiască cuceririle 
marelui dușman al papalității: știința. Giordano Bruno (1548—1600) lo- 
veşte în dogmă cu puterea adevărului științelor, a gîndirii materialiste. 
Pămîntul se mișcă, astrele se mișcă, universul este nesfîrșit, lumile sînt 
nenumărate, necreate și indestructibile. Materia, realitate unică, n-are nevoie 
de creator. 

După ce l-a torturat timp de 8 ani pe filozoful erou, inchiziția aprinde rugul 
în Piaţa Florilor din Roma. În sutane negre, cu crucea în mînă, reprezentanții 
bisericii catolice înconjură flăcările rugului întinzînd mîini amenințătoare. 
Ei încearcă să ardă adevărul o dată cu trupul celui care-l proclama. 
Protestanţii nu se lasă nici ei mai prejos. 

Calvin îl prinde pe medicul și fiziologul Miguel Servet, la Geneva, în 1553 
și-l condamnă la moarte prin ardere pe rug pentru neortodoxism protestant. 
Vina lui era că ajunsese foarte aproape de o mare descoperire: a circulației 
sîngelui, 

Dar nici rugurile, nici lanţurile ruginite de veacuri ale scolasticii nu mai 
puteau ține în loc progresul științei. Iau avînt mecanica, fizica, matematica, 
medicina și, o dată cu ele, geografia, botanica ; se ivesc germenii geologiei. 
Un spirit nou călăuzește cercetările savanților. Acest spirit este personificat 
de asemenea nume ca Leonardo da Vinci, Francis Bacon, Galileo Galilei. 








Un titan al Renaşterii: Leonardo da Vinci (1452-1512) 


Ca niște picături de argint-viu de două ori distilat, așa lucesc ideile viitoru- 
lui în carnetul de note al lui Leonardo da Vinci. 

„+... Mi se pare că sînt deșarte și pline de greșeli științele care nu sînt gene- 
rate de experiență, părintele oricărei certitudini, și care nu se termină 
într-o experienţă evidentă...“4. Așa gîndea Leonardo. 


1 Fr. Engels, Dialectica naturii, p. 6. 

2 Ibidem. 

3 A fost publicată abia după moartea autorului. Copernic a trăit între 1473 şi 1543. 
+ Leonardo da Vinci, Tratatul despre pictură, Moscova MOMXXXIV, p. 81. 

















„Experiența — spunea el— nu ne înșală niciodată; nu ne înșală decit 
dorinţele noastre, cînd ne făgăduiesc, în numele ei, lucruri ce nu-i staw 
în putință. Oamenii sînt nedrepți cînd se pling de experiență, acuzând-o 
că-i mincinoasă; ea este nevinovată; vinovate sînt numai dorințele 
noastre nebuneşti și zadarnice“. 

Misiunea științei constă în „a începe cu experiența și în a găsi cu ajutorul eï 
cauza“I. Așa gîndea Leonardo. El se ridica împotriva scolasticii și teologiei 
În același timp, el critica empirismul brut, care ignorează teoria. Ştiinţa dă 
siguranță și putere. Cei care se întemeiază pe practică, fără să-și lumineze 
încercările și activitatea cu luminile științei, sînt ca niște marinari fără busolă. 
Pentru a dăltui în piatră nepieritoarele sale sculpturi, el diseca zeci de 
cadavre, urmărind felul cum se împletesc vinele, nervii, mușchii și oasele 
Pentru a zugrăvi cu penelul său grandioasele fresce, el încerca de sute de or 
amestecurile de culori. Deseori, Leonardo zăbovea prin atelierele de vopsi- 
torie din Florența şi Milano ` din practica meşteșugărească el învăța procedee 
noi pe care le aplica în arta lui. Pictor și sculptor, matematician, arhitect, 
astronom, chimist, filozof, Leonardo era unul dintre acei titani ai Renașterii, 
care exprimau o nouă măsură a geniului uman. 

Arareori el vizita laboratoarele alchimiștilor și cu fiecare discuţie pe care o 
avea cu aceștia își întărea convingerea în absurditatea încercărilor lor. În 
rîndurile dese și regulate din carnetul său de note apar săgeți usturătoare 
îndreptate împotriva alchimiei, astrologiei, necromanciei. 

Una dintre cele mai luminoase idei cuprinse în notele lui Leonardo. este 
aceea privitoare la combustie, la ardere, Împotriva tuturor alchimiștilor 
contemporani, Leonardo susține că flacăra nu se poate produce acolo unde: 
nu poate trăi un animal cu respiraţie aeriană și că flacăra distruge aerul 
dimprejurul ei, se hrănește dintr-însul. Această idee reprezintă o intuiție gei- 
nială a naturii arderii. Ea se bazează pe observația atentă, repetată, a arderii 

Ideile lui Leonardo n-au fost publicate decît mult timp după moartea lui. 
Așadar, ele nu au putut avea înrîurire asupra contemporanilor. 

Ideea cercetării experimentale, proclamată de Roger Bacon în secolul al 
XIII-lea, cucerea însă marile spirite ale Renașterii, ea se impunea cu 
forța necesității. De aceea — exprimată sau nu — ea va ghida în secolele 
următoare pe cercetătorii naturii. 























Părintele ştiinţelor experimeatale: Francis Bacon 
(1561-1626) 


Francis Bacon nu a fost chimist. El a fost însă, așa cum l-a numit 
Marx, „adevăratul părinte al materialismului englez și al întregii științe 
experimentale moderne“?. 

Sfărîmînd idolii? pe care concepția idealist-religioasă despre lume și sco- 
lastica, îi înălțaseră pentru a bara calea cercetării naturii, Francis Bacon: 





i Leonardo da Vinci, Opere alese, vol. 1, Moscova Leningrad, 1995, p: 51. 
2 K. Marx și Fr. Engels, Sfinta familie, sau Critica criticii critice, în Opere, 
vol. 2, Bucureşti, E.S.P.L.P., 1958; p. 143. 

3 „Idolii“, în concepția lui Bacon, sînt falsele idei preconcepute, ridicate la rangub 
de adevăruri incontestabile. S 

desțelenește terenul pentru cultivarea adevăratei experiențe științifice: 
experiență sistematic organizată în vederea. descoperirii. legilor naturii. 
Viaţa şi opera lui Bacon concentrează, ca în focarul unei lentile, contradic- 
tiile, năzuinţele și concepția despre lume a unei clase și a unei epoci: bur- 
&hezia în ascensiune din Anglia veacului al XVI-lea 

Bunicul său a fost un țăran înstărit, care s-a îmbogățit speculînd — după 
reforma religioasă — pămînturile bisericii. Tatăl său, Nicholas Bacon, 
a studiat dreptul și a urcat toate treptele ierarhiei juridice, pătrunzând în 
rîndul „noii nobilimi“ engleze, care avea „obiceiuri și năzuințe mai curînd 
burgheze decît feudale“, ajungînd în timpul reginei Elisabeta lord-can- 
celar, păstrător al marelui sigiliu. 

Francis Bacon a crescut la curtea reginei Elisabeta, destinat din copilărie 
să devină curtean și funcționar al monarhiei. La vîrsta de 12 ani și-a început 
studiile la Universitatea din Cambridge, după absolvirea căreia a stat trei 
ani la Paris pentru desăvîrșirea studiilor. În 1618 ajunge să fie numit lord- 
cancelar, ca și tatăl său. În 1621,datorită conflictului dintre Camera Comune- 
lor şi ducele de Buckingham, este atacat și protejatul acestuia, Francis Bacon; 
acuzat de corupție, el este demis din funcțiile deținute, condamnat la 
amendă și întemnițat. Acuzaţiile care i-au fost aduse erau întemeiate, dar 
ele ar fi putut fi aduse oricărui politician din acea vreme și „în orice caz 
nu a comis ceva mai grav decit ceea ce făcea majoritatea celor care l-au con- 
damnat“2. Dorinţa de înavuțire şi mărire era o caracteristică a „noii nobilimi“ 
şi a burgheziei ; și lipsa de scrupule, pe această linie, era o trăsătură generală. 
Sancţiunile împotriva lui Bacon au fost repede anulate, dar — de voie- 
de nevoie — el s-a consacrat, începînd din anul 1626 pînă la moarte, exclu- 
siv operei sale. 

Încă din adolescență, la vîrsta de 16 ani, „a simţit dezgustul“ pentru ansam- 
blul de dogme ositicate, rezultate din transfigurarea. scolastică a filozofiei 
lui Aristotel, pentru filozofia „străină de producția de bunuri utile vieţii 
omului“. Ca exponent al burgheziei în ascensiune, Bacon vedea progresul 
în dezvoltarea comerțului și industriei capitaliste și concepea filozofia ca 
un sistem de idei care să contribuie la dezvoltarea științei și tehnic 
Francis Bacon își propune să arate calea de urmat „pentru a împinge mai 
departe limitele puterii și măreției umane“. Această cale este — după Bacon 
— realizarea tuturor experiențelor posibile, observarea tuturor faptelor și 
interpretarea rezultatelor pe baza unei logici inductive, care să ducă la des- 
coperirea legilor naturale. 

Pentru Bacon, numai științele naturii reprezintă adevărata știință. Dimpo- 
trivă, scolastica este sterilă ca o călugăriță care și-a consacrat viața lui Dum- 
nezeu, iar întemeietorii pseudoștiințelor scolastice „transformă slăbiciunea 
propriilor lor descoperiri într-o calomniere a naturii“®. 

„Știința nouă“ nu poate fi decît experimentală. Ea trebuie să descopere cau- 
zele fenomenelor, pornind de la date empirice și nu de la „țelurile raționale 
ale providenței“, experimentînd, „torturînd“ natura cu instrumente rafi- 











1 Fr. Engels, Dezvoltarea socialismului de la utopie la ştiinţă, în K. Marx 
şi Fr. Engels, Opere alese în două volume, vol. ÎI, ediția a Ta, E.S.P.L.P., 
Bucureşti, 1955, p. 109. 

3 A.I. Morton, Cele două feje ale lui Francis Bacon, cancelar al Angliei şi filozof 
al naturii, în „Orizonturi“, nr. 121, iunie 1961, p. 57. 

3Fr. Bacon, Noul Organon, Editura Academiei R.P.R., Bucureşti, 1957, p. 63. 











nate, nu scormonind în rațiune pentru a găsi argumente care să fundamen- 
teze dogmele teologice. 

Principalul instrument al științei noi este — după Bacon — aplicarea, con- 
secventă a metodei experimentale. 

Materia primă a cunoașterii este percepția senzorială, pe care omul de știință 
o obține prin experimentare, iar prelucrarea acestei materii prime se face 
cu ajutorul rațiunii. Cercetătorii, oamenii de știință „nu trebuie să semene 
nici cu furnica, care doar adună și folosește ceea ce a adunat (empiristul 
vulgar — N A1. nici cu păianjenul, care s-a îndepărtat de viață și țese din 
propriul său corp pînza ingenioasă a filozofiei sale“, (scolasticul — N.A.) 
„ci „cu albina care ia ca tribut de la flori materia primă și apoi o preface 
în miere“l. 

Filozoful îndeamnă pe gînditori să se intereseze de procesele mecanice şi 
industriale, de invenții și metodele de producție. În locul progresului lent, 
realizat pe cale empirică, în atelierul meșteșugarului, trebuie să se obțină 
un ritm rapid al cunoașterii prin cercetarea științifică a fenomenelor natu- 
rale și a proceselor de producție. 

Ideile exprimate în treacăt de Leonardo da Vinci, în carnetul său de note, 
se transformă în cărțile lui Bacon într-un adevărat sistem filozofic. Expe- 
riențele — nu întimplătoare, ci organizate, sistematice — sînt proclamate 
ca sursele unice ale adevărului. Bacon este făuritorul metodei analitice expe- 
rimentale, ale cărei elemente principale sînt inducția, analiza, compararea, 
observarea, experimentarea. Pornind de la succesele mecanicii experimen- 
tale, Bacon prevede experienței, în toate domeniile științei, un viitor glo- 
rios, pe care-l schițează în utopia sa științifică Noua Atlantidă, operă neter- 
minată, descriere a unui „veac de aur“, în care invențiile vor aduce fericirea. 
omului. 

Cînd Bacon scria Noul Organon (1620), chimia nu se născuse încă, Ideile 
alchimice erau încă atît de înrădăcinate, încît chiar materialistul Bacon 
crede că, pe măsura dezvoltării științei, se va putea găsi forma (în concepția 
lui Bacon, forma este baza esențială a însușirilor, a „naturii corpurilor“) 
care dă aurului însușirile, putîndu-se astfel obține aur din argint. 

Nu numai în acest tribut plătit alchimiei se exprimă limitele gîndirii lui 
Bacon. Între altele, exagerînd rolul experienței, subestimînd rolul deduc- 
Dei, el pierde din vedere legătura lor dialectică. Pe de altă parte, deși 
materialist, el manifestă vădite inconsecvențe de natură teologică. Bacon 
„a subapreciat serios complexitatea universului și, în același timp, efor- 
turile necesare pentru pătrunderea misterelor sale“. Au rămas încă, după 
expresia lui D'Alembert, lanțuri pe care „cel mai mare, cel mai universal, 
cel mai elocvent dintre filozofi“ n-a izbutit să le sfărime. Cu toate acestea, 
rolul lui Bacon a fost uriaş. „Ca și Columb, el a descoperit în știință o lume 
nouă, tocmai lumea în care oamenii se aflau din totdeauna, dar pe care o 
uitaseră... El a zguduit credința oarbă în dogmatism...“5. 

La Francis Bacon, „marele Verulam“, se va referi Robert Boyle, ca la filo- 
zoful care i-a îndreptat pașii pe cărările cercetării experimentale. 





t. Bacon, op. cit., p. 314. 
l. Morton, op. cit., în loc. cit., p. 58 

Istoria filozofiei, vol. 1, Editura Ştiinţifică, Bucureşti, 1958, p. 319. 

, Premergători 


A 


L laboratoare tainice, alchimiștii mai căutau neputincioşi aurul care să 
întărească stăpînirea feudalilor, într-o vreme cînd negustorii din Anvers 
şi Amsterdam găsiseră o rețetă mai bună de obținere a aurului decît le-ar 
fi putut-o oferi un biet alchimist. Piperul pentru conservarea cărnii, zahă~ 
rul, pînzeturile, tapiseriile, sclavii erau lucruri concrete, surse sigure do 
aur. 

Ultimele pîlpîiri ale alchimiei mai dăinuie și după secolul lui Galilei. Ele 
se vor stinge tîrziu, așa cum se întîmplă cu ideile vechi care au prins rădă» 
cini adinci. Vor mai apărea și în secolul al XVII-lea cărți, de pildă: Sir, 
vechea lucrare alchimică a lui Rabbi Abraham Eliazar, în care rețetele alchi» 
mice se împletesc cu tot felul de horoscoape și preziceri astrologice. Per» 
sistența vechilor idei, lipsa unei concepții clare despre substanțe și transfor- 
mări chimice au cauze ușor de înțeles. Teoria chimică nu se putea consti- 
tui decît pe baza unui material experimental bogat și abia după ce se vor fi 
cristalizat legile mișcării simple, mecanice, fenomenul chimic reprezentînd 
o mișcare mult mai complexă. Nu existau încă condiţiile nașterii unui 
Galilei al chimiei. 

Dar înainte, mult înainte de a se fi risipit negurile alchimiei îmbiesite de 
misticism, licăreau noile idei ale științei care se năștea pe temeiul practi- 
cii industriale și medicale. Cu mult înainte de a se fi încheiat „rătăcirea 
după mărul de aur“, s-au ivit oameni ai experienței, căutători ai unor pro- 
cedee noi de producție. 

Adevăraţii cercetători se îndreptau cu fața spre practică. În concepțiile şi 
lucrările lor, vechiul se întrețese cu noul, dînd un amestec contradictoriu, în 
care, de la caz la caz, domină sau scolastica alchimică, sau spiritul îndrăz- 
net al noii științe experimentale. 

Ei au pregătit uneltele pe care le vor perfecționa maeștrii experienței chi- 
mice din secolul al XVII-lea și al XVIII-lea. Ei sînt premergătorii experi» 
enţei chimice şi ai metodei experimentale în chimie. 

Emailul transparent. Della Robbia şi Palissy 


Pentru a fi obținut aventurina! lui, Briani trebuie să fi lucrat în cuptoare 
la temperaturi foarte mari, la care se topește cuarțul. 

Asemenea cuptoare funcționau în atelierele orașelor italiene, devenite mari 
producătoare de sticlă și cristal. 

Arta producerii vaselor emailate era cunoscută de popoarele vechi. Au 
practicat-o etruscii, care au creat în email neasemuite opere de artă, dintre 
care unele sînt păstrate și astăzi în muzee. Un vas etrusc se vindea, în 
timpul lui August, pe aur greu. Arabii cunoșteau și ei arta producerii vaselor 
emailate, dar păstrau cu sfințenie secretul. Cînd locuitorii Pisei — în 1185 — 
au cucerit de la arabi insula Majorca, au găsit acolo vase splendide. Ei au 
împodobit cu ele — prin încrustare — zidurile bisericilor din Pisa, ca semn 
al triumfului împotriva maurilor. 

Abia cu două secole mai tîrziu s-a început producerea unor vase emailate 
în orașele italiene. Se numeau vase de Majolita, nume italienizat al insulei 
Majorca. 

Sculptorul Luca della Robbia a trăit la Florența, între 1400 și 1482. El a 
încercat să înnobileze argila pentru obținerea unui material în care să poată 
da formă durabilă modelelor sale. A folosit căldura cuptoarelor și substanțe 
minerale. A încercat sute de rețete și în anul 1438 a izbutit să obțină un 
email care acoperea cu o crustă transparentă argila. Continuîndu-și încer- 
cările, a izbutit să coloreze — după voie — emailul. Așa a fost reinventat 
meșteșugul emailului și, deci, al faianței. 

Curînd, Franţa și Spania cumpărau vase de faianţă de producţie italiană, 
Devenită sursă de venituri pentru stăpinii unei manufacturi, invenția lui 
Luca della Robbia fu și ea ținută în secret. 

Un autodidact francez, fiu de meșter sticlar, îşi va închina viața reinventării 
acestui procedeu care reprezenta baza unei industrii cu largi perspective. 
Bernard Palissy, născut în anul 1510, într-un sat din Franța, a crescut ca 
ucenic sticlar. A învățat să picteze pe sticlă, să deseneze, să scrie și să ci- 
tească, N-a umblat pe la școlile înalte, ci și-a făcut educaţia în atelier. 
„N-am avut altă carte decît cerul și pămîntul, pe care tuturor le este dat să 
le cunoască și să le citească“. 

A rătăcit prin toată Franța, prin Flandra, prin ținuturile germane. Lucra 
cînd ca sticlar, cînd ca măsurător hotarnic. 

Vasele italienești aveau mare căutare în Franța. Palissy ştia să toarne și să 
sufle sticla, să picteze pe sticlă. Cu sticlăria îi mergea însă prost. Avea 
nevastă și copii cînd se hotărî să-și schimbe meseria și să încerce să fabrice 
vase de faianță. 








1 În 1280, în Veneţia, Cristofor Briani a izbutit să realizeze, pe cale artificială, 
un material asemănător cu aventurina. Aventurina naturală este o modificare a 
cuarțului: cristale transparente ca sticla, de culoare galbenă-verzuie. A 

lui Briani era mult mai frumoasă decît cea naturală, datorită unor lame 
toare, de culoarea aurului, Abia în 1872 va redescoperi Bizaglia, tot în Veni 
acest material ornamental de neasemuită frumusețe. Wohler arăta, în însemn: 
lui despre aventurina lui ni, că foițele cristaline, sclipitoare, din interiorul 
materialului sînt cristale de cupru metalic. 

Bernard Palissy 

< 

Palissy trebui să învețe totul de la înce- 
put; în primul rînd, meșteșugul olăritu- 
lui. Apoi tot felul de lucruri despre săruri, 
nisip, culori minerale. Palissy punea o 
uriașă pasiune în încercările sale. A în- 
cercat în cuptoarele sticlarilor și olari- 
lor; a construit cu mîinile lui cuptoare 
mai potrivite. Sfărîma oale și acoperea. 
fiecare ciob cu alt amestec de nisip, să- 
ruri și culori minerale. Ani după ani au 
durat aceste încercări, care nu-i epuizau 
răbdarea și stăruința. Tot ce-i prisosea 
din câștigurile pe care i le aduceau pic- 
tatul pe sticlă și, mai ales, măsurările de 
hotărnicie, se ducea pe încercările de 
emailare. 

Într-una din încercările făcute asupra a 
300 de cioburi, a apărut un singur ciob 
acoperit cu email alb, care i se păru lui 
deosebit de frumos. Acest prim succes îl 
încurajă. Construi — în timp de aproape un an — un cuptor bine izolat. 
Pregăti vase de gresie și începu încercările. Treceau săptămîni de-a rîndul. 
Vasele scoase arătau urit; emailul nu se topea nici după șapte zile de ne- 
contenită întreținere a focului. 

Șaisprezece ani au durat în total experiențele lui Palissy. La capătul lor 
devenise un perfect cunoscător al pietrelor, al condițiilor încălzirii în cup- 
toare. 

O nouă experiență și încă una... Povestesc biografii săi că, lipsindu-i lemne, 
Palissy a aruncat în cuptor gardul curții, masa și scaunele din casă, apoi 
scîndurile dușumelelor. Încercînd mereu, cu pasiune și nestrămutată încre- 
dere în izbindă, el a atins în cele din urmă țelul căruia i se devotase: a rea- 
lizat emailul transparent. 

Folosind modele din natură, Palissy reprezenta pe vasele sale animale și 
păsări, şopîrle, flori. El devenea naturalist, tot cercetînd plantele și ani- 
malele. Își spunea „muncitor în lut și inventator de figurine rustice“, dar 
Buffon îl considera „un atît de mare naturalist, cum numai natura poate 
produce“. 

Autodidactul Palissy — care a fost băgat și în închisoare pentru ideile sale 
neconforme cu religia oficială — a scris, în ultimii ani ai vieţii (a murit 
în 1589 sau 1590) despre agricultură, fortificații, științele naturii. Și-a 
făcut dușmani, deoarece lupta fățiș cu astrologii și alchimiștii. 

Palissy, reinventator al faianţei, este și un precursor al experienței chimice. 
El n-a făcut încercări de transformare a metalelor ordinare în aur, ci de 
transformare a pămîntului în material util, folosind pentru aceasta mijloa- 
cele cele mai potrivite. În activitatea practică a lui Palissy şi în interpre- 
tările sale teoretice nu se amestecă nici un duh; el nu face nici o invocare a 








Porţelan cu figurine (Palissy) 


zeilor, a demonilor sau a sfinților, ci urmărește cu dîrzenie transformarea 
substanțelor pe baza cunoașterii tot mai amănunțite a proprietăților lor. 
Este atitudinea adevăratului chimist. 


Iniţiatorul iatrochimiei 


În Europa secolului al XVI-lea și-a desfășurat prodigioasa activitate medi- 
cul Philippus Aureolus Theophrăstus von Hohenheim (1490—1541) poreclit, 
pare-se, de alții Paracelsus. S-au scris multe lucruri despre viața și opera 
acestui om, care oglindește și ea contradicţiile epocii în care s-a născut. Fiu 
de medic, născut într-un canton elvețian, și-a început activitatea ca asis- 
tent al tatălui său. În minele din Tirol, el ercetat rocile, mineralele, dis- 
pozitivele mecanice folosite la lucru în mină. Aici a întîlnit bolnavi de toate 
soiurile. 

La 24 de ani a început să călătorească prin Europa, studiind arta medicală 
în Franţa, Germania, Italia, Spania, Polonia, Ungaria. Alchimia îl atrăgea. 
El cunoștea foarte bine materialele cu care lucrau alchimiștii. 

În gîndirea lui Paracelsus își face loc protestul împotriva concepțiilor con- 
sacrate. 

„Mintea omenească nu poate cunoaște nimic din natura lucrurilor prin medi- 
taţie...“, proclamă el împotriva concepției dogmatice a scolasticilor, „În 

ceea ce văd ochii, în ceea ce ating miinile se găsește învățătorul“. Aceste 
idei exprimă latura primitiv-materialistă a concepţiilor doctorului elve- 
an, Dar el nu poate scăpa cu totul de cătușele teologice ale gîndirii domi- 
nante a epocii. 

„Acest amestec de idei contradictorii și de pasiune pentru cercetare îl conduce 
pe Paracelsus la experiențe interesante, a căror semnificație n-o poate însă 
descifra. 

El construieşte pentru experiențele sale un instrument ingenios, pe care 
nimeni nu l-a folosit înaintea lui: un aparat de distilat prin antrenare cu 
“vapori de apă. Un asemenea dispozitiv dă posibilitatea separării unor pro- 
“duși de distilare, care n-ar putea fi obținuți prin încălzire directă la flacără, 
“Vaporii de apă produși într-un vas sînt conduși prin tuburi de sticlă în 
balonul în care se găsește lichidul supus distilării. Aburul în curent viu an- 
trenează componenții cei mai volatili din lichid. După răcirea amestecului 
de vapori, distilat printr-un refrigerent, produsul distilării este prins într-un 
alt balon; aburul condensat și produsul distilat se separă în două straturi. 
Iată-l pe Paracelsus încercînd reacţiile dintre sucurile diferitelor plante şi 
sărurile cunoscute pe vremea lui. Aceste încercări îl duc la o interesantă 
“lescoperire chimică, 

În gogoșile de ristic, în rădăcina rodiei și în multe alte plante, se găsește 
o substanță care în combinație cu diverse săruri dă culori diferite. Sub- 
stanța aceasta este acidul galic. Se prepară prin extragere cu acizi diluaţi. 
Paracelsus încearcă acțiunea soluției de extract galicasupra soluțiilor de săruri, 
El observă precipitatul albastru întunecat, pe care extractul galic îl dă cu 
soluțiile de sare de fier și indică o metodă pentru a determina, pe această 
cale, existența fierului în apa obișnuită. 

Este un procedeu de analiză chimică. Asemenea reacții de culoare se vor 
descoperi mereu după Paracelsus și pe baza lor se va constitui o întreagă 
ramură a chimiei analitice: colorimetria. 

În laboratoarele tuturor alchimiștilor se găseau pilituri de metale care se 
dizolvă mai ușor decit grăunțele sau barele. Paracelsus toarnă peste pilitură 
de fier oțet; îl intrigă formarea unor bule de gaz. El descrie atent această 
reacție, fără însă să știe că a preparat, astfel, hidrogenul. Dar asemănarea cu 
aerul a acestui produs de reacție îi este clară. El este primul cercetător care 
Sa un nume generic pentru substanțele asemănătoare cu aerul. Le numește 
chaos. 

Printre toate descoperirile lui Paracelsus, cea mai interesantă este obține- 
zea unui lichid dulceag („chiar și păsările îl gustă — spune el — și adorm 
pentru destulă vreme, trezindu-se apoi la fel de sănătoase cum au ador- 
mit“). Substanța aceasta o numește extract de vitriol, deoarece a obți- 
nut-o din vitriol (acid sulfuric) și spirt (alcool etilic). Corpul obținut de 
Paracelsus este eterul etilic. Constatînd fluiditatea lui deosebită, mirosul 
şi gustul lui plăcut și condus de prejudecățile alchimice, el crede că a dat 
peste unul din cele trei „elemente filozofice“, și anume „sulful filozofic“. În 
același timp, Paracelsus se manifestă ca dărîmător al „autorităților“ sanc- 
tificate și împietrite. 

O idee nouă își face loc în concepția generală a acestui medic elvețian, care 
cercetează cu înfrigurare oameni și lucruri. Marele medic al antichității, 
Galen, ale cărui precepte fuseseră transformate de scolastică în dogme pentru 
































Theophrast Paracelsus 
> 
medicii evului mediu, nu are 
dreptate. Nu deranjarea ameste- 
cului de „umori“ în organism este 
cauza bolii. 
Maladia trebuie să fie privită ca 
un proces chimic care se abate 
de la obișnuitele procese chimice 
ce au loc în organismul animal. 
Numai in o care a făcut nenu- 
mărate încercări pentru urmărirea 
efectului unei substanțe asupra 
alteia, care a observat căldura 
e se degajă din reacții și a 
examinat atent oameni să i 
și bolnavi, observînd schimbă- 
rile de temperatură, culoare, 
capacitate de digestie, pe care 
le provoacă boala, putea ajunge 
la o asemenea intuiție a chimis- 
mului ce stă la baza fenomenelor 
fiziologice. Concepţia generală 
îl împiedică însă să vadă mai departe și-l conduce la concluzii aberante. 
Paracelsus credea că tot ce este material este alcătuit din trei elemente: 
sarea sau corpul, mercurul sau sufletul, sulful sau spiritul. La fel și corpul 
omenesc. Dacă sulful — principiu al inflamabilității — depășește, în corpu 
omenesc, limitele firești, apar febra și ciuma care ard organismul; prea 
mult mercur duce la melancolie sau chiar la paralizie; insuficiența mercu- 
rului cauzează greață, iar lipsa mercurului este cauza delirului furios. 
Așadar, trebuie să intervenim cu substanțe chimice active care să îndrepte 
reacțiile din organism pe făgașul lor normal, să împlinească ce lipsește, să 
reducă ce-i prea mult. Și Paracelsus aplică teoria sa, preparînd tot felul de 
substanțe pe care le încearcă la diferite boli. Exista o tradiţie în această. 
direcție. El o ridică însă la rangul de principiu conducător: tratarea bolilor 
prin substanțe chimice. Mercurul era folosit mai de mult la tratarea sifi- 
lisului. În cronica lui Matarizza din Perugia (1494) se vorbește despre folo- 
sirea sistematică a acestui tratament. Paracelsus analizează atent efectele 
tratamentului extern al plăgilor sifilitice cu mercur. Prepară zeci de alte 
substanțe pe care le experimentează pe viu. Foloseşte pentru prima oară 
preparate de plumb, medicamente cu antimoniu, „lapte“ de sulf, vitriol 
de aramă (sulfat de cupru) şi preparate cu fier. El obține pentru prima oară, 
tartrat neutru de potasiu, botezîndu-l cu numele de samech paracelsi. Încăl- 
zind arsenic alb cu spirt de salpetru (acid azotic), prepară de fapt acid ar- 
senic, pe care-l foloseşte, sub numele de arsenicum fixum, ca medicament. 
Experimentează efectul terapeutic al tuturor substanțelor preparate de el 
sau de alții — printre altele, al sulfatului acid de potasiu, pe care-l pre- 
parase încă din secolul al XIV-lea Isaak Hollandus. Paracelsus numește 
acest purgativ specificum purgans paracelsi. 

Era firesc să se producă și multe accidente ca urmare a acestei excesive 
utilizări a substanțelor anorganice drept medicament, pe baza teoretică atit 
de șubredă a celor trei elemente. Toxicitatea mercurului, a arsenului, a 
antimoniului nu putea rămîne fără urmări. Dușmanii lui Paracelsus, medici 
consacrați, au găsit deci destule argumente pentru a-i aduce nedreapta acu- 
zație de șarlatanie. El trebui să părăsească orașul Basel, unde se instalase 
ca medic profesor, numai după un an de ședere. 

Din îndrăzneţele experienţe ale lui Paracelsus s-a născut însă o nouă orien- 
tare a alchimiei. Ea căpăta un scop practic, direct, legat de viața de fiecare 
zi. Scopul alchimiei, arăta el, nu constă în prepararea aurului și argintului, 
ci în prepararea medicamentelor. Nu era vorba deci despre un elixir, o 
rețetă fantastică aducătoare de veșnică tinerețe, ci de medicamente pentru 
alinarea unor suferințe fizice. Era un scop limitat, dar real și clar. Mij- 
loacele de a-l atinge nu erau căutate în arsenalul miraculosului, ci în cerce- 
tarea sistematică a proprietăților substanțelor, în examinarea efectului lor 
asupra organismelor. 

Așa s-a născut iatrochimia, pe care François Dubois o va transforma într-o 
adevărată școală medicală. 


Contemporani şi urmaşi ai lui Paracelsus 


Lucrările lui Vanoccio Biringuccio, Georg Bauer (Agricola), Andreas Liba- 
vius, Van Helmont, Sylvius, Glauber, — ca și cele ale lui Valerius Cordus! — 
se deosebesc net de scrierile alchimice. Legătura lor directă cu mineritul și 
metalurgia le dă vigoarea practicii. Stilul lor sobru, lipsit de metafore, le 
împrumută caracterul de tratate științifice, 

Turnător, meşter de arme de foc, tehnician al mineritului, Biringuccio de- 
scrie clar operațiile de turnare a fontei, pregătirea formelor de lut pentru 
turnare, fabricarea ghiulelelor și turnarea clopotelor de aramă, operațiile de 
turnare a aliajului de cupru și cositor, al cărui nume „bronzo“ este pomenit 
de el pentru întîia oară. 

În locul fantasticelor descrieri ale obținerii argintului din cupru sau plumb, 
găsim în Pirotechnia expunerea sistematică a celor patru operaţii de dezar- 
gintare a cuprului negru argentifer. 

Biringuccio se ocupă de procedeele tehnice ale incărbunării lemnului, de 
călire a oțelului. 

Georg Bauer (Agricola) (1490—1555) trebuie să fi cunoscut cartea contem- 
poranului său, deoarece descrierea procedeului de călire a oţelului în De re 
metalica (Despre prelucrarea metalelor) seamănă foarte bine cu descrierea 
aceluiaşi procedeu în Pirotechnia, apărută înainte. 


1 Valerius Cordus (1515—1546) descrie pentru întiia oară, în limbaj simplu, prepa- 
zarea eterului — pe care-l numește Oleum dulce vitrioli — din spirt și vitriol. Explică 
formarea zăcămintelor de cărbune, prin putrezirea, în lipsa aerului, a plantelor. 
Este autorul unei cărți despre medicamente minerale şi vegetale, în care se descriu 
medicamentele, materia primă și metodele lor de preparare. Această lucrare (Phar- 
macorium conficiendorum ratio — Îndreptar de preparare a medicamentelor) este 
considerată prima farmacopee europeană. 

G. Agricola 





Lucrarea lui Agricola este însă de respirație mai largă și mai strîns legată 
de practica chimică. Pe lîngă procedeele de calcinare a minereurilor, pe lîngă 
descrierea surselor de energie (căderi de apă, energia animală) folosite în 
lucrările de minerit, Agricola descrie modul de preparare a „vitriolurilor“ 
(sulfaților de fier); metodele de prelucrare a salpetrului, de obţinere a 
florii de pucioasă (prin sublimarea vaporilor de sulf pe pereții reci ai unei 
camere), de preparare a oxidului de bismut (folosit pe atunci ca pigment) 
prin încălzirea bismutului. Este greu de stabilit care anume sînt rezultatele 
experiențelor proprii ale lui Agricola și care sînt procedeele cunoscute și 
doar descrise pentru întiia dată de el. Este însă cert că Agricola a experi- 
mentat şi că din încercările sale asupra combinațiilor metalice a rezultat 
ideea identificării substanțelor după culoarea flăcării, principiul pirognostiei. 

În a doua jumătate a secolului al XVI-lea, încercările de a prepara substanțe 


şi de a descoperi procedee noi se înmulțesc. Găsim descrieri amănunțite ale 
procedeelor de obținere a sticlei, emailurilor, otrăvurilor și culorilor în 




















Aparat de distilare din secolulal XVI-lea 
> 
cartea Magia naturalis (1589) a lui 
Gianbattista della Porta, care descoperă 
procedeul obținerii unor temperaturi 
joase, amestecînd gheață cu salpetru. 
Primul manual de chimie propriu-zisă 
poate fi însă considerat: Alchemia e 
dispersis passim optimorum actorum collecta 
(Alchimie adunată de la cei mai buni 
autori) al italianului Andreas Libavius 
(mort în 1616). După cum se vede din 
titlul acestei lucrări, numele de alchimie 
nu era pe atunci desconsiderat nici de 
adevărații cercetători. 
Libavius descrie cele mai multe substanțe 
cunoscute pe vremea lui și totodată își 
expune propriile lui descoperiri. Distilînd 
sublimat corosiv cu staniu, Libavius 
prepară un corp nou pe care-l numește 
spiritus fumans Libavii (clorură de staniu). 
Lucrînd cu urină fermentată și vitriol, 
obține o altă substanță necunoscută 
pînă la el, pe care — după materia primă de la care a pornit — o numește 
spiritus urinae (este, de fapt, sulfatul de amoniu). 
Tot încercînd efectul unor soluții asupra altora, Libavius consemnează unele 
rezultate, care i se par deosebit de interesante pentru că îngăduie recunoaș- 
terea imediată a unor substanțe dizolvate. Iată, ori de cîte ori vin în con- 
tact soluții care conțin combinaţii de argint cu acidul clorhidric, se produce 
un precipitat alb, brînzos, care la lumina soarelui se înnegrește. Nu este 
acesta un mijloc de a identifica argintul, oricît de mică ar fi cantitatea de 
argint în soluție? La fel, cînd se întîlnesc amoniacul cu arama, apare o 
splendidă culoare albastră. 
În aceste experiențe se găsesc embrionii analizei în soluție, așa cum, în 
experiențele cu flacăra ale lui Agricola, se află începuturile pirognostiei 
şi ale analizelor pe cale uscată. 





D 

Cu Johann Baptist van Helmont (1577—1644)! și cu chimistul german Johann 
Rudolf Glauber (1604—1668), ne apropiem de adevărata experiență chimică. 
Van Helmont dezvoltă cercetările lui Paracelsus în domeniul chimiei medi- 
camentelor. În cartea lui Pharmacopolium ac dispensatorium modernum?, el 
expune metodele de preparare a medicamentelor chimice, atrăgînd atenția 
asupra efectului vătămător al unor substanțe utilizate ca leacuri. 

Reluînd metodele cunoscute de preparare, Helmont consemnează atent 
fenomenele care au loc în cursul încălzirii, al dizolvării, al precipitării, 
al amestecării acizilor cu leșiile. 


1 Născut la Bruxelles. 
2 Îndreplar pentru prepararea şi administrarea medicamentelor. 

Cuptor înalt cu foale, după 
G. Agricola 
< 


Prepară azotat de argint dintr-o 
anumită cantitate de argint, atent 
cîntărită, prin dizolvare în acid 
azotic. Din soluția preparată re- 
precipită argintul și-l cîntărește din 
nou. Demonstrează astfel cu balanța 
că se obține tot atît argint cît s-a 
luat la început. Nici cantitatea de 
cuarț folosită pentru prepararea 
sticlei nu se modifică prin dizolvare. 
Van Helmont consemnează aceste 
fapte experimentale fără să tragă 
concluzii generale. 

Se cunoștea de mult prepararea 
combinațiilor sulfului cu plumbul, 
prin încălzire. Preparînd în labo- 
ratorul său combinația plumbului 
cu sulful, el constaţ iția flă- 
cării la simplă încălzire, fără atinge- 
rea amestecului cu un corp care arde. 
Așadar, flacăra apare în cursul com- 
binaţiei,ca unrezultat alei, și nu prin 
contagiune sau împrumut dinafară. 
Observaţia lui Helmont va ţine treaz 
interesul generaţiilor viitoare de 
chimiști asupra flăcării. 

Paracelsus preparase din pilitură de fier un gaz, pe care-l confundase cu 
aerul, Van Helmont reia experiența. Prepară acest gaz și-i cercetează pro- 
prietățile. Constată că, spre deosebire de aer și de gazul născut prin arderea 
cărbunelui (bioxid de carbon), gazul produs din metale și acizi (hidroge- 
nul) arde. Așadar, gazele se deosebesc între ele. Numele lor comun de chaos, 
dat de Paracelsus, nu se potrivește. Helmont inventează numele de gaz și 
prepară gaz prin arderea sulfului (bioxid de sulf), prin arderea cărbunelui 
(gaz silvestru = bioxid de carbon). Pentru a le diferenția și a le descrie, 
el cercetează proprietățile lor și, printre ele, acțiunea pe care o are asupra 
lor flacăra. Cu acest prilej, el descoperă că gazul de pucioasă nu numai că 
nu arde, dar înăbușă flacăra. Și pe această bază, Helmont indică folosirea, 
pucioasei ca stingător de flăcări. 

Studiul experimental al gazelor îl conduce spre cercetarea exploziilor. 
Produce explozii în laborator în vase închise, folosind diferite rețete de 
praf de pușcă. Făcînd legătura cu experiențele sale de producere a gazelor, 
Helmont ajunge la o justă interpretare a fenomenului exploziilor. Ea se 
datorește enormei cantități de gaz ce se naște din pulberile explozive. 
Helmont combină între ele acizi și baze, în cele mai diferite proporții, și 
pune în evidență faptul experimental că prin combinarea unui acid cu o 
bază dispar și însușirile proprii acidului și cele proprii bazei. 


















Autoritatea anticului Galen nu-l împiedică să examineze fenomenul fer- 
mentaţiei în stomacul organismelor, să gindească asupra rolului sucurilor 
din organisme (şi printre ele al fierii). Îşi exprimă dezacordul față de ideea 
lui Galen că fermentaţiile din stomac s-ar datora numai căldurii și că 
_ fierea ar fi un simplu produs de excreție. El susține că sucurile din orga- 
nisme sînt factori activi ai fermentaţiei, care s-ar datora unor „fermenți“ 
conținuţi în aceste sucuri. Denumirea dată de el a rămas și pînă azi. 
Urina, din care cu 30 de ani mai tirziu alchimistul Brandt și chimistul 
Boyle vor extrage fosforul, este și ea obiect de studiu pentru Van Helmont, 
care descoperă în urină sarea de bucătărie și alte resturi solide, pe care le 
consideră — și pe drept cuvînt — ca substanțe din care sînt alcătuite 
pietrele ce se formează în rinichii bolnavi. 

Cea mai interesantă lucrare a lui Helmont este celebra sa experiență asupra 
plantei. Considerînd apa drept element unic al lumii, Helmont încearcă 
să demonstreze această idee printr-o experiență „definitivă“, care a durat 
5 ani. El plantează o salcie într-un vas conținînd o cantitate — exact cîn- 
tărită — de pămînt uscat. Udă planta timp de 5 ani, fără să adauge pămîn- 
tului în care crește nici o altă substanță, afară de apă. După cei 5 ani, cîn- 
tărește salcia și pămîntul din vasul în care a însămînțat-o. Rezultatul: 
planta a crescut în greutate cu 164 funzi (aprox. 75 kg), pe cînd pămîntul 
n-a pierdut în greutate decit 2 uncii (aprox. 70 g). 

Nu este oare aceasta o dovadă că apa este elementul esențial, chiar unic, 
din care s-a format corpul crescut al plantei? Helmont n-avea de unde să 
știe că frunza ia bioxidul de carbon din atmosferă, pe care-l preface, sub 
acțiunea clorofilei și a soarelui, în substanțe organice. N-avea cum să în- 
țeleagă greșeala fundamentală a concluziei sale. 

Fără nici o legătură cu propriile sale experiențe chimice, Helmont făcea 
cele mai extravagante speculații idealiste în materie de fiziologie. El sus- 
ținea că plantele și animalele n-au suflet, dar au o putere vitală prevesti- 
toare a unui suflet, pe cînd la om sufletul este cel care determină toate 
funcțiunile organismului. Sufletul lucrează prin servitorii săi, „arheii“, 
care la rîndul lor acţionează prin fermenți asemănători celor care determină 
fermentarea mustului. Sufletul — gîndea idealistul Helmont — este pre- 
zent în stomac, aşa cum lumina este prezentă într-o candelă care arde. 
Deși foarte bun experimentator, Helmont nu reușea să explice fenomenele 
complicate ale vieții. Pe vremea lui se ştia atît de puțin despre mecanismul 
proceselor ce se petrec în organisme, încît nu-i de mirarecă el umple organismul 
cu tot felul de „arhei“ şi fermenți spirituali, cu suflete inferioare și superioare. 
Cu toate concluziile sale greșite, cu tot idealismul lui filozofic, cu toate 
că mai rămînea pe poziţiile alchimiei în problema „transmutației“, Hel- 
mont este un adevărat premergător al experienţei ştiinţifice, pentru că o 
foloseşte ca probă a valabilității unei idei, pentru că organizează cu grijă 
condiţiile în care va evolua fenomenul urmărit, pentru că folosește măsura. 
ca mijloc de demonstrare a adevărului. 

Mai mult medic decît chimist, François Dubois, de le Boë (1614—1672) 
cu numele latinizat Franciscus Sylvius, foloseşte și el substanțele chimice 
în tratamentul celor mai diferite maladii. Interesantă este însă concepția 
lui Sylvius asupra fermentaţiei. 

Sylvius nu împărtășește concepțiile predecesorului său cu privire la „arhei“ 
şi alte născociri fantastice-idealiste. El nu admite existența nici unui duh. 

Prepararea sulfului 
prin sublimare, după 
G. Agricola 

Fenomenele ce se pe- 
trec în organism — 
susține Sylvius — nu 
se deosebesc cu nimic 
de cele chimice obiș- 
nuite. Fermentația, fie 
că se petrece în orga- 
nismul omenesc sau 
în mustul vinului, este 
un fenomen de aceeași 
natură cu fierberea ce 
se produce cînd tur- 
năm vitriol peste 
cretă. În tubul diges- 
tiv—spune Sylvius— 
se petrece un simplu 
proces chimic, ca şi 
fermentația care dă 
uisau oţetului. Fermentația în organism se datorește salivei, 
sucurilor fierii și ale pancreasului. 

Trăgind această concluzie pregnant materialistă, Francois Dubois duce la 
concluziile ei fireşti activitatea de experimentator a lui Helmont. El rea- 
lizează mari progrese în studiul organelor digestive și împreună cu elevii 
săi creează iatrochimia, ai cărei embrioni se găseau în opera lui Paracelsus. 
Cei care, ca și Sylvius, reduceau toate fenomenele vieții la simple fenomene 
chimice, greșeau fără îndoială. Greşeau încercînd să reducă fenomene mult 
mai complicate la fenomene prea simple. Cu toate acestea, concepția chimică 
asupra fenomenelor vieții a fost de un deosebit folos pentru cercetările ex- 
perimentale care au urmat. Cercetătorii nu mai aveau de-a face cu spirite, 
cu „arhei“ și cu fermenți nemateriali, despre care poţi spune orice fără să 
poți dovedi nimic; ei aveau de descoperit substanțe încă necunoscute dar 
materiale, aveau de urmărit modul în care aceste substanțe reacționează 
între ele. Pe această cale s-a putut ajunge pînă la acele descoperiri ale chi- 
miștilor veacului nostru, care au transformat chimia vieții într-o știință, 
Johann Rudolf Glauber (1604—1668), autorul cărții Miraculum mundi (Mi- 
racolul lumii), folosește acidul sulfuric pentru prepararea acizilor minerali 
din sărurile lor și obține astfel săruri mai curate și acizi mai concentrați. Lui 
i se datorește descoperirea sulfatului de sodiu, ale cărui minunate însușiri me- 
dicamentoase l-au făcut pe Glauber să-l numească sal mirabile— sarea minune, 
El descoperă o serie de combinaţii ale clorului cu fierul, cu antimoniul, cu 
arsenul, cu zincul. Chimia preparativă își găseşte în Glauber un adevărat 
precursor. 

Industria sticlei, a silitrei, a coloranților minerali îi datoresc acestui prac- 
tician multe rețete, dintre care unele se folosesc și astăzi. Cu Glauber, 
legătura dintre laboratorul chimistului și industria chimică devine directă. 








naștere alcool 


























Dezvoltarea producției industriale și a agriculturii în veacurile al XVI-lea 
și al XVII-lea, creșterea populației orășenești, naşterea mecanicii și fizicii 
experimentale și teoretice au determinat orientarea chimiei spre practică. 
Se impunea cercetarea organizată a fenomenelor chimice. Practica socială 
şi ideile izvorite din această practică reclamau o disciplină științifică a trans- 
formărilor substanțelor, din care să fie alungate toate prejudecățile, toți 
„arheii“ de care mai erau pline paginile lui Helmont, o disciplină care să, 
capete rigoarea mecanicii galileene; existau și ustensilele și cunoștințele 
strînse de premergători. Alchimiei îi sunase ceasul. 

Dar în istoria științei, un moment nou nu ia locul celui anterior ca schim- 
bările de decor la teatru. 


Pilpiirea din retortă 


După Războiul de treizeci de ani, încheiat prin tratatele din Vestfalia (1648), 
Liga orașelor hanseatice nu mai numără — în anul 1669 — decît orașele 
Luebeck, Brema și vestitul port la Elba, Hamburg. 
Tezaurul ligii era secătuit după Războiul de treizeci de ani. Din vechea ei 
independență nu mai rămăsese mare lucru. Negustorii, conducători ai ligii, 
visau mereu să-și redobîndească 
vechea putere. Nu-i de mirare că în 
portul Hamburg dăinuia visul pre- 
facerii metalelor ordinare în aur. 
Ideea folosirii urinei și chiar a 
fecalelor pentru descoperirea „pie- 
trei filozotale“, nu este proprie nu- 
mai alchimistului Hennig Brandt. 
Sute de alchimiști fierbeau și dis- 
tilau excrementele animalelor în 
speranța „marii descoperiri“. O frază 
din Biblie: „Este un lucru bun în 
murdărie“ i-a pus pe acești experi- 
mentatori, care-și întemeiau cerce- 
tările pe cele mai năstrușnice și 
bizare asociații de idei, să folosească 
drept „materie primă“ pentru „piatra 
filozotală“ : urina şi fecalele. 
Se relatează cazul unui stareț de 
mănăstire, pasionat alchimist. Un 
călugăr este condamnat la moarte 
pentru asasinat. Superiorul îi oferă 
viața cu condiția de a se supune 
oricărei experiențe. Condamnatul 
primește. Este închis într-o cameră 
și obligat să-și bea toată urina, zile 
> 
Atelier pentru producerea argin- 
tului, după G. Agricola 








6 — Lumini în retort 

Cuptor de probe cu su- 
flător pentru minerit, 
după G. Agricola 

de-a rîndul. În ziua a 
5-a urina devine atît de 
toxică, încît călugărul 
moare în chinuri groaz- 
nice. Superiorul făcuse 
această „experiență“ 
pentru că era convins că 
ultima urină îi va da 
„piatra filozofală“. 
Aşadar, urina era un 
material obișnuit în laboratoarele şi încercările alchimiștilor. 

Este deci probabil că, pornind de la asemenea idei, să fi ajuns și alchimistul 
din Hamburg să fiarbă urina în retorte de argilă. El face această operaţie 
de multe ori, cu grijă, încercînd, probabil, să nu-i descompună ipotetica 
„substanță“ cu puteri transformatoare. 

Conduce fierberea încet. Stringe cu grijă reziduul solid, apoi îl încăl- 
zește — întîi încet, și pe urmă din ce în ce mai puternic. 

Obosit de încercări, Brandt se pregătește să plece la culcare. El stinge lumi- 
nările pilpiitoare — dar — iată! Pe gura retortei apare o lucire ciudată. El 
vede o lumină ca aceea despre care povesteau descoperitorii de comori. Puter- 
nic mai bate inima alchimistului. Se apropie de retortă și atinge gura ei. 
Simte sub degete o substanță ca o ceară. Întunericul a dezvăluit această 
însușire, nemaiîntilnită pînă atunci, a acestei substanțe: puterea dea lumina. 
“Toate îndoielile și toate speranțele alchimistului se legau de pilpiirea aceea 
stranie a, unui corp chimic pe care nici un ochi nu-l văzuse pînă atunci, nici 
un deget de om nu-l pipăise. 

Brandt reia încercările. Distilează din nou urina. Repetă exact mersul 
operațiilor şi obține mereu această materie curioasă, producătoare de lumină. 
Încercările ulterioare de a o folosi la transformări ale metalelor dau greș; 
dar Brandt nu va mai da înapoi. El poate prezenta principilor și savanților 
lumii un fenomen unic. Din cînd în cînd substanța descoperită (care va 
căpăta mai tîrziu numele de fosfor) se aprindea, se producea cîte o explozie; 
dar toate acestea erau firești, cînd era vorba despre o materie „cu puteri 
miraculoase“, pe care trebuia să înveți s-o domini. 

Brandt n-a dezvăluit secretul său pînă la moarte. Se interesau de acest 
secret nu numai prinții și marii negustori, dar și gînditori ca matematici- 
anul și filozoful Leibnitz sau chimistul Robert Boyle. 

Ciţiva ani după descoperirea lui Brandt, un elev de al lui Boyle izbutește 
să prepare și el fosfor din urină, pe baza unor informaţii vagi despre cele ce 
se întîmplau în casa lui Brandt. Se putea, astfel, citi într-o gazetă din 
Londra, prin anul 1673: „Hanchwith, chimist din Londra ...aduce la 




















cunoștința tuturor celor interesați că este singurul din Londra care poate 
prepara fosfor de diferite feluri la prețul de 3 lire sterline uncia“. 

În anul 1715, Johann Thomas Hensing din Gissen descoperă fosforul în 
creier și abia în 1743 Andreas Sigismund Marggraff descrie o metodă tehnică 
de preparare a fosforului din urină. 

În 1766, Johann Gottlieb Gahn va arăta că oasele conțin foarte multă sare 
de potasiu a acidului fosforic, deschizînd o nouă cale de preparare a fosforu- 
lui, pe care o va indica chimistul Karl Wilhelm Scheele, contemporan cu 
marele Lavoisier. 

Încăput pe mîna adevăraților chimiști, experimentatori conduși de o con- 
cepție clară, fosforul își va dezvălui însușirile, devenind un element cu largi 


aplicații în industria și cercetarea chimică. 

| A Friedrich Băttger s-a născut în anul 1682. Tatăl său, alchimist, 
avea să-l dea ca ucenic unui spiţer din Berlin, pe nume Zărn, la vîrsta de: 
12 ani. La 16 sau 17 ani, prin anii 1701—1702, tînărul ucenic „demonstrează“ 
în fața patronului său și a unor rubedenii ale acestuia, oameni tineri, puțin 
dispuși să creadă în minunile alchimiste, că poate preface cuprul ordinar: 
în aur curat. 

Tînărul elev al lui Zörn cunoștea foarte multe lucruri despre minerale şi 
metale, despre substanțe și medicamente. Era uimitor prin erudiția și extra- 
ordinara sa dibăcie în mînuirea ustensilelor de laborator. 

Rudele lui Zârn care asistau la experiențele de transmutație sînt doi studenți 
berlinezi. Ce argumente — în afara scepticismului lor — pot ei opune aces- 
tui tînăr maestru al experimentării? Böttger citează cu ușurință, din memo- 
rie, pasaje din lucrările lui Johann Joachim Becher, autorul cărții Fizica 
subterană, și din lucrarea lui Ernst Stahl, Zymmotechnia fundamentalis: 
(Fundamentele fermentației) apărută în anul 1697. 

El folosește pentru prelucrarea sticlei instalația descrisă de Johann Kunckel 
von Löwenstern! în Ars vitraria experimentalis în anul 1681. 

Studenţii berlinezi din laboratorul spițeriei lui Zorn, în care Böttger își 
pregătește experiențele, sînt copleșiți de erudiția acestui magician al creu- 
zetelor, al baghetelor, al baloanelor și al focului. 

Böttger trece cu ușurință de la un subiect la altul. Runckel descrisese produ- 
cerea aurului fals din staniu și sulf pentru că nu cunoștea teoria producerii. 
aurului adevărat. Kunckel susținea că s-ar putea transforma în aur o canti- 
tate de metal ordinar de două ori mai mare decît masa de „piatră filozofală“. 
„Absurd — spune Böttger. Această limitare n-are nici un temei“. 

Cînd i se pune întrebarea: „de ce nu sînt descrise clar, în cărți, metodele: 
de producere a aurului curat, dacă este adevărat că asemenea metode există“?, 
Böttger se referă la alchimistul Artephius: „Sărmane idiot, scrie Artephius, 


1 Johann Kunckel (1630—1702), provenit dintr-o familie veche de suflători sticlari, 
a ajuns alchimist în laboratorul ducelui din Dresda. După o ucenicie scurtă la 


„Wittenberg, a fost chemat la Berlin, Face o serie de experiențe care-l conduc la des- 


coperirea sticlei rubin, din care se confecționează pahare ornamentale şi vaze. Amărit 
de nerecunoașterea meritelor sale, răspunde invitației regelui suedez Carol al IX-lea. 
În Suedia, își continuă activitatea, contribuind la dezvoltarea metodelor expe- 
rimentale în chimie, Printre altele, îmbunătățește metodele de preparare a fosfo- 
rului. 








Ta cuptorul de probe, 
după G. Agricola 
































adresîndu-se cititorului, 
ești tu oare atît de naiv 
încît să-ți închipui că 
noi ţi-am preda deschis 
și limpede cel mai mare 
și mai important dintre 
secrete și să iei cele 
ce-ţi spunem cuvînt cu 
cuvînt?“ 

Iar dacă Raymond Lull 
se lăuda că ar putea 
transforma în aur apa 
mărilor numai dacă ar 
avea „mercur“l, ei bine, el, Böttger, va arăta experimental că are tot ce-i 
trebuie pentru a efectua „marea experiență“. 

În fața ochilor uimiţi ai asistenților lui, în laboratorul spițeriei, Böttger 
aruncă peste cupru topit un praf roșu, şi după cîteva operații intermediare, 
după răcire, scoate un grăunte de aur din creuzet. 

Faima experienței lui Böttger trece repede peste zidurile spiţeriei, umple 
orașele şi ajunge la urechile regelui Prusiei, Friedrich I. 

Sîntem în Europa anilor 1700. În Franța, domnește, în mijlocul celei mai 
strălucite curți a lumii, Ludovic al XIV-lea. Mare parte din sumele cheltuite 
de acest monarh absolut pentru ridicarea palatului de la Versailles, pentru 
războaie și pentru finanțarea academiilor de arte și de științe, sînt obținute 
din manufacturile regale. Manufactura de goblenuri, cumpărată de Colbert 
de la familia Gobelin în 1662 și transformată în manufactura regală de mobilă 
şi tapiserie, manufactura de tapiserie de la Beauvais și alte zeci de întreprin- 
deri industriale aduc sume importante în vistieria monarhului. Mărfurile 
produse în aceste manufacturi sînt vindute în toată Europa. Regii și prin- 
cipii germani își împodobesc palatele cu goblenuri franțuzești. Parfumurile 
franțuzești acoperă mirosul urit al nobililor care nu cunosc deprinderea spă- 
latului, dar care se vor strălucitori ca „regele soare“. Oglinzi monumentale 
produse în manufacturile din Vincennes, Saint-Cloud și Sèvres împodobesc 
sălile de primire ale nobililor. P 
N-aveau nimic aristocratic aceste manufacturi organizate după chipul și 
asemănarea obișnuitelor întreprinderi industriale ale burgheziei vremii, dar 
banii storși din munca lucrătorilor le plăceau grozav regilor mai mari și 
mai mici ai Europei. 

Preocupat de ridicarea potențialului economic al Rusiei, Petru I înființează 
mari manufacturi metalurgice, de vapoare, de țesături și de porțelan, folosind 
ca mînă de lucru mai ales iobagi. Industria creată de Petru îl va ajuta să-l 
zdrobească la Poltava, în 1709, pe cuceritorul de atunci al Europei, Carol 


a Este vorba, desigur, de „mercurul filozofic“. 

al XII-lea al Suediei, și să grăbească ridicarea Rusiei la rangul de mare 
putere a lumii, în fața căreia va da înapoi pînă și Anglia. 
În această epocă — și anume în anul 1710 — inventează Böttger porțelanul 
dur, materialul din care se fac splendidele servicii de masă, creuzetele de 
laborator, materialul pentru care Europa plătea atunci aur greu negusto- 
rilor chinezi. 
A avea o manufactură de porțelan însemna pentru un monarh a avea aur. 
Iar aur însemna. armată, cuceriri, palate, putere. 
Aceste împrejurări au determinat transformarea alchimistului Böttger în. 
experimentatorul Böttger, inventator al porțelanului dur european. 

D SZ DH 
Cînd zvonul experienței din spițeria lui Zârn ajunse la urechile lui Fried- 
rich I, întemeietor al regatului Prusiei și suveran cu ambiții mari dar cu 
venituri mici, acesta îl pofti pe elevul de spițer și ascultă convingătoarele 
lui argumente. Pentru un suveran al vremii, era mult prea de ajuns să se 
informeze despre „problemele științifice“ de la un tînăr atît de talentat. 
Mai ales că acest tînăr îndrăzneț și sigur pe sine scoate din buzunarul hai- 
nei sale o bucăţică de aur, pe care susține că a obținut-o prin transmutarea. 
aramei. Regelui prusac îi surîde grozav ideea de a avea în serviciul său un 
asemenea „bucătar“. Ca să fie mai sigur de serviciile lui Böttger, Friedrich 
îl trimite în fortăreața din Spandau. Gluma se îngroașă și tînărul spiţer, 
care știe bine că nu va putea executa comanda de saci cu aur pentru vis- 
tieria lui Friedrich I, o ia la sănătoasa înainte de a ajunge la Spandau. El 
izbutește să treacă granița Saxoniei 
și ajunge astfel sub autoritatea 
altui Friedrich, elector de Saxonia și 
rege al Poloniei, Friedrich August I. 
Nici acest monarh nu este dispus 
să piardă ocazia de a avea aur la 
discreție; de aceea se grăbește să 
iape acest interesant fugar sub 
„augusta“ sa protecție. O escortă 
îl conduce pe Böttger la Dresda. 
Batalionul trimis de celălalt Fried- 
rich la Wittenberg, pe urmele 
fugarului, cu cerere de extrădare 
adresată electorului de Saxonia, 
nu-l mai găseşte pe cel căutat. 
Böttger este instalat de noul său 
suveran în palatul din Dresda, 
unde este pus — sub atentă supra- 
veghere — să lucreze. 
Böttger face tot ce este cu putință 
pentru a întîrzia scadența executării 
lucrărilor. Cere să-și instaleze labo- 
< 
„Cuptor filozofic“ din cartea lui 

ratorul. I se dă tot ce pretinde. Între timp, suveranul trebuie să plece 
la Varșovia. De acolo trimite un delegat special să ridice de la Böttger sub- 
stanța secretă. Böttger nu mai poate amina. Predă emisarului o fiolă cu lichid 
roșu însoțită de tot felul de indicaţii de utilizare. Primind prețiosul elixir, 
regele pornește la treabă. În cea mai mare taină, înconjurat de cei mai de 
dere slujitori, el organizează experiența de transmutație. Arama este 
în creuzet; se toarnă peste topitură puțin din conținutul fiolei tri- 
mise de Böttger; dar arama se încăpățînează să rămînă aramă. 
Repetatele încercări ale regelui nu duc la nici un rezultat. 

Știri despre mînia regelui și măsurile proiectate de el ajung la urechile lui 
Böttger, care încearcă din nou vechea soluție. Fuge din Dresda și trece gra- 
nița Austriei, dar de astă dată nu mai scapă. Agenţii electorului îl ridică 
chiar din patul de la hanul „Cerbul de aur“. Este dus la Dresda, apoi în 
fortăreața Königstein și acolo află că trebuie să fabrice aurul sau să fie 
spînzurat. 

Doar speranța nesăbuită a regelui că va smulge pînă la urmă marele secret 
de la prizonierul său explică faptul că au trecut ani fără ca Böttger să li- 
vreze vreun gram de aur și totuși să nu fie spînzurat. 

Poate că și influența chimistului Ehrenfried Walter von Tschirnhaus asupra 
regelui să fi fost cauza amînării sancțiunii. 

Acest Tschirnhaus era un om deosebit de interesant. De la primele lui în- 
tilniri cu Böttger el înțelesese că omul poate fi folosit pentru rezolvarea 
unor probleme practice. 

În tinerețea lui, Tschirnhaus a lucrat în domeniul matematicii, rezolvind 
în anul 1683 ecuaţii de gradul III și IV. Mai tîrziu se ocupă de aparate 
optice. Încearcă să realizeze oglinzi parabolice, cu ajutorul cărora să folo- 
sească în scopuri practice energia solară. În 1687 izbutește să construiască 
o asemenea oglindă cu ajutorul căreia topește un amestec de oxizi ușor 
tuzibili, transformîndu-i astfel într-o masă sticloasă. Problema preparării 
unor emailuri şi a înnobilării produselor de lut și faianță îl preocupase ani 
de-a rîndul. El cunoştea în amănunt metodele folosite de vestiții olari 
saxoni și încerca să aplice cunoștințele sale de chimie și fizică la producerea 
articolelor de ceramică. Izbutise să obțină unele mostre de material care 
aduceau a porțelan, dar lucrurile progresau încet. 











De la piatra filozofală la porțelan 


Tschirnhaus îi împărtășește lui Böttger rezultatele sale și încearcă să-i stîr- 
nească interesul pentru această temă concretă: porțelanul. N-ar fi oare util 
pentru Böttger să încerce fabricarea porțelanului? Cu dibăcia lui în folo- 
sirea cuptoarelor și utilajului de laborator, Böttger ar putea descoperi pro- 
cedeul de fabricare a acestui material nobil și asta ar echivala cu fabricarea 
aurului, Da, producerea unui porțelan de calitate bună ar putea aduce 
Saxoniei aur adevărat. Himera aurului produs în eprubetă poate fi lăsată 
pe seama altora. 

Böttger nu se lasă rugat. Ideea prinde contur. El cere zeci de mostre de pă- 
mînturi din cele folosite de olarii Saxoniei. Închis în camerele ce-i sînt puse 

Porţelan roşu (Bâttger) 

< 

la dispoziție, el introduce în creu- 
zete zeci de amestecuri, cîntărind 
cu grijă — ca un adevărat farmacist 
— materialele. Înseamnă fiecare 
proporție încercată. Folosește toate 
mijloacele pentru a ridica tempera- 
tura în cuptor. Încearcă fiecare bu- 
cată de material obținută prin ră- 
cirea topiturii. Tschirnhaus, devenit 
asistent al lui Böttger, moare în 
1708, dar alchimistul își continuă 
cercetările. 

Trec luni de încercări. Rezultatele 
nu sînt încurajatoare. Cu fiecare 
experiență, Böttger învață însă ceva 
nou. Și apoi, cîtă vreme era prins 
în acest vîrtej de muncă îndirjită, 
timpul trecea mult mai repede, iar 
regele vedea cu ochi buni această 
febrilă activitate. 

Ceva trebuia să iasă de aici. 
Într-una din zile, privirile lui 
Böttger cad pe un creuzet roşu ce 
fusese încălzit la maximum. După 
răcire, acest creuzet căpătase un aspect sticlos de porțelan. Böttger cere 
sacii cu argilă roșie, din care chiar el, cu mîinile lui, făurise creuzetul. 
Modelează citeva forme de oală din aceeași compoziție și încălzește cup- 
torul mai mult decit de obicei. De astă dată nu mai rămîne loc pentru 
îndoială. Oalele obținute au splendide reflexe sticloase, roșii. 

Este anunțat regele, care sosește în grabă, Obiectele fabricate sînt rînduite 
frumos pe o masă. Regele le ciocănește cu degetul. Sunetul lor e plăcut. 
Le pipăie cu degetele. 

Consilierul comercial este cu el. Afacerea este pusă îndată la cale. Dacă ma- 
nufactura de porțelan moale din Delft a îmbogățit Olanda, acest porțelan 
dur nu va putea deveni curînd o marfă europeană? ` 

La 23 ianuarie 1710, regele semnează un decret prin care se înființează o 
manufactură de porțelan, ale cărei venituri aveau să contribuie la îmbună- 
tățirea situației financiare a Saxoniei, grav zdruncinată după invazia lui 
Carol al XII-lea al Suediei. Decretul are cuvinte de laudă pentru „persoanele 
eminente“, care au izbutit să transforme argila saxonă într-un material din 
care se pot face vase roșii, superioare celor indiene. Decretul conferă drepturi 
speciale meșterilor din alte ţări care vor veni să lucreze la manufactura 
saxonă şi anunță că aceleași persoane eminente se ocupă de producerea por- 
țelanului alb. 

Într-adevăr, Böttger, încurajat de succesul lui, trece la noi încercări. El 
este urmărit de gîndul găsirii unei argile cu aceleași proprietăți de vitri- 
fiere, dar de culoare albă. 





Se povesteşte că împrejurarea care l-a dus pe calea găsirii argilei pentru 
porțelanul alb ar fi legată de peruca lui Böttger. În timp ce-și punea peruca, 
i se păru deodată că este mult mai grea ca de obicei și află de la valetul 
lui că această greutate neobișnuită se datora unei pudre speciale, preparată 
dintr-o argilă albă, mult mai albă decît pămîntul gălbui de Colditz, pe 
care-l folosise pînă atunci. 

Așa sau altfel, Böttger trebuia să ajungă la descoperirea acestui pămînt, 
deoarece el se interesa de fiecare fel de lutișor din ţară și din alte țări. Cu 
noul material, caolinul, Böttger prepară porțelanul dur, alb, translucid, 
mult superior în toate privințele porțelanului moale produs la Sèvres. 
Porţelanul dur de Meissen conține 66—67% caolin, 8—9% cuarț și 25—26% 
feldspat. El se emailează prin coacere la 1 450°C. 

Meissen este localitatea unde a fost înființată manufactura saxonă de por- 
telan., Manufacturile franceze, cea olandeză și cele englezeşti de la Derby, 
Bristol, Plymouth şi Straffordshire capătă un concurent de temut. 

Regele este mulțumit, foarte mulțumit. Böttger se simte, în sfîrșit, îndrep- 
tățit să ceară eliberarea. Dar Friedrich August nu vrea să scape din mînă 
un astfel de prizonier. Aur nu știa să facă Böttger, dar porțelan dur știa 
prea bine. Şi acest secret trebuie păstrat. 

Böttger rămîne prizonierul regelui pe toată viața. La vîrsta de 35 de ani, 
în 1719, el moare chinuit de dorința de libertate, ros de alcoolismul la care 
l-a împins tragica lui soartă. 

După moartea lui Böttger, Friedrich August a continuat să încaseze venitu- 
rile aduse de manufactura din Meissen. În anul 1721, el comandă să i se 
execute, pentru împodobirea palatului japonez din Dresda, un joc de clopote 
de porțelan. Abia în 1736 fu gata această comandă. Maestrul modelar Kän- 
dler avea să transporte personal seria de clopote. 

Celebritatea atelierelor din Meissen creștea mereu. 

Cei de la manufactura franceză de la Sèvres încercau în zadar să fabrice 
porţelanul dur. N-au izbutit nici în 1761, după ce au cumpărat secretul de 
fabricație de la stăpînii de atunci ai manufacturii, deoarece le lipsea cao- 
linul special. 

Abia în 1765, cînd soția unui chirurg descoperă caolin la Saint-Irieix-la 
Perche, fabricarea porțelanului dur începe și la Sevres. 

Tehnologia „porțelanului sonor“ a fost mereu perfecționată, pînă s-au putut 
realiza tuburi de orgă și clopote înalte de 90 cm. 

Experiențele lui Böttger au dus la întemeierea unei industrii care a devenit 
tradițională în Europa. 








VIII. Descoperirea experienței chimice 


„..Boyle face din chimie... o știință“, 
FR. ENGELS 


Roer Boyle a trăit între anii 1627 şi 1691. Activitatea sa de experimen- 
tator s-a desfășurat între anii 1660 și 1684. A fost contemporan cu Robert 
Hooke (1635—1703), împreună cu care şi-a început activitatea de cercetător 
al naturii, cu filozofii englezi Thomas Hobbes (1588—1679) și John Locke 
(1632—1704), cu marii olandezi Christian Huygens (1629—1695), Baruch 
Spinoza (1632—1677) şi Antony Leeuwenhoeck (1632—1723), cu celebrul 
medic anatomist, italianul Marcello Malpighi (1628—1694). 

S-a născut la un an după moartea celui pe care-l numește „marele Verulam“, 
filozoful englez Francis Bacon (1561—1626), şi la 3 ani înainte de moartea 
lui Johann Kepler (1571—1630). 

Galileo Galilei mai trăia cînd Boyle începea să descifreze alfabetul științei 
veacului al XVII-lea. 

Blaise Pascal (1623—1662) își încheia scurta viață — după ce, uimindu-l pe 
Descartes la 16 ani prin tratatul său despre conice, inventase presa hidraulică 
şi o mașină de calculat, descoperise principiul care-i poartă numele și pusese 
bazele studiului echilibrului lichidelor și al calculului probabilităților — în 
anii în care Boyle intra pe arena științei. 

Oameni ca francezul René Descartes (1596—1650), Pierre Gassendi 
(1562—1655), englezul William Harvey (1578—1657) și italianul Evangelista 
Torricelli (1608—1647) precedau generaţia lui Boyle, pe care avea să o urmeze 
generația lui Leibnitz, Newton și Lomonosov. 

Catolicismul nu mai putea ține, pe atunci, în mîinile sale uscate frînele 
istoriei. Totuși Galilei trebuia să se mai teamă de inchiziție, iar Descartes 
mai era silit să-și ardă una din lucrări, în care subscria la concluziile galileene. 
Robert Boyle avea 21 de ani cînd capul lui Carol I al Angliei cădea sub se- 
cure pentru a lăsa locul lui Oliver Cromwell, conducător al armatei „capete- 
lor rotunde“, formate din meșteșugari, burghezi și țărani, omul care va înscă- 
una o dictatură burgheză „republicană“ și va îndemna negustoria engleză să 
pornească la asaltul comerțului internațional. 

Secolul al XVII-lea este secolul unei răspîndiri tot mai mari a mașinilor și 
a marii producții bazate pe diviziunea muncii. 

Procesul nestăvilit al acumulării primitive a capitalului se desfășoară în 
cele mai brutale forme. Pentru noua clasă pusă pe îmbogățire toate mijloa- 
cele sînt bune: aruncarea pe drumuri a țăranilor și meseriașilor, exploatarea 
sălbatică a femeilor și copiilor, războaiele, pirateria, jefuirea coloniilor. În 
marile orașe mizeria și strălucirea stăteau alături. 


93 


94 


Setoasă de profituri, urmînd legea existenței sale, burghezia îndrăznește 
pe toate fronturile. Se simte puternică și-și plătește artiști care s-o picteze, 
care să-i ridice palate. Puternicii banului sprijină cercetările științifice strîns 
legate de practică și care pot contribui la creșterea siguranței transportului 
pe mare, la crearea unor manufacturi noi, bănoase. Sînt privite cu interes 
şi acele cercetări care nu au o imediată aplicație practică. 

În universități se mai preda după vechea metodă scolastică, înăbușitoare a 
gîndirii libere, disprețuitoare a practicii, dar adeseori oamenii de ştiinţă se 
adună în afara zidurilor întunecate ale universităților scolastice. 

O primă asociație a oamenilor de știință se formează la Neapole, în anul 
1560, sub numele de „Academia tainelor naturii“. Între 1603 și 1630, fiin- 
țează la Roma „Accademia dei Lincei“, printre membrii căreia se numără 
și Galilei; iar în 1651 ia ființă la Florența „Accademia del Cimento“. În 
aceste academii, savanții îșicomunică observațiile, rezultatele cercetărilor 
experimentale. 

La Oxford ia ființă o asociație științifică, așa-numitul „colegiu invizibil“ al 
cărui cuvînt de ordine este nullius in verba— nimic să nu se bazeze pe cuvinte 
ca la scolastici, totul să se sprijine pe experiență. Boyle este unul din organi- 
zatorii asociației. În 1680 asociația, care între timp trecuse la Londra, avea 
să se transforme în „Societatea regală din Londra pentru dezvoltarea științe- 
lor naturale“ (Academia de științe a Angliei), iar Boyle avea să devie primul 
ei preşedinte. 

Otto von Guericke inventează în 1641 pompa de aer, cu ajutorul căreia va 
efectua în 1654 celebra sa experiență cu așa-numitele emisfere de Magdeburg. 
Primul exemplar de pompă construită este oferit magistratului din Köln, 
iar experiența cu emisfere este prezentată în fața oficialităților orașului la 
Regensburg. 

La observatorul din Paris lucrează hughenotul Denis Papin, înainte de a fi 
fost obligat să fugă din Franța ; șitot acolo îşi vor desfăşura cercetările astro- 
nomul Giovanni Domenico Cassini și danezul Olaf Römer, care va izbuti 
să calculeze viteza luminii. 

Filozofii care gîndiseră în trecut la valoarea experienței (ca, de pildă, Roger 
Bacon) nu găsiseră o lume gata să asculte și să înțeleagă indicațiile lor. 
Abia în perioada în care ne găsim se descoperă cu adevărat experiența. Galilei 
îi demonstrează forța în mecanică, Robert Boyle dovedeşte infinitele ei posi- 
bilități în fizică și chimie. El nu va mai fi unul din acei savanți care, după 
o expresie a lui Francis Bacon „... plimbă experiența ca pe o captivă în 
jurul opiniilor lor“. Mecanicianul şi fizicianul Boyle va aduce în dome- 
niul transformării substanțelor metode care au transformat studiul deplasării 
corpurilor pămîntești şi cerești într-o știință, 

Robert Boyle era al 7-lea fiu al primului lord de Cork, înnobilat de Iacob I. 
De copil este trimis în Franța, unde învață limba și-și însușește bazele cul- 
turii generale. Călătorește prin Franţa și Italia. Cînd se întoarce, la 17 ani, 
în Anglia, auzise şi citise multe. Nu va uita niciodată cărțile lui Galileo 
Galilei. Forma dialogului dintre un cercetător progresist şi un încăpăținat 











fixat de vechile idei scolastice, pe care Galilei o folosește pentru a pune în 
lumină, ideile revoluționare ale lui Copernic, va fi folosită și de Boyle în 
cartea, sa Chimistul sceptic. 

Boyle a studiat la Cambridge și la Londra, și-a construit un laborator 
de cercetări fizice şi chimice, s-a înconjurat de oameni talentați, pasio- 
nati ai cercetării naturii. Francis Bacon, Galilei și Pierre Gassendi! sînt 
părinții lui spirituali. 

Francis Bacon făcuse elogiul experienței. Galilei a fundamentat, pe expe- 
riențe, mecanica. Împreună cu Galilei, Pierre Gassendi reînvia, după două 
milenii, teoria atomistă a lui Democrit și Epicur. Cu asemenea profesori, 
lucrînd cu cercetători de talia lui Hooke, luînd parte la discuțiile pasio- 
nate din societățile științifice, un om care se informa cu pasiune despre tot 
ce se întîmpla în capitalele Europei și în atelierele manufacturilor, nu se 
mai putea împăca cu chițibușurile scolastice. Și Boyle experimentează 
timp de 24 de ani. 

În cartea matematicianului Kaspar Scholt din Wiirtzburg citise despre expe- 
xiența lui Guericke. Inspirat de această lucrare, el concepe, împreună cu 
Robert Hooke, construcția unei pompe de aer. Avea nevoie de o asemenea 
pompă pentru experienţele de fizică și chimie pe care le plănuia. În ve- 
derea realizării acestor experienţe, el construieşte pompa cu un recipient de 
sticlă; recipientul era acoperit cu un clopot şi se putea îndepărta înainte 
de începerea experienței și după terminarea ei (evident, după admiterea 
aerului în recipient, prin deschiderea unui robinet). Un asemenea dispozitiv 
era ideal pentru observarea influenței presiunii asupra unor fenomene ca, 
de pildă, fierberea lichidelor. 

Pompa aceasta îi va servi la descoperirea experimentală a celebrei legi fizi- 
ce, cunoscută sub numele de legea Boyle-Mariotte, deoarece a fost descope- 
rită, prin cercetări independente, şi de francezul Edme Mariotte. 
Neîntrecuta măiestrie de experimentator a lui Boyle, necruțătorul lui spirit 
critic, orizontul lui larg și capacitatea lui de abstractizare — toate sînt puse 
în slujba țelului pe care și l-a ales marele savant: dărîmarea falsei autorități 
a „teoriilor“ cultivate timp de secole de alchimie și înlocuirea lor cu date și 
legi rezultate din experiență. 

Boyle se apropie de toate substanțele cărora alchimiștii le atribuiau pro- 
prietăți misterioase sau fantastice. El pune la îndoială orice afirmațiedin 
lucrările alchimiștilor. Bagheta experienței era arma cu ajutorul căreia 
dizolva misterele alchimiei, 

Practica chimică intrase de mult în conflict cu vechile teorii ale „calit 
ascunse“ ale lucrurilor, ale elementelor, şi cu teoria celor trei principii. 
Apărea tot mai limpede că teoria calităților punea realitatea cu capul în 
jos; apărea tot mai limpede că însușirile depind de corpurile materiale și 
nu invers. În disputele oamenilor de ș ă, în scrisorile lor, în operele lor 
care se răspîndeau pe calea tiparului, își făcea loc această idee nouă, care 
măcina vechile teorii alchimice. 

În cartea Chimistul sceptic, discută doi prieteni; unul dintre ei, Eleuterius, 
susține punctul de vedere al „peripateticienilor“?; celălalt, Carneades 
(care-l reprezintă pe autor), îşi exprimă îndoiala cu privire la raționamen- 








1 Filozof materialist, matematician şi astronom francez (1592—1655). 9 
Scolastici, susținători ai teoriei elementelor aristoteliene: foc, aer, pămînt; apă. 

Robert Boyle 

< 

tele „peripateticienilor“ şi „spagi- 
riştilor“*, 

Chiar titlul acestei cărți-dialog vor- 
beşte despre poziția lui Boyle: „Chi- 
mistul sceptic sau îndoieli și para- 
doxe fizico-chimice, prin care vulga- 
rii spagiriști încearcă să dovedească. 
că sarea, sulful și mercurul lor ar fi 
adevăratele principii ale lucrurilor”. 
Boyle supune unei critici nimici- 
toare concepțiile scolastice și alchi- 
mice. El pune în gura lui Carneades 
cuvinte pline de ironie la adresa 
„subtilelor raționamente“ ale peri- 
pateticienilor și „drăguțelor experi- 
enţe“ prin care spagiriștii încearcă, 
susțină teoria celor trei principii. 
Carneades se consideră „prea greu de cap“ ca să le înțeleagă și rămîne „plin 
de îndoieli“ în ceea ce privește susținerile despre cele trei principii numite 
elemente. 

Concluzia discuţiei este limpede: „numai experiența este concludentă ; nicio- 
dată aserțiunea nedovedită“. 

Experiența — arată Boyle — dovedeşte limpede inconsistența acestor teorii. 
Dacă așa cum susțin partizanii lor, toate corpurile ar fi alcătuite din apă, 
fum (adică aer) foc și cenușă (adică pămînt), atunci de ce prin unirea aces- 
tora nu se poate reconstitui corpul inițial? 

Reluînd experiențele înaintaşilor și concepînd altele noi, Boyle face în 1661 
o serie de experiențe cu metalele. 

Care era sensul lor? 

Alchimiștii susțineau că fierul se poate transforma în cupru și deseori ei 
demonstrau această „transmutație“ printr-o experiență impresionantă pen- 
tru necunoscători. Un cui de fier introdus într-o soluție de piatră vinătă 
se acoperea de cupru strălucitor. 

Ideea transmutației le era necesară alchimiștilor pentru susținerea întregului 
cșafodaj al concepţiilor lor. Dacă fierul se transformă în cupru, de ce nu s-ar 
putea transforma cuprul în aur? E o simplă problemă de timp,de condiții. 
Boyle atacă experimental problema. În locul argumentelor, al formulărilor 
încîlcite, el pune să vorbească faptele. El dizolvă cuprul în acizi și intro- 
duce în aceste soluţii, pe rînd, zinc și fier. În aceste condiții se depune 
cupru metalic din soluție. Aceeași experiență o face folosind acizi fără urme 
de cupru. Și cuprul nu mai apare după introducerea zincului sau fierului. 
Soluţia în care introduceau alchimiștii fierul sau zincul era o soluție de 
piatră vînătă, care se obține la rîndul ei prin dizolvarea cuprului în acid 
sulfuric. Așadar, cuprul preexistă în soluție. Experienţa lui Boyle demonstra 
că fierul nu face decît să ia locul cuprului, eliberînd cuprul din soluție. 
Fierul nu se transformă în cupru, ci ia locul lui în combinația acestuia cu 

















1 Empirişti, susținători ai „principiilor“ alchimice: sare, sulf, mercur. 





acidul. Dacă alchimiștii mai vor să susțină că fierul se transformă în cupru, 
atunci să binevoiască să nu folosească o soluție de piatră vînătă. 

Lucrul pare foarte simplu astăzi, cînd ideea de metal-element este de 
mult dovedită, cînd orice elev de școală medie ştie că piatra vînătă este 
o combinație a cuprului; dar pe vremea cînd Boyle experimenta, nimeni 
nu dovedise încă aceste lucruri simple, pe care s-au întemeiat cercetările 
experimentale și teoretice în chimia antialchimică. 

Cu prilejul experiențelor sale cu piatră vînătă, cu fier și cu zinc, Boyle urmă- 
rește atent cristalele de sare, modul în care se separă ele din soluție, regu- 
laritatea și mărimea lor. El stabilește, pe baza acestor observaţii, influența 
pe care o are viteza de răcire a soluției asupra regularității formei cristalelor. 
Urmărind forma cristalelor, el încearcă dizolvarea şi cristalizarea tuturor 
metalelor cunoscute pe vremea lui, în diferiți acizi. Obține, astfel, clorura, 
de cupru hidratată dintr-o soluţie de cupru şi spirt de sare (acid clorhidric) 
şi arată că această sare se dizolvă în spirt de vin (alcool). Deoscbeşte cele 
două săruri ale cuprului cu acidul clorhidric (clorura cuprică și cuproasă). 
Boyle era un partizan convins al teoriei atomiste. Toate corpurile sînt alcăz 
tuite din particule foarte mici, așa cum susținea Gassendi. Prin alăturarea 
unor particule de corpuri diferite, care se atrag reciproc, se naște o combi- 
nație. Dacă două combinaţii acționează una asupra alteia, atunci depinde 
de puterea de atracție dintre particule dacă cele două combinaţii se vor des- 
face și se vor recombina altfel, Dacă particulele unei substanțe au o mai 
mare putere de atracție pentru particulele unui component al celei de-a doua 
combinaţii, desfacerea și recombinarea corespunzătoare vor avea loc. Parti- 
culele din teoria lui Boyle nu se deosebeau unele de altele decit prin volum. 
Altă deosebire calitativă nu li se recunoaște. Era evident, prea puțin pentru 
a explica toată complexitatea fenomenelor chimice. Dar oricum, mult mai 
mult decît teoria celor patru sau trei elemente, care era contrazisă și de prac- 
tica de laborator, de sutele de experiențe ale înaintașilor, care au preparat 
gaze, săruri noi, acizi și baze. 

Iată-l lucrînd, în anul 1663, cu antimoniu. Descoperirea lui fusese anunțată 
în termenii grandilocvenți și mistici ai alchimiei, în scrierile călugărului 
Basilius Valentinus. Carul triumfal al antimoniului este intitulată lucrarea 
publicată sub numele lui Valentinus. Eu, cel ce vă vorbeşte, sînt antimoniul... 
În mine veți găsi...“. Așa se recomandă această substanță, al cărei nume în- 
seamnă „împotriva călugărilor“, datorită, probabil, acțiunii toxice a acestui 
element, care a scurtat viața mai multor călugări alchimiști, 

Atacînd sistematic studiul experimental al antimoniului, Boyle izbutește 
să prepare așa-numitul „unt de antimoniu“. Este o substanță incoloră, cris- 
talină și moale, cu un punct de topire scăzut (73,5*0). 

Experimentatorul englez a obținut-o încălzind sublimatul mercuric (clorura 
mercurică) cu antimoniu. Este triclorura de antimoniu, care se descompune 
sub acțiunea apei pure, formînd compuși pe care astăzi îi numim oxicloruri. 
Prepararea untului de antimoniu, cunoscut de alchimiști, era ținută în se- 
cret, iar combinația era folosită ca medicament cu însușiri extraordinare. 
Consecvent cu acţiunea sa antialchimică, Boyle va încerca și va izbuti să 
obțină și fosfor, foarte puțină vreme după alchimistul Brandt. Evident însă, 
că el va privi și fosforul ca pe un corp obișnuit, luînd în deridere pretențiile 
alchimistului din Hamburg. 








7 — Lumini în retortă 

Lucrarea pe care o publică în anul 1663 poartă titlul sobru: Experiente și 
considerații privind culorile. Aici el atacă o problemă izvorită direct din 
practica de atelier. Maiștrii vopsitori foloseau, pentru fixarea vopselelor 
pe țesături, alaunul. Boyle face o serie de experiențe, prin care cercetează 
sistematic acțiunea substanțelor cunoscute sub numele de mordanți și care 
au tocmai acest rol de a fixa culoarea pe fibră. El arată că alaunul și potasa 
(carbonatul de potasiu), plumbul acetic (acetatul de plumb) și o serie de alte - 
substanțe precipită cu substanțele folosite drept coloranți. Pe baza experien- 
telor sale, el încearcă să explice rolul mordantului în legătura dintre fibra 
textilă și substanța colorantă. 

Experiențele sale asupra culorilor (care pe vremea sa erau sucuri ale unor 
plante) îl conduc la sistematizarea reacțiilor de culoare ale acizilor. 
Culoarea sucurilor de plante este foarte sensibilă la alcalii şi acizi. Şi unele 
şi altele schimbă culorile naturale ale sucurilor vegetale. Dacă o substanță 
alcalină schimbă culoarea unui suc vegetal, adăugînd acid se poate readuce 
culoarea inițială. Extractul din viorele se înroșește sub acțiunea acizilor 
şi se înverzește sub acțiunea alcaliilor. Extractul de turnesol ia culoare roșie 
în acizi şi albastră în alcalii. Iată, deci, un mijloc de a descoperi ușor dacă 
avem de-a face — în soluțiile noastre — cu un acid sau cu o substanță alca- 
lină. Cîteva picături de suc de plantă pot indica prezența unui acid sau a 
unei substanțe alcaline. Boyle devine astfel inventatorul indicatorilor de 
culoare, folosiți mult mai tirziu în alcalimetrie și acidimetrie. El a fost în- 
temeietorul analizei chimice calitative. 

El cercetează sistematic acțiunea acizilor asupra sărurilor şi îi clasifică după 
capacitatea lor de a dizolva metalele și sărurile, 

Toate aceste lucrări sînt comunicate în anul 1667. 

Descoperind forța demonstrativă a experienței, Boyle nu va mai înceta acti- 
vitatea sa de investigator al fenomenelor chimice. E greu să găsești o cărare 
bătută de un înaintaș, pe care să n-o cerceteze atent chimistul sceptic. 
Dacă aerul este o condiţie a vieţii animalelor și plantelor de pe pămînt, 
este oare de conceput ideea că organismele acvatice respiră apă? Puțin pro- 
babil. Dar răspunsul la întrebare trebuie să-l dea experiența. Și experiența 
răspunde negativ. În apă dezaerată, animalele acvatice pier. 

Ca pe mulți cercetători chimiști înaintași, pe Boyle îl intrigă și-l preocupă, 
problema rolului aerului în fenomenele biologice și chimice. El va relua 
experiențele din 1630 ale lui Jean Rey! cu staniul și plumbul. Va cîntări 
de sute de ori produsul calcinării acestor metale în retorte pentru a confirma 
faptul că greutatea produselor calcinării metalelor este mai mare decît a 
metalului luat în experiență. De unde provine acest exces de greutate? 
Răspunsul la întrebare îl depășește. 

Concepția că focul este și el o substanță formată din aceleași particule 
fără individualitate calitativă îl face să tragă concluzia că excesul de 
greutate se datorește focului care a pătruns prin sticla retortei în 
substanță. Un alt experimentator genial va da răspunsul corect la 
această întrebare, un alt chimist sceptic care va examina critic expe- 
riențele marelui Boyle: Lomonosov. 

Cercetările lui Boyle asupra calcinării metalelor se termină în anul 1674. 
El atacă acum probleme de electricitate, demonstrînd că fenomenele electrice 


t Chimist francez care a demonstrat experimental că prin calcinare în aer metalele 
cîştigă în greutate. 


























Coperta cărţii lui Boyle, Rotterdam 1668 

au loc și în vid. Inventează un nou areometru și cercetează sistematic greuta- 
tea specifică a substanțelor. Trece la perfecționarea termometrului lui Galilei. 
Minuind balanța, areometrul şi termometrul, el va introduce în cercetarea. 
fizică și chimică ideea măsurării cît mai exacte a fenomenelor. Experienz, 
măsurare exactă, cît se poate de exactă, iată secretul descoperirii adevăruri- 
lor despre fenomenele naturale. Experiența dovedea falsitatea aserțiunii 
peripateticienilor, cum că focul este unicul analizator. Focul poate și com- 
bina, nu numai descompune. Oare nu folosind focul producem sticlă din 
nisip şi sodă? Se poate vorbi aici de descompunere, de analiză — sau dimpo- 
trivă, de combinare sub acțiunea focului? 

Lemnul se comportă într-un fel cînd este supus direct flăcării și cu totul alt- 
fel cînd este încălzit în retortă. Boyle culege produsele de distilare ale lem- 
nului, le măsoară și le analizează cu grijă. În retortă a rămas cărbunele: 
negru; în recipienții distilatorului o substanță acidă și alta neutră, care se 
pot separa între ele prin obișnuitul procedeu de distrugere a acidului cu 
ajutorul pămîntului de corali. Unde este mercurul, sarea și sulful alchi- 
miștilor? O substanţă volatilă care arde este ea sulf (inflamabil) sau mercur 
(volatil)? Ar fi să numim gazul obținut din metale și acid, mercur și sulf în 
același timp. Teoria aristoteliană a celor patru calități, ca și teoria celor 
trei elemente sînt la fel de absurde, fiind în contradicție cu experiența. 
Pe baza lucrărilor experimentale ale predecesorilor și pe baza propriilor 
sale experiențe, Boyle ajunge foarte aproape de concepția elementului c] 
mic — ca substanță ce nu se mai poate descompune prin nici un fel de mij- 
loace. 

Elementul este un corp material, o substanță și nu „un principiu“ al lucru- 
rilor. Nu galbenul face aurul, ci aurul este galben. Elementele nu trebuie 
concepute ca îmbinări de însușiri misterioase, ci ca substanțe ce se combină 
între ele pentru a da alte substanțe mai complexe. Așadar, aurul, mercurul, 
plumbul, sulful, fosforul, staniul sînt corpuri simple. Aceste corpuri și com- 
binaţiile lor formează obiectul investigației chimice, 

Este o nouă concepție asupra chimiei ca știință. 

Descoperitorul experienței chimice a fost însă trădat de propria-i concepție: 
mecanicistă despre materie. Încercînd să dea explicația ultimă a fondului 
substanțelor, el se adrese: unor particule nediferențiate calitativ. Prin 
aceasta el subminează chiar ideile către care îi conduceau propriile sale 
experiențe. 

















ire demonstra el experimental absurditatea focului — analiza- 
tor universal — arătînd că aurul se topește dar nu dispare, nu este descompus; 
că același aur dizolvat în apă regală se reconstituie la evaporarea soluției. 
Ar îi trebuit deci să conchidă că aurul este un element chimic ultim. EL 
se adresează însă concepției sale mecanicist-atomiste, care-l face să greșească. 
Și aurul, și focul, și apa sînt, la rîndul lor, compuse din aceleași particule- 
nediferențiate ale unei substanțe nedefinite, fundamentale. Așa credea Boyle. 
Cu toate aceste limitări, firești pentru epoca lui, și cu toate că încerca să., 
împace propriile-i idei materialiste, către care îl împingea experiența, cu 
ideile religioase ale veacului său, Boyle „face din chimie o ştiinţă“, pentru 
că elaborează metoda experimentală în chimie, inițiind analiza chimică și. 
verificarea ei prin sinteză, pentru că atrage atenția chimiștilor asupra obiec=- 
tului și sarcinilor firești ale chimiei. 

Boyle este adevăratul descoperitor. al experienței chimice. 

IX. Flogistonul 


„Chimia abia se emancipase de alchimie 
prin teoria flogistică. 






în chimie, teoria flogisticulmi a fur- 
at abia după un secol de muncă expe- 
rimentală materialul cu ajutorul căruia 
Lavoisier a putut să descopere în oxi- 
genul preparat de Priestley antipodul real 
al flogisticului imaginar şi să răstoarne 
în întregime teoria flogisticului“. 





FR. ENGELS 


Nu al XVII-lea este veacul unor prefaceri adînci în industria metalur- 
gică. Locul cuptoarelor primitive de topit minereurile îl iau furnalele ali- 
mentate cu aer, suflat de puternice foale acționate cu roți hidraulice. 
Mostre de minereu de fier și „piatră de magnet“ sînt analizate la Amster- 
dam, la Riga, la Londra, Manchester și Paris. Cuptoarele înalte făcuseră 
să crească mult producția și cereau lărgirea bazei de materii prim 
Transformarea produsă în metalurgie punea noi probleme chimiei. Este 

vorba, în primul rînd, de găsirea unor metode potrivite de analiză a mine- 
reurilor ; de elaborarea unor rețete noi pentru aliaje metalice ` dar, mai ales, 

de îmbunătățirea condițiilor arderii. Alimentarea cu aer a cuptoarelor și 
fenomenele ce se petrec în interiorul furnalelor deveneau preocupări esen- 

Dale ale chimiștilor. 

Problema fundamentală care se ridica în fața chimiei vremii era: ce este 
arderea? De răspunsul la această problemă depindea, în mare măsură, ren- 
abilitatea marilor întreprinderi metalurgice, căci în prețul de cost al oțe- 

lului, ponderea cea mai mare o avea combustibilul. Ee procesului 
combustiei putea să însemne economisirea a mii și mii de tone de cărbune. 
Practica arăta necesitatea insuflării aerului pentru creșterea temperaturii 

în cuptor. Ce rol are aerul în procesul de ardere? Și iese, oare, aerul din cup- 

toare la fel cum a intrat? „Aerul“ ce iese prin coșuri are cu totul alte însu- 

șiri decît cel curat, insuflat cu foalele. În „aerul“ ieşit pe coșuri mor șoa- 

recii, se sting flăcările. În ce constă această „viciere“ a aerului? 

Asemenea probleme preocupau pe cei mai străluciți savanți ai lumii. Și 

marele Newton le acordă o deosebită atenție. În celebrul său laborator 
instalat într-o grădină a lui Trinity College, laborator în care descoperitorul 

legii gravitației universale își făcea experiențele de optică, găseai tot felul 

de aparate chimice. Conform mărturiilor asistentului și rudei sale, Hum- 

phrey Newton, marele mecanician și optician consuma mult mai multă 

vreme — uneori zile și nopţi de-a rîndul — pentru efectuarea de experiențe 

de chimie, decît pentru cele de optică. Newton n-a scris nici o carte de chi- 

mie, dar în notele sale se găsesc zeci de descrieri de experiențe chimice şi . 
„întrebări“ esențiale despre natura forțelor de atracție și respingere dintre 

„micile particule“ constituente ale corpurilor. Ideea de corpuscule, consti- 

tuente ale substanțelor, ideea discontinuității structurii materiei este atît 

de ferm înrădăcinată în spiritul lui Newton, încît el consideră și lumina. 

drept o substanță formată din corpuscule. 101 

Newton face nenumărate experienţe cu flacăra, distilă și sublimă, încearcă 
reacții între substanțe, amestecă prin topire metalele. Reţetele de aliaje 
îl preocupă în mod deosebit. Elaborează rețete pentru aliaje fuzibile, notînd, 
de pildă, că cel mai ușor fuzibil aliaj se compune din 5 părți plumb, 7 părți 
staniu și 17 părți bismut. 

Despre flacără își exprimă părerea că ea diferă de vaporii unei substanțe, 
tot așa cum diferă un corp înroșit la foc de corpul neînroșit. 
Dacă pentru Newton experiența și teoria chimică reprezintă totuși preocu- 
pări secundare, alți cercetători se consacră cu totul problemelor chimiei. 
După Sylvius, se ocupă de combinarea alcaliilor şi acizilor în diferite pro- 
porții Wilhelm Homberg (1652—1715) adunînd un prețios material faptic 
pentru teoria neutrali i acizilor cu bazele. 

Van Helmont prepar: ilvestru (bioxid de carbon) în 1640; în 1678, un 
chimist, pe nume Borch, pare să fi preparat din salpetru un gaz care între- 
ține arderea mai bine decît aerul, gaz pe care-l va prepara încă o dată, în 
1729, Stephen Hales. Dar toate aceste descoperiri sînt disparate, nerapor- 
tate la o teorie unică și de aceea multe dintre ele — de pildă prepararea 
gazelor cu proprietăți diferite de cele ale aerului — se părăsesc pur și simplu 
ca nesemnificative, 

Problema fundamentală rămînea nerezolvată. Ce este arderea? 
Alchimiștii dăduseră răspunsul lor la această problemă. Cauza arderii, ei 
o vedeau în „principiul inflamabilității“; dar această noțiune nu mai putea 
mulțumi pe nimeni. Alchimistul german Becher stăruise mult asupra pro- 
blemei arderii, încercînd să și-o explice pe baza existenței unui „pămînt 
inflamabil“ prezent în diferite corpuri. 

Georg Ernst Stahl (1660—1734), profesor de medicină și chimie la Halle, 
prim medic al regelui Prusiei și președinte al Consiliului medicilor din 
Berlin, reia ideile lui Becher. „Becheriana sunt quo profero“ citez ideile lui 
Becher) spune Stahl în lucrările lui. Dar noțiunea pe care o inventează 
exprimă o nouă concepție generală. 

Stahl foloseşte, pentru prima oară, cuvîntul flogiston în anul 1697. Limbajul 
folosit de Stahl nu este prea riguros. Vocabularul cuprinde o serie de termeni 
germani, amestecați cu expresiile latinești, dar contemporanii lui și, mai 
ales, chimiștii care-l urmează găsesc în ipoteza lui Stahl un răspuns satis- 
făcător la întrebarea de bază: ce este combustia? 

Corpurile care ard — susținea chimistul german — cuprind o substanță 
invizibilă: flogistonul (sau flogisticul). Această substanță se pierde în tim- 
pul arderii, iar flacăra ar fi tocmai manifestarea acestui fluid, care iese din 
corpuri în timpul combustiei lor. Arse sau calcinate, corpurile care cuprin- 
deau flogiston îl pierd și se prefac în corpuri fără flogiston, care nu mai 
sînt în stare să ardă. Un metal încălzit în aer sau lăsat multă vreme în aer 
fără a fi încălzit își dă flogistonul, transformîndu-se în rugină sau var — 
cenușă de metal — sau în terminologia nouă: metal deflogisticat. 

Scînteile care țișnesc de sub ciocanul fierarului care lovește fierul incan- 
descent sînt particule de fier pe cale de a-şi pierde flogistonul. Pudra galbenă 
care se formează prin calcinarea îndelungată a plumbului (litarga) este 
plumb deflogisticat. 

Așadar, ce se întîmplă în timpul arderii sau calcinării? Corpurile compuse: 
se desfac în corp simplu și flogiston. 

Tabelul înrudirii substanțelor al lui Etienne François Geoffroy „cel virst- 
nic“ (secolele al XVII lea-al XVII-lea) 


Traducerea legendei la tabel este următoarea: 





Spirite acide Pămînt absorbant Cupru Sulf mineral 

Acid de sare ma- Substanțe meta- Fier Principiul uleios 
rină lice Plumb sau principiul sulf 
Acid nitros Mercur Staniu Spirit de oţet 
Acid vitriolic Regulus (substan- Zine Apă 

Sare alcalină fixă Dä metalică neduc- Piatră calaminară Sare 

Sare alcalină vo- Olai de antimoniu Spirit de vin şi 
latilă Aur spirite arzătoare 

Argint 





În lumina teoriei lui Stahl, am putea scrie astfel reacțiile arderi 


Metal = „var“ + flogiston 
„Var“ + flogiston = metal 


Prima reacție ar exprima procesul arderii sau calcinării; cea de-a doua, 
procesul invers, al reducerii „varurilor“ metalice, a ruginilor, a minereurilor 
în metale. Pentru ca un minereu să se transforme în metal, el trebuie să 

primescă flogiston de la un corp bogat în flogiston. Dacă încălzești litarga 
cu praf de cărbune obţii plumb metalic; varul de plumb (litarga) a primit 
flogiston de la cărbune și a devenit astfel din metal deflogisticat, metal. 
Teoria flogistică a fost multă vreme îmbrățișată de chimiști ca Scheele, 
Cavendish și Priestley, așa cum teoria fluidului căldură a fost îmbrățișată 
de fizicienii vremii. Pe baza teoriei {logistice s-au făcut multe descoperiri, 
care au contribuit la răsturnarea ei și la nașterea chimiei ştiinţifice, 

Cum se explică succesul acestei teorii, care crea, în fond, un corp imaginar, 
fără individualitate, insesizabil? 

Teoria punea în centrul tematicii chimice, în centrul fenomenelor chimice, 
combustia și fenomenul invers arderii — reducerea. Or, acestea sînt într-a- 
devăr fenomenele chimice esențiale. Teoria cuprindea și încerca să explice 
fenomene foarte deosebite în aparență, cum sînt arderea unei lumînări și 
Tuginirea unui metal. Ea explica, în mod unitar, fenomene opuse, punînd 
astfel în lumină o caracteristică esențială a proceselor chimice: reversibili- 
tatea fenomenelor, adică posibilitatea schimbării oricărui fenomen în in~ 
versul lui, prin modificarea corespunzătoare a condițiilor. De la litargă 
ajungi la plumb și de la plumb, pe cale inversă, la litargă. 

Teoria îi ajuta pe chimiști să grupeze corpurile în combustibile și necom- 
bustibile, în corpuri care ard și în corpuri rezultate din arderi. 

Astfel, teoria devenea un ghid al practicii, al experiențelor de laborator, 
Ea îi ajuta pe chimiști să cerceteze şi să găsească condiţiile în care se pot 
obține metale noi, substanţe noi, să separe din amestecuri sau din combi- 
nații, corpurile bogate în flogiston de cele sărace în flogiston. În orice caz, 
scopul alchimic al căutării pietrei filozofale apărea desuet și antiştiințific. 
Teoria flogistică dădea lovitura de grație celor trei principii alchimice. 
Sulful era detronat de la rangul lui de pămînt inflamabil. Urmărirea condi- 
ţiilor în care corpurile ard sau se prefac în metale, — acesta devenea obiec- 
tivul central. Teoria flogistică însemna un pas serios înainte ; ea marca, des- 
cătușarea din mreaja încîlcitelor idei alchimice. 

Ultimul episod al luptei pentru susținerea teoriei flogistice va fi ciudata 
argumentare a lui Priestley și contraargumentarea lui Lavoisier. 














X. Răspuns la o problemă fundamentală 





„Dar şi în artă, ca și în ştiinţă, trebuie 
să fie ca în atelierul de fierărie, unde 
zgomotul lucrărilor noi şi al produselor 
viitoare răsună pretutindeni“, 


FR. BACON 


a 
L timp ce se consolidau țările Europei și se formau națiunile: engleză, 
franceză, germană, suedeză, Rusia era ținta invaziilor tătaro-mongole. 
Jugul tătaro-mongol a durat mai mult de 240 de ani (1237—1480). Mările 
nordului i-au fost închise Rusiei pînă la începutul veacului al XVIII-lea. 
Mările sudului erau blocate de turci. Rusia răminea o țară înapoiată din 
punct de vedere tehnic, slabă în fața tendinței expansioniste a statelor 
europene, 
Cînd, sub Petru I, Rusia izbutește să înfrîngă pe Carol al XII-lea și să-şi 
T deschidă drum spre mare, s-au creat condițiile unui puternic avînt economic 
: şi cultural. 
Reformele lui Petru făceau să cadă zăgazurile care împiedicau participarea 
Rusiei la dezvoltarea științei și tehnicii. Dezvoltarea și înființarea de noi 
manufacturi (la sfîrșitul domniei lui Petru în Rusia se numărau 220 de ma- 
nufacturi), creșterea producției de fontă, de cupru, marile construcții navale, 
2 țesătoriile și tăbăcăriile reclamau cunoștințe de tot felul. Petru a invitat 
savanți din marile capitale europene, dîndu-le condiții de cercetare și viață 
pe care nu le puteau avea niciunde. El a consultat cele mai mari s mități 
ale lumii științifice, și printre ele pe Isaac Newton, în recrutarea tinerilor 
savanți pentru Rusia. 
Deși condiţiile interne erau încă defavorabile unei descătușări a energiilor 
creatoare — șerbia ținea departe de lumina culturii şi științei majoritatea 
poporului — totuși unele din cele mai puternice talente își croiră drum pînă 
la culmile culturii universale ale epocii. 
Lomonosov era unul din aceste talente. El avea să întemeieze tradiția cer- 
ES cetării chimice ruse, care va culmina în secolul al XIX-lea prin Mendeleev 
și Butlerov. 

















zi Un fiu de pescar: Lomonosov (1711 - 1765) 


zi Cu Mihail Vasilievici Lomonosov începe afirmarea pe plan mondial a geniu- 
lui rus în cercetarea științifică. Uriașa energie desfășurată de acest fiu de 
pescar, originalitatea și multilateralitatea creației sale științifice și artis- 
tice, îndrăzneala cu care a atacat problemele majore ale epocii și perse- 
z verența luptei sale pentru o cultură rusă îl caracterizează pe omul care, folo- 
S sind retorta și balanța, a descoperit una din legile fundamentale ale naturii. 105 

Lomonosov s-a născut în noiembrie 1711, în satul Mișehonskaia, aproape, de 
Holmogori, la 70 de kilometri de Arhanghelsk. De la vîrsta de 10 ani el 
îl însoțește pe tatăl său în expedițiile de pescuit, pe mare. Pescarul de 
la nord încurajează pasiunea copilului său pentru învățătură. În nopțile 
nesfîrşite ale nordului, Lomonosov învaţă geometria și aritmetica după ma- 
nualele aduse de tatăl său de la oraș. Grandiosul fenomen al aurorei bo- 
reale, viața animalelor marine, extragerea sării din apă prin înghețare și eva- 
porare repetată, tehnica pescuitului — toate acestea stîrneau interesul și 
curiozitatea copilului, 

La școala din Holmogori n-a fost primit, nefiind fiu de nobil. La 19 ani 
hotărăște să plece la învățătură la Moscova. Pentru a ajunge în capitală, el 
însoțește un convoi de căruțe cu pește. Își ascunde originea țărănească, 
ajungînd astfel să fie admis ca elev al Academiei slavo-greco-latine. 

Tînărul Lomonosov are o statură atletică. Trăiește cu trei copeici pe zi și 
învață cu o îndirjire alimentată de ironiile și batjocura colegilor săi de 
scoală, fii de nobili. După cinci ani de studii la Academia slavo-greco-latină, 
Lomonosov izbutește să pătrundă la Academia de Științe din Petersburg. 
Studenţii acestei academii (proiectată de Petru I și inaugurată după moartea. 
acestuia, în anul 1725) erau absolvenții gimnaziului pentru nobili. Or, 
numărul de absolvenţi ai acestui gimnaziu era prea mic. Și astfel, Lomono- 
sov fu admis la Academia de Ştiinţe. Fiind unul dintre cei mai străluciți 
studenți, este trimis pe cheltuiala statului în Germania, pentru desăvîrșirea, 
studiilor. La Marburg si la Freiburg, Lomonosov vine în contact cu savanții 
Europei. Învață chimia, metalurgia, arta mineritului și matematica, Se: 
întoarce în 1741 în Rusia și este numit profesor și apoi academician. Este 
primul academician rus al Academiei de Științe a Rusiei, în care, pînă la 
el, pătrunseseră numai străini, Este adevărat că printre academicienii de la. 
Petersburg se găseau oameni ca Euler și Bernoulli, pionieri ştiinţei mon- 
diale, dar majoritatea academicienilor străini era ostilă Rusiei și urmărea 
înăbuşirea culturii ruse, pe linia încercării de a permanentiza, influența 
germană în politica țarilor ruși. Lomonosov își desfășoară activitatea crea- 
toare în atmosfera unor intrigi perfide. 

Toată opera acestui mare savant poartă amprenta încrederii în forțele poporu- 
lui din care s-a născut. 

Cu aceeaşi sete și pasiune cu care și-a. însușit știința epocii, Lomonosov 
atacă rînd pe rînd problemele practice și teoretice care-și cereau rezolvarea. 
Poate că lipsa unei tradiții alchimice în Rusia a contribuit la rapida dez- 
voltare a chimiei ruse. În orice caz, laboratorul pe care-l înființează Lomo- 
nosov în 1748 la Academia de Științe este un adevărat atelier unde — așa 
cum cerea Fr. Bacon — „zgomotul lucrărilor noi și al produselor viitoare 
răsună pretutindeni“. 

Era un laborator cu nimic mai prejos de cele din Londra sau Berlin, Paris 
sau Stockholm. > 

Lomonosov cunoştea toată aparatura de laborator folosită în lume și inventa 
el însuși aparate noi, mai bune decit cele existente. Sensibilitatea și precizia. 
balanței pe care o folosea el nu era depăşită în nici un laborator european. 
Încercînd să combine chimia, fizica și geometria?, Lomonosov construiește 












i Prancis Bacon, op. ci., XC, p. 77. 
2 Predă studenților săi, primul în lume, un curs de chimie fizică, Publică, la înce- 
putul carierei sale de cercetător, cartea Elementele chimiei matematice. 











Mihail Vasilievici Lomonosov 
> 


o serie de aparate de determinare a pro- 
prietăților fizice ale substanțelor. Astfel, 
lucrează timp de 10 ani (1752—1762) 
la perfecționarea unui instrument optic 
pentru determinarea indicelui de re- 
fracție. Cu acest aparat el efectuează, 
începînd din 1757, „experiențe referi- 
toare la refracția în lichide“. Unul din- 
tre primele viscozimetre a fost inventat 
de Lomonosov. 

Problemele puse de industria rusă în 
dezvoltare sînt nenumărate. Se deschid 
mine noi în Urali, în Karelia, în regiu- 
nea Voronejului și dincolo de lacul 
Baikal. Dezvoltarea mineritului și a 
producției metalurgice este însoțită de 
dezvoltarea tuturor celorlalte industrii. 
Iau ființă pe întinderea Rusiei manu- 
facturi de sticlă, piele, mori de hîrtie, 
pulberării, fabrici de piatră vinătă și pucioasă din pirite, fabrici de „apă 
tare“ (acid azotic). Compoziţia minereurilor, rețete de fabricat sticlă, 
rețete de porțelan, de praf de pușcă, de vopsele sînt tot atitea probleme 
de chimie. Lomonosov le îmbrățișează pe toate. Numai pentru a ajunge 
la o compoziţie potrivită pentru smalțul de mozaic, Lomonosov face 2 184 
de experiențe cu pulbere de sticlă. 

Cultura enciclopedică și măiestria de experimentator a lui Lomonosov, 
precum și uriașa lui pasiune pentru cercetarea fenomenelor naturale trebuiau 
să-l ducă la mari descoperiri și invenții. Și a descoperit și inovat, într-adevăr, 
în toate domeniile ştiinţei și tehnicii epocii sale: astronomie, geologie, geo- 
grafie, nautică, construcția de aparate. 

Pușkin spunea despre el: 

„Lomonosov, omul care întrunea o voință fără pereche și o putere de înțele- 
gere ieșită din comun, a îmbrățișat toate ramurile cunoștințelor. O adevărată 
sete de știință era pasiunea cea mai violentă a acestui suflet înflăcărat. 
Istoric, retor, fizician, chimist, mineralog, artist și poet, el a încercat totul, 
a conceput totul“. 

În chimie Lomonosov a conceput, pe bazele ferme ale experienței precise, 
și a dat pentru prima oară expresie unei legi fundamentale a materiei: con- 
servarea masei. 











O lege fundamentală e 

Dacă Boyle poate fi considerat descoperitorul experienței chimice, Lomo- 
nosov este cel care a folosit-o în mod magistral pentru a demonstra o lege 
fundamentală. În urma lui, aveau să pășească pe aceeași cale, Lavoisier, 


1 A. S. Puşkin, Opere complete, vol. VII., Moscova — Leningrad, 1949, 
p. 614. 

Gay Lussac, Dalton, Faraday, generaţii de chimiști. El a făcut-o pentru 
prima dată. Pentru prima dată, în opera lui Lomonosov, o cucerire teoretică 
în domeniul chimiei, dar care depășește limitele chimiei, este fundamen- 
tată direct pe o experienţă tipic chimică. 

Experiența făcută de Lomonosov în 1756 pentru demonstrarea conservării 
masei pornește de la aceleași elemente ca și experiența lui Boyle. Aceasta 
tocmai pentru a ilustra ceea ce este greșit la „vestitul Boyle“, pentru a în- 
vedera. unde este ruptura dintre faptele experimentale și raționamentul 
savantului englez. Lomonosov ajunsese — desigur, pe baza. întregii sale 
practici experimentale — la convingerea, exprimată de altfel încă în anul 
1748, la 5 iulie, în scrisoarea sa către Euler și reluată în lucrarea: Reflectii 
cu privire la starea solidă şi lichidă a corpurilor: 

„Toate schimbările care au loc în natură sînt asemenea stări, încît, atît cât 
se ia de la un corp, tot atît se adaugă altuia. Astfel cîtă substanță pierde un 
corp, cu tot atita substanță sporește celălalt. Această lege universală a na- 
turii se întinde și asupra regulilor mișcării, deoarece un corp care mișcă 
cu puterea sa un alt corp, pierde de la sine tot atît cît imprimă celuilalt 
corp care primește mișcarea de la el“, 

Trebuia însă demonstrat experimental acest adevăr, și anume printr-o expe- 
riență la îndemîna tuturor, ușor de reprodus, Și pentru a înlătura orice du- 
biu, trebuia pornit de la o experiență cunoscută, dar realizată în condiții 
care să pună în evidență falsitatea unei legi și adevărul alteia. 

În 1630, chimistul francez Jean Rey încălzea, în retorte de sticlă închise, 
zinc și plumb pînă la calcinare (adică pînă la obținerea oxizilor). Deschidea 
apoi retorta și — după răcire — cîntărea din nou. Constata creșterea greu- 
tății și trăgea concluzia că „varul de metal“ (oxidul) absoarbe aer. 

Robert Boyle refăcuse aceeași experiență, o condusese la fel și interpretase 
creșterea greutății prin intervenţia focului care îngreuiază metalul. 
Lomonosov reia experiența. Introduce într-o retortă plumb, în altă retortă 
staniu. Cîntărește cu grijă maximă retortele fără metal; apoi retortele cu 
metal. Asistenţii lui consemnează cu grijă rezultatele cîntăririi. Închide 
apoi retortele la flacără, asigurînd izolarea completă a interiorului retortei 
de aerul exterior. Pune retortele la încălzit. Încălzește pînă la topirea meta- 
lului și, mai departe, cu grijă, pînă cînd metalul se preface în „varul“ lui. 
Pînă aici totul a decurs ca în experiențele lui Rey și ale lui Boyle. De aici 
începe însă deosebirea. Lomonosov lasă retortele închise să se răcească și 
apoi le cîntărește, așa închise cum erau. Aici greșise Boyle. Aproape nu-ți 
vine să crezi că Boyle putea comite o asemenea greșeală. Tocmai el, care 
făcuse un dispozitiv de comprimare a aerului, el care descoperise legea varia- 
Dei presiunii gazelor cu volumul. Boyle greșea pentru că era prea stăpînit de 
prejudecata existenței elementului „caloric“, fluid pe care-l admitea orice 
fizician al vremii pentru a explica trecerea căldurii de la un corp la altul. 
Experiența pe care o făcea Boyle era, deci, un fel de cîntărire a caloricului, 
Ideea falsă conducea mîna experimentatorului. 

Lomonosov nu crede însă în existența caloricului și nici în „flogiston“. 
Pentru el nu există elementul „frig“ şi elementul „cald“. Concepția termo- 
genilor (născători de căldură) şi criogenilor (născători de frig) i se părea 
ridicolă. Fizicianul Lomonosov era convins de inexistența caloricului, căl- 





1 Istoria filozofiei, vol. I, p. 424. 

D 
Laborator de chimie în 1747 


dura fiind, după el — așa cum a confirmat fizica veacului al XIX-lea — 
efectul mișcării moleculelor. Căci, spre deosebire de savanții vremii, și cu 
o sută de ani înainte de triumful definitiv al teoriei corpusculare (atomo- 
moleculare) a materiei, Lomonosov elaborase „filozofia. corpusculelor“. 

El şi-a dezvoltat concepția corpusculară în Elemente de chimie matematică 
și într-o lucrare destinată în mod special acestui subiect: „Despre particulele 
fizice insensibile ale corpurilor din natură“, 

Bazându-se pe toate datele experimentale obţinute de predecesori și de el 
însuși, Lomonosov a dezvoltat teoriile atomiste ale anticilor, susținînd 
că substanțele simple se compun din particule materiale foarte mici, pe care 
le numește „elemente“, și corpurile compuse din particule mai complexe, 
„corpuscule“. 

„Corpusculele“ lui Lomonosov sînt moleculele, iar „elementele“ lui, atomiil. 
Lomonosov și-a publicat în timpul vieţii sale lucrarea despra „particulele 
fizice insensibile“. El a ezitat să publice „filozofia corpusculelor“ pe care 
o concepuse, considerînd că „...s-ar putea să pară că dau ştiinţei fructul 


« „Lomonosov poate fi numit primul chimist-fizician autentic, deoarece el privea, 
chimia din punctul de vedere al fizicii şi matematicii; ideile lui erau cu cel puțin 
9 sută de ani înaintea timpului său. Aceasta este adevărat în special în legătură cu 
teoria lui despre atomi şi molecule“ (F I. Moore, A History of Chemistry (O 
istorie a chimiei), New York, 1939 p. 6 

mecopt al unei gîndiri premature dacă voi expune concepții noi, în cea mai 
mare parte opuse celor recunoscute de oameni vestiți”. 

„În primul rînd, cu am dovedit că focul elementar aristotelic sau, după cum 
îl numesc noii învățați, materia calorică specială, care, trecînd și rătăcind 
din corp în corp, vagabondează fără nici o cauză bine determinată, nu este 
decit o născocire și totodată am susținut că focul și căldura se produc dato- 
rită mișcării de rotație a particulelor și mai ales a însăși materiei care alcă- 
tuiește corpurile“t, 

Înarmat cu o astfel de concepție despre substanțe și despre căldură, fizico- 
chimistul Lomonosov nu mai repetă greșeala lui Boyle. El nu deschide re- 
tortele după calcinare, mai ales că este convins că arderea corpurilor, calci- 
narea metalelor, este de fapt o combinare a lor cu aerul; că metalul ia o parte 
din aerul retortei pentru a deveni „var“. Şi dacă se va deschide retorta, va 
intra din exterior aer nou care să ia locul celui consumat. 

Rezultatul cîntăririi după reacţie este identic cu cel al cântăririi înainte de 
reacție. Plumbul dintr-o retortă, staniul din cealaltă retortă s-au schimbat. 
Metalele s-au transformat în „var“. Dar masa totală dinainte și de după 
reacție a rămas aceeași, dacă nu s-a admis intrarea aerului în retortă. 
Demonstrația legii conservării masei este riguroasă. Exprimarea legii — 
clară și fără echivoc, O lege fundamentală a chimici este demonstrată. 
Experiența este atit de bine condusă, încît adevărul pare că izvorăşte din 
retortă. De fapt însă „luminile retortei“ nu fac decit să confirme concepția 
preexistentă — sub forma unei ipoteze geniale — în mintea cercetătorului, 
Aceasta este o caracteristică destul de generală a marilor descoperiri experi- 
mentale. Un adevăr care reprezintă esența a nenumărate fenomene, a obser- 
vaţiilor și experiențelor anterioare, este sesizat de o minte cu mare putere de 
generalizare. O dată sesizat adevărul, dacă gînditorul întrunește și însușirile 
experimentatorului, el alege experiența şi condițiile conducerii ei, astfel ca 
răspunsul să nu poată decit infirma sau confirma. În această putere de gene- 
ralizare și sinteză şi în curajul și inteligența alegerii experienței celei mai 
simple și decisive se manifestă geniul omului de știință. 

Cu 17 ani mai tîrziu, în 1774, Lavoisier va relua experiența lui Boyle pentru 
a ajunge la aceeași concluzie cu Lomonosov. 

„Această lege (a conservării masei — N.A.) a fost dovedită de Lomonosov 
în anul 1756 şi de Lavoisier în 1774“ arată și T.M. Lowray și A.C. Cavell? 
Importanţa descoperirii lui Lomonosov depășește cadrul chimiei și al fizicii, 
Un principiu esențial al filozofiei materialiste — care ne învață că materia 
nu poate fi creată şi nici distrusă — capătă o fundamentare experimentală. 
Formularea genială dată de Lomonosov legii conservării, ca lege a conservă- 
rii masei şi mișcării (energiei), înseamnă exprimarea ideii dialectice a uni- 
tății dintre materie și mișcare. Savantul, filozoful şi poetul Lomonosov 
depăşeşte astfel granițele mecaniciste ale gîndirii epocii sale, 


1M.V. Lomonosov, Texte filozofice, Editura Academiei R.P.R., Bucureşti, 
1955, p. 134. 

2T M Lowray ai AC. Cavell, Intermediate Chemistry, London, 1942, p. 3. 
Prioritatea lui Lomonosov in descoperirea legii conservării este subliniată de cei 
mai competenți cercetători occidentali ai istoriei chimiei, Vezi, de exemplu: 
LJ. Olmer, Les étapes de la chimie (Etapele chimiei), Presses Universitaires 
de France, pp. 26—27 şi F. I. Moore, op. cit., p. 62. 





Exprimînd legea conservării masei și mişcării și demonstrînd cu balanța 
în mînă legea conservării masei, Lomonosov a indicat calea pe care știința 
avea să meargă după el. Principiul conservării masei și energiei stă și astăzi 
la baza fizicii și chimiei. Fără el, n-ar rămîne nimic inteligibil din uriașul 
material al științei actuale. Fecunditatea lui este inepuizabilă. 

„Prin demonstrarea principiului conservării masei, Lomonosov L-a anticipat 
cu 17 ani pe Lavoisier; prin intuirea și exprimarea fără echivoc a legii con- 
servării mișcării, Lomonosov a anticipat o descoperire ce avea să se concre- 
tizeze o sută de ani după el. 








XI. Măiestria experimentală 

Asi Revoluției Franceze și ai războiului american pentru independență, 
au fost precedaţi de o înaelungată perioadă istorică, în care activitatea in- 
dustrială și comercială, politică și intelectuală pregătea o transformare 
radicală a societății, scoțind la iveală oameni noi, idei noi. Pretutindeni, 
în aceste decenii prerevoluționare, bătea vîntul gîndirii îndrăznețe. 
Jonathan Swift (1767—1745) ardea cu şfichiul ironiei și sarcasmului rînduie- 
lile unei societăți pline de contradicții, în care viciile aristocrației se întil- 
neau cu cele noi ale burgheziei. 

Scoţianul Adam Smith (1623—1790) făcea cercetările sale asupra „naturii 
şi cauzelor avuției umane“, arătînd că munca este izvorul oricărei avuţii 
și proclamind „sfintele drepturi“ ale comerțului liber şi ale concurenței 
nelimitate. 

În Franţa, François-Marie Arouet Voltaire (1694—1778), Charles Louis 
Montesquieu (1689—1755), Jean-Jacques Rousseau (1712—1778) însămîn- 
Ton în terenul prielnic al veacului lor idei noi. 

Filozofii materialişti francezi în frunte cu Denis Diderot (1713—1784), Jean 
D'Alembert (1717—1783), Claude-Adrien Helvetius (1715—1771) elaborau 
uriașa lucrare Enciclopedia! și atacau toate dogmele înghețate, toate preju- 
decăţile, toate superstiţiile, pe care se bizuia absolutismul feudal. Atot- 
puternicia bisericii se clătina. 

Autodidactul Benjamin Franklin (1706—1790) se ocupă cu pasiune de elec- 
tricitate și de problemele politice ale epocii. El luptă și cu arma cercetării 
științifice şi cu arma de foc împotriva vechiului. 

Este epoca în care electricitatea este cercetată și în Italia, și în Franța, și 
în America, și în Rusia, și în Anglia. 

Savanţii care au servit Revoluţia Franceză vor cere puterii politice să con- 
sfințească o revoluţie în lumea măsurilor şi măsurărilor. O asemenea revo- 
luție este cerută de știință, în primul rînd, dar ea va servi și comerțului 
și industriei. Sigură de ea, știința epocii își propunea să schimbe străvechile 
sisteme de măsurare, să sfarme granițele feudale care persistau în lumea 
măsurilor, să internaționalizeze măsurile. 

Problema preciziei era la ordinea zilei. Ea era pusă de construcția de mașini, 
în primul rînd. Mașini de țesut, de tors, strungurile cu suport, mașinile de 
găurit luau locul uneltelor manuale. Problema îmbinării pieselor devine o 


1 Enciclopedia ştiinţei, artelor şi meşteşugurilor (1751—1780). 

problemă esențială. Perfecționarea mașinii cu abur era, la urma urmei, o 
problemă de precizie a prelucrării pistoanelor și cilindrilor. 

Mecanica pămintească și cerească a lui Galilei și Newton deschisese largi 
perspective gîndirii științifice și practicii. Savanții măsurau viteza luminii, 
distanțele dintre aștri, arce de meridian. Constructori de mașini măsurau 
cu precizie mereu crescîndă dimensiunile pieselor. X 
În 1774, John Wilkinson (1724—1808), meșter oțelar, obține un patent pen- 
tru țevi de tun, calibrate cu o precizie mult superioară față de ţevile fabri- 
cate pînă atunci. Acest patent este folosit de James Watt pentru cilindrii 
de pompă la mașina lui cu abur. 

În 1772, James Watt construiește primul micrometru propriu-zis. Cu acest 
micrometru el izbutea să măsoare cu precizie de sutime de milimetru (expri- 
mat în unități metrice — N.A.) şi mai mult. Era o adevărată performanță 
pentru veacul al XVIII-lea. 

Secolul al XVIII-lea devine un secol al măsurărilor științifice și tehnice. 
Cercetătorii urmau îndemnul creatorului mecanicii pămîntești, Galileo Gali- 
lei: „Să măsurăm ceea ce este măsurabil, și să facem măsurabile cele ce încă 
nu-s. 

După ce fusese inventată în 1760 de englezul John Mitchell, inginerul mili- 
tar francez Coulomb reinventează în 1784 balanţa de torsiune, instrument 
delicat alcătuit dintr-o ușoară bară metalică orizontală suspendată de un 
fir subțire, Acest minuscul instrument îl duce la descoperirea — pe cale 
experimentală — a legilor esențiale ale cîmpului magnetic și electric. 
Măsurarea devine condiția cercetării științifice. 

Lupta pentru precizie devenea preludiul oricărei noi cercetări. Pînă şi în 
concepția unui filozof idealist ca David Hume își făcea loc convingerea că 
fără măsurare nu se poate ajunge la adevăr: „Ceea ce nu se poate cîntări, 
măsura și număra este operă oarbă a iadului. Arunc-o în foc, căci din ea 
nu pot izvori decît amăgiri sofistice“ (Cercetare asupra ratiunii umane, 
Edinburg, 1748). 

Pe acest fond al epocii, se conturează tot mai limpede ideea determinării 
cantitative, condiție esențială a cercetării chimice. Laboratoarele de chimie 
se dotează cu instrumente de măsurare a temperaturii, a presiunii, a volumu- 
lui. Se gradează vasele de laborator. 

În 1787, chimistul William Nicholson inventează areometrul cu greutăți 
pentru măsurarea precisă a densității lichidelor, pe domenii largi de valori. 
Pompa de vid își face loc în laboratorul de chimie. Şi astfel, cu ajutorul 
unor baloane atent calibrate, și cu balanța de precizie, va fi posibil să se 
determine densitatea gazelor, mijloc fizic de diferențiere a gazelor. 

În laboratoarele de chimie ale marilor orașe europene se efectuează expe- 
riențe analitice cantitative. Măiestria experimentală în chimie este fiica 
celei de-a doua jumătăţi a secolului al XVIII-lea. 

Predecesorii și contemporanii lui Lavoisier, folosind instrumentele de mă- 
surat și desăvirșind metodele experimentale, au pregătit acel material pe 
care geniul lui Lavoisier l-a sistematizat, transmițînd secolului al XIX-lea 
un adevărat „tratat de chimie“. 

Englezii Joseph Priestley și Henry Cavendish, francezul Claude Berthollet, 
rusul I.T. Loviţ și suedezul Karl Wilhelm Scheele sînt maeștrii chimiei 
experimentale în perioada lui Lavoisier. Acestea nu sînt însă singurele 
nume de experimentatori talentați, deschizători de drumuri, din a doua 

jumătate a secolului al XVIII-lea. Este suficient să amintim că, în aceeași 
epocă, lucrează chimistul italian Alessandro Volta, a cărui pilă va revolu- 
iona cercetarea fizică şi chimică, germanii Karl Friedrich Wenzel și Jere- 
mias Benjamin Richter, care au dovedit pe cale experimentală că acizii și 
bazele se combină în proporţii cantitativ determinate, academicianul rus 
M.H. Klaprot, care descoperă mineralul de zirconiu şi — în pechblenda din 
Urali — oxidul de uraniu (1790) şi îmbunătățește alcalimetria. 


Priestley şi „tipurile de aer“ 


Joseph Priestley se naște în martie 1733, în Anglia. Laboratorul de chimie 
este pasiunea, dar nu și profesiunea lui. El este teolog, predicator al inde- 
pendenților, prin anul 1755, — un teolog sui-generis, care acuză răspicat 
biserica oficială, ca fiind dușmana adevărului, un teolog care consideră că 
„omul este în întregime material“, care apără cu înverșunare teoria necesi- 
tății naturale, care consideră că lupta împotriva tiraniei — mergînd pînă 
la răscoală — nu este numai un drept, ci şi o obligație a unui adevărat pa- 
triot. „Pentru Priestley — spune Marx — deismul era o formă comodă și 
ușoară de a scăpa de religie“. Acest teolog-chimist este și cel mai de seamă 
materialist al Angliei și Americii din secolul al XVIII-lea. 

Prin anul 1761 îl găsim profesor de arte frumoase la Warrington. În 1768 
este pastorul unei secte religioase, iar în 1770 bibliotecar al lordului Shel- 
burn la Paris. În acest an își începe Lavoisier activitatea experimentală. 
Este mai mult decît probabil că cei doi pasionați ai experienței chimice s-au 
întîlnit și că soția lui Lavoisier a fost tălmaciul lor. În orice caz, își scriau, 
comunicîndu-și rezultatele cercetărilor. Vorbeau nu numai limbi diferite, 
ci foloseau și un limbaj chimic diferit. 

În anul 1780, Priestley este din nou pastor la Birmingham. 

n toată această perioadă lucrează în laboratorul lui de chimie, scrie lucrări 
filozofice, de istorie a religiei şi ştiinţei, luptînd cu pana și cuvîntul viu 
pentru adevărul științific și progresul social. 

Pe vremea lui Priestley, atitudinea față de Revoluția Franceză era cel mai 
sensibil şi mai precis indicator al poz înaintate sau retrograde a filozo- 
filor și oamenilor de stat. Unii o aprobau pe jumătate, alții se temeau de 
ea, unii o urau de moarte, iar alții o înțelegeau și o iubeau. 

Giînditor democrat, progresist, Priestley devine unul dintre membrii de frunte 
ai Asociației prietenilor Revoluţiei Franceze. Este prigonit pentru ideile 
sale înaintate, iar în 1791, cînd în casa lui se sărbătorește aniversarea căderii 
Bastiliei, o ceată de reacționari îi devastează locuința, biblioteca și labora- 
torul, sub privirile aprobatoare și cu concursul direct al autorităților și cle- 
rului local. „Argumentul“ biîtei şi focului nu-i schimbă convingerile. Prin 
anul 1793, în vîrstă de 60 de ani, este nevoit să-și părăsească țara și emigrează 
în America. În 1794 îl găsim la Northumberland în Pennsylvania, unde își 
continuă cercetările experimentale și activitatea publicistică, pusă în slujba 
convingerilor sale materialiste și exprimînd încrederea în viitorul luminos 
al societății. 











Moare la Philadelphia în anul 1804, după o viață zbuciumată. Interesante 
sînt titlurile lucrărilor științifice lăsate de Priestley: Istoria și starea actuală 
a electricității (1767); Istoria şi starea actuală a descoperirilor cu privire la 
vedere, lumină şi culori (1772). Nevoia urmăririi istorice a subiectului, 
caracteristică pentru cercetarea științifică, își găsește expresia în aceste 
titluri. Priestley şi-a închinat cea mai mare parte din neobosita lui 
activitate experiențelor de chimie. În fața cuptorului, a retortelor 
şi eprubetelor, scrutînd flăcările și reacţiile dintre substanțe, con- 
cepînd aparate ingenioase pentru surprinderea unor fenomene și substanțe 
necunoscute, el ajunge la o concepție atît de clară despre legătura dintre ex- 
periență și cunoaștere, încît se poate subscrie și astăzi la multe din 
ideile sale. „Teoria și experimentul merg inevitabil mînă în mînă, orice 
mișcare înainte fiind legată de adoptarea unei anumite ipoteze speciale, 
care reprezintă numai o prezumție cu privire la împrejurările sau cauzele 
unei anumite acțiuni a naturii, Prin urmare, experimentatorii cei mai 
îndrăzneți și cei mai originali sînt aceia care, dînd fein liber imaginației, 
admit îmbinarea ideilor celor mai îndepărtate între ele. Și deși mai tîrziu, 
unele din aceste idei se vor dovedi absurde și fantastice, altele pot duce la 
descoperirile cele mai mari și mai importante...“ 

„Ipotezele, dacă sînt considerate numai ca atare, îi auc pe oameni ia dife- 
rite experimente pentru a face mai precise aceste ipoteze. Din aceste experi- 
mente decurg în general fapte noi. Aceste fapte noi contribuie la corectarea 
ipotezei care a constituit un impuls spre descoperirea lor. Teoria astfel cori- 
jată contribuie la descoperirea unui mare număr de fapte noi, care, ca și 
înainte, fac teoria și mai apropiată de adevăr“. 

Cartea în care îşi găsesc loc descrierile celor mai importante experiențe de 
chimie ale lui Priestley este intitulată Observaţii asupra diferitelor tipuri 
de aer (1774). 

„Tipuri de aer“ sînt corpurile pe care le descoperă Priestley. Termenul — 
după cum se vede — este denumirea generică pentru gaz. Traducînd în limbaj 
actual cuvintele lui Priestley, am spune simplu: gaze. 

An de an, Priestley, explorînd aerul atmosferic, cu metode din care nu lip- 
sește măsurarea, descoperea noi „tipuri“ de aer. Cu primul tip de aer se 
întîlnește însă Priestley cu prilejul unor experiențe asupra acidului azotic. 
Era în anul 1771. Priestley încearcă să descompună salpetrul. Îl încălzește 
într-o țeavă de pușcă şi captează gazele produse. Descoperă astfel un gaz 
care face să ardă mai bine o lumînare, un „tip“ de aer foarte respirabil. 
Îl numește aer deflogisticat, după concepția flogisticului? pe care n-o va 





1J. Priestley, Opere alese, p. 279, citat după Istoria filozofiei, vol. I, 
pp. 528—529. 

2 Trebuind să explice rolul aerului în combustie, Priestley completează teoria flo- 
gistică ducînd-o pînă la deformare totală. Teoria combustiei — în lumina flogis- 
tonului — nu presupunea contribuția aerului la procesele de ardere. Faptele expe- 
rimentale dovedeau însă, în mod incontestabil (experiențele lui Rey, Boyle, Priest- 
ley), că aerul concură la combustie. Pentru a explica aceste rezultate experimentale, 
Priestley elaborează ideea de gaz deflogisticat şi gaz saturat cu flogiston, Gazul 
deflogisticat este avid de flogiston ; el ajută deci corpul să ardă, preluîndu-i cu uşu- 
Tință flogistonul. Gazul saturat de flogiston nu mai este în stare să primească flogiston 
suplimentar; el nu poate întreține arderea, ci, dimpotrivă, o face imposibilă. Aerul 
este alcătuit din două componente gazoase: una deflogisticată, care întreține focul 
(privit mereu ca degajare de flogiston), cealaltă saturată de flogiston, incapabilă 

Joseph Priestley 

< 

părăsi pînă la moarte, cu toate că 
Lavoisier va duce o luptă necruțătoare 
împotriva acestui cuvînt şi a concep- 
Dei pe care o exprimă. Priestley desco- 
perea oxigenul, dar nu ştia că deschide 
astfel o nouă pagină în istoria chimiei. 
Lavoisier va fi conștient că în această 
descoperire se găsește „antipodul real 
al flogisticului imaginar“ (Engels). 
Înainte de a se fi ocupat de gazul de 
salpetru, în anul 1771, Priestley făcuse 
o observaţie interesantă asupra aerului. 
Aerul „viciat“ de șoareci ținuți în spațiu 
închis, deci aerul din care s-a consumat 
partea respirabilă, devine din nou res- 
pirabil, dacă în același spațiu închis 
se pun plante verzi. Fenomenul va 
fi explicat în 1779 de Ingenhousz, care 
avea să descopere fenomenul asimilației 
de către plante a bioxidului de carbon, 
cu producerea oxigenului. Încălzind (în 
1772) cupru și acid azotic (spirt de 
salpetru), Priestley obține un gaz pe 
care-l numește gaz de salpetru. Este, de fapt, oxidul de azot. Priestley, 
care cunoștea toate instrumentele interesante descoperite pînă la el, 
propune analiza eudiometrică a gazului descoperit, Fudiometrul fusese 
inventat în 1748 de către Stephen Hales. Era un tub închis la partea supe- 
rioară, gradat, în interiorul căruia se putea produce o scînteie electrică cu 
ajutorul unei butelii de Leyda, descoperită la rîndul ei cu trei ani înainte 
(1745). Cavendish va face determinarea compoziției gazului descoperit de 
Priestley, mai tirziu cu cîțiva ani (1784), folosind tocmai instrumentul pre- 
conizat de Priestley. 

În 1774, Priestley folosește pentru prima oară (o dată cu Cavendish) la cap- 
tarea gazelor, ca lichid de închidere mercurul. Aceasta îi va da posibili- 
tatea realizării unor experiențe cantitative din care va fi exclusă eroarea 
datorită dizolvării gazelor în apă. Aceasta îi va permite să obțină pentru a 
doua oară aer deflogisticat (oxigen), de astă dată din oxid roșu de mercur. 
Tot peste mercur — drept lichid de închidere — captează amoniacul, gaz 
pe care-l prepară în același an din salmiac (clorură de amoniu). 

În 1775, operînd asupra unui amestec de „aer deflogisticat“ și hidrogen (des- 
coperit de Cavendish), el descoperă gazul detonant. Culege peste mercur 








să întrețină focul. Nu era deci suficient ca substanța să aibă flogiston și s-o încăl- 
zeşti ca să-și dea flogistonul prin flacără, să ardă. Mai era nevoie de un corp în stare 
să preia acest flogiston. Teoria se complica şi mai rău, cînd își propunea să explice 
de ce corpul care pierde flogistonul, arzind devine totuşi mai greu. Se admitea ipoteza 
greutăţii „negative“ a flogistonului. 

Teoria flogistonului nu mai putea cuprinde fenomenele descoperite pe baza ei. 





Laboratorul lui Priestley 
> 














tot felul de gaze: spirt 
de sare (acid clorhidric) 
gazos, bioxid de sulf ga- 
zos, acid fluorhidric ga- 
Zos. # 

Gazele devin preocuparea 
unică a lui Priestley. În 
1776, tratînd pilitură de 
fier cu acid azotic, el 
prepară alt „tip“ de aer. 
Este vorba despre oxi- 
dul nitros (N-O), un gaz 
cu miros plăcut și ciu- 
dat. Cu doi ani mai 
tîrziu, observă și descrie 
vaporii roşii ce se pro- 
duc la contactul cu 
aerul al oxidului de azot și stabilește proprietățile acide ale acestor 
vapori. 

În 1778 se ocupă de absorbția gazelor şi stabileşte că un volum de apă absoarbe 
acelaşi volum de gaz silvestru (bioxid de carbon). 

În sfirșit, în 1799, reia experiențele lui Lassone (1776) și Lavoisier(1777) 
care preparaseră un nou tip de gaz (este vorba de teribilul oxid de carbon). 
Cu măiestria lui, folosind utilajul de separare și închidere a gazelor pe care-l 
mînuiește cu dexteritate unică, Priestley prepară acest gaz în stare pură. 
Probabil că șoarecii folosiți ca reactivi pentru oxigen, înainte de a fi desco- 
perit oxidul de azot, i-au servit pentru a încerca puterea toxică a acestui 
„tip de aer“, care devine periculos la o concentrație de o parte la 30 000 
de părți amestec și mortal la o concentrație de Gin. 












































Henry Cavendish (1731-1810) 


Englezii au dat numele lui Cavendish laboratorului de chimie fizică al Uni- 
versității din Cambridge. Şi pe drept cuvînt. Ceea ce caracterizează activi 
tatea acestui experimentator este măsurarea proprietăților fizice aplicată 
la studiul substanțelor chimice. Pe acest drum se află, în fond, şi chimia 
analitică actuală. Cu alte mijloace, evident, dar mergînd pe linia aceleiași 
idei fundamentale; măsurarea mărimilor caracteristice ale substanței în- 
seamnă primul pas spre cunoașterea ei. 

Această idee este inepuizabilă. Ea a deschis calea spre caracterizarea canti- 
tativă a însușirilor substanțelor. Pentru chimie, pentru arta și știința pre- 
facerii substanțelor, mai ales pentru practica experimentală, este esențial 
să determini cantitatea de substanță pe unitatea de volum. De această „con- 
stantă fizico-chimică“ a substanței depind nenumărate alte însușiri. Cât de 

limpede se exprimă prin ca — de pildă — unele deosebiri esențiale dintre 
mercur și apă sau eter. Ceea ce este valabil pentru lichide și solide este vala- 
bil și pentru gaze. Numai că aici metoda de determinare trebuie să fie mult 
mai delicată. 

Paracelsus descoperise un gaz care arde cu ușurință în aer (hidrogenul) ; 
Priestley descoperise proprietatea lui de a face explozie în amestec cu aerul. 
Cavendish îl prepară (1766) din nou, nu ca Paracelsus din oțet și pilitură 
de fier, ci din spirt de sare (acid clorhidric) și fier, sau zinc, sau staniu, 
așa cum se prepară și astăzi hidrogenul. Îl culege peste mercur într-o cuvă 
specială, pe care o construiește anume pentru determinările cu gaze. Îi 
măsoară densitatea, cîntărind cu precizie maximă baloane cu hidrogen, ace- 
leași baloane cu aer, şi baloanele vidate cît se putea de bine la epoca lui. 
Constată astfel că acest gaz este mai uşor decît toate cele cunoscute. Cifra 
raportului între greutatea unui volum oarecare de hidrogen și greutatea 
aceluiași volum, de aer — densitatea — va caracteriza hidrogenul. 

Și mai departe. Împreună cu Watt, el face sinteza eudiometrică a apei (1781) 
»fulgerînd“ un amestec de oxigen și hidrogen (denumirile acestor gaze sînt, 
desigur, altele în lucrările lui Cavendish, adept al teoriei flogistice) într-un 
spațiu închis, peste mercur, într-o eprubetă gradată cu pereți groși. 
Sute de experiențe eudiometrice îl conduc la proporția în care hidrogenul 
cu oxigenul dau, ca unică substanță, apa. Sinteza apei demonstrează o serie 
de adevăruri, pe care numai experiența le putea dezvălui. Întîi: apa nu este 
un element. Poziţia glorioasă de element chimic, constituent al materiei, 
pe care o atribuiau apei unii filozofi ai antichității elene și pe care încerca 
s-o demonstreze Van Helmont experimental, se prăbușește. Experiența spul- 
beră o prejudecată de milenii. Apa este compusă din două gaze, unul care 
arde, și altul care întreține arderea. Acesta este un prim adevăr, pe care 
nici un argument aristotelian nu-l mai poate răsturna. 

În al doilea rînd: compoziția apei este constantă, Pentru a se obține apă 
prin sinteză, trebuie combinate cele două gaze într-o proporție bine deter- 
minată. 

Cu prilejul repetatelor experiențe eudiometrice, Cavendish observă — cînd 
folosește aer obișnuit în loc de „aer deflogisticat“ (oxigen) — apariția gazu- 
lui pe care chimiștii îl numeau spirt de salpetru (anhidrida acidului azotic). 
Așadar, gazele constituente ale aerului se pot combina între ele pentru 
a da „spirtul“, ce se obține obișnuit din salpetru. 

Ani de-a rîndul el nu va părăsi această temă a gazelor din aer. În 1784 va 
ajunge la concluzia că al doilea gaz component al aerului (azotul) este un 
corp simplu. O uluitoare mărturie a preciziei pe care o atinge acest virtuos 
al experienței este previziunea unui component al aerului, pe care nu izbu- 
teşte să-l identifice Cavendish stabilise în 1783 conținutul de oxigen în 
aer la 27%. Cifra este cam mare, dar destul de apropiată de cea reală. În 
orice caz, cu mijloacele lui, nu putea să ajungă la o eroare mai mică. În 
1785, Cavendish atacă problema analizei totale a aerului. Supune în eudio- 
metru acțiunii prelungite a scînteilor electrice un amestec de aer și hidro- 
gen în prezența leșiei de sodă caustică (leșia săpunarilor). Se formează ast- 
fel apă care trece în stare de picături, lăsînd mercurul să se urce în eprubeta 
gradată pentru a lua locul golului format prin dispariția oxigenului și hidro- 
genului gazos. Leșia absoarbe compușii nitroși formaţi. Trece apoi gazul 
rămas peste „ficat de sulf“ (sulfură alcalină) pentru a absorbi tot restul de 








oxigen în exces față de cel necesar pentru sinteza apei. El constată atunci, 
în toate experiențele, că rămîne o parte de aer neabsorbabilă și trage urmă- 
toarea concluzie: „Dacă există vreo parte de „aer deflogisticat' care se deose- 
beşte de rest (de azot) și nu se poate preface în acid azotic, această parte nu 
depășește 1/120 din tot aerul“. 

Aici se vorbeşte, în fond, despre argon, despre gazele inerte, care, după mai 
mult de 100 de ani, vor fi descoperite pe baza unor determinări densimetrice 
de maximă precizie — de către cercetători englezi. 

În anul 1767, Cavendish descoperă și sesizează importanța faptului că în 
apa saturată cu acid carbonic — se dizolvă carbonatul de calciu. Pe acest 
fenomen se bazează toate fenomenele carstice: peșterile calcaroase cu stalac- 
titele și stalagmitele lor, dolinele și ponoarele — dintre care unele de neuitat 
ca, de pildă, cetățile Ponorului din Apusenii noștri — văile și cheile săl- 
batice ca cele ale Bicazului, ale Ialomicioarei, ale Ordincușei. 
Experiența chimică aruncă lumini noi peste fenomene naturale, de mult 
cunoscute, dar neînțelese, 

Cercetările experimentale cu acidul carbonic l-au preocupat multă vreme. 
Îl obținea, în mod obișnuit, din calcar cu un acid. Dar analistul Cavendish 
constată, în 1766, că același gaz se producea și la fermentarea alcoolică. Obser- 
vaţia o făcuseră și alţii înaintea lui — ca, de pildă, Francois Dubois, care 
făcuse o apropiere între fenomenele de fermentație din domeniul biologic 
şi cel ce se petrece cînd torni vitriol peste calcar — dar Cavendish folosește 
instrumentele analitice şi dovedește pe cale experimentală identitatea dintre 
gazul de fermentație și cel obținut din calcar și acizi. 

Ideea importanței determinărilor cantitative îl conduce pe Cavendish la 
folosirea celor mai fine instrumente de măsurat ale vremii, pentru rezolvarea 
E experimentale. 

n 1798, el aplică balanța de torsiune a lui Coulomb la determinarea densi- 
tății EE Cifra obținută de el este 5,18, nu prea îndepărtată de cea 
actuală. 

Cavendish, ca și Priestley, de altfel, ca și Boyle şi Newton, era. și fizician, 
şi chimist. El s-a ocupat și de electricitate, descoperind pe cale experimen- 
tală — concomitent cu Priestley — că în interiorul unui corp încărcat elec- 
tric, indiferent de forma sa, nu se exercită nici o forță electrică. 

Prin Cavendish se deschide capitolul determinărilor fizico-chimice, mijloc 
de identificare a substanțelor și de cercetare a naturii. 





Un experimentator din Petersburg ~ T.E. Loviţ 
(17571804) 


Tatăl lui T.E. Loviţ era astronom şi s-a instalat la Petersburg, împreună 
cu întreaga familie, în anul 1767. De la vîrsta de 10 ani, Loviţ a fost edu- 
cat în Rusia. Trimis să-și completeze studiile universitare în Germania, 
termină Universitatea la Gâttingen, centrul chimici germane pe vremea 
aceea, în anul 1784. În același an, este numit chimist al laboratorului „far- 
maciei imperiale principale“. Trei ani mai tîrziu este admis ca membru co- 

respondent al academiei petersburgheze, iar după alţi trei ani (în 1790) 
profesor adjunct la catedra de chimie. 

Loviț atacă un domeniu de cercetare prea puţin cunoscut pînă la el. Poate 
că severa iarnă de pe malurile nordice și zăpezile petersburgheze îl inspiră 
la căutarea virtuţilor frigului. Chimiştii lucrau, de obicei, la temperatura 
camerei sau la temperaturile înalte la care se fierbe, se calcinează, se sublimă. 
Efectul temperaturilor joase asupra substanțelor nu ar putea duce la 
descoperirea unor însușiri noi? Ideea este bogată în rezultate. În primul 
rînd, Loviţ prepară tot felul de amestecuri răcitoare cu săruri și zăpadă 
sau gheață. Folosește clorura de calciu în amestec cu zăpada și ajunge, ast- 
fel, la temperaturi aproape de —50°C. Astfel devin posibile cristalizări 
rapide ale unor substanțe cu punct de congelare sub 0°C. Devine posibilă 
purificarea prin cristalizare repetată la rece, evitindu-se evaporarea ; devine 
posibilă punerea în evidență a unor însușiri necunoscute. Astfel el poate 
demonstra că, la temperaturi foarte joase, clorura de sodiu cristalizează 
cu apă. 

Pe lîngă aceste cercetări la rece, chimistul petersburghez se ocupă de sub- 
stanțe organice, de izolarea și purificarea lor. 

În 1783, prin distilarea repetată a acidului acetic concentrat, peste pulbere 
de cărbune, obține pentru întiia oară acid acetic glacial, care este, de fapt, 
acidul acetic pur. 

Pulberea de cărbune de lemn este puternic absorbantă. Descoperind. în 
anul 1785 această proprietate, el o foloseşte la purificarea rachiului. Disti- 
lînd soluții de alcool etilic peste clorură de calciu topită, obține pentru 
întîia oară alcool absolut, fără apă. Îndepărtarea celor 4 procente de apă 
care însoțesc alcoolul rafinat obișnuit era o problemă grea. Rezolvînd-o, 
Loviţ pune în mîna chimiștilor o substanță care va servi la nenumărate 
sinteze. 

În 1792, Loviţ separă glucoza din struguri. 


Prodigiosul Scheele (1742-1786) 


Despre suedezul Karl Wilhelm Scheele, francezul Dumas spunea: „Nu 
atingea un corp fără să facă o descoperire“. Diversitatea substanțelor anor- 
ganice și organice pe care le separă și le identifică este cu totul neobișnuită 
pentru un singur om și pentru o viață atît de scurtă. Pe drept cuvînt Scheele 
este considerat drept unul dintre fondatorii chimiei analitice. 

Iată-l ocupîndu-se de bioxidul de mangan. Încă din timpul lui Pliniu cel 
Bătrin se cunoaște folosirea acestui mineral ca agent de decolorare a sticlei. 
Poartă numele de piroluzită, de la cuvintele grecești: piros = foc și lio =a 
dizolva. Scheele prepară pentru prima oară din piroluzită! oxigenul, pe care 
el îl botează „aerul empireal“, alt nume pentru „aerul deflogisticat“ al lui 
Priestley. Prin „digerarea“ bioxidului de mangan cu spirt de sare (acid clor- 
hidric) el obține un gaz verde pe care-l botează „spirtul sării deflogisticate“. 








1 Scheele a mai preparat oxigen, înaintea lui Priestley, în acelaşi an (1771), din 
compuși oxigenafi ai mercurului, dar şi-a publicat descoperirea după Priestley. 





Este vorba despre clor, pe care nici Lavoisier nu-l va considera element, ci 
va vedea în el un compus mai oxigenat al acidului clorhidric și-l va numi 
acid oximuriatic. Scheele bănuiește în piroluzită un metal și încearcă — 
fără succes — să-l izoleze. 

În 1761 descompune tartrul de vin cu vitriol și obține acidul tartric. Pe baza 
acestei experiențe el trage concluzia că plantele s-ar putea descompune în 
mod sistematic în compuși chimici definiti. Este preludiul chimiei organice. 
Pe linia aceasta el porneşte la studiul zahărului din plante și tratind — în 
1776 — zahărul cu acid azotic, obține un acid pe care-l numește acid zaha- 
ric. Mai tîrziu, acest corp va căpăta numele pe care-l are și astăzi: acid oxa- 
lic, ale cărui săruri se găsesc în cantități mari în măcriș (sare de măcriș), 
în roșii și în foarte multe alte fructe. 

Prin distilarea acidului benzoic (obţinut dintr-o rășină vegetală) cu alcool 
și acid clorhidric, obține eterul de benzoe, iar în 1785 separă din fuzel — 
lichid ce rămîne la distilarea alcoolului — alcool amic. Anul 1786 aduce 
descoperirea acidului galic din gogoșile de ristic, iar prin distilarea acestuia 
un sublimat, care este o substanță nouă și pe care el o numește acid piroga- 
lic, pentru a sugera originea lui: obținut prin încălzire din acid galic. 
Paralel cu produsele vegetale, el cercetează pe cele animale: laptele, calculii 
renali. Recunoaşte în laptele fermentat un acid: acidul lactic și în calculii 
renali descoperă cristalele caracteristice de acid uric. 

Iată dar un întreg program de descoperiri în domeniul chimiei organice, 
subordonat unei idei: lumea organică este constituită din indivizi chimic 
separabili, identificabili, obiect de investigații de laborator. 

Se pregătea astfel un material experimental pe care se va putea înălța, în 
secolul următor, edificiul chimiei organice. 

Totuși, chimia anorganică este domeniul în care a dat Scheele măsura posi- 
bilităților lui. În anul 1781 el prepară acid fluorhidric pur. Încă din anul 
1670, se folosea la gravarea pe sticlă fluorina cu vitriol. Scheele prinde 
însă gazul rezultat din reacția dintre vitriol și spat, acest gaz de o, corozi- 
vitate neîntrecută, căruia nu-i rezista nici materialul rezistent la toți acizii: 
sticla. Evident, pentru manipularea acidului fluorhidric nu se mai puteau 
folosi vasele obișnuite. Intră astfel în laborator, ca recipienți pentru acest 
acid insinuant, vase de ceramică sau de plumb. 

În anul 1775 elaborează o metodă de preparare a sodei calcinate (carbonat 
de sodiu), care trece repede în industrie, fiind înlocuită abia mult mai tîrziu 
de procedeul Leblanc. 

Fosforul fusese extras din urină de alchimistul Brandt, apoi de Boyle și de 
elevii lui. Scheele îl extrage din oase și metoda sa devine industrială. 

Şi, în sfîrşit, un domeniu în care Scheele a lăsat marcate semnele personali- 
tății sale și numele lui: combinațiile arsenului. 

În anul 1775, același an în care crease metoda de fabricare a sodei, el urmă- 
reşte reacțiile arsenului cu clorul și cu apa regală. Din arsen alb plus apă 
și clor, precum și din arsen alb și apă regală, prepară acidul arsenic. O dată 
obținut acidul arsenic, el trece la reacțiile acestui acid cu metalele. Era 
firesc să se aștepte la compuși noi. Folosind binecunoscutul zinc, el obține 
din acid arsenic gazul pe care-l numim astăzi hidrogen arseniat. Prepară 





1 Fluorina (fluorură de calciu) degajă sub acțiunea acidului sulfuric acid fluorhidric, 
X% S sa] t lfr 
care atacă sticla. 

sărurile de sodiu, de potasiu, de calciu, de zinc ale acidului arsenic şi le de- 
scrie proprietățile. Una din aceste săruri obținute de el dintr-o soluție de 
piatră vînătă (sulfat de cupru) şi soluție de arsen alb în potasă este o splen- 
didă culoare verde. Ea a rămas în chimie și în comerțul de chimicale sub 
numele de verdele lui Scheele sau verdele suedez. Problema culorilor mine- 
rale îl preocupase de-a lungul întregii sale activități de laborator. Și în 
experiențele sale cu piroluzita și salpetru obținuse acea substanță, care-și 
schimbă culoarea după condiţiile experienței şi pe care o botează cu un nume 
plastic: camelconul mineral. 

Compuși ai manganului, ai arsenului, ai fosforului și fluorului, acizi orga- 
nici: o impresionantă listă de substanțe chimice aduse în laboratorul de 
chimie de Scheele. Se impune o sistematizare, o nomenclatură rațională. 
Atitea fapte și analogii cîte sînt puse în evidență de lucrările lui Scheele, 
Priestley, Cavendish, Richter, Wenzel asupra gazelor nou-descoperite, asu- 
pra acizilor, sărurilor, bazelor vor stimula gîndirea contemporanilor și ur- 
mașilor, 

Printre contemporani, se va înălța figura lui Lavoisier. 

Generalizarea acestui material va însemna descoperirea unor legi esenţiale, 
care, la rîndul lor, vor fertiliza cîmpul cercetării experimentale. 
Descoperirile pe care le făgăduia chimia au atras energii, talente şi pasiuni, 
Începutul secolului al XIX-lea va vedea intrînd în scenă pe Dalton, Gay- 
Lussac și Dumas, pe Davy și Faraday, pe Iacobi și Petrov, pe Berzelius. 
Secolul al XIX-lea avea să devină nu numai secolul mașinismului, ci și al 
chimiei, 














XII. Împotriva fiogistonului 





„Pentru experienţă are mare importanță 
ce minte abordează studiul realității, O 
minte superioară face experiențe mari și 
vede ceea ce e important în jocul variat 
al fenomenelor“ 


HEGEL (citat de ENGELS) 


EE Laurent Lavoisier era fiul unui procuror al parlamentului. Moş- 
tenitorul unei averi mari, concesionar al impozitelor regelui, Lavoisier dis- 
punea de mijloace financiare care i-ar fi îngăduit să trăiască viața de huzur 
și de trîntor a privilegiaților curții regale franceze. El a ales însă altă cale 
și a folosit o mare parte a veniturilor sale pentru aparate de laborator și 
reactivi, pentru instrumentele materiale ale cercetării. Minţi luminate, ca 
ale lui Lavoisier sau Laplace, Condorcet sau Lagrange, căutau adevăratele 
delicii ale vieții în cunoaștere și creație. 

Elegant, cu pantofi cu catarame de argint, mindru, Lavoisier nu era un om 
prea simpatic. Contemporanul său, profesorul Charles, descoperitor al unor 
legi fizice, îi imputa adeseori aristocratului său prieten că uită să pomenească 
de înaintașii și contemporanii pe care-și întemeiază propriile lui cercetări. 
Lavoisier nu părea să sufere-prea mult din cauza acestor imputări. Avea 
obiceiul să spună că mai important decît să descoperi este să pui în lumina 
reală valoarea unei descoperiri. 

Își începuse studiile la universitatea pariziană cu gîndul să devină jurist, 
conform tradiției familiei sale. Dar în atmosfera anilor în care Lavoisier 
venea în contact cu problemele care-i preocupau pe contemporani, pluteau 
idei mai interesante decît disputele în jurul paragrafelor de lege. 
Imventatori ai unor mașini de forță obțineau mari succese. Mecanicianul, 
minerul și metalurgul Ivan Ivanovici Polzunov construiește în 1766, la 
Barnaul, în Siberia, prima mașină termică din lume, cu două pistoane, 
pentru acționarea uzinelor metalurgice. James Watt face, în aceeași perioadă, 
experiențe pe mașina cu abur a lui Newcomen de pompare a apei din mine, 
în vederea perfecționării ei. Maşini textile se brevetau în Anglia. Dezvol- 
tarea industriei bumbacului punea problema fabricării economice a sodei; 
municipalitățile marilor orașe se preocupau de iluminatul străzilor și de 
alimentarea cu apă potabilă. 

Pe vasele de cursă lungă se pune problema preparării apei potabile din apa 
sărată a oceanelor. Dr. James Lind propune distilarea apei sărate pe bordul 
vaselor (1761). 

Jacob Christian Schăffer din Regensburg elaborează un procedeu de fabricare 
a hîrtiei din lemn, în anul 1765. Antoine Baumé inventează în 1768 areo- 
metrul cu scară; instrumentul se răspîndește în toate manufacturile și fa- 
bricile în care se lucrează cu soluții de sare, de sodă, de acizi. 

Antoine Lavoisier 

< 

În același an Michel Ferdinand de Chaul- 
nes foloseşte microscopul la determi- 
narea indicilor de refracție. 

Lavoisier ascultă cursurile lui Charles 
le Roy, care dezbate cu talent problema 
elementelor naturale, argumentînd îm- 
potriva concepțiilor vechi. 

Academia de Științe din Paris oferă pre- 
mii pentru rezolvarea unor probleme 
tehnice. 
Herissant şi Macquer comunică Acade- 
miei că au izbutit să dizolve cauciucul 
în ulei de terebentină și în eter. Ei pro- 
pun folosirea cauciucului la fabricarea 
sondelor medicale și a conductelor fle- 
xibile de laborator. 

Lavoisier este cucerit de orizonturile 
teoretice și practice ale chimiei. El își 
constituie un laborator, își creează o 
imensă bibliotecă. Vizitează atelierele 
metalurgice, de lumiînări, de săpun, ate- 
lierele în care se produce praful de pușcă pentru armată. Cercetează com- 
parativ procesele de producție ale prafului de pușcă, în diferite țări; exa- 
minează metodele de producere ale „apei tari“. Observă, consemnează, 
confruntă procedee și rezultate. Curînd este recunoscut ca specialist şi con- 
sultat în problema producerii prafului de pușcă. Municipalitatea i se adre- 
sează în chestiunea iluminatului și a apei. Apă potabilă, apă curată, apă 
pură, apa „element“ al materiei. Pe această linie de idei, se găseşte antre- 
nat Lavoisier la începutul activității sale de cercetător. 











Lavoisier (1743-1794) îşi începe experienţele 


Experiența prin care-și începe Lavoisier șirul lucrărilor este de o remarca- 
bilă simplitate. 

Era prin anul 1770. Lavoisier avea 27 de ani. El reia experiențele făcute cu 
o sută de ani înainte de belgianul Van Helmont și de marele Robert Boyle. 
Era vorba despre fierberea îndelungată a unei cantități de apă într-un vas 
de sticlă bine închis. Cei doi experimentatori susțineau, la vremea lor, că 
apa se poate transforma în pămînt. Ei demonstrau această idee arătînd că 
apa fiartă îndelung într-un vas de sticlă închisă lasă un precipitat pămîntiu, 
Deoarece apa nu se evaporă, nu se poate susține că precipitatul provine din 
impuritățile apei, care prin încălzire n-ar avea de ce să se separe de apă, 
ci dimpotrivă să se dizolve mai bine. Și în sfîrșit, apa luată în experiență 
a fost cea mai curată apă de ploaie, care, la fierbere deschisă, abia dacă lasă 
vreo urmă pe fundul vasului. Dovadă convingătoare... 

















Dar Lavoisier nu se poate mulțumi cu ea. Pasiunea pentru cercetarea trans- 
formărilor pe care le suferă substanțele îl făcuse să citească tot ce s-a scris 
în domeniul chimiei. Îi erau cunoscute lucrările chimistului berlinez Andreas 
Sigismund Marggraf (1709—1782) asupra zaharurilor de origine vegetală, 
(Încercări chimice de a extrage zahăr adevărat din diferite plante care cresc în 
țara noastră, 1747), și Scrierile chimice ale aceluiași Marggraf, în care se pu- 
seseră primele baze ale chimiei analitice. Era, evident, la curent cu lucrările 
de chimie ale lui Cavendish, Scheele, și Priestley. Mînuia cu pasiune, pe 
lîngă balanța lui dragă, areometrul lui Baumé. 

Să-i fi scăpat scrierile, în limba latină, limba științifică internațională de 
pe atunci, în care Lomonosov descria în 1756 fundamentalele sale experiențe 
cantitative pentru demonstrarea principiului conservării? Să nu fi cunoscut 
direct, de la sursă, concepția lui Lomonosov despre substanțe? Oricum, 
ideile lui Lomonosov își făceau loc în lumea oamenilor de știință. Ele s-au 
difuzat în toate centrele gîndirii europene, cucerind mințile luminate 
ale veacului, integrîndu-se în fondul circulant al științei. 

Lavoisier atacă experiența cu fierberea apei, pornind de la ideea că pămîntul 
și apa nu sînt elemente. Și această idee, ca și principiul conservării, erau 
cunoscute, dar a le demonstra cu argumentul de necontestat al experienței 
concrete era strict necesar, înainte de a păși mai departe. Sute de observații 
anterioare îl îndrituiau să bănuiască eroarea lui Helmont și Boyle. 


Aparate şi instalaţii folosite la sfîrşitul secolului al XVIII-lea (după 
Lavoisier) 

De cîte ori nu l-a izbit nepotrivirea în cîntăririle vasului înainte și după 
experiență? Căci Lavoisier cîntărea totul, cîntărea cu pasiune și nota fiecare 
dată obținută. 

Lavoisier pune la fiert apă. Timp de douăzeci și cinci de zile, necontenit, 
fierbe apa în aparatul de sticlă construit după indicaţiile sale, astfel încît să 
nu poată scăpa nici un miligram de apă în mediul exterior, prin vaporizare. 
Circuitul este perfect închis. Apa se evaporă, se condensează și fierbe din 
nou. După cele 25 de zile de observaţie, opreşte fierberea. Se observă un 
precipitat, prea fin încă. Fără să deschidă retorta, Lavoisier reaprinde focu- 
ile. O sută de zile, fără încetare, sub continuă supraveghere, fierbe din nou 
apa în circuit închis. Abia acum se sting focurile. Lavoisier lasă totul să se 
răcească. Apoi cîntărește cu grijă maximă nu numai apa și precipitatul, 
dar și sticla... Acest amănunt le scăpase lui Helmont și Boyle. Lor nu le 
trecuse prin minte că sticla ar putea suferi vreo schimbare în cursul experien- 
Tei, O sticlă poate doar servi la mii de fierberi. 

Cîntărind cu deosebită grijă precipitatul, apa și sticla, Lavoisier constată 
că apa n-a pierdut, practic, din greutate și că sticla a pierdut tocmai greu- 
tatea precipitatului. Iată, dar, că nu din apă provine precipitatul pămîntos, 
ci din sticlă. Sticla se dizolvă — e adevărat — foarte puțin, dar se dizolvă 
în apă. Cu timpul, cantitatea dizolvată devine apreciabilă. Nu este vorba 
deci, despre transformarea apei în pămînt. 


Întrebări şi răspunsuri 


Aceasta a fost prima dovadă experimentală că ideile vechi despre „elementele“ 
apă, pămînt, foc etc. și despre transformarea unora în altele trebuie funda- 
mental revizuite. 

În anul 1772, Lavoisier depune la Academia de Științe din Paris un plic 
sigilat, conținînd descrierea sobră a unor noi experiențe. De fapt, nu este 
vorba despre o lucrare pe care nimeni n-a mai încercat-o. Și Boyle arătase 
că masa metalelor crește prin ardere. Lomonosov corectase greșelile lui 
Boyle şi dovedise, pe cale experimentală, că metalele iau din aer o substanță 
care are un rol esențial în combustie. Deci, și de astă dată, Lavoisier repetă. 
Dar acum el experimentează nu numai asupra metalelor, asupra mercurului 
și staniului, ci arde și sulf, și fosfor. Apoi reduce „varurile metalice“ (cum 
ar fi „varul roșu de mercur“ sau litarga de plumb) pînă la starea de metal 
și arată că în timpul retransformării lor în metale, „varurile“ cedează „aer“. 
El pune în evidență acest adevăr pe cale experimentală, prinzînd sub apă 
bulele de gaz produse, măsurînd volumul lor, cîntărind vasul înainte de 
experiență, iar metalul după terminarea experienței. 

În nici o relatare a unor experiențe chimice, înainte de Lavoisier, nu se 
întîlnesc atîtea cifre. Cantităţile de substanțe luate în experiență, exprimate 
în unitățile de masă ale vremii, cu precizia maximă pe care o oferea pe atunci 
balanța (+1 mg); cantitatea de „aer“ intrată sau ieşită din reacție, greutatea 
sticlei înainte și după reacție. 

Exprimarea cantitativă a rezultatelor este, pentru Lavoisier, regula de aur 
a cercetării. Deocamdată, concluziile lui se țin aproape de rezultatele sale 
cantitative. Ele exprimă simplu și clar faptele. 




















Calcinarea metalelor este însoțită de creșterea masei lor ; reducerea „varurilor“ 
este însoțită de eliberare de „aer“ în cantitate corespunzătoare aceleia pe 
care metalele o cîștigă la calcinare. Atît. 

În anul 1774 Priestley descoperă, după cum am văzut, acel gaz pe care-l 
consideră, după ideile dominante ale epocii, gaz lipsit cu totul de „flogiston“ 
și tocmai de aceea „eminamente propriu și întreținerii arderii“. Puțin după 
această descoperire, în același an, Lavoisier scrie un nou memoriu în care 
descrie experiențele prin care prepară gazul, ca și Priestley, prin calcinarea 
„varului mercurial“. Îl numește, la început, „aer vital“, cu gîndul la faptul 
că el este acel component al aerului care întreține respirația organismelor vii. 
Lavoisier repetă și alte experiențe cunoscute. Transformă „varurile metalice” 
în metale curate, încălzindu-le cu cărbune și colectează gazul ce se produce 
în cursul acestei reacții. De unde putea proveni acest gaz? Din cărbune, 
desigur, pe de o parte, pentru că nu mai regăsește cărbunele la sfîrșitul 
experienței și din „aerul vital“, fără de care combustia nu putea să aibă loc. 
șadar, gazul produs, „aerul fix“, sau după numirea dată mai tirziu tot de 
Lavoisier, „acidul carbonic“, este o combinaţie a cărbunelui cu oxigenul. 
Concluzia este impusă de faptele puse în lumină de experiență. 

Dar... dacă este așa, atunci ar trebui să se poată obține același gaz prin 
arderea unui cărbune pur. Ancheta trebuia îndreptată în această direcție. 
Care este cel mai pur cărbune? Celebrele experiențe efectuate de membrii 
Academiei italiene „Del Cimento“ cu diamante trebuie reluate. Împreună cu 
Macquis, Cadet, Brisson și Baumé, Lavoisier supune unei puternice calcinări 
diamantul pur. El obține un gaz cu aceleași proprietăți ca ale gazului rezul- 
tat din experiențele de ardere a „varurilor“. Experiența mai demonstrează 
că fără aer, diamantul nu arde, Aşadar, lucrul este pe deplin dovedit. Sin- 
teza „acidului carbonic“ obținut prin arderea diamantului confirmă presu- 
punerea. 

Așadar, „principiul arderii“ nu îl întruchipează imaginarul și contradictoriul 
flogiston. Arderea este combinarea unui corp cu un gaz din aer. Este oare 
propoziția aceasta general valabilă? Experiența va răspunde. Să încercăm 
deci cu alte corpuri. 

Ce se întîmplă cînd ardem fosforul? Și în acest caz dispare o parte din aer, 
care se combină cu fosforul dînd acidul fosforic, Fosforul absoarbe, prin ar- 
dere, a cincea parte din aerul din retortă. După fosfor, vine rîndul sulfului. 
Abia privind retrospectiv cercetările experimentale ale lui Lavoisier și suc- 
cesiunea lor, îți dai seama că ele sînt integrate într-un plan perfect organi- 
zat. Toate problemele fundamentale ale chimiei sînt reluate și supuse pro- 
bei de foc a experienţei. Ideea de element — experiența cu fierberea apei. 
Ideea de conservare a masei — experiența de calcinare a metalelor. Problema 
combustiei — experiența cu diamantul, fosforul, sulful. 

Fiecare descoperire esențială, contemporană, ca aceea a lui Priestley, este 
reluată și examinată în cadrul ideilor pe care le clarifică experiențele sale 
proprii. Fierberea prelungită a apei în sticlă dovedise, prin rezultatele ei 
cantitative, inconsistența teoriei celor 4 elemente fundamentale sau a apei 
ca element unic fundamental. Calcinarea metalelor trebuia să confirme sau 








> În anii 1694, 1695, italienii Averani și Torgioni constată că un diamant pus în 
focarul unei lupe puternice dispare fără urme. În 1766, francezul d” Arcet reia această 
experiență. După el, în anul 1771, Macquis şi Rouelle o reproduc. 

să infirme principiul conservării masei. Acest principiu este perfect confir- 
mat. Lavoisier îi dă expresie. 

Sînt metalele corpuri compuse, așa cum susțineau înaintașii, sau elemente 
chimice în sensul definiției la care ajunge Lavoisier și care nici pînă astăzi 
n-a fost răsturnată (corp din care nu se poate extrage decît o unică specie de 
materie și care, supus tuturor metodelor cunoscute de analiză, rămîne mereu 
același, nedecompozabil)? Pe baza principiului conservării, el demonstrează 
matematic că, în reacțiile de ardere sau calcinare, intervine o substanță 
care se adaugă metalului și că deci metalul este element, iar produsul 
arderii — un corp compus. 

Experiențele de ardere în spațiu închis a sulfului și fosforului trebuie să 
aducă argumente suplimentare pentru a fundamenta ideea: combustie = 
combinare a unui corp simplu cu un gaz care este o parte componentă a ae- 
rului. Și într-adevăr, ele aduc acest argument, căci de fiecare dată cînd un 
corp arde sau se calcinează, el devine mai greu tocmai cu atît, cu cît pierde 
în greutate aerul în care s-a petrecut fenomenul. 

Punînd pecetea de element pe o serie de substanțe reale, nedecompozabile, 
ca fierul, aurul, sulful,” fosforul, carbonul etc., redemonstrînd principiul 
conservării masei și stabilind esența fenomenului de combustie, Lavoisier 
definitiva armătura de idei a chimiei. El continua astfel opera lui Boyle și 
Lomonosov, transformînd chimia din artă în știință. 

Organizînd sistematic experiențe decisive, Lavoisier cîștigă — cu fiecare 
dintre ele — o certitudine. Ideile capătă un contur clar. Prin prisma lor, 
întregul material experimental adunat de înaintași și contemporani se 
clarifică, se ordonează, se luminează. Perspectiva unor noi cercetări se des- 
chide larg. 

Corpul care produce arderea devine obiectul central al noilor cercetări expe- 
rimentale ale lui Lavoisier. Cu ajutorul lui obținuse acid fosforic și sulfuric. 
Curînd îl descoperă în acid azotic. 

În 1778, Lavoisier numește gazul lui Priestley: oxigen, pornind de la ideea 
că în toți acizii se regăsește oxigen, că deci „aerul eminamente propriu pentru 
întreținerea arderii și respirației“ este „născător de acizi“ (sensul cuvîn- 
tului oxigen în grecește). 

Mînuind cu dexteritate balanța, baloanele de sticlă, instalaţiile construite 
sub supravegherea și indicațiile lui de un meșteșugar sticlar, ținînd seama de 
legea raportului dintre volumul și presiunea gazelor stabilite de Boyle, 
Lavoisier descompune și recompune acidul sulfuric, demonstrînd că acidul 
sulfuric se deosebește de cel sulfuros prin proporţia de oxigen. Acidul sul- 
furie conține mai mult oxigen decît acidul sulfuros. 

Același lucru în legătură cu acidul azotic, în raport cu oxidul nitros, desco- 
perit tocmai atunci de Scheele. 

Soţia lui Lavoisier redactează memoriile. Ea le traduce în englezeşte și le 
trimite neobositului Priestley. Englezul nu acceptă ideea legată de noul nume 
creat de Lavoisier. Pentru el, oxigenul rămîne partea din aer „cu totul lip- 
sită de flogiston“. Nici după vizita făcută lui Lavoisier, Priestley nu renunță 
la ideea flogistonului. Claritatea concepției lui Lavoisier nu izbutește să 
modifice prejudecata chimistului englez, care acceptă faptele puse în lumină 
de strălucitele experiențe ale colegului său parizian, interpretindu-le însă 
prin prisma flogistonului. 

Dar Lavoisier continuă să lucreze pe linia propriei sale interpretări. Ideea 
care-l conduce, după atîtea și atitea fapte experimentale, capătă o expresie 
de o limpezime cuceritoare. 

Prin ardere se ia din aer o substanță, oxigenul, acest gaz, pe care-l regăsim 
în toți oxizii şi în toti acizii. 

Vechile experiențe de calcinări și noile experiențe capătă o interpretare 
unică. 

Flogistonul este o substanță imaginară. Real este oxigenul. Oxigenul se re- 
găseşte în toți acizii și în toate sărurile și, deci, sărurile sînt combinații ale: 
acizilor cu oxizii metalelor. Nu numai sărurile obținute direct din oxizi și: 
acid (cum este cazul oxidului de plumb — litarga — care dă cu oţetul o 
sare de plumb), dar și cele obținute din metale și acizi (zincul cu acid sulfuric 
dă albul de zinc, sulfatul de zinc; cuprul dizolvat în acid azotic dă sarea 
nitrică de cupru) sînt, de fapt, combinaţii ale oxizilor cu acidul. Înainte de 
a se combina cu acidul, metalul se oxidează cu oxigenul din apă și numai după 
aceea se combină cu acidul. Așa credea — și aici greșea — Lavoisier, Dovada 
experimentală? Ori de cîte ori dizolvi un metal în acid și obţii o sare, se 
degajă hidrogen. De unde provine el? Din apa descompusă în oxigen și hi- 
drogen ; oxigenul se combină cu metalul, iar hidrogenul este eliberat. Lavoi- 
sier nu știa că orice acid cuprinde hidrogen, că aceasta este de fapt caracte- 
ristica esențială a acizilor. El era convins că orice acid trebuie să conțină 
oxigen. 

Fiecare idee nouă se sprijină pe fapte. Astfel, de pildă, ideea că apa este un 
corp compus din hidrogen şi oxigen a fost redemonstrată (după Cavendish 
şi James Watt, 1781) în anul 1783, printr-o strălucită. experiență originală 
de descompunere: vaporii de apă erau trecuţi peste fier adus la incandes- 
cență ; oxigenul din apă se combina cu fierul, oxidîndu-l, iar gazul eliberat 
era identificat ca hidrogen. Dovada experimentală este singurul criteriu al 
adevărului teoriei. $i Lavoisier dă expresie ideilor sale: 

„Un oxid este combinaţia dintre un metal și oxigen“. 

„O sare este o combinație a unui oxid de metal cu un acid“. 

„Așa cum oxigenul dă oxizi, sulful dă sulfuri, iar fosforul fosfuri“. 

Oxizii, acizii, sulfurile, fosfurile, sînt, deci, combinații binare. Aceste 
combinaţii pot să dea, la rîndul lor, combinaţii binare între ele. Lavoi- 
sier elaborează o concepţie binară, dualistă în chimie. Ea conține o parte 
de adevăr, parte rămasă valabilă și astăzi. 

Teoria lui Lavoisier a deschis cîmp larg unor noi investigații experimen- 
tale. Faptul că Lavoisier considera — așa cum a crezut și contemporanul 
său, Claude Louis Berthollet, creatorul metodei de albire cu clor — că 
clorul nu este un corp simplu, ci o combinaţie binară între un acid, numit 
muriatic, și oxigen, nu schimbă lucrurile. Poate că dacă, în loc să accepte 
concluziile altora, Lavoisier ar fi experimentat și asupra clorului, ar fi 
ajuns la concluzia existenței unor acizi fără oxigen. Dar aceasta nu este esen- 
Dal, După cum nu este esențial nici faptul că marele Lavoisier păstra în 
tabloul elementelor chimice „căldura“ și „lumina“, că socotea oxigenul drept 
combinație între oxigen propriu-zis și căldură. 

Acest mare experimentator plătea și el tribut ideilor dominante ale epocii. 
Nici un om, oricît de dotat ar fi, oricîte fapte experimentale ar folosi pentru 
fundamentarea concepției sale, nu se poate feri de eroare. Aripile fanteziei 





9 — Lumini în retortă 

În laboratorul lui Lavoisier. O experiență asupra respirației omenești. 
În dreapta, soţia lui Lavoisier însemnînd datele şi rezultatele experienţei 


ştiinţifice îl poartă și peste domenii încă neexplorate, dar plumbul tradiției 
îi îngreuiază zborul. 

Imperfecţiunea uneltelor cercetării îşi pune şi ea pecetea pe concluzii. Cu 
toată grija extraordinară pe care-o punea în conducerea experiențelor, Lavoi- 
sier greșește și el. Arzînd fosforul, diamantul, hidrogenul și stabilind procen- 
tul acestor elemente în oxizii produşi, Lavoisier greșește cu 3,6%, la fosfor, 
cu 0,8% la carbon, cu 3,9% la hidrogen. Cu instrumentele de astăzi, aceste 
erori pot fi datorate numai unor greșeli grosolane de manipulare; pentru 
epoca în care lucra Lavoisier, ele reprezintă erori experimentale neînsem- 
nate. 

Lavoisier nu s-a limitat la experiențele cu substanțe anorganice, E] a supus 
combustiei substanțe organice ca uleiul de măsline, alcoolul, ceara. A folo- 
sit ca surse de oxigen pentru arderea lor substanțe bogate în oxigen, cum sînt 
oxidul de mercur și cloratul de potasiu. A cîntărit produsul arderii acestor 
substanțe organice și a întemeiat astfel analiza cantitativă a substanțelor 
organice. 

Condus de ideea rolului oxigenului în respiraţie, a pornit la experimentarea 
pe viu. Împreună cu Laplace, el experimentează pe cobai. Metoda măsurării 
căldurii prin cîntărirea apei rezultate din gheața topită de căldura măsu- 
rată, fusese elaborată de Black. Cei doi cercetători au însă nevoie de un 
instrument mai precis. Ei construiesc un calorimetru cu gheață cu o izolare 
cît se poate de bună. Folosesc acest instrument pentru a determina căldu- 



































rile specifice ale multor substanțe organice. Încurajați de rezultatele obți- 


nute, ei încearcă să măsoare cu același instrument căldura produsă într-un 
anumit timp de un cobai viu. Rezultatele experienței sînt interpretate cura- 
jos de Lavoisier. Viaţa însăşi, după Lavoisier, este o ardere. Oxigenul inspi- 
rat de animale este utilizat la oxidarea alimentelor. Căldura animală este 
echivalentă cu cea produsă în afara organismului prin arderea substanțelor 
din alimente. 

Înainte de a fi ajuns să experimenteze pe viu, căutînd să determine căldura 
animală, cei doi savanți făcuseră experiențe asupra dilatării liniare, încălzind 
şi răcind bare de corpuri solide între punctul de înghețare și de fierbere al 
apei, determinaseră căldura absorbită de diferite corpuri pentru a ridica 
temperatura lor cu un anumit număr de grade. 

Lavoisier și Laplace efectuau aceste experiențe în anul 1780. Ele nu între- 
rup activitatea experimentală chimică, propriu-zisă, a lui Lavoisier. În anul 
1786, zece ani după ce demonstrase experimental că acidul azotic este alcă- 
tuit din azot şi un oxid a cărui componență n-o cunoștea, el reia cercetă- 
rile experimentale asupra acidului azotic. Aparatura este mai bună, metoda 
experimentală folosită — mai precisă. 

El arde salpetru cu cărbune. Măsoară volumetric și determină și gravimetric 
gazele produse. Apoi trece gazele produse peste o leșie care absoarbe tot „aci- 
dul carbonic“. Gazul rămas este azot. Acidul carbonic s-a format pe seama 
oxigenului din salpetru. Determinîndu-l, se putea afla oxigenul din salpetru. 
Astfel stabilește că în salpetru se găsesc: 20,5 părți în greutate azot, şi 
79,5 părți în greutate oxigen (corect, ținînd seama de greutatea atomică 
actuală a elementelor și compoziția acidului azotic: 22,6 azot și 77,4 oxigen). 
Monumentala operă experimentală și teoretică a lui Lavoisier își găsește 
încoronarea în 1786—1787, cînd trei mari chimiști ai Franţei și ai epocii, 
Lavoisier, Berthollet și Fourcroy, împreună cu un pasionat amator al chimiei, 
avocatul general al parlamentului din Dijon, Guyton de Morveau, stabilesc 
principiile generale ale chimiei — așa cum apăreau ele în lumina cercetă- 
rilor experimentale ale lui Lavoisier — și noul vocabular chimic propriu 
noii concepţii, în lucrarea Nomenclatura chimică. o 
Recunoașterea generală a lucrărilor lui Lavoisier își face repede loc. 

În anul 1794, cînd capul lui Lavoisier a căzut sub ghilotină, opera lui cucerise 
spiritele chimiștilor. Tehnica chimică experimentală desăvîrșită de el și 
principiul determinării exacte ca bază a cercetării chimice a pătruns în 
toate laboratoarele de chimie. 

Redemonstrată de Lavoisier, legea conservării masei deveni baza oricărei 
cercetări experimentale. 

Ideea de element chimic, în accepţia modernă a cuvîntului, își făcuse intra- 
rea triumfală pe arena chimiei. 

Teoria flogisticului nu se mai putea ține în picioare, deși bătrînul Priestley 
nu mai era în stare s-o părăsească. 

Antipodul flogisticului imaginar, oxigenul real, cules peste apă și mercur, 
și-a ocupat locul central între elementele reale o dată cu aceasta, reac- 
ţiile de oxidare și reducere căpătau o interpretare unică și conformă cu rea- 
litatea. 

pa metale și varuri, vitrioluri şi Ta element, oxid, acid, bază, sare. Sînt 
noțiuni cu care chimistul operează și astăzi. 
Iar legile cantitative ale chimiei şi fizicii erau aplicabile — așa cum demon- 


strase Lavoisier — și substanțelor organice și reacţiilor care stau la baza 


respirației și a vieții organismelor, 

„Geniul sistematic al lui Lavoisier a focalizat luminile din retortă peste mate- ` 
rialul faptic adunat de predecesori și contemporani, dînd contururi clare și 
nete ideilor fundamentale. = d 
Începutul veacului al XIX-lea va vedea constituite un sistem și o metodă 

| de cercetare a fenomenelor chimice ; va vedea constituită știința transformă- 




















XIII. Fundamentarea electrochimiei 





„Noi nu vom despărţi utilul de artă şi 
Ştiinţă, ci îl vom ridica pe aceeaşi treaptă 
cu ele“. 





B.S. IACOBI 


L anul 1800, Banks, preşedintele Societăţii regale din Londra, primește 
o scrisoare de la italianul Alessandro Volta (1745—1827), profesor de fizică 
la Universitatea din Pavia. Scrisoarea cuprindea o descriere detaliată a 
unei invenții, pila galvanică, și a unei serii de experiențe efectuate cu această 
pilă. Volta îi cere lui Banks să publice descrierea invenţiei în publicaţia 
societății regale. Ca de obicei, preşedintele societății regale arată scrisoarea 
celor mai interesați în problemă. Conţinutul ei este repede cunoscut de 
chimiștii cercetători ai Londrei. Doi dintre ei, Anthony Carlisle și William 
Nicholson, își construiesc în același an o pilă şi fac o serie de experiențe 
fără pretenţii prea mari. Publică o singură comunicare despre experiențele 
lor cu pila: descompunerea apei cu 
ajutorul curentului galvanic. Cei doi 
chimiști arată că dacă firele conducă- 
toare de la extremităţile pilei lui Volta 
sînt cufundate în apă, fără să se atingă, 
atunci la cele două capete libere ale 
celor doi conductori apar bule de gaz. 
Alte descoperiri mari n-au mai făcut 
cei doi chimiști. Numele lui Nicholson 
îl mai întîlnim pe coperta unui dicțio- 
nar de chimie publicat în anul 1808, 
carte care s-a bucurat, la vremea ei, 
de un mare succes în Anglia. 

Cu unsprezece ani înainte de Carlisle 
şi Nicholson, doi chimiști olandezi, 
Paets Troostwijk și Deimann, comuni- 
caseră observația lor în legătură cu 
acţiunea electricității asupra apei. Ei 
vorbeau despre descompunerea apei în 
„aer arzător“ (hidrogen) și „aer vital“ 
(oxigen). Fără o sursă comodă de cu- 
rent, cum era pila lui Volta, expe- 

riența descompunerii apei era greu de realizat. Poate de aceea a trecut 
neobservată comunicarea celor doi olandezi. 

Ciudat este că Volta, inventatorul pilei și a seriei de pile (alcătuită din ron- 
dele de cupru și zinc, despărțite prin rondele de pislă umezită cu apă aci- 
dulată cu vitriol), n-a observat fenomenul descompunerii electrice a apei. 
Pentru Volta, fenomenele chimice, care însoțeau apariția curentului, erau 
nişte fenomene accesorii, parazitare, al căror efect el încerca să-l reducă 
pe toate căile pentru a pune în evidență numai fenomenul electric. Așa cum 
îl stinghereau oxizii care se depuneau pe rondelele de metal, îl enervaseră, 
probabil, aceste bule de gaz, pe care nu se poate să nu le fi observat; era 
aproape exclus ca în cursul experiențelor lui Volta cele două capete ale 
firelor de legătură să nu fi atins o picătură mai mare de apă. 

În anul 1800 și următorii, şi-au construit pile Volta cei mai mari chimiști 
şi fizicieni ai Europei. La Stockholm, la Paris, la Moscova se făceau în fața 
studenților tot felul de experiențe cu pila lui Volta. Acest instrument deve- 
nea mai răspîndit decit celebra butelie de Leyda. 

La Petrograd, cercetarea științifică originală, ale cărei baze le pusese Lomo- 
nosov, devenise o puternică tradiție. În anii invenției pilei, la Academia 
Medico-Chirurgicală preda chimia V. V. Petrov. 


NN, Petrov (1761-1834) 


s-a născut în orașul Oborani din gubernia Kursk. Tatăl său, preot, a încercat 
să-l împingă spre cariera preoțească. Petrov, atras de disciplinele pozitive, 
nu termină seminarul teologic și ajunge curînd profesor de fizică la Barnaul. 
În anul 1792 este numit la Academia Medico-Chirurgicală din Petersburg, 
unde, după patru ani, ocupă postul de profesor de fizică. 

Strălucitele lui lucrări în domeniul electricității îi aduc în 1810 cooptarea 
ca membru al Societății fizico-matematice din Erlangen. În 1815 devine 
membru al Academiei de Științe din Petersburg. 

În anul 1802, Petrov construiește în laboratorul său o pilă uriașă de 4 200 
de rondele de cupru și zinc. Era cea mai puternică sursă de curent din vre- 
mea aceea. Cu ajutorul acestei baterii, Petrov izbutește să realizeze pentru 
prima oară în lume arcul electric. Savantul rus publică chiar în anul 1803 
lucrarea: Știri despre experiențele lui Galvani și Volta, în care descrie și pro- 
priile sale experiențe, pe care le continuă ani de-a rîndul. 

El reface experiențele de descompunere a apei, separă hidrogenul și oxigenul, 
observă că diferite substanțe colorate își schimbă culoarea sub acțiunea curen- 
tului electric; în sfîrșit, pune în evidență faptul că apa din jurul firului 
legat la polul negativ al bateriei prezintă reacția alcalină, pe cînd apa din 
jurul polului pozitiv are reacție acidă. 

Informațiile despre experiențele cu bateria galvanică stîrneau imaginația 
chimiștilor din lumea întreagă. Ideea că acest instrument nou deschide ori- 
zonturi nebănuite în cunoașterea și transformarea substanțelor își făcea loc 
pretutindeni. Mai ales capacitatea curentului de a descompune substanțele 
era în atenția chimiștilor. 











Humphry Davy (1778-1829) 





Humphry Davy a fost fiul unui sculptor. Copilăria și-a trăit-o fără vreo 
supraveghere deosebită din partea părinților. Tatăl lui Davy 2 murit cînd 
Humphry avea 14 ani. Erau 5 copii, iar mijloacele materiale ale familiei, 
mult prea modeste. 

Davy era pasionat pentru poezie și pescuit, dar la vîrsta de 17 ani înțelege 
că trebuie să pună umărul la rezolvarea greutăților în care se zbătea mama 
sa. Intră ca ucenic la un chirurg. Citește pe nerăsuflate lucrări de etică, 
geografie, medicină și chirurgie, chimie, logică, fizică, matematică, meca- 
nică, istorie și retorică. Învață cu îndîrjire limbi străine, 

În 1798 îi cad în mînă două cărți, care au asupra lui o influență hotăritoare: 
Eléments de chimie de Lavoisier şi Dictionary of Chemistry de Nicholson. 
Cu acest prilej își descoperă Davy vocaţia. Prietenia pe care a legat-o în 
același an cu Gr. Watt, fiul inventatorului James Watt, contribuie la coti- 
tura ce s-a produs în viața lui Davy. 

Cartea lui Lavoisier și dicționarul lui Nicholson orientează preocupările lui 
Davy spre experiențe de chimie. Drept instrumente, el folosește niște tuburi 
de sticlă cumpărate la un negustor de barometre, tuburi de lulele vechi și 
lămpi de spirt. Folosește coșul bucătăriei pentru prepararea gazelor. 
După o serie de experiențe, îi scrie lui Thomas Beddoes, medic din Clifton, 
comunicîndu-i o ipoteză originală asupra luminii și căldurii. Beddoes pu- 
blică lucrările lui Davy și-l angajează 
curînd la „Institutul pneumatic“ din 
Bristol, pe care medicul îl înființase 
cu gîndul folosirii gazelor în tratamen- 
tul bolilor. Davy avea drept misiune 
studiul efectelor fiziologice ale gazelor. 
La 12 aprilie 1799, el face o experiență 
îndrăzneață pe propriul său corp: res- 
piră protoxid de azot pur. Acest gaz, des- 
coperit de Priestley, era considerat „ires- 
pirabil“ de autoritățile științifice ale 
vremii. Davy voia să știe mai mult. 
Prima experiență îi dă prilejul să scrie: 
„după 30 de secunde, am simțit ca un 
fel de ușoară apăsare a tuturor muşchi- 
lor, însoțită de o senzaţie foarte plă- 
cută. Toate lucrurile din jurul meu se 
clătinau și auzul îmi devenise mai sen- 
sibil. După ultimele inspirări, aceste 
senzații deveniră mai puternice, și sfîr- 
șiră prin a se schimba într-o neînfrînată 
pornire spre mișcări; desigur, mișcările 
mele erau dezordonate şi violente“. 








> 
Humphry Davy 





O nouă experiență, în prezența unui medic, prilejuieşte o descriere pasio- 
nantă a senzațiilor produse de gazul ilariant. Încearcă apoi asupra sa efectul 
altor gaze: azot, hidrogen, gaz de iluminat, oxid de carbon. 

Cștigă celebritate mondială, dar sănătatea lui se resimte puternic. 
Înființînd la Londra „Royal Institute“, Rumford îi oferă lui Davy postul 
vacant de profesor de chimie. 

În anul 1800, tînărul, elegantul Humphry Davy avea 22 de ani și era profe- 
sor la Royal Institute. Îi erau deschise toate căile succesului. Colegii și 
prietenii lui, feciori de bani gata, fii de fabricanți și politicieni, o duceau 
dintr-o petrecere în alta. Ei îl solicitau pe Davy, îi căutau societatea, îl 
voiau printre ei pentru că era arătos, spiritual, plin de vervă, pentru că știa 
să vorbească cu o extraordinară ușurință despre cele mai complicate teme 
ştiinţifice. Expunerile lui erau pasionante ca niște povești de aventuri. 
Dar Davy nu se simțea mulțumit printre acești tineri zgomotoși, amatori 
de senzațional. Comunicarea lui Volta veni ca ceva așteptat,! presimțit, 
ca făgăduiala unor cuceriri. Citise și recitise de sute de ori scrisoarea. Cînd 
află că Alessandro Volta va ține — ca invitat al consulului Napoleon Bona- 
parte — în una din zilele lui septembrie a aceluiași an, 1800, o conferință 
în fața Academiei Franceze de Științe, Davy nu-și mai găsi liniștea pînă 
cînd nu obţinu o recomandare din partea lui Rumford (căsătorit cu văduva 
lui Lavoisier) către profesorul Alexandre César Charles, de la Paris, care 
putea să-i facă rost de o invitație la conferință. Și plecă la Paris. 

Volta avea 55 de ani. Lucra cu o baterie alcătuită din 32 de discuri de argint 
și 32 de discuri de zinc. Era uluitor. Vorbea și experimenta. Trecea în re- 
vistă celebrele experiențe ale lui Galvani cu broaștele, experiențele cu 
butelia de Leyda, și în sfîrșit propriile sale experiențe cu bateria de pile. 
Davy era fascinat. Volta nu pomenea nimic despre chimie, dar Davy se 
gîndea la substanțele folosite pentru generarea curentului electric, la me- 
tale, la săruri. Curentul electric și chimia... Asociaţia era imediată. Pila 
era sediul unor reacții chimice, iar Volta nu știa asta. 








Pila lui Volta 
































Întors la Londra, Davy își construiește o baterie. El strînge tot ce se comu- 
nică în domeniul electricității galvanice. 

În 1802 mai lucrează la problema sărurilor de argint sensibile la lumină, 
obţinînd imagini optice la microscopul solar, cu ajutorul unei hirtii îmbi- 
pate în clorură de argint. 

În 1803 el face prima experiență originală cu pila galvanică, făcînd să acțio- 
neze curentul asupra unei soluții de sulfat de potasiu. Analizînd soluțiile din 
jurul polilor, observă că la polul pozitiv apare acid sulfuric, iar la cel negativ 
hidroxid de potasiu. 

În timp ce Davy lucra la Londra, Berzelius și Hissinger efectuau la Stock- 
holm alte experiențe de descompunere. Lucrind cu o soluție de clorură de 
sodiu, ei obțin la polul negativ hidroxid de sodiu. Toate aceste experiențe 
erau comentate în laboratoarele de chimie ale marilor capitale. Și printre 
toate problemele ridicate de experiențele galvanice, se discuta mai ales un 
fenomen ce părea inexplicabil. La cei doi poli ai bateriei apăreau acidul 
și baza, chiar dacă se lucra cu apă simplă, distilată. De unde proveneau 
acidul și baza inexistente în apa luată în experiență? Tot felul de de- 
ducții fanteziste se brodează În jurul acestei constatări experimentale. 
Davy pornește la rezolvarea acestei chestiuni de la convingerea. că. totul 
se datorește impurităților din apa distilată. Purifică, deci, apa prin disti- 
lări repetate. Fenomenul însă continuă să apară, deși în proporții mult 
reduse. Pentru a rezolva definitiv problema, Davy face electroliza în vase 
de aur, socotind — ca și Lavoisier — că sticla se dizolvă în apă. De astă 
dată acidul și baza nu mai apar la cei doi poli. Ipoteza lui Davy devenea 
adevăr experimental. Nu apa este descompusă, ci soluția de săruri, de acizi, 
de baze, preexistente în apa insuficient purificată. 

Lucrările lui Davy au atras atenția oamenilor de știință. „Institutul regal“ 
la care lucra Davy (spre deosebire de „Societatea regală“) era o organizație 
particulară, ai cărei membri plăteau cotizații în schimbul cărora Ii se pre- 
dau lecţii sub forma unor conferințe de popularizare a științei. În labora- 
torul acestei asociaţii științifice își face Davy cele mai interesante experi- 
ențe de electrochimie. 

Era în 1807. Davy era deplin stăpin pe tehnica experimentală. Își propuse 
deci o sarcină pe măsura posibilităților lui: să descompună potasa și soda; 
să dovedească experimental că aceste substanțe sînt combinații și — dacă 
ar fi fost cu putință — să descopere metalul care se ascundea în aceste baze 
puternice. 

Ideea care-l conducea pe Davy era, teoretic, întemeiată. Fuseseră adunate 
unele dovezi experimentale în legătură cu proprietățile de corp compus ale 
sodei și potasei caustice. Ca substanțe puternic alcaline ce erau, soda și 
potasa nu puteau fi decît compuși ai metalelor. Instrumentul ales pentru 
descompunere, pila galvanică, se dovedise în atitea împrejurări capabil să 
realizeze punerea în libertate a elementelor substanțelor compuse. Rămînea 
să se evite posibilitatea refacerii corpului compus, după desfacerea lui în 
elemente. Pentru aceasta trebuia evitată reacţia în soluție. Pe de altă parte 
trebuia asigurată circulația curentului prin potasa caustică. Davy dă o solu- 
ție de o magistrală simplitate acestei probleme contradictorii. 

Potasa solidă nu este conducătoare de curent. Aceasta pentru că particulele 
din cristal nu se pot mișca din poziţiile lor. Dar într-un lichid, particulele 
se mișcă. Fluiditatea trebuie să îngăduie curentului să circule o dată cu par- 

ticulele. Deci să topim potasa. Davy hotărăște să încălzească potasa supusă 
acțiunii curentului electric. 

Ajuns la aceste concluzii bazate pe toate experiențele nereușite de pînă 
atunci, Davy face, în laboratorul lui, toate pregătirile necesare. Asam- 
blează o baterie de pile galvanice din 200 de perechi de discuri, cu aria de 
aproximativ 25 cm: fiecare (în unitățile noastre). Încearcă atent curentul, 
refăcînd obișnuitele experiențe de descompunere a apei. Apoi fixează un 
bloc ușor de potasă între două plăcuțe de aur. Plăcuțele de aur erau sudate 
cu firele conducătoare venind de la cele două extremități — polul pozitiv și 
negativ — ale pilei. Încălzește înainte de a face legătura cu polul pozitiv. 
Potasa solidă începe să se topească. Face legătura. La polul pozitiv încep să 
se degaje bule de gaz, care puteau fi ușor identificate ca oxigen. Iar la polul 
negativ, apar pe suprafața potasei topite niște globule strălucitoare, ar- 
gintii. Picături de metal... 

Era în octombrie 1807. Davy are sub ochi un element metalic care n-a fost 
obținut niciodată pînă atunci. Descoperitorul cercetează cu înfrigurare în- 
sușirile acestui metal ciudat. 

El reface experiențele sale în fața auditorilor de la „Institutul regal“. Entu- 
ziasmul este unanim în lumea oamenilor de știință și a amatorilor de con- 
ferințe științifice. 

Tată cum se descriu însușirile potasiului (metalul descoperit de Davy) într-o 
carte sobră, științifică, apărută la cîțiva ani după descoperirea lui Davy: 
„+. metal minunat a cărui cunoaștere a fost relevată lumii de sir H. Davy...“ 
„Potasiul se bucură de proprietăți cu totul extraordinare. El este mai ușor 
decît apa. La temperaturi obișnuite este solid, moale și poate fi ușor frămîn- 
tat între degete, La 65° centigrade, el se topește... Proaspăt tăiat, culoarea 
sa este de un alb strălucitor, ca al argintului, dar își pierde repede strălu- 
cirea la aer. Ca să-l păstrezi nealterat, trebuie să-l închizi în mici fiole și 
să-l acoperi cu ulei de țiței foarte pur. Este conducător de electricitate ca și 
metalele ordinare. Dacă-l arunci peste apă, el se agită violent, plutind 
mereu și arzînd cu o flacără frumoasă de un roșu viu, amestecat cu violet... 
Potasiul acționează foarte prompt cu toate corpurile fluide care conțin apă 
sau mult oxigen, sau clor și față de forțele sale generale de combinaţie chi- 
mică, — spune ilustrul autor al descoperirii sale —, el poate fi comparat 
cu alcatestul sau dizolvantul universal, imaginat de alchimiști.. “1, 

Se simte, în descrierea proprietăților, fiorul abia stăpînit al unei emoții 
estetice. 

Îndată după potasa caustică, Davy atacă soda caustică. El obține al doilea 
metal alcalin, sodiul, cu însușiri foarte apropiate de cele ale potasiului. 
La un an după potasiu și sodiu, apar comunicările lui Davy despre separarea, 
calciului, bariului, stronțiului, magneziului și borului. Metalele alcalino- 
pămîntoase și pămîntoase intră pe scena chimiei. Seria elementelor cunoscute 
se îmbogățește. Concepţia de metal capătă noi dimensiuni. Pila electrică se 
dovedește un instrument de uriașă importanță. 

O concepție nouă — despre legăturile chimice — își face apariția. Legăturile 
între elemente care — după cum arată experiența — se pot desface pe cale 
electrică, nu pot fi decît legături electrice. Această concluzie a fost trasă 
de Berzelius. 


1 Andrew Ure, Dictionnaire de Chimie, vol. IV, Paris, 1824, p- 212. 




















Se constituie astfel electrochimia, ca teorie şi ca disciplină științifică. 

Cu noul instrument experimental, Davy trece la rezolvarea unor probleme 
rămase nelămurite încă de pe vremea lui Lavoisier. 

Care este compoziția reală a acidului muriatic? Davy descompune acidul 
clorhidric și obține gazul verde (pe care-l numește clor) și hidrogen. Ideea 
că clorul este un compus oxigenat apare neîntemeiată. Patru ani de experiențe 
îl conduc la concluzia că are de-a face cu un element. În anul 1812, la Edin- 
burg, în fața unui număr de chimiști englezi, Davy face o strălucită demon- 
strație experimentală. El combină acidul clorhidric cu substanțe fără oxigen 
și arată că în nici unul din aceste cazuri nu obţine apă. Oxigenul nu este în 
clor. Nici o experiență nu poate pune în evidență existența oxigenului în 
clor. Deci clorul este un element. Dar în tratatul lui Lavoisier scrie negru pe 
alb că toți acizii sînt corpuri oxigenate. Doar de aici i-a venit st numele 
oxigenului, acest unic element capabil să acidifice. Cum să lupți cu această 
autoritate consolidată? E greu să te îndoiești că acidul muriatic conține 
oxigen. E greu să îndrăzneşti în zona în care se întinde umbra autorității 
lui Lavoisier. 

Întemeiat pe experiență, Davy îndrăznește. Clorul este un corp simplu. 
Există și acizi fără oxigen. Ba, mai mult, caracteristic pentru acid nu este 
oxigenul, ci hidrogenul din molecula sa. Aceste cîteva propoziții răstoarnă 
principii, certitudini, obișnuințe. 

Caracterul evident al experiențelor, combativitatea și talentul de expunere 
l-au ajutat pe Davy să promoveze aceste idei noi. 

După sodiu, potasiu, calciu, stronțiu, bariu, magneziu și bor, Davy încearcă 
descompunerea argilei. În englezește, pămîntul argilos se numește alumină. 
Davy, sigur că aici trebuie să se descopere un metal nou, îl și botează. Îi 
spune aluminiu. Dar separarea electrolitică a aluminiului nu-i va izbuti. 


Descoperirea unui om: Michael Faraday (1791-1867) 


Davy a mai descoperit multe alte lucruri în chimie. A pus în evidență pro- 
prietățile excepționale ale iodurii! de argint, mai sensibilă decît clorura, la 
lumina soarelui, a analizat solurile agricole subliniind importanța sărurilor 
minerale în creșterea plantelor, a descoperit procesul denitrificării din solul 
vegetal, a creat lampa de siguranță a minerilor. Dar cea mai interesantă 
descoperire a lui Davy este un om: Michael Faraday. 








1 Todul a fost descoperit de Bernard Curtois, în anul 1811, la Paris. Curtois era 
fabricant de sodă. Ël folosea leşia mumă obținută din cenușa unei alge marine, 
„Varec“. Asa se fabrica soda înaintea descoperirii procedeului Leblanc (1791) și 
mulţi ani după aceea. Curtois nu căuta iod. Pe masa, lui de lucru se găsea un balon 
cu cenușă de alge marine peste care turnase alcool. În altă sticlă se găsea o soluție 
verde de calaican (sulfat de fier și aluminiu). Se povestește că un cotoi speriat ar 
fi sărit pe masă şi cele două flacoane au căzut pe podea. Spărgîndu-se flacoanele, 
cele două soluții s-au amestecat dînd vapori violeți de iod, 

2 Davy a demonstrat că în solul vegetal se produce azot liber, prin descompunerea 
substanțelor organice şi că salpetrul (azotatul de sodiu) se produce în sol pe seama 
amoniacului din pămînt şi a oxigenului din aer (1814). 

Michael Faraday 

< 

În primăvara lui 1813, la vîrsta de 35 
de ani, Davy descoperă pe acest ucenic 
legător de cărți, fiu de potcovar, în 
vîrstă de 22 de ani. 

Surprins trebuie să fi fost profesorul 
Davy citind caietul de însemnări al lui 
Faraday. Un tînăr autodidact dovedea 
prin însemnările luate la cursurile de 
popularizare a chimiei, ținute de săr- 
bătoritul autor al electrochimiei, înțe- 
legerea profundă a fenomenelor expuse. 
Scrisoarea către Davy, care însoțea 
caietul de însemnări al lui Faraday, 
și prin care acesta cerea să lucreze ca 
laborant, mărturisea pasiunea pentru 
cercetarea științifică. Profesorul primise 
multe scrisori de la admiratori, dar în 
cuvintele simple ale lui Faraday intui 
pe omul gata să se dăruiască fără 
condiții muncii de creaţie, Pasiunea, 
acestui fiu de muncitor pentru știință nu 
era un fenomen izolat în primele decenii ale veacului al XIX-lea în Anglia. 
Revoluția industrială, care începuse în ultimele decenii ale veacului al 
XVIII-lea — şi care se caracteriza prin dezvoltarea puternică a industriei 
mașiniste și îndeosebi a industriei grele — constituia un adevărat „mediu de 
cultură“, pentru cercetători și inventatori. Necesitatea perfecționării mașini- 
lor-unelte și a surselor de energie corespunzătoare stîrnea talente și forțe, 
mobiliza potențialul de gîndire şi acțiune al maselor populare. 

James Watt, Henry Maudsley!, John Wilkinson, Richard Trevithick? sînt 
doar cîteva nume din șirul inventatorilor care au contribuit la revoluțio- 
narea bazei tehnice a industriei. 

Muncind într-o legătorie de cărți, Faraday citea pe nerăsuflate lucrări de 
mecanică, astronomie, fizică și chimie. Întîlnirea cu Davy a fost evenimentul 
care a determinat orientarea acestui vlăstar al unei epoci de căutări și pre- 
faceri în știință și tehnică. Această întîlnire l-a smuls pe Faraday destinului 
multor tineri talentați și stăruitori, ale căror vise și năzuințe erau zdrobite 
de societatea capitalistă. 

Faraday începe prin a fi om de serviciu, şi devine apoi, rînd pe rînd labo- 
rantul, secretarul și asistentul lui Davy. 

În toamna anului 1813, la jumătate de an după angajare, Faraday îşi însoţeşte 
profesorul într-o călătorie prin Franţa și Italia. Timidul asistent, privit cu 
ochi răi de cicălitoarea și extravaganta soţie a lui Davy, vine în contact cu 
lumea oamenilor de știință. Se întilnește la Paris cu profesorul Charles, cu 


1 Inventator al păpușii mobile pentru strung și realizator al altor perfecționări 
tehnice, în primele decenii ale secolului al XIX-lea. 
2 Inventator al primei locomotive cu abur, pe şine, din Anglia. 


























Ampere, cu Arago. Vizitează laboratoarele de chimie din Paris și Roma. 
Este martorul unor discuții pasionante despre chimie și electricitate. Ascultă, 
vede, citește. Este timid și stîngaci în conversa ie, dar în laborator, sau ală- 
turi de maestrul său la conferințele publice, mîinile lui meștere fac minuni. 
Aparatele de laborator, bateriile, reactivii sînt așezate în cea mai potrivită, 
ordine pentru efectuarea experienței. Cuvîntul profesorului abia se termină — 
și ceea ce enunţă acest cuvînt se și realizează sub mîinile acestui laborant, 
care trăia cu toate fibrele ființei sale fiecare moment al experienței. 
Curînd, Davy înţelege tot mai definitiv că o dată cu Faraday a descoperit o 
forță nouă pentru cercetarea chimică. El mărturisește adesea că Faraday îl 
depășește prin răbdare, prin sistematica observației. Mărturisește invidia și 
admiraţia pentru acest elev neobișnuit, care făcea într-o lună progrese pe 
care altul le face în ani, şi care după primele luni de activitate în laborator 
ştia să spună lucruri de care erai obligat să ţii seama. Davy nu se mai 
poate despărți de Faraday. 

Încă din anul 1820, cînd Davy fusese ales președinte al lui Royal Society, 
profesorul, abia trecut de 41 de ani, se simțea un om consumat. Faraday 
trebuia să lucreze pentru el și după el. 

Creaţia științifică a lui Faraday nu poate fi redusă la experiențele sale legate 
de raportul dintre substanță și curentul electric. Descoperitor al inducției 
electromagnetice, întemeietor al electromagnetismului, Faraday a lăsat o 
impresionantă moștenire fizicii și tehnicii. Aci vom aminti doar că orice 
motor electric care pune în mișcare vreun mecanism al industriei moderne are 
înscrise în construcția sa legile descoperite de Faraday; că studiul undelor 
electromagnetice, care a revoluționat tehnica transmiterii informațiilor abia 
în veacul nostru, își are începuturile în opera lui Faraday. În paginile acestei 
cărţi, este însă locul să se amintească doar experiențele lui de chimie 
și rezultatele lor. 

Avea 30 de ani (1821) cînd și-a comunicat prima lucrare experimentală (în 
domeniul magnetismului) și 66 de ani (1857) cînd și-a încheiat ultima lucrare 
originală de chimie, care a fost și ultimul său aport la dezvoltarea științei. 
Cînd, în 1833, pornea să cerceteze experimental, din punct de vedere can- 
titativ, efectul chimic al curentului electric, Faraday era la capătul unui șir 
de rezultate originale. Realizase principiul aparatelor electromagnetice și 
magnetoelectrice (1821), lichefiase împreună cu Davy bioxidul de carbon 
(1823) prin simplă creștere a presiunii gazului și apoi amoniacul’, dărîmase 
dogma gazelor „permanente“ lichefiind clorul la temperatură joasă și presiune 
corespunzătoare, descoperise benzenul și butilena? (1825) în produșii de disti- 





1 Experienţa de lichefiere a amoniacului este genială prin simplitatea şi forța, ei 
demonstrativă. Se trece peste clorură de argint un amestec de amoniac uscat; clorura 
de argint absoarbe astfel în cantități mari amoniacul. Produsul rezultat este introdus 
într-o ramură a unui tub de sticlă îndoit ca un V. Se închide tubul la flacără. Încăl- 
zind ramura cu clorură de argint, se degajă amoniacul absorbit, care, sub propria 
lui presiune, se lichefiază în a doua ramură a tubului, introdusă într-un pahar cu 
gheaţă cu sare. 

3 În cărţile de chimie din prima jumătate a secolului al XIX-lea, ea poartă numele 
de bicarbură de hidrogen a lui Faraday şi i se atribuie formula C,Hą, în locul celei 
corecte Ge, 

lare ai unor substanțe organice, studiase flacăra! și realizase flăcări luminoase 
cu amestecuri speciale de gaze (1826), descoperise și studiase fenomenul su- 
pratopirii sulfului (1827), descoperise inducția electrică („voltaică“) și mag- 
netică (1831) și apoi inducția magnetismului pământesc (1832). Lumea oa- 
menilor de știință conferise tacit titlul de cel mai bun experimentator acestui. 
om, care avea să refuze titlurile de noblețe oferite de monarhi. 


Legile electrolizei 


Cînd porni să efectueze experiențele cantitative asupra efectului chimic al 
curentului, Faraday urmărea o idee generală. El îşi punea următoarea pro- 
blemă: pot fi descoperite deosebiri calitative ale electricității, deosebiri de 
natură, care depind de originea electricității, sau nu există decit electrici- 
tate negativă și pozitivă, independent de modul cum este generată? Cu alte 
cuvinte, există în cazul electricităţii diferențe calitative sau numai canti- 
tatea deosebește un curent de alt curent? 

Problemă profundă, idee genială care presupunea sute de experiențe organi- - 
zate, după un plan bine condus. Trebuia să producă, în primul rînd, electri- 
citate prin toate mijloacele cunoscute. În al doilea rînd trebuiau măsurate 
efectele curenților obținuți și comparate aceste efecte. Faraday produce curent 
electric prin mijloacele existente: pila și curentul de inducție. Constată că 
electricitatea în mişcare, indiferent de sursa ei, produce aceleaşi efecte. Trage 
concluzia clară că nu putem vorbi despre diferențe calitative între doi curenți 
continui produși pe căi diferite. Singura deosebire care se poate face între 
diferiți curenți continui este diferența de intensitate?. Este de aşteptat deci 
ca efectele curentului electric să fie proporționale cu intensitatea lor. Cu cît 
este mai puternic curentul, cu atît mai puternic este efectul. Aceasta este 
ideea pe care Faraday vrea s-o pună în evidență, trecînd la refacerea experie; 
țelor lui Davy cu instrumente de măsurat; aparate inventate de el însuși 
pentru măsurarea intensității, balanțe pentru măsurarea masei corpurilor 
rezultate prin descompunerea electrolitică. 

Descompune săruri de argint, de cupru, de staniu. Măsoară intensitatea 
curentului şi timpul de trecere a curentului, produsul valorilor acestor două 
mărimi (intensitate și timp) fiind definit drept cantitate de electricitate, 
pentru care unitatea de măsură este coulombul (amper X secundă). Măsoară 
masa metalului depus la catod. Pe baza tuturor acestor măsurări, Faraday 
ajunge la două concluzii care reprezintă generalizarea tuturor rezultatelor 
măsurărilor. 














1 Lecţiile lui Faraday despre flacără, strînse în Istoria unei candele, sînt un adevărat 
poem, model strălucit de conferințe de popularizare a ştiinţei, În paginile acestei 
pasionante istorii vorbeşte experimentatorul, profesorul îndrăgostit de subiectul 
predat, omul care a cunoscut setea celor ținuți departe de sursele culturii și care 
se simte dator să devină dascălul celor din mijlocul cărora s-a ridicat, 

2 Deosebirile de tensiune nu intervin în acest raționament, deoarece nu era vorba 
de caracterizarea puterii. De altfel problema tensiunii, rezistenței, puterii, apare 
mai tirziu. 

Prima concluzie: În toate cazurile descompunerii unei substanțe cu aju- 
torul electricității, masa corpului obtinut prin electroliză este direct pro- 
Borțională cu cantitatea de electricitate care a străbătut soluția, indiferent 
de electricitatea folosită. Dacă un coulomb de electricitate face să se de- 
pună la catod n grame de argint, m grame de staniu, p grame de cupru, 
atunci 2 coulombi vor determina depunerea a 2n grame de argint, 2m grame 
de staniu, 2p grame de cupru; 3 coulombi vor depune 3n grame de ar- 
gint, 3m grame de staniu, 3p grame de cupru. Şi aşa mai departe. Această 
concluzie formează prima lege a lui Faraday. Ea apare atît de evidentă... 
Înainte de a fi fost dovedită experimental, ea nu era însă decit o probabili- 
tate și înainte de lucrările lui Faraday nu existau nici mijloacele de a 
pune în evidență cantitatea de electricitate, necum să se stabilească acest 
raport cantitativ dintre electricitate şi substanță. 

A doua concluzie a lui Faraday este mult mai puţin „de la sine înțeleasă“, 
Faraday stabilește că aceeași cantitate de electricitate (96 540 de coulombi):, 
care eliberează un gram de hidrogen din apă acidulată, eliberează 8 grame 
de oxigen, 35,5 grame de clor din clorură de sodiu, 107,9 grame de argint 
din azotat de argint, 63,5 grame de cupru din sulfatul cupros. Așadar, din 
punctul de vedere al acțiunii de descompunere a curentului electric, avem 
o echivalență între masele de substanțe. Un gram de hidrogen este echivalent 
cu 8 grame de oxigen, cu 35,5 grame clor etc. Aceste numere: 1,8, 35,5, 
107,9... caracteristice fiecărui element sînt numite de Faraday echivalenți 
chimici. Surprinzător era faptul că aceste numere se suprapuneau, practic, 
peste masele atomice ale elementelor cunoscute pe atunci sau erau jumătate 
sau o treime din aceste mase. 

Ele reprezentau, de fapt: masa atomică împărțită la valența elementului, 
adică tocmai echivalenții-gram ai substanţelor respective. 

Masa de substanță depusă electrolitic de un curent electric se arată a fi pro- 
porțională cu acești echivalenți chimici. O cantitate de electricitate de 2 fa- 
raday (un faraday a fost numele dat ulterior cantității de 96 540 coulombi) 
va depune 2 echivalenți-gram din orice substanță; 3 faraday vor depune 
3 echivalenți-gram și așa mai departe. 

A doua lege punea în evidență influența electrolitului, cea dintii, influența 
curentului. 

Luate la un loc, cele două legi s-ar putea exprima astfel: Masa de substanță 
depusă electrolitic este proporțională cu cantitatea de electricitate și cu echi- 
valentul-gram al substanţei. 

Pe baza legilor sale, Faraday a putut stabili niște caracteristici esențiale 
pentru întreaga cercetare și industrie electrochimică. A numit echivalent 
electrochimic cantitatea de substanță depusă electrolitic de 1 coulomb. 
Fiecare element își are propriul său echivalent electrochimic (hidrogenul: 
0,01044 mg/coulomb; argintul: 1,118 mg/coulomb etc.) 

A doua lege a electrolizei împingea cu forța evidenţei spre concluzia că fie- 
cărui atom îi este asociată o anumită cantitate de electricitate. Bazele 
experimentale ale unei teorii electrochimice cantitative erau astfel puse. 


1 96 540 coulombi se obțin prin trecerea unui curent de aprox. 26,8 amperi timp 
de o oră: 26,8 A x 3600 s ~ 96 540. 

Faraday experimentînd. După cartea lui 
Faraday Istoria unei candele 

< 

Echivalenții electrochimici stabiliți de Fara- 
day au stirnit discuţii aprinse între chimiști, 
Berzelius punea la îndoială — cu argumente 
raționale — legea lui Faraday’. Alți chimiști 
subliniau nepotrivirile între echivalenții elec- 
trochimici și numerele proporționale deduse 
din legile; lui Gay-Lussac. Dar toate experien- 
Tele ulterioare au dovedit valabilitatea legii. Mai tîrziu cînd s-au elaborat 
teoria valenţei și teoria conducerii curentului prin electroliți, divergențele 
puse în evidență de chimiști, în timpul lui Faraday, și-au găsit explica- 
țiile și semnificațiile. 

Legile electrolizei descoperite de Faraday sînt un exemplu tipic de progres 
al cunoașterii prin generalizarea datelor experienți 
Ideea, instrumentul, măsurarea, sinteza rezultatelor: legea. 

Toate experiențele lui Faraday sînt gindite în vederea descoperirii raportu- 
rilor cantitative. Autodidactul Faraday nu folosea limbajul relațiilor mate- 
matice, dar totul era atît de riguros, formulările erau atît de fără echivoc, 
de parcă exprimau în cuvinte relații matematice. Ceea ce spunea Maxwell 
— în prefața la tratatul său de electricitate și magnetism (1873) — despre 
lucrările de fizică ale lui Faraday se potrivește și pentru cele de chimie: 
„Pe măsură ce adînceam studiul lui Faraday — scrie Maxwell — îmi dădeam 
seama că metoda sa de înțelegere a fenomenelor avea un caracter matematic, 
deși nu ne este oferită în veșmintele formulelor matematice îndeobște 
cunoscute“, S 

Faraday își încheia, în 1834, lucrările experimentale. Dar pentru a definitiva, 
lucrările, el stabilește o nomenclatură proprie electrochimiei, care este și 
astăzi utilizată. În acest an inventează termenii: electroliză, electrolit, 
electrozi, anod, catod, ion, anion, cation. 

Începînd cu anul 1835, el trece la celebrele lucrări experimentale și teoretice 
care fundamentează electromagnetismul. Së S 
Cu modestie, Faraday obișnuia să spună: „Davy a fost un geniu, eu sînt un 
talent. Cel mai mare talent vine în urma celui mai mic geniu“. Prin geniu 
el înțelegea pe creator, pe deschizătorul de drumuri noi; prin talent, pe 
omul lucrărilor sistematice, care dezvoltă opera geniului. Prin lucrările sale 
asupra electromagnetismului, care au umplut tot restul vieții sale active, 
Faraday descrie căi noi în cercetare. Se știe ce rol uriaș pentru dezvoltarea 
fizicii a avut fundamentarea electromagnetismului. Este însă demn de sub- 
liniat că unul din fenomenele descoperite de Faraday în anul 1851, în cadrul 
lucrărilor sale asupra magnetismului, și anume paramagnetismul oxige- 














1 Legile lui Faraday erau în aparentă contradicție cu teoria electrochimică dezvol- 
tată de Berzelius, care considera că afinitatea chimică este expresia legăturii elec- 
trice în moleculă. Or, pentru diferite combinații, afinitățile diferite ar fi trebuit 
să se manifeste prin travalii de descompunere diferite, Considerînd că travaliul 
(lucrul mecanic) ar fi proporțional cu cantitatea de electricitate, Berzelius susținea 
cu tărie că această cantitate de electricitate trebuie să difere de la combinație la 
combinaţie, Desfacerea sodiului de clor, de pildă, ar fi trebuit să ceară altă cantitate 
de electricitate decit desfacerea sodiului din orice altă combinație. 




















nului! este astăzi folosit ca principiu de măsurare a concentraţiei oxigenului 
în amestecuri gazoase. Aparatele paramagnetice de măsurat concentrația 
oxigenului sînt utilizate pentru conducerea arderii combustibililor în marile 
instalații industriale, precum şi în uzinele în care se produce oxigen, ca 
instrument de determinare a purității oxigenului gazos. 

Tar ultima lucrare pe care o comunică Faraday (în anul 1857) este o lucrare 
experimentală de chimie. El obține, prin reducerea cu fosfor galben a unei 
soluții foarte diluate de clorură de aur, un lichid roșu-rubin, care este un 
hidrosol de aur, 


Electrochimie aplicată, B, S, Iakobi (1801-1874) 


În anii în care, în Anglia, Faraday elabora legile electrolizei, în Rusia, 
Iakobi lucra la aplicaţiile practice ale curentului electric. 

Takobi s-a născut cu 10 ani după Faraday. A studiat la Göttingen arhitectura 
și a devenit, în 1837, profesor de arhitectură urbană, dar a lucrat cu pasiune 
la problemele inepuizabile ridicate de pila galvanică. 

Îl urmărea înfăptuirea unei idei îndrăznețe: un motor acționat cu ajutorul 
curentului electric. El izbutește să proiecteze, în 1834, un electromotor 
acționat de o baterie compusă din 320 de elemente zinc-cupru. Este prima 
încercare din lume de a transforma energia electrică în energie mecanică. 
Fără să părăsească nici o clipă gîndul utilizării electromotorului său, Iakobi 
lucrează 4 ani la perfecționarea lui. 

„Comisia însărcinată cu aplicarea forței electromagnetice și a mașinilor 
după metoda profesorului Iakobi“, numită de Academia de Științe din 
Petersburg, dădu un referat favorabil în iulie 1837. În luna septembrie 
a aceluiași an, locuitorii Petrogradului, strînși pe cheiurile și podurile 
Nevei, avură un spectacol extraordinar. O corabie lungă de 8 metri şi lată de 
2,6 metri, fără pînze și fără lopeți, cu 12 oameni la bord, înainta pe Neva, 
împotriva curentului, fără zgomot, fără să scoată abur sau fum. 

Pentru perfecționarea motorului său, Iakobi a cercetat atent fenomenele 
ce se produc în elementele generatoare de curent. 

În același an (1836) cu englezul John Frederick Daniell (1790—1845), inven- 
tatorul pilei care-i poartă numele, Iakobi observă că pe electrodul negativ 
al pilei se depune un strat fin și continuu de cupru metalic. Daniell consem- 
nează, în treacăt, observaţiile. Iakobi atacă experimental problema. Pentru 
aceasta, cufundă într-un vas cu soluție de sulfat de cupru două bare de 
metal: una de cupru, legată printr-un fir conductor de polul pozitiv al pilei 
(anodul) și alta legată de catodul pilei generatoare de curent. Observă siste- 
matic depunerea cuprului de la anodul băii pe catod. Posibilitatea îndepăr- 
tării ușoare a stratului de cupru de pe catod și faptul că suprafața. cuprului 
depus reproducea exact neregularitățile catodului rețin atenția cercetă- 
torului. 


1 Proprietatea oxigenului gazos de a fi atras către zona de intensitate maximă a 
unui cîmp magnetic neomogen. 


10 — Lumini în retortă 

El studiază cantitativ fenomenul depunerii. Măsoară concentrația sulfatului 
de cupru înainte și după experiență. Concentrația rămîne, practic, constantă. 
În schimb, anodul de cupru pierde în greutate. Așadar, se produce un trans- 
port de material de pe anod pe catod, prin intermediul electrolitului. Pe 
măsură ce soluția de sulfat de cupru depune metalul, ea se reimbogăţeşte 
cu metal pe seama anodului de cupru din baia electrolitică. Cîntărind cato- 
dul și anodul înainte și după experiență, el constată că pe catod se depune 
tot atîta cupru cît pierde anodul. 
Iakobi schimbă condițiile experienței. O baie cu soluție de azotat de argint, 
în care introduce o bară de argint și una de cupru, formează vasul de elec- 
troliză. Bara de cupru este legată la polul negativ (catodul) al unei pile 
SE de curent ; bara de argint, la polul pozitiv (anodul) al aceleiași 
pile. 
Argintul se depune, de astă, dată, pe cupru. Aceeași reducere a masei anodu- 
lui (de astă dată, de argint), aceeași depunere la catod (de astă dată argint 
pe cupru). Ideea aplicației acestui fenomen de transport fin a metalului, cu 
ajutorul curentului, devine irezistibilă. 
Este oare nevoie să se folosească drept catod un metal? Singura condiție era, 
desigur, ca obiectul de la catod să fie bun conducător de electricitate. Un 
strat de grafit era suficient. Cercetătorul folosește drept catod un corp oare- 
Ga acoperit cu un strat de pulbere de grafit. Fenomenul depunerii se repro- 
uce. 
Aplicația capătă contur definitiv în mintea experimentatorului, El aplică 
medalii și monede de metal pe ceară înmuiată la căldură și obține, astfel, 
tiparul în ceară al medaliilor și monedelor. Acoperă tiparele de ceară cu un 
strat fin de pulbere de gráfit. Atîrnă modelul astfel pregătit — drept catod— 
în baia de sulfat de cupru. Anodul este o bară de cupru. Metalul se acoperă 
cu un strat de cupru fin, care urmează fiecare detaliu al monezii sau meda- 
liei. 
Așa s-a descoperit galvanoplastia, care este în fond o metodă de reproducere 
în metal a unei forme, cu ajutorul curentului electric. 
Comunicîndu-și invenția, Iakobi însoțește scrisoarea adresată lui S.S. Uvarov, 
președintele academiei, cu o gravură electrolitică în cupru a numelui său. 
Jakobi trimite mostre de reproduceri galvanoplastice la Paris, la Londra. 
Faraday își declară deschis, într-o scrisoare de răspuns, admirația pentru rea- 
lizarea lui Iakobi. Arago comunică Academiei din Paris descoperirea, recu- 
noscînd, fără rezerve, prioritatea savantului rus. 
Galvanoplastia era un început. Sute de experimentatori din toate țările 
lumii au dezvoltat această aplicație a curentului electric: depunerea de 
metal prin transport electric. Acoperirea metalelor cu strat fin de nichel, 
de crom, de cobalt, de argint, de aur, va deveni o ramură practică a electro- 
chimiei sub numele de galvanostegie sau acoperire galvanică. Nu există 
astăzi uzină mai mare care să nu-și aibă atelierul ei de nichelare sau cro- 
mare galvanică. 
Experiențele lui Iakobi au pus la dispoziția tehnicii mondiale un instrument 
de protecție a metalelor împotriva coroziunii și un mijloc de înfrumusețare 
a pieselor de aparate. 
Concomitent cu descoperirea “legilor ei, electrochimia devenea un procedeu 
industrial. 





XIV. Triumful atomisticii, Relaţii cantitative 

L deceniile premergătoare și în anii în care pila lui Volta deschidea căile 
E «electrochimiei, o serie de cercetători foloseau străvechiul și veşnic noul 
instrument al chimiștilor, balanța, pentru stabilirea relațiilor cantitative 
între substanțele intrate și rezultate din reacțiile chimice. Se cîntăreau 
acizii, bazele şi sărurile înaintea dizolvării lor în apă; se cintăreau apoi 
precipitatele obținute din reacții. Analiza gravimetrică era la ordinea 
dë zilei. 


J. B. Richter (1762-1807) 


Richter n-a fost profesor de chimie, ca mai toți contemporanii lui, cercetă- 
tori în domeniul acestei științe. Era un chimist practician. Faptul de obser- 
vaţie de la care a pornit Richter. era de maximă simplitate; soluția obținută 
prin amestecarea a două soluții de săruri diferite rămîne neutră ca fiecare 
din cele două soluții înainte de amestecare. El ia, de pildă, o soluție de 
azotat de barită! și de sulfat de potasă. Se formează un precipitat de sulfat 
d de barită (sulfat de bariu) și rămîne în soluție azotat de potasă (de pota- 
` siu). Soluţia nu schimbă culoarea hirtiei de turnesol; ca şi înaintea reacției 
— ea este neutră. Calitatea soluției nu s-a schimbat; ea n-a devenit nici 
acidă, nici bazică. O simplă constatare calitativă, care trecea neobservată. 
Părea firesc şi de la sine înțeles că amestecînd două soluții neutre să obţii 
o soluție la fel de neutră. 

Din această constatare calitativă, Richter trage concluzia că în schimbul de 
substanţe intervenit în această reacție, acidul azotic se găsește în sarea 
azotat de potasă, în cantitatea necesară, (nici mai mult, nici mai puțin) 
pentru a neutraliza potasa din sulfatul de potasiu. Dacă ar fi altfel, dacă 
masa de acid care neutralizează barita n-ar fi echivalentă cu aceea nece- 
5 sară pentru a neutraliza potasa, atunci prin reacția de dublă descompunere 
de" (prin care barita ia locul potasei) s-ar produce un exces fie de acid, fie de 





1 Pe vremea lui Richter, sărurile erau considerate drept substanțe compuse din 
acid şi bază; de aici numele de azotat de barită (barită fiind baza), în loc de azotat 
de bariu, cum am spune astăzi; la fel azotat de potasă, în loc de azotat de potasiu. 
De altfel bariul și potasiul nici nu erau cunoscute ca elemente, 14 

bază, care ar putea fi uşor pus în evidență cu hîrtie sensibilă la acid saw 
bază. Într-adevăr, să ne închipuim că barita ar cere mai mult acid pentru 
neutralizarea ei decît potasa. Aceasta ar însemna că barita ar consuma tot 
acidul din sulfatul de potasă pentru a se precipita parțial și deoarece această 
cantitate nu i-ar ajunge, soluția ar avea un exces de barită neprecipitată, 
rămasă ca azotat de barită ; în schimb potasa, fără acid, ar alcaliniza soluția. 
Aşadar, experiența conducea la ideea unei echivalențe ponderale. Dacă luăm, 
să zicem, 1 000 de părți în greutate dintr-un acid și încercăm să-l neutralizăm 
cu diferite baze, vom avea nevoie de, să zicem, 500 de părți în greutate 
dintr-o bază oarecare A, 700 de părți în greutate dintr-o altă bază B, 1 200 
părți în greutate dintr-o altă bază C, și așa mai departe, Numerele 500, 700, 
1 200 sînt echivalente între ele și echivalente cu primul număr 1 000, din 
punctul de vedere al capacităţii de neutralizare. O concluzie strict cantita- 
tivă dedusă dintr-o constatare calitativă. Calitatea are un corespondent 
cantitativ. 

Richter folosește matematica la exprimarea rezultatelor experimentale. El 
scrie șiruri de numere care exprimă cantitățile de diferite baze necesare 
pentru a neutraliza o aceeași cantitate — luată ca unitate — a unui anumit 
acid de referință. Apoi face același lucru pornind de la o bază de referință, 
Numeşte șirurile de numere astfel obținute: șir al maselor, șir al neutralității 

Entuziasmat de propriile-i rezultate, el trage însă concluzii false, generali- 
zînd prea grăbit. Susține astfel că numerele care reprezintă cantitățile de 
bază ce saturează un acid dat variază în progresie aritmetică, iar cantitățile 
de acizi care saturează o bază dată variază în progresie geometrică. Această 
concluzie bazată pe unele determinări incorecte a fost una dintre cauzele 
pentru care lucrările lui Richter nu inspirau încredere. 

Concluziile lui aritmetice (1792) nu aveau nici suportul teoretic pe care avea. 
să-l aducă introducerea și generalizarea noțiunii de atom. De aceea, chiar 
concluziile cantitative juste și esențiale ale acestui chimist au fost multă 
vreme trecute cu vederea, ca și cele asemănătoare ale predecesorului său 
Karl Friederich Wenzel (1740—1793) din Friberg. 

Richter era convins de însemnătatea descoperirii lui și de necesitatea funda- 
mentării experimentale și matematice a legilor chimice. În această pri- 
vință el îl urmează strict pe Lomonosov. Măsurarea atentă a maselor de sub- 
stanțe intrate în reacție și însemnarea riguroasă a rezultatelor el le numeşte 
„arta măsurării elementelor chimice“, botezîndu-le cu numele grecesc de 
stoichiometrie, nume folosit și astăzi. 

Dar pe vremea cînd Richter, rămas încă pe vechile poziții flogistice, își 
publica lucrările, lumea chimiștilor asculta glasul lui Lavoisier. Marile 
probleme experimentale și teoretice ridicate de Lavoisier aruncau un cerc de 
lumină prea puternic pentru ca în umbra din jurul acestui cerc să nu se 
piardă semnificația unor experiențe și idei chiar esențiale, ca acelea ale lui 
Richter. 


1 Înaintea lui Wenzel s-au ocupat de problema sărurilor Rouelle și Baumé, care au 
încercat să le clasifice și să le caracterizeze, fără însă a efectua determinări canti- 
tative. Wenzel a studiat pentru prima oară, pe bază de experiențe cantitative, reac- 
ţiile de dublă descompunere a sărurilor, demonstrînd că pentru a satura o cantitate 
dată dintr-o bază oarecare sînt necesare diferite cantităţi de diferiți acizi, dar care 
trebuie luate totdeauna în aceeași proporție. El n-a stabilit însă numeric raporturile 
între cantitățile (în greutate) de acizi şi baze care se saturează între ele. Richter 
a fost acela care a stabilit aceste numere, fundind astfel legea echivalenți. 








“O controversă de şapte ani. 
Proust (1755-1826) şi Berthollet (1748-1822) 


J. Proust își începe activitatea, experimentală la Madrid, în anul 1787, la 
virsta de 22 de ani, punînd în evidență faptul că apa de mare conține argint. 
Se anunţă astfel ca un om al determinărilor precise. 
În 1798 Proust demonstrează experimental existența unui „suboxid“ de 
«cupru, pe lîngă oxidul cupric (CuO) negru, cunoscut din vechime. El pre- 
pară acest suboxid oxidul cupros: Cu,0) care conține jumătate din cantitatea 
de oxigen corespunzătoare oxidului, tratînd clorura de cupru (preparată 
tot de el din clorură de zinc și săruri de cupru) prin încălzire cu potasă. 
Faptul că oxidul cupric conține, pentru aceeași cantitate de cupru, o canti- 
tate dublă de oxigen față de oxidul cupros, îi reţine atenția. Se cunoșteau și 
pentru azot mai mulți oxizi. Se cunoșteau mai multe sulfuri ale mercurului. 
Combinarea a două elemente se poate oare face în orice proporție cantitativă? 
Această întrebare impusă de materialul experimental devine problema cen- 
trală a cercetărilor chimistului de la Madrid. 
Cu cele mai fine mijloace ale timpului, Proust analizează compoziţia corpilor 
cunoscuți pe vremea lui. Stabileşte astfel, în 1801, compoziţia cinabrului, 
combinaţie de sulf cu mercur. 
Nenumăratele analize pe care le face îl conduc la ideea proporţiilor strict 
definite în care se combină elementele pentru a da una și aceeași substanță 
compusă. Sprijinindu-se pe materialul experimental adunat, Proust dă pen- 
tru prima dată o expresie clară constatării că toate substanțele chimice din 
natură sau create în laborator se carac- 
terizează prin proporțiile neschimbă- 
toare ale maselor elementelor compo- 
nente. El ridică la rangul de lege a 
naturii proporţiile definite în care se 
„combină elementele. 
Așadar, o anumită substanță cu însușiri 
definite (densitate, punct de topire, de 
fierbere etc., însușiri care se pot exprima 
și ele prin valori numerice) se caracte- 
rizează printr-un raport cantitativ 
determinat, întotdeauna același, între 
elementele componente. 
Din nou calitatea determinată de can- 
titate. 
Legea ponderală exprimată de Proust, 
legea proporțiilor definite, este însă 
contestată de Berthoilet. 
Claude Berthollet neagă existența com- 
pușilor de compoziție constantă. 
"Claude Berthollet fusese cel mai apro- 
piat colaborator al lui Lavoisier. Ber- 
> 
Claude Berthollet 





thollet era un experimentator pasionat şi, în același timp, un subtil teoreti- 
clan. 

Între altele, a elaborat o metodă de albire cu clor, care s-a introdus rapid în 
albitoriile de bumbac din Anglia. 

Berthollet a fost acela care a dovedit, pe cale experimentală, prin analize 
impecabile, că hidrogenul sulfurat și acidul prusic (cianhidric) nu conțin 
oxigen. Acizi fără oxigen. Aceste fapte contraveneau ideii fundamentale a 
teoriei lui Lavoisier. Berthollet nu poate evita faptele, dar le consemnează 
doar ca o excepție la legea lui Lavoisier. 

Un om ca Berthollet nu putea, evident, să nege pur și simplu faptele experi- 


dat, se stabilește un echilibru. De condiţiile acestui echilibru, depinde com- 
poziția substanței rezultate, care nu este deci definită, ci variabilă. 

Ca exemplu tipic de reacție care se poate petrece și într-un sens și în altul, 
Berthollet alege reacția dintre var (hidroxid de calciu) şi carbonat de potasiu. 





ardem zincul; dar la calcinarea plumbului metalul devine întîi cenușiu, apoi 
încetul cu încetul galben și, în sfîrşit, roșu, fără să avem nici o indicație că 
s-ar fi format un oxid de compoziție constantă. 

Nu era ușor să clintești autoritatea unui Berthollet. Nu era simplu nici să-i 
răstorni argumentele. Dar este vorba tocmai de oxizi. Acolo Proust se află 
la largul lui. El a studiat suboxizii şi oxizii, a analizat sute de combinații ale 
metalelor și metaloizilor cu oxigenul. Ceea ce este valabil în cazul cuprului 
este valabil și în cazul fierului, al plumbului, al oricărui alt metal. Nu este 
vorba despre o variație continuă a proporției de oxigen, ci de substanțe dife- 
rite, de oxizi diferiți. Unul are mai mult oxigen, altul mai puțin, dar în ori- 
care oxid separat, luat în parte, proporția dintre cantitatea de oxigen și de 
metal este constantă. 

După 7 ani de controverse, legea pusă în evidență de Proust iese învingătoare. 
În fața faptelor experimentale, concluziile teoretice hazardate sînt spulberate. 
Ideea preconcepută este respinsă de fapte. 

Cînd vorbim de „idee preconcepută“ nu ne referim la esența concepției 
lui Berthollet. Ea era justă în fond. Într-adevăr, apariția unei substanțe 
dintr-o reacție este rezultatul unui moment de echilibru și este exclus ca 











substanța obținută să nu fie întovărășită şi de alți produși de reacție. Mai mult 
chiar; este teoretic adevărat că nu obținem niciodată o substanță absolut 
pură, așa cum nu putem obține vidul absolut. Nici cu metodele moderne 
de separație și purificare — prin care puritatea substanței este împinsă 
pînă la 1 atom de substanță străină la 1 000 000 de atomi de substanță 
purificată, prin care puritatea chimică a depășit puritatea spectrală 
(impuritățile devin nedecelabile spectroscopic), iar cea spectrală de cea ato- 
mică (impuritățile devin nedecelabile prin spectrometrul de masă) — nu 
putem obține substanțe absolut pure. Înseamnă oare aceasta că se poate nega 
realitatea existenței substanțelor cu proporție definită a elementelor compo- 
nente? 

Berthollet greșea aici, absolutizind relativitatea purității substanțelor. 
Or, chimiștii preparau pentru nevoile industriei şi mai ales ale laboratorului 
săruri practic pure, în care — cu mijloacele epocii lor — nu se mai puteau 
descoperi urme de corp străin. Ei preparau oxizi practic puri, aicizi practic 
puri, substanțe cu proprietăți practic identice, cu același punct de topire, 
cu același punct de fierbere, cu aceeași densitate, în limita erorilor experi- 
mentale. 

Cu legea proporţiilor definite se întronează o nouă certitudine chimică. Un 
nou instrument al cunoașterii substanțelor este cucerit. Abia acum substanța 
chimică, specia chimică, capătă definirea ei clară. Substanța compusă, com- 
binaţia chimică, se delimitează de amestec. Și ambele, de soluție. 


Dalton (1766-1344) şi „noul. sistem al filozofiei 
chimice“ 


Era fiul unui țesător „la domiciliu“ din Westmorland. Autodidact, ajuns 
profesor de școală elementară, Dalton se ocupă, în orele de răgaz, cu fizica 
şi cu matematica. Prea mult nu poate face în condiţiile existenţei lui sărăcă- 
cioase de învățător englez. Înclinația lui spre cercetarea fenomenelor naturale 
se vădeşte însă chiar în aceste condiţii. Suferind de un defect al vederii de- 
scris vag de cîțiva cercetători înaintea lui, el cercetează cu minuțiozitate 
propriul său defect: incapacitatea de a distinge unele culori (în special con- 
fundarea verdelui cu roșul). Dalton se observă ca pe un obiect exterior de 
cercetare. Consemnează senzațiile, experimentînd cu diferite culori preparate 
în mod special. Descrierea lui Dalton este un model clasic de observație. 
De la numele lui a rămas și numele acestei boli: daltonism. 

Obţinînd o catedră la Manchester, el începe o serie de experiențe cu gazele. 
Era o problemă a zilei. Descoperă rînd pe rînd legea presiunilor parțiale în 
amestecuri de gaze (1802), legea absorbțiilor parțiale (1803), legea tensiuni- 
lor de vapori (1804). 

Cînd John Dalton exprima (1807), cu toată siguranța, legea proporțiilor 
multiple, el se baza pe un material experimental bogat, strîns de o întreagă 
generaţie de chimişti, care i-a urmat lui Lavoisier. 

John Dalton 

Legea proporțiilor multiple găsea te- 
renul pregătit de lucrările lui Richter 
și Proust, de determinările experimen- 
tale ale lui William Hyde Wollaston. 
O expresie simplă a legii proporțiilor 
multiple ar fi următoarea: 

Dacă două corpuri A și B pot da mai 
multe combinații între ele, atunci 
există un raport simplu între diferitele 
mase ale unuia dintre elemente, care 
se combină cu o masă fixă din cel 
de-al doilea element. Dacă, de pildă, m 
grame din corpul A dau o combinație 
cu n grame din corpul B, într-o a 
doua combinație aceleași m grame din 
corpul A se vor combina cu 2 n grame 
din corpul B, în a treia combinație 
diferită cu 3 n grame din corpul B etc, 
Astfel proporția lui B devine de două 
ori, de trei ori mai mare în diferitele 
combinaţii posibile între A și B, 
Între schițele, notele și fragmentele din 
lucrarea lui Engels, Dialectica naturii, 
se găsesc cîteva note privitoare la chimie. În una dintre ele, Engels arată 
cum unele metode vechi și practice, bune pentru o ramură a științei, pot 
deveni piedici în calea înțelegerii lucrurilor, atunci cînd sînt trecute în alte 
ramuri ale științei. El dă ca exemplu folosirea calculului în procente aplicat 
în chimie, calcul care a mascat multă vreme înțelegerea proporțiilor în care se 
combină elementele între ele. 

Într-adevăr, pînă la Dalton s-a folosit în chimie metoda exprimării în pro- 
cente a compoziției corpurilor. Se spunea, de pildă: oxidul de carbon conține 
43% carbon și 57% oxigen, iar bioxidul de carbon 27% carbon și 73% oxigen. 
Comparînd între ele cifrele acestea, nu aflăm mare lucru. Putem spune doar că 
prima combinație este mai săracă în oxigen decît a doua. 

Dar să încercăm să exprimăm același lucru altfel, și anume, să vedem cîte 
părți (în greutate) de oxigen avem pentru o parte de carbon, în cea dintii 
și în cea de-a doua combinație, 


| pizico-chimist englez ale cărui lucrări originale au fost comunicate între anii 
1798 şi 1828. A descoperit paladiul (1803) şi rodiul (1804); EZE 
tatea, legii proporțiilor definite prin experienţe simple și intuitive. pentru cazul 
sărurilor acide şi neutre (bicarbonatul şi carbonatul de sodinj. A ie pentr dome- 
niul electricităţii şi opticii, al metalurgiei platinii; a elaborat una D, primele 
tabele de mase atomice după apariţia teoriei atomice a lui Dalton. ţii 1828, a ela- 
borat un procedeu de obținere a lingourilor de platină (dizolvarea fragmentelor de 
Platină în apă regală, precipitarea cu clorură dé aur, aducerea la incandescență a 
Precipitatului presat şi topirea prin ciocănire la cald), folosit multă veme oo pro- 
cedeu industrial. 














„Atomii“ lui Dalton 
1. hidrogen 
2. gaz nitros 
3. acid carbonic 
4! locul ocupat de atomii de azot 
faţă de: 
5. locul ocupat de atomii de hidrogen 





Făcînd socoteala, aflăm că la o parte 
carbon avem 4/3 părți oxigen în 
prima combinație și 8/3 părți oxigen 
în a doua combinaţie. De astă dată 
apare evident faptul că în a doua 
combinație avem pentru o anumită 
cantitate de carbon de2ori mai mult 
oxigen decît în prima combinație. 
Înlocuirea metodei de exprimare 
a compoziției substanțelor în pro- 
cente prin metoda exprimării com- 
poziției în părți în greutate, a fost 
prima mișcare prin care Dalton 
ridica vălul care ascundea privirilor 
chimiștilor legea proporțiilor mul- 
tiple. Prin aceasta, s-a putut vedea 
că în diferite combinații pe care 
le pot da două corpuri simple, creș- 
terea proporției în care se găsește 
unul dintre corpuri față de celă- 
lalt nu este oarecare, ci este o creș- 











tere de la simplu la dublu, la triplu 
și așa mai departe. 

Dalton n-a făcut decit o singură experiență pentru demonstrarea legii propor- 
ţiilor multiple: analiza comparativă a gazului de baltă (combinație a carbo- 
nului cu hidrogenul: metanul) și a gazului olefinic (altă combinaţie a carbo- 
nului cu hidrogenul). Ela arătat că la aceeași masă de hidrogen, a doua com- 
binaţie conține de două ori mai mult carbon. 

Analizele lui Dalton, ca și ale predecesorilor lui, erau afectate de erori destul 
de mari, dar forța de pătrundere a legii proporțiilor multiple se datorește 
faptului că ea a fost reluată în cartea Noul sistem al filozofiei chimice (1808) 
și fundamentată pe ipoteza atomică. 

Pe baza acestei ipoteze, pe care Galilei o introducea în tratarea problemelor 
generale ale mecanicii, iar Newton o amintea în legătură cu proprietățile 
generale ale substanțelor, a prevăzut Lomonosov, cu 60 de ani înaintea lui 
Dalton, descoperirea legii proporțiilor multiple. Atomul este indivizibil. 
Atomii aceluiași element sînt egali între ei, au aceeași masă și dacă un atom 
din corpul A se combină cu unul, doi sau trei atomi de corpi B, proporția 
de B nu poate crește decît de două ori, de trei ori și așa mai departe. Nu 
poate fi vorba despre combinarea cu un atom și jumătate sau cu un atom și 
trei sferturi. 

O asemenea prezentare a problemei combinațiilor avea o deosebită forță 
intuitivă. Experienţa era chemată să confirme sau să infirme ipoteza. Dacă 
într-adevăr legea proporțiilor multiple se verifica experimental în cazurile 

= 1 g hidrogen Simbolurile şi formulele 
LEET lui Dalton 
< 
= F d ser : 
SE particulare, se verifica și 
= "e oxigen ipoteza care stătea la baza 
LEO ei. Ori, legea se ver: 


Dacă atomii sînt indivizi- 
E bili, deci nu se pot uni 
= 167 g mercur decît ca elemente întregi, 
atunci constanța raportului 


EE dintre numărul de atomi ai 

7 unei molecule (corpusculi, 
Ape în expresia. lui Lomonosov) 
= amoniac trebuie să se manifeste și 

f combinaţii macroscopic prin constanța 
E binare i P dintre părțile 
= etilenă componente ale unei com- 

binații. „Un corp combi- 


= oxid de carbon 
nat — spune Lomonosov — 

Da Een este acela care-i alcătuit din 
OO = suboxid de azot | combinaţii două sau mai multe ele- 
SIE EE mente diferite, unite astfel 


între ele încît fiecare corpus- 
È S eg cul al său se află în același 
OBO = acid acetic cuaternară Taport față de părțile ele- 
mentelor din care este alcă- 
tuit, ca și întregul corp combinat față de diferitele elemente întregi“. Găsim 
expusă, în aceste rînduri, baza rațională a legii proporțiilor multiple. 
Dalton exprimă riguros, aritmetic, legea proporțiilor multiple. O demon- 
strează printr-o experiență și o fundamentează pe toate experiențele ante- 
rioare. O interpretează în lumina ipotezei atomice. Trage din această ipoteză 
concluzii care se supuneau verificărilor experimentale. De-abia acum, ipo- 
teza începea să devină teorie. Fizicienii și chimiștii începeau să „simtă“ 
existența atomilor, 
Ipoteza atomistă îi conducea pe chimiști la ideea maselor atomice caracteris- 
tice pentru fiecare element. Rămînea să se aleagă un element de referință 
şi să se atribuie atomilor acestui element o cifră de masă, în raport cu care 
să se stabilească masele oricărui alt atom. 
S-a luat ca element de referință hidrogenul, atribuindu-i-se masa atomică 1; 
s-a luat de către alţii oxigenul, căruia i s-a atribuit masa atomică 10.În 
sfîrșit, alții au luat tot oxigenul ca element de referință, atribuindu-i însă 
masa atomică 1. Dalton și contemporanii săi nu distingeau molecula de atom. 
Ei vorbeau de atomi de hidrogen, dar și de atomi de hidrogen sulfurat sau 
de acid fosforos. În această privință ei rămîneau în urma lui Lomonosov, 
care deosebește particulele elementelor de cele ale corpurilor compuse. 
Erorile în stabilirea maselor atomice şi această confuzie între particulele de 
substanțe simple și de combinații se văd din tabelul de mai jos, reprodus 
(numai primele 14 substanțe) după dicționarul de chimie al lui Andrew Ure!. 

1 Andrew Ure, op. cit., p. 537. 








Tabel 


prezentînd greutățile! atomilor tuturor substanțelor cercetate cu grijă pînă 
în ziua de astăzi 


(Greutatea atomu-[Greutatea atomu- 
lui de hidrogen | lui de oxigen 





Hidrogen 1 0,125 
Carbon 6 0,750 
Bor 7 0,875 
Oxigen 8 1,000 
Siliciu 8 1,000 
Hidrogen carbonat 

(metan — N.A.) 8 1,000 
Aluminiu 9 1,125 
Apă 9 1,125 
Litiu 10 1,250 
Magneziu 12 1,500 
Fosfor 12 1,500 
Hidrogen fosforat 13 1,625 
Azot 14 1,750 


Dacă ar fi stăpînit ideea de moleculă çi ar fi ştiut că moleculele gazelor 
oxigen, hidrogen etc. sînt formate din cîte 2 atomi, ei ar fi dat oxigenului 
(față de hidrogen = 1) greutatea atomică 16 și nu 8; la fel în cazul apei ei 
nu i-ar fi dat greutatea 9 (oxigen = 8 și hidrogen = 1), ci 18 (oxigen = 16 
şi 2 hidrogen = 2). 

Erorile în stabilirea maselor atomice nu schimbau însă fondul lucrurilor. 
Chimiștii câștigau încrederea în propriile lor metode. Ei cîntăreau, la urma 
urmelor, atomii... 

Ni astăzi nu s-a închis problema determinării tot mai precise a masei ato- 
milor. 

Este interesant de subliniat faptul că Dalton se întreba dacă atomii acele- 
iaşi substanțe sînt toți de aceeași mărime și greutate și răspundea afirmativ 
la această întrebare. Altminteri — susținea el — am putea obține probe de 
sulf pur care să se deosebească de alte probe de sulf pur. La fel cu alte elemente. 
Metodele fizice actuale ne îngăduie să separăm atomii de diferite mase, 
din același corp simplu; este vorba de izotopi. 

Atomii de deuteriu sînt de două ori mai grei decît atomii de hidrogen cu 
masă 1. Ei sînt totuși atomi de hidrogen. Existenţa izotopilor este generală. 
Metodele din timpul lui Dalton nu permiteau însă asemenea separări. Masele 
atomice obținute de chimiști erau mase statistic-medii. 





1 Greutatea atomică (amomnuii eec, poids atomique, Atomgewicht, atomic weight). 
Este expresia, folosită pentru numărul care exprimă masa atomică relativă. Există 
o tendință de înlocuire a termenului greutate atomică prin termenul mai corect de 
masă atomică. O propunere în acest sens a fost făcută în cadrul lucrărilor I.S.0. 
(Organizația internațională de standarde) în care țara noastră este membră. 








Confirmarea experimentală a ipotezei atomice ridica chimia pe o treaptă 
nouă. Pînă la sfîrșitul secolului al XVIII-lea ea rămăsese în faza acumulării 
de material. Începutul secolului al XIX-lea marchează trecerea la marile 
generalizări teoretice ale datelor experimentale — prima mare victorie, 
obținută pe acest tărîm fiind triumful ipotezei atomice. În jurul teoriei 
atomice-moleculare se va înălța de-a lungul secolelor al XIX-lea și al XX-lea 
edificiul tot mai impunător al concepțiilor teoretice ale noii chimii. 
Astfel, ideile materialiste despre constituția atomică a substanței schițate 
pentru prima dată de vechii filozofi greci, deveneau un ghid al practicii de 
laborator. Nu mai era vorba însă nici de atomii lui Democrit și Epicur și 
nici măcar de aceia ai lui Galilei și Gassendi, lipsiţi de orice particularități 
calitative. Era vorba acum de atomi deosebiți calitativ ; fiecare element se 
caracterizează prin atomii săi, diferențiați deocamdată prin masa lor. Era 
un mare pas înainte față de concepțiile mecaniciste. Luminile proiectate de 
concepția atomistă peste materialul chimiei experimentale vor multiplica 
posibilitățile chimiștilor veacului al XIX-lea de a pătrunde în microcosmo- 
sul constituției substanțelor. 








XV. Descoperirea moleculei. Legile gazelor 


L anul 1804 se întorcea din călătoria sa în America Alexander Humboldt 
(1769—1859), marele naturalist și explorator german, care-și găsise în Paris 
o a doua patrie. Străbătuse America de Sud, apoi mările și insulele golfului 
Mexic, — timp de 5 ani. Cuferele sale de voiaj erau pline de mostre de mine- 
rale, de dosare cu observații geografice și meteorologice. 

La Paris el își propune următoarea problemă: este constantă compoziția 
aerului sau ea variază în diferite puncte de pe glob, la diferite latitudini și 
altitudini? Pentru rezolvarea acestei probleme, el se adresă lui Claude Louis 
Berthollet, fost colaborator al lui Lavoisier. 

Îi cerea lui Berthollet să-i recomande un chimist care ar putea să cerceteze 
cu competență toate metodele de analiză a aerului și să aleagă pe cea mai bună. 
Berthollet îl recomandă pe Gay-Lussac. Omul ales de decanul chimiștilor 
francezi avea 26 de ani. Savantul care a văzut crescînd două generații de 
chimiști nu putea să se înșele. Alexander Humboldt, pe atunci în vîrstă de 
36 de ani, acceptă propunerea lui Berthollet. 

Gay-Lussac pornește la treabă. Acest tînăr era un fizico-chimist format, 
care descoperise cu cîțiva ani înainte, în lucrarea sa de începător, o lege cu 
privire la variația volumului și presiunii gazelor cu temperatura. Era o 
lege tot atît de importantă ca aceea pe care o descoperise, la vremea sa, 
Boyle. Chimistul sceptic demonstrase că — indiferent de constituția gazelor 
— dacă două volume de gaze diferite se găsesc într-un raport dat (să zicem 
1/3) la o anumită presiune, atunci la orice altă presiune, la care am supune 
cele două gaze, volumele lor s-ar găsi în același raport. 

Gay-Lussac demonstrează experimental legea că — independent de compo- 
ziție — gaze diferite au aceeași creștere de volum (dacă presiunea se menține 
constantă) sau aceeași creştere în presiune (dacă volumul se menține constant) 
pentru o creștere de temperatură de un grad. 

Humboldt era un pasionat al marilor întinderi spaţiale și temporale. Îi plă- 
cea să analizeze fenomenele naturale în dezlănțuirea lor: furtuni, cutremure, 
avalanșe. Fosilele din săpături îl inspirau la reconstituirea unor gigantice 
tablouri de istorie naturală. Cercetarea într-un laborator închis, cu mirosuri 
neplăcute de reactivi, cu tuburi fragile de sticlă, nu putea fi pe placul 
acestui cercetător pe mari dimensiuni. Dar iată-l venind tot mai des în la- 
boratorul lui Lussac. Iată-l urmărind ca pe o aventură experiențele eudio- 
metrice asupra aerului. 

Gay-Lussac făcuse o primă operație de selecţie. Pe sute de probe din același 
aer, sigilat în tuburi de sticlă, el a făcut analize repetate prin metoda 
de absorbție cu sulfură alcalină, a lui Scheele, metoda cu mercurul (care 
prindea oxigenul sub formă de oxid de mercur), a lui Lavoisier, metoda 
cu fosforul (prin ardere), metoda cu eudiometrul, folosită pe vremea aceea 
mai ales de Alessandro Volta. Rezultatele analizelor făcute pe baza absorb- 
Dei oxigenului nu erau suficient de reproductibile. Abaterile de la un 
rezultat la altul erau prea mari, chiar dacă lua toate măsurile de precauție, 
chiar dacă lăsa mercurul timp de cîteva zile în contact cu oxigenul, 
pînă ce volumul rămînea mereu constant. Cu asemenea rezultate nu puteai 
ataca o problemă atît de delicată ca aceea a variațiilor probabile de 
compoziție ale aerului atmosferic. Chiar dacă asemenea abateri ar fi 
existat, ele ar fi fost mascate de erorile experienței. Și surse de erori erau 
multe. 

Gay-Lussac încearcă o metodă proprie, bazată pe consumul — prin oxi- 
dare — a oxigenului dintr-un volum determinat de aer și pe măsurarea volu- 
mului de gaz rămas. În loc de mercur, folosește o placă de cupru umezită. 
Cuprul se oxidează și consumă astfel, încetul cu încetul la temperatură 
obișnuită și mai repede prin încălzire — oxigenul. Dar nici propria lui 
metodă nu-l mulțumește. Cei doi cercetători se opresc pînă la urmă la me- 
toda eudiometrică, mai complicată, dar mai sigură. În această metodă, 
hidrogenul și oxigenul, în spațiu închis, se combină sub influența unui șir 
de scintei electrice. Introducînd în eudiometru ceva mai mult hidrogen decît 
volumul necesar pentru a se produce apă — din hidrogenul introdus și oxi- 
genul aerului luat în analiză — ei măsoară cu precizie maximă tempera- 
tura, după ce, evident, au măsurat cu aceeași precizie aerul luat în analiză 
şi volumul de hidrogen. Se produce explozia amestecului de hidrogen și 
aer; volumul se micșorează brusc, gazul hidrogen consumat, plus oxigenul 
gazos din aer dînd picături de apă, al căror volum este neapreciabil față de 
cel al gazelor care s-au combinat, Este ușor, în acest caz, să socotești cît 
oxigen este în aer, dacă ştii exact în ce proporție se combină oxigenul cu 
hidrogenul. 

Așadar, cunoașterea acestui raport devine problema numărul unu. Hum- 
boldt și Lussac prepară oxigen și hidrogen pur. Apoi introduc în eudio- 
metru — un eudiometru perfecționat special pentru aceste experiențe de 
Gay-Lussac, prin introducerea unei supape care evita pătrunderea aerului 
dizolvat în apă — hidrogen şi oxigen în diferite proporții. Pentru a fi 
siguri că tot hidrogenul este consumat, ei iau un exces de oxigen. Se opresc 
la 200 volume oxigen și 200 volume hidrogen. Produc scîntei şi observă 
reducerea volumului. Din cele 400 de volume luate în experiență, rămîn 
100 de volume de oxigen necombinat. Restul — adică 200 de volume de 
hidrogen și 100 de volume de oxigen — au dat apă, care umezește pereții 
tubului eudiometrului. Așadar, 200 de volume de hidrogen se combină cu 
100 de volume de oxigen. Raportul volumelor este 2/1. Repetînd de nenu- 
mărate ori această experiență, ei ajung mereu la același raport. Alţi cerce- 
tători găsiseră valori apropiate, dar se putea dovedi că ei au avut erori. 
Raportul exact este cel găsit de Humboldt și Lussac: 2 la 1. 

Calea către o analiză exactă a aerului de la diferite altitudini și longitudini 
era astfel deschisă. 














Joseph Gay-Lussac 
> 


Experiențele lui Gay-Lussac duc la 
următorul rezultat: 


În volume În greutate 


oxigen: 20,80% 23,90 părți 
azot: 79,20% 76,10 părți 


Aceste rezultate sînt confirmate ulte- 
rior, printre alții, de Dumas, Brunnes, 
Boussingault. 

Gay-Lussac urcă pe cele mai înalte 
culmi ale munților Franței; se ridică, 
împreună cu Biot, într-un aerostat pînă 
la înălțimea de peste 7 000 metri şi 
culege mostre de aer atmosferic pentru 
a da răspuns problemei ridicate de 
Humboldt. Rezultatele obținute duc la 
concluzia că aerul atmosferic are o 
compoziție constantă, independentă de 
altitudine și latitudine; independentă 
de longitudine. 

Experiențele vor fi duse mai departe 
de Le Roy, care constată că aerul de deasupra Mării Nordului conține 
ceva mai puțin oxigen decît aerul obișnuit şi pune acest fenomen pe 
seama solubilității mai mari în apă a oxigenului decit a azotului. 

Aerul va fi cercetat și de Regnault, de Saussure, de Boussingault, de Mont- 
morency, de Davy. Zeci de chimiști se întrec în determinarea exactă, cît 
mai exactă, a compoziţiei aerului. 

Concluziile lor sînt interesante. Unele se referă la conținutul bioxidului 
de carbon şi la variația acestui conținut în săli de teatru i în spaţii închise, 
în general. Altele se referă la existența în aceste spaţii închise, în care în- 
călzirea se făcea cu cărbune, a teribilului oxid, de carbon. Se identi- 
fică amoniacul, în cantități infime. Se; pune în evidență existența 
hidrogenului. 

Unii cercetători se ocupă de aerul din ateliere și fabrici. lată, de pildă, 
concluziile lui M. Leblanc (Cercetări asupra aerului viciat) reproduse de 
J. Pelouze și E. Fremy în cartea Tratat de chimie generală. „Condiţiile de 
existență a lucrătorilor într-un mare număr de ateliere şi fabrici ar furniza 
şi ele observaţii penibile. Cîte exemple triste de degenerescenţă fizică și 
morală nu s-ar putea cita, a căror cauză principală ține de condițiile funeste 
ale mediului în care lucrătorii sînt constrînși să trăiască în aceste împre- 
jurări "1. 


1J, Pelouze, E. Fremy, Tratat de chimie generală, vol. I, ed. a Ila, 
Pāris, 1854, p. 261. 

Gay-Lussac ajunge însă la concluzii cu totul neașteptate cu prilejul expe- 
riențelor efectuate pentru a da răspunsul la problema pusă de Humboldt. 
În primul rînd, cu prilejul combinării hidrogenului cu oxigenul sub acțiu- 
nea. scînteilor electrice, cei doi cercetători observă că nu în orice condiții 
de concentrație se realizează combustia integrală a hidrogenului. 

Dacă se iau 200 de volume de hidrogen şi 200 de volume de oxigen, com- 
bustia hidrogenului este completă, dar dacă se crește mereu proporția de 
oxigen, rămîne mereu un rest tot mai mare de hidrogen nears, astfel încât 
ajungîndu-se la proporţia 1 la 16 (100 volume hidrogen la 1 600 de volume 
oxigen) hidrogenul nu mai arde de loc (proporția de hidrogen ars, în acest 
caz, este 0%). 

Gay-Lussac și Humboldt comunică aceste rezultate neobișnuite. E ca și 
cum oxigenul ar îneca hidrogenul. Prea mult oxigen este tot atît de necon- 
venabil pentru combustie ca și prea puțin oxigen. Această concluzie experi- 
mentală va da mult de gîndit teoreticienilor. Care este mecanismul intim al 
aprinderii și arderii? Care este viteza combustiei? Ce raport este între această 
viteză și numărul moleculelor de oxigen făță de cele de hidrogen? Prilej 
de noi cercetări experimentale. 




















Gay-Lussac (1778-1850) şi legea volumelor 


Dar Gay-Lussac se oprește la unul din rezultatele cercetărilor care putea 
să treacă neobservat pentru alții: raportul exact (2 la 1) între volumul de 
hidrogen și cel de oxigen, care se combină pentru a da apă. Acest raport 
este prea simplu, prea întreg pentru a fi o întîmplare. Ani de zile îl urmă- 
reşte ideea acestui raport simplu. Să fie, oare, vorba de o lege generală? 
Gay-Lussac examinează alte combinaţii între substanțe în stare gazoasă: 
azot + oxigen; hidrogen + azot; hidrogen + clor; clor + oxigen. El con- 
stată că: 

— un volum de azot se combină exact cu un volum de oxigen și dau două 
volume de oxid de azot; 

— două volume de azot + patru volume de oxigen dau patru volume de 
bioxid de azot; 

— șase volume de hidrogen + două volume de azot dau patru volume de 
amoniac; 

— două volume de clor + două volume de hidrogen dau patru volume de 
acid clorhidric. 

Mereu raporturi simple: 2 la 1; 2 la 2; 6 la 2 etc. Iar volumul combinației 
rezultate față de fiecare corp intrat în combinație, tot simplu: 4 volume de 
acid clorhidric față de 2 volume de clor intrate în combinație, Și așa mai 
departe. 

În sfîrșit, volumul combinației rezultate este totdeauna mai mic decît — 
sau cel mult egal — cu suma volumelor intrate în reacție. Niciodată nu 
apare un volum mai mare decît suma volumelor intrate în reacţie. 
Gay-Lussac dă o expresie simplă legii pe care o descoperă: volumele a două 
gaze care se combină se găsesc între ele într-un raport simplu. Arm. El nu 
face decît să exprime acest rezultat cantitativ, general, al experiențelor 
cu gazele. Nu interpretează, nu face supoziții și ipoteze cu privire la cauze. 
Legea volumelor exprimată cu modestie de Gay-Lussac, în anul 1808, este 
însă bogată în consecințe. Concluziile le trag francezul André Marie Ampère 
şi italianul Amedeo Avogadro. 

Raporturile simple descoperite de Gay-Lussac intrigă toată lumea chimiști- 
lor. Nici unul dintre marii chimiști ai epocii nu poate trece cu vederea acest 
fapt uluitor. Experiențe care să contrazică legea exprimată de Lussac se 
numărau pe degete. Părea aproape evidentă concluzia că aceste raporturi 
simple se datoresc faptului că particulele ce compun gazele sînt întregi, 
avînd fiecare dintre ele un volum propriu, că volume egale cuprind numere 
egale de particule. O asemenea concluzie putea fi o adevărată explicație a 
raporturilor simple. Dar lucrurile n-au decurs tocmai așa. Englezul John 
Dalton publicase, în 1808, lucrarea sa, care fundamenta teoria atomistă. 
În același an, ceva mai tîrziu, Gay-Lussac comunica legea descoperită de el. 
Dalton respinge însă această lege ca nefundată, Ceea ce e mai ciudat este 
că folosește ca argument propria sa teorie atomistă, în încercarea de a dărima 
o lege care-i confirma teoria. 

Tată ce susține Dalton: dacă am presupune că în același volum de gaz se 
găseşte totdeauna același număr de „atomi“, indiferent de natura gazului, 
am ajunge la o situație paradoxală. Să luăm exemplul oxidului de azot, 


11 — Lumini în retortă 

„Un atom de oxid de azot“ este compus dintr-un atom de azot şi unul de 
oxigen, deci dacă se combină un volum de azot şi un volum de oxigen, ar 
trebui să obținem un singur volum de oxid de azot, căci din doi „atomi“ 
se naște unul combinat. 

Vom vedea că Berzelius, care confirmase întîi legea lui Lussac, o respinge 
mai tîrziu. Ceva nu era în regulă. 

Curînd, însă, Avogadro! (1811) și Ampère (1813) depășesc impasul creat. 
Ei introduc în consideraţiile lor molecula, particulă formată din atomi. 
Molecula de azot este alcătuită din doi atomi. Cea de oxigen, la fel. Volu- 
mul gazului este determinat de numărul moleculelor, simple sau combinate, 
şi nu de numărul atomilor. O moleculă de azot (2 atomi) + o moleculă 
de oxigen (2 atomi) dau două molecule de oxid de azot, conținînd fiecare 
cîte un atom de azot și unul de oxigen. Deci un volum de azot și un volum 
de oxigen dau 2 volume de oxid de azot. 

Raționamentul se potrivea pentru toate celelalte situații, Molecula își cerea 
drept de cetățenie în chimie. Teoria făurise noțiunea necesară pentru 
a explica faptele experimentale, Se va dovedi mai tîrziu, cu mijloace potri- 
vite, că molecula, „corpusculul“ lui Lomonosov, este tot atît de reală ca şi 
atomii. 

Gay-Lussac nu dădea un caracter absolut legii descoperite de el. Credea că 
ea poate fi pusă de acord cu teoria maestrului său Berthollet, care nega 
legea proporțiilor ponderale fixe a lui Proust și cea a proporţiilor multiple 
a lui Dalton și susținea că nu există vreo diferență esenţială între combinaţie 
şi soluție, că două elemente se pot combina între ele în orice proporţie pon- 
derală. 

La prima vedere pare de neînțeles încercarea lui Gay-Lussac de a pune de 
acord legea descoperită de el cu teoria lui Berthollet. Prima te obliga să 
admin că o combinaţie rezultă totdeauna din cantități precis determinate 


1 Amadeo Avogadro (1776—1856) a fost profesor de matematică și fizică la Torino. 
Cea mai importantă lucrare a sa a fost „Încercarea unei metode de determinare a 
maselor relative a moleculelor elementare ale substanțelor din raportul în care ele 
intră în combina 
Cu ajutorul „regulii“ lui Avogadro, se pot determina greutățile moleculare ale tu- 
turor corpurilor în stare gazoasă, dacă se ia drept unitate greutatea moleculară a 
unui gaz de referinţă, deoarece masele a donă volume egale de gaz se raportează 
între ele ca greutăţile lor moleculare, 

Realitatea moleculei a fost însă contestată pină în anul 1858, cînd italianul Sta- 
nislao Canizzaro, reluind și dezvoltind ideile lui Avogadro, a putut demonstra pe 
baza analizei combinațiilor în stare gazoasă şi a unor fapte de fizică experimentală, 
existența celor mai mici particule de substanțe care pot exista în stare liberă: mo- 
eculele. 

Pe baza teoriei cinetice, a teoriei electromagnetice a radiaţiei termice, pe baza fe- 
nomenelor radioactive şi a comportării coloidale a soluțiilor, s-a calculat numărul 
de molecule pe care-l conține 1 mol (greutate moleculară exprimată în grame) din 
orice substanță. Acest număr, cunoscut sub numele de „numărul lui Avogadro“ 
(uneori, denumit şi „numărul lui Loschmidt“) este: 








6,02 x 10% 


Un mol-gram de gaz conţine 22,412 1 gaz în condiţii de temperatură şi presiune 
normale. 




















Amadeo Avogadro 

de substanțe componente ; cea de-a doua 
admitea raporturi nedefinite între can- 
titățile substanțelor componente!. 

Să fie, oare, numai respectul pentru 
maestru care să-l fi dus pe Gay-Lussac 
la o concluzie opusă logicii faptelor 
descoperite de el? Nu, nu era numai 
atât. Ideile lui Berthollet expuse în 
mod sistematic (în cartea sa Statica 
chimică şi în prefața la traducerea fran- 
ceză a lucrării englezului Thompson 
Sistemul chimiei, carte în care se pro- 
pagau ideile lui Proust şi Dalton) se 
întemeiau pe o foarte atrăgătoare teo- 
rie a afinități şi — după cum am văzut 
— pe interesante considerații de me- 
canică chimică, bazate, la rîndul lor, 
pe fapte experimentale. Berthollet pri- 
vea reacțiile din punctul de vedere al 
echilibrului chimic. El arăta că rezul- 
tatul unei reacţii depinde atît de natura substanței, cît și de masele re- 
lative ale substanțelor intrate în reacție. Nu-s atît de interesante, după 
Berthollet, reacţiile complete, cît cele incomplete, în care avem de-a face cu 
cele două sensuri ale reacției. Reacţia care se petrece într-un sens, produ- 
cînd o anumită substanță, este limitată de reacția în sens invers, prin care se 
reproduc substanțele inițiale. Procesele care merg pînă la capăt se datoresc 
numai unor împrejurări secundare, care deplasează echilibrul într-un sin- 
gur sens. Astfel, de pildă, precipitarea unei substanțe solide determină for- 
marea continuă a acestei substanțe în soluție, deoarece precipitarea o scoate 
din soluţie și pentru realizarea noului echilibru trebuie să se nască mereu în 
soluție substanța respectivă. Asemănător se petrec lucrurile cînd o sub- 
stanță volatilă scapă din zona reacției. 

Gay-Lussac sesiza profunzimea ideilor lui Berthollet. Cu toate exagerările 
lui Berthollet, care nega direct valabilitatea raporturilor constante, cu 
toată insuficiența datelor experimentale pe care se baza teoria echilibrului 
chimic, lui Gay-Lussac nu poate să-i scape partea de adevăr pe care o cu- 
prindea această teorie. 

Așa se explică încercarea lui de a pune de acord legea raporturilor simple 
a volumelor gazelor cu teoria echilibrului chimic. 


1 Soluţia contradicției dintre concepțiile, în aparență incompatibile, ale lui Bert- 
hollet și Proust a fost dată în secolul nostru de N.S. Kurnakov, descoperitorul 
"Dertholidelori:. Kurnakov arată (Introducere în analiza fizico-chimică, Moscova 
11940) că ambele părți au sesizat cite o latură a unui adevăr complex iar punctul de 
vedere al lui Berthollet este mai general. 

n 1808, cei doi cercetători descoperă cu prilejul determinării compoziției 
amoniacului (în vederea probării legii volumelor) amida sodiului şi pota- 
siului (compuși în care un hidrogen al amoniacului este înlocuit de sodiu 
sau de potasiu) cu ajutorul fierului, prin încălzirea pînă la alb. 
Experiența descompunerii hidroxidului de potasiu a fost executată într-un 
tub de oţel înconjurat de un tub izolator de ceramică, în care era introdusă 


peraturii necesare, se introducea hidroxidul de potasiu, se închidea unul din 
capetele tubului de oțel şi se prindea potasiul în stare de vapori într-un 
vas cu ulei mineral. Din descompunerea hidroxidului, rezulta, în afară de 
potasiu, hidrogen. Oxigenul se combina cu fierul. 

Descompunerea termică reprezenta — după celebra experiență. electrochi- 
mică a lui Davy, din anul 1807 — a doua cale de obținere a metalului po- 
tasiu. Metalele alcaline erau eliberate din compușii lor naturali și îmbogă- 
țeau lista elementelor chimice. 

Metode de obținere a acidului clorhidric, lucrări asupra fosforului, asupra, 
capacității sodiului și potasiului de a absorbi hidrogen sînt comunicate în 
1810 și 1811. 

În 1810, cei doi cercetători corectează eroarea lui Davy, dovedind experi- 
mental că produsul de ardere a potasiului este un oxid şi nu un protoxid. 
Cei doi chimiști îmbunătățesc, în 1811, analiza organică elementară, pe 
care o vor desăvirși Berzelius şi Liebig. În 1813, Gay-Lussac descoperă 
acidul iodhidric. În 1814, acidul clorhidric liber. În 1815, cianul, radical 
liber care se comportă ca un element, dînd acidul cianhidric, așa cum clorul 
dă acid clorhidric. 

Lucrările de determinare a densităţii gazelor efectuate cu prilejul analizei 
acidului cianhidric (descrise cu lux de amănunte în dicţionarul de chimie 
al lui Andrew Ure) și determinările alcoolmetrice pentru stabilirea procen- 
tului de alcool în băuturi (1824) sînt exemple de măiestrie şi precizie. Pre- 
cizia metodelor alcoolmetrice n-a fost întrecută timp de zeci de ani. Şi astăzi 
tabelele alcoolmetrice ale lui Gay-Lussac sînt folosite în Franța. 

Acest mare experimentator rezolvă probleme majore ale industriei chimice 
în dezvoltare . 


Alt francez (1777—1857) inventator al unui procedeu de preparare al albului 
de plumb (1801), al unor esteri organici, (1807), al apei oxigenat! Pioi 1i a fost chi- 
mistul şi agronomul Edmond Thenard (1819—1884), care a introdus sulfura de 
carbon în combaterea filoxerei. 


ert EE i Hra SE == zé 
“în 1827, Gay-Lussac introduce acidul azotic în loc de salpetru, la fabri 
carea acidului sulfuric, şi inventează celebrul său turn pentru absorbția 
porilor nitroși care se degajă în cursul acestui proces de fabricație. i 
] se ocupă și de metoda de impregnare a lemnului și țesăturilor, de condi- 
= tiile de ardere a pietrelor de var în cuptoare. Dar nu părăsește cercetările 
fundamentale. Descoperă în 1822 reducerea presiunii de vapori a apei care 
„conține săruri dizolvate; iar în 1844 pune în evidență modificarea structurii 
Jorurii de fier cu ajutorul vaporilor de apă. Îl îndrumă pe chimistul german 
Justus Liebig în cercetarea fulminaților de mercur și efectuează el însuși 
experienţe pe acizi organici, în 1828, 1829, anii în care se realizează primele 
sinteze organice. 
O viaţă închinată experienței... O viață de cercetător. 

„Cu timpul, o teorie ți se poate înră- 
dăcina atit de adînc în minte, încît pînă 
la urmă nu mai eşti în stare să o desparți 
de faptele pentru a căror explicare intui- 
tivă a fost creată”. 


BERZELIUS 


D e frontul chimiei din prima jumătate a veacului al XIX-lea se profilează 
figura suedezului Jöns Jakob Berzelius. 

S-a născut la Wafnersunda, orășel din Goetaland, regiune sudică a Suediei ; 
a studiat și a profesat la Stockholm, unde a activat pînă în ultima zi a vieții 
sale. 

Titlurile, onorurile, veniturile mari n-au stins în el flacăra vie a curiozității 
ştiinţifice. 

Nici una dintre marile probleme care i-au frămîntat pe urmașii lui Lavoi- 
sier n-a scăpat atenției acestui experimentator și teoretician. Nici una dintre 
marile descoperiri ale chimiștilor francezi, englezi, germani, ruși sau ita- 
lieni n-a rămas neanalizată de acest maestru al analizei chimice și al sin- 
tezei teoretice, 

Cînd Davy îşi începuse lucrările cu pila galvanică, Berzelius — în vîrstă 
de 24 de ani — atacă și el, împreună cu alt tînăr chimist suedez, Wilhelm 
Hissinger, problema descompunerii sărurilor cu ajutorul curentului electric. 
Davy lucra cu sulfat de sodiu; Berzelius și Hisinger încep cu clorura de 
sodiu şi — după ce stabilesc apariția hidroxidului de sodiu la polul negativ 
— trec la descompunerea altor săruri. Cei doi cercetători urmăresc sistema- 
tic produsele de descompunere electrolitică a diferitelor săruri minerale. 
În anul 1804, ei trag o concluzie generală: la descompunerea sărurilor neu- 
tre apare la un pol acid, iar la alt pol — metalul; separarea metalului nu 
este — așa cum se presupunea — un efect al acţiunii hidrogenului născut 
din descompunerea apei, ci al acțiunii curentului asupra sărurilor. 

n același an, 1804, Berzelius, concomitent cu Hisinger și cu chimistul 
Klaprot din Petersburg dar independent de aceștia, descoperă, într-un mi- 
nereu suedez, oxidul unui element nou. Berzelius și Hisinger numesc ele- 
mentul nou: ceriu, după numele asteroidului Ceres, pe care Giuseppe Piazzi 
l-a descoperit la 1 ianuarie 1801. 

Berzelius și Hisinger continuă lucrările lor electrochimice pînă în anul 1807. 
Ei supun acțiunii curentului electric săruri simple şi complexe, cu și fără 
oxigen, substanțe neutre, acide şi bazice. Materialul experimental adunat 
le îngăduie să formuleze noi reguli generale. Nu numai sărurile, ci substanțe 
chimice foarte diferite se lasă descompuse din soluții, sub acţiunea curentului 
electric: la polul negativ se concentrează substanțele inflamabile (hidro- 
genul), alcaliile şi oxizii metalici ; către polul pozitiv se deplasează oxigenul, 




















acizii și oxizii nemetalici. Cantităţile de substanţă depusă sînt proporționale 
cu durata acționării curentului și conductibilitatea electrică a soluției. 
Aceste lucrări de tinerețe vor lăsa urme neșterse în spiritul lui Berzelius. 
Când, începînd din 1 807, an de an răsuna, în lumea oamenilor de știință 
ecoul noilor descoperiri ale lui Davy, Berzelius a încetat să mai experimen- 
teze cu pila galvanică ` dar urmărea experienţele lui Davy ca pe o continuare 
şi o împlinire a propriilor sale lucrări. Elementele unei mari sinteze teoretice 
îşi făceau loc în mintea chimistului suedez. Această concepție se va contura 
definitiv abia în anul 1 820, devenind o nestrămutată convingere a lui 
Berzelius. Este vorba despre teoria electrochimică, abia schițată de Davy, 
transformată de Berzelius în fundamentul concepției sale despre constituția 
substanțelor chimice. 

înainte de a se fi conturat această concepție, care privea toate substanțele 
chimice, ca fiind constituite dintr-o componentă electric negativă și una 
electric pozitivă, un nou grup de descoperiri fundamentale solicită atenția 
lui Berzelius. Dalton publicase în 1808 cartea sa în care se expuneau legea 
proporțiilor multiple și teoria atomică. 


Lucrările lui Berzelius (1779-1848) 


Un imens cîmp de cercetări se deschidea. Berzelius își desăvirşea uneltele 
pentru o serie de lucrări care-l vor preocupa timp de 18 ani. Succesul se 
putea obține numai pe calea creșterii preciziei determinărilor. Berzelius 
perfecționează utilajul de laborator, inventînd dispozitive noi și ingenioase 
de combustie, o lampă de spirt perfecționată, un suflai adaptat la lucrările 
de analiză a minereurilor. Pînă și paharelor de laborator le dă o formă mai po- 
trivită cu necesitățile analizei. Paharele berzelius se găsesc şi astăzi pe 
mesele laboratoarelor de chimie. Chimistul suedez devine curind cel mai 
strălucit analist al vremii sale. Cu noile instrumente de analiză, Berzelius 
verifică legea proporțiilor multiple, stabilită de Dalton, legea maselor echi- 
valente, stabilită de Richter, greutățile atomice, stabilite de Lavoisier și 
Dalton. Pe lîngă descoperirile lui Dalton, se impun concluziile lucrărilor 
lui Gay-Lussac: legea volumelor. Berzelius ține seama de această lege. 
Analiza de maximă precizie devine instrumentul favorit de cercetare al lui 
Berzelius. Remarcabile sînt lucrările experimentale prin care el supune ve- 
rificării legea maselor echivalente. Berzelius analizează săruri de sodiu, de 
argint, de potasiu, de magneziu, de calciu, de fier, de zinc. Consemnează 
cifrele rezultatelor analizei și le compară între ele. Atacă metale cu acizi, 
preparînd astfel săruri, prin î i 





locuirea hidrogenului din acizi. Măsoară 
exact cantitatea de hidrogen care rezultă din reacția dintre același acid şi 
diferite metale luate în cantități diferite. Tot hidrogenul dintr-o anumită 
cantitate de acid este înlocuit de o cantitate, întotdeauna aceeași, dintr-un 
metal oarecare. Un al doilea, al treilea, al patrulea metal etc. trebuie să 
fie luat în alte cantități, dar care se găsesc totdeauna în același raport. 
Astfel, 1 parte — în greutate— de hidrogen este înlocuită de: 23 părți — în 
greutate — de sodiu, 12 părți magneziu, 20 părți calciu, 21 părți fier, 108 
părți argint, 33 părţi zinc etc. Tar cînd un metal înlocuiește pe un al doilea 

dinir-o combinație, aceste proporții se respectă strict. 23 părți sodiu înlo- 
cuiesc tocmai 33 de părți zinc; 33 părți zinc înlocuiesc 108 părți argint 
ș.a.m.d. Echivalența cantitativă se respectă. Richter este confirmat, În 
analizele ulterioare, Berzelius se sprijină pe legea echivalenței pentru a 
verifica rezultatele experimentale. Acolo unde rezultatele nu se potrivesc 
cu calculele, el repetă experiențele. Corectează primele rezultate, merge 
cu determinările pînă la prima, pînă la a doua, pînă la a treia zecimală, 
Dar aceasta încă nu este suficient. 

Cînd Dalton a emis curajoasa ipoteză, atomistă, Berzelius s-a declarat ad- 
versar al ei; dar, în același timp, ela pornit la verificarea ei experimentală. 
Chiar echivalenții chimici îi serveau la această verificare. Constanța rapor- 
turilor cantitative corespundea existenței unor particule materiale, totdea- 
una aceleași, indivizibile, intervenind totdeauna în același număr într-o com- 
binaţie dată. Berzelius sfirşește prin a infirma rezultatele determinărilor 
experimentale ale lui Dalton și prin a confirma totuși esența teoriei atomiste. 
Raportul între greutatea atomică a oxigenului și greutatea atomică a hi- 
drogenului nu este 7 la 1, așa cum susține Dalton, ci 8 la 1, așa cum arată 
determinările precise asupra compoziției apei; dar realitatea particulelor 
indivizibile de hidrogen şi oxigen își găsește un argument experimental 
puternic în rezultatele analizelor lui Berzelius. Din adversar al teoriei ato- 
miste, el devine cel mai fervent susținător şi propagandist al ei, 

Ultima determinare a compoziției apei în greutate a fost efectuată de Ber- 
zelius abia în 1819. EL a încălzit puternic oxidul de cupru într-o atmosferă, 
de hidrogen. Oxigenul oxidului de cupru, combinat cu hidrogen dădea apă. 
Cîntărind oxidul de cupru imediat înainte şi imediat după experiență, se 
obținea pierderea în greutate a oxidului luat în experiență, adică tocmai 
greutatea oxigenului consumat. Cîntărind apa obținută, și scăzînd din ea 
cantitatea de oxigen pierdută de oxid, se obținea greutatea hidrogenului 
din acea cantitate de apă. Iată dar un mijloc de a cîntări direct cantitatea 
de oxigen și de hidrogen care formează o anumită cantitate de apă. 
Rezultatele obținute din această experiență de mare finețe — efectuată 
împreună cu francezul Dulong — în care analiza se reduce la trei cîntăriri 
de mare precizie, erau: 88,91% oxigen și 11,09% hidrogen; adică pentru 1 
parte de hidrogen, 8,008 părți de oxigen. 

Cu mult înaintea acestei experiențe, Berzelius a făcut alte analize de com- 
poziție. Determinînd compoziția bioxidului de carbon, el a găsit 12 părți 
carbon la 32 părți oxigen, cifre care se suprapun aproape peste cele accep- 
tate astăzi. 

Dacă în cazul ipotezei atomice, Berzelius a străbătut calea de la infirmare 
la confirmare, în cazul legii volumelor a lui Gay-Lussac, lucrurile s-au pe- 
trecut invers, La publicarea legii volumelor, Berzelius s-a grăbit s-o accep- 
te și să-i sublinieze importanța, pentru a o respinge mai tîrziu. De astă 
dată, infirmînd legea, el nu se sprijinea pe fapte experimentale, ci pe apa- 
renta necorespondență a legii cu teoria atomistă, pe care între timp și-o 
însușise în mod definitiv. 

În concepția lui Dalton, greutățile echivalente se confundau cu greutățile 
atomice. Dacă 1 parte de hidrogen se combina cu 7 părți de oxigen pentru 
a da apă, greutatea atomică a hidrogenului fiind luată egală cu 1, cea a 


oxigenului era 7, iar greutatea „atomică“ a apei era 8. 













































Name. ISi 
Sauerstoff O 100,000 | 16,026 
Wasserstoff H 6,2398] 1,000 

B 12,4796) 2,000 

Stickstoff N 88,518 | 14,186 
N 177,036 | 28,372 

Schwefel S 201,165 | 32,239 
S 402,330 | 64,478 

Phosphor P 196,155 | 31,436 
P 392,310 | 62,872 

Chlor Ci 221,325 | 35,470 
£i 442,650 | 70,940 

Jod J 768,781 | 123,206 
3 1537,562 [246,412 

Natron 390,897 | 62,648 
Natrinmsuverozyă 881,794 |141,318 
Kali 589,916 | 94,541 
Kaliomsuperoryd 789,916 |126,593 
Schwefelsaures Kali 1091,081 1174,859 
— Eisenozydal 940,378 | 150,706 
— Eisenoxyd 2481,906 {397,754 
Eisencbloriie 781,863 [125,303 
Eisenchlorid. 2006,376 [321,545 
Quecksilberchloriir 2974295 |476,666 
Quecksiiberchlorid ` Bei | 1708,472 [273,803 
Cyaneisenkalinm FeNC+oK€ | 3308,778 (370,008 
Alaca K SAIS -+24 5936,406 [951,378 
Feldspath | ëtt |2542,162 [567,873 


Simbolurile şi formulele în scrierea lui Berzelius 

Ţinînd seama de legea volumelor a lui Gay-Lussac și de rezultatele deter- 
minărilor efectuate asupra apei, a acidului clorhidric, a zeci de alți corpi 
conținînd hidrogen, Berzelius considera numărul atomilor egal cu numărul 
volumelor de gaz, iar greutăţile atomice, ca raporturile dintre greutatea 
unui volum dintr-un gaz oarecare și greutatea aceluiaș volum de gaz de 
referință (oxigen). Dacă 1 volum de hidrogen se combină cu 1 volum de 
clor, pentru a da acid clorhidric, înseamnă că 1 atom de hidrogen se com- 
bină cu 1 atom de clor. Dacă 2 volume de hidrogen se combină cu 1 volum 
de oxigen, înseamnă că 2 atomi de hidrogen se combină cu 1 atom de oxigen. 
Berzelius admitea că atomii gazelor: azot, hidrogen, oxigen, clor, sînt dubli. 
Concluzia aceasta era corectă; dar acești „atomi dubli“ erau pentru Berze- 
lius nedecompozabili în atomi simpli. Cu alte cuvinte, orice combinație 
care conține unul din aceste gaze are în molecula sa atomi dubli. Acidul 
clorhidric era deci — conform acestei idei — format dintr-un atom dublu 
de hidrogen și unul dublu de clor. Principiul atomilor dubli și metodele 
analitice folosite îl ajută pe Berzelius să stabilească cele mai corecte tabele 
de greutăți atomice din vremea lui. Este demn de notat că în tabelele de 
greutăți atomice ale lui Berzelius, elementele imponderabile ale lui La- 
voisier nu-și mai găsesc locul, pentru purul și simplul motiv că nu li se 
poate atribui nici o cifră de greutate atomică. 

Așadar, Berzelius găsește calea stabilirii corecte a greutăților atomice, pe 
baza ipotezei lui Dalton și a legii gazelor. Dar ipoteza sa despre atomii dubli, 
care conține un element neverificat de experiență (nedecompozibilitatea 
atomilor dubli) îl duce la o contradicție cu legea volumelor. Un atom dublu 
de clor, combinat cu un atom dublu de hidrogen ar trebui să dea un atom 
dublu de acid clorhidric. Dar experiența arată că un volum de clor combinat 
cu un volum de hidrogen dau 2 volume de acid clorhidric. Ar însemna deci 
nu un singur atom dublu, cum cerea ipoteza lui Berzelius, ci 2 atomi de acid 
clorhidric. 

De astă dată, Berzelius, în loc să-și modifice ipoteza, renunțînd la ideea 
că atomii dubli sînt nedecompozabili, respinge legea volumelor. El nu 
ascultă glasul lui Avogadro și al lui Ampère; nu acceptă nici un fel de 
argumente, pe considerentul că ele ar fi date numai pentru a salva teoria. 
Şi iată-l pe marele Berzelius, făcînd greșeala de a respinge un adevăr, pe 
baza unei ipoteze care a căpătat în mintea lui valoarea unui adevăr absolut. 
Aici Berzelius a greșit. În schimb, pe baza teoriei atomice și a analizelor 
sale precise, el a creat — în 1811 — un sistem de scriere a combinațiilor 
chimice, care s-a păstrat în esența lui pînă în zilele noastre. El nu mai 
reprezenta, ca Dalton, atomii prin cerculețe și steluțe, ci numai prin simbo- 
luri literale, însoțite de cifre care reprezentau numărul atomilor din respec- 
tivul element, care se găsesc în „atomul complex“ al combinației. 
Teoria atomică şi experiența i-au servit lui Berzelius la descoperirea legii 
„reacțiilor integrale“ și la elaborarea noțiunii de „radical“. 

Berzelius voia să demonstreze legătura dintre legea echivalenței și teoria 
atomică. Că bazele și acizii se neutralizează în raporturi cantitativ deter- 
minate, aceasta s-ar datora faptului că grupe întregi de atomi se comportă 
ca un tot, trecînd dintr-o combinație în alta și substituindu-se reciproc. 
Aceasta trebuia demonstrat prin experiență. Berzelius oxidează suliitul de 
plumb cu acid azotic, transformînd astfel sulfitul în sulfat. Dacă în sulfat 
tot restul (radicalul) atomului de sulfit, în afară de oxigen s-a păstrat, 
































Sulfit — sulfat în scrierea lui Berzelius — 0 

Sulfit de sodiu Sulfat de sodiu 


înseamnă că ar trebui să nu apară nici o urmă de sulf sau plumb în exces. 
Singurul element care ar deosebi particula de sulfit de cea de sulfat ar fi, 
în acest caz, numărul relativ mai mare de atomi de oxigen. Tot restul 
trebuia. să fi trecut din particula de sulfit în cea de sulfat. 

Cu cele mai fine metode de determinare, calitativă și cantitativă, Berze- 
lius urmăreşte în precipitat urme de sulf sau plumb liber; dar el nu găsește 
asemenea urme, 

EL determină apoi raportul cantitativ între greutatea argintului și clorului 
din clorura de argint—substanță formată numai din atomi de argint și clor: 
(AgCI) și din clorat de argint (AgC10,). Raportul se arată a fi identic. 
Deci, pentru a forma combinaţii mai mult sau mai puțin complexe, ace- 
leași elemente se combină totdeauna în același raport. Iată legea reacţiilor 
integrale, care confirma — în felul ei — ipoteza atomistă. Grupurile de 
atomi care trec neschimbate din particulă (moleculă) în particulă sînt numite 
de Berzelius radicali. Această noțiune va avea o lungă istorie; cuvîntul este 
și astăzi folosit cu un conţinut mai bine precizat, dar care în esență înseam- 
nă: grup de atomi formînd o unitate submoleculară, care trece fără schim- 
bări din moleculă în moleculă. 

Analistul Berzelius nu s-a oprit la experiențe de tip demonstrativ. El a 
cercetat mineralele Suediei, descoperind, rînd pe rind, după ceriu — tan- 
talul, thoriul, zirconiul, seleniul. A descoperit minerale noi și a introdus 
acidul fluorhidric în analiza mineralelor. Din nisip, a obținut, pentru prima 
oară în lume, siliciul amorf. A preparat compuși ai platinei și aurului, ai 
arsenului și telurului. 

Aceste descoperiri spectaculoase duceau pretutindeni faima. marelui chimist 
suedez, devenit arbitrul chimiei în Europa. 

Cînd Wöhler şi Liebig au făcut celebrele lor analize pe fulminat de argint 
şi cianat de argint, Berzelius a fost acela care a observat, cel dintîi, iden- 
titatea rezultatelor. Și din această observație a rezultat celebra noțiune 
de izomerie creată de Berzelius. El a fost acela care — după o sugestie 
a lui Ampăre—a introdus în chimie concepția amoniului ca grup de 
atomi de azot și hidrogen, care trec din combinație în combinație, aseme- 
nea unui atom unic de metal. El a discutat și precizat noțiunile de alotro- 
pie și polimorfism. 

Autoritatea lui Berzelius era necontestată. Pînă la o vreme. Pînă cînd 
Berzelius și-a pus în joc autoritatea și pasiunea, verva și inventivitatea 
pentru a susține o ipoteză împotriva faptelor evidente. El, — care în tine- 
reţe combătuse această atitudine, şi care a știut adesea să-și modifice sau 
să infirme ipotezele ce contraziceau faptele experimentale şi i-a sfătuit 
şi pe alții să facă la fel. 

Momentul de care vorbim se leagă de ipoteza electrochimică. Experiențele 
din tinerețe și opera experimentală a lui Davy îl conduseseră pe Berzelius 
la ipoteze că fiecare particulă atomică sau grup de atomi este încărcată 
electric, pozitiv sau negativ. Iar legătura chimică nu este nimic altceva 

decit efectul neutralizării totale sau parțiale a sarcinilor electrice de semn 
contrar. Doi atomi sau grupe de atomi, combinîndu-se prin neutralizarea 
reciprocă a sarcinilor, pot da un grup atomic, care mai conține un rest 
de electricitate negativă sau pozitivă. Un astfel de grup atomic (moleculă) 
se poate combina mai departe cu altul, de sarcină contrară. Ipoteza electro- 
chimică explica descompunerea, prin curent, a sărurilor, apariția acidului 
la un pol și a bazei la alt pol etc. Convins de valabilitatea universală a 
acestei ipoteze, Berzelius a căutat s-o aplice şi la corpurile organice. Cînd 
faptele puse în lumină de experiențele lui Dumas și colaboratorii lui au 
arătat inconsistența ipotezei electrochimice în forma absolutizată pe care 
i-o dăduse Berzelius, ilustrul chimist suedez avea sentimentul că se prăbu- 
şeşte o construcție, la înălțarea căreia a trudit o viată. El, omul experien- 
telor precise, s-a pornit să susțină cu argumente ipotetice o luptă împo- 
triva rezultatelor experimentale. Singurul efect pozitiv al acestei atitudini 
a fost stîrnirea energiilor și concentrarea forțelor adversarilor, care au câş- 
tigat — sprijiniți pe fundamentul ferm al experienței — lupta de idei. 
Poziţia lui Berzelius a contribuit la răsturnarea. propriei sale ipoteze, pier- 
zîndu-se, pentru o vreme, și ceea ce era miezul valoros, de nedezmințit, 
al ipotezei electrochimice. 

Opera chimistului de la Stockholm a consolidat cuceririle lui Richter, 
Lavoisier, Davy, Dalton, încetățenind definitiv teoria atomistă. Berzelius 
a lăsat prețioasa moștenire a scrierii raționale, a deschis capitole noi în 
mineralogie, în chimia elementelor şi în chimia organică, a contribuit masiv 
la perfecționarea analizei. 

Opera lui Berzelius reprezintă încununarea unei epoci în istoria chimiei, 
definitivarea unor cuceriri, preludiul unor noi opere chimice. 

Cu Berzelius, acest pasionat al preciziei, chimia devenea o știință exactă, 

„Trebuie să vă comunic că pot prepara. 
uree fără a avea nevoie pentru asta de 
rinichi sau de vreun organism animal, în 
general, fie el organism de om sau de 
ctine“. 

WOHLER câtre BERZELIUS 


A 
L 1812 se construieşte în Anglia primul „vapor“ de pasageri, iar în 1829— 
prima linie ferată din lume. Mașina cu abur cucerește transporturile, indus- 
tria textilă și, rînd pe rînd, toate domeniile tehnicii. 
Anglia se transformă, în primele decenii ale veacului al XIX-lea, într-un 
uriaș atelier al lumii. Victorioasă împotriva Europei, ale cărei destine Napo- 
leon își închipuia că le poate ține în friu, ca pe niște regimente supuse ale 
armatei sale, Anglia devenea, pe atunci, stăpîna mărilor șia unui imens 
imperiu colonial. 
Jefuirea sălbatică a coloniilor era una din principalele surse ale creșterii 
puterii industriale a burgheziei. 

nspre mijlocul secolului, mașinismul era triumfător în Anglia. La Man- 
chester, Glasgow, Sheffield, Nottingham, mașinile cu abur acționează răz- 
boaiele de țesut. Vechile mașini cu abur ale lui Watt, de joasă presiune, sînt 
înlocuite cu cele de „înaltă“ presiune (7—8 atmosfere) ale lui Richard 
Trevithick, iar acestea, la rîndul lor, de motoarele lui George Stephenson, 
miner din Newcastle. Se dezvoltă industria construcțiilor de mașini ; cresc 
șantierele navale. 
Liniile de cale ferată se înmulțesc, iar drumurile pe ocean, pînă în America, 
nu mai durează, în anul 1843, decît 12 zile. 
Forţele motrice ale istoriei nu pot fi zăgăzuite de încercările Sfintei alianţe, 
care voia să menţină pentru veșnicie vechea orînduire socială feudal-monar- 
hică. 
Mașinile mînate de abur, fierul și huila, apoi motorul electric își spuneau 
cuvîntul și în țările de pe continent. 
Anglia visa să rămînă mereu și să crească mereu ca centru al unei lumi 
agrare, ca un soare industrial în jurul căruia să se învîrtească cîți mai mulţi 
sateliți agrari. Expoziţia din 1851 exprima acest vis englez; dar, în același 
timp, ea dovedea că monopolul industrial visat de burghezia engleză nu putea 
dura la infinit. Industriile tinere ale Americii, Franței, Germaniei, creșteau 
vertiginos. Piaţa mondială se consolida, legată prin transatlantice, 
prin linii ferate internaționale și linii de telegraf. Deceniile următoare lui 
1850 au cunoscut o imensă creștere a producției industriale, o uriașă stringere 
a avuţiei în mîinile unui număr tot mai sestrîns de capitaliști, o concen- 
trare tot mai puternică a forței de muncă în marile orașe industriale. Legea 
anarhiei şi concurenţei sălbatice acționa în economie cu puterea unei stihii. 
Convulsiv, trecînd prin perioada de avînt şi de regres, se dezvoltă producția 

de mărfuri. Crizele au început să fie socotite drept niște calamități inevi- 
tabile. 

Pe acest fond al dezvoltării economice, științele naturii cunosc o dezvoltare 
impetuoasă. În numeroase țări iau ființă societăți științifice, școli su- 
perioare, politehnici, care devin pepiniere de cercetători ai naturii și teh- 
nicieni. 

Știința a dat principiul evoluției în biologie și principiul conservării ener- 
giei în fizică, A descoperit celula şi curentul electric. Ştiinţa a început să 
creeze surse noi de energie, materiale noi. Ea inventează dinamita. Ea creează 
posibilitatea exploatării răumirositoarelor reziduuri de cărbune, a folosirii 
curentului electric. Ea dă materiale noi, ca ebonita. Ea dovedește ce poate 
în domeniul motoarelor. Capitalismul cere științei să fie rentabilă — și 
ştiinţa își dovedește uriașa ei rentabilitate. Ea dobîndește un rol tot mai 
important în dezvoltarea societății; tehnica veche meșteșugărească lasă defi- 
nitiv locul de frunte tehnicii bazate pe calcul, pe principii fizice, pe știință. 
Burghezia avidă de profituri, devenită de mult o clasă reacționară și trădă- 
toare a tuturor idealurilor de libertate şi progres social, încurajează acti- 
vitatea de cercetări ştiinţifice, dar se fereşte ca de foc de concluziile sociale 
pe care le impune descoperirea adevărului despre natură și societate, 


O forță socială nouă, o concepţie revoluţionară 
despre lume 


Pe măsură ce prosperau afacerile burgheziei, mizeria creștea în păturile 
largi ale poporului. 

La mijlocul secolului al XIX-lea se numărau numai în Anglia 15 milioane 
de muncitori. Ei erau mînuitorii mașinilor. Munca lor, făuritoarea unor 
uriașe cantități de mărfuri industriale, devenea, pentru stăpînii uneltelor 
de producție izvor de plusvaloare, iar aceasta se transforma în capital, — 
mijloc de stoarcere a unei noi plusvalori. Exploatarea imensei majorități 
a populației de o minoritate tot mai restrinsă — iată condiția de existență 
a societății capitaliste. 

Minată de setea de profituri, marea burghezie reducea salariile, obliga pe 
muncitori să lucreze noaptea, impunea ziua de muncă de 16 ore, angaja 
copii cu un salariu de cîțiva gologani pe oră. Șomajul devenea cronic. 
Proletariatul creștea în număr. El își dibuia căile. În ciuda teribilei terori 
guvernamentale, clasa muncitoare își strîngea pretutindeni rîndurile, ridi- 
cîndu-se la luptă. În 1847 se constituie „Liga comuniștilor“. 

Din visul unei lumi fără exploatare, visat de toți obidiții lumii și exprimat 
de utopiști, din analiza profundă, științifică, a relațiilor economice și a fac- 
torilor de dezvoltare a societății, din rezultatele a 2 000 de ani de gîndire 
științifică, descoperind pe aceste baze cele mai generale legi de dezvoltare 
a naturii și societății, Marx și Engels, conducătorii proletariatului mondial, 
au făurit arma ideologică a acelei clase a cărei menire istorică este transfor- 
marea revoluționară a lumii. Ei făureau concepția despre natură și societate, 
care, însușită de masele proletare, avea să devină o forță materială invin- 
cibilă. 

















Prima mare bătălie dintre proletariat și burghezie se dă pe baricadele înăl- 
tate la Paris în iunie 1848. Burghezia trăiește, în acele zile, prima spaimă 
teribilă în fața hotărtrii de luptă, în fața forței morale și materiale a mase- 
lor de exploataţi. 

A doua jumătate a secolului al XIX-lea a cunoscut înălțarea Comunei din 
Paris, eveniment de uriașă importanță mondială, prima victorie a proleta- 
riatului internațional. Comuna din Paris a fost gîtuită și scăldată în sînge 
după 72 de zile de existență; nu însă înainte de a fi demonstrat, în faţa 
omenirii, inepuizabila energie, capacitatea de organizare, forța de creație, 
spiritul de luptă și abnegație, de patriotism și frăție internaționalistă a 
proletariatului. 

Dureroasele jertfe ale „asaltatorilor de ceruri“ n-au frînt însă hotărîrea de 
luptă a clasei muncitoare. Tot mai numeroase, mai organizate sînt armatele 
proletare care-și strîng rîndurile sub steagul înălțat de Marx și Engels. 


D 
* * 


Rezultantă istorică a practicii revoluționare și a cuceririlor științelor despre 
natură și societate, ideologia proletariatului a însemnat cea mai mare revo- 
luţie în domeniul filozofiei, al economiei politice, al științelor sociale în 
general. Ea s-a dezvoltat în mediul incandescent al luptelor proletariatului 
și o dată cu marile descoperiri ale științelor naturii, devenind cea mai 
armonioasă concepție despre natură, despre transformarea societății, despre 
cucerirea adevăratei libertăți și demnități omenești. 

Fundamentind filozofia pe practica revoluționară : și științele naturii, Marx 
şi Engels au analizat critic întreaga creație a gîndirii umane. Ei au făurit 
și au dezvoltat materialismul dialectic într-o luptă neobosită împotriva ideo- 
logilor orînduirii capitaliste, a reprezentanților idealismului, metafizicii și 
ai materialismului vulgar, mecanicist. 

Cu rare excepțiit, cei ce se ocupau cu științele naturii erau tributarii sisteme- 
lor filozofice profesate de la catedrele oficiale. Nici oamenii de știință 
care aveau zilnic prilejul să vadă şi să urmărească — sub microscoapele 
lor, în retortele şi eprubetele lor, în flăcările focarelor industriale sau în 
straturile geologice și fosilele rămase în aceste straturi, ca mărturii ale 
istoriei pămîntului și vieții — aspecte ale naturii în necontenită transfor- 
mare, nu izbuteau să depășească limitele unui materialism spontan, destul 
de primitiv, metafizic şi mecanicist în esența lui. 


Chiar printre cercetătorii care nu puneau la îndoială realitatea și cognosci- 


bilitatea lumii, erau foarte puțini aceia care izbuteau să se ridice pînă la o 
viziune a realității, din care să dispară liniile de hotar și îngrădirile pe care 


1 Carl Schorlemmer (1834—1892), chimist londonez, prieten personal al lui Marx 
şi Engels, membru al Partidului Social-Democrat din Germania, şi-a însuşit filo- 
zofia marxistă și şi-a fundamentat cercetările pe materialismul "dialectic, _punind 
în tratatul său de chimie organică, dialectica fenomenelor chimice şi 
dezvoltarea dialectică a ideilor în istoria chimiei. Schorlemmer a fost unul dintre 
varii oameni de știință ai vremii lui care l-a citit pe Hegel. El a urmărit în șpalt 
Capitalul lui Karl Marx. După modelul lui Marx, care pornea analiza economici 
capitaliste de la „celula“ acestei economii,marta, Schorlemmer a tratat chimia, or- 
ganică, pornind de la „celula“ tuturor compușilor organici: hidrocarburile. A făcut 
cercetări originale de excepțională importanță în domeniul hidrocarburilor şi a 
dezvoltat teoria structurii a lui Butlerov, pe baze experimentale și teoretice. 








12 — Lumini în retortă 

necesitatea clasificării și a studiului pe obiect le ridicaseră, în veacul al 
XVII-lea și al XVIII-lea, între lucruri, între fenomene, între discipline şi 
ştiinţe speciale, Puţini erau aceia care s-au ridicat pînă la nivelul gîndirii 
şi înțelegerii dialectice, istorice a lumii, pînă la sesizarea interconexiunii 
fenomenelor naturale. 

Peste toate limitările empiriste, marile descoperiri ale veacului al XIX-lea 
exprimau și confirmau dialectica naturii. 

Prin demonstrarea experimentală a principiului conservării energiei, fizica 
ajunsese la adevărul dialectic al transformării diferitelor feluri de energie 
unele în altele. 

Prăpastia dintre anorganic şi organic, pe care mai toți o credeau de netrecut, 
se îngusta și își pierdea adîncimea prin sintezele de substanțe organice din 
anorganice. 

Descoperirile în geologie și paleontologie demonstrau devenirea organismelor 
şi straturilor pămîntului. Geniul lui Darwin a pulverizat zidurile înălțate 
de fixiști între speciile animale, a arătat că toate speciile vegetale și animale 
îşi au istoria lor. 

S-a demonstrat că protoplasma și celula se regăsesc ca factor comun în con- 
stituția tuturor organismelor, existînd și ca forme vii de sine stătătoare; 
prin aceasta s-a redus la minimum prăpastia dintre natura anorganică și 
cea organică, iar teoria evoluționistă a căpătat argumente din cele mai 
puternice. 

Tot ce fusese considerat imobil și etern se dovedea vremelnic. Prăpăstiile 
dintre fenomene se umpleau, zidurile dintre lucruri se prăbușeau. Se desco- 
perea că fenomenele sînt legate între ele prin legile interconexiunii, că lumea 
este în eternă mișcare și transformare. 

Faptele descoperite în secolul al XIX-lea de experimentatori ca Bunsen, 
Kirchhoff, Emil Fischer, legile descoperite în fizică de Maxwell, în chimie 
de Butlerov, Van't Hoff, Mendeleev au dezvăluit rînd pe rînd alte trăsături 
profunde ale realității, care deveneau tot atîtea argumente ale materialismu- 
lui dialectic. 

wn revoluția care este impusă științelor teoretice ale naturii... trebuie să 
facă chiar și pe cel mai îndărătnic empirist să recunoască tot mai mult 
caracterul dialectic al proceselor naturii“ scria Engels în 18941. 

Evoluția ulterioară a ştiinţei a arătat cît de imperios necesară devenea 
pentru cercetătorii naturii și ai societății înțelegerea materialist-dialectică a 
fenomenelor studiate. 





Se naște chimia organică 


Burghezia germană lupta să cucerească piața internă a Germaniei și 
— dacă se putea —a Europei întregi. 

Statul prusac încuraja bănește întreprinderile industriale și comerciale. Tot 
ce putea fi prefăcut în marfă ieftină, vandabilă, pe baza unei materii prime 
accesibile, era cercetat; invențiile care duceau la mărfuri noi erau stimulate 
și încurajate. 


"Pr. Engels, Anti-Dohring, E.S.P.L.P., Bucureşti, 1935, p. 18. 

Uzinele germane, tinere concurente ale celor engleze, aveau câte un consilier 
ştiinţific, care pentru cîteva zeci de taleri pe lună trebuia să studieze mijloa- 
cele de mărire a deverului fabricii și să creeze produse noi. 

Anglia era tare în producția de mașini și în țesături. Izbutise să smulgă din 
cărbune și gazul de iluminat. Dar aici, în domeniul producției chimice, erau 
încă multe surprize de așteptat, multe invenții care puteau deveni baza unor 
noi industrii chimice. Burghezia germană își pune nădejdile în aceste in- 
venții. 

Corăbiile întreprinderii engleze „Bengal Indigo Corporation“ încărcau la 
Calcutta splendidul colorant indigo extras de hinduși din arbustul Indigofera 
tinctoria, pentru a-l aduce pe piața europeană. În 45 de ani, industria textilă 
a Angliei crescuse în proporții uriașe. În 1785 munceau în industria engleză 
80 000 de oameni; în 1830 numărul lor se ridicase la 830 000 de oameni. 
Aceasta însemna o uriașă crestere a cererii de coloranți. 

Indigoul este una din cele mai bune afaceri, Chimiștii cercetează acest colo- 
rant, rezistent la soare, la apă, la leșie, pe care natura îl sintetizase în ce- 
lulele arbustului indian. 

Corăbiile „Companiei Indiilor de răsărit“ transportau ceai şi cafea, coajă 
de copac de China și opiu, zeci de mii de lăzi de opiu extras din capsulele 
macilor (Papaver somniferum). 

Sucul lăptos, care picură din tăieturile făcute cu grijă în capsulele încă crude 
ale macilor cultivați în India, cu mînă de lucru indiană, ieftină, lacrimile 
capsulelor de mac sînt transportate în China pentru a fi vindute zecilor de 
milioane de „supuși ai imperiului ceresc“. Opiul distruge trupul după ce 
pustieşte ființa morală a omului, după ce-i întunecă mintea, Dar negustorii 
englezi nu admit să se oprească acest comerț. Nu luptă ei pentru liberalism? 
Omul este liber să-și cumpere, cu gologanii lui, și visul și moartea. Comerțul 
cu opiu a devenit pretextul unui război colonial între Anglia şi China, în 
urma căruia aceasta este nevoită, în ciuda eroicei rezistențe a poporului, să 
accepte condiţiile înrobitoare ale imperialiștilor. 

Este ușor de înțeles ce interes prezentau pentru chimiști opiul, cu acțiunea 
lui atît de puternică asupra sistemului nervos, scoarța arborelui de chinină, 
care vindeca de malarie, boabele de cafea și frunzele de ceai. 

Farmaciștii şi chimiștii își puneau problema extragerii substanțelor active. 
Societăţile comerciale încurajează aceste cercetări. 

Ajutorul de spițer Friedrich Wilhelm Sertiirner, în vîrstă de 21 de ani, 
publică în anul 1805 cercetările sale asupra izolării unei substanțe bazice 
din opiu, iar în anul 1816 el desăvirşește metoda de extragere, cu ajutorul 
acizilor, a unei substanțe active din opiu, pe care o numește, poetic, morfium, 
după numele zeului somnului. Mai tîrziu, ea va căpăta numele de morfină. 
Gay-Lussac, înțelegînd importanța descoperirii, traduce lucrarea lui 
Sertiirner. 

În anul 1820, chimiștii francezi Pelletier și Caventou extrag chinina din 
scoarța arborelui de China, pe care botanistul Linné îl botezase cincon, după 
numele viceregelui din Peru, care fusese vindecat de malarie cu fierturi din 
scoarța acestui arbore. 

Pelletier și Caventou izolează și a doua substanță activă din scoarța arbo- 
relui de China, pe care o numesc cinconină. 

În 1821, aceiași chimiști extrag, în același timp cu Robiquet în Franța, şi 
Ferdinand Runge în Prusia, cafeina din cafea. 

Zeci de substanțe active, extrase din sucul plantelor din familia pintenului 
cocoșului, a macuilui, a cartofului se alătură morfinei, chininei și cinconinei. 
Ele căpătau numele de alcaloizi, datorită însușirilor lor alcaline, dintre care 
cea mai importantă era proprietatea de a da săruri cu acizii. Pe această însu- 
şire se și baza extragerea alcaloizilor. Curînd fu cunoscută papaverina, ex- 
trasă din opiu. Descoperirea de noi alcaloizi din diferite plante deveni un 
obiect de cercetare obișnuită a chimiștilor. Aceste substanțe aveau însușiri 
terapeutice, narcotice, toxice și deveniră, pe o perioadă de zeci de ani, baza 
preparării medicamentelor. 

Cercetarea nu se oprea la plante. Se cercetează coarnele, copitele, oasele și 
părul animalelor. Se examinează produsele de distilare a cărbunelui de pă- 
mint și se descoperă, astfel, alte substanțe organice cu caracter alcalin. 
Pe lîngă zaharuri, grăsimi, alcool, eter, cunoscute de multă vreme, se adaugă 
astfel sute de substanțe complexe noi, — toate combinații ale carbonului, 
toate provenite din plante sau animale. 

Chimia organică devenea o știință de sine stătătoare. Obiectul ei îl formau 
substanțele de origine vegetală și animală. 

Se examinează urina, sîngele, sucul plantelor, precum și substanţele obținute 
din ele. În toate laboratoarele găseai acum uree extrasă din urină, acid oxalic 
din măcriș, acid citric din lămii, acid malic din mere. Aceste substanțe dă- 
deau combinaţii cu acizii și bazele anorganice. Multe substanțe organice 
nou descoperite aveau în compoziția lor numai carbonul şi hidrogenul, ca 
de pildă, benzenul descoperit în 1825 de Faraday; altele aveau și oxigen pe 
lîngă carbon și hidrogen, ca alcoolii și eterii iar altele, ca alcaloizii, erau 
alcătuite din carbon, hidrogen, oxigen şi azot, 

Metodele de analiză a substanțelor organice descoperite de Lavoisier sînt 
îmbunătățite de Gay-Lussac, Louis Jacques Thenard și Berzelius. 

În 1811, Gay-Lussac şi Thenard perfecționează metoda de ardere a substan- 
telor organice și de culegere a gazelor produse prin ardere: azot, bioxid de 
carbon, vapori de apă. În 1814, Berzelius periecționează metoda, folosind 
un tub de ardere orizontal, schimbînd agentul de oxidare folosit și sim- 
plificînd calculele necesare. 

În 1815, Gay-Lussac aduce o nouă perfecționare analizei substanțelor orga- 
nice. El stabilește, ca mijloc de control în analiza combinațiilororganice, 
determinarea greut specifice a vaporilor substanţei analizate. 

Un elev german a lui Gay-Lussac va perfecționa, pe baza ideilor maestrului 
său, metoda de analiză elementară, transformînd-o într-un mijloc simplu, 
rapid și practic de determinare a compoziției. Acest elev este Justus Liebig. 
Cu Liebig și contemporanul său Friedrich Wâhler începe, de fapt, bătălia 
pentru realizarea sintezei substanțelor organice. 











Prima sinteză organică, 
Wöhler (1800-1882), Liebig (1803-1873) 


Era în preajma anului 1820. Călcînd regulile impuse de proprietarul farmaciei. 
în care lucra ca asistent, un chimist care nu împlinise încă 20 de ani, făcea 
— în mansarda farmaciei — experiențe periculoase cu o substanță explozivă: 
fulminatul de argint. Pentru acest act de indisciplină, chimistul, pe þnume 

















Friedrich Wöhler 
> 

Justus Liebig, fu concediat. Dar pe vre- 
mea aceea interesul pentru descoperirea 
unor substanțe noi și pentru cercetarea 
acestor substanțe era tot atît de viu pe 
cât de puternică era dezvoltarea maşinis- 
mului, a industrial ii capitaliste, a 
comerțului mondial. 
Concediat, Liebig nu-și părăsi preocu- 
pările. În laboratorul tatălui său, pro- 
ducător de lacuri și vopsele, în labora- 
torul profesorului său din Bonn și apoi 
în marile laboratoare ale celebrului 
Gay-Lussac din Paris, Liebig își con- 
tinuă cercetările, închinîndu-şi pasiunii 
pentru chimie anii tinereții. 
Experimentînd cu succes, sub suprave- 
gherea maestrului său din Paris, Liebig 
reușește să facă analiza fulminatului de 
argint, care se dovedea a fi alcătuit din 
argint, carbon, oxigen și azot. Formula 
corpului era, deci, Ag OCN. Această 
formulă fu stabilită în anul 1824. Or, cu puţină vreme înainte, chi- 
mistul Friedrich Wshler, pornind de la ferocianură de potasiu, obținuse 
acid cianic și săruri ale acidului cianic. Sarea de argint a acidului cianic 
dădea la analiză aceleași rezultate ca și fulminatul de argint al lui Liebig: 
un atom de carbon, unul de oxigen, unul de argint și unul de azot; deci 
aceeaşi formulă: Ag O C N. Dar fulminatul și cianatul de argint se deose- 
beau între ele. Ca să nu mai vorbim de alte deosebiri, — prima substanță 
era explozibilă, cea de-a doua, descoperită de Wohler, nu făcea explozie. 
Acest fapt era inexplicabil. Chimiștii nu puteau concepe ca două substanțe, 
răspunzînd aceleiași formule, să aibă însușiri deosebite. 
Să se fi strecurat vreo greșeală în analiză? Dar cine a făcut această greșeală? 
Liebig lucrase la analiza fulminatului sub supravegherea directă a maestrului 
său, creator al metodelor de analiză în domeniul chimiei organice. Şi unul 
și altul erau siguri că aveau de-a face cu Ag O C N. Și unul și altul erau în- 
credințați că descrierea proprietăților combinației cercetate corespundea 
realității. 
Au hotărît să aibă o întrevedere și să repete, în comun, experienţele, Rezul- 
tatul acestei întrevederi fu că nici unul, nici altul nu greşise. Se găseau în 
faţa a două substanțe deosebite ca însușiri, avînd totuși același număr de 
atomi de același fel în molecula lor. 
După aceste experiențe comune, cei doi chimiști au legat o prietenie pe viață. 
Problema. în fața căreia se găseau Wâhler și Liebig cerea o rezolvare teore- 
tică. Faptele sînt încăpăţînate. Faptul descoperit de cei doi tineri savanți 
dovedea — fără posibilitate de tăgadă — că teoria care domnea pe atunci 
nu mai putea cuprinde și explica rezultatele experienței. Se susținea că două 
corpuri cu aceleași proprietăți nu pot să aibă decît același număr de atomi 
de același fel în molecula lor, și invers, că două corpuri care au moleculele 

formate din acelaşi număr de atomi de același fel trebuie să aibă și aceleași 
însușiri. Dar iată că fulminatul de argint și cianatul de argint au însușiri 
deosebite. Problema era pusă de experiență. Rezolvarea ei teoretică nu 
putea fi încă dată. Deocamdată, un lucru era sigur: două corpuri pot 
răspunde aceleiaşi compoziții moleculare, pot avea în moleculă aceiași 
atomi și același număr din fiecare fel de atomi și totuși să se deosebească 
prin proprietățile lor. În 1831, Berzelius a creat cuvîntul izomerie pentru 
desemnarea acestui fenomen. Cuvîntul a rămas pînă astăzi, îmbogățindu-și 
neîncetat conținutul. 

Cu toate asemănările dintre substanțele organice și anorganice, deși cele 
organice puteau fi și ele dizolvate, cristalizate, așa cum se manipula şi cu 
substanțele anorganice, totuși toți chimiștii erau convinși că între substanțele 
anorganice și organice există o deosebire fundamentală. Cele organice erau 
produse de plante și animale în cursul vieții lor; ele rezultau dintr-un proces 
vital, erau un produs al vieții. Și, de aceea, — credeau chimiştii vremii — 
ele nu puteau fi sintetizate în laborator, unde lipseau condițiile ce există 
în organismele vii. Pînă la sfîrșitul primului pătrar al veacului al XIX-lea, 
erau cunoscute sute de substanțe organice, dar nici una nu fusese obținută. 
pe cale artificială. În același timp se sintetizau alte substanțe anorganice. 
Domnea convingerea că orice substanță minerală care se găsește în natură, 
oricît ar fi ea de complexă, poate fi reprodusă pe cale artificială, în labora- 
tor, pornind de la corpurile simple din care este alcătuită. Astfel, cu toate 
încercările nereușite de a produce în laborator ultramarinuli, chimiștii erau 
convinși că se putea produce ultramarin artificial. 

Și într-adevăr, în anul 1826 chimistul francez Jean Baptiste Guimet prepară 
ultramarin în laborator. 

Doi ani mai tîrziu se petrece un eveniment care avea să însemne un punct 
de cotitură în istoria chimiei. Wâhler, pe atunci în vîrstă de 28 de ani, sin- 
tetizează o substanță organică: ureea. El preparase încă în anul 1822 acidul 
cianic (H O C N), cu care făcuse experiențele care l-au dus la cianatul de 
argint. 

Încercînd să prepare pe cale simplă, dintr-o soluție apoasă, sarea de amoniu 
a acidului descoperit de el, adică cianatul de amoniu (NH,OCN), Wâhler 
porneşte de la cianatul de potasiu (KOCN) și sulfatul de amoniu (NH,)-S0,, 
adică de la două substanțe eminamente anorganice. El încălzește soluția 
apoasă, o concentrează prin evaporare și obține o substanță cu aceeași for- 
mulă de compoziție ca și cianatul de amoniu, pe care-l aștepta, dar avind 
cu totul alte însușiri. Wohler nu se putea înșela. El obținuse uree. Obţinuse, 
așadar, o substanță organică, prin sinteză, în laborator. 

În ediția din 1824 a dicționarului de chimie al lui Andrew Ure, se poate cit: 
„Cel mai bun procedeu pentru a obține ureea constă în evaporarea urinei 
pînă la consistență siropoasă, avînd grijă să se regleze căldura către sfîrşitul 
evaporării; se adaugă puțin cîte puțin, acestui sirop, un volum egal de acid 
azotic de 24°...“2 În 1828 acest articol devine desuet. Nu mai este nevoie 
de rinichi de animal pentru obținerea ureei. O simplă operaţie de labora- 
tor duce la obținerea cristalelor tetraedrice, transparente şi incolore de 











1 Pulberea pietrei lapis lazuli, cea mai scumpă culoare, mai scumpă decât aurul în 
epoca de care vorbim; în antichitate, Tutmes al III-lea, faraon al Egiptului, o pri- 
mea ca tribut de la regii Asiriei. 

2 Andrew Ure, op, cit., p. 462. 





























Justus Liebig 
> 


uree. Vorbind despre descoperirea lui 
Wohler, cu mulți ani mai târziu, chi- 
mistul Kolbe spunea: „Wöhler căuta 
un măgăruș, şi a descoperit un impe- 
riu“. Prin aceste cuvinte, Kolbe sub- 
linia caracterul întîmplător al des- 
coperirii lui W6hler. Şi a fost, într- 
adevăr, o întîmplare că Wöhler a des- 
coperit ureea. Dar s-ar fi putut, oare, 
petrece această întîmplare înainte cu 
cîteva zeci de ani? Înainte de a se fi 
realizat metodele de analiză a substan- 
telor organice? Înainte de a se fi 
trezit acel interes viu pentru studiul 
substanțelor organice, înainte de a se 
fi cunoscut şi studiat ureea? 
Întîmplarea descoperirii sintezei ureei, 
ca și multe alte întîmplări din isto- 
ria științei, din istoria omenirii, în 
general, sînt rezultatul unei necesități 
istorice. Întîmplarea este fiica nece- 
sității. 

Materialul experimental strîns de chimişti la sfîrșitul veacului al XVIII-lea 
și începutul celui de al XIX-lea, schimbul nou de idei între chimiștii din 
lumea întreagă, bogăția de date cu privire la substanțele organice din natură 
şi mai ales, mijloacele noi, perfecționate, pe care le aveau la-ndemiînă labo- 
ratoarele de chimie, încurajate de nevoile industriei şi comerțului, împin- 
geau către asemenea descoperiri epocale ca sinteza ureei. 

Cu această sinteză începe istoria prăbușirii concepţiei idealiste în chimia 
organică. Această concepție, împărtășită şi de Berzelius, susținea că în cor- 
purile vii există o forță specială, o forță a vieții (vis vitalis), care determină 
producerea substanțelor alimentare, a celor ce compun țesuturile și sucurile 
organismelor animale și vegetale. Pigmentul roșu din sînge, cel verde din 
frunzele plantelor, aromele din cafea și ceai, substanțele active din sucul 
plantelor, ureea din urină, zaharurile, grăsimile nu pot fi produse fără miste- 
rioasa forță a vieţii. În natura vie — susținea Berzelius — elementele sînt 
supuse altor legi decît în natura lipsită de viață. 

Sinteza ureei era prima dovadă limpede, prima dovadă experimentală că nu 
este necesară nici o forță misterioasă pentru a produce substanțe organice. 
Teoria vitalistă ridicase un zid de nestrăbătut între clasa substanțelor anor- 
ganice și clasa substanțelor organice. Teoria vitalistă vorbea de un hotar al 
neputinței omenești. Ea părea că spune: mai departe nu se poate! Dar prac- 
tica începea să dovedească contrariul. 

Wohler obținuse, cu patru ani înaintea sintezei ureei, acidul oxalic (care se 
găsește în plante) din cian, care la rîndul său se obține din substanțe anor- 
ganice. 

În 1837, împreună cu Licbig, Wâhler produce în laborator, prin oxidarea 
acidului uric cu peroxid de plumb, alantoinal, produs al vieţii animale. 
În 1844, Herman Kolbe sintetizează acidul tricloracetic, derivat al acidului 
acetic, prin simplă tratare a clorurii de carbon cu clor, în prezența apei, 
sub acțiunea razelor solare. Şi în 1848, acelaşi Kolbe, împreună cu Edward 
Frankland, prepară din cianură de metil (CH,—CN) prin fierbere cu acid 
sulfuric, acid acetic. 
Epoca sintezelor organice începe cu aceste modeste reacții. 

ntre timp însă, analiza organică devine tot mai sigură, tot mai precisă. 
În laboratoarele lui Liebig, la Giessen, laboranţii știu să pregătească soba 
de combustie, să umple tubul de ardere cu oxid de cupru, să introducă nace- 
lele cu substanțe de analizat. Toţi studenții lucrează cu aparatele de analizat 
gazele rezultate din ardere. Toţi studenții știu să calculeze o formulă de 
compoziție. 
Se cîntărește cu atenție și precizie maximă cantitatea de substanță luată în 
analiză ; din bioxidul de carbon rezultat din ardere (în curent de oxigen), 
se calculează cît carbon se află în substanța cîntărită. Din cantitatea de 
apă rezultată se stabilește cît hidrogen conținea corpul. Se măsoară volu- 
metric azotul produs. Se ține seama de greutățile atomice ale carbonului, 
hidrogenului, azotului, oxigenului. 

În laboratoarele din Giessen, analiza elementară este condiția primară a ori- 
cărei cercetări. 
Liebig inventează aparate și dispozitive de laborator, care ușurează condi- 
tiile de lucru. Refrigerentul Liebig, vasul de absorbție a gazelor Liebig, 
aparatul de analiză elementară după Liebig... 
Justus Liebig devine, ca și Berzelius ceva mai înainte, un maestru necon- 
testat al chimiei. Analele lui Liebig sînt citite de toți chimiștii serioşi ai 
vremii. A deveni asistent al lui Liebig însemna a te consacra, ca nume, 





1 Alantoina este o ureidă a acidului glioxalic, în formula căreia se recunosc 
două resturi de moleculă de uree (H,N — CO -—NH,) şi una de acid glioxalie 
(CHO — COOH). 




















Jean Dumas 


> 
în chimie. Cursurile lui Liebig sînt au- 
diate de mii de studenți din toate ță- 
rile lumii. 
Poate tocmai de aceea crește prea mult 
încrederea acestui chimist în propria-i 
putere de gîndire. 
Cînd Jean Baptiste Dumas (1800—1884) 
face celebra experiență de substituire 
a hidrogenului cu dor), prin atacarea 
cerii cu clor, și îndrăznește să afirme 
împotriva lui Berzelius că hidrogenul 
electropozitiv poate fi înlocuit prin clor 
(element electronegativ) — dind astfel 
o lovitură puternică teoriei dualiste, 
electrochimice, a savantului suedez, — 
Liebig, arogant și disprețuitor, scrie 
un articol defăimător, Semnează acest 
articol cu pseudonimul: S.C.H. Windler 
(care citit la un loc, Schwindler, în- 
seamnă șarlatan). Or, în acest articol, 
publicat chiar în numărul din 1840 al „analelor“ în care inserează me- 
moriul lui Dumas, el ia în deridere pe francez. Articolul este redactat ca 
o scrisoare imaginară. 
Paris, 1 martie 1840. Mă grăbesc să vă comunic unul din fenomenele cele 


mai eclatante ale chimiei organici 
Și imaginarul S.C.H. Windler povesteşte cum a izbutit să înlocuiască hidro- 
genul, oxigenul, manganul și chiar carbonul din acetatul de mangan, prin 
clor, și pretinde prioritatea pentru extraordinara sa descoperire, „substi- 
tuția carbonului prin clor, atom cu atom“. Împingînd pînă la absurd con- 
cluziile lui Dumas, Liebig izbutește să facă o glumă, dar nu și să lichi- 
deze ideea substituirii, care va învinge datorită unor experiențe, în fața 
cărora el însuși va trebui să se încline. 

Dacă pe tărîm teoretic, Liebig va greşi şi în alte probleme ca, de pildă, 
aceea a catalizei (pe care voia s-o explice exclusiv prin ciocniri între 
molecule), în domeniul lucrărilor practice, meritele lui sînt incontestabile. 
Împreună cu Wöhler, Liebig face în 1832 o serie de experiențe asupra esen- 
tei de migdale amare. Cei doi chimiști prepară din acest ulei o serie de 
compuși ai „radicalului benzoil“, care nu preexistau în produsul natural. 
Şi, astfel, ideea sintezei organice propriu-zise își face tot mai mult loc. 
Același Justus Liebig va întemeia chimia agricolă și alimentară, cercetind 
condiţiile de creştere a plantelor şi substanțelor nutritive, în regnul vege- 
tal și animal. 

La mijlocul veacului al XIX-lea, analiza şi sinteza organică depășiseră 
stadiul începuturilor. Aceasta nu înseamnă că teoria vitalistă fusese defi- 
nitiv îngropată. Puținele sinteze de substanţe organice, realizate pînă aproape 





1 Prima operaţie de clorurare a unei substanțe organice a fost efectuată de 
TE. Loviţ, în Rusia. 











oc convingerii că chimia va putea crea metode de producere a zaharurilor 
a grăsimilor, a substanțelor albuminoide din organismele vegetale și an 
male. Cu atît mai puțin că va putea crea substanțele organice, pe care E: 
„natura nu le creează. ` S ; 
Gerhardt! mai scria în 1844: N i 
„Chimistul face totul în opoziție cu natura vie; el arde, distruge, operează 
„prin analiză; forța vitală, numai ea operează prin sinteză, ea reconstruiește: 
edificiul dărîmat prin forțele chimice“. ` 
A doua jumătate a secolului al XIX-lea și secolul nostru vor dezminți pe 
Gerhardt și pe toți vitaliștii. Chimia va dovedi că este în stare să-și pro- 
pună sarcini, socotite altă dată visuri nesăbuite. 4 
Primele sinteze experimentale au fost începutul unui drum glorios care, 
în zilele noastre, a ajuns la cauciuc sintetic, vitamine și hormoni sintetici, ` 
fibre sintetice, derivați organici ai siliciului. A 














1 Charles-Frédéric Gerhardt (1816—1856), celebru chimist francez, născut la Stras- 
bourg, elev al lui Liebig. Din lucrările sale, ale lui Auguste Laurent şi ale lui ` 
Dumas, s-a născut teoria substituției şi a „tipurilor“ de substanțe organice, teori | 
„unitară, opusă celei dualiste, electrochimice a lui Berzelius. 

„Ca ființă reală, omul este aşezat în mij- 
locul lumii reale și este înzestrat cu 
astfel de organe, încit poate cunoaște 
şi produce realul și, alături de el, posi- 
iul... 





GOETHE 


Së natural se cunoaște de 2000 de ani. Și tot de mii de ani se 
cunoaște purpura. 

Melcul de mare! pentru purpură și gîndacul coșenila pentru roșul natural 
erau baze de materii prime prea reduse pentru a satisface nevoia de colo- 
ranți a puternicei industrii textile mecanizate, care a devenit, la începutul 
secolului al XIX-lea, una din cele mai puternice ramuri ale industriei 
engleze. S-au căutat alte surse de materii colorante. 

Rădăcina de roibă (Rubia tinctorum) dădea un colorant roșu, alizarina 
sau roșul vegetal; dar cel mai prețios colorant se extrăgea din arbuștii 
indieni de indigo. Despre indigoul indian pomeneau Pliniu cel Bătrin și 
Dioscoride. Prepararea lui a fost descrisă în secolul al XVIII-lea de cele- 
brul călător venețian Marco Polo. 

La mijlocul secolului al XVIII-lea, Anglia izbuti să înlocuiască Franța 
ca stăpînă a Indiei. Devenită colonie engleză, India producea pentru metro- 
pola stăpînă: orez, grîu, bumbac, trestie de zahăr, iută ceai, plante olea- 
ginoase, cărbune, mangan, aur, plumb și indigo. 

Cu braţele hindușilor, plătiți cu jumătate de rupie pe zi (atît cît era de 
ajuns ca să moară încet de foame), companiile engleze au doborit pinii 
indieni, cu lemnul tare ca piatra, tamarinzii uriași, stejarii de plută și pal- 
mierii junglei, legaţi între ei prin liane și viță sălbatică. Și au desțelenit 
zeci de mii de hectare. Cu braţele femeilor și bărbaţilor hinduși, sub supra- 
vegherea necruțătorilor zbiri ai companiilor, sub soarele torid al tropicului, 
capitalul englez „cultiva“ arbuștii de indigo. 

De două ori pe an se culege recolta de indigofera tinctoria. Şi se culege greu. 
Arbuștii se recoltează cu cuțite speciale, încovoiate ca secera. Se transportă 
apoi spre rezervoare de fermentație, zidite în pămînt. Se toarnă o anumită 
cantitate de apă peste grămezile de arbuști. Fermentația începe repede, 
la temperatura de circa 40°, care domnește în sezoanele culesului. Ea durează, 
în total, 12—15 ore. Momentul terminării fermentației se cunoaște după 
mirosul și gustul lichidului. Cînd spuma albastră se ridică la suprafață, 


1 Murex brandaris, Murex trunculus, Purpura capillus şi Purpura aperta sînt speciile 
de moluște care secretă purpură. 

Pentru a se face analiza colorantului (care s-a dovedit a fi de aceeaşi structură şi de 
compoziție chimică foarte apropiată cu a indigoului: purpură antică = dibrom- 
indigo) s-a izolat din 12 000 de melci (Murex brandaris), 1,5 grame de colorant. 

se deschid cepurile și leșia gălbuie curge în bazine. Lichidul este apoi ames- 
tecat și biciuit cu bastoane de bambus pentru a lăsa aerul să pătrundă în 
masa lichidului. Pigmentul albastru se separă și se depune pe fund ca un 
mîl. După îndepărtarea stratului de apă, miîlul albastru se fierbe în hîr- 
daie mari cu apă și apoi se filtrează. Pe filtre rămîne pasta de indigo, 
care se taie în felii și se trece în uscătorie. 

După uscare, indigoul apare ca niște bulgări de pămînțel compact şi moale, 
care, zgîriat cu unghia, prezintă un luciu mat, arămiu. Bulgărele de indigo 
rupt prezintă o față netedă albastră, purpurie, mai închisă sau mai des- 
chisă, după calitate. 

Indigoul de India și de Iava au alimentat zeci de ani țesătoriile mecanice 
și vopsitoriile Europei. Industria engleză dispunea de o sursă relativ ieftină 
de indigo. Altfel stăteau însă lucrurile cu Germania. 

Prin anii 1826—1828 un chimist amator german, pe nume Otto Unverdor- 
ben (1806—1873), analiza răşina de benzoe și alte rășini străine. Era un 
iubitor al culorilor naturale, al naturii în mijlocul căreia trăia și muncea. 
Își organizase la ferma sa de la Dahme, lîngă Potsdam, un laborator bine 
utilat, cu cuptoare, aparate de distilare, retorte şi mojare, termometre și 
reactivi. 

Componența indigoului era o problemă pasionantă. În general, natura culo- 
rilor era o problemă pasionantă. Nu se ocupase oare de culori și olim- 
pianul Goethe? 

Unverdorben încearcă, în anul 1826, distilarea uscată a acestui colorant. 
Obține, printre alți produși, niște cristale aciculare, limpezi ca apa, care 
sublimau la încălzirea indigoului. Nu știa ce sînt aceste cristale. Nu avea 
la îndemînă mijloacele de analiză a substanțelor organice, metode care 
abia în vremea aceea se constituiau. Dar știa foarte bine că substanţa 
obținută de el nu era cunoscută, că nimeni nu încercase distilarea uscată 
a indigoului. El inventă un nume simplu: cristalin, și comunică descoperirea 
lui în analele de fizică și chimie ale lui Poggendorffi. 

Cristalinul lui Unverdorben intrigă pe mulți chimiști. Era aici un început 
de pătrundere în compoziția acestei substanțe prețioase care era indigoul. 


Runge (1795-1867) investighează gudronul 


Se pare că chimistul Runge l-a vizitat pe Unverdorben. În orice caz, a 
citit comunicarea din analele bunului său prieten Johann Christian Pog- 
gendorif. Runge era un om retras, gata să stea zeci de ore în șir singur 
în laborator, să cerceteze reacțiile plantelor la substanțe chimice, să încerce 
tot felul de rețete și combinaţii. 

Era profesor de chimie la Breslau, dar activitatea de catedră nu-i era pe 
plac. Voia să cerceteze într-un laborator bine utilat. Voia să experimenteze. 
În anul 1852, avea 38 de ani. Atunci părăsi catedra de la Breslau și se 
angajă la o fabrică de chimicale de la Oranienburg, proprietate a societății 


1 Fizician şi chimist german născut la Hamburg (1796—1877). Inventator al unor 
aparate de măsurat mărimi electrice și creator al unei metode de măsurare; director 
al revistei „Analele de fizică şi chimie“. 
































„Comerţul maritim regal“, unde lucra și chimistul dr. Hempel, ca șef al 
producţiei. 

Uzina producea acid sulfuric, sulfat de fier, de zinc, de cupru, de sodiu, 
acid clorhidric, sodă, amoniac. Folosea, ca materii prime, pirite, sulfați 
naturali, sulf nativ, cărbune, apele de spălare ale uzinelor de gaz (din 
care extrăgea amoniacul). Împreună cu apele de spălare, uzina de gaze 
trimitea fabricii din Oranienburg un alt desen de fabricaţie: gudronul de 
huilă. 

În curtea fabricii erau adevărate mlaștini rău mirositoare de gudron de 
huilă vîscos și întunecat. 

Runge avea obligația să găsească produse noi, comercializabile. Crea lacuri, 
cerneluri, înlocuitori de ceară pentru lumînări. 

Gudronul era neutilizat. Runge nu era unul din acei profesori de filozofie 
idealistă care negau realitatea și disprețuiau activitatea experimentală. 
El era un om care-și ducea viața în mijlocul unei activități productive. 
Realitatea băltoacelor de gudron neutilizat era mereu sub ochii lui. Runge 
bănuia în acest material vîscos, obținut din distilarea cărbunelui, substanțe 
interesante care puteau deveni, odată și odată, mărfuri. 

Runge își propuse să cerceteze gudronul. Cît se poate de sistematic. Distilă 
în retorte gudronul la temperaturi diferite, adăugînd în unele retorte acizi, 
în altele baze. Primul rezultat obținut fu separarea gudronului în două frac- 
ţiuni: un lichid uleios prins în recipientul de condensare, și un reziduu 
negru și aproape solid. 

Runge adăugă fracțiunii uleioase, pe care o obținuse prin distilare, lapte 
de var. Încălzi amestecul de ulei de gudron și lapte de var pînă la limpe- 
zirea soluției și adăugă acid clorhidric. Se separau, astfel, picături de consis- 
tență uleioasă. Separînd aceste picături şi încercînd reacția substanței obți- 
nute, el constată că este o substanță acidă. Nu-i cunoștea compoziția, dar 
îi dădu un nume: acid carbolic, adică acid obținut din cărbune. Dăduse, 
de fapt, peste fenol, derivat al benzenului (C;HsOH). 

Separîndu-l, lăsîndu-l să cristalizeze, obținu cristale incolore, frumoase, 
care stînd la aer căpătau o culoare roșie. Runge căută cu înfrigurare mai 
departe. Încercă toți reactivii pe care-i avea la îndemînă, toate regimurile 
de încălzire. 

Distilă, cu coloane, încercînd să separe cît mai multe substanțe din uleiul 
ușor pe care-l obținuse din gudronul de cărbune. El înțelegea că în acest 
ulei se ascunde o lume de combinaţii diferite. 

Încălzind uleiul ușor cu acid sulfuric diluat, adăugînd apoi soluție de 
potasă, fierbînd și redistilînd, el obținu în retortă un lichid alb, cu aspect 
uleios. Îi dădu numele de leucol. Nu-i cunoștea compoziția, dar știa că 
este o specie chimică deosebită, obținută din același gudron de huilă, plin 
de surprize. 

Luni de zile, Runge nu mai părăsea gudronul. Cu hainele îmbîcsite de miro- 
sul penetrant al reziduului de gudron, Runge distila, încerca reacțiile solu- 
țiilor, colecta gazele produse. 

Într-una din zile, încercă folosirea unui reactiv puțin obișnuit: hipocloritul 
de calciu, pulberea folosită la albit. În eprubeta în care introdusese vîrful 
de cuțit de hipoclorit se produse imediat o colorație violetă, profundă, 
care se schimbă repede într-un roșu murdar. Runge avea în mînă un colo- 

rant obținut din gudronul de huilă. Căută un nume frumos pentru această 
substanță a cărei compoziţie nu era cunoscută. O numi cianol (de la cuvîn- 
tul cianos = albastru și oleum = ulei). 

Adăugă acid în soluție. Culoarea dispărea. Evaporînd soluția, obținea de 
astă dată un lichid incolor, care la aer se colora în galben și apoi în brun. 
Răcit la temperaturi mai joase de minus 8°, acest lichid se prefăcea în 
cristale incolore, limpezi ca apa. Cum semănau aceste cristale cu cele obți- 
nute de Unverdorben! Numi substanța: cialină. 

În anul 1834, Runge dibuia pe tărîmul necunoscut al gudronului de huilă. 
Rezultatele cercetărilor sale le publică în analele lui Poggendorff sub titlul: 
Despre unele produse de distilare ale gudronului. Comunica descoperirea a 
trei acizi și trei baze noi și descria reacțiile lor caracteristice. Nu dădea 
nici o formulă de compoziţie. Friedlieb Ferdinand Runge nu era elevul lui 
Liebig, ci fusese cîndva coleg cu el. Analiza organică elementară nu intrase 
încă, pe atunci, în obișnuința chimiștilor. 

În 1840, în Rusia, academicianul Iulii Fiodorovici Fritșe (1808—1871) 
prepară din indigo!, ca și Unverdorben, o substanţă cu însușiri bazice. El 
analizează substanța, îi stabileşte formula pe baza proporției de carbon, 
hidrogen și azot găsit la analiza elementară. Erau 77,5%, carbon, 7%, hidro- 
gen și 15,5% azot. Dacă împarţi procentul de carbon, hidrogen și azot la 
greutatea atomică a fiecăruia (C = 12; H =1; N = 14) obţii: 

15,5 


——— aproximativ 1. 


77,55 
2 14 


EE aproximativ 6; 





Ținînd seama de eventualele greșeli inerente analizei elementare, formula 
se arată a fi C,H,N,. 

O bază obținută din indigo, avînd 6 atomi de carbon, 7 de hidrogen și 
1 de azot. 

Fritșe boteză această bază cu azot, din indigo, cu numele de anilină. Cuvîn- 
tul vine de la arăbescul anil = albastru. Era numele sub care portughezii 
făcuseră, timp de veacuri, co 2ert cu indigoul indian. Fritșe visa, desigur, 
la indigoul sintetic. 

Anilina era un punct de pornire; dar anilina trebuia obținută pe cale sinte- 
tică, pentru a se realiza baza unei industrii de coloranți sintetici. Aici 
intervine talentul, concepţia clară și măiestria de experimentator a lui 
Nikolai Nikolaevici Zinin. 


Deschizătorul căii spre anilina sintetică: 
N.N, Zinin (1812-1880) 


S-a născut la 25 august, în anul în care poporul rus curăța pămîntul patriei 
sale de armatele cotropitoare ale lui Napoleon, în orășelul Șuș, astăzi centru 
raional în R.S.S. Azerbaidjană. 


1 Fritșe a obținut întîi acidul antranilic, iar din acesta anilina. 











A gunge 








Nikolai Nikolaevici Zinin 
> 

Copil fiind, Zinin își pierde părinții. 
Se mută, ca adolescent, la Saratov, 
unde urmează cursurile gimnaziale 
pînă în anul 1830. După absolvirea 
gimnaziului, se înscrie la Universita- 
tea din Kazan, ca student al facultății 
de matematici. Pe atunci rector al 
Universității din Kazan era N.I. Loba- 
cevski, omul care avea să înscrie un 
punct crucial în istoria dezvoltării ma- 
tematicii, prin fundamentarea geome- 
triei sale neeuclidiene. Un spirit ca 
al lui Lobacevski nu putea să nu re- 
marce pe un om ca Zinin, chiar din 
anii studenţiei. Observă uriașa capaci- 
tate de asimilare a lui Zinin, memoria 
lui excepțională, simțul de orientare în 
problemele teoretice, priceperea lui în 
rezolvarea problemelor practice. 
După terminarea studiilor, Zinin este 
reținut la universitate, unde este nu- 
mit curînd profesor de mecanică ana- 
litică, hidrostatică, hidraulică și astronomie. 
Deși cu pregătire de matematician, Zinin studiază și chimia și devine, pînă 
la urmă, profesor de chimie. Spirit enciclopedic, plin de interes pentru 
cele mai diverse ramuri ale științei, Zinin ajunge unul din cei mai informați 
savanți ai vremii sale. 
Orientarea sănătoasă spre concepția atomistă, concepție care a ghidat cer- 
cetarea chimică de-a lungul întregului secol al XIX-lea și căreia i se opu- 
neau orientări energetice, se vădește din primele sale lucrări. 
În 1839, Zinin pleacă în Germania. Audiază pe Mitscherlich la Berlin; 
apoi își continuă studiile de specializare în chimie în Franța, Anglia, Olanda 
și Belgia. 
În celebrul laborator al lui Liebig, la Giessen, efectuează prima sa lucrare 
experimentală de mare anvergură, în domeniul derivaților aldehidei ben- 
zoice. Era unul din numeroasele subiecte indicate de Liebig, care împreună 
cu Wöhler inițiase încă din 1832 studiul compușilor extrași din esențe de 
migdale amare. 








În 1841, Zinin își dă doctoratul în chimie și un an după aceea îl găsim pro- 
fesor de chimie tehnologică la Kazan. Teza de doctorat a lui Zinin conține 
o serie de puncte de vedere originale; ea se ocupă, printre altele, de o nouă 
metodă de preparare a unui compus, care este alcool şi cetonă în același 
timp: „benzoina“. Obține benzoina prin tratarea aldehidei benzoice cu o 
soluție apoasă sau alcoolică de cianură de potasiu (CNK). 

Reacţia este, de fapt, o sinteză a două molecule de aldehidă benzoică şi poartă 
numele de condensare benzoinică. 


EES CH; 
a 

ZO SE 
CH CNK în solutie oen 

alcoolică | 

H 
Ke CO 
SS | 
CH; CH, 
(2 molecule de al- (benzoină) S 


dehidă benzoică) 


Sinteza duce la o moleculă cu funcție dublă de cetonă (—CO) şi alcool 
(—OH), ceea ce, de fapt, puseseră în evidență Liebig și Wöhler. Numai 
aldehidele aromatice! suferă această condensare. 
Metoda folosită de Zinin, folosind ca mediu de reacţie soluția de cianură 
(KCN), pune însă în evidenţă rolul activ, catalitic, al ionului CN", 
Mai tîrziu, Butlerov va pune în evidență o condensare asemănătoare pe care 
osuferă formaldehida sub influența hidroxidului sau a carbonatului de calciu, 
În anul 1842, Zinin se întoarce în patria sa universitară, Kazan, unde este 
numit profesor de tehnologie chimică. În 1847 trece la Petersburg ca pro- 
fesor de chimie, unde rămîne pînă în anul 1868. În 1858 i se acordă titlul 
de academician. 
În 1842, în Buletinul Academiei de Științe din Petersburg apare o nouă 
comunicare a lui Zinin. Era un articol sobru cu titlul: Descrierea unor noi 
baze obtinute prin acțiunea HS (hidrogen sulfurat) asupra compușilor aci- 
dului azotos cu hidrocarburile. 
Articolul anunță, printre alți compuși obținuți prin reducerea nitroben- 
zenului, o bază, pe care Zinin o numește benzidam. Este o amină derivată 
din benzen. Reacţia de obținere a benzidamului din nitrobenzen însemnă 
posibilitatea înlocuirii oxigenului din nitrobenzen, prin hidrogen. 
Trecînd peste compușii intermediari obținuți, reacția lui Zinin se poate 
formula astfel: 
reducere în mediu alcalin 
CHNO ed 
cu sulfură de amoniu 
(nitrobenzen) (anilină) 
La rîndul său, nitrobenzenul se poate obține printr-o operație simplă de 
nitrare directă a hidrocarburii benzen, reacție descoperită în 1834 de chi- 
mistul german Mitscherlich. 
te + HNO, —> CHNO, + HO 


t 
(benzen) (acid (nitro- (apă) 
azotic) benzen) 


H 
1 Aldehidele sînt combinații organice, în care există grupa — ES „spre deosebire 


de cetone, în molecula cărora găsim gruparea —C=0; aldehidele aromatice sînt 
derivați ai hidrocarburilor cu nuclee aromatice (benzenice). 























Dar aceasta însemna pur și simplu trecerea de la benzen la benzidam pe 
cale sintetică. Benzenul se găsește în cantitate foarte mare în hidrocarburi 
naturale, în produșii de distilare ai cărbunelui şi petrolului; el se poate 
obține, la rîndul său, prin sinteză directă, din acetilenă, care, la rîndul 
ei, se obține din carbura de calciu şi apă, prin acel procedeu simplu care 
stă la baza generatorului de acetilenă pentru sudură. 

Procedeul lui Zinin era de o simplitate remarcabilă. Benzidamul se putea 
obține, practic, în orice cantități, în instalații simple, plecînd de la materii 
prime ieftine și abundente. 

Reacţia de transformare a unui nitroderivat într-o amină aromatică avea 
un caracter general. Zinin pune în evidență acest caracter general, tratînd 
şi nitronaftalina cu sulfură de amoniu, şi obţinînd, astfel, o amină a naf- 
talinei pe care o numește naftalidă. 

Se deschide astfel un făgaș nou în chimia organică: se deschidea calea către 
sinteze de importanță practică. 


August Hofmann (1818-1892) 


În anii în care Zinin izbutise sinteza benzidamului, la Giessen, ca asistent 
şi secretar al lui Liebig, lucra chimistul August Wilhelm Hofmann. 
Hofmann studiase întîi filozofia cu Hegel. Abia la vîrsta de 30 de ani fu 
atras către chimie de prelegerile lui Liebig. După prima prelegere cu de- 
monstrații experimentale, audiată în amfiteatrul lui Justus Liebig, Hof- 
mann nu s-a mai despărțit de chimie, toată viața. 

Hofmann deveni curînd un pasionat al analizei. Una din primele sale lucrări 
fu analiza bazelor descoperite de Runge în gudronul de cărbune. Aparatul 
utilizat era soba de combustie pentru analiza elementară. Rezultatul ana- 
lizei lui Hofmann fu: CHA, Acest rezultat îi mai căzuse o dată sub pri- 
viri. Îşi aducea aminte de o formulă identică. Căută prin fișierul labora- 
torului, pus într-o ordine impecabilă, care-l caracteriza pe șeful chimiștilor 
de la Giessen. Dădu repede peste fișa cu aceeași formulă. Era anilina lui 
LP. Fritșe. 

Cianolul lui Runge, anilina lui Fritșe... 

Hofmann nu mai avu mult de căutat. Comunicarea hui Zinin era la înde- 
mină, Liebig urmărea cu cea mai mare atenție pe toți foștii săi audienți 
Zinin îi atrăsese atenția încă de pe vremea specializării la Giessen. Tradu- 
cerea buletinului Academiei din Petersburg era pe masa lui Liebig, indicată 
ca un document de mare importanță. 

Hofmann avea în față 4 denumiri care corespundeau aceleiaşi substanțe: 
cristalinul lui Unverdorben, cianolul lui Runge, anilina lui Fritşe, benzi 
damul lui Zinin răspundeau aceleiași formule elementare: 


CHN, 


Visul lui Fritşe devenea visul lui Hofmann. Trebuia stabilit drumul către 
indigoul sintetic. Dacă această bază a fost obținută prin distilarea uscată 
a indigoului, dacă ea se poate obține cu ușurință pe cale sintetică, rămînea, 


să se mai facă un pas. Sau o mie de pași... 








13 — Lumini în retortă 

August Hofmann 
< 


Pentru a stabili, fără echivoc, identi- 
tatea dintre cele patru substanțe, Hof- 
mann compară proprietăţile lor. Se 
putea foarte bine să fie niște izomeri, 
De aceea determină toate caracteris- 
ticile lor fizice: punctul de congelare, 
de fierbere, solubilitatea, indicele de 
refracție, densitatea. Apoi atacă li- 
chidele preparate după cele patru me- 
tode indicate de descoperitori cu toți 
reactivii existenți în laborator. Le tra- 
tează cu acid cromic, cu săruri feroase 
şi ferice, cu sulfat de aluminiu, de zinc 
și de cupru, cu clorură mercuroasă 
și mercurică, stanoasă, de platină, de 
aur, de paladiu, de zinc și antimoniu. 
Atacă toate cele patru lichide cu baze 
și acizi, cu ferocianură de potasiu, de 
fier, cu acid cianhidric. 
În cîte o eprubetă Hofmann intro- 
ducea cîteva picături din mostra cercetată. Patru eprubete pentru cele 
atru mostre. Și încerca reacțiile cu reactivii obișnuiți și neobișnuiţi. 
nsemna rezultatele. După mii de încercări paralele, el ajunge la concluzia 
că substanța descoperită de Unverdorben și Fritșe în indigoul natural, 
extrasă de Runge din gudronul de cărbune, era aceeași cu substanța obți- 
nută, pe cale sintetică, de rusul Zinin. 
Hofmann, elegantul asistent al profesorului Liebig, căsătorit cu nepoata 
profesorului, devine curînd profesor de chimie la Colegiul regal de chimie 
din Londra. Era invitat în Anglia de regina Marii Britanii. Simțeau oare, 
de departe, guvernanţii englezi concurența amenințătoare a chimiei germane? 
Spiritul sistematic cu care profesorii germani atacau subiectele putea duce 
la rezultate interesante pentru industria engleză. 
Sintezele lui Zinin erau un punct de plecare extraordinar. La Londra, Hof- 
mann nu pierdu din vedere ideea posibilităților închise în molecula de anilină. 
El ajunse, după mii de analize ale anilinei, după încercarea tuturor reacti- 
vilor, la concluzia asemănării de constituție dintre amoniac și anilină. 
Amoniac: NH,; anilină: CgH;NH,. Este ca și cum un atom de hidrogen 
ar fi fost înlocuit prin grupul — CH5. Asta se potrivea cu teoria tipurilor! 
create de francezii Gerhardt și Laurent. Anilina era o substanță de tipul 
amoniacului. De aici ideea altor reacții și încercări, ca acelea la care, de 
obicei, răspundea amoniacul. 
Elevii englezi ai lui Hofmann experimentau pe anilină, pe bazele și sărurile 
deamoniu, pealcaloizi.Căutau,printrealtele, un mijloc de a prepara chinină. 





1 Conform teoriei tipurilor, substanțele organice se considerau că derivă — din 
punct de vedere al structurii moleculelor — din citeva tipuri fundamentale: tipul 

Dar toate aceste reacții și încercări 
se învirteau în jurul anilinei. 
Într-una din zile, un student al lui 
Hofmann, în vîrstă de 18 ani, fu atras 
de culoarea profundă a unui precipi- 
tat obținut în cursul încercărilor sale. 
El filtră acest precipitat. Îl dizolvă 
în alcool. Căpătă un lichid de o splen- 
«didă culoare mov. 

Numele acestui elev era William 

Henry Perkin (1838—1907). Tatăl lui 
lucra la prelucrarea grăsimilor alterate, într-un atelier „chimic“. Perkin 
junior refăcu acasă experiențele sale. Încercă să vopsească stofă cu soluția 
colorantului său. Stofa se colora, iar vopseaua — după uscare — nu ieșea 
nici la spălare, nici la clătire cu oțet sau alți acizi. Era un colorant sintetic. 
„Aceasta se întîmpla în anul 1856. Perkin înscrise invenția sa la oficiul de 
brevete și întemeie, împreună cu tatăl său, o fabrică de moveină. 

n același timp, încercară și alții. În Franța, E. Verguin, chimist din Lyon 
(centru al industriei textile din Franța), prepară roșul de anilină. EI își 
vindu brevetul unor capitaliști care au botezat noul colorant cu numele de 
fucsină. 

ncercă și Hofmann, Mai sistematic decît ceilalți. El amestecă anilina cu 
toluidină, care era, de fapt, aceeași bază, cu un grup CH, în plus. 

Cu aceste baze, el făcu încercări de combinare cu clorura de carbon, și obținu 
astfel o culoare sintetică ieftină: rozanilina. 

Era prin anul 1860, 

În 1862 s-a deschis expoziția industrială de la Londra. La această expoziție, 
Hofmann, înainte de a se întoarce în Germania, va vorbi despre tainele 
anilinei, despre perspectivele coloranților sintetici. El va anunța era indi- 
goului sintetic. 





Totudină 


În anii aceia, la Paris, doamnele elegante purtau rochii de mătase vopsite 
cu fucsină. La Londra se purtau stofe vopsite cu moveină. 

Dar toate acestea sînt doar un timid început... 

Fabricile de coloranți se ivesc pretutindeni ca ciupercile după ploaie. Capi- 
taliștii germani pornesc la exploatarea gudronului de huilă, în care Runge 
descoperise anilina. 

Pentru chimiști se nasc probleme noi. Grame de colorant obținute în epru- 
bete și retorte nu pot reprezenta o producție. Se cer tone de produse, Aceasta 
înseamnă utilaje care nu mai seamănă cu ustensilele de laborator. Cazane, 
conducte, reactoare rezistente la presiune, la temperaturi înalte, la acțiu- 
nea corosivă a acizilor și bazelor. O profesie nouă se naște: chimistul pro- 
iectant, inginerul chimist. Ideea științifică devine repede idee industrială. 
Uzina chimică devine, la rîndul ei, un uriaș laborator, în care lucrează 
sute de cercetători și tehnicieni. 

Reactoarele din aceste uzine nu mai semănau cu vechile retorte de laborator. 
Erau retorte uriașe, în care se continuau, de fapt, experienţele de laborator, 
la scară industrială. 

Chimiștii începuseră o întrecere cu natura. Ei încercau să producă, pe căi 
mai directe, în cantități cît mai mari, cu mijloace cît mai economice, sub- 
stanțele pe care natura le realiza în frunzele și rădăcinile plantelor, pe calea 
complicatelor reacții biologice. Ei reluau toate lucrările mai vechi, în care 
descopereau vreun punct de pornire pentru sinteza unor coloranți, 

În anul 1868, Karl Graebe (1841—1927) reia lucrările chimistului rus Ale- 
xandr Voskresenski, care descoperise în 1838 o substanță nouă, chinona, 
prin distilarea unui acid natural (acidul de China) cu mangan și acid sulfu- 
ric diluat. După. Voskresenski, Wöhler cercetase cu atenție acest produs și 
derivații săi: hidrochinona, oxihidrochinona. 

Graebe demonstrează, pe cale experimentală, că chinona. lui Voskresensli 
este un derivat al benzenului, de care se deosebește prin aceea că 2 atomi 
de hidrogen ai benzenului sînt înlocuiți prin 2 atomi de oxigen. 

În 1869, același Graebe, împreună cu Karl Lieberman (1842—1914) studia: 
experimental antrachinona, pe care o preparase în 1837 Laurent, prin 
darea unei hidrocarburi: antracenul, 

Graebe și Lieberman nu se ocupau întîmplător cu chinona lui Voskresens 
şi antrachinona lui Laurent. Ei aveau motive temeinice să creadă în leg; 
tura dintre aceste substanțe și alizarina naturală din rădăcina de roibă. 









Adolf Baeyer (1835-1917) 


Baeyer! descoperise în 1866 o metodă de reducere blîndă a substanțelor 
organice, cu ajutorul pulberii de zinc. Graebe și Lieberman au aplica 
această metodă la reducerea alizarinei și au putut astfel demonstra că 
zarina nu este, cum se credea pînă atunci, un derivat al naftalinei, ci al 
antracenului și că are 2 atomi de oxigen în moleculă, la fel ca și chinona lui 
Voskresenski. Că, în sfîrșit, alizarina mai are alți 2 atomi de oxigen legaţi 
fiecare de cîte 1 atom de oxigen (—OH), la fel ca în alcool. Pe scurt, ei au 
demonstrat că splendidul roșu vegetal este o antrachinonă cu două grupe: 
oxi: dioxiantrachinona. 

Graebe și Lieberman cunoșteau suficient de bine alizarina pentru a îndrăzni. 
să pornească la sinteza ei. În 1869, ei oxidează antracenul și obțin antra- 
chinona descoperită de Laurent. Combină antrachinona cu acid sulfuric, 
obţinînd derivatul sulfonic al antrachinonei. Topit cu hidroxid de potasiu, 









1 Celebru chimist german, care a izbutit — pe baza experiențelor sale — să deter- 
mine pentru întiia oară (1866) locul ocupat de substituenți în molecula benzenului: 
substituit cu trei radicali metilici (mezitilen: trimetil benzen simetric), a desco- 
perit metoda reducerii cu pulbere de zinc, obţinînd (1868), cu ajutorul acestei metode, 
din izatină, indol, substanță de pornire pentru sinteza indigoului; a obținut indi-- 
goul sintetic (1870—1878), a deschis calea sintezei coloranților: cozină, rodami: 
şi, în general, a ftaleinelor (1871—1876), a descoperit reacţia de condensare a } 
drocarburilor aromatice cu aldehidele (1872), a sintetizat chinolina (1879), a de- 
monstrat formula de constituție a albastrului de indigo (1883), a elaborat teoria — 
şi astăzi utilizabilă — a tensiunii ciclurilor de carbon şi a demonstrat (1894) — pe 
cale experimentală — constituția unei terpene. 

În 1905 a fost distins cu Premiul Nobel pentru chimie. 

Adolf von Baeyer 
< 


derivatul sulfonic dă direct alizarina, 
colorantul pe care-l producea rădăcina. 
de roibă. 

Chimiștii lumii sînt răscoliți de acest 
eveniment excepțional: primul colorant 
natural apărea în retorte de laborator. 
Englezul Perkin, inventatorul move- 
inei, dovedește, prin noi experiențe, 
concomitent cu Graebe, Lieberman și 
Caro, că se poate folosi un produs mai 
ieftin decît derivatul sulfonic, şi anume: 
dibromantrachinona. 

Baza unui procedeu industrial de mare 
rentabilitate este astfel pusă. Înce- 
pînd chiar din anul 1870, fabrica de 
sodă și anilină din Baden aplică metoda, 
începînd să producă — în cilindri de 
oţel orizontali la 180— 185°C — tone 
de alizarină pe lună. Curînd, produsul 
sintetic alungă de pe piață pe concu- 
rentul său natural. Mii de oameni care 
cultivau roibă în țările mediteraneene 
trebuie să-și schimbe ocupația. Roiba 
își pierde valoarea. 

Chimiștii au o primă victorie în întrecerea cu natura. Izbutind să sintetizeze 
alizarina, ei dau dovada practică a cunoașterii ei „în sine“ și a posibilității 
transformării lucrului „în sine“ în lucru pentru om. Concepţia materialistă 
capătă, prin acest act experimental, un argument irezistibil împotriva 
agnosticismului. Engels a subliniat forța acestui argument. 
Ceea ce s-a întimplat în 1869 cu roiba, s-a repetat peste 10 ani cu altă bază 
de materii prime pentru coloranți, gîndacul coșenila (Coccus cacti). Carmi- 
nul de coșenila a fost sintetizat de H. Braun în 1879. Şi el este un derivat 
al antracenului: acidul carminic. 

Hofmann vestise, în 1862, era indigoului sintetic; dar pînă la sinteza de la- 
borator a indigoului și, de acolo, pînă la transformarea ei într-un proces 
industrial au mai trecut 35 de ani. 

Aproape un sfert de veac de cercetări i-a consacrat indigoului chimistul ger- 
man Adolf von Baeyer, care-și începe lucrările în 1866 pentru a demonstra 
în 1883 posibilitatea sintezei colorantului. Abia în 1897, fabrica de anilină 
şi sodă din Baden izbutește să treacă la fabricarea industrială a indigoului, 
alungind astfel de pe piață pe ultimul concurent natural al industriei colo- 
ranților: colorantul albastru și violet extras din arbuştii de indigo. 

În formula indigoului sintetic recunoaștem ușor resturile moleculei de ani- 
lină, a cărei sinteză a fost realizată de Zinin. 

Hofmann, părintele industriei germane de sinteză chimică, n-a uitat, nici 
aproape de sfîrșitul vieții lui, însemnătatea lucrărilor lui Zinin pentru 
crearea industriei chimice organice germane. La 1880, cînd industria ger- 














mană și engleză de coloranți culegea din plin roadele reacți 
„Hofmann spunea în fața membrilor Societăţii germane de chimie: 
„Trebuie să comunic astăzi adunării moartea unuia dintre cei mai bătrini 
și iluştri chimiști, o personalitate care a exercitat o influență însemnată 
şi de lungă durată asupra dezvoltării chimiei organice. Îmi voi permite să 
“amintesc o singură descoperire a lui Zinin, care a făcut epocă — trans- 
formarea nitroderivaților în anilin: Nimănui nu i-a trecut prin gînd 
că noua metodă de transformare a anilinelor va deveni cu timpul baza unei ` 
“puternice ramuri a industriei 
Dacă Zinin nu ar fi făcut nimic în afară de transformarea nitrobenzenului ` 
în anilină, numele lui ar fi rămas totuşi înscris cu litere de aur în istoria 
chimiei“, 


1 Citat după V. Danilevski, Inventat în Rusia, Editura Cartea Rusă, Bucu- | 
eşti, 1951, p. 219. 

„Oricit ai recomanda această scrisoare 
tinerilor fizicieni, tot n-ar fi prea mult. 
Ea îi va iniția în arta dificilă a experien- 
telor; ea îi va învăța să nu se încreadă 
în primele observaţii, să schimbe mereu 
forma aparatelor; iar dacă imaginaţia 
nerăbdătoare i-ar face să părăsească dru- 
mul încet, dar sigur, al observaţiei pentru 
visări seducătoare, poate vor fi opriți 
pe acest teren lunecător, văzînd cum un 
om de geniu ia în seamă orice amănunt. 


FRANCOIS ARAGO despre scrisoarea lui VOLTA 
către LICHTENBERGI din 1786, 





L anul 1839, Henri Saint-Claire Deville, tînăr chimist, în vîrstă de 21 
de ani, studia în laboratorul său din strada La Harpe, din Paris, proprie- 
tățile esenței de terebentină. 

Pe vremea aceea, Davy și Faraday în Anglia, Iakobi și Zinin în Rusia, 
Gay-Lussac în Franța, Wohler, Liebig și Bunsen în Germania deschideau, 
în modestele lor laboratoare, căi noi pentru industrie. 

Mica oțelărie cu 100 de lucrători pe care o înființase, în 1811, Peter Frie- 
drich Krupp, avea să ia mari proporţii în anul 1841. Pentru supravegherea 
ştiinţifică a arderii, Bunsen creează metoda de analiză a gazelor. Flăcările 
uzinelor din Essen devin tot mai mici, arderea combustibilului mai econo- 
mică, prețul oțelului mai mic. 

Metalurgia cerea oţeluri speciale, oțeluri aliate; se punea problema unor 
adaosuri care împrumutau oțelului însușiri superioare. Numai laboratorul 
putea da răspuns acestor probleme; numai experiența în mic putea. deschide 
calea unor noi procedee tehnologice. 

Inventarea procedeelor de fabricare mecanică a hîrtiei, a telegrafului elec- 
tric de către Șilling la Petersburg, a motorului cu combustie internă sînt 
şi ele contemporane cu începuturile activității lui Henri Saint-Claire Deville. 
În același an (1839) în care Saint-Claire Deville își prezenta memoriul de 
tinerețe, Arago prezintă Academiei de Științe din Paris procedeul inventat 
de Louis Daguerre în 1838 (pe baza unor lucrări anterioare, în colaborare 
cu J.N. Niepce) — daguerrotipia — străbunica fotografiei. 

Legătura cu industria oferea un teren larg cercetărilor experimentale ale 
chimiștilor. 

Davy indicase o cale de cercetări: obținerea aluminiului din argilă. Lutul 
putea deveni materie primă pentru un metal cu însușiri superioare fierului, 
Era de ajuns pentru a entuziasma sute de cercetători. 


1 Fizicianul Georg Christian Lichtenberg, descoperitor (1777) al figurilor formate 
de pulberi pe izolatorii electrici (figurile Lichtenberg) şi cel care a introdus (în 1778) 
denumirile de electricitate pozitivă şi negativă şi semnul plus și minus pentru cele 
două manifestări ale electricităţii statice. 











La ușa laboratoarelor băteau fabricanţii de sodă, de săpun, de clor pentru 
albit. De la experienţe se așteptau minuni. Curînd medicina va da pe heral- 
dul metodei experimentale în biologie: Claude Bernard; pînă și romanul, 
prin Emile Zola, se va proclama „roman experimental”. 








Henri Saint-Claire Deville (1818-1881) 


S-a născut în insula Martinica. A studiat în Franța, obţinînd în anul 1841 
titlul de doctor în medicină și doctor în ştiinţe. În anul 1845, chimistul 
Thenard îl invită să preia postul nou creat de profesor de chimie la facul- 
tatea de chimie din Besancon. 

Îndată după numirea sa, Saint-Claire Deville primeşte o cerere din partea 
consiliului municipal: să studieze compoziția apelor riului Doubs. Şi La- 
voisier își începuse studiile cu probleme practice. Era atunci vorba despre 
fabricarea ipsosului și apoi despre iluminatul Parisului. Așa cum Lavoisier 
ajunsese să stabilească, în vremea lui, pornind de la cercetările asupra lumi- 
natului, compoziția aerului, Saint-Claire Deville creează o nouă metodă 
generală de analiză pentru a da răspuns problemei pe care i-o punea cer- 
cetarea apelor rîului Doubs. 

În laboratorul de chimie de la Besançon, Saint-Claire Deville aplică metoda 
sa (separarea elementelor, folosind solvenți uşor volatili) la cele mai diverse 
probleme analitice. Erau cunoscute diferite stări ale sulfului și, printre ele, 
sulful moale, obținut prin răcirea bruscă a sulfului topit la temperaturi 
înalte sau prin descompunerea clorurii și a altor combinații ale sulfului. 
Tratînd sulful moale cu sulfură de carbon, el separă astfel partea solubilă 
în sulfură de carbon, de partea insolubilă, obţinînd pentru prima dată 
modificaţia insolubilă a sulfului. 

În anul 1849, Saint-Claire Deville era un experimentator format. El își în- 
găduia să atace una din problemele dificile ale chimiei de atunci. Chimiştii 
din școala lui Gerhardt susțineau cu tărie că acizii monobazici! nu pot da 
anhidride, deoarece în moleculele lor nu preexistă cei 2 atomi de hidrogen 
ai apei. Saint-Claire Deville consideră drept falsă această aserțiune, și soco- 
teşte că ea reprezintă încercarea de a supune fenomenele naturale unor 
deducții teoretice neîntemeiate, în loc de a le cerceta. 

El porneşte cu acidul monobazic, considerat drept cel mai nedeshidratabil: 
acidul azotic. A scoate apa din acidul azotic, pentru a obține anhidrida 
(„acid fără apă“; oxidul care combinat cu apa dă acid) părea o încercare 
fără sorți de izbîndă, deoarece acidul azotic se descompune uşor, eliberînd 
oxigen. 

Pentru rezolvarea problemei, Saint-Claire Deville folosește un puternic 
agent de deshidratare, clorul, și sarea de argint a acidului azotic. El trece 
un curent de clor gazos uscat asupra azotatului de argint, iar vaporii bruni 
formaţi îi prinde într-un tub răcit la —20°C. În aceste condiții, el obține 


1 Acizii cu un singur atom de hidrogen în moleculă (ca acidul azotos — HNO,; 
acidul azotic: HNO,) se numesc monobazici pentru că fiecare moleculă nentralizează 
o singură moleculă de hidroxid (bază). 

(pe lîngă oxigenul gazos care se degajă) cristale strălucitoare, transparente, 
de forma. unor coloane rombice, 

Saint-Claire Deville poate astfel prezenta, pentru prima oară, studenților 
săi și chimiștilor care-i vizitau laboratorul, pentoxidul de azot, anhidrida. 
acidului azotic. Cu apa, pentoxidul dădea acid azotic. Dovada inexacti- 
Dt deducțiilor școlii lui Gerhardt era deplină. Această experienţă îi aduce 
celebritatea, În anul 1851 este numit profesor la Ecole Normale, (Şcoala 
Normală). 4 

Saint-Claire Deville nu va mai părăsi pînă la moarte laboratorul de la Ecole 
Normale. Era un parter înconjurat din toate părțile de clădiri. Ferestrele 
mici, mai întotdeauna murdare, ale laboratorului abia lăsau să se strecoare: 
în încăperi lumina de zi. Zi și noapte ardeau în laborator lămpile cu gaz. 
În acest laborator se vor aduna chimiști din lumea întreagă ca să asiste la 
operația de topire a unor cantități masive de platină. Aici va sosi Wöhler 
ca să vadă cum se prepară aluminiul pe cale uscată. Aici se va prepara alia- 
jul de platină-iridiu, din care se vor confecționa barele prototipurilor de 
metru. 

În anii în care Deville lucra în parterul de la Ecole Normale, Claude Bernard 
efectua celebrele sale studii de medicină experimentală în subsolurile umede 
de la College de France. Pasteur ataca probleme fundamentale de chimie 
și biologie. 

Toţi aceștia erau oameni pentru care experiența științifică însemna viața. 


Visul aluminiului 


La Ecole Normale s-au înfiripat primele visuri ale lui Saint-Claire Deville 
în legătură cu aluminiul. Studiind cu atenție proprietățile celor mai răspîn- 
dite — dar insuficient cunoscute — elemente din natură (siliciul, magne- 
ziul, aluminiul), Deville se oprește mai ales asupra acestuia din urmă. 
Aluminiul avea, pe atunci, un început de istorie. Îl descoperise Wöhler în 
anul 1827, înainte de a fi devenit celebrul chimist european. Wöhler por- 
nise de la clorura de aluminiu, preparată în același an de fizico-chimistul 
danez, Hans Christian Oersted, ale cărui experiențe în legătură cu efectul 
curentului electric asupra acului magnetic aveau să devină un punct de ple- 
care al electromagnetismului. Oersted pornise de la argilă, pulbere de căr- 
bune (reducător) și sirop de zahăr (pentru omogenizarea pastei). Sfere plă- 
mădite din aceste materiale eran introduse în tuburi de porțelan și încălzite 
la roșu-cireşiu, sub un curent de clor. Clorura de aluminiu cristaliza, astfel, 
pe părțile reci ale tubului de porțelan, în folii cristaline. 

În descrierea proprietăților aluminiului, Wohler susținea că este unul din 
metalele cele mai alterabile. 

Saint-Claire Deville prepară și el aluminiu pentru a-i studia proprietățile. 
Constatările sale se deosebesc net de cele ale lui Wöhler. El demonstrează 
că aluminiul este — dimpotrivă — unul din cele mai puţin oxidabile metale. 
Contradicția dintre concluziile lui Wöhler şi Saint-Claire Deville este doar 
aparentă. Aluminiul pur expus la acțiunea aerului se oxidează într-adevăr. 
Dacă freci o lamă de aluminiu, bine curățată, cu mercur și o laşi la aer sau în 




















apă, lama se acoperă, văzînd cu ochii, cu o „pădure“ de cristale de oxid de 
aluminiu, alb. Ele cresc ca ramurile unor copăcei de zăpadă, iar pînă la 
urmă tot aluminiul se preface în pulbere de oxid. Metalul, în condiții obiș- 
nuite, se acoperă însă cu o peliculă de oxid de aluminiu, care separîndu-l 
de contactul cu atmosfera Îl face foarte rezistent la oxidare. Ca și în multe 
alte cazuri, se realizează astfel pasivizarea metalului. 

Saint-Claire Deville demonstra rezistența aluminiului la oxidare, în condi- 
țiile obișnuite. 

De aici începe visul aluminiului. Acest metal ușor, rezistent, inoxidabil, 
ăspîndit în natură, nu era, oare, destinat să devină metalul viitorului? 
Chimistul Saint-Claire Deville trăia într-o epocă în care metalurgia devenea 
baza industriei. Lui nu-i putea scăpa această posibilitate. 

Trebuia, dar, găsită o metodă industrială de preparare a aluminiului 
Saint-Claire Deville pornește pe calea aceasta, pe care n-o va mai părăsi. 
Obţinerea economică a aluminiului din combinațiile sale naturale devine 
o preocupare centrală a profesorului de la Ecole Normale. Este sprijinit 
într-o anumită măsură de guvernul celui de-al II-lea imperiu — al lui 
Napoleon al III-lea — care speră să obțină astfel arme de aluminiu, platoșe, 
țevi de pușcă și de tun, din metal de trei ori mai ușor decît fierul. 

După ani de experiențe în care încearcă toate procedeele cunoscute de re- 
ducere, Saint-Claire Deville izbutește, în 1854, să obțină — pentru prima 
oară în cantități apreciabile (cîteva zeci de kilograme) — aluminiu me- 
talic, prin reducerea criolitului importat din Groenlanda, cu sodiu. Ca să 
ajungă aici, ca să vadă curgînd șuvoiul argintiu de aluminiu topit din cuptoarele 
laboratorului, a perfecționat metodele de preparare a sodiului, a construit 
cuptoare speciale în care să fie evitat contactul topiturii cu oxigenul. A expe- 
rimentat cu diferite cloruri de aluminiu. A cercetat cu deosebită atenție bau- 
xita. Criolitul este un minereu care conține siliciu, fluor și aluminiu. Ca 
rezultat al reacției cu sodiul, se elibera aluminiu ca produs principal, iar 
alături de el siliciu cristalizat. Amîndouă aceste elemente îl interesau în 
mod deosebit pe Wöhler. Saint-Claire Deville îl cheamă pe savantul german 
să vadă aluminiul obținut în laborator. Experimentează amîndoi, urmărind 
condițiile de oxidare ale aluminiului și siliciului. Topesc de o sută de ori 
siliciul și aluminiul. Wöhler își corijează părerile despre aluminiu. Da! 
Este, într-adevăr, foarte puțin oxidabil. Pelicula subțire de oxid ce se for- 
mează la suprafața lui îl apără de oxidare în profunzime. 

Dar aluminiul este moale. La ce ar putea folosi? Sau... Nu s-arputea obține 
un aliaj de aluminiu care să îmbine duritatea oţelului cu greutatea specifică 
mică a aluminiului? 

Întrebarea se năștea acolo, în fața tablelor de aluminiu strălucitor ieșite din 
laminorul Școlii Normale. Răspunsul la această întrebare nu se putea încă 
da. Dar cercetînd comportarea diferitelor elemente la temperatura de topire 
a aluminiului, în încercarea de a realiza aliaje dure de aluminiu, Saint-Claire 
Deville, împreună cu Wöhler, obține bor cristalizat din borul amorf dizol- 
vat în aluminiu topit, prin solidificarea topiturii. Cercetînd cristalografie 
cele două forme, cei doi cercetători descoperă forma diamantoidă și grafi- 
toidă a borului cristalizat. 

Aluminiu pur, siliciu pur, bor cristalizat. 

Posibilitatea de a produce în cantități industriale aluminiul atrage în 
jurul lui Saint-Claire Deville tot felul de oameni întreprinzători. Pe unii 

îi mîna dorința de a participa la crearea acestei noi ramuri a metalurgiei, 
pe mai toți visul înavuțirii rapide. 

Îmbogățiți-vă... îmbogățiți-vă ! Acesta era cuvîntul de ordine al'burgheziei. 
Era morala epocii. 

Ademeniţi de mirajul unei industrii înfloritoare, Deville şi asociații săi 
au constituit o societate pentru exploatarea aluminiului. Meissonier — unul 
din asociați — avea să se ocupe de exploatarea bauxitei; Le Chattelier, de 
redactarea brevetelor și descoperirea debușeelor comerciale; Piarron Mon- 
désir, de punerea la punct a procedeelor de fabricație ` Jacquemart, de partea 
financiară a afacerii, Merle, de fabricarea metalului și Paul Morrin de 
fabricarea obiectelor de aluminiu. De șase ori au fost pierdute capitalurile 
puse în comun, în afacere. Douăzeci de ani a durat acest vis al creării unei 
industrii a aluminiului. Şi tocmai în momentul în care părea că lucrurile 
iau o întorsătură favorabilă, cînd industria aluminiului, după procedeul 
Deville (pe cale uscată), lua avînt, apărură metodele electrochimice de pre- 
parare a aluminiului, care au nimicit speranțele asociației. 

Evident, acest insucces nu schimbă cu nimic valoarea cercetărilor lui De- 
ville asupra proprietăților și metodelor de obținere a aluminiului, 

În anul 1862, firma Johansohn Matthey et Co. prezintă la expoziţia londo- 
neză din acest an un bloc masiv de platină de 2,5 chintale, valorînd 15 000 
franci aur. Acest bloc a fost obținut prin topirea platinei după procedeul 
descoperit de Deville şi colaboratorul său Henry Debray. 

Astăzi obținerea unei temperaturi apropiate de 2 000°C, la care platina 
este lichidă, nu pune probleme greu de rezolvat. Dar în timpul lui Deville 
mu exista nici mijlocul măsurării precise și directe a unor astfel de tem- 
peraturi. 

Punerea la punct a unui mijloc de topire a platinei reprezenta și o problemă 
economică imediată, și una de interes științific. Iată argumentele economice 
«exprimate de H. Debray, în lecţia despre obţinerea temperaturilor înalte 
şi despre topirea platinei, ținută la societatea chimică din Paris la 1 martie 
1861: 

„Această metodă (metoda lui William Hyde Wollaston — N.A.) este, din ne- 
fericire, foarte complicată... ; ca urmare, platina vaselor scoase din uz dintr-o 
cauză oarecare nu valorează mai mult decît minereul din care a fost extrasă. 
De aici, deprecierea enormă pe care o suferă metalul; un asemenea vas 
(în care se concentrează în fiecare zi 1 000 de kg de acid sulfuric), este vîn- 
dut la cel mult 50 sau 60 000 de franci cînd este scos din uz ... Se înțeleg, 
deci, motivele care ne-au determinat, pe domnul H. Saint-Claire și pe mine 
să căutăm metodele de topire a platinei și mijloacele de tratare a minereu- 
rilor, pe cale uscată...“1. 

Pentru obținerea unei temperaturi înalte, Deville și Debray perfecționează 
suflătorul cu gaz detonant şi realizează procedeul încălzirii cu flacără de 
gaz de iluminat și oxigen. Generalizarea procedeului de încălzire cu flacără 
oxihidrică li se datorează acestor doi cercetători. În mîna lor, acest instru- 
ment, alături de cuptoarele special construite pentru menținerea optimă 
a căldurii, au dus la obținerea metodei de „a topi și a face să curgă canti- 


tăți — ca să zicem așa — nelimitate de platină“. 


1 Fusion du platine et dissociation, Mémoires de Saint-Claire Deville, 
Debray, Troost, Hautefeuille, Isambert etc., Paris, 1914, pp. 20—21. 


























O caracteristică a mișcării chimice 


Din punct de vedere științific, obținerea temperaturilor înalte deschidea. 
calea cercetării reacțiilor chimice la aceste temperaturi. Ea a dus la cea mai 
importantă descoperire a lui Deville și a colaboratorilor lui: disociația mole- 
culară. 

Toate experiențele făcute pentru elaborarea și perfecționarea metodei de 
topire a platinei erau conduse de considerații teoretice asupra căldurii spe- 
cifice a metalului, căldurii de combustie a gazelor în oxigen și asupra căl- 
durii de topire a platinei. Pentru a determina, pe cale de calcul, temperatura. 
necesară, Deville și Debray au determinat pe cale experimentală cantitatea: 
de căldură necesară pentru topirea unui kilogram de platină. Pentru aceasta, 
ei au turnat în apă cantități mari de platină topită, în momentul solidi- 
ficării ei, și au măsurat creșterea temperaturii apei, Folosind datele cunos- 
cute pe vremea lor, cu privire la călduri specifice, călduri de topire etc., 
ei au calculat cît se putea de riguros temperatura de topire a platinei. 
Apărea o mare diferență între temperatura de topire a platinei și tempe- 
ratura calculată a flăcării oxihidrice. Temperatura de topire a platinei era 
interioară aceleia de 2 000°; cea calculată pentru combustia oxigenului cu 
hidrogenul în flacăra oxihidrică — de 6 800°C. 

Neconcordanța era prea mare; problema își cerea rezolvarea, explicația. 
Experiențele de topire a platinei au ridicat această problemă, care trebuia 
să ascundă fenomene necunoscute. Ideea urmăririi acestor fenomene devine 
obsedantă pentru Deville. El începe printr-o experiență care-i mai dăduse 
rezultate interesante. O modifică în vederea stabilirii temperaturii reale a 
flăcării oxihidrice. Toarnă mase de platină și iridiu — topite în recipienți 
cu conductibilitate termică foarte mică (pentru a evita pierderi de căldură) 
— în apă rece şi măsoară creșterea temperaturii apei. Face, deci, o măsurare 
calorimetrică a temperaturii maxime la care ajung platina și iridiul sub 
influența flăcării oxihidrice. Ține seama de căldurile latente de solidificare, 
de căldurile specifice ale metalelor și ajunge la o valoare a temperaturii 
reale a flăcării oxihidrice de maximum 2 500*C. Experiențele demonstrau 
că temperatura reală este mult mai mică decît cea calculată pentru cazul 
că hidrogenul și oxigenul din flacăra oxihidrică s-ar combina, moleculă 
cu moleculă, în întregime. De aici Deville trage prima concluzie esențială: 
există o limită a reacției. Şi deci o limită a temperaturii ce se poate obține, 
o limită mai joasă decît cea teoretică. Aceasta înseamnă că reacția nu merge 
numai în sensul combinării elementelor, ci și în sensul opus, al desfacerii 
combinației în elementele componente. Se formează apă din arderea hidro- 
genului cu oxigen, dar, în același timp, se descompune apa în elementele ci. 

















Reversibilitatea fenomenului își spune cuvîntul. De astă dată nu mai este 
vorba doar de considerații teoretice, ca acelea ale lui Berthollet, ci de o ex- 
periență concretă. Apăreau mijloacele de a supune fenomenul unui control 
direct. Expresia echilibrului era valoarea unei mărimi fizice: o temperatură. 
Pentru desfacerea combinației în elementele componente, sub acțiunea căl- 
durii, Deville alege cuvîntul potrivit: disociație termică, noțiune rămasă 
pînă astăzi în vocabularul chimiei. Odată statornicite ideile de limită a 
reacției și de reversibilitate, concluziile se dezvoltă de la sine, cu o repe- 
ziciune uluitoare. 

liber diber ce se combină este, în acelaşi timp, o reacție 
de combinare și de disociere. Generalitatea feno- 

menului de disociere termică trebuie verificată. Şi începe, astfel, şirul unor 
experiențe pe corpuri gazoase, lichide, solide, experiențe în care ingenio- 
zitatea se îmbină cu claritatea ideilor. Deville trece de la combinarea 
oxigenului și a hidrogenului în flacăra oxihidrică la reacția dintre oxid de 
carbon și oxigen. Porneşte, pe cale inversă, de la apă și de la bioxid de 
carbon pentru a stabili condițiile disocierii. După acid carbonic, ia în ex- 
periență oxid de carbon, pentru a dovedi disocierea lui în carbon și oxigen ; 
experimentează pe acid sulfuric, pe acid clorhidric, pe amoniac, pe clo- 
rură de magneziu. 
Pentru a pune în evidență produsele de disociere, el imaginează sistemul 
tuburilor concentrice cald-rece, prin care izbutește să răcească brusc produ- 
sele de disociere, astfel încît ele să nu mai aibă condiții de recombinare. Ima- 
gincază sisteme de extragere a produselor reacției. Analizează, cu cele mai 
exacte metode ale epocii, gazele produse. Repetă de nenumărate ori fiecare 
operaţie și înscrie rezultatele analizelor în tabele. Măsoară atent presiunile. 
Foloseşte în unele serii de experiențe scînteile electrice, iar în cele mai multe 
experiențe foloseşte căldura produsă prin arderea — alimentată cu un pu- 
țernic curent de aer — a cărbunelui pulbere. 
În descrierea experiențelor sale, nu omite nici un amănunt semnificativ. 
Cantitățile sînt riguros consemnate. Aparatele folosite, descrise și prezentate 
schematic, Nici un fenomen secundar nu este omis. Sint prezentate și nereu- 
şitele, împreună cu interpretarea cauzelor lor. 
Faptele se înlănțuie riguros. Ele alcătuiesc o demonstrare de nedezmințit 
a fenomenului disocierii. Saint-Claire Deville se fereşte însă de generalizări 
pripite. Iată-l exprimîndu-și cu prudență concluziile: 
„Faptele pe care vi le-am expus și concluziile imediate şi mai îndepărtate pe 
care le-am tras din aceste fapte nu pot fi ușor rezumate. Este propriu teo- 
riilor complete și doctrinelor consacrate în știință să capete o exprimare 
clară și concisă în același timp. Eu n-am pretenția să exprim sub formă de 
propoziții rezultatele pe care le urmăresc de mulți ani și nici să consider 
ca definitive interpretările pe care le-am dat faptelor stabilite fără o previ- 
ziune teoretică, — nu vreau să spun însă, fără idei preconcepute. Aceste 
interpretări — o știu — s-au schimbat ca expresie în diferitele mele lucrări 
publicate ; și dacă au o oarecare valoare, ele vor mai suferi modificări ce vor 
fi — sper — progrese. Dar ceea ce m-a condus mereu este dorința de a dis- 
truge influența fatală pe care o exercită asupra științei intervenția continuă 
a cauzelor ipotetice (Deville se referă la noțiuni vagi, care nu explică nimic, 
cum era aceea de „afinitate“ — N.A.) şi utilizarea termenilor prost definiți cu 
care spiritul se obișnuiește chiar fără a le asocia un sens clar și precis“, 
Experimentatorul Saint-Claire Deville descoperea unul din cele mai intere- 
sante fenomene fizico-chimice: fenomenul disociației combinațiilor sub 
influența căldurii. El determina condiţiile acestui fenomen. Fapte, cît mai 


i SaintClaire De ville, op. cit. pp. 85—86. 











multe fapte trebuiau adunate, cercetate, comparate pentru a trage concluzii 
tot mai generale. Numai astfel se poate ajunge, din aproape în aproape, 
la înțelegerea interdependenței dintre fenomenele chimice. Faptele experi- 
“mentale puse în evidență de pleiada elevilor lui Deville şi de sute de alți 
experimentatori au confirmat liniile generale ale interpretării lui Deville. 
Actualitatea cuvintelor lui Deville este mereu vie pentru cei care se ocupă 
de teorie și practică științifică, 

„Trebuie să lăsăm deci deoparte în studiile noastre toate aceste forțe necu- 
noscute la care s-a recurs numai pentru că nu li s-au măsurat efectele. Or, 
dimpotrivă, toată atenția noastră trebuie să se fixeze asupra observării şi 
determinării numerice a acestor efecte, ele singure fiind la-ndemina noastră. 
Prin această muncă se stabilesc diferențele și analogiile dintre ele și din 
aceste comparații și măsurări izvorăște o nouă lumină. 

Astfel, căldura și afinitatea se găsesc mereu una alături de alta în teoriile 
«chimice. Afinitatea ne scapă pe de-a-ntregul; ei îi atribuim totuși combi- 
narea, care ar fi efectul acestei cauze necunoscute, Să studiem deci pur şi 
simplu împrejurările fizice care întovărășesc fenomenul combinării și vom 
vedea cîte apropieri curioase, cîte fenomene măsurabile ni se oferă în fie- 
care clipă! Căldura — zice-se — distruge afinitatea ` să studiem cu stăruință 
descompunerea corpurilor sub influența căldurii, evaluată în cantitate de 
căldură sau lucru mecanic, prin temperatură sau forță vie; vom vedea ime- 
diat cît de fructuos este acest studiu, independent de orice ipoteză, de orice 
forță necunoscută, necunoscută chiar și din punctul de vedere al unităţii 
față de care trebuie să raportăm măsurarea ei exactă sau aproximativă“. 
Oroarea de noțiuni neclare, de explicaţii care nu sînt decit tautologii, carac- 
terizează atitudinea experimentatorului. El cercetează, măsoară, compară 
și trage concluzii din fapte și numere. Afinitatea era, pe atunci, doar un 
cuvînt care exprima, fără să explice, că o substanță tinde să se combine cu 
alta. Măsurînd căldura de reacție și efectele căldurii asupra substanțelor, 
Saint-Claire Deville deschide calea măsurării energiilor specifice ale diferi- 
telor legături chimice, calea evaluării cantitative și diferențiate a intensi- 
tății legăturilor chimice. 

În fond, Saint-Claire Deville descoperea, în domeniul său de cercetare, in- 
suficiența gîndirii metafizice. El depășea unele categorii abstracte, rigide, 
şi linii fixe de hotar, pe care predecesorii săi, tributari ai modului metafizic 
și mecanicist de gîndire, le trasau între fenomene și între lucruri. El desco- 
perea caracteristici noi ale mișcării chimice, mișcare deosebită de cea me- 
canică, mai bogată și mai complexă decît mișcarea mecanică. 

Disocierea moleculară termică este fructul unor experiențe sistematic con- 
“duse, magistral interpretate. Saint-Claire Deville a elaborat terminologia 
potrivită pentru descrierea fenomenului observat; a interpretat lucrările 
«experimentale ale altor cercetători (M. Dufour, Laussanne, Gay-Lussac, 
Regnault etc.) în lumina concepției sale despre disocierea termică, conside- 
Tată ca un fenomen dinamic, de echilibru, general valabil; a inspirat cer- 
cetările elevilor săi asupra disocierii termice a substanțelor solide anor- 
ganice (H. Debray — descompunerea termică a spatului de Islanda — 
E. Isambert, — disociația unor cloruri amoniacale), asupra disocierii 
termice a substanțelor organice. A abordat cele mai dificile probleme de 








a Saint-Claire Deville, op. cif., p. 35. 

disociere, experimentînd (împreună cu elevul său, Debray) asupra oxizilor 
metalelor greu fuzibile din familia platinei. 

Peste o sută de ani trecuți de la aceste cercetări âsupra disocierii termice 
n-au învechit termenii de „disociere“ şi „tensiune de disociere“, introduși 
de Saint-Claire Deville, 3 

Davy, Faraday, Berzelius demonstrau, tot prin experiență, raporturile 
dintre o formă de mișcare a materiei: fenomenul chimic, și altă formă de 
mișcare: fenomenul electric. Şi descopereau în substanțe o formă a contra- 
riilor: plusul și minusul electric. Saint-Claire Deville descoperă în substanțe 
o altă formă a contrariilor. 

În aceeași substanță există tendința de asociere și disociere a elementelor 
componente. Molecula este o unitate, în care se manifestă cele două tendințe. 
Condiţiile externe: temperatura și presiunea pot determina creșterea unei 
tendințe sau a celeilalte. Elementele se asociază și se disociază în același 
timp. În moleculă se manifestă lupta și unitatea. contrariilor. 

Și astfel, pe măsură ce se dezvoltă mijloacele de cercetare, în strict raport 
cu dezvoltarea mijloacelor tehnice ale societății, se dezvăluie în fenomenele 
cercetate dialectica naturii. 

Printre nenumăratele aplicaţii ale disocierii, se poate pomeni topirea meta- 
lelor cu flacăra de hidrogen atomar (hidrogen ale cărui molecule sînt diso- 
ciate în atomi, mult mai activi decît moleculele). Dar, în general, construcția 
tuturor reactoarelor, calculul tuturor proceselor tehnologice de sinteză 
chimică trebuie să țină seama de disocierea termică. 




















Ea a îngăduit extinderea, pe scară largă, a legilor termodinamicii la pro- 
cesele fizico-chimice. 
Cercetarea fenomenului descoperit de Saint-Claire Deville n-a mai încetat, 
de fapt, nici astăzi. 
Fiecare dintre lucrările acestui maestru al experiențelor a deschis calea unor 
aplicații industriale noi. Astfel, în 1868, el observă că magnezia (oxidul de 
magneziu) amestecată cu apă, pînă la consistență păstoasă, stînd sub apă, se 
hidratează, transformîndu-se într-o masă cristalină, a cărei densitate depă- 
şeşte pe cea a marmurei. O masă similară se obține cu magnezie și pulbere 
de cretă sau marmură. Dolomita (carbonat de calciu și magneziu), eli- 
berată de bioxid de carbon la 300—400°C, se transformă și ea sub apă într-o 
masă compactă, de mare rezistență. Pe aceste proprietăți se bazează utili- 
zarea magneziei la prepararea mortarului şi betonului hidraulic. În 1867, 
M. Sorel, folosind observaţiile lui Saint-Claire Deville, obține un ciment 
din magnezie (magnezie calcinată cu clorură de magneziu), căruia i se poate 
adăuga pînă la 20%, nisip, calcar sau alte materiale de acest fel, fără a-i 
modifica durabilitatea. Reinhard folosește procedeul pentru fabricarea pie- 
trelor de ascuţit, a pietrelor de moară, a marmurei artificiale. 
Întreaga activitate de cercetător a lui Saint-Claire Deville ne dă imaginea 
experienței ca sursă a teoriei, a experienţei ca sursă a aplicațiilor industriale, 
Bazîndu-se pe faptele experimentale, Saint-Claire Deville își apără intran- 
sigent ideile, luptînd împotriva teoriilor confuze. Tumultul controverselor 
umplea amfiteatrele Academiei de Științe în care experimentatorul înfrunta 
critica unor savanţi de talia lui Wurtz sau Becquerel. Sarcasmul lui Saint- 
Claire Deville era de temut. Claritatea expunerilor sale transforma. lecțiile 
de chimie experimentală în momente de propagandă activă pentru știință, 
Nu numai chimiști și medici, dar și oameni de litere, și intelectuali de tot 
felul se grupau în jurul acestui maestru al experienței, la așa-numitele reu- 
niuni de duminică de la École Normale. Deville transmitea pînă departe, 
dincolo de zidurile laboratorului, pasiunea pentru cercetarea experimentală. 
ntr-una din zilele anului 1881, cadavrul lui Saint-Claire Deville a fost 
pescuit în apele Senei. 
Copleşit de muncă, depășit de problema aluminiului, trăind în mijlocul unei 
societăți în morala căreia nu era înscrisă prețuirea și recunoştinţa pentru 
talentele reale, Deville s-a cufundat, ca atîția alții, în apele deznădejdii. 











14 — Lumini în retortà 

„Universul este disimetric“ 


PASTEUR 


Crin anul 1848, la vîrsta de 26 de ani— Louis Pasteur comunica 
primele rezultate ale cercetării sale asupra acidului tartric și paratartric, el 
găsea o lume pregătită să aprecieze valoarea marilor descoperiri. 

La Academia de Științe din Paris, ascultau comunicarea lui Pasteur oameni 
ca Jean-Baptiste Biot!, Dumas, Laurent, Balard. Elevul lui Gay-Lussac, 
Liebig, înființase încă din 1826 laboratorul său de la Giessen, care devenise 
apoi centrul chimiei germane. Kirchhoff obținuse glucoză din amidon. 
Wohler executase celebrele sinteze organice. Berlinezul Eilhard Mitscher- 
lich? deschisese, prin celebrele sale experiențe, problema pe care avea s-o 
rezolve Pasteur. Bunsen era în plină desfășurare. 

Comunicările de felul aceleia pe care Pasteur o făcea la 22 mai 1848, trezeau 
interes nu numai în rîndurile profesorilor de fizică şi chimie, ale cercetăto- 
rilor din laboratoarele universităților, ci şi în rîndurile industriașilor, ale 
fabricanţilor de alcool, de bere, de conserve, de coloranți și mordanți pentru 
textile. 

Industriaşii trăgeau cu urechea la cele ce se întimplau prin laboratoarele de 
cercetare. O descoperire putea deveni ușor patent, și patentul o grandioasă 
afacere. La urma urmei, nu erau toate noile industrii aplicații ale descoperi- 
rilor științifice? Nu întemeiase, oare, Appert în anul 1810 industria con: 
velor pe baza experiențelor de „ştiinţă pură“ ale abatelui Spallanzan: 
în legătură cu generația spontanee? 








1 Jean Baptiste Biot (1774—1862), astronom, matematician, fizician și chimist 
trâncez, descoperitor al unor importante legi în domeniul căldurii şi electricități 
creator al zaharimetriei polarimetrice (măsurarea concentrației unei soluții de zahăr 
pe baza efectului soluției asupra luminii polarizate). 

3 Rilhard Mitscherlich, fizico-chimist german (1794—1863). A descoperit polimor- 
fismul (proprietatea aceleiași substanțe de a se prezenta în forme cristaline diferite), 
a studiat legăturile dintre constituția moleculelor şi formele cristaline ale substan- 
telor, a pus în evidenţă activitatea optică diferită a tartraților izomeri, a făcut 
experiențe pe care s-au bazat primele teorii ale catalizei, a lucrat în domeniul 
chimiei organice. 

3 Lazzaro Spallanzani (1729—1799). A fost abate, profesor de logică, metafizică şi 
greacă la Reggio, apoi profesor de ştiinţe naturale la Modena şi Pavia. A spulberat 
teoria, generației spontanee a organismelor microscopice, demonstrind experimental 
că în lichidele organice fierte în vase ermetic sudate nu iau naştere microorganisme. 
S-a ocupat şi cu problemele regenerării şi fecundării. A realizat pentru prima dată 
fecundarea artificială (la ctine). 
































Industria de prelucrare a tartrului de vin era înfloritoare în Franța, mare 
producătoare de vinuri, în Austria, în Anglia, în Italia. 

Pasteur a fost condus spre cercetările sale de chimie cristalografică de către 
chimistul Balard, în laboratorul căruia lucrase în anul 1846 împreună cu 
Laurent, elev al lui Dumas. 

Antoine-Jerâme Balard (1802—1876) descoperise în 1826 bromul în soluțiile 
rămase după cristalizarea sării din apa de mare și preparase bromură de 
sodiu, de potasiu și de argint. În anul 1834, același an în care Dumas făcea 
celebrele sale experiențe cu clorul asupra substanțelor organice, Balard 
descoperea acidul hipocloric şi era pe cale să descopere acidul hipobromic. 
Cu zece ani mai tîrziu, în 1844, Balard elabora o metodă nouă de extragere a 
sării din apa mărilor, folosind, pe lîngă evaporare, înghețarea ; el crea astfel 
bazele industriei sărurilor de clor și brom cu potasiu și magneziu. 

Acesta era Balard. Cît despre Auguste Laurent (1807—1853), el era elevul și 
cel mai apropiat colaborator al lui Dumas; era chimistul care avea să fun- 
damenteze, împreună cu Gerhardt, noua teorie a substituției și tipurilor, 
opusă celei dominante pînă atunci, a lui Berzelius. 

În tovărășia lui Balard şi Laurent, Pasteur începe acele lucrări care-l vor 
conduce spre calea nouă a stereochimiei, 

Cartea de căpătii a acestor chimiști, care au înțeles legătura dialectică dintre 
formă și conținut, era cristalografia lui Renc-Just Haüy (1743—1822). În 
lucrările lui Haüy, întemeietor al cristalografiei geometrice, a găsit Pasteur 
termenul de hemitropie pentru cristalele care par alcătuite din două jumă- 
tăți, dintre care una rotită cu un anumit unghi față de cealaltă. 


Pasteur (1822-1893) cercetează cristalele 


Pasteur examinează mii de cristale. Cu ochii lui miopi, el urmărește formele 
tungstaților de sodiu, pe care i le arată Laurent. El cristalizează tartraţi din 
soluțiile lor și cu lupa, cu microscopul, privește fațetă cu fațetă și desenează 
cristal după cristal. Geniul lui Pasteur are migala drept unul din atribute, 
Nota lui Mitscherlich asupra tartratului și paratartratului de sodiu și amo- 
niu comunicată de profesorul Jean-Baptiste Biot, în 1844, în fața Academiei 
de Ştiinţe, îi intrigase pe chimiștii Europei. Corpuri cu aceeași compoziție 
chimică, aceeași formă cristalină, aceleași unghiuri între fețele cristalelor, 
aceeași densitate și aceeași birefrigență au o acţiune total diferită asupra 
luminii polarizate!. Tartraţii rotesc planul luminii polarizate, paratartrații 


1 Lumină care se obţine din lumina naturală prin reflexie sub anumite unghiuri 
sau prin trecerea prin anumite cristale; spre deosebire de lumina naturală — care 
corespunde unei radiații electromagnetice, în care vibrația se produce în toate pla- 
nurile care trec prin direcția de propagare a razei — lumina polarizată corespunde 
unei radiaţii electromagnetice în care vibrația se produce într-un singur plan. 
Lumina polarizată prin reflexie sau prin refracție se numește lumină polarizată 
liniar. Retlectată de suprafaţa metalelor și a minereurilor cu luciu metalic, lumina 
polarizată liniar devine polarizată eliptic (capetele vectorilor undelor luminoase 
descriu o elipsă) iar în cazul corpurilor optic active, lumina polarizată liniar se 
transformă în lumină polarizată Circular (oscilaţiile vectorilor tuminoși devin cir- 
cuiare). 

Louis Pasteur 

< 

sînt cu totul inactivi asupra luminii 
polarizate. A pune în evidență această 
proprietate era lucru uşor. O soluție 
de tartrat introdusă în tubul polari- 
metrului — aparat construit de Johann 
Gottlieb Christian Nârrenberg în 1833, 
ca o perfecționare a primului dispozi- 
tiv inventat de Etienne Louis Malus 
în 1811 — determină întunecarea cîmpu- 
lui optic și te obligă la rotirea anali- 
zorului cu un număr precis de grade 
pentru a face să reapară cîmpul lumi- 
nat. O soluție de paratartrat nu are 
acest efect. 

Pasteur vede în acest instrument, care 
face posibilă urmărirea influenței sub- 
stanțelor asupra luminii, un mijloc mi- 
nunat de cercetare a configurației mole- 
culare. 

Ideea aceasta îl stăpînește pe Pasteur. 
Condus de ea, va experimenta, obli- 
gînd natura să-i dea răspunsul la problema ridicată de experiența lui 
Mitscherlich și — probabil — la alte probleme. 

În 1847, Pasteur exprimă primele rezultate ale cercetărilor sale asupra tar- 
traților în una din cele două teze de doctorat pe care le prezintă. Dînd două 
teze de doctorat, una de chimie şi una de fizică, el pare că proclamă indiso- 
lubila legătură dintre cele două discipline. Teza de fizică cu cele două puncte 
ale ei se intitulează: 

1. Studiu asupra fenomenelor legate de polarizarea rotatorie a lichidelor; 
2. Aplicarea polarizării rotatorii a lichidelor la rezolvarea diverselor pro- 
bleme de chimie. 

Celebrul Biot, marele Mitscherlich nu putuseră observa nici o diferență de 
formă între cristalele de tartrați şi paratartrați. Dar o asemenea diferență 
trebuie să existe. Logica faptelor obligă la această concluzie. În ce constă 
însă această diferență care a putut scăpa unui Biot, unui Mitscherlich, 
unui Privostaye? Și se manifestă, oare, într-adevăr, în formele exterioare ale 
cristalelor, ceea ce Pasteur numea „disimetria moleculelor“? 

Pentru a răspunde la aceste întrebări, Pasteur pornește la prepararea substan- 
țelor supuse cercetării. El prepară tartraţi de sodiu, de potasiu, de amoniu ` 
prepară tartrați dubli de sodiu și potasiu, de sodiu şi amoniu. Începe să 
examineze atent cristalele obținute prin cristalizare în condiții fizice identice. 
O primă observaţie: cristalele acidului tartric şi ale sărurilor sale sînt hemie- 
drice! în sensul atribuit de Hate acestei noțiuni; aceste cristale posedă 


1 Hemiedrie: proprietatea unor clase ale unui sistem cristalin de a nu avea decit 
o parte din elementele de simetric (centre, axe, planuri) proprii clasei cu cele mai 
multe elemente de simetrie (clasa holoedrică) din respectivul sistem cristalin. 





anumite fațete care reprezintă numai jumătate din fețele obligatorii ale 
grupului cristalin respectiv. Forma acestor cristale este — după expresia 
lui Pasteur — disimetrică. 

Mitscherlich și Biot nu observaseră hemiedria cristalelor de acid tartric. 
Dacă acidul tartric prezintă hemiedrie, iar cel paratartric n-o prezintă, 
atunci misterul este lămurit. Aceasta ar însemna că moleculele acidului 
tartric sînt disimetrice, iar cele de paratartric nu sînt disimetrice. Ar fi 
suficient pentru a explica de ce tartratul rotește planul luminii polarizate, 
iar paratartratul nu-l roteşte. Pasteur constată însă că nu numai acidul 
tartric, ci și cel paratartric prezintă fețe hemiedrice (fără corespondent si- 
metric), Am avea, deci, de-a face și la unul, și la celălalt cu disimetrie mole- 
culară. Așadar, diferența de formă nu stă aici. 

Pasteur examinează cu lupa sute și sute de cristale, Dintr-o mie decercetă- 
tori care ar fi examinat cristalele de tartrați și paratartrați, poate nici unul 
n-ar fi observat diferența de formă pe care o sesizează Pasteur. Faţetele 
hemiedrice apar la unele cristale de paratartrat în dreapta feţelor princi- 
pale, la alte cristale în stînga 
fețelor principale. 

Cristalele sînt mici; rotirea unui 
cristal sub lupă estejo problemă 
de măiestrie, de finețe maximă. 
Toate fațetele sînt de aceeași 
formă. Numărul lor este identic. 
A observa că fațetele hemiedrice 
apar cînd la dreapta, cînd la 
stînga fețelor principale, însemna 
să deosebeşti în această lume geo- 
metrică un obiect de imaginea 
lui în oglindă. Acest lucru îi 
reușește lui Pasteur. 

Fiorul descoperirii se exprima în 
fraza: „Am aflat totul“. Pasteurera 
încredințat că dezlegase enigma. 
Dar treaba începea de-abia acum. 

O moleculă asimetrică și imaginea ei în oglindă; r,, r9, Tg, r4 Sînt cei patru 
radicali diferiți legaţi de același atom de carbon 


El trebuia să dovedească experimental că cele două tipuri de cristale acțio- 
nează diferit asupra luminii polarizate. Pentru aceasta, a început o operație 
deosebit de migăloasă. Examinarea cristal cu cristal și separarea cu penseta 
cristalelor hemiedrice la dreapta de cele hemiedrice la stinga. Pasteur nu-s 
mai părăsește masa de lucru. Încordat, cu lupa în mînă, el scormonește în 
grămăjoara de cristale și alege, cu grijă, cristalele drepte de cele stîngi, 
punîndu-le pe două sticle de ceas. Îndepărtează orice cristal de care nu este 
sigur, Cînd, în sfîrșit, obține două grămăjoare de cîteva decigrame fiecare, 
le dizolvă în două eprubete. El toarnă prima soluție obținută în tubul pola- 
rimetric, spălat și uscat cu grijă dinainte. Inima-i bate puternic. Instru- 
mentul va confirma sau va infirma ipoteza? Şi instrumentul confirmă. 
Privind prin ocularul polarimetrului, el observă cîmpul întunecat. Rotește, 
roteşte încet și atent spre dreapta, pînă la reiluminarea cîmpului. 

Ce repede se succed gîndurile! Soluția de cristale de paratartrat drept roteşte 
planul luminii polarizate spre dreapta. A doua soluţie de cristale de para- 
tartrat stîng va roti, desigur, planul luminii polarizate spre stînga. Așadar, 
disimetria cristalelor se păstrează și în soluție, unde nu mai poate fi vorba 
de cristale, ci de molecule libere. Așadar, moleculele sînt și ele disimetrice. 
Proprietatea cristalelor nu este, deci, exterioară, întîmplătoare, ci exprimă 
o însușire intimă a moleculei. 

Gîndurile aleargă mai repede decît mîinile. Dovada experimentală nu este 
încă deplină. Trebuie încercată soluția cu cristale stîngi. Din nou spălatul 
și uscatul tubului polarimetric. A doua soluție, cu cristale stîngi, este 
introdusă în tub. Pasteur își apropie ochiul de aparat, sigur de rezultat și 
totuși plin de îndoieli. Da! Soluţia de cristale stîngi roteşte planul luminii 
polarizate spre stînga. 

















Schema unei molecule asimetrice cu atom de carbon în centrul unui 
tetraedru; în stînga — elice stîngă şi dreaptă 


Orice îndoială a dispărut. Totul e limpede. Este vorba de doi acizi para- 
tartrici: unul „stîng“ și unul „drept“. Şi unul și altul sînt activi asupra lu- 
minii polarizate. Unul roteşte planul luminii polarizate spre dreapta, altul 
spre stînga. Cînd soluția cuprinde acid drept și stîng în cantități egale, cele 
două acțiuni contrare se anulează. De fapt, în acidul paratartric se găsește 
acid tartric propriu-zis, care deviază planul luminii polarizate spre dreapta, 
și un acid nou, care este izomer cu cel dintii, și deviază planul luminii pola- 
rizate spre stînga. Acidul paratartric este un amestec de tartric drept și 
tartric stîng. 

Aceste concluzii vor fi expuse de Pasteur la 22 mai 1848, în fața Academiei 
de Științe. Ca orice lucru nou, descoperirea lui Pasteur uluiește și trezește 
îndoieli. Biot se îndoiește. El cere lui Pasteur să refacă în fața lui expe- 
riența de separare a cristalelor. 

În laboratorul lui Biot de la Collège de France, Pasteur reface experiența 
de separare a cristalelor de acid levo și dextrotartric. Biot urmăreşte desfă- 

șurarea lucrării. Soluția primară de paratartric este introdusă în tubul 
polarimetric. Nu se observă nici o influență asupra luminii polarizate, 
Pasteur încălzește soluția și provoacă cristalizarea. Apoi alege cristalele 
drepte și stîngi. Analizînd la polarimetru cele două soluții, obținute cu cele 
două grupe de cristale, Biot se convinge. Îl îmbrățișează pe tinărul cerce- 
tător, își exprimă emoția și bucuria. 

Bătrînul savant îi cere lui Pasteur să descrie, într-un memoriu amănunțit, 
experiența și concluziile sale. Apoi împărtășește lui Regnault, Balard şi 
Dumas toate datele problemei. La ședința din 23 octombrie 1848 a Acade- 
miei de Științe, membrii academiei vor asculta raportul celor patru savanţi, 
prin care se confirmă, fără rezerve, descoperirea lui Pasteur. 

Pentru un cercetător adevărat, sfîrşitul unei experiențe este începutul al- 
teia, concluzia unei lucrări este premisa unei noi lucrări. Dacă cele două 
specii de cristale separate au coexistat în acidul paratartric, înseamnă că 
punîndu-le laolaltă trebuie să obținem din nou acidul inactiv. Pasteur face 
experiența și obține, într-adevăr, acidul inactiv. Pentru a se evita orice 
confuzie, el propune o nouă nomenclatură: acidul paratartric = acid race- 
mic; acidul tartric = acid dextroracemic; acidul necunoscut obținut din 
paratartric = acid levoracemic. 


Molecula şi lumina 


Pasteur nu va mai părăsi filonul o dată descoperit. 

Este oare orice substanță optic-activă! o substanță hemiedrică? Este orice 
substanță hemiedrică o substanță optic-activă? Experiența trebuie să dea 
răspuns acestor întrebări. Pasteur începe o nouă serie de experiențe cu sub- 
stanțe cunoscute ca optic-active și cu substanțe ale căror cristale prezintă 
hemiedrie. Din proteinele care alcătuiesc substanțele de bază ale proto- 
plasmei se obțin, prin hidroliză cu acizi sau alcalii, amino-acizii, substanțe 
cu dublu caracter: acid și bază. Acidul aspartic (acid aminosuccinic) și 
asparagina erau doi aminoacizi cunoscuți pe vremea lui Pasteur, cînd încă 
nu se cunoșteau toate proprietățile acestor substanțe şi rolul lor esențial în 
fenomenele biologice. Acidul aspartic fusese obținut de chimistul Plisson 
în anul 1827 din asparagină, care, la rîndul ei, fusese extrasă din mugurii 
de sparanghel (Asparagus officinalis), în anul 1785 de către Vauquelin și 
Robiquet. 

Aceste substanțe nu erau încă prea familiare chimiștilor. Se cunoștea însă 
activitatea lor optică, pusă în evidență cu polarimetrul. 

Pasteur examinează cristalele acestor substanțe şi constată hemiedria lor. 
Dar soluțiile unor substanțe care prezintă hemiedrie cristalină, cum ar fi 
formiatul de stronțiu, nu prezintă activitate optică. 

Pasteur trage, de astă dată, o concluzie definitivă din nenumăratele sale ex- 
periențe asupra acestor substanțe. Ceea ce în 1848 fusese doar o concluzie 
probabilă, devine — în lumina noilor experiențe — o certitudine. Dacă 


1 Substanţă optic-activă: care abate cu un anumit unghi, care depinde de natura 
substanței — planul luminii polarizate ce o străbate. 











substanța prezintă hemiedrie cristalină și soluția ei este optic-activă, atunci 
cauza acestei activități asupra luminii polarizate trebuie căutată în însăși 
structura moleculei. Moleculele substanțelor optic-active sint disimetrice 
și această disimetrie este cauza activităţii optice. 

în anul 1851, cînd Pasteur trăgea această concluzie, cînd el sugera exis- 
tența unor molecule care se deosebesc unele de altele, așa cum se deo- 
sebește un obiect de imaginea lui în oglindă, nu se cunoștea încă teoria 
structurii, pe care o va elabora mai tirziu Butlerov; nu existau mijloace 
de cercetare a structurii moleculare pe care le avem astăzi la dispoziție, 
Pasteur se ridică de la constatările sale experimentale pînă la o ipoteză 
cutezătoare, relativă la structura intimă a moleculelor. Logica strinsă a 
faptelor îl împinge spre această îndrăzneață presupunere. Ajuns la o con- 
cepţie clară despre activitatea optică a substanțelor, Pasteur continuă să 
cerceteze fenomenele legate de activitatea optică. Vizitează fabrici de 
tartru din Germania, Austria, Praga. Examinează mostre de tartru provenite 
din Neapole, Toscana, Saintonge. Pasteur își propune un obiectiv nou: să 
modifice activitatea optică a substanțelor opticactive, să transforme acidul 
tartric, (dextrogir) în racemic (inactiv) şi acidul levoracemic în racemic, 
El experimentează, observînd efectul schimbării solvenţilor, urmărind acti- 
Vitatea căldurii și influența unor substanțe optic-active asupra altor sub- 
stanțe optic-active. Izbutește, astfel, pînă la urmă, să transforme tartricul 
în racemic, prin încălzirea soluției de acid tartric, în prezența alcaloidului 
cinconină, la temperatura de 170°C. 

Cercetarea efectului unor substanțe optic-active asupra altor substanțe 
optic-active îl conduce la o nouă descoperire. Dacă se tratează acidul racemic 
(amestec de dextro- și levo-) cu cinconină dextro, se vor obține două combi- 
matt, una rezultînd din combinarea dextrocinconinei cu dextroracemicul 
si alta din dextrocinconină și levoracemic. Cele două combinații se pot 
separa, avînd proprietăți deosebite (una este mai puțin solubilă decît cea- 
laltă), dar în felul acesta putem separa racemicul, căci desfacerea combinației 
cu dextrocinconină este o problemă simplă. Iată, deci, o nouă cale de sepa- 
rare a antipozilor optici. Se combină acidul racemic (numele racemic devine 
gencral pentru orice amestec echimolecular de dextro- și levo-) cu o bază 
(ca, de pildă, un alcaloid) dextro- sau levo- şi apoi se separă, prin mijloace 
obişnuite baza, eliberînd acidul dextro- dintr-o combinație și acidul levo- 
din a doua combinație. 

În căutarea unor noi metode de separare a racemicilor, Pasteur ajunge la 
uluitoarea descoperire că un racemic supus unui anumit tip de fermentație 
se dedublează în antipozi optici. Cultivînd Penicillium glaucum! într-un 
mediu de cultură sintetic, conținînd sarea de amoniu a acidului racemic 
(racemat de amoniu), dextro- şi Jevoracematul sînt consumați cu viteze 
diferite. Penicillium glaucum „alege“ dextroracematul, iar soluția se îmbogă- 
feste mereu în levoracemat neconsumat. Tată obţinută o a treia metodă de 
separare a antipozilor optici. Și în același timp un punct de pornire în stu- 
diul procesului biochimic al fermentației. 

Pasteur s-a angajat pe calea cercetărilor asupra fermentaţiei. A ajuns apoi 
la problemele bolilor microbiene, rezolvînd probleme fundamentale ca 








1 Specie de ciupercă saprofită. 

aceea a holerei găinilor, a bolii 
viermilor de mătase și, în sfîrșit, 
ca o supremă încoronare a unei 
vieți închinate cercetării experi- 
mentale, la descoperirea serotera- 
piei și vindecarea turbării. Dar 
toate acestea — ca și celebrele ex- 
periențe legate de problema gene- 
rației spontanee — depășesc do- 
meniul chimiei şi demonstrează 
capacitatea uriașă a acestui cer- 
cetător neobosit al naturii, pentru 
care nu existau bariere de ne- 
trecut. 

Chimia îi datorează lui Pasteur 
bazele stereochimiei optice și con- 
cepţia disimetriei izvorîtă din ex- 
periențele amintite cu substanțele 
optic-active. Efectul acestor rezul- 
tate ale lucrărilor experimentale 
ale lui Pasteur nu s-a epuizat nici 
pînă astăzi, după o sută de ani 
de la încheierea lor. Pasteur a 
înțeles, el cel dintii, valoarea 
acestor rezultate. Pînă la sfîrsitul 
vieții sale pline, Pasteur n-a înce- 
tat să-și pună răscolitoare între- 
bări în legătură cu disimetria. 
Depășind cercul strict al disime- 
triei moleculare, Pasteur gîndea 
la disimetria luminii, electricită- 
ţii, magnetismului, și la interde- 
pendența dintre această însușire și 
disimetria substanțelor optic-ac- 
tive. Lumină și substanță, mag- 
netism și substanță, vibrație elec- 
tromagnetică şi substanț Giîn- 
dea la efectul acestor disimetrii asupra sintezelor de substanțe în natură 
și era convins că sinteza vieții pe pămînt trebuie să fie strîns legată de 
„sinteza disimetrică“. Și a încercat să experimenteze, pe această bază teo- 
retică, dincolo de limitele materiale ale epocii sale. A încercat sinteza 
corpurilor optic-active, folosind cîmpuri magnetice. Aceasta a fost prea 
mult pentru deceniul al 8-lea al veacului trecut. Nici în deceniile urmă- 
toare, problema n-a putut fi rezolvată. Ipoteza că formarea. preferențială 
— în natură — a unuia din antipozii optici s-ar datora cîmpului asime- 
tric al magnetismului pământesc pare chiar să fie infirmată de neizbuti- 
tele încercări de a realiza sinteza asimetrică în cîmpuri magnetice puternice. 







































Urmărind paşii făcuţi în direcția indicată de Pasteur, capeți însă convin- 
gerea că într-un viitor nu prea îndepărtat, cînd sinteza materiei vii se va 
înscrie printre cuceririle omului, se va dovedi rolul unor factori disimetrici 
externi în sinteza componenților protoplasmei, care sînt aminoacizi optic- 
activi. 

După elaborarea teoriei structurii de către Butlerov, a fost posibilă înțele- 
gerea izomeriei și fundamentarea teoriei stereoizomeriei! optice. Teoria a 
fost dezvoltată de Le Bel și Van't Hoff în anul 1874, pornind direct de la 
lucrările lui Pasteur. S-au descoperit apoi, în natură, clase întregi de cor- 
puri, care prezintă stereoizomerie optică, înfățișindu-se în trei forme — 
dextro- levo- și racemic. Analiza structurilor moleculare cu ajutorul razelor X 
confirmă punctul de vedere al lui Pasteur: condiția ca un corp să se pre- 
zinte în formele optic-active este ca molecula sa să existe în două structuri 
nesuperpozabile de tip obiect-imagine?. 

S-au făcut nenumărate încercări de sinteză a unor corpuri optic-active după 
ce Cotton a demonstrat prin experiențele sale (1896) că soluții de izomeri 
optic-activi absorb în măsură diferită razele de lumină circular polarizată 
în sensuri opuse, iar cehoslovacul Byk a emis pe această bază experimentală 
— în 1904—1909 — ipoteza că sinteza asimetrică ar putea fi realizată dacă 
reacțiile fotochimice s-ar efectua nu cu lumină naturală, ci cu lumină cir- 
cular polarizată. Karagunis și Drikos par să fi reușit să obțină, în 1936, 
compuși ușor dextrogiri în lumină polarizată circular spre stînga șicompuși 
ușor levogiri cu lumină polarizată circular spre dreapta. Iradiind cu lumină 
roșie de lungime de undă 6 000—7 800 Ångström, polarizată circular spre 
stînga, s-a putut descompune un racemic. 

Experiențele de cataliză? orientată propuse de Schwab în 1932—1934 au 
deschis o cale nouă în sinteza disimetrică. Depunînd catalizatori pe cristale 
de cuarț dextrogir sau levogir (nichel pe cuarț, de pildă), reacția de dehi- 
drogenare catalitică se face pe seama unuia dintre cei doi izomeri optic- 
activi dintr-un racemic (2-butanolul racemic). Se izolează astfel unul din 
izomerii optic-activi. 

A.P. Terentiev (1950) extinde procedeul de sinteză disimetrică propriu-zisă, 
realizînd cu urme de alcalii depuse pe cristale levogire de cuarț, un produs 
dextrogir, din ciclohexanonă și nitril acrilic. 


Disimetria în microcosmul atomic 


Și, în sfîrşit, disimetria și-a spus cuvîntul în domeniul atomic. În 1956—1957, 
tinerii savanți chinezi T.D. Li și C.N. Yan atacă misterul dezintegrării 
betaelectronice și pozitronice. Microlumea atomului aducea în ultimele 
două decenii probleme care nu-și găseau răspunsul. Trebuiau explicate dife- 


1 Izomerie spațială. 

3 Un obiect la care se poate distinge o parte dreaptă şi una stingă nu se suprapune 
peste imaginea lui în oglindă. Diferenţele se pot sesiza dacă privim un ceas în oglindă. 
Cele 2 structuri izomere optic-active — în concepția lui Pasteur — sînt între ele 
ca un obiect şi imaginea sa. 

3 Vezi capitolul XXI, Cataliza. 


rite detalii ale spectrelor beta, regulile de selecție la dezintegrarea beta, 
existența izomerilor (a stărilor metastabile) descoperite de Otto Hahn la 
elementele radioactive naturale și de fizicienii sovietici I.V. Kurceatov, 
P.V. Kurceatov, L.V. Misovski, L.I. Rusinov, la elementele radioactive 
artificiale. 

În 1956 s-a izbutit pentru prima oară să se confirme experimental existența 
particulei neutrino, „micul neutron“, particulă cu o masă neglijabilă și fără 
sarcină. 

Teoria trebuia să explice proprietăți subtile ale substanței. 

Cei doi savanți chinezi elaborează o ipoteză îndrăzneață: în cazul dezinte- 
grării beta nu se observă aşa-numita paritate spațială a funcțiilor de undă. 
Lăsînd la o parte relațiile prin care se exprimă aceste caracteristici ale feno- 
menelor nucleare de „slabă“ interacțiune, ce înseamnă, în fond, neconser- 
varea parităţii? Ea înseamnă că în spațiul din jurul nucleului atomic nu 
există o echivalență între stînga și dreapta, că stînga și dreapta, se deosebesc 
aşa cum se deosebește mîna stingă de cea dreaptă. 

Principiul simetriei, consacrat în fizică sub numele de conservarea parităţii, 
nu mai este valabil pentru aceste fenomene care se petrec în spații de ordi- 
nul 10 cm. Izotropia spațială, care pare evidentă, lasă locul unei anizo- 
tropii spațiale. 

Li și Yan au propus verificarea experimentală a ipotezei lor prin cercetarea 
emisiei electronilor din nucleul de cobalt radioactiv Con. În anul 1957, 
savanta profesor C.H. Wu efectuează experiența de verificare, lucrînd în 
apropiere de 0 absolut, sub acțiunea unor puternice cîmpuri magnetice. Se 
constată, cu prilejul acestor experiențe, că emisia electronilor este orientată 
asimetric. Majoritatea electronilor sînt expulzați într-o direcție opusă 
spinului! nucleului. 

Cercetătorul sovietic Abraham Alihanov, reface aceste experiențe. ` Rezul- 
tatele sînt confirmate. Se dovedește, astfel, experimental, prin măsurare 
și numărare, neconservarea simetriei în microcosm. Nu este exclus ca necon- 
servarea parităţii să depindă chiar de proprietățile spaţiului pe distanțe 
extrem de mici de ordinul de mărime caracteristic dezintegrărilor beta, 
așa cum susține savantul sovietic I.S. Şapiro. 

„Universul este un ansamblu disimetric“, spunea Pasteur ... „Universul este 
disimetric, căci dacă am așeza în fața unei oglinzi totalitatea, corpurilor 
care compun sistemul solar, deplasindu-se confom mișcărilor proprii, am 
avea în oglindă o imagine nesuperpozabilă a realității“. Iar în ultima lu- 
crare — neterminată — a lui Pasteur (Studii de chimie moleculară sau 
Cercetări asupra disimetriei produselor organice naturale) din 1878 putem 
citi: „Dar studiile acestea nu sînt nici pe departe încheiate. Consider că ele 
deschid pentru știință orizonturi cu totul noi... Mulţi savanţi tineri vor aduce, 
fără îndoială, contribuția eforturilor lor“. 

Nu este, oare, teoria neconservării parităţii un răspuns la această invitație, 
o confirmare a acestei previziuni? 








i Moment cinetic propriu particulei. Spinul se exprimă in unităţi A „unde h este 


constanta lui Planck. 








XXI. Cataliza 


„Ştiinţa se ţinea departe de cataliză ca 
de un loc rău famat“ 


W. OSTWALD 


Lac acestui fenomen, pentru înțelegerea şi stăpînirea căruia lucrează 
astăzi sute de experimentatori şi teoreticieni din toate țările lumii, își are 
începutul într-o farmacie din Petersburg, în zilele anului 1811. Era în timpul 
domniei țarului Alexandru I. Rusia se afla în război cu turcii şi se pregătea 
pentru războiul cu Napoleon. 


Farmacistul experimentator — S. K, Kirchhoff (1764-1833) 


În spiţeria lui din Petersburg, Sigismund Konstantinovici Kirchhoff nu se 
mai ocupă cu rețete obișnuite. Elevii lui execută ordonanțele medicale, 
iar el umple retortele, le pune la fiert, le golește, gustă siropul din retorte. 
În timpul acestor experiențe, ciudate pentru toți cei din jur, nu-l mai 
recunoști pe farmacist. Nimic din aerul plictisit al zilelor obișnuite nu 
rămîne pe chipul lui. El repetă de zeci de ori aceeași operaţie. Încordarea 
cu care urmărește fiertura lasă loc unei destinderi totale abia în clipa în 
care gustă siropul. Este zahăr, zahăr dulce, asemănător cu cel obținut din 
trestia de zahăr sau din sfecla de zahăr, abia introdusă în cultură. Şi farmacis- 
tul reia încercarea, temîndu-se, parcă, să nu fi fost totul decit o întîmplare. 
Experiențele lui Sigismund Kirchhoff erau foarte simple. El fierbea amidon 
cu o soluție de acid diluat și obținea un sirop, conținînd o cantitate de 
zahăr ceva mai mare decît cantitatea de amidon luată în experiență. 
Înainte de a urmări desfășurarea experiențelor lui Kirchhoff, să încercăm 
descifrarea factorilor care au determinat această activitate a farmacistului 
din Petersburg. 
În anul 1747, cu mai mult de jumătate de secol înaintea experiențelor lui 
Kirchhoff, apăruse lucrarea lui Andreas Sigismund Marggraf (1709—1782), 
intitulată: Încercări chimice pentru extragerea unui zahăr adevărat din. dife- 
rite plante ce cresc în țările noastre. Berlinezul Marggraf a fost primul chimist 
care a descoperit zahărul în sfeclă și a deschis, astfel, calea către o nouă 
i trestii de zahăr. Chimiștii din toate țările 





sursă de zahăr, în afara celebrei 
Europei încercau să găsească surse locale de zahăr. Cererea pentru 
acest aliment condensat creștea o dată cu populația orașelor, o dată 
cu dezvoltarea industriei. 221 

În anul 1801, Franz Karl Achard inventează procedeul extragerii zahărului 
din sfeclă și înființează în Silezia prima fabrică de zahăr din sfeclă. Inte- 
resul pentru această invenție crește cu fiecare an. Napoleon, care încerca să 
lovească prin blocusul continental inima Angliei, comerțul ei, hotărăşte în 
anul 1812 să aloce o suprafață de 30 000 de hectare — pe care o mărește 
apoi la 100 000 de hectare — pentru cultivarea sfeclei de zahăr; el pune la 
dispoziția cercetătorilor 1 000 000 de franci aur pentru cercetări în direcția 
descoperirii celor mai bune procedee de fabricare a zahărului din sfeclă. 
Așadar, Kirchhoff avea un obiectiv foarte clar. Să obțină zahăr din cereale, 
din cartofi, din toate acele plante cultivate de sute şi mii de ani. Poate 
că el a pornit de la ideea că o bucată de piine mestecată multă vreme în 
gură capătă un gust dulceag. De aceea a încercat să fiarbă multă vreme ami- 
donul cu apă. Și obținea, într-adevăr, un lichid cu gust dulceag. Adăugînd 
însă puțin acid clorhidric la fiertură, el capătă un sirop cu adevărat dulce. 
Apare glucoza. 

Mai surprinzător pentru farmacistul experimentator decît chiar apariția 
regulată a glucozei prin fierberea amidonului cu soluție diluată de acid 
clorhidric era că obținea același zahăr dacă fierbea amidonul cu acid sul- 
furic. Şi ciudat era că la sfîrșitul experienței acidul părea neconsumat. 
Kirchhoff determină cantitatea de acid rămasă după terminarea experienței 
şi constată că ea rămîne neschimbată. Cît acid a introdus, atîta rămîne la 
sfîrșitul operației. Atunci care este rolul acestei substanțe în reacție? Între- 
barea rămînea fără răspuns. Și, la fel, fără răspuns rămîneau întrebările: de 
ce obține ceva mai mult zahăr decît amidonul luat în experiențe? De ce nu 
se degajă gaze, în cursul reacției? 

Conștient de însemnătatea descoperirii sale, Kirchhoff publică primele lui 
rezultate. Savanţii din lumea întreagă pun la îndoială faptele stabilite de 
cercetătorul din Petersburg. În zeci de laboratoare din orașele Europei se 
refac experiențele după metodica simplă indicată de Kirchhoff. Rezultatele 
confirmă faptele stabilite. Se încearcă aceeași operație cu alți acizi. Se 
folosesc pe rînd acidul fosforic, acetic. Acidul fosforic acționează și el, dar 
mult mai slab decît acidul clorhidric sau sulfuric. Acidul acetic nu dă nici 
un rezultat. Explicația n-a putut fi dată, dar faptele au rămas consemnate, 
iar industria s-a grăbit să treacă la aplicarea metodei fără să se sinchi- 
sească de explicaţii teoretice. 





Noi fapte fără explicaţie imediată 


Fapte neexplicate, ca acelea puse în evidență de Kirchhoff, au mai ieșit la 
iveală, în cele mai diferite domenii de cercetări. 

Chimistul francez Louis Jacques Thenard (1777—1857), căruia i se datorește, 
printre altele, un nou procedeu de fabricare a ceruzei și care împreună cu 
celebrul Gay-Lussac preparase pentru prima oară tetraclorura de silicip, 
se ocupa prin anul 1818 cu acțiunea acizilor asupra bioxidului de bariu. 
Thenară obține niște soluții cu proprietăți interesante. Aceste soluții, venind 
în contact cu anumite substanțe, ca, de pildă, buretele de platină sau bi- 
oxidul de mangan, degajau cu violență oxigen. Experimentatorul își închipuie 














întîi că este vorba de o sare oxigenată a bariului; dar precipitînd tot bariul 
din soluție cu ajutorul acidului sulfuric (care dă un precipitat de sulfat de 
bariu ușor de îndepărtat) soluția își păstrează ciudatele ei proprietăți. Ea 
degajă în contact cu buretele de platină, cu bioxidul de mangan, ba chiar și 
cu sîngele proaspăt (sau cu fibrina proaspăt extrasă din sînge) oxigen. 
Chimistul crede că a descoperit niște acizi noi, mai bogați în oxigen decît 
cei cunoscuţi. Dar pentru a se convinge, el încearcă să îndepărteze toți 
acizii din soluție. Chiar și după această operație, soluția își păstrează însu- 
șirile ei. Or ea nu mai cuprinde săruri de bariu, nu mai cuprinde acizi. 
Este doar apă legată chimic cu oxigenul. Este un peroxid de hidrogen. 

Surprinzător nu era că hidrogenul a putut da naştere unei combinații mai 
bogate în oxigen decît apa, ci că această substanță, relativ stabilă în solu- 
ție, se descompune cu violență în apă și oxigen, la simplul contact cu dife- 
rite substanțe, care rămîn — după descompunerea acestei ape oxigenate — 
neschimbate. 

Un nou fapt inexplicabil. O substanță — în cazul apei oxigenate, buretele de 
platină, bioxidul de mangan sau fibrina — poate determina, prin simplul con- 
tact cu alta, o reacție puternică fără să participe, aparent, la reacția declan- 
şată. 

Oare această idee a activității neexplicate a buretelui de platină să-l fi condus 
pe chimistul german Johann Wolfgang Döbereiner (1780—1849) la invenția 
care i-a făcut atît de mare plăcere? 

Buretele de platină atrăgea pe mulți chimiști ai vremii, după ce Humphry 
Davy experimentase în anul 1817 aprinderea amestecului de hidrogen cu 
aer sau oxigen sau oxid de carbon cu ajutorul unei sîrme de platină încăl- 
zite. Sîrma lui Davy, încălzită pînă la o anumită temperatură, devenea 
repede incandescentă într-un amestec de gaze combustibile care conțineau 
oxigen, și determina aprinderea amestecului. Aceste fapte îi erau cunoscute 
lui Dăbereiner, care, după ce studiase farmacia la Münchberg și, după o 
serie de experiențe nereușite pe tărim tehnic, devine, în 1810, profesor de 
chimie, farmacie și tehnologie la Iena. Ca profesor, Döbereiner intră în legă- 
tură cu marele duce de Weimar, Karl August și cu Goethe, și unul și altul 
interesați în ale chimiei. 

În anul 1824, DObereiner inventează celebra sa brichetă cu hidrogen şi burete 
de platină. Un aparat, care poate fi considerat drept străbunul aparatului 
Kipp (inventat în 1863) debita un curent de hidrogen produs prin acțiunea 
acidului clorhidric asupra unui cilindru de zinc, numai atîta vreme cît 
robinetul aparatului manevrat printr-o pîrghie era deschis. O duză prefăcea 
curentul de hidrogen într-un jet, în calea căruia se afla burete de platină. 
Jetul de hidrogen se aprindea în contact cu buretele de platină. Pentru vremea 
aceea, cînd chibriturile nu erau cunoscute, şi focul se mai făcea cu amnar, 
cremene și iască, invenția chimistului de la Iena apărea ca o realizare excep- 
țională. 

Dâbereiner o comunică lumii cercetătorilor în lucrarea intitulată cu emfază: 
Despre nou-descoperita, deosebit de minunata însușire a platinei. Döbereiner 
va mai închina platinei o lucrare: Despre chimia platinei (1836), după ce 
englezul Peregrine Phillips obține în 1831 un patent de producere a acidului 
sulfuric prin metoda de contact, devenită ulterior cel mai răspîndit pro- 
cedeu de fabricare a acidului sulfuric. 

Trecînd un curent de acid sulfuros, cu aer în exces, peste platină fin divi- 
zată, în tuburi încălzite la roșu, se poate obține — arăta brevetul lui Phillips 
— acid sulfuric. Acest procedeu industrial va fi îmbunătățit de Thomas 
Julien, care propune în 1846 azbest platinat în loc de burete de platină 
simplă. 

De altfel, tot în legătură cu producerea acidului sulfuric, istoria chimiei mai 
consemnează o observație experimentală, deosebit de interesantă, din epoca 
anterioară procedeului prin contact. Primul procedeu de fabricare a acidu- 
lui sulfuric consta în distilarea, la temperaturi înalte, a „vitriolului de 
fier“ (sulfatul de fier). Acest procedeu a fost înlocuit, în veaculal XVIII-lea, 


























prin procedeul camerelor de plumbi. În acest procedeu, sulful era ars 
împreună cu salpetru (azotat de sodiu). Ce rost avea introducerea. salpe- 
trului? Prin ardere simplă se obține din sulf bioxid de sulf. Acesta, dizol- 
vat în apă, dă acid sulfuros. Soluția de acid sulfuros, stînd multă vreme 
la aer, se transformă, în parte, în acid sulfuric. Oxigenul necesar pentru a 
transforma acidul sulfuros (H,S0,) în acid sulfuric SO) este luat, în 
acest caz, din aer. Evident, acesta nu poate fi un procedeu industrial. 
Folosirea salpetrului avea tocmai rostul de a da oxigenul necesar pentru 
transformarea bioxidului de sulf în trioxid de sulf, ceea ce însemna rezol- 
varea problemei producerii acidului sulfuric. Procedeul cu salpetru s-a dove- 
dit aplicabil, și astfel s-au creat marile fabrici de acid sulfuric bazatepe 
procedeul camerelor de plumb. 

Cercetind reacțiile ce au loc în camerele de plumb, Clement-Dsormes 
arăta încă în 1793 că salpetrul are — în procesul producerii acidului 
sulfuric — doar rolul de mijlocitor între acidul sulfuros şi aerul atmosferic. 
El propune chiar insuflarea de aer pentru reducerea consumului de salpetru. 
În 1806, chimistul descoperă așa-numitele „cristale de camere de plumb“, 
pe care le consideră un produs intermediar la fabricarea acidului sulfuric, 
produs care ar fi alcătuit din oxid de azot şi bioxid de sulf. EI face o serie de 
analize cantitative și constată un fapt esențial: cantitatea de salpetru este 
mai mică — de 10 ori mai mică — decît cea care ar fi necesară pentru ali- 
mentarea cu oxigen a reacției de transformare a bioxidului de sulf în tri- 
oxid. Pe aceste baze, pentru a explica fenomenul, el emite ipoteza că oxizii 
de azot (vaporii brun-roșcați asfixianți), care se produc prin arderea sulfului 
în salpetru, sînt niște adevărați cărăuși de oxigen din aer. Ei ar fi mijlo- 
citorii oxidării. Cantitatea de oxizi de azot rămîne neschimbată în cursul 
reacției. Observația acestui chimist, capitală pentru problema catalizei, a 
fost însă dată uitării. Experiențele lui Kirchhoff au readus pe tapet pro- 
blema reacțiilor ce se produc sub influența unui reactiv care mu se consumă 
în reactie. $ 

Faptele descoperite prin experiențele lui Kirchhoff, Thénard, Davy, Döbe- 
reiner erau fapte de importanță capitală. Deveniseră bazele unor invenții 
şi industrii; dar explicația lor teoretică lipsea. 


7 John Riebuk în 1746 folosește pentru prima oară camerele de plumb, în care arde 
un amestec de sulf şi salpetru. 

Fenomenele catalitice 


Berzelius inventează un nume pentru toate aceste fenomene: cataliză. 
Cuvîntul nu spune mare lucru în grecește. Katalusis înseamnă dizolvare. 
Berzelius dă însă acestuicuvînt un conținut nou: fenomen datorit însușirii 
unor corpuri de a trezi afinitatea, latentă la temperatura experienței, de a 
determina prin simpla lor prezență recombinarea unor corpuri. Pentru a 
numi această însușire, Berzelius inventează o nouă „forță“, pe lîngă atitea 
altele (ca forța de adeziune, de capilaritate etc.) pe care o botează — evi- 
dent — forță catalitică. Așadar, fenomenul avea un nume, iar cauza lui 
avea un nume derivat din acela al fenomenului. Puţină lume putea fi însă 
de acord cu acest mod de a teoretiza datele experienței. Liebig, care în 
multe controverse științifice fusese alături de Berzelius, se opune pînă și 
atribuirii unui nume generic pentru toate aceste fenomene, Şi pentru că 
simpla negare nu era suficientă, Liebig construiește o teorie „explicativă“. 
În deceniile care au urmat experienţei lui Kirchhoff, s-au adunat numeroase 
exemple de reacții care, după expresia lui Berzelius, sînt fenomene catali- 
tice, Nu este vorba numai de cele puse în evidență de Thenard, Davy și 
Dăbereiner. Studiul științific al fermentației alcoolice prilejuiește strîn- 
gerea unui nou material experimental care se cere înțeles, interpretat, 

În anul 1835, Charles Cagniard de La Tour stabilește pe baza observațiilor 
la microscop, că drojdia de bere este un organism monocelular care se 
înmulțește prin înmugurire sau prin spori. Doi ani mai tîrziu, Friedrich 
Kiitzing și, concomitent cu el, Theodor Schwann, demonstrează pe cale 
experimentală că fermentația se datorește microorganismelor descoperite de 
Cagniard. Se elaborează, astfel, o teorie biologică a fermentaţiei. Pasteur 
își va însuși această teorie și va face nenumărate experiențe pentru a 
demonstra că acolo unde nu există viață a microorganismelor, nu există 
fermentație. Existenţa unor fermenţi, ca diastaza care produce fermentarea 
orzului în eprubetă, îl obligă pe Pasteur să-și adapteze teoria la fapte. El 
va emite ideea existenței unor fermenți „figuraţi“ și a unor fermenți „nefi- 
gurați“. Cei figurați nu pot acționa decît în prezența vieții. Pasteur îşi 
bizuia teoria biologică nu numai pe propriile sale experiențe. El era atît 
de convins că fermentația și putrefacția nu pot fi reduse la simple feno- 
mene chimice, încît accepta ca o dovadă peremptorie a teoriei participării 
vieţii microorganismelor la fermentație și putrefacție o experiență neconclu- 
dentă a lui Liidersdorf. 

Acest Lüdersdorf se distinsese în 1832 printr-o interesantă lucrare experimen- 
tală asupra cauciucului. El făcuse atunci observația că sulful 
asupra unei soluții de cauciuc în terebentină, îmbunătățind însuși: 
cului, care-și pierde astfel proprietatea de a fi lipicios. Pe această observație 
se va baza procedeul de vulcanizare a cauciucului, procedeu care a devenit 
mai tîrziu parte integrantă din tehnologia cauciucului natural. Același 
Lüdersdorf execută o experienţă, pe care o voia decisivă, în problema parti- 
cipării celulei vii la fermentație. El mojarează puternic drojdia de bere 
pentru a distruge astfel celulele vii și pentru a încerca efectul substanțelor 
chimice din celule, după distrugerea acestora. Bulionul obținut nu determina 
fermentația. Lui Pasteur i se părea că dovada incapacității fermenților figu- 
raţi de a determina — în absenţa vieții celulare — fermentația, era dată 

















pe această cale. Adevărul este că Lüdersdorf distrugea și fermenții o dată cu 
celulele, deoarece operația dura prea mult și în răstimp oxigenul din aer 
modifica compoziția și însușirile substanțelor-fermenți (care au căpătat mai 
tîrziu numele de enzime). 

„Această dovadă experimentală insuficientă va fi opusă de Pasteur teoriei 
mecanice a fermentaţiei, propusă de Liebig în 1839. Împrejurările în care 
Liebig elaborase teoria sa asupra fenomenelor pe care Berzelius le numea 
catalitice, nu erau cele mai potrivite pentru un progres real. Aceasta nu 
numai pentru că materialul experimental adunat era insuficient, precum insu- 
ficiente erau și mijloacele de urmărire a fenomenelor, ci pentru că Liebig a 
fost subiectiv în această problemă. Atacat de Berzelius — de pe platforma 
exageratei sale teorii electrochimice — în problema compoziției substan- 
telor, Liebig reacționa prompt, împins de dorința de a lichida, pur și simplu, 
concepţia lui Berzelius. Era un factor subiectiv, care nu se putea să nu se 
răzbune asupra caracterului științific al susținerilor lui Liebig. El respinge 
cuvîntul cataliză și explică așa-numitele acțiuni catalitice prin ipoteza 
socurilor moleculare. Moleculele corpurilor active ar provoca — după Lie- 
big — reacţiile între corpurile activate prin anumite mișcări ale lor, prin 
socurile mecanice pe care el le-ar provoca. Nici o experiență nu putea pune 
în evidență aceste șocuri, nici o experiență nu putea confirma sau infirma 
ipoteza acestor mișcări particulare, speciale, ale moleculelor substanțelor 
active. Autoritatea lui Liebig şi pasiunea pe care o punea în disputa cu Ber- 
zelius au determinat succesul momentan al acestei teorii fără bază expe- 
rimentală, care încerca să reducă fenomene fizico-chimice la simple mișcări 
mecanice, o teorie tipic mecanicistă. 

În 1837, Liebig extinde teoria sa asupra fenomenului fermentației. El sus- 
ține că viața celulelor de drojdie de bere n-are nimic comun cu fermen- 
tația, așa cum plantele verzi ce cresc pe un arbore putred n-au nimic comun cu 
fenomenul putrezirii arborelui. Efectul drojdiei constă — după Liebig — 
în „șocul mecanic“ al moleculelor, născute din descompunerea drojdiei, 
asupra zahărului. 

Pasteur își susținea în continuare teoria. Și, la fel, Liebig. Lucrurile au rămas 
multă vreme în această fază vagă și confuză. Chimiștii priveau cu tot mai 
multă neîncredere teoriile catalizei și ale fermentației. Se născu un fel de 
teamă de a ataca aceste subiecte. Tratatele de chimie treceau sub tăcere acest 
grup de fenomene chimice. Mari chimişti ca Henri Saint-Claire Deville luau 
în derîdere pe cei care încercau să explice prin „forțe catalitice“ fenomenele 
chimice. 

Între timp însă, industria fermentativă și de sinteză se dezvolta, iar „acțiunea 
de contact“, cum numea în 1876 chimistul rus N.N. Lubavin cataliza, se 
dovedea a fi o realitate experimentală de neocolit. 

Astfel, în 1833, Frederic Kuhlmann face experiențele sale de sinteză a oxi- 
zilor de azot (şi, deci, a acidului azotic) prin trecerea unui amestec de 
amoniac și aer printr-un tub încălzit la 308°C peste burete de platină. C. 
Friedel și M.J. Crafts realizează celebrele sinteze de hidrocarburi aromatice, 
folosind extraordinarele însușiri de activare prin contact ale clorurii de 
aluminiu. 

Experiența pune curînd în evidență însușirile catalitice ale metalelor fin 
divizate: fier, nichel, cobalt, cupru. Oxizii metalici și amestecul de oxizi 
i dezvăluie însușirea de a determina creşterea vitezei de reacție a unor 

substanțe (și deci, reducerea timpului) de la zeci de ani pentru cîteva mole- 
cule, la miliardimi de secundă. 

Se descoperă, rînd pe rînd, substanțe care „otrăvesc“ catalizatorii, substanțe 
și factori care pornesc o reacție (inițiatori), care măresc activitatea catali- 
zatorului (promotori), le pune în evidență rolul pe care-l are modul de 
preparare al catalizatorului („preistoria“ sa) pentru activitatea catalitică. 
Un întreg vocabular care exprimă plastic fenomenele catalitice își face loc 
în literatura chimică. 

Aplicațiile experiențelor cu catalizatori deschid ramuri noi ale industriei 
chimice, Fiecare ramură industrială nouă își are istoria ei. Ca toate isto- 
riile, plină de contradicții și, de aceea, dramatică. Un exemplu din multe: 
metoda tehnică de sinteză a amoniacului. 


Azotul capturat 


După încercările lui Kuhlmann, din 1839, Flick realizează sinteza amonia- 
cului din azot şi hidrogen, folosind drept catalizator platina. Flick breve- 
tează invenția lui în 1876, dar ea nu dă rezultate practice. El nu cunoștea 
importanța. presiunii în această reacție. Randamentul atins era cu totul 
necorespunzător pentru o largă aplicare industrială. În conformitate cu 
legile disociaţiei termice și a echilibrelor de reacție, cantitatea de amoniac 
crește cu presiunea, iar viteza de reacție devine suficient de mare pentru 
un proces tehnic numai sub acțiunea unui catalizator potrivit. 

Un procedeu industrial economic însemna rezolvarea acestor probleme: 
presiune suficientă pentru obținerea unui randament optim al reacției, dar 
în același timp o presiune la care să reziste materialele de construcţie ale 
reactoarelor; temperatură corespunzătoare presiunii ` catalizatorul cel mai 
activ, cel mai ieftin, cel mai rezistent la „otrăvire“, 

Aceste probleme se puneau mai ales în fața chimiștilor trustului I.G. Farben 
în preajma războiului imperialist de cotropire pe care-l pregătea Germania 
imperialistă după 1910. Cu medicamentele, coloranții și articolele foto- 
grafice, uzinele chimice cartelate ale Germaniei obțineau profituri uriașe, 
înghițeau rînd pe rînd noi întreprinderi și trusturi mai mici din alte țări 
capitaliste, dar se punea problema majoră a explozivilor. De aceea, uzinele 
cartelurilor germane au atacat problema cea mai grea în fața căreia se găsea 
Germania imperialistă: problema materiilor prime pentru explozivi. Pro- 
ducerea explozivilor depindea de azotați. Fără ei nu se pot fabrica explo- 
zivi comuni. Dar cel mai mare zăcămînt de azotați din lume se găsește în 
Chile. Dacă s-ar fi oprit vînzarea salpetrului de Chile către germani, tunurile 
produse de industria metalurgică germană ar fi devenit niște obiecte ino- 
fensive. Trebuia găsită o soluție. Uzinele cartelate pun la dispoziția cerce- 
tătorilor sumele necesare pentru experimentări. Este vorba despre expe- 
Timentări în mare. Un model de reactor — apoi al doilea, și al treilea — 
sar în aer. Dar asta n-are importanță. Producția de amoniac trebuie pusă 
la punct. 

Lucrările le conducea chimistul Fritz Haber. Ele însemnau, pur și simplu, 
folosirea aerului ca materie primă pentru explozivi; din alt punct de vedere 





ele însemnau realizarea în mare a operației pe care o săvîrșește în rădăcinile 
Jeguminoaselor bacteria de azot, care „capturează“ azot din aer pentru 
lante. 
E lucrează zi și noapte la problema sintezei amoniacului. E] cercetează 
însușirile catalitice ale osmiului, ruteniului, uraniului, ale fierului. Cu 
și fără adaosuri de oxid de aluminiu (A1,0,) și de potasiu (K,O). 
În 1913, procedeul este pus la punct. Presiune: 200 At ` temperatură: 500°C; 
catalizator: secret. Probabil uraniul. În 1914, Uzina de la Oppau este gata 
pentru producție. Chimistul Fritz Haber primește, în timpul războiului, 
gradul de maior. Probabil ca răsplată pentru această treabă și pentru pro- 
ducerea gazelor toxice, pe care — primii în lume — le-au folosit impe- 
rialiștii germani. 
În 1928, Germania producea 667 000 de tone de azotați sintetici pentru 
explozivi și pentru îngrășăminte agricole, pornind de la amoniacul sinte- 
tizat după procedeul Haber. 
În anii în care Hitler pregătea, sub oblăduitoarele priviri ale Apusului 
imperialist, criminala agresiune împotriva Uniunii Sovietice, împotriva 
progresului și libertăţii, bătrînul chimist Haber este silit să se refugieze 
în Anglia. Savanţii progresiști din Anglia îl fac să înțeleagă că și mîinile 
lui sînt mînjite de sîngele vărsat pentru profiturile trusturilor. Rutherford 
refuză să-i dea mîna. 
În biografia lui Albert Einstein, Lvov povestește că foarte curînd după au- 
dierea unei conferințe a lui Einstein despre responsabilitatea omului de 
ştiinţă în lupta împotriva forțelor demente ale războaielor de cotropire, 
Fritz Haber s-a sinucis. 


Sinteza organică şi catalizaj 


Sinteza organică de laborator şi industria organică de sinteză sînt, mai 
mult decît sintezele anorganice, legate de activitatea catalitică. Savanţii 
francezi P. Sabatier și J.B. Senderens descoperă, între 1899 și 1905, acțiunea 
catalitică a nichelului fin divizat (la temperaturi peste 100°C) în reacțiile 
de hidrogenare a hidrocarburilor nesaturate. Pe această cale se obțin sinte- 
tic hidrocarburi saturate. Metoda s-a generalizat, devenind cel mai obișnuit 
mijloc de „hidrogenare“. 

Hidrogenarea catalitică se efectuează trimițînd substanţe în stare de vapori, 
împreună cu hidrogenul — în exces față de cantitatea necesară reacției — 
peste catalizatorul conținut într-un tub încălzit pînă la temperatura nece- 
sară (100—180*C după natura substanței supuse hidrogenării). Reacţia este 
accelerată prin mărirea presiunii hidrogenului. Se folosesc, de aceea, auto- 
clave speciale, încălzite, urmărindu-se consumul de hidrogen prin măs 
rarea continuă a presiunii lui în spațiul închis, în care se realizează reacția. 
Modul de preparare a catalizatorului este esenţial pentru activitatea lui. 
Suprafața lui trebuie să fie cît mai mare, așa Cum este, de pildă, platina 
spongioasă. Microneregularitățile suprafeței au — după cum arată toate 
experiențele — un rol important. De aceea eforturile s-au îndreptat spre 
descoperirea unor procedee de fină divizare, de preparare a unor catali- 
zatori cu suprafață mare și neregulată. Un procedeu ingenios de preparare 

a unui catalizator de nichel este dizolvarea, prin fierbere în hidroxid de 
sodiu, a aluminiului dintr-un aliaj alcătuit dintr-o parte nichel și o parte 
aluminiu. Rămîne, astfel, nichelul nedizolvat, cu o suprafață foarte mare 
şi cu foarte multe neregularități. Este așa-numitul nichel Ranay, utilizat 
în cele mai diverse operaţii de hidrogenare catalitică. 

La sfîrşitul secolului al XIX-lea și începutul secolului nostru Serghei Alek- 
seevici Fokin (1865—1917) își consacră întreaga activitate de cercetare feno- 
menului de hidrogenare catalitică. El descoperă procedeul de hidrogenare 
a combinațiilor nesaturate în fază lichidă și pune la punct primul procedeu 
tehnologic de hidrogenare a grăsimilor. Catalizatorul lui Fokin este platina 
fin divizată. Se foloseşte astăzi și paladiul şi nichelul. 

Trecînd hidrogen prin uleiuri lichide animale și vegetale (de ricin, de muş- 
tar, de bumbac, de arahide, de rapiță, de pește etc.) la cald, se obține din 
aceste grăsimi, care conțin gliceride! nesaturate, un material de consistenţa 
seului, cu punct de topire suficient de ridicat. Pe această cale se pot obține 
grăsimi comestibile, ca margarina. 

Trecînd un amestec de hidrogen și oxid de carbon, la 250—300°, peste un 
catalizator de nichel se obține gazul bălților, hidrocarbura saturată: 
metan (CH,). 

Franz Fischer și H. Tropsch au pornit de aici în anul 1924 pentru a rezolva 
procedeul de preparare a benzinei sintetice, întrebuințînd ca materie primă 
un amestec de oxid de carbon și hidrogen (o parte oxid de carbon și două 
părți hidrogen), așa-numitul „gaz de sinteză“ iar drept catalizator, cobaltul, 
mai puțin energic decît nichelul. Pe această cale, cei doi cercetători ger- 
mani obțin un amestec de hidrocarburi: sintina sau benzina sintetică. Pro- 
cesul — denumit sintin — se produce cu degajare de căldură. Principala 
dificultate în conducerea procesului este tocmai eliminarea căldurii, deoarece 
ridicarea temperaturii modifică reacția în sensul formării metanului. Dacă 
procesul este condus bine, eliminîndu-se căldura, se obține un amestec de 
hidrocarburi gazoase — propan şi butan — 8—10%, cam 45% benzină 
ușoară, 30—35% benzină grea și cam 10%, parafine solide. 

Hidrogenarea catalitică a rezolvat şi alte probleme practice. Astfel, de pildă, 
problema producerii combustibililor lichizi direct din cărbune. În uzine, 
cărbunele poate fi folosit în bulgări sau praf, drept combustibil de ars în 
focarele marilor instalații de ardere ale centralelor de forță. Motoarele cu 
explozie nu pot însă funcționa decît cu combustibil lichid. Țările lipsite 
de petrol și bogate în cărbune — de pildă Germania — și-au pus problema 
obținerii combustibilului lichid din cărbune. Hidrogenarea catalitică a dat 
răspunsul practic acestei probleme. Procesul poartă numele de hidrogenare 
distructivă. La 450—500"C, sub presiune de 200—300 At, o pastă de căr- 
bune formată din pulbere de cărbune și ulei greu — obținut chiar ca produs 
al acestei metode de sinteză —este hidrogenată pe catalizatori de fier. Prin 
distilare se obțin: gaze, benzine, uleiuri ușoare și medii. Rămîne ca reziduu 
un ulei greu, din care se prepară pasta de cărbune. Procedeul este continuu. 
Uleiul mediu trece prin coloane umplute cu alți catalizatori (sulfură de 
molibden) și se preface și el în benzină. 


1 Esterii sint combinaţii rezultate din neutralizarea unui acid organic cu un alcool. 
Gliceridele sînt esteri ai glicerinei (trialcool) cu acizi organici saturați (butiric, 
stearic, palmitic etc.) sau nesaturaţi (oleic, oleinic etc.). 

Milioane de tone de combustibil lichid se prepară pe această cale din căr- 
bune de pămînt. 

Amoniac, grăsimi comestibile, combustibil lichid din cărbune... toate 
acestea sînt numai cîteva exemple de industrie chimică bazată pe cataliză. 
Dar întreaga industrie de sinteză a maselor plastice, a uleiurilor, rășinilor 
şi cauciucurilor din nisip (siliconii), a medicamentelor nu poate fi conce- 
pută fără catalizatori. 


Cercetări actuale 


În viața organismelor descoperim un șir neîntrerupt de fenomene catalitice. 
Practica experimentală și industrială de un veac a pus la dispoziția cerce- 
tătorilor un uriaș material. Deveneau necesare lucrări sistematice, îndrep- 
tate spre lămurirea mecanismului reacțiilor catalitice. Visul de a dirija 
iile catalitice pe baza cunoașterii precise a însușirilor catalizatorilor, a 
condiţiilor optime de lucru a acestora, a reacţiilor intermediare, visul de a 
conduce reacția chimică în marile reactoare exact pe linia urmărită a devenit 
o realitate apropiată. Dar aceasta înseamnă urmărirea proceselor ce se petrec 
în mediul de reacție (cataliză în soluție) sau pe suprafața catalizatorilor 
(cataliză eterogenă), pînă la milionime și miliardime de secundă. Înseamnă 
necesitatea de a cunoaște cum se desfac moleculele, cum se refac, în ce 
raport se găsesc moleculele reactante cu cele ale catalizatorilor, ce rol au 
aciditatea sau alcalinitatea soluției, temperatura, lumina, radiaţiile radio- 
active. Înseamnă o complexă și multilaterală cercetare a fenomenului pentru 
care Berzelius găsise doar un nume: „cataliză“. 

Această cercetare se desfășoară în ultimele decenii și este opera comună a 
mii de chimiști din lumea întreagă. 

În 1935, G.B. Kistiakovski determină într-un calorimetru căldura de reac- 
ție a hidrogenărilor catalitice. Valorile obținute pe calea aceasta sînt foarte 
exacte. Diferite hidrocarburi nesaturate, în aceleași condiții de hidrogenare, 2; 

se hidrogenează, degajind fiecare altă cantitate de căldură pe mol! de sub- 
stanță. Fiecare cifră spune ceva despre structura corpului supus hidroge- 
nării, despre efectul reciproc dintre structura substanței, și activitatea 
catalizatorului. 

Grupuri largi de cercetători atacă studiul experimental al catalizei cu mij- 
loacele epocii noastre. Este vorba de a verifica teoriile asupra mecanis- 
mului procesului de cataliză. Se folosesc, pentru aceasta, izotopii radioactivi 
(metoda atomilor marcați şi analiza cu ajutorul contorilor de particule 
radioactive), analiza fină cu ajutorul spectrometrului de masă, cromato- 
grafia, măsurarea conductibilității electrice a suprafeței catalizatorului. și 
metodele magnetochimice. 

Se cercetează sistematic efectul catalizatorilor preparați după diferite me- 
tode; se „otrăvesc“ experimental catalizatorii cu adaosuri de sulf, de fosfor, 
de arsen radioactiv. Se analizează compușii activi de pe suprafața catali- 
zatorului, realizîndu-se metoda de studiu experimental al microchimiei 
suprafețelor. 

Toate reacțiile de sinteză catalitică se reproduc în laborator, în condiții 
strict controlate. 

În 1985—1936, S.Z. Roghinski și colaboratorii folosesc fosforul şi arsenul 
radioactiv pentru studiul proceselor catalizate de platină și paladiu, Pe 
baza lucrărilor lui L.V. Pisarjevski, S.Z. Roghinski, F.V. Wolkenstein, se 
stabileşte în 1949—1950 o clasificare rațională a proceselor catalitice, a 
catalizatorilor și apoi a adaosurilor. Teoria „deformării chimice“ și cea 
„electronică“ a catalizei sînt supuse verificării experimentale. 

În aprilie 1954 se ţine la Moscova o consfătuire internațională pe tema 
„Fenomenele electronice în cataliză şi absorbție“. Doi ani mai tîrziu (martie- 
aprilie 1956), Academia de Științe a Uniunii Sovietice organizează o consfă- 
tuire unională pe tema „Folosirea izotopilor în cataliză“. Tot în acest an 
SE la Philadelphia un congres al fizico-chimiștilor în problema ca- 
talizei. 

Savanţii sovietici desfășoară lucrări experimentale de cataliză în lumina 
teoriilor actuale despre semiconductoare. Cu aceasta sîntem în plină ac- 
tualitate. 

În primele decade ale veacului nostru, electrochimiștii și fizicienii au obți- 
nut rezultate excepționale în studiul conductibilității electrice a corpurilor 
solide. S-au descoperit astfel proprietățile semiconductoare ale unei clase 
largi de substanțe anorganice (seleniu, germaniu, siliciu, oxizii metalelor) 
şi organice. Semiconductoarele şi-au făcut repede intrarea triumfală în 
tehnică. Aparate mecanice și electrochimice, tuburi electronice cu vid sau 
cu gaz au început să fie înlocuite cu semiconductoare, adevărate „construcții 
cristalo-chimice“. Prepararea semiconductoarelor presupune o purificare 
aproape perfectă a substanțelor și o impurificare condiționată și localizată 
a lor cu microcantități de elemente din anumite grupe ale sistemului perio- 
dic al elementelor. 


„Mol: cantitate de substanță egală cu greutatea moleculară în grame, Exemplu: 
un mol de benzen — 78,11 g benzen, deoarece 78,11 este greutatea moleculară a 
benzenului (molecula de benzen — C,H, — este alcătuită din 6 atomi de carbon 
de greutate atomică 12,01 şi 6 atomi de hidrogen de greutate atomică 1,008; în total 
greutatea (masa) moleculară a benzenului = 6 X 12,01 + 6 x 1,008 — 78,11). 








Sinteza clorofiliană. Formula clorofilei 


Cerinţele fizicii semiconductoarelor au impus căutarea unor metode chimice 
experimentale cu totul noi. În laboratoarele de producere a semiconductoa- 
relor, fiecare particulă de pulbere din aer, fiecare germene bacterian poate 
însemna o cauză a eșecului. Pentru a determina gradul de puritate a sub- 
stanțelor au devenit necesare mijloace excepționale de analiză. Fizica și 
chimia și-au adunat eforturile, îmbogățindu-și reciproc paleta metodicii 
experimentale. Pe de altă parte, teoriile fizicii au pătruns în chimie, arun- 
cînd lumina lor asupra structurii substanțelor. Academicianul sovietic 
A.F. Joffe a pus bazele tratării teoretice a semiconductoarelor. S-au ela- 
borat teorii noi bazate pe mecanica cuantică, privind legătura dintre atomi 
în cristale, s-au emis ipoteze cu privire la mecanismul intim de transmitere 
al energiei în interiorul metalelor, lichidelor, semiconductoarelor. Savantul 
sovietic I.I. Frenkel a emis ipoteza transmiterii energiei suplimentare, în 
rețelele cristaline, prin așa-numiții „excitoni“. S-au studiat, în lumina 
celor mai noi teorii fizice, procesele de luminescență, de fluoro şi fosfores- 
cență, transformările chimice datorite luminii și radiațiilor de diferite 
tipuri, s-a pus în evidență rolul neregularităților de pe suprafețele crista- 
lelor, în mișcarea particulelor purtătoare de sarcini electrice. Producerea 
curenților electrici sub acțiunea luminii (efectul fotoelectric) a fost și el 
reexaminat în lumina teoriilor actuale ale fizicii. S-a constituit, în felul 
acesta, o amplă teorie a semiconductoarelor, prin care se explică fenomenele 
energetice care au loc în semiconductoare cu participarea electronilor liberi, 
a „golurilor de conductibilitate“ și a „excitonilor“. 

“Teoria semiconductoarelor a pus într-o lumină nouă o serie de fenomene 
chimice și, printre ele, cataliza. S-a putut dovedi, prin cercetările din ul- 

timii ani, că între proprietățile catalitice și fizicoelectronice ale cataliza- 
torilor solizi există o corelație atît de strînsă, încît mecanismul catalizei 
poate fi privit ca un mecanism semiconductor, 

O reacţie catalizată poate avea loc și fără catalizator, dar într-un timp de 
mii sau de milioane de ori mai mare. Reducerea timpului de reacție sub 
influența catalizatorilor se datorește reducerii energiei necesare pentru 
activarea reacției chimice. Microadaosuri străine la substanțe pure au 
tocmai acest efect de a reduce energia de activare a reacțiilor ce au loc în 
suprafața acestor substanțe. Aceleași adaosuri de impurități determină 
variaţii esențiale în semiconductoare. Corelaţia dintre cataliză și meca- 
nismul semiconductor a fost pusă în evidenţă și în multe alte moduri. 
S-a putut demonstra că la suprafața unui catalizator apar efecte „colective“ 
sau „cooperative“ între purtătorii de sarcini electrice, efecte datorite defec. 
telor de structură și atomilor străini. Încărcarea electrică a suprafeței 
cea a straturilor de sub suprafață au influență și asupra însușirilor elec: 
tronice a semiconductoarelor, și asupra acțiunii catalitice a solidelor. 
Lucrările experimentale şi teoretice ale fizicienilor A.F. Joffe, I.I. Frenkel, 
N.N. Semionov și C.J. Hinshelwood, ale chimiștilor Linus Pauling, S.Z 
Roghinski, F.F. Volkenstein, A.P. Vinogradov, ale biochimiștilor A. 
Terenin și A, Szent-Györgyi, ale unei întregi pleiade de fizicieni și chimiști 
contemporani au contribuit la descifrarea, rînd pe rînd, a „tainelor“ reac- 
țiilor de contact, Generalizările teoretice au făcut cu putință obținerea unor 
sisteme de catalizatori, nu pe baze empirice, prin tatonări sau descoperiri 
întîmplătoare, ci pe baza previziunii științifice a proprietăților catalitice 
a unor ansambluri fizico-chimice. Fiecare din lucrările experimentale și 
teoretice, avînd ca obiect cataliza, lămurește, prin rezultatele ei, un aspect 
al acestui fenomen complex, prezent în mai toate reacțiile chimice. 

Va fi, desigur, pînă la urmă, o problemă de cataliză realizarea sintezei za- 
harurilor din bioxid de carbon și apă, sub acțiunea luminii, proces ce se 
realizează în plante sub influența catalitică a clorofilei sau a altor pigmenți. 
Laboratorul și apoi uzina chimică vor realiza, în reactoare, minunatele 
reacții din frunza verde. 

Cataliza nu mai este ocolită ca un „loc rău famat“, ci, dimpotrivă, cerce- 
tată cu cele mai fine metode experimentale ale fizicii și chimiei moderne, 
și analizată în lumina celor mai subtile teorii despre structura substanțelor. 

















XXII, Proiectarea construcției moleculare 


„Un codru neumblat, plin de lucruri 
“minunate, un desiş uriaş fără ieşire, fără 
capăt, în care nu îndrăzneşti să pătrunzi”, 


WOHLER despre chimia organică (1838) 
„Putem afirma cu certitudine că este 


posibil ca să se obțină pe cale sintetică 
orice substanță organică“. 








A.M. BUTLEROV (1861) 


A 

ih timp ce Anglia devenea „atelierul lumii“, economia Rusiei țariste 
feudale se dezvolta într-un ritm lent spre capitalism. 

La sfîrşitul veacului al XVIII-lea, Rusia și Anglia produceau cam aceeași 
cantitate de fontă pe an: în jurul a 130 000 de tone. În prima jumătate a 
secolului al XIX-lea, în timp ce producția de fontă a Angliei a crescut de 
30 de ori, a Rusiei a crescut doar de două ori. În uzinele metalurgice ale 
Uralului mai munceau, şi după anul 1850, șerbi. Abia prin 1860, numărul 
salariaților liberi a devenit precumpănitor. În anii 1840—1850, manufac- 
turile începură să lase loc fabricilor acționate cu abur. În 25 de ani, între 
1835—1860, importul de mașini de forță și mașini-unelte a crescut de 25 de 
ori. Cu toate acestea Rusia țaristă era într-o mare întârziere tehnică și eco- 
nomică față de țările din occidentul Europei. 

În 1861, ca urmare a luptei de clasă dintre țărănimea iobagă și moșieri, 
iobăgia a fost abolită. Cu toate vestigiile feudalismului, care finan dezvol- 
tarea economică a Rusiei, cu toate că țăranul era „liber“ doar din punctul 
de vedere al dreptului civil, abolirea iobăgiei a reprezentat un punct de 
cotitură în dezvoltarea economiei țării. Rusia mergea lent, dar progresiv, 
— de la feudalism spre capitalism. 

Deceniul 1860—1870 a însemnat nu numai o epocă de avînt a construcției 
de căi ferate, de creştere masivă a industriei textile, ci și începutul dez- 
voltării sistemului de învățămînt public în Rusia. 

Dezvoltarea capitalismului în Rusia a determinat crearea unui mediu priel- 
nic pentru asimilarea cunoștințelor şi cercetarea științifică. 

Pe fondul efervescenței revoluționare din țară, ideile filozofice înaintate 
ale lui A.I. Herţen (1812—1870), V.G. Bielinski (1811—1848), N.G. Cer- 
niîșevski (1828—1889), N.A. Dobroliubov (1836—1861), D.I. Pisarev (1840— 
1868) ş.a. au exercitat o influență profundă asupra jntelectualității ruseşti. 
Se crea astfel o atmosferă prielnică pentru dezvoltarea unei gîndiri ştiin- 
țifice materialiste, plină de îndrăzneală și originalitate. 

În acest mediu s-au format creatori de școli și curente, ca I.M. Secenov, 
A.O. Kovalevski, K.A. Timireazev, I.I. Mecinikov. În acest mediu s-au 
format A.M. Butlerov și D.I. Mendeleev. 

Fapte experimentale 


Sinteza lui Wöhler era încă un fapt izolat. Interesant, dar insuficient de 
semnificativ, căci lumea chimiștilor nu putea încă să se gîndească la sin- 
teza de laborator a substanțelor din natură ca la un fapt obișnuit. Chimia 
organică mai era, pînă după jumătatea secolului al XIX-lea, o disciplină 
analitică și descriptivă, Chimiștii aveau însă conștiința importanței stu- 
diului substanțelor organice. 

Michel Chevreul, chimist francez, care avea să depășească o sută de ani de 
viață (1786—1889), fiind martorul nașterii chimiei organice și a tuturor 
„reacțiilor“ și teoriilor care au prefăcut această disciplină în baza industriei 
chimice de sinteză organică, a lucrat peste 20 de ani (1811—1823) la scin- 
darea grăsimilor naturale. 

Se aduna un imens material analitic. Despre grăsimi și hidrocarburi, despre 
alcooli, despre derivații hidrocarburilor cu clorul, iodul, bromul, despre 
zaharuri, rășini și alcaloizi. 

Sintezele amintite ale lui Kolbe, Dumas, Zinin transformaseră într-o rea- 
litate ideea posibilității sintezei corpurilor organice în laborator. Marii 
chimiști ai vremii își îndreptau eforturile spre sinteza organică. Ea devine, 
în primul deceniu al celei de-a doua jumătăţi a secolului trecut, problema 
majoră a cercetării experimentale. Sinteza organică promitea să devină 
baza științifică și procedeul tehnic fundamental al industriei chimice orga- 

Sinteza Kolbe 


nice. Sinteza însemna dovada cunoașterii, sinteza devenea proba de foc a 
ipotezelor. 

Câţiva ani după publicarea lucrărilor lui Zinin, în 1849, chimistul englez 
Edward Frankland izbutește să prepare o serie de hidrocarburi, saturate, 
pornind de la derivații halogenaţi ai hidrocarburilor! și zinc. În primul 
rînd, el obține, prin acțiunea zincului în exces asupra halogenurilor, niște 
compuși ai acestor halogenuri cu zinc. Prin distilarea lor se obțin compuși 
ai hidrocarburilor cu zinc și halogenură. de zinc. Compușii cu zinc ai hidro- 
carburilor sînt substanțe organice cu metal; aceste corpuri au fost numite 
compuși organo-metalici. Toată istoria ulterioară a sintezei organice este 
legată de acești compuși organo-metalici, în care zincul poate fi înlocuit 
cu sodiu, potasiu, magneziu, mercur. Compuşii organici cu zinc ai lui Frank- 
land, încălziţi împreună cu halogenurile hidrocarburilor, dau hidrocarburi. 
Reacţia lui Frankland ducea de la derivați ai metanului (CH,) la etan 
(CH), de la derivați ai etanului la butan (C, Hal și așa mai departe. Era, 
așadar, deschisă calea sintezei unor hidrocarburi superioare (cu număr mai 
mare de atomi de carbon) din hidrocarburi inferioare. 

Importanţa acestei sinteze era evidentă. Lucrările sînt reluate de francezul 
Adolphe Wurtz, autorul unui monumental dicționar chimic în mai multe 
volume și iscusit experimentator, care se ocupase în primii ani ai activi- 
tătții sale de combinaţiile anorganice. În 1853, Wurtz înlocuiește zincul 
folosit de Frankland cu sodiu și ușurează, astfel, condiţiile sintezelor de 
hidrocarburi superioare din cele inferioare. Reacţia lui Frankland și Wurtz, 
reluată și îmbunătățită mai tîrziu de Rudolf Fittig și Blumhard Tollens 
(1863) devine un mijloc general de construcție sintetică a hidrocarburilor 
saturate cu lanț deschis (alcane) și a celor aromatice (derivați ai benze- 
nului). 

Hermann Kolbe, împreună cu același Edward Frankland, realizează încă 
în 1848 o altă sinteză interesantă, fierbînd cianură de metil cu potasă sau 
cu acid sulfuric. Obţineau, astfel, acidul acetic, care are doi atomi de carbon 
în moleculă (CH,COOH) pornind de la acidul cianhidric (cu un singur atom 
de carbon). În același timp, Dumas, Malaguti și Leblanc sintetizează pe 


1 Compuși ai hidrocarburilor, în care unul sau mai mulţi atomi de hidrogen sint 
înlocuiţi prin halogeni (fluor, clor, brom sau jod). 

Tristearina. Sinteza 
Berthelot 


aceeaşi cale, pornind de la cianură de etil în loc de cianură de metil, alcool 
acid propionic (CH,—CH,—COOH) cu 3 atomi de carbon în moleculă. 
Așadar se putea trece, pe cale sintetică, de la un membru al unei clase de 
corpi organici la unul superior. 

Marcelin Berthelot cercetează în 1854 combinaţiile glicerinei. El realizează 
sinteza glicerinei cu acidul stearic, obţinînd trei compuși diferiți ai gli- 
cerinei: monostearina, distearina și tristearina. Glicerina se putea combina 
așadar cu o moleculă, cu două sau cu trei molecule de acid stearic. Cîteva 
luni după comunicarea lui Berthelot, Wurtz interpretează aceste sinteze 
susținînd că glicerina trebuie să fie „un alcool triatomic“, adică un triol. 
Aceasta putea fi, într-adevăr, singura explicaţie a faptelor experimentale, 
Sinteza lui Berthelot era, de fapt, sinteza unor grăsimi. 

Marcelin Berthelot (1827—1907) era un om de o vastă cultură, unul dintre 
ultimii enciclopediști francezi. Era un adversar hotărît al teoriei atomistel, 
dar în același timp adversar al teoriei vitaliste. Era convins că sinteza ori- 
cărui corp organic este posibilă şi s-a angajat pe drumul sintezelor, urmă- 
rind să găsească, pînă la urmă, mijlocul de a sintetiza corpi organici pornind 
direct de la elemente. 

În 1857, Berthelot izbutește să obțină din gazul bălților (metanul) un derivat 
halogenat (clor-metanul: CH,CI) şi prin încălzirea acestui derivat cu soluție 
de potasă caustică (KOH), alcool metilic. Era un nou moment în evoluția 
sintezei organice. Era trecerea de la o hidrocarbură la un alcool. De altfel, 





1 Considera teoria atomistă drept un sistem ingenios, dar contestabil. A împiedicat 
introducerea teoriei atomiste în învățămîntul mediu francez pînă în 1893, cînd teoria 
era considerată clasică și predată în lile medii din alte țări. 











Marcelin Berthelot 

> 
în același an, Berthelot obținea prima 
terpenă! solidă — canfenul — din clor- 
hidratul de- pinen pe care-l extrăsese 
din ulei de terebentină (cu 12 ani mai 
tîrziu, Berthelot va izbuti să sinteti- 
zeze din canfen, camfor). 
Grăsimi artificiale, alcool sintetic, 
terpene. E mult, dar toate acestea nu-l 
pot încă satisface. Berthelot porneşte 
atacul în direcția unor corpuri mai 
simple pentru a izbuti lucrul esențial: 
sinteza, directă din elemente. 
În 1859, izbutește să obțină din carburi 
metaliceacetilena. Această hidrocarbură 
gazoasă, foarte reacționabilă, nu fusese 
cunoscută pînă atunci. Numele i-a fost 
dat de Berthelot. Compoziţia ei este 
extrem de simplă: C,H,. În direcția 
aceasta va continua Berthelot să încerce. 
Acetilena se polimeriza ușor. De la ea se 
puteau obține tot felul de corpuri; cu $ E e 
hidrogen dădea etenă, de la care se obţine uşor alcool etilic. A obține din car- 
bon și hidrogen acetilenă înseamnă deschiderea drumului spre sinteze totale. 
Or, acetilena este un corp nestabil la temperaturi obișnuite. La căldură, 
sub acțiunea unei scîntei electrice sau chiar spontan (sub presiune), aceti- 
lena explodează descompunîndu-se în elemente: carbon şi hidrogen. La 
temperaturi înalte, acetilena devine stabilă. Așadar, combinarea, directă 
a carbonului cu hidrogenul trebuia să se realizeze la temperaturi înalte, 
acolo unde molecula de acetilenă este stabilă. Cea mai înaltă temperatură ce 
se putea obține era aceea a arcului electric. Arcul electric se realizează între 
doi electrozi de cărbune. La temperatura arcului electric, cărbunele ar trebui 
să se combine cu hidrogenul. Pornind de la această ipoteză, Berthelot pre- 
găteşte condițiile unei experiențe decisive. El creează condițiile producerii 
arcului electric într-un spațiu închis, în atmosferă de hidrogen. Rezultatul 
este pozitiv. El culege, ca rezultat al reacției dintre cărbunele incandescent 
și hidrogen, acetilena. 
Acestea se întimplau în anul 1863. Acetilena sintetică o tratează cu hidrogen 
în stare născîndă și obține etena, din care — trei ani mai tîrziu — obține 
etanul. Încălzind etanul la temperaturi înalte, cu hidrogen, el obține metan. 
Sintezele lui Berthelot nu mai puteau fi privite ca fapte singulare. Era o tre- 
cere metodică de la elemente la hidrocarburi, de la hidrocarburi nesaturate 
la hidrocarburi saturate, de aici la derivați halogenați, apoi la alcooli. 
Marii chimiști sintetizează corpi noi, prevăd posibilitatea. sintetizării altora, 
discută teoretic problemele ivite. 














+ Terpenele sînt hidrocarburi ciclice de formulă generală, (C,H,)n, constituenți 


principali ai uleiurilor esențiale, uleiuri plăcut mirositoare, obţinute prin distilarea 
cu vapori sau prin extracție cu grăsimi din flori şi frunze. 

Dibrometan Apă Glicol 


Reacţia de obţinere a glicolului 


În anul 1858, August Kékulé! transformă acidul monocloracetic, prin 
fierberea prelungită a soluției lui apoase cu acid clorhidric, în acid glicolie 
(acid oxiacetic, alcool și acid în același timp). De la acest acid se putea trece 
la acid oxalic. Era realizată trecerea de la un acid monobazic la unul bibazic. 
Hermann Kolbe prevede, în 1858, existența unor alcooli secundari? și ter- 
țiari?, pe lîngă alcoolii obișnuiți pe care-i numește primari, Cu un an înainte, 
Adolphe Wurtz prevăzuse că între alcoolul etilic („monoatomic“ după expre- 
sia timpului) și glicerină trebuie să existe un alcool „biatomic“. Wurtz aduce 
dovada experimentală a ipotezei sale, în acelaşi an — 1858 — obţinînd din 
bromură de etilen, glicolul, primul alcool „biatomic“, 

Se putea, așadar, prevedea existența unor corpi necunoscuți, iar experiența 
confirma previziunea. Faptele experimentale se adunau, impuneau analogii, 
inspirau idei generale. Se impunea elaborarea unei teorii cuprinzătoare, cores- 
punzătoare tuturor acestor fapte și capabilă să îndrume și să lumineze cer- 
cetările. Chimiștii vremii discutau, elaborau ipoteze despre legăturile chimi- 
ce, despre „natura“ combinațiilor organice. 

În același an, August Kékulé şi A.S. Couper discută critic teoria tipurilor 
dominantă pînă atunci, și emit ipoteza valenței. Elementele pot fi monova- 
lente, bivalente, trivalente etc., după numărul de atomi de hidrogen cu care 
se pot combina. Atomul de carbon este tetravalent, el putîndu-se combina 
cu patru atomi de hidrogen, ca în metan. Pe această bază se începe scrierea 
formulelor într-un fel nou. 

În a cincea ediție — din 1867 — a cărții „Scurt tratat de chimie organică“ 
al lui Adolf Strecker, profesor la Tiibingen, formulele bazate pe teoria valen- 
tei sînt mult mai sugestive. Centri de valență („puncte de atracție chimică“), 
legături de valență, cerculețe reprezentînd atomi de hidrogen monovalent, 
cerculețe multiple întretăiate pentru atom polivalent, toate acestea deseri- 
au saturarea și nesaturarea, legăturile simple, duble și triple între atomii de 
carbon, a căror realitate era demonstrată prin analiza elementară, 


` August Kékulé (1829—1896), chimist german născut la Darmstadt. Începînd din 

anul 1865 a fost profesor de chimie la Universitatea din Bonn. 

* Alcooli în molecula cărora grupa —OH este legată de grupa —CH („De exemplu 
CH, CH —CH,). 

* Alcooli la care grupa —OH este legată de un atom de carbon fără H (de exemplu 

CH, 


16 — Lumini în retortă 


4] 


9 


Co CO CO O 8 


Carbon [tetravalent) Oxigen Azot Clor Acid 
(bivalent) (trivalent) (monovalent) clorhidric 
(ACU 
C XO) C0090000 
< de, daerf, dagegen eene, 
DCL) (EXP) (Inn e 
Apa Amoniac Metan Acid acetic 
(H0) (Nig) - (CH) (CH,-C00H ) 









datat, 
(CI 


Scrierea K6kul€ cu centri de valență 





Benzen 
formularea actuală 


Dar toate acestea nu erau suficiente. Se ridica problema modului în care sînt 
legați în moleculă atomii. 

În această conjunctură, cînd sinteza chimică își dibuia cărările, iar teoria 
încerca să dea reprezentări, dacă nu explicații, apare pe scena chimiei euro- 
pene un elev al lui Zinin: A.M. Butlerov. 


Descoperitorul structurii chimice: 
A. M. Butlerov (1828-1886) 


Butlerov s-a născut în anul în care Wâhler sintetizează ureea, în orașul Cis- 
topole din gubernia Kazan. Din primele clase de gimnaziu, se simte atras de 
științele naturii. Pe masa de lucru din camera lui de elev își fac loc, alături 
de flori, pietre și insecte, alături de cărți de știință în limba 
maternă şi în limbile franceză și germană, retorte şi pahare, sărur: reactivi. 
La vîrsta de 16 ani, studentul în științe naturale al Universităţii din Kazan, 
Butlerov Aleksandr, cunoştea alfabetul experiențelor chimice. Este remarcat 










de K.K. Klaus și de N.N. Zinin, care-l ajută să-și organizeze acasă un ade- 
vărat laborator. înzestrat cu aparate de distilare, eu sublimatoare, balanțe 
şi lămpi de spirt, cristalizoare şi recipienți, baloane de sinteză și termo- 
metre. În acest laborator, Butlerov reproduce celebrele operații de separare 
din plante a unor compuși chimici nou descoperiți. Extrage cofeină, pre- 
pară izatină și aloxantină. Klaus este entuziasmat de elevul său, iar 
Zinin, presimțind în acest tînăr pasionat al retortelor pe cercetător, îl 
inițiază în metodica sintezelor. Butlerov reface sintezele lui Zinin. Prepară. 
azobenzen, azoxibenzen, benzidam. Reproduce astfel, pas cu pas, drumul 
urmat de maestrul său. Prepară, în afară de aceasta, corpi complexi ca 
acidul galic. Cînd termină anii de învățămînt universitar, în 1849, la 
vîrsta de 21 de ani, Butlerov este un experimentator format. 

Klaus propune rectoratului Universităţii din Kazan reținerea lui Butlerov 
ca asistent, în vederea pregătirii lui pentru catedra de chimie. Începînd din 
1850, Butlerov e însărcinat cu predarea unor lecţii de fizică și geografie fizică 
pentru studenții în medicină, apoi cu predarea chimiei anorganice pentru 
naturaliști și matematicieni. În 1851, este numit profesor adjunct de chimie. 
Un an mai tîrziu, Butlerov comunică prima sa lucrare științifică experimen- 
tală: „Despre acțiunea acidului osmic asupra combinațiilor organice“, iar 
în 1854 își susține teza de doctorat cu subiectul: „Despre esterii acizilor 
grași“, temă cu care se ocupa în același an Berthelot. 

Este ales profesor extraordinar în 1854, la vîrsta de 26 de ani. 

Pe atunci apăruseră lucrările de sinteză ale lui Laurent (Metoda chimiei, 
și Gerhardt (Tratat de chimie organică). Zinin îi recomandă lui Butlerov 
predarea chimiei după sistemul lui Gerhard. Acest sistem se baza pe teoria 
tipurilor, acea teorie care — în opoziție cu teoria electrochimică dualistă a 
lui Berzelius — considera că moleculele tuturor substanțelor se pot reduce 
la cîteva tipuri esențiale: tipul apei, al amoniacului, al hidrogenului, al 
acidului fluorhidric. Tratarea chimiei organice în lumina teoriei tipurilor 
era atunci o noutate. Prefaţa la ediția a doua a cărții pomenite a lui Adolf 
Strecker din octombrie 1856 exprima trecerea la noul mod de expunere: 
„Ca o schimbare esențială trebuie să subliniez introducerea noii teorii despre 
constituția combinațiilor organice, în special a acizilor, a alcoolilor și ami- 
delor, teorie pe care i-o datorăm, în special, lui Gerhardt (care, din nefericire, 
a fost prea de timpuriu smuls științei)“I. 

Așadar, Butlerov se găsea din primii săi ani de cercetare în plină proble- 
matică teoretică a vremii. 

Butlerov a rămas profesor la Kazan pînă la sfîrșitul anului 1868. În 1869 
s-a transferat la Universitatea din Petersburg, unde a condus catedra de chi- 
mie organică și a organizat un laborator destinat lucrărilor practice ale stu- 
denților. Mijloacele materiale care i-au fost puse la dispoziție erau cu totul 
insuficiente. În laboratorul nou creat abia puteau lucra 12 oameni în același 
timp ; dar chiar în aceste condiții, Butlerov a ştiut să antreneze tinerele ta- 
lente pe făgașul cercetării. Lucrările originale efectuate în acest laborator 
au fost publicate în „Jurnalul Societăţii ruse de chimie“, fundat în 1869. 
În anul 1870, i s-a acordat lui Butlerov titlul de academician adjunct, iar 
în 1874 titlul de membru al Academiei de științe ruse. Pînă la moartea sa 











1 Victor Regnault şi Adolf Strecker. Scurt manual de chimie, 
vol. I1,ed.a V-a, Brauschweig p. VII. 

Aleksandr Mihailovici Butlerov 
< 


(5 august 1886) Butlerov a desfășurat o 
prodigioasă activitate de cercetător și 
profesor, fiind cooptat membru de onoa- 
re al universităţilor din Kazan, Kiev 
și Moscova, al Academiei militare de 
medicină, al multor societăți științifi- 
ce ruse și străine. 

Ca și Berzelius, Butlerov a cunoscut 
onoruri și titluri oficiale de recunoa- 
ștere a meritelor științifice. Ca şi 
Berzelius, Butlerov a rămas toată viața 
un pasionat al cercetării experimentale 
și teoretice. Ca și chimistul suedez, el 
a fost prezent la toate marile dispute 
științifice ale epocii în domeniul chi- 
miei. Butlerov şi-a legat numele de o 
teorie, pe care un veac de progres 
științific n-a învechit-o, ci dimpotrivă, 
a confirmat-o, a îmbogățit-o și a adin- 
cit-o: teoria structurii. 

El a ajuns la elaborarea teoriei structu= 
rii pornind de la practica experimen- 
tală: o serie de sinteze strălucite, care dovedesc efectul împletirii unei uriașe 
culturi enciclopedice cu cea mai strictă informare de specialitate și cu o 
măiestrie experimentală, pe care numai decenii de muncă perseverentă, sub- 
îndrumările unor personalități ca Zinin și Klaus, o puteau dezvolta. 
Butlerov a luptat pentru susținerea teoriei sale, folosind ca argument esen- 
țial practica experimentală: sinteze de substanțe prevăzute de noua teorie. 
Butlerov cunoștea foarte bine limbile europene. El a făcut călătorii de 
studii în străinătate, luerînd în laboratoarele celor mai renumiți chimiști. 
ai vremii. A discutat cu Wurtz, cu Kolbe, Kékulé, Bunsen, Erlenmeyer. 
În laboratorul lui Wurtz, el realizează o primă sinteză organică: iodura de 
metilen (CH. Era prima sinteză din seria strălucită a sintezelor lui 
Butlerov. 

Acţionînd cu metalele asupra acestei combinații, obține etilenă și o serie de 
alte hidrocarburi nesaturate, conținînd în moleculă un număr de atomi de 
hidrogen de două ori mai mare decît numărul de atomi de carbon. 

În 1859, Butlerov realizează polimerizarea spontană a aldehidei formice — 
gaz cu miros înțepător, care se prepară dintr-un amestec de vapori de alcool 
metilic și aer trecut peste o spirală de cupru încălzită la roșu — obținind 
o pulbere albă, pe care o numește trioximetilen. El consideră că această 
substanță este o triplă moleculă de aldehidă formică (CH,0),1. Pulberea albă 
pe care o obținuse a fost numită, mai tîrziu, paraformaldehidă. Butlerov o 
tratează cu amoniac, pentru a controla dacă se obține astfel aldehidă-amoniac, 
așa cum era de așteptat. Or, substanța pe care o sintetizează cu acest prilej 











1 Ulterior s-a demonstrat că se obțin pe această cale şi prin această metodă — după, 
condițiile polimerizării — diferiţi polimeri, dintre care unul, cu punct de topire 
63 ... 64*C corespunde formulei date de Butlerov. 





Structura moleculară, roent- 
genograma şi structura crista- 
lină a urotropinei (hexameti- 
lentetramină) 

este un corp complex, care răs- 
punde formulei (CHA, Na. De 
6 ori radicalul metilen (= CHA 
şi de 4 ori azot. Îi dă numele 
ioarte potrivit de hexametilen- 
tetraminăl. 
Pornit pe calea sintezelor orga- 
nice, Butlerov simte nevoia 
unei clarificări radicale a con- 
cepției despre substanțele orga- 
nice. Pentru a conduce rațional 
sintezele, se impunea înțelege- Re 
rea constituției moleculare. Ce Kai G 
clădim? Aceasta era problema. 
n anul în care a sintetizat tri- STRUCTURA CRISTALINĂ 
oximetilenă și hexametiltetra- 
mină, Butlerov discută teoria valenței a lui Kékulé și Couper. Sint 102 ani 
de atunci. Butlerov foloseşte pentru prima oară în istoria chimiei expresia 
„structură chimică“. 
în tratatul de Istorie a științelor naturii şi tehnicii, apărut la Berlin în 1908 
într-o a doua ediție, fiind elaborat de un colectiv larg de profesori universi- 
tari germani, în redactarea lui Ludwig Darmstaedter, cu colaborarea profeso- 
rului Dubois Reymond, se consemnează la anul 1859: „Alexandr Butlerov 
folosește pentru întiia oară, într-o discuție asupra teoriei Couper-Kekul€, 
expresia «structură chimică», pe care o concepe ca mod al legăturilor recipro- 
ce dintre atomi într-o moleculă“. 
Era un prim răspuns la problemele care-i frămîntau pe chimiștii epocii; 
era prima expresie a unei teorii cu cea mai lungă viață în istoria chimiei 
moderne. 
Continuîndu-și activitatea experimentală, lucrind mai departe cu paraform- 
aldehida (trioximetilenul), obținută din aldehidă formică și amoniac, 
Butlerov izbutește să sintetizeze prima substanță din clasa zaharurilor. El 
o numește : metilenit. Era, după sinteza grăsimilor, a lui Berthelot, o nouă 
victorie a chimiei organice. Teoria vitalistă nu mai avea susținători. Dacă 
se pot obține grăsimi și zaharuri, substanțe tipice pentru viața animală 
şi vegetală, atunci nu mai rămîne vreo îndoială în privința posibilității 
de a sintetiza și orice alte substanțe produse în cursul proceselor vitale, 
“Cu prepararea acestui prim zahăr sintetic, Butlerov consideră încheiată prima 
parte a cercetărilor sale. El se apleacă asupra problemei elaborării teoriei, 


Ò 
@ xor 


@ caron 
O HIDROGEN 


1 Sub numele de urotropină, această substanță se foloseşte ca medicament. Presată, 
ea este un combustibil solid, care arde fără fum, purtînd numele comercial de „spirt 
solid“. Se utilizează în cantități masive la fabricarea maselor plastice cunoscute 
Sub numele de zăşini fenol-formaldehidice. 








245 


246 


La 19 septembrie 1861, la un 
congres al medicilor și natura- 
liștilor ținut în orașul Speyer, 
în Germania, Butlerov susține 
referatul său intitulat: Despre 
structura chimică a corpurilor. 
Totul era nou în acest referat: 
concepția, argumentarea, ter- 
minologia. Butlerov ataca aici 
esența problematicii chimiei 
organice. El se baza pe sin- 
i tezele efectuate în ultimii ani 
şi pe propriile sale lucrări experimentale. 

Toţi chimiștii pînă la Butlerov — și ca reprezentant al lor, Gerhardt — 
credeau că formulele nu au decît cel mult valoarea unor convenții. Ele 
nu ar putea exprima legăturile reale dintre atomii reali ai unei molecule 
reale. Pentru același corp, ar putea fi valabile mai mult formule de con- 
stituție. Totul, în fond, ar fi un sistem organizat, prescurtat de expri- 
mare a unor proprietăți. Și, pe deasupra, un sistem împerfect, deoarece 
izomeria era inexprimabilă. 

Butlerov susține ideea că prin „structură chimică“ trebuie să înțelegem 
distribuţia reală a atomilor, legătura și influența reciprocă dintre atomii 
constituenți ai moleculelor. El demonstrează că formulele raționale, adică 
acele formule care țin seama de modul în care sînt legați unii de alții atomii 
într-o moleculă, pot exprima alcătuirea reală a moleculelor și, o dată cu asta, 
pot exprima și proprietățile corpurilor. 

n lumina teoriei lui Butlerov, enigma în fața căreia se găsiseră odinioară 
Wöhler și Liebig (două substanțe cu proprietăți diferite corespunzînd ace- 
leiași formule) se explică simplu: prin distribuția și legăturile diferite ale 
atomilor care constituie molecula fiecăreia din cele două substanțe. 
A.M. Butlerov a creat aceste formule structurale, aceste formule care țin 
seama de legăturile diferite ale atomilor din molecule. 

Descoperind izobutanul, a cărui formulă brută era C4Hao și ale cărui proprie- 
tăți erau deosebite de cele ale substanței cunoscute sub numele de butan 
normal, dar care avea aceeași formulă brută, Butlerov atribuie celor doi izo- 
meri două formule de structură deosebite, care se pot scrie ca mai sus. 
După cum se vede, în ambele formule se află același număr de atomi de car- 
bon și hidrogen. Dar în prima formulă (butanul normal) lanțul de carbon este 
drept, în a doua este ramificat. În formula a doua avem un carbon legat 
de alți trei atomi de carbon, și de un singur atom de hidrogen. Această 
deosebire de structură exprimă deosebirile de însuşiri între cele două sub- 
stanțe. 

Ideea de bază a teoriei lui Butlerov se poate exprima cam în felul următor: 
din aceeași cantitate de material de același fel, se pot realiza cele mai di- 
ferite construcții ; din aceeași cantitate de mortar, din același număr de cără- 
mizi, din aceeași sticlă, din același lemn și din același fier, se pot construi 
clădirile cele mai variate. La fel, din aceiași atomi, așezați însă în mod 
diferit, pot lua naștere cele mai deosebite substanțe. Așadar, însușirile cor- 
purilor nu depind numai de numărul și felul atomilor din care este compus 








Trimetilmetanolul 
> 

corpul, ci și de așezarea. lor unul față de altul, de 
influența pe care un atom o are, prin așezarea sa, 
asupra celorlalți atomi din moleculă, într-un cu- 
vînt de construcția interioară a moleculei, de 
structura ei. Dacă este așa, rămîne să se stabi- 
lească modurile în care atomii se pot așeza unii 
față de alții în molecule, pentru a putea stabili 
dinainte cîte substanţe diferite pot lua naștere 
prin combinarea acelorași atomi. 
Butlerov folosește, pentru adîncirea teoriei sale, 
conceptul de valență elaborat în anii aceia de Kekule! și Couper?. Se ştia 
că atomii nu se combină între ei în orice număr. Un atom de oxigen nu se 
poate combina decît cu doi atomi de hidrogen. Un atom de clor se combină cu 
un singur atom de hidrogen, unul de carbon cu patru atomi de hidrogen. 
Numărul de atomi de hidrogen cu care se poate combina un atom dintr-un 
oarecare element se numeşte valența acestui element. Valența oxigenului este 
2, a azotului 3, a carbonului 4. Doi atomi de carbon se pot uni prin 1, 2 sau 3 
valențe. Astfel se nasc substanțele organice nesaturate. 
Un atom de hidrogen poate fi înlocuit cu un grup de atomi, care în ansamblu 
este monovalent (de exemplu: —CH, sau: —CH,—CH,) și astfel se nasc 
clasele omoloage cu număr crescător de atomi de carbon. 
Teoria structurii dădea o explicație unitară fenomenelor de substituție, grupa, 
corpii organici în clase cu proprietăți asemănătoare, deschidea calea înțele- 
gerii influenţei reciproce a atomilor între ei, inclusiv a celor legați indirect, 
Butlerov nu era mulțumit de felul cum fusese primită teoria sa. El ia asupră- 
şi sarcina de a aduce dovada definitivă a adevărului ei. Și aduce această 
dovadă. 
Dacă teoria structurii era adevărată, atunci trebuia să poată exista un alcool 
a cărui moleculă să aibă următoarea structură: și care avea să se deosebească 
de alcoolii cu aceleași formule, dar cu altă structură (de pildă, alcoolul bu- 
tilic: CH,—CH,—CH,—CH,—0OH). 
Dar acest alcool nu exista în natură. Convins de justețea teoriei structurii, 
Butlerov proiectează, ca un inginer care pornește o construcție, sinteza acestui 
alcool terțiar. Şi el obține trimetilmetanolul, cum se numeşte în vocabularul 
chimic alcoolul de mai sus. 
Aceasta a fost proba de foc a teoriei structurii. 
Teoria lui Butlerov nu se mărginea la explicarea acelor reacţii simple la 
care se referea teoria tipurilor. Orice substanță, oricît de complexă, putea fi 


1 Deşi a emis o serie de idei juste cu privire la legăturile dintre atomi și s-a apropiat 
mult de teoria structurii, Kekul€ n-a rămas consecvent cu el însuși, nici după 1861. 
Mai găsim în tratatul său publicat în 1863 formulele scrise în conformitate cu teoria 
tipurilor. Kékulé nu atribuia formulelor sale (chiar celor elaborate pe baza teoriei 
valenţei) valoarea unor reprezentări de structură, ci semnificația de reprezentări 
grafice. Pentru a exprima transformările posibile ale acidului acetic, Kékulé pro- 
pune, pentru această unică substanță, 8 formule deosebite. 

2 Și Couper se apropia de ideea formulelor de structură, dar nu pe baze teoretico-ex- 
perimentale, ci pe baza interpretării formale a noțiunii de valență. 

Vladimir Vasilievici Markovnikov 

< 

exprimată printr-o formulă rațională, 
pe baza teoriei structurii. 

Butlerov era în măsură să spună cu 
toată siguranța geniului său: „putem 
afirma en certitudine că este posibil 
să se obțină — pe cale sintetică — orice 
substanță organică“. 

Experiența, confirmată prin zeci de 
sinteze ale altor chimiști, impunea teo- 
ria structurii. 

În prefața la a cincea ediție (1867) a 
tratatului de chimie organică al lui 
Strecker, autorul arată că teoria tipu- 
rilor nu mai satisface necesitățile expu- 
nerii raționale a materialului. Trece- 
rea către înțelegerea structurală a chi- 
miei organice era un fapt împlinit în 
evoluția chimiei. 

Butlerov modifica întreaga concepție 
anterioară asupra moleculei, considerată multă vreme ca o formație imo- 
bilă: „... noi nu privim o combinație chimică drept un lucru mort, imo- 
bil; dimpotrivă, noi admitem că ea este dotată cu o permanentă mișcare 
proprie celor mai mici particule, care prin relațiile lor reciproce sînt obiectul 
unor schimbări permanente, ce se însumează dînd un anumit rezultat mediu 
Constant"). 

Teoria structurii a fost completată de o serie de alte lucrări ale chimiștilor 
din lumea întreagă. 

În anul 1865, August Kekul€ propune pentru benzen o formulă hexago- 
nală, care a devenit nucleul formulelor tuturor corpurilor cunoscute sub 
numele de substanțe aromatice. 

Vladimir Vasilievici Markovnikov (1833—1904), elev al lui Butlerov, a 
tratat în continuare „Problema influenței reciproce dintre atomi în compușii 
chimici“, arătînd „regulile de comportare“ ale atomilor vecini și acțiunea 
reciprocă dintre atomi în cursul reacțiilor chimice. Au urmat completările 
lui Zaiţev, Wagner, Tişcenko. 

Chimia organică nu mai era „un desiș uriaș fără ieșire, fără capăt, în care 
nu îndrăznești să pătrunzi“. Exista un fir călăuzitor, ca legendarul fir al 
Ariadnei, prin labirintul combinațiilor organice. Valabilă și astăzi, teoria 
structurii s-a îmbogățit neîncetat, dar n-a fost dezmințită. 

Ea s-a îmbogățit chiar pe linia prevăzută de Butlerov. „Dacă atomii există 
în realitate, nu văd de ce trebuie să fie zadarnice toate încercările de a 


1 A.M. Butlerov, Lucrări alese de chimie organică, Editura Academiei de 
Ştiinţe a U.R.S.S., 1951, p. 412. 








determina așezarea lor spațială, după cum crede Kolbet, de ce viitorul nu 
ne va putea învăța să facem asemenea determinări“??. 

Stereoizomeria , izomeria datorită așezării spaţiale diferite, datorită configu- 
rației moleculei, a fost pusă în evidență după Butlerov prin ipoteza carbo- 
nului tetraedric (pe baza căreia se explicau fenomenele cercetate de Pasteur). 
O dată elaborată teoria structurii, a devenit posibilă și în sfera chimiei 
organice, acea ofensivă sistematică asupra domeniilor încă necucerite, de 
care vorbește Engels. 

De o sută de ani, teoria structurii luminează cîmpul cercetării în chimia 
organică. 

După consolidarea teoriei structurii, a urmat epoca marilor sinteze organice. 
Cauciuc, vitamine, hormoni, antibiotice, mase plastice, siliconi... sînt doar 
cîteva momente ale acestei epoci, în care ne găsim, în continuare, și ale 
cărei posibilități nu sînt nici pe departe epuizate. 

Sinteza organică este în marș. 


1 Hermann Kolbe (1818—1884), strălucit experimentator, era însă empirist pînă 
în măduva oaselor, dușman declarat al oricărei generalizări teoretice. De pe poziţiile 

unui agnosticism extrem, Kolbe ataca cu înverșunare pe toți susținătorii teoriei 

structurii, numindu-i „poeţi chimici“ și caracterizind concepțiile lor drept haluci- 
nații şi fantasmagorii. Dușman al materialismului, al dialecticii și al atomismului, 

Kolbe nu s-a sfiit să ironizeze pe marele fizico-chimist Van't Hoff, creatorul stereo- 
izomeriei teoretice, spunînd despre acesta: „El a preferat să încalece pe Pegas (luat 

probabil cu chirie din grajdurile veterinarilor) şi să proclame, în a sa La chimie dans 

Vespace (Chimia în spaţiu) cum, de-a lungul zborului său curajos spre culmile Parna- 
sului chimic, atomii îi apăreau grupindu-se singuri în întregul spațiu cosmic“ (citat 

după Istoria filozofiei, vol. III, Editura Ştiinţifică, 1960, p. 324). 

Furibundele atacuri ale marelui chimist şi mic filozof Kolbe, impotriva teoriei în 
eneral și a ipotezei stereochimice, în special, au fost spulberate de strălucita con- 
irmare a acestei ipotezi 

2 A.M. Butlerov, op. cit., p. 86. 





XXIII. Amprente spectrale 

Fo uneltelor cercetării n-a fost încă scrisă. O asemenea istorie ar fi 
pasionantă ca un roman. Apariția unui nou instrument de cercetare înseamnă, 
adesea, un moment de răscruce în disciplina pe care o servește. Se poate 
spune aceasta. despre termometru, polarimetru, refractometru. Dar, mai cu 
seamă, despre spectroscop. Astăzi, fără spectroscop nu este de conceput labo- 
rator fizico-chimic utilat pentru cercetări. Spectroscopia în vizibil, în 
ultraviolet, în infraroșu își au instrumentele lor destinate fiecare unui dome- 
niu de cercetări. Ele mijlocesc examinarea constituției moleculare, identifi- 
carea speciilor chimice și ale atomilor elementelor. 

Istoria spectroscopiei începe în primii ani ai secolului al XIX-lea. William 
Hyde Wollaston era unul din fizico-chimiștii care — după Newton — se 
ocupau cu aceeași pasiune de problemele chimiei și ale opticii. În anul 1802, 
el creează o metodă de măsurare a indicelui de refracție a substanțelor solide. 
Cu acest prilej, el încearcă tot felul de combinaţii de dispozitive optice, 
folosind ca piesă centrală prisma dintr-o sticlă de indice de refracție cunoscut. 
Cercetînd spectrele luminii solare, obținute cu ajutorul prismelor, Wollaston 
observă, pentru prima oară, în spectrul solar niște dungi negre. Consemnează 
observația, fără s-o poată interpreta. Cu 12 ani mai tîrziu, în 1814, germanul 
Joseph Fraunhofer, fizician care nu se ocupă decît de problemele opticii, 
studiind posibilitățile de perfecţionare ale instrumentelor cu lentile, redes- 
coperă dungile negre din spectrul solar. Dar el nu se mulțumește cu simpla 
observare pe un ecran. Obișnuit, razele ieșite din prismă se prind pe o lentilă, 
care dă pe un ecran o imagine reală. Fraunhofer lasă razele ieșite din prismă 
să cadă pe obiectivul unei lunete și examinează prin ocularul lunetei imagi- 
nea reală formată în ocularul obiectivului. Folosind această metodă de mărire 
a dispersiei, Fraunhofer observă peste 500 de dungi întunecate în spectru, 
unele mai înguste, altele mai late, unele mai nete, altele mai estompate, 
neregulat distribuite. 

Nici Fraunhofer nu găsește vreo interpretare pentru aceste dungi de întuneric 
în spectrul de lumină. El înseamnă însă, cu grijă maximă, locul lor în 
spectru, le cataloghează și le atribuie litere de identificare. 

Pe de o parte, încă din 1752, englezul Melvil observase că spectrele obținute 
prin descompunerea luminii unei flăcări colorate de o sare a unui metal 
prezintă benzi largi colorate pe un fond negru. 

În 1828, astronomul, fizicianul și chimistul John Friderick William Herschel 
sugerează posibilitatea folosirii liniilor spectrale descoperite de Melvil ca 








test pentru prezența unui metal într-o sare sau într-un amestec de săruri. 
În 1828, Herschel face experiențe cu săruri de sodiu, potasiu, stronțiu și 
de alte metale, descriind liniile spectrale caracteristice pentru fiecare din 
metalele respective. În sfîrșit, în 1849, Leon Foucault — care perfecționase 
cu cîțiva ani înainte (1844) dispozitivul de producere a arcului electric, înlo- 
cuind cărbunele de lemn cu baghete formate prin presarea la presa hidraulică 
a unui amestec de cărbune de retortă, negru de fum și cărbune de pămînt — 
observă în spectrul unui arc electric format între doi poli de cărbune o linie 
dublă luminoasă, între galben şi orange, care corespundea exact cu linia 
dublă întunecată pe care Fraunhofer o notase cu litera D. Trecînd un fascicul 
de raze de soare prin arcul electric, aceeași dublă linie D apărea mai întune- 
cată decît în spectrul obținut direct prin descompunerea luminii solare. Și, 
în sfîrşit, cînd lumina carbonului incandescent, care dă un spectru luminos 
continuu, fără linii negre, trece prin arcul electric, apar liniile negre D. 
Influenţa reciprocă dintre substanțe şi lumină se impunea ca un fapt de 
observaţie. Rămînea să se explice cumva fenomenul, să se generalizeze cxpe- 
riențele și să se obțină, astfel, instrumentul prin care lumina dezvăluie 
însușiri ascunse ale substanțelor. 

Profesorul englez George Gabriel Stokes (1819—1903), care făcuse în 1849 
niște calcule foarte interesante pentru determinarea vitezei de cădere a 
picăturilor de ploaie și care se ocupa cu pasiune de fluorescență și spectre, 
avea obiceiul să utilizeze o imagine pentru a face înțelese studenților lui 
fenomenele de absorbţie și emisie a luminii. EI n-avea pretenţia să elaboreze 
o teorie, ci doar să facă mai intuitive fenomenele optice. Iată cam ce spunea 
— în esență — Stokes studenților săi 

— Priviţi un leagăn de copil. Ca să-l pui în mișcare de oscilație, este nevoie 
să-i dai niște impulsuri periodice. Frecvența cu care se dau impulsurile 
trebuie să corespundă cu perioada proprie de oscilație a leagănului. Altmin- 
teri, se poate obține, dimpotrivă, efectul opririi leagănului din mișcarea sa. 
Tot astfel, orice sistem mecanic absoarbe energia care cade asupră-i într-un 
ritm, la unison cu propriile sale vibrații. Moleculele vaporilor de substanțe 
din păturile exterioare ale soarelui vor absorbi numai energia acelor raze 
izvorite din păturile interioare, mai calde, a căror perioadă de oscilație co- 
respunde cu propria lor perioadă de oscilație. Lumina care trece prin stratul 
exterior va fi lipsită de radiația absorbită. În locul ei apare în spectru o linie 
neagră. 

Era o simplă imagine. Profesorul nu putea spune ce sînt acele oscilații pro- 
prii moleculelor. Dar această imagine era bogată în semnificații. Se stabilea 
o corespondență între substanță și lumină, se sugera ideea absorbției selective 
a luminii. Era o ipoteză, un început de teorie pe care experiența avea s-o 
confirme. 

Nu apărea oare, de aici, limpede, că fiecare element, fiecare atom poate 
interacționa cu una sau mai multe radiații, caracteristice pentru respectivul 
element? Dar dacă spectrul putea fi prins pe un ecran şi examinat cu mijloace 
optice fine, nu se deschidea perspectiva recunoașterii elementelor prin ampren- 
tele pe care le lasă ele pe spectru, fie prin absorbția radiațiilor de frecvență 
corespunzătoare, fie prin emisia acestor radiații? 

În fața acestor întrebări stăteau chimiști anorganicieni de la mijlocul 
veacului trecut. Pentru rezolvarea ei s-au asociat forțele unor cercetători 
ca Bunsen și Kirchhoff. 

Robert Bunsen (1811-1899) 


S-a născut la Göttingen, unde a şi studiat începînd din 1828 ;studiile ulterioare 
şi le-a făcut la Paris, Berlin şi Viena. A fost profesor de chimie la Institutul 
politehnic din Kassel, apoi la Marburg, la Breslau și, în sfîrșit, la Heidelberg, 
unde rămîne pînă la sfîrşitul vieții. 

Aproape 70 de ani de muncă ştiinţifică experimentală a însemnat viața 
acestui fizico-chimist, care reușise să cucerească o mare influență asupra vieții 
culturale și politice a Germaniei. Contemporan cu Berzelius, cu Pasteur 
şi Saint-Claire Deville, cu Butlerov şi Mendeleev, Bunsen este unul dintre 
ctitorii chimiei experimentale moderne. 

Bunsen lucra în laborator cu pasiunea artistului, cu îndrăzneala și neînfri- 
carea exploratorului. O explozie produsă cu prilejul unor experiențe cu sub- 
stanțe fulminante îl face să-și piardă un ochi. Celebrele sale lucrări cu com- 
puși de arsen îi provoacă o gravă intoxicație. Aceste împrejurări nu-l abat 
de pe calea lui. 

Avea 19 ani, în 1830, cînd scrie prima lui lucrare științifică în care descrie 
"un instrument de laborator: higrometrul (Enumeratio ac descriptio higrome- 
trum). Cu cîţiva ani mai tîrziu (1834) propune, într-o lucrare în colaborare cu 
Adolph Berthold, un antidot pentru otrăvirile cu acizii arsenului: hidroxidul 
de fer. Compuşii arsenului îl atrag, dar înainte de a se ocupa mai îndeaproape 





element, după cel creat de Daniell şi Iakobi. Elementul lui Bunsen este un 
element zinc-cărbune, robust şi comod la utilizare. Bateriile de pile îi 
furnizează curent pentru arcul electric. 
Cum s-ar putea măsura intensitatea 
luminoasă a arcului și, în general, 
intensitatea luminii printr-o metodă 
simplă, la-ndemîna oricui? Problema 
o dată pusă, Bunsen trece la rezolvarea. 
ei. Și dă în 1843 acea rezolvare de o 
simplitate uluitoare, care se materiali- 
zează în fotometrul Bunsen. O foaie de 
hîrtie cu o pată de grăsime în centrul 
ei este luminată dintr-o parte de o 
sursă luminoasă a cărei intensitate este 
luată ca etalon, ca unitate de măsură 5: 
iar din cealaltă parte, de sursa a cărei 
intensitate se măsoară. Se variază dis- 
tanța dintre cele două surse de lumină 
şi foaia de hîrtie, pînă cînd pata de 
grăsime devine invizibilă. În acest mo- 
ment, cele două intensități în planul 
hîrtiei sînt egale. Ținînd seama de dis- 
tanța dintre surse și hîrtie, de legea 
scăderii intensității cu distanța, se 
< 

Robert Bunsen 

: Spectru continuu ; 

` Spectru de fluorescentă HO2 NH4 F4 (la —180C) ; 
` Spectru de are (CN şi C2); 

: Spectru de absorbție a unei sări de uraniu 


(K2 UO2(C0s)2) în apă. 


: Spectru de emisiune al vaporilor de iod. 





a: Spectrul solar (cu dn 
b: Spectrul sodiului ; 
ectrul potasiului ; 
d: Spectrul cuprului ; 
e: Spectrul hidrogenului. 


Fraunhofer) ; 











obține raportul dintre intensitățile celor două surse. Problema este 
rezolvată. În 1844, Bunsen măsoară cu metoda petei de grăsime intensitatea 
luminoasă a arcului electric. În 1845 prepară, printr-o metodă originală, 
cianură de potasiu. În 1846 face o călătorie de studii în Islanda, pentru a 
cerceta minunatele gheizere fierbinți ale insulei. Rezultatele cercetărilor 
sale asupra acestui fenomen natural sînt comunicate lui Berzelius în 1846. 
Pe atunci, Berzelius era la sfîrșitul carierei sale. Tînărul Bunsen aduce, 
în felul lui, un omagiu părintelui chimiei. Printre alte observații intere- 
sante, Bunsen notează că apa curată în coloane înalte are o culoare albastră. 
Substanţă, culoare, absorbţia selectivă a luminii... Ideea își făcea, loc în 
mintea cercetătorului. 


Se întoarce la cercetările asupra compușilor arsenului. Pleacă de la o 
reacție!, pe care o descoperise Cadet în anul 1760. Fierbînd acetaţii cu 
oxid de arsen se obținea un lichid cu miros respingător, care conținea 
oxid de cacodil (cacos = urit; odos = miros). Pornind de aici, Bunsen 
obține iodură și clorură de cacodil. El considera cacodilul ca un radical 
format din carbon, hidrogen și arsen. Încearcă să-l prepare liber și obține 
un corp care conține, într-adevăr, numai carbon, hidrogen și arsen, este 
un lichid cu același miros respingător și care se aprinde la aer. Bunsen 
credea, că are de-a face cu un radical liber. Era de fapt, dicacodilul, mo- 
leculă formată din doi radicali legați între ei: (CH,)a As — As (CH;)a. 
În 1850, o nouă invenţie a lui Bunsen îmbogățește utilajul laboratoarelor 
de chimie: becul de gaz Bunsen, care a rămas pînă astăzi o unealtă 
prețioasă de laborator, alături de becul perfecționat al romînului Teclu. 
Urmează probleme de electroliză. Cu ajutorul curentului produs de pilele 
sale, Bunsen atacă problema obținerii electrochimice a metalelor, care de 
la Davy nu mai făcuse progrese deosebite. Obține prin electroliza clorurii de 
magneziu metalul magneziu (în 1851). În 1854 obține, tot prin electroliză, 
manganul şi, un an după aceea, împreună cu Augustus Matthiessen?, stron- 
țiul. 

Neobositul Bunsen se ocupă, în aceiași ani, de efectul presiunii asupra punc- 
tului de topire al substanțelor, încercînd să răspundă unor probleme de geolo- 
gie: compoziția și geneza rocilor plutonice. Creează noi metode analitice și 
elaborează, în 1857, o metodă de determinare a densității gazelor, pe baza 
relației dintre densitățile a două gaze și vitezele de scurgere a lor prin 
orificii. Descoperă proprietatea magneziului de a arde cu lumină orbitoare, 
proprietate pe care ciudatul William Crookes o va și folosi în 1859 la foto- 
gratierea în întuneric. 

Din nou, substanțe şi lumină... 








1 Este o reacție caracteristică, prin care se identifică acetații: 


Asti + 4CH,—COOK —> (CH,)-As—0O—As(CH,): + 2K,CO, + 200, 
trioxid acetat de potasiu oxid de cacodil carbonat bioxid 
de arsen de potasiu de carbon 

2 În aceiași ani, Matthiessen obținuse 

3 Vitezele 

a densit: 


rin electroliză bariul 
urgerii gazelor prin orificii sint invers proporționale cu rădăcina patrată 
ilor lor. 253 

Bunsen lucrează timp de opt ant (1855—1863) în colaborare cu Roscoe la 
studiul efectului chimic al luminii. Ca întotdeauna, el își propune să realizeze 
întîi instrumentul de cercetare. Ca rezultat al primelor experiențe, se naște 
instrumentul de măsurat efectul chimic al luminii: actinometrul. Instrumen- 
tul se baza pe sensibilitatea la lumină a unui amestec de clor şi hidrogen. 
În 1849, cînd împreună cu Gustav Robert Kirchhoff — descoperitorul legii 
distribuției curentului electric în ramificațiile unei rețele de conductori și 
al legii corpului negru! — Bunsen experimenta cu spectre luminoase, el nu 
cunoștea lucrările lui Foucault în legătură cu linia D. 

Kirchhoff demonstră în acel an coincidența dintre linia D a spectrului solar, 
pusă în evidență de Fraunhofer, și linia sodiului?. Dispozitivul experimental 
al lui Kirchhoff consta dintr-o puternică sursă de lumină albă, lumină Di; 
mmond?, o flacără de sodiu colorată în galben datorită de sodiu volati 
zate în ea, o prismă pentru descompunerea luminii și o lunetă pentru obser- 
varea spectrului obținut. Un fascicul de lumină albă era lăsat să treacă prin 
flacăra de sodiu și apoi prin prismă. Cercetind spectrul obținut, Kirchhoff 
descoperă linia neagră D a lui Fraunhofer. El trage aceeași concluzie ca și 
Foucault, în legătură cu originea dungilor negre din spectrul solar. 
Importanța experienței lui Kirchhoff nu putea să-i scape unui Bunsen. El 
arătase, în același an, că se pot realiza în flacăra neluminoasă a becului său 
toate reacțiile „în flacără“, care se realizau pînă atunci cu flacăra de sudură. 














La spectroscop 


Bunsen efectuează împreună cu Kirchhoff o serie de experiențe cu ajutorul 
becului de gaz. Ei demonstrează prin aceste experiențe că orice substanță 
volatilizabilă în flacără și orice vapori de substanțe aduși la incandescență 
dau un spectru caracteristic, Acest spectru era un mijloc direct de identificare 
a substanțelor. Principiul și mijlocul practic al spectroscopiei era, astfel, 


1 Corpul negru este un corp ideal, care absoarbe complet toate radiaţiile care cad 
asupră-i, sau în termeni mai exacți: corp pentru care puterea absorbantă este egală 
cu unitatea pentru radiația electromagnetică de orice lungime de undă (lumină de 
orice culoare). Legea corpului negru exprimă relațiile cantitative dintre puterea 
de absorbţie şi emisie a radiaţiilor luminoase şi termice, pentru o anumită tempe- 
ratură şi o anumită lungime de undă. 

Puterea emițătoare a unui corp negru depinde numai de lungimea de undă a radia- 
tiei şi de temperatură, 

* Cu 11 ani mai tirziu, în 1860, cînd analiza spectrală a astrelor va fi obținut primele 
ei succese, Kirchhoff avea să scrie fratelui său: „Nu vreau nici mai mult nici mai puțin 
decit să fac analiza chimică a soarelui și, poate mai tîrziu, a stelelor fixe. Am avut 
fericirea de a găsi cheia acestei enigme. Acest lucru pare foarte straniu și eu nu m-am 
simțit ofensat cînd un cunoscut, doctor în filozofie, mi-a povestit recent, în timpul 
unei plimbări, că un nebun afirmă că ar fi descoperit natriu în soare. Eu am încerat 
să explic că lucrul acesta nu este atit de imposibil și că, într-adevăr, s-ar putea des- 
prinde concluzii despre compoziția chimică a unui corp pe baza razelor itadiate de 
el. Nu m-am putut abține de la ispita de a-i spune că acel nebun sint chiar eu” (citat 
după Istoria filozofiei, 3, p. 325). 

7 Lumină obţinută prin încălzirea directă, pină la alb, a unui cilindru de calcar, 
cu o flacără oxihidrică. Descoperită de Goldsworthy Guernay în 1826 și folosită 


apoi de Thomas Drummond la lucrări topometrice în Islanda. 











Spectrofotometru 


realizat şi cu aceasta era deschisă calea analizei urmelor de substanță 
și mai ales, calea descoperirii unor noi elemente. 

Bunsen examinează spectrele substanțelor cunoscute. Al sodiului, potasiului, 
calciului, magneziului, fierului, mercurului ...E1 își obișnuiește ochiul cu 
aceste amprente ale elementelor, ca un detectiv care examinează amprentele 
comparativ cu cele păstrate în caziere. El izbutește curînd să deosebească, 
dintr-o singură privire, spectrul unui element. 

Dintre toate aparatele pe care le-a construit, dintre toate instalaţiile electrice, 
optice, termice, care umpleau laboratoarele lui, Bunsen se opreşte cel mai 
adesea la spectroscopul din camera neagră. Orice substanță intra în laborator 
trecea, în primul rînd, pe la spectroscop. Bunsen căuta. Bunsen spera să în- 
tilnească un spectru deosebit de al tuturor celor cunoscute. Ideea că sodiul 
şi potasiul nu pot fi singurele metale alcaline, neverificată experimental 
de cercetător, dar care mijea în creierul lui, trebuie să-l fi împins spre 
această căutare. Neostenita stăruință în cercetarea migăloasă a mii de soluții 
și siguranța că din totalitatea elementelor naturale n-au fost descoperite decît 
puţine au dus la un succes atît de rapid. 

Anul 1860. În una din serile sale de spectroscopie, Bunsen observă pentru 
prima oară un spectru pe care ochiul lui nu-l mai văzuse. Nu-l văzuse 
ochiul nici unui cercetător pînă la el. Erau două linii clare, albastre ca 
cerul. Examina apa minerală de Durkheim, în care era de așteptat să găseas- 
că obișnuitele elemente alcaline: sodiul și potasiul. Două linii albastre. Ele 
revin mereu, ori de cîte ori schimbă soluţia. În latineşte, pentru expresia 
„ca cerul“, există un cuvînt: caesius. Este numele pe care Bunsen îl alege 
pentru noul element descoperit. A urmat cercetarea tuturor mineralelor care 
conţin sodiu și potasiu. Cesiul a fost găsit în cantități mici în silicații de 
sodiu şi potasiu. A fost regăsit în lepidolită și polucită (silicat hidratat de 
sodiu și cesiu), în apa unor izvoare. A urmat izolarea lui! prin electroliza 
cianurii topite, apoi cercetarea proprietăților lui şi descoperirea. extraordina- 
rei lui afinități pentru oxigen, carea dus, în vremea noastră, la folosirea cesiu- 





1 Pentru a obține 8 g de clorură de cesiu și 9 g de clorură de rubidiu, Bunsen și co- 
laboratorii săi au pornit de la 44 tone de apă de saline, efectuind nenumărate cris- 
talizări fracționate şi urmărind spectroscopic cristalizările succesive. 


lui pentru extracția urmelor de oxigen din tuburile de radio. Dar toate 
acestea erau consecințe firești ale primului act al descoperirii. 
1861. Bunsen nu mai părăsește spectroscopul. Mineralele conținînd sodiu și 
potasiu sînt urmărite sistematic. Și iată o zi ca toate celelalte, și totuși 
deosebită de toate celelalte. La analiza spectroscopică a unei mostre de lepi- 
dolit, apare un spectru cu două linii roșii. Un element nou, alcalin și acesta. 
Bunsen îl numeşte rubidiu, de la latinescul rubidius: roșu închis, 
În același an, William Crookes (1832—1919) descoperă, prin spectroscopia 
noroaielor din camerele de plumb ale unei fabrici de acid sulfuric din 
regiunea Harz, o linie spectrală verde. Un nou element; taliul. Începe munca 
de izolare. Crookes izbuteşte să obțină, în 1862, clorură de taliu din reziduu- 
rile de la fabricarea acidului sulfuric. Trece sarea în sulfat de taliu, din care 
izolează elementul taliu sub forma unei mase metalice buretoase. D izo- 
lează în același timp și Auguste Lamy din azotat de taliu cu hidrogen. 
În timp ce Crookes se ocupă cu izolarea metalului descoperit, Ferdinand 
Reich și Hieronymus Theodor Richter din Frei berg descoperă o nouă linie spec- 
trală albastră. Un nou element, indiul, este astfel descoperit în blenda 
de zinc din Freiberg. 
Spectroscopia își cîștigă o binemeritată faimă. Se fac fotografii de spectre, se 
publică planșe cu spectrele colorate ale elementelor, În 1866, suedezul Anders 
Jonas Ångström măsoară lungimile de undă ale radiațiilor corespunzătoare 
liniilor lui Fraunhofer în zecimi de miimi de milimetru. Această unitate a 
căpătat mai tirziu numele de Ångström, În 1867, Ångström observă spectrul 
luminii nordice, apoi al celei zodiacale. În 1868 el editează desene ale spectre- 
lor solare, cu însemnarea lungimilor de undă. Ele au rămas timp de zeci de 
ani instrumente ale spectroscopiei. 
Între timp, astronomii cercetează spectrul stelelor, Experiența fizică demon- 
stra ceea ce de mult filozofii materialiști susținuseră împotriva dogmelor 
bisericeşti: nu există deosebiri între „ceresc“ şi „pămîntesc“. Substanțele care 
constituie materia pămîntului se regăsesc şi în soare, și în stele. Chiar dacă 
s-ar găsi vreun element necunoscut în astre, ar fi de așteptat ca el să fie 
găsit și pe pămînt. Istoria a confirmat această previziune. „Cerescul“ își 
pierde dreptul la existență. Cercetarea lui va deveni o sarcină curentă de 
laborator. Unul din aspectele unității materiale a lumii va deveni direct 
observabil. 
Bunsen trece și la alte cercetări, ocupindu-se, în 1866, cu pămînturile rare, 
cu măsurarea colorimetrică a concentrațiilor de substanțe în soluții, cu studii 
de termochimie (inventează, în 1870, un nou tip de calorimetru cu gheață), 
dar nu mai părăsește, pînă la sfîrşitul vieții, analiza cenușelor și apelor mine- 
rale și reacţiile în flacără, așa cum n-a părăsit determinările precise de con- 
stante fizice ale substanţelor (puncte de topire, puncte de fierbere), a căror 
însemnătate pentru cunoașterea substanțelor a fost multă vreme subestimată. 
Pe calea creată pășesc cercetătorii mai tineri. Spectroscopia devine o pasiune. 
ntre timp s-a petrecut în istoria chimiei unul din acele evenimente nerepe- 
tabile, care determină un ritm nou al cercetării experimentale și gîndirii 
ştiinţifice. 

XXIV. Bazele chimie 


să traverseze abisurile necunoscutului, 
ajungă la țărmul solid al realității şi 
cuprindă întregul. univers, sprijinindu- 
doar pe pilonii bine studiaţi de pe ma- 
Turi“ 


„Omenirea a învățat în domeniul științelor 





D.I, MENDELEEV 


Í ședința din 6 martie 1869 a Universității din Petersburg, N.A. Men- 
șulhin! expunea, în numele lui Dmitri Ivanovici Mendeleev, comunicarea: 
„Încercarea de stabilire a unui sistem al elementelor bazat pe greutatea lor 
atomică și asemănarea lor chimică“. Prezentind cele 8 teze științifice și tabela 
cu semnătura lui Mendeleev, Menșutkin transmitea auditoriului și această 
afirmație a lui Mendeleev ` „Trebuie să ne mai așteptăm la descoperirea, și 
a altor corpuri simple necunoscute, de exemplu a unor elemente asemănă- 
toare aluminiului și siliciului, cu greutate atomică de ordinul 65...75“, O ase- 
menea afirmație nu făcuse încă nimeni, în legătură cu elementele chimice. 
Cei care au ascultat, în aula Universității din Petersburg, comunicarea 
lui Mendeleev n-au putut înțelege că asistau la un moment de răscruce în 
domeniul chimiei și al fizicii. Evenimentele ştiinţifice care s-au succedat 
după enunțarea legii periodicității au determinat consensul unanim al 
cercetătorilor naturii din toate țările lumii asupra caracterului revoluționar 
al descoperirii lui Mendeleev. 





Mendeleev (1834-1907) 


S-a născut la Tobolsk. Tatăl lui era directorul gimnaziului din oraș. Termi- 
nînd cursurile gimnaziale în 1849, Mendeleev se înscrie la secția de fizico- 
matematici a Facultății pedagogice din Petersburg. Aici are ca profesor pe 


> Nikolai Aleksandrovici Menșutkin (1842—1907) s-a născut la Petersburg. După 
absolvirea secției de ştiinţe naturale a Facultății de fizico-matematică din Petersburg, 
și-a continuat studiile în străinătate. În 1869 şi-a susținut teza de doctorat cu titlul 
„Sinteza şi proprietățile ureidelor“, fiind numit profesor la Universitatea din Pe 
burg. Din 1885 a funcționat ca șef al catedrei de chimie organică, Începind din 1905 
pină la sfirsitul vieții, a fost profesor la Institutul politehnic din Petersburg. 
Remarcabile sînt lucrările sale în domeniul influenței structurii alcoolilor şi aci- 
zilor organici asupra vitezei de esterificare. Menșutkin a efectuat numeroase cerce. 
tări experimentale şi teoretice în problema vitezei de formare şi descompunere a 
eterilor, aminelor, amidelor, acizilor etc. în diferiți solvenți. În una din lucrările 
sale, el demonstrează experimental că viteza formării iodurii de tetraetilamonia 
(din iodură de etil și trietilamină) în alcool benzilic este de 700 de ori mai mare decit 
viteza aceleiaşi reacții în hexan. Lucrările lui Menșutkin privind influența solven- 
tului asupra vitezei de reacție au stat la baza stoechiometriei dinamicii chimice, 
A Scris un curs de chimie organică, unul de chimie analitică şi lucrări originale de 
istorie a chimiei. 

Aleksandr Abramovici Voskresenski, „bunic al chimiei ruse“, acel dascăl 
neîntrecut, care a știut să stîrnească pasiunea pentru chimie a unei strălucite 
generaţii, din care fac parte, printre alții, Beketov și Menșutkin. În laborato- 
rul organizat de Voskresenski și-a format Mendeleev mîna de experimentator. 
Aici a venit el în contact cu problemele de chimie tehnologică, care preocupau 
în mod deosebit pe chimiștii ruși în această epocă, în care se dibuiau în 
Rusia cărările întemeierii unei industrii chimice bazate pe resursele 
naturale inepuizabile ale țării. 

Geniul lui Mendeleev se relevă cu prilejul primelor lui lucrări științifice din 
perioada studenției. În 1854, el cercetează compoziția chimică a unor mine- 
rale. Lucrarea nu se oprește la simpla analiză chimică și la stabilirea compo- 
Sitte), Studentul Mendeleev trage concluzii generale cu privire la raportul 
dintre forma cristalelor, compoziţia lor și însușirile lor chimice. El expune 
lucrarea. sa în lumina acestei idei generalizatoare. Identitatea de formă, 
izomorfismul, este o expresie a unei constituții chimice asemănătoare. Chiar 
în această primă lucrare, Mendeleev pune în evidență grupele de elemente 
naturale, embrion al legii periodicității proprietăților. 

Profesorii își dau ușor seama de bogăția cunoștințelor și capacitatea de sinteză 
a elevului lor. $ 

La vîrsta de 21 de ani, în 1855, Mendeleev termină facultatea, obţinînd 
medalia de aur. Un an mai tîrziu, el își susține, tot la Petersburg, diserta- 
ţia „Despre structura combinațiilor silicioase“ pentru titlul de „docent pri- 
vat“. În același an, comunică lucrarea Volume specifice, susținind că acti- 
vitatea chimică a elementelor depinde de volumul lor atomic. Era un nou 
pas către clasificarea naturală a elementelor. 

Începînd cu anul 1857, ca docent al Universităţii din Petersburg, începe să 
predea cursul de chimie organică. 

Cele mai talentate cadre didactice erau trimise în străinătate pentru specia- 
lizare. Mendeleev pleacă la Heidelberg, în 1859. În acest vesel oraș studențesc 
german, el își preface camera într-un laborator de cercetări chimice. Îţi 
vine greu să-ți imaginezi cum, într-o cameră închiriată, au putut fi instalate 
aparatele și conductele necesare pentru experiențele destinate unor cercetări 
fundamentale. Mendeleev nu reproduce aici lucrările experimentale efectuate 
în laboratoarele universității. El cercetează proprietățile fizice ale compuşi- 
lor chimici puri, în lumina legilor chimiei fizice și face — în camera lui din 
Heidelberg — o descoperire epocală: starea critică a substantelor, pe care o 
numește punct de fierbere absolut (temperatură deasupra căreia nu se mai 
poate deosebi starea gazoasă de cea lichidă, indiferent de presiune). 

În anul 1860, Mendeleev participă la Congresul internațional al chimiștilor 
ținut la Karlsruhe, unde s-a stabilit atunci un sistem unic, internațional 
adoptat, al greutăților atomice și al scrierii formulelor chimice. 

După terminarea lucrărilor despre starea critică în anul 1861, se întoarce 
în patrie, la Petersburg, unde predă în continuare chimia organică, publicînd 
primul curs original de chimie organică din Rusia. 

În 1864, devine profesor la Institutul de tehnologie, iar în 1865, după susți- 
nerea disertației de doctor în științe, este numit profesor al catedrei de chi- 
mie tehnică și apoi al catedrei de chimie generală a Universităţii din Peters- 
burg. 

Ca profesor de chimie generală, a început Mendeleev, în anul 1868, elaborarea 
lucrării Bazele chimiei. În cursul redactării acestei opere, a descoperit el „legea 














Dmitri Ivanovici Mendeleev 
> 

periodicității proprietăților elemente- 
lor“, punct de pornire al dezvoltării 
chimiei contemporane. 
În 1874, cînd savanți din lumea în- 
treagă recunoscuseră valoarea unică a 
descoperirii lui Mendeleev, un grup de 
chimiști din care făceau parte Zinin 
și Butlerov au propus candidatura lui 
pentru titlul de membru adjunct al 
Academiei din Petersburg. Propunerea 
a fost respinsă... Istoria a consemnat 
astfel un act caracteristic pentru acele 
foruri științifice în care domină reac- 
ționarii, oameni pe care geniul și pro- 
gresul îi înspăimîntă. 
Ales, în sfîrșit, membru corespondent al academiei în 1876, Mendeleev va 
mai avea de întîmpinat o dată opoziția majorității reacționare a Academici 
din Petersburg, în anul 1880, cînd cele mai reprezentative personalități ale 
ştiinţei ruse îl vor propune pentru titlul de academician. Candidatura este 
din nou respinsă. Tot ce era înaintat în intelectualitatea rusă a vremii a 
protestat împotriva acestei atitudini. Cinci universități ruse l-au ales pe 
Mendeleev membru de onoare. Universitățile din Cambridge, Oxford și 
din alte orașe apusene i-au decernat titlurile lor. L-au cooptat ca membru 
de onoare Societatea regală din Londra, academiile din Roma, Paris, Berlin. 
Societăţi științifice din Rusia, din Europa apuseană, din America i-au confe- 
rit titlul de membru de onoare. În patria lui, Mendeleev avea însă de suportat 
lovituri, pe care adversarii lui le voiau nimicitoare. 
În timpul revoltelor studenţeşti din 1890, Mendeleev este cel care încearcă 
să înmîneze ministrului învățămîntului public petiția studenților. Ministrul 
refuză să primească petiția. Izbucnește astfel un conflict puternic între savan- 
tul cu suflet tînăr şi reprezentantul oficial al învățămîntului. Ca urmare a 
acestui conflict, Mendeleev este silit să părăsească Universitatea din Peters- 
burg. Omul care considera profesoratul ca a doua sa misiune în viață, 
savantul care a adus universității sale laurii gloriei, trebuia să coboare de 
la catedră! 
În 1892, Mendeleev este numit păstrător al etaloanelor Rusiei. Era o treabă 
destul de modestă, dar și în această calitate el pășeşte pe calea înnoirilor. Sub 
conducerea lui, Depozitul de etaloane se transformă în „Camera principală de 
măsuri și greutăți“ și devine locul unor lucrări științifice originale de metro- 
logie. Mendeleev creează etaloane noi, elaborează metode de măsurare de 
precizie maximă. Balanța rapidă de precizie cu brațe scurte poartă și azi 
numele lui Mendeleev. Cele mai corecte tabele alcoolmetrice din lume au 
fost elaborate de Mendeleev. Punînd datele fizicii și ale chimiei fizice în 
slujba metrologiei, el transformă metrologia rusă într-o disciplină științifică. 

Institutul de metrologie din Leningrad, la poarta căruia străjuiește statuia, 
lui Mendeleev, îi poartă astăzi numele. 

Mendeleev punea aceeași pasiune clocotitoare în problemele tehnologice și 
practice, ca și în chestiunile teoretice fundamentale. Tot ce ajungea sub lumina 
gîndirii lui, căpăta semnificații și soluții necunoscute pînă la el. 

Iată-l cercetînd zăcămintele petrolifere ale Caucazului. El desfășoară un plan 
îndrăzneț pentru exploatarea rațională a zăcămintelor de țiței ale Rusiei; 
dar cu acest prilej își pune problema originii petrolului, elaborînd o ipoteză 
originală explicativă a genezei zăcămintelor petrolifere, 

Petrolul este una din sursele naturale de combustibil, fără de care nu este 
posibilă dezvoltarea unei puternice industrii moderne. A doua sursă de com- 
bustibil o formează cărbunele, Mendeleev cercetează cărbunele, atît din punc- 
tul de vedere al compoziției și caracteristicilor, cît și din punct de vedere 
economic, încercînd să stîrnească interesul statului şi al deţinătorilor de 
capital pentru valorificarea uriașelor zăcăminte de cărbune ale Rusiei. El 
întrevede viitorul marilor bazine carbonifere ale Doneţului, Moscovei, Kuz- 
nețkului. Nemărginita dragoste de patrie îi sugerează imagini de incompara- 
bilă frumusețe, „O putere a viitorului doarme în așteptare pe malurile Done- 
tului“, spune Mendeleev, vorbind despre cărbune, despre rolul lui în dezvol- 
tarea industriei ruse. Gîndind la exploatarea rațională a cărbunelui, el vede, 
în același timp, necesitatea schimbării condițiilor îngrozitoare de muncă ale 
minerilor. Soluţia el o caută în știință, forța care poate împlini toate visu- 
rile omenirii. Mendeleev schițează metoda viitorului pentru exploatarea căr- 
bunelui, susținînd cu argumente științifice și tehnice gazeiticarea subterană 
a cărbunelui. Arderea subterană, dirijată, a cărbunelui poate da gazele com- 
bustibile, care să fie aduse pe conducte pînă la uzine. Ideea lui Mendeleev 
este pe cale să-și găsească soluția practică numai în condițiile construirii 
comunismului — în Uniunea Sovietică. 

Petrol, cărbune, fier — iată elementele esențiale ale industriei grele. Mende- 
leev cercetează zăcămintele de minereuri de fier, el calculează rezervele uriașe 
ale Uralului, descoperă relații între anomaliile magnetice și zăcămintele 
de fier. Introduce metode magnetometrice pentru depistarea zăcămintelor. 
O carte cu un titlu modest, Industria fierului din Ural după 1859, semnată 
de Mendeleev, închide între coperţile ei visul viitoarei puteri industriale a 
Rusiei. Aici se desfășoară proiectele reorganizării uzinelor metalurgice, ale 
dezvoltării maxime a industriei gazelor, proiectul folosirii motoarelor cu 
gaze. Mendeleev privește mereu spre viitor, de pe cea mai înaltă platformă 
științifică a timpului său, Reprezentanții guvernului țarist taxau ideile lui 
Mendeleev drept „visuri de profesor“. Guvernul țarist a dispărut de mult, 
dar ideile și visurile lui Mendeleev se prefac în cea mai palpabilă realitate. 
Este greu să descoperi o ramură a industriei, tangentă cu chimia, pe care 
Mendeleev să n-o fi cercetat în lumina celor mai noi cuceriri ale științei din 
vremea sa. L-au preocupat îngrășămintele minerale, fabricarea sodei, a sti- 
clei, a zahărului, a uleiurilor vegetale, a hîrtiei, a alcoolului, a brînzeturilor, 
a amidonului, a pulberilor explozive. 

În 1891, Mendeleev elaborează un procedeu original de fabricare a unei 
pulberi fără fum, pe bază de nitroceluloză: pirocolodiul. Se fac încercările cu 
pirocolodiul pe tunuri de calibru mare, dar generalii ruși nu dau aviz favora- 
bil. Mendeleev nu ținea secrete nici una din descoperirile lui. Fabricanţii 
de praf de pușcă din America s-au grăbit să aplice invenția lui Mendeleev. 








Ca în multe alte împrejurări, guvernul țarist a fost obligat să devină clientul 
firmelor străine care au pus în aplicare invenția rusească. 

Dacă chimia poate interveni în toate ramurile industriei, în toate procesele 
uzinale în care se pune — în fond — problema transformării fizico-chimice 
a unor materiale, ea poate interveni, desigur, în agricultură, Mendeleev 
concepe și conduce pe teren vaste experiențe de ameliorare chimică a solului 
cu îngrășămintele minerale. 

Prins în atitea lucrări practice de chimie industrială, de metrologie, de agro- 
chimie aplicată, Mendeleev nu pierde nici o clipă din vedere cercetările fun- 
damentale. Participă la congrese mondiale, corespondează cu marii chimiști 
ai lumii, vizitează laboratoarele în care se fac marile descoperiri de la sfârși- 
tul veacului trecut și începutul veacului nostru. Cuvîntul lui este ascultat 
de cele mai înalte foruri ale ştiinţei mondiale, ca al unui arbitru necontestat. 
Conferinţele lui științifice sînt pasionante ca nişte călătorii în viitor. 

Ajuns pe calea cercetării naturii la o concepție materialistă fermă, Mendeleev 
a luptat cu spada cuvîntului împotriva concepțiilor idealiste și îndeosebi 
împotriva spiritismului, curent care cucerise, în ultimele decenii ale seco- 
tului trecut, personalități marcante ca Butlerov și Crookes. 

De-a lungul celor 53 de ani de activitate, Mendeleev a luptat neobosit pentru 
progres, folosind uneltele cercetării experimentale, argumentul rațional, forța 
sugestivă a cuvîntului potrivit. În știința căreia i-a consacrat viața, ca și în 
problemele dezvoltării patriei sale, pe planul concepţiei despre lume, ca 
şi în problemele imediate ale industriei și agriculturii, Mendeleev s-a plasat 
mereu pe poziții înaintate, conforme cu dezvoltarea. Pasiunea pentru 
creație, năzuința spre nou, acestea sînt cele mai caracteristice trăsături ale 
personalității care a dat fizicii și chimiei contemporane sistemul periodic al 
elementelor. 


Dialectica elementelor chimice 


„Am fost întrebat de multe ori — scrie Mendeleev — pe baza cărui fapt 
şi pornind de la care idee am găsit și am susținut legea periodicității“. Răs- 
punsul lui Mendeleev este răspunsul unui gînditor materialist. El vorbeşte 
despre eternitatea materiei, despre cognoscibilitatea ei; el respinge ideile 
„spiritualiștilor“ și „mediumiștilor“, care neagă obiectivitatea materiei. 
De la ideea de cognoscibilitate a materiei, de realitate a masei și de indivi- 
dualitate a elementelor chimice, Mendeleev ajunge la concluzia legăturii 
obiective dintre masa elementelor și proprietățile lor individuale. 

„Cînd reflectezi asupra materiei, este, după mine, imposibil să eviţi două 
probleme, în afară de orice idee despre atomii materiali, şi anume: cîtă și ce fel 
este materia ` acestor chestiuni le corespund noțiunile de masă și chimism“... 
„Din acest motiv se naşte de la sine ideea că între masă și particularitățile 
Chimice ale elementelor trebuie să existe o legătură... o relaţie funcțională 
între proprietățile individuale ale elementelor şi greutățile lor atomice“?. 








1D.1. Mendeleev, Bazele chimiei, vol. II, Editura Academiei R.P.R., 
1958, p. 403. 
2 D.1. Mendeleev, op. cit., p. 403. 

Pornind de la aceste idei fundamentale despre raportul obiectiv, necesar, 
între cantitate și calitate, a descoperit Mendeleev legea periodicității proprie- 
tăţilor chimice ale elementelor. Pornind de la aceste idei ancorate în concep- 
ţia materialistă despre lume şi de la observaţiile anterioare cu privire la înrudi- 
rea între grupuri restrînse de elemente (Dumas, Pettenkoffer, L. Meyer, 
Rydberg, Bazarov), Mendeleev a ajuns să descopere înrudirea între toate 
elementele naturale, gruparea lor în perioade, revenirea proprietăților 
elementelor, la nivele noi, din perioadă în perioadă. Așa s-a născut sistemul 
periodic al elementelor. 

Cercetătorii care l-au precedat pe Mendeleev au observat asemănări. între 
însușirile elementelor și au grupat elementele după asemănarea însușirilor 
lor. Nici unul dintre ei n-a sesizat însă legătura lăuntrică, fundamentală 
între toate elementele constituente ale substanțelor. Mendeleev a căutat să 
descopere baza materială care diferențiază şi aseamănă elementele între ele. 
El a ajuns astfel la ideea legăturii dintre o proprietate materială esențială — 
greutatea (masa) atomică — și însușirile fizico-chimice ale elementelor. 
Formularea dată de Mendeleev legii periodicității are rigoarea relațiilor 
matematice: 

„Proprietățile corpurilor simple, precum și formele şi proprietățile compuşi- 
lor elementelor sînt în dependență periodică (sau exprimîndu-ne în limbaj 
algebric, alcătuiesc o funcție periodică) de mărimea greutăților atomice ale 
elementelor“. 

Nici unul dintre cercetătorii care s-au ocupat cu gruparea elementelor sau 
care au cunoscut sistemul periodic elaborat de Mendeleev n-a îndrăznit să 
prevadă elemente noi, să prezică proprietăți noi, să modifice, pe baza legii 
descoperite, valori stabilite pe cale experimentală. Mendeleev îl citează pe 
L. Meyer, care scria în anul 1870: „Ar fi pripit să se procedeze la o modifi- 
care a greutăților atomice acceptate în prezent, bazîndu-ne pe premise atît de 
șubrede“. 

Mendeleev îndrăznește să prevadă, să prezică, să modifice, pentru că pe 
baza întregului material din istoria chimiei, el a ajuns la convingerea fermă 
că periodicitatea însușirilor fizico-chimice este o lege universală a naturii, 
că fiecărei creșteri cantitative de masă atomică îi corespunde o schimbare 
calitativă, că nici o însușire a elementelor nu este întîmplătoare, ci strict 
dependentă de structura materială a atomilor. 

Pe vremea elaborării sistemului periodic, se cunoșteau 62 de elemente, dintre 
care 42 au fost descoperite în jumătatea de secol care a trecut de la cercetă- 
rile lui Dalton. 

Căsuţele goale din tabela lui Mendeleev indicau direcția cercetării pentru 
descoperirea unor noi elemente. Mendeleev a prezis proprietățile lor, pe baza 
proprietăților elementelor cunoscute din căsuțele vecine. 

„Mendeleev, aplicînd fără să știe legea hegeliană a trecerii cantității în cali- 
tate, a săvirșit pe tărîmul științei o faptă măreață, care poate să stea cu 
îndrăzneală alături de descoperirea lui Leverrier, care a calculat orbita 
unei planete încă necunoscută...“ 

Într-un articol din 1871, Mendeleev descrie proprietățile a trei elemente 
nedescoperite, pe care el le denumise ecasiliciul, ecaaluminiul și ecaborul. 


1 Fr. Engels, Dialectica naturii, p. 50. 

Toate previziunile? lui Mendeleev s-au confirmat rînd pe rînd, dar căutarea, 
descoperirea, izolarea și cercetarea ecaaluminiului constituie unul din acele 
exemple clasice din istoria științelor în care ideea rolului conjugat al ipotezei 
ştiinţifice, al instrumentului de cercetare potrivit, al pasiunii și stăruinței 
cercetătorului se impune cu pregnanța unei teoreme demonstrate geometric. 
Condus de ideea periodicității proprietăților elementelor și folosind ca instru- 
ment de cercetare spectroscopul, francezul François Lecoq de Boisbaudran 
(1828—1912) examinează ani în şir acele minereuri naturale în compoziția 
cărora era firesc să fie asociat ecaaluminiul prezis de Mendeleev. În 1875, 
el descoperă la analiza spectrală a unei blende de Pierrefitte din Pirinei o 
radiație violetă, care nu corespundea nici unui element cunoscut pînă atunci 
După o muncă îndirjită, el izbutește să izoleze elementul identificat și să-i 
determine proprietățile. Îl numeşte: galiu?, după vechiul nume al patriei sale. 
Boisbaudran publică într-o revistă descoperirea și proprietățile elementului. 
Mendeleev citește articolul și compară proprietățile determinate pe cale expe- 
rimentală de Boisbaudran cu cele teoretice previzibile pe baza legii periodici- 
tății. În urma acestei confruntări, Mendeleev serie o scrisoare revistei care 
publicase comunicarea lui Boisbaudran, atrăgînd atenția asupra faptului că 
unele proprietăți descrise nu corespund cu locul elementului în tablou și că 
alte proprietăți, pe care trebuia să le aibă elementul, nu au fost cercetate 
însușirea de a da alaun, de pildă). Boisbaudran verifică imediat indica- 
tiile lui Mendeleev, pe cale experimentală, pe elementul preparat și purificat 
de el. După o lună de cercetări, el trimite o scrisoare lui Mendeleev, confir- 
mind toate prevederile genialului savant rus, care, pe baza periodicității, 
părea că vede la mii de kilometri distanță mai bine decât cercetătorul cu 
eprubeta în mînă. 
Teoria conducea cercetarea, indica instrumentul, prevedea comportarea sub- 
stanțelor încă nedescoperite. Experiența confirma teoria, folosind instrumen- 
tul corespunzător. Teoria întărită prin confirmarea experimentală corija 
noile experiențe. Stăruința, pasiunea pentru adevăr și corectitudinea știin- 
țifică contribuiau la rezolvarea rapidă a contradicțiilor. 
GaliulS era al treilea element descoperit pe calea „amprentelor spectrale“ 
și prima probă de foc a sistemului periodic al elementelor. 
Spectroscopia nu și-a încheiat descoperirile o dată cu galiul. Chiar în pro- 
blema descoperirii noilor elemente, ea avea să dea alte dovezi strălucite 
ale posibilităților înscrise în principiul ei. Ochii chimiștilor scrutau spec- 
trele mineralelor terestre. Ochii astronomilor — şi în această epocă astrono- 
mii erau adesea fizicieni — scrutau spectrele astrale. Și unii și alții, fizi- 
cieni și chimiști, se ghidau după legea naturii descoperită de Mendeleev. 
Fizicianul Joseph Norman Lockyer și astronomul Jules Janssen cercetau 
(în 1868), cu ajutorul astrofotografiei şi spectroscopiei, structura și constitu- 














a Ecaaluminiul — galiu, descoperit în 1875; ecaborul — scandiu, descoperit de 
scandinavul Lars Fredrik Nilson în 1879; ecasiliciul = germaniu, descoperit în 
1886 de Clemens Winkler. 

> Mai tirziu acelaşi Boisbaudran va descoperi tot pe cale spectrală elementele rare: 
samariu, disprosiu şi holmiu. 

° Element cu număr atomic 31. Simbol: Ga. Metal cenușiu deschis, bătînd în albăs- 
trui. Se topeşte mai jos de 30°C (29,78°C) și fierbe Ia 1 800°C, proprietate pe care se 
bazează folosirea sa la termometre de cuarț, în locul mercurului, pentru măsurarea 
unor temperaturi pînă la 1 800°C. Folosit în pilele solare și în redresori cu siliciu. 
De trei ori mai scump decit aurul. 











ţia chimică a soarelui. Ei modifică spectroscopul astfel, încît să îngăduie 
observarea protuberanțelor solare chiar și în condițiile soarelui neeclipsat. 
Izbutesc să pună astfel în evidenţă — în spectrul cromosferei — o linie 
galbenă deschisă care nu corespundea — ca poziție în spectru — nici uneia 
din liniile cunoscute, din spectrele substanțelor pămîntești. Lockyer împreună 
cu Frankland atribuie această linie unui element existent în soare, necu- 
noscut pînă atunci; cei doi cercetători îi creează și un nume, derivat de la 
numele grecesc al astrului solar. Îl numesc heliu. 

Fizico-chimiştii nu mai puteau concepe existența unui element natural 
în astre care să nu existe și pe pămînt. Speranța de a descoperi heliul într-un 
mineral terestru era mereu trează. Linia galbenă a heliului a fost descoperită 
puțin mai tîrziu și în spectrul constelaţiei Orionului și al stelelor „fixe“ 
albe. În 1882, se regăsește dunga heliului în spectrul unei lave a Vezuviului. 
În sfîrșit, în anul 1895, independent unul de altul, William Ramsay și Per 
Theodor Cleve stabilesc că heliul este un gaz și că el este componenta prin- 
cipală a gazului ce se degajă la dizolvarea minereului cleveit în acizi. 
Descoperirea heliului venea după descoperirea argonului! (1893), Erau 
gaze ciudate, Nu se combinau — în condiții obișnuite — cu nici un element. 
Erau zerovalente. După greutatea lor atomică, ele trebuiau să fie așezate 
în tabloul lui Mendeleev în poziţii, în care părea că nu există locuri libere. 
Astfel, heliul de greutate atomică 4, ar fi trebuit să se găsească între hidro- 
gen (greutate atomică 1) și litiu (greutate atomică 6,94) ; argonul, între pota- 
siu și calciu. Nu răsturnau, oare, aceste descoperiri de noi elemente chiar 
legea periodicităţii, care a orientat descoperirea lor? Sau — nu cumva exis- 
tau elemente care nu-și găseau locul în tabloul lui Mendeleev? Descoperirea 
heliului fu urmată de descoperirea kriptonului, neonului, xenonului. O 
întreagă grupă de elemente (zerovalente) se aliniază înaintea celorlalte. Ele 
își găsesc astfel locul firesc în tabloul lui Mendeleev. Legea periodicității 
era confirmată și consolidată de noile descoperiri. Ea deveni farul tuturor 
cercetărilor teoretice și practice în chimie. 

Pornind de la legea periodicității și de la observaţiile experimentale, spectro- 
scopia își făurea propria teorie. Fizicienii și matematicieni descopereau relații 
numerice între lungimile de undă corespunzătoare diferitelor spectre ale ele- 
mentelor. 

În 1912, tînărul savant englez H.I. Moseley își propune să studieze sistematic 
lungimile de undă ale razelor Roentgen:, obținute cu tuburi în care antica- 
tozii sînt confecționați din diferite elemente chimice. Cercetările lui Moseley, 
efectuate pînă în 1914, îl duc la o interesantă descoperire, pe care o publică, 
puțin înainte de a fi fost ucis în război. Moseley a demonstrat, pe baza inter- 
pretării valorilor obținute din măsurări, că lungimile de undă variază după 
o anumită lege, și anume: rădăcina pătrată a „numerelor de undă“ (valorile 
inverse ale lungimilor de undă) este o funcție liniară de numărul de ordine 
al elementului în sistemul periodic. Această regularitate demonstra, pe de 
o parte, sensul fizic profund al așezării elementelor în ordinea periodicității 
proprietăților lor fizico-chimice, iar, pe de altă parte, oferea un mijloc de 
corectare a așezării unor elemente în tabela periodicității. Era o dezvoltare 
a legii descoperite de Mendeleev, care prezisese, de altfel, dezvoltarea ulte- 








1 Vezi capitolul următor, Surprizele anorganici. 
2 Vezi capitolul XXI, Radiochimia. 

rioară și adîncirea legii periodicității, ca urmare a desăvîrșirii instrumentelor 
experimentale şi teoretice, 

Numărul de ordine înlocuia greutatea atomică ca bază a periodicității. S-a 
dovedit mai tîrziu, că numărul de ordine este același cu numărul de protoni 
din atomul nucleului. Aplicarea mecanicii cuantice la studiul structurii 
atomului (Niels Bohr, 1922) și elaborarea modelelor de structură atomică 
au pus și mai mult în evidență sensul fizic al periodicității proprietăților. 
Numărul de protoni! din nucleul atomic este egal cu cel al electronilor, 
care se mișcă pe diferite orbite în jurul nucleului, formînd învelișul electro- 
nic. Electronii care se mișcă pe diferite orbite de aceeași rază formează stra- 
turile electronice. Straturile succesive de electroni — în afară de ultimul — 
nu pot fi alcătuite decît din 2 sau 8 sau 18 sau 32 de electroni. Ultimul 
strat, cel mai îndepărtat de nucleu, cuprinzînd „electronii de valență“, poate 
fi alcătuit din 1, 2 etc. pînă la 7 electroni. 

Proprietăţile elementelor sînt funcție de configurația electronică a înveli- 
șului. Periodic, după un anumit număr de elemente, pe măsură ce se com- 
pletează un nou strat electronic, revin formații electronice asemănătoare 
(deși deosebite între ele prin cîte un nou strat). Această revenire periodică 
a formațiilor electronice asemănătoare este cauza periodicității. Numărul 
de electroni crește de la un element la elementul vecin în tabloul periodici- 
DI cu cîte un electron, corespunzător cu creșterea numărului de protoni 
(numărul de ordine). Așadar, numărul de protoni (care împreună cu neutro- 
nii determină masa atomică) determină, în ultima analiză, formația electro- 
nică, și, prin aceasta, proprietățile fizico-chimice ale elementului. 

Legea periodicității se adîncește și se îmbogățește, cu fiecare pas nou, în cu- 
noașterea structurii și proprietăților fizico-chimice ale elementelor. Ea ur- 
mează, astfel, destinul marilor descoperiri, legate de esența fenomenelor 
naturale. 

Tabloul lui Mendeleev este un adevărat rezumat al dialecticii naturii, pe 
care o oglindește în căsuțele, coloanele și perioadele sale. Ea îndreptățește 
definiția chimiei ca știință a schimbărilor calitative ale corpurilor care se 
produc ca urmare a unei compoziții cantitative modificate, dată de Engels. 
Dacă chimia de azi nu poate fi concepută fără legea periodicității, nici știin- 
țele înrudite cu ea, ca geologia și geochimia, nici biologia nici fizica actuală, 
care este mai ales o fizică a nucleului atomic, nu pot fi înțelese și nu se pot 
dezvolta, fără a ține seamă de această lege a naturii, pusă în lumină de Mende- 
leev. 











1 Nucleul atomic este alcătuit din particule încărcate pozitiv — protoni — şi un 
număr egal sau ceva mai mare de particule neutre — neutroni. Greutatea (masa) 
atomică depinde de numărul de protoni și neutroni din nucleu, electronii avînd o 
masă neglijabilă în raport cu protonii şi neutronii. 





XXV. Surprizele anorganici 


A 


L ultimele două decenii, industria chimică s-a îmbogățit cu o serie 
de compuși cu proprietăți surprinzătoare. Este vorba de produșii organici 
ai fluorului și ai siliciului. Freonii (compușii metanului cu fluorul și clorul) 
şi siliconii (compuși ai siliciului cu carbonul, oxigenul și hidrogenul) au găsit 
o asemenea largă utilizare, încît tehnica frigului, electrotehnica modernă, 
zeci de ramuri ale industriei moderne nu mai sînt de conceput fără aceşti 
produși, în care elementele anorganice împrumută substanțelor orgdnice 
însuşirile lor. 

Referindu-se la viitorul chimiei, academicianul Nesmeianov arăta la Congre- 
sul „Mendeleev“ din 1959 că sînt posibile tot atîtea chimii organice cîte ele- 
mente naturale există. Această conjugare a chimiei anorganice și organice, 
cu nesfirșitele ei posibilități, n-ar fi de conceput, dacă în veacul trecut o 
serie de experimentatori îndrăzneți n-ar fi înțeles că studiul anorganicii 
este inepuizabil ca însăși natura, Ei au atacat probleme vechi, care păreau 
insolubile, cu ajutorul unei tehnici noi și în condiţii noi. Au încercat efec- 
tul temperaturilor înalte și joase. Au cercetat, în lumina unor puncte de 
vedere teoretice noi, problema soluţiilor, a aliajelor. Au creat noi mijloace 
de analiză și au împins precizia determinărilor obișnuite pînă la limite care 
dezvăluiau aspecte necunoscute ale naturii. Au demonstrat, astfel, că nici 
un capitol al chimiei nu este închis. 

Nikolai Nikolaevici Beketov! (1826—1911) scrie în 1865 lucrarea: Cercetări 
asupra fenomenelor de substituție a unor elemente prin altele. Titlul lucrării 
nu sună prea deosebit, dar conținutul ei a însemnat un moment nou în dra- 
matica problemă a aluminiului și nu numai a aluminiului. Lucrarea lui Beke- 
tov, din 1865, încheia un șir de cercetări începute prin anul 1859. Un capitol 
al acestei lucrări era consacrat „gliniului“?. Cercetătorul rus formulase o 
teorie a substituției unor elemente prin altele și experimentase substituirea 
metalelor din combinaţiile lor. El a ajuns, astfel, să descopere extraordi- 
nara ușurință cu care aluminiul este scos din combinaţiile sale cu ajutorul 
magneziului. Extragerea aluminiului din criolit cu ajutorul magneziului 








1 Născut într-un sat din gubernia Penza, termină în 1844 gimnaziul din Petersburg, 
iar în 1849 Universitatea din Kazan (Facultatea de științe naturale). Îşi elaborează 
teza de magistru sub conducerea lui Zinin. În 1865 devine profesor la Universitatea 
din Harkov. I se acordă titlul de academician în 1886, an în care se statornicește 
la Petersburg. S 
2 Nume rusesc vechi al aluminiului. 26 

ca agent reducător și it imediat aplicația industrială. Fabricile de la 
Rouen și Bremen foloseau metoda lui Beketov. 

Cea mai interesantă observație a lui Beketov este proprietatea aluminiului 
de a reduce oxizii altor metale (de bariu, potasiu etc.). Reacţia aluminiului 
în pulbere asupra oxizilor metalelor a devenit abia peste 30 de ani o metodă 
cu largi aplicații: aluminotermia sau „metalurgia de buzunar“. Într-un 
simplu creuzet de material ceramic așezat pe nisip se introduce un amestec 
de pulbere de aluminiu metalic și de oxid al metalului ce urmează să fie 
izolat. Deasupra amestecului (numit termit, datorită cantității enorme 
de căldură ce se degajă din reacție), se pune un amestec de aluminiu și per- 
oxid de sodiu care se aprinde cu ajutorul unei panglici de magneziu. Arderea 
se face sub un strat de fluorură de calciu, care, topindu-se, alcătuiește un 
strat de separare față de mediul exterior. Cu ajutorul acestei metode de o 
remarcabilă simplitate, redescoperită în 1897 de Hans Goldschmidt din Essen, 
s-au putut prepara în stare liberă: crom, cobalt, mangan, molibden, nichel, 
rubidiu, siliciu. Iar ca produs secundar, se obține pe această cale corindonul 
artificial (cristale de oxid de aluminiu), a cărui duritate excepțională îl face 
materialul cel mai potrivit pentru pietre şi prafuri abraziv 

Reacţia lui Beketov era una din primele surprize ale anorganicii în a doua 
jumătate a veacului trecut. Ea reprezintă un prim moment în istoria chimiei 
temperaturilor înalte. 

















Henri Moissan (1852-1997) 


Extraordinarele succese ale sintezei organice și spectroscopia absorbeau 
întregul interes al chimiștilor în anii cînd Henri Moissan atrage atenția 
lumii oamenilor de știință, printr-unul din noile succese ale anorganicii. 
Acidul fluorhidric descoperit de Scheele se dovedea a fi un corp foarte 
asemănător cu acidul clorhidric. De aceea, Ampère elaborase încă din 1814 
ipoteza existenței unui element asemănător cu clorul, pe care-l numește 
268 fluor. Dar timp de mai bine de 70 de ani acest element n-a putut fi izolat. 





În anul 1886, Henri Moissan încerca să rezolve această problemă, cunoscută 
sub numele de „ipoteza fluorului“. El încearcă electroliza acidului fluorhi- 
dric. Vaporii înecăcioși, toxici de acid fluorhidric, umpleau laboratorul. 
Bătrînul savant Edmond Fremy, care izbutise în 1878 să obțină (împreună 
cu Feil) rubin artificial, pornind de la combinații naturale ale fluorului, 
este silit să-i ceară lui Moissan să-și mute laboratorul, devenit un adevărat 
pericol, într-un vechi amfiteatru din strada Michelet. După nenumărate 
încercări, Moissan este gata să părăsească drumul cercetării științifice și să 
intre ca funcționar tehnic într-un oficiu de brevete de invenții 

La 26 iunie 1886, în preajma vacanțelor școlare, Moissan izbutește să reali- 
zeze electroliza clorurii de potasiu dizolvată în acid fluorhidric, la tempera- 
turi joase. El obține mici cantități de fluor gazos. Folosise în lucrările sale 
acid fluorhidric absolut anhidru, pe care izbutise să-l prepare pentru întfia 
oară Edmond Fremy în 1856 prin calcinarea fluorurii de potasiu pure și an- 
hidre într-o retortă de platină. 

Necesitatea de a răci mereu aparatura îl obligaseră pe Moissan să creeze o 
adevărată tehnică a temperaturilor joase, care a devenit la rindul ei instru- 
ment al unor noi cercetări. 

Cu separarea fluorului, cu studiul proprietăților acestui element, Moissan 
deschide un nou capitol al chimiei anorganice. El prepară cu ajutorul fluo- 
rului liber o serie de compuși anorganici interesanți. În 1890: trifluorura de 
fosfor; în 1891 pentafluorura. Posibilităţile deschise erau practic nelimi- 
tate, datorită extraordinarei capacități de reacție a fluorului, 








La temperaturi înalte) 


De la temperaturile joase, care i-au adus succesul izolării fluorului, Moissan 
trece la temperaturile înalte. În anul 1890, el îmbunătăţeşte construcția, 
cuptorului electric și, în cuptorul electric de construcție proprie, realizează 
reduceri de oxizi considerați pînă la el nereductibili. 

Tată-l pe Moissan expunîndu-și în cîteva rînduri rezultatele: „Oxidul de 
uraniu, ireductibil cu carbonul la cele mai înalte temperaturi ale cuptoarelor 
noastre, este imediat redus la temperatura de 3 000°. În 10 minute, se obține 
ușor un lingou de 120 grame de uraniu. Oxizii de mangan, de crom, sînt 
reduși de cărbune în cîteva clipe“. 

n aceeași notă, Moissan citează formarea accidentală a carburii de calciu, 

ca rezultat al acțiunii vaporilor de calciu asupra electrozilor de cărbune ai 
cuptorului electric. 
Minden de aceste rezultate, Moissan își susține cu dîrzenie prioritatea într-o 
notă „Asupra preparării industriale a carburii de calciu“. În această notă, 
Moissan atacă brevetul americanului M.L. Wilson din Carolina de Nord, 
arătînd, printre altele, că a studiat timp de 2 ani prepararea titanului, care 
nu se poate obține după metoda indicată de autorul brevetului și deci acest 
autor „ori n-a făcut experiențe, ori n-a făcut nici o analiză a produsului obți- 
nut“. 


1 Notă în „Comptes-rendus“ ale Academiei de Științe din Paris, 12 decembrie 1892. 
2 ibidem, nr. 11/15, iunie 1895. 

Henri Moissan 

< 

„Ştiința— spune mai departe Mois 
nu se mulțumește cu o afirmaţie, ea 
cere dovezi. Nu ajunge să spui „am ob- 
ținut cutare sau cutare corp“ ; trebuie 
să dai metoda de preparare, analizele 
produselor obținute, formula lor de 
constituție și proprietăților lor“. 
Temperaturile înalte și cuptorul elec- 
tric devin condiţiile de lucru şi instru- 
mentul de predilecție al lui Moissan. 
Ceea ce nu era realizabil la temperaturi 
de 2 000 — 2 500°C, devine realizabil 
la temperaturi mai înalte. Anorganica 
mai putea deveni sursa unor noi sur- 
prize. 

El alimentează cuptorul cu un curent 
de 1000 amperi. Aceasta nu era un 
lucru simplu. Trebuiau luate măsuri 
speciale, și, printre altele, trebuia rea- 
lizată o convenţie cu societatea de dis- 
tribuție a curentului, care să asigure 
pentru durata experiențelor întreru- 
perea altor consumatori. Cu un curent de 1000 amperi, la o tensiune de 
700 volți, se produce în cuptor un arc electric, în care oxidul de vanadiu — 
obținut prin caleinarea vanadatului de amoniu — amestecat cu cărbune de 
zahăr se reduce pînă la metal. Vanadiul obținut este alb, de greutate speci- 
fică 5,8 și casant. Spărturile masei obținute au luciul metalic caracteristic. 
Și, în sfîrşit, dizolvînd carbon curat în fier lichid la temperatura arcului 
electric și răcind rapid topitura, Moissan obţine, sub presiunea foarte înaltă 
realizată astfel, grăunțe de diamant artificial, de diametru pînă la 0,5 mili- 
metri. Era o performanță extraordinară, violent contestată, care îi aducea 
celebritatea. Această experiență a lui Moissan — foarte greu reproductibilă 
— arăta ce schimbări profunde se pot efectua în condiții de temperatură și 
presiune mult deosebite de cele obișnuite. Abia în anii noştri, producerea 
diamantului artificial, pe calea indicată de Moissan, a devenit un procedeu 
industrial. 

Cercetările lui Moissan se dezvoltă în direcția legăturilor carbonului cu meta- 
lele, a aliajelor de mare duritate, a izolării metalelor greu reductibile din 
combinațiile lor oxigenate. 

În 1894 Moissan prepară din acetilenă și metale alcaline, la temperaturi 
potrivite, carbura de sodiu și de potasiu; și în același an — împreună cu 
Charpy — experimentează înlocuirea cărbunelui din oțel, prin bor. Obține 
astfel un oțel cu 0,58% bor, mai dur decit oţelul obișnuit. 

În 1895 Moissan atacă problema combinării siliciului cu metalele. Era firesc 
să treacă de la carbon la elementul din aceeași grupă a tabloului lui Mende- 
leev, imediat sub carbon. Topind fier și siliciu în cuptorul electric, obține 
siliciura de fier, corp alb, argintiu, dur, cristalin și casant. Pe aceeași cale, 

obţine siliciurile altor metale. Topind un amestec comprimat de acid tita- 
nic şi cărbune în cuptorul electric, la un curent de 1 000 amperi şi 60 volţi, 
Moissan obține titan pur, metal de un alb strălucitor, care zgîrie oţelul și 
cristalul de munte. 

După titan, Moissan atacă problema obţinerii wolframului. Încălzind în 
cuptorul electric acid wolframic cu cărbune, el obține wolframul. 
Acelaşi cuptor electric perfecționat îi dă posibilitatea să obțină calciu meta- 
lic în cantități oricît de mari. Moissan combină calciul cu arsenul, cu fosforul, 
obţinînd pentru prima oară compușii corespunzători ai calciului. 

În 1902, Moissan continuă seria cercetărilor sale asupra sintezei carburilor. 
Obține, prin încălzirea sodiului și potasiului în atmosferă de hidrogen, hi- 
drurile alcaline. Cu acetilena, aceste hidruri dau carburile, Pasiunea tempe- 
raturilor înalte nu-l mai părăsește pînă la sfîrșitul vieţii. În 1905, Moissan 
realizează performanța distilării platinei și a metalelor platinice într-un 
cuptor electric la un curent de 500 amperi și 110 volți. 

Clasele carburilor și ale hidrurilor, precum și metalele cu punct de topire 
înalt, de care s-a ocupat Moissan, și-au cîștigat aplicații din ce în ce mai 
largi. Carbura de tantal cimentată cu nichel se utilizează azi în tehnică ca 
material extrem de dur. Carbura de siliciu este unul din cei mai răspîndiți 
abrazivi. Firele de wolfram se regăsesc în becuri electrice. Vanadiul este 
un admirabil adaos pentru înnobilarea oțelului. Chimia anorganică dădea 
răspuns problemelor esențiale ale metalurgiei. Celebra metalurgie a pulbe- 
rilor, prin sinterizarel, își are originea în lucrările lui Moissan. 














„Gazul celei de-a treia zecimale“ 


Anorganica mai rezerva și alte surprize. În anii în care Moissan își efectua 
cercetările sale, savanții englezi J.W. Rayleigh și W. Ramsay se ocupau 
asiduu cu determinarea densității gazelor la un nivel de precizie superior 
față de toate determinările anterioare. Ca urmare a acestor determinări, 
cei doi cercetători englezi au anunțat în august 1894, printr-o notă sumară, 
descoperirea unui nou gaz, care se găsește în atmosferă în proporție de apro- 
ximativ 1%. Ei numiră acest gaz argon. Uimirea era generală. Cotidienele 
reluară informaţia, anunțind cu litere mari descoperirea. Savanţii își expri- 
mau îndoiala, Se putea, oare, să fi scăpat cercetării un gaz, care se află 
în atmosferă în proporţii de 1%? Aerul părea unul din corpurile cele mai 
cunoscute. Vechea bănuială a lui Cavendish părea neîntemeiată. Și iată 
că doi savanți de renume mondial își exprimă dorința de a expune amănunțit 
dovezile lor în legătură cu existența unui „nou element al atmosferei“. 
În 1895, William Crookes face o amănunțită cercetare spectrală a argonului 
izolat după metoda celor doi cercetători, iar M.K. Olsewski, profesor de 
fizică al Universităţii din Cracovia, anunță lichefierea şi solidificarea argo- 
nului. 

















1 Tehnică metalurgică modernă constind în contopirea şi compresarea pulberilor 
metalice pînă la realizarea unor materiale metalice de duritate foarte mare, folosite 
la fabricarea pieselor active ale mașinilor de aşchiere şi frezare, precum şi la confec- 
ționarea filamentelor de becuri ete. 

ARGON 


Schema dispozitivului de preparare 
ELECTROZI a argonului din aer, în stare gazoasă 
< A 

Rar s-au pomenit în cadrul Societăţii 
regale din Londra discuţii atît de ani- 
mate ca cele purtate în jurul memo- 
riului lui Ramsay și Rayleigh. 
Deosebit de interesant era faptul că 
descoperirea s-a făcut cu o metodă sim- 
plă, care se deosebea de obișnuita 
determinare a densităţii gazelor numai 
prin gradul ei de precizie și prin nive- 
lul de încredere al rezultatelor determi- 
nărilor. Argonul a fost adesea numit 
elementul „celei de-a treia zecimale“, 
ca o aluzie la originea descoperirii lui. El se ascundea sub vălul celei de-a 
treia zecimale a valorii densităţii azotului. 

Articolul semnat de Ramsay și Rayleigh și comunicarea lor în fața Societăţii 
regale se disting prin acea claritate și înlănțuire logică a faptelor și consi- 
derațiilor, care te obligă să urmărești rînd cu rînd, cuvînt cu cuvînt, pe 
autor, — și să te înclini. 

Expunerea începea cu o constatare simplă: ... azotul extras din compușii 
chimici este cu aproximativ 0,5%, mai ușor decît azotul atmosferei. Urmau 
datele culese din literatură și rezultatele experiențelor proprii. Diferențele 
erau mici, dar aproape constante. Azot din pentoxid (N20;): 2,3001; azot 
din protoxid (N,0): 2,2990; din nitrat de amoniu: 2,2987 ; din uree: 2,2985; 
din nitrit de amoniu: 2,2987. Valoarea medie: 2,2990. 

Azotul din aerul atmosferic: 2,3103 (valoare obținută în 1892 prin metoda 
absorbției oxigenului cu cupru Laroche), 2,3100 (valoare obținută în 1893 
prin absorbție cu fier), 2,3102 (valoare obținută în 1894 cu hidrat feros). 
Condiţiile lucrărilor experimentale sînt expuse în amănunt. Nici o îndoială 
nu poate rămîne în picioare. Valoarea densităţii azotului atmosferic este 
în medie: 2,3102 față de 2,2990 — valoarea densității azotului obținut prin 
descompunerea compușilor chimici ai azotului. 

O dată stabilită diferența dintre cele două valori, urmau argumentele pentru 
ipoteza existenței în aer a unui nou element. Referenţii expuneau și exami- 
nau, rînd pe rînd, alte posibilități: hidrogenul ca impuritate în azotul pre- 
parat pe cale chimică, disocierea azotului chimic în atomi de azot etc. Se 
demonstra riguros lipsa de temei a unor astfel de presupuneri. Nu numai 
pe argumente logice, ci experimentînd, conservînd mostrele de azot timp 
de 8 luni, supunîndu-le la descărcări electrice, introducînd intenționat 
hidrogen în experiență. Toate aceste experiențe și concluziile lor logice 
duc spre unica interpretare posibilă: existența unui gaz (sau a unui amestec 
de gaze) necunoscut, alături de oxigen și azot în aerul atmosferei. Autorii 
aminteau experiențele și concluziile lui Cavendish, citînd o importantă parte 
din comunicarea lui Cavendish (1788). În textul citat se găsește tulburătoa- 
rea întrebare pusă de Cavendish: „N-avem oare aici un mare număr de sub- 

stanțe cuprinse de noi sub această denumire de aer flogisticat (azot)? Și 
concluzia exprimată de Cavendish: „Există, deci, o parte de aer flogisticat 
(azot) în atmosfera noastră, care se deosebește de rest şi nu poate fi transfor- 
mată în acid nitric. Ea constituie cel mult 1/120 din tot aerul“. 
Autorii expun reproducerea experiențelor lui Cavendish, izolarea gazului 
pe care-l bănuiesc a fi deosebit de azot, încercarea de a-l combina cu alte 
substanțe, și în sfârșit, analiza spectrală a gazului și compararea spectrului 
obținut cu cel al azotului. Urmează descrierea metodei de izolare a noului 
element, pe care, datorită inerției lui chimice, îl numesc, argon. Și apoi 
stabilirea densității, cercetarea spectroscopică și fotografiile spectrului 
argonului (după lucrările lui Crookes), solubilitatea argonului în apă, obți- 
nerea argonului în stare lichidă și solidă (de către M. Olsewski), determi- 
narea căldurii specifice, încercările de a arde și combina argonul și con- 
cluziile care se referă la natura gazului izolat și la poziția elementului (dacă 
este vorba de un element), în tabela lui Mendeleev. 

Numărul de experiențe descrise de Ramsay și Rayleigh, pentru a respinge 
rînd pe rînd ipotezele false și pentru a confirma concluziile lor, succesiunea, 
cronologică și logică a descrierii experiențelor și rezultatelor, luciditatea în 
urmărirea obiectului cercetării dau lucrării acel caracter de certitudine şi 
soliditate, care insuflă încredere. 

Participanții la ședința în care s-a făcut comunicarea (printre care se numă- 
rau Kelvin și Armstrong) ating cu emoție ampulele de gaz aduse de autori, 
Gazul este invizibil, dar oamenii sînt convinși că între pereții de sticlă ai 
ampulei se găsesc moleculele unui element pînă atunci necunoscut. 
Paginile revistelor științifice din anul 1895 sînt pline de comunicări în legă- 
tură cu argonul. James Dewar lichefiază argonul cu mijloacele create de 
el pentru cercetări la temperaturi foarte joase. În revista „Nature“ și „Revue 
Generale des Sciences“, Gladstone și Boisbaudran discută poziția argonului 
în tabloul lui Mendeleev. Se subliniază faptul că spectrul argonului este în 
realitate un amestec de spectre. În afară de experiențele lui Crookes, se 
demonstrează pluralitatea spectrelor printr-o experiență simplă: un tub 
de argon adus de Ramsay într-unul din laboratoarele Şcolii Politehnice din 


Paris prezintă o luminescență care trece de la roșu la albastru, cînd se 


introduce în circuitul de producere a descărcărilor electrice o rezistență 
suplimentară. 

Se pune curînd în evidență existența heliului în aerul atmosferei — de către: 
același Ramsay.... 

În 1897, prin distilarea fracționată a argonului brut, se descoperă xenonul 
(gazul străin), cel mai rar dintre gazele rare. În 1898, îşi face apariția krip- 
tonul (gazul ascuns) și neonul (gazul cel nou), izolate prin distilarea frac- 
ționată a aerului lichid. O grupă de elemente, grupa zerovalentelor, se 
dezvăluie astfel în curs de cîțiva ani. Sursa de obținere a elementelor zero- 
valente este inepuizabilă: oceanul atmosferic. 

Anorganica își sărbătorea acest nou triumf la sfîrșitul veacului trecut, 
Era în fond rodul unei extinderi a limitelor de temperatură: în jos spre 
zero absolut și în sus, spre cele mai înalte temperaturi la care substanțele 
își păstrează structura de molecule sau fragmente de molecule — grupe 
de atomi. 


18 — Lumini în retortă 

(Chimia caldă“ 


Veacul al XX-lea cunoaşte dezvoltarea „chimiei temperaturilor înalte“ ai 
a fizicii temperaturilor joase. Fizica temperaturilor joase a dezvăluit proprie- 
tăți neobişnuite ale substanțelor în apropierea lui zero absolut și a realizat 
astfel aplicații neaşteptate, în domeniul materialelor folosite la construcția 
maşinilor electronice de calcul. 

Chimia temperaturilor înalte a dus la crearea unor tehnologii noi, mai 
productive, mai rapide, mai corespunzătoare cu ritmul general al tehnicii 
moderne. S 
Temperaturile de 1 000°C se obțin relativ ușor, în cuptoare electrice încăl- 
zite cu rezistențe de aliaj de nichel şi crom. Măsurarea se face simplu, cu 
termocuple platin—platin rodiu. La 1 500°C, înfășurarea de sîrmă de nicrom 
(aliaj de nichel și crom) trebuie să fie înlocuită cu înfășurare de sirmă de 
platină sau cu bastoane de carbură de bor, iar vasele de cuarț, utilizabile 
pînă la 1 200°C, lasă locul vaselor de ceramică. Termocuplul mai poate fi 
folosit şi aici. Peste 2 000°C însă, sursa de căldură nu mai poate fi decit 
arcul electric, cuptorul solar, flacăra directă sau inducția electrică în topi- 
turi metalice. Instrumentul de măsurare a temperaturii este pirometrul 
optic. Se poate face analiza materialelor la aceste temperaturi cu ajutorul 
spectrometrului cu raze Roentgen sau al spectrometrului de masă. Dificilă 


“este problema vaselor de reacție. Materiale termorefractare, care să reziste 


la temperaturi de peste 2 000°C sînt astăzi produse prin procedee speciale. 
“Sînt acele materiale care formează și pereţii rachetelor cosmice, care trebuie 
să reziste la temperaturile pe care le dă frecarea navelor în oceanul atmo- 
sferic în timpul înălțării și întoarcerii lor. 

Pe măsură ce aceste dificultăți tehnice sînt învinse, o lume nouă se des- 
chide în fața chimiștilor. La temperaturi de peste 2 000C, puţine sînt 
substanțele care își păstrează starea solidă. Mai toate corpurile se trans- 
formă în gaze, cu molecule simple, de o reactivitate neobișnuită. Regulile 
de valență nu mai sînt respectate în acest domeniu. La peste 4 000°C, nu- 
mai moleculele foarte stabile de oxid de carbon (CO) își mai păstrează indi- 
vidualitatea. La peste 10 000°C avem doar atomi și ioni. Aici, reacțiile 
“chimice nu se mai pot produce. 

Natura, acest uriaș laborator model, ne dă exemple de reacții ce pot avea 
loc la temperaturi înalte și de modul cum pot fi captate produsele acestor 
reacții de mare viteză, prin evitarea descompunerii moleculelor o dată for- 
mate. Vulcanii produc bioxid de carbon (CO;), metan (CH,), hidrogen 
sulfurat (H,S), acid clorhidric (HCH, acid fluorhidric (HF), amoniac (NH,). 
Nu se cunosc încă destul de bine condițiile formării acestor substanțe, dar 
este sigur că ele se formează la temperaturi foarte înalte și — prin răcire — 
se stabilizează păstrîndu-și individualitatea de molecule ale unor corpi com- 
puși. Fulgerele produc cantități apreciabile de oxizi de azot, din azotul 
și oxigenul atmosferei. Dacă nu s-ar produce în atmosferă, în jurul descăr- 
cărilor electrice dintre nori, o răcire bruscă, atunci oxizii de azot, produși 
prin efectul căldurii, din azotul şi oxigenul aerului, s-ar descompune imediat. 
Or, se poate constata existența oxizilor de azot în atmosferă. 

Așadar, iată calea obținerii oxidului de azot, fără catalizatori ca în proce- 
deul lui Haber, pornind de la aceeași materie primă inepuizabilă, aerul. 














Cuptor de sinteză a oxidului de azot din aer, prin procedeul răcirii rapide 7 
produsului de reacţie 


1 şi 3— tuburi de admisie a materiei prime (aerul) și a gazelor combustibile 

2— perete de cărămidă refractară (magnezie pură) 

4 ieşirea produsului de reacție (gaze conținînd peste 20), oxid de azot) 
Cercurile reprezintă granulele de mugnezie din interiorul camerelor de încălzire şi 
răcire 

Sensul circulaţiei gazelor alternează, cele două camere schimbindu-și rolul (încăl- 
zire prealabilă — răcire) în momentul în care gazele ieşite din camera de răcire 
depășesc 300°C 


Tată dar un model natural de reacție, care poate duce uşor la obținerea 
acidului azotic şi de aici la îngrășăminte și explozivi. 

Chimia temperaturilor înalte a rezolvat această problemă, creînd o tehno- 
logie de mare productivitate. 

Instalaţia este un cuptor simplu cu două camere, căptușite cu cărămizi de 
magnezie (oxid de magneziu) foarte pură, material termorefractar. Fie- 
care din cele două camere ale cuptorului este umplută cu granule sferice de 
magnezie. Un dispozitiv de pompare și comutare permite trecerea unui 
curent de aer printr-un grătar într-una din camere și ieșirea curentului prin 
cealaltă cameră, precum şi inversarea sensului curentului, astfel încît el 
să intre prin camera a doua și să iasă prin cea dintii. Intrînd în prima 
cameră, aerul se preîncălzește pînă la 300°C, apoi trece printr-un canal 
unde se găseşte focarul, încălzindu-se pînă la 2 100°C, temperatură la care 
oxidul de azot nu se mai descompune. E ca și cum s-ar „căli“ oxidul de 
azot. Pînă la ieşirea din camera a doua, temperatura amestecului scade 
pînă la 300°C. Inversîndu-se curentul de aer, acesta găsește în camera a 
doua temperatura de preîncălzire de 300°C, se încălzește pe măsură ce 
străbate camera, ajunge în canalul în care arde combustibilul și străbate — 
după atingerea temperaturii de 2 100°C — camera întîi, devenită cameră 
de răcire. Procesul continuă mereu în acest fel: preîncălzire, încălzire, 
răcire. Toată problema constă în potrivirea debitului de aer şi a stratu- 
rilor de magnezie, astfel încît „programul“ încălzirii și răcirii să decurgă 
conform necesităților procesului. Pînă la urmă se realizează un echilibru 
termic: la baza cuptorului 300°C, în zona de reacție 2 100°C. 


18% 


DI 





Di 


În acest procedeu se economisește căldura de reacție folosită pentru preîn- 
călzire, se consumă drept materie primă aer și nu sînt necesari cataliza- 
tori. O dată produs oxidul de azot, problema producerii acidului azotic 
este practic rezolvată. Singurul material suplimentar necesar este apa, în 
afara silicagelului sau a altui material care absoarbe gaze. 

Aer — apă — temperaturi înalte — răcire. lată la ce se reduce, în condiţiile 
acestea, tehnologia producerii acidului azotic. 

Viteza extraordinară de reacție la temperaturi înalte face posibile nume- 
roase alte reacții transformabile în metode tehnologice. La temperaturi 
foarte înalte, moleculele de oxigen se desfac în atomi, care, recombinîn- 
du-se, se grupează și cîte 3, dînd astfel ozonul. Răcind brusc amestecul 
de gaze, ozonul nu mai are timp să se descompună. 

Din carbon și azot se poate obține pe această cale cianul IN, utilizat 
în industria de sinteză organică. Din butan se poate obține butadien, care 
la rîndul său este materie primă pentru producerea unor polimeri de tipul 
cauciucului. 

La temperaturi înalte substanțele organice se desfac în radicali liberi; 
în anumite condiții aceștia se recombină apoi prin reacții în lanț, formînd 
astfel molecule de mase plastice. 

Un cîmp uriaș de cercetare și producție este deschis de „chimia tempera- 
turilor înalte“, chimia reacţiilor în zona în care moleculele se desfac în 
grupe atomice de mare reactivitate, în care viteza reacțiilor este practic 
instantanee. 

Chimia temperaturilor înalte este un capitol al studiului şi aplicațiilor 
reacțiilor ultrarapide. 

În conul strălucitor al flăcării becului Bunsen se desfășoară reacții pentru 
a căror urmărire cu mijloace obișnuite ar fi necesară reducerea de mii și 
milioane de ori a vitezei. Evident însă că, în asemenea condiții, reacțiile 
de combustie nu s-ar mai produce. Flacăra slabă a chibritului, care aprinde 
curentul de gaz ce străbate tubul becului Bunsen, dă impulsul necesar 
pentru dezlănțuirea reacţiilor ultrarapide din flacăra de gaz. Moleculele 
de propan și butan din gazul combustibil se rup în „așchii“ moleculare: 
radicali liberi (metili şi etili), atomi de carbon și atomi de hidrogen. 
Aceste fragmente de moleculă fiind instabile, se combină și se descompun 
în timpi ce se măsoară cu microsecunda (milionime de secundă). S-a calculat 
că — în medie — o reacție elementară în zona strălucitoare a flăcării se 
petrece în aproximativ 10 microsecunde (1/100 000 dintr-o secundă). În 
flacăra de oxigen a sudorilor, reacțiile sînt și mai rapide. Ele se petrec 
în curs de aproximativ 1 microsecundă. Exploziile sînt și ele rezultatul 
acumulat al unor reacții ultrarapide, cu timpi de ordinul microsecundelor. 
În motoarele cu reacţie ale rachetelor, vitezele de reacție depășesc aceste 
limite. 

Mai ales problemele practice legate de motoare cu reacție au impus în 
ultima vreme cercetarea fenomenelor chimice ultrarapide, a declanșării 
şi conducerii controlate a acestor reacții în vederea folosirii cu randament 
maxim a combustibilului și pentru evitarea produșilor corosivi ai reacțiilor 
secundare (cum ar fi acidul azotic). 

S-a ivit astfel necesitatea elaborării unor metode potrivite de cercetare a 
acestor schimbări care se produc în ritm de zeci de mii, sute de mii. și 
milioane pe secundă. Retortele cuminţi ale trecutului nu puteau răspunde 

Schema tubuiui pentru reacţii ultrarapide (prin şoc exploziv) între gaze 


acestor probleme, și nici polarimetrele în care viteza reacției se poate urmări 
cu ochiul liber și cronometrul obişnuit. Noua tehnică experimentală impusă 
de studiul reacțiilor ultrarapide cerea reactoare demare rezistență, aparate 
de măsurat timpul în microsectinde, aparate fotografice care să prindă ima- 
gini în mai puțin de o sutime de miime de secundă, sisteme automate de 
declanșare și urmărire a fenomenelor. Ochiul și mîna chimistului experi- 
mentator trebuiau să cedeze locul unor instrumente de sensibilitate și viteză 
de răspuns de sute de ori mai mare decit aceea pe care o îngăduie limi- 
tele fiziologice ale organismului uman. Asemenea procedee experimentale 
sînt în funcţie în laboratoarele zilelor noastre. 

Una. din primele instalații de urmărire a reacţiilor rapide a fost creată 
prin anul 1930. Dintr-un tub de sticlă, printr-o duză fină, se injectează 
vapori de sodiu într-un tub mai larg, prin care trece un curent de mole- 
cule de fluor, clor, brom sau iod (halogeni) transportate de un gaz inert. 
Pătrunzînd în atmosfera de gaz halogen, sodiul se combină spontan cu el, 
reacția fiind însoțită de producerea unei flăcări. Un termometru optic cu 
răspuns rapid măsoară temperatura flăcării și un spectrograf analizează 
automat produșii de reacție din flacără. Cu același dispozitiv s-a putut 
urmări reacția dintre triclorura de bor și diferite metilamine. 

Un alt dispozitiv mai nou este compus dintr-un tub masiv despărțit printr-o 
diafragmă de masă plastică sau cauciuc, în două camere. Într-o cameră 
se găsește un gaz ușor (oxigen sau hidrogen) la presiune mare, iar în cealaltă 
cameră un gaz mai greu, la presiune joasă. Gazul ușor, încălzit brusc sau 
aprins sub acțiunea unei scîntei electrice, sparge, datorită suprapresiunii, 
diafragma de separare și produce o undă de șoc în gazul greu din camera 
de joasă presiune. În zona de contact dintre gaze se produc reacții rapide, 
iar viteza de mișcare a frontului undei, care este limita unei flăcări, e o 
măsură a vitezei de reacție. 

S-au înregistrat în această flacără temperaturi mai mari de 10 000°C. Dispo- 
zitive electronice cu oscilografe măsoară caracteristicile flăcărilor. 

Alte metode experimentale folosesc acțiunea unui impuls luminos pentru 
declanșarea reacțiilor. Un fascicul luminos intens, emis de un bec puternic, 
determină începutul unei reacții explozive între vapori de sodiu și iod, într-o 
cameră de cuarț. Reacţia se urmăreşte cu spectrograful de scînteie. Ea este 
ceva mai lentă decît cele provocate în alte dispozitive de studiu al reac- 
țiilor ultrarapide și de aceea este mai ușor observabilă, 


277 


În sfîrșit, chiar motoarele cu reacţie sau tuburile din care se lansează 
proiectile devin reactoare experimentale, îngăduind cercetarea unor feno- 
mene chimice ultrarapide sau putînd deveni reactoare de sinteză industrială. 
În reactoare asemănătoare s-au putut produce, prin descompunerea dirijată a 
hidrocarburilor saturate: etilenă, acetilenă etc., produși de bază pentru 
sinteza organică. 

Pe măsură ce se obțin materiale termorefractare rezistente la atacul cloru- 
lui și fluorului, se creează noi procedee tehnologice ultrarapide de obținere 
a unor materiale esențiale pentru tehnica modernă. 

Chimia temperaturilor înalte și a reacțiilor ultrarapide este un capitol al 
chimiei contemporane, în plină desfășurare. 

„Ne putem aștepta la noi și însemnate descoperiri, ca urmare a studierii 
fenomenelor naturii în condiţiile unor temperaturi extrem de joase sau 
extrem de mari...“ spune în raportul său „Știința sovietică în construirea 
comunismului! academicianul V.M. Keldiș, preşedintele Academiei de 
Științe a U.R.S.S., referindu-se la cercetarea experimentală în toate dome- 
niile științei, în condiții-limită. 

n același raport se schițează — pentru domeniul chimiei — ca una din 
liniile directoare ale cercetărilor: „Se impune extinderea considerabilă a 
cercetărilor în domeniul reacțiilor în condițiile unor temperaturi și presiuni 
supraînalte, precum și la temperaturi scăzute. 

Există temeiul să se presupună că prin aceasta se vor putea obține reacții 
chimice cu viteze foarte mari și, probabil, va deveni posibilă obținerea 
unor substanțe ce nu pot fi sintetizate în condiții obișnuite“, 









1 Raport ținut la Consfătuirea unională a lucrătorilor ştiinţifici din U.R.S.S., din 
12—14 iunie 1961 





XXVI. La hotarele vieţii 


„Dacă ne gîndim că prima substanță 
organică, urecă, a fost preparată de Wöh- 
ler. din substanțe anorganice abia în 1828: 
şi dacă ne gîndim cît de numeroşi sint 
așa-numiții compuşi organici preparaţi 
astăzi, pe cale artificială... nu-i vom 
putea spune desigur stop! chimiei în 
fața albuminei. 
` Des i-am cere să săvirșească un miracol, 
pietinzîndu-i să facă de la o zi la alta 
ceea ce natura însăși reușește să facă 
numai pe unele corpuri cerești în milioane 
de ani și numai în condiții foarte favo- 
rabile“. 

FR. ENGELS. 


C- de la începuturile istoriei chimiei organice, experimentatorii s-au 
apropiat de infinitul și pasionantul domeniu de cercetare pe care-l repre- 
zintă fenomenele vieții. Lavoisier şi Laplace încercau să măsoare căldura 
animală. După decisiva sinteză a ureii, Wohler și Liebig au încercat să 
separe substanțe chimice din plante, să le cunoască, să le sintetizeze, Cerce- 
tările lui Berthelot asupra grăsimilor, apoi sintezele unor grăsimi simple 
şi ale primelor zaharuri focalizau atenția experimentatorilor spre substan- 
tele care se găsesc în cantitate mare în organismele vii. 

Un lucru era clar de la început: alimentele necesare vieții trebuiau cercetate 
în primul rînd. Sigur că oricît de cunoscute ar fi devenit însușirile și struc- 
tura chimică a alimentelor, toate acestea nu puteau însemna. decît un 
început firav în istoria cunoașterii proceselor vieții. Dar începutul trebuia. 
tăcut şi reprezenta un uriaș program de lucrări experimentale. 

Cînd Liebig își încheia activitatea, se ajunsese la o clasificare destul de 
temeinică a substanțelor chimice componente ale alimentelor, substanțe 


care erau în același timp părți componente ale țesuturilor vii, vegetale și 
animale. Zaharuri, grăsimi și albumine, acestea erau cele trei grupe de 
corpuri care se regăseau în orice organism viu. Primele două grupe erau 
alcătuite din trei elemente — carbon, hidrogen și oxigen — și de aceea 
căpătară numele de substanțe ternare; ultimul grup, al albuminelor, era 
o clasă de substanțe în alcătuirea cărora se regăsea ca al patrulea element 
esențial azotul, de aceea căpătară numele de cuaternare. 

Așadar, zaharuri, grăsimi și albumine. 

Nici un chimist nu-și făcea iluzia că, reproducînd în laborator sintezele 
acestor substanțe, s-ar fi epuizat problemele chimiei proceselor biologice. 
Dar că acesta era un prim pas, obligator, de asta nu se îndoia nimeni. 
Zaharurile se impuneau cu deosebire interesului organicienilor, la sfîrșitul 
veacului trecut. Ele fuseseră de la început recunoscute ca adevărate depo- 
zite de energie chimică obținută prin transformarea — de către plante — a 
energiei solare. 

Din zahărul obținut prin fotosinteză, în frunzele verzi, se realizează în 
organismele plantelor și animalelor sinteze de grăsimi și de albumine. În 
ultimă analiză, animalele, hrănindu-se cu produsele de sinteză ale plan- 
telor, sînt tributare acestor zaharuri sintetizate în plante. 27% 

Emil Fischer 

< 

Se descopereau în plante zaharuri mai 
complicate, care aveau și alte funcțiuni 
decît aceea de sursă și depozit de energie 
pentru viața plantelor. Celuloza, acest 
materjal universal de construcție a mem- 
branei celulelor vegetale, se dovedea a 
fi și ea un zahăr, un „polizaharid“. În 
feculii de cartofi, în boabele de cereale, 
în orez, se descoperea amidonul, și el un 
polizaharid ușor decompozabil în zaha- 
ruri mai simple. În sîngele animal, ana- 
liza descoperea un procent aproape con- 
stant de zahăr. Problema analizei siste- 
matice, și mai ales a sintezei zaharuri- 
lor, se impunea chimiștilor organicieni 
în epoca în care se depășiseră diticultă- 
Dk de început ale sintezei organice. 
Interesantele descoperiri ale lui Pasteur 
cu privire la activitatea rotatorie asupra 
luminii polarizate își găseau un larg cîmp de aplicare în domeniul zaharurilor 
naturale, care puteau fi descompuse mai întotdeauna în componenți dextro — 
și levogiri. 

Era o cale care oferea perspective interesante. Pe această cale s-au angajat 
elevul lui Adolf Baeyer, Emil Fischer! (1852—1914), şi chimistul rus Ale- 
xandr Alexandrovici Kolli (1840—1916) urmaţi de o întreagă pleiadă de 
organicieni, care au izbutit să ridice impunătorul edificiu al chimiei zaha- 
rurilor. 

După celebra sinteză a lui A.M. Butlerov, din 1861, A.A. Kolli și-a propus 
să stabilească, pe cale experimentală, structura monozaharidelor. Înaintea, 
lui, Berthelot ajunsese, tot pe cale experimentală, la concluzia că glucoza 
este un alcool polivalent, adică un corp organic cu mai multe grupe OH în 
moleculă. Experiența care-l dusese pe Berthelot la această concluzie a fost 
reacția de esterificare a glucozei cu acizi organici. Faptul că prin încăl- 
zirea glucozei cu acizi organici se obțin esteri — de același tip cu grăsimile 
(esteri ai trialcoolului glicerină) atît de amănunțit studiate de Berthelot — 
îl îndreptățeau să considere că glucoza este un alcool polivalent. 

în 1869, Kolli atacă aceeași problemă a constituției glucozei. Trebuia să 
se stabilească dacă glucoza are tot atîta grupe hidroxilice (alcoolice: OH) 
câți carboni are, sau nu. Dacă glucoza este un polialcool de tipul glicerinei 


1 A fost profesor de chimie la Erlangen și Würzburg, apoi (incepind cu anul 1892) 
la Berlin. Distins cu Premiul Nobel pentru chimie în anul 1902 şi cu Medalia Berze- 
lius în anul 1911. Și-a impletit viața cu cercetarea celor mai pasionante probleme 
pe care le-a ridicat chimia în ultimul sfert al veacului al XIX-lea. În afară de 
lucrările pomenite în paginile acestei cărți, a sintetizat veronalul, 





sau mai există și grupe nealcoolice în moleculă și deci neesterifiabile. Kolli 
se folosește de o reacție a glucozei cu clorura de acetil (CH,—COCI), intere- 
santă prin aceea că ea decurge — practic — cantitativ. Realizînd produsul 
de reacţie dintre glucoză și clorură de acetil, el ajunge la rezultatul că în 
molecula glucozei intră patru grupe acetil (CH,—CO) și un atom de clor, 
esterificîndu-se astfel 5 grupe alcoolice. Așadar, al șaselea atom de oxigen 
din molecula de glucoză nu face parte dintr-o grupă alcoolică. Deoarece 
glucoza poate fi oxidată mai departe pînă la un acid cu 6 atomi de carbon, 
înseamnă că glucoza reacționează ca un pentaalcool și ca o monoaldehidă. 
Pe baza acestor experiențe, Baeyer, profesorul lui E. Fischer, și Fittig pro- 
pun, pentru glucoză în 1870—1871, o formulă care cuprinde 5 grupe alcoo- 


CH 
lice (—OH) și una aldehidică | —C 
NO 


Emil Fischer (1859-1919) 


Aici se aflau lucrurile cînd Emil Fischer trece la cercetările sale asupra 
aldehidelori. Era în anul 1875. Pe vremea aceea atenția organicienilor ger- 
mani era îndreptată spre coloranții organici de sinteză. Trei chimiști desco- 
peră, în acest an, simultan, un prim reprezentant al unei noi clase de colo- 
ranți organici, așa-numiții coloranți azoici. Substanța obținută era „galbenul 
crisoidin“. Cei 3 chimiști erau H. Caro, P. Greiss şi O. Witt, ultimul dintre 
ei fiind şi cel care a introdus în fabricație colorantul sintetizat. Coloranții 
din familia crisoidinei au în molecula lor un grup de 2 atomi azot, cu o 
anumită structură, numit diazo și un rest benzenic. Sînt deci derivați diazo- 
benzenici. Ei se prepară printr-o succesiune de reacții, dintre care prima este 
combinarea anilinei cu acid azotos și acid clorhidric (reacţia de diazotare), 
Al doilea pas al sintezei constă în combinarea sării de diazoniu cu sulfit de 
sodiu sau potasiu, Se obține diazobenzensulfonatul de sodiu sau potasiu. 
De la această sare organică pornește Emil Fischer. O hidrogenează cu aju- 
torul bioxidului de sulf, o hidrolizează și obține astfel o substanță, lichid 
incolor la temperaturi peste 20°C, cristalizînd la această temperatură, cu 
punct de fierbere 241°C. Substanţa era fenilhidrazină: CH, — NH — NH,. 
Acest corp era deosebit de interesant pentru Fischer. În acr, el se oxidează 
încet, colorîndu-se în roșu-brun. Este un agent reducător deosebit de puter- 
nic, avînd atomi de hidrogen foarte reactivi în moleculă. Cu aldehidele și 
cetonele, fenilhidrazina dă compuși caracteristici, colorați și cristalini. 
Această reacție, care consta în unirea moleculei de fenilhidrazină cu cea 
de aldehidă sau cetonă, prin eliminare de apă, se arăta a fi caracteristică 
pentru aldehide și cetone. 

Orice grup aldehidic sau cetonic (— C = O) se unea cu fenilhidrazina, și 
dădea un compus ușor izolabil. 


7H 
1 Substanțe organice în molecula cărora există grupa de atomi — Ĉ=0; aldehidele 
prezintă proprietăți reducătoare, datorită hidrogenului activ din grupa aldehi- 
dică. 

Fischer avea în mînă un instrument chimic de descoperire a grupurilor alde- 
hidice sau cetonice caracteristice pentru zaharuri. Cu ajutorul fenilhidra- 
zinei, el izbutea să stabilească precis existența și locul grupărilor aldehidice 
și cetonice în zaharuri. El confirma astfel ipoteza lui Fittig și a sa proprie 
din 1870—1871. 


Structura zaharurilor 


După o serie deţlucrări împreună cu Otto Fischer (1878) asupra coloranților, 
— lucrări din care a rezultat constituția colorantului fucsină — și după 
folosirea fenilhidrazinei (1883) la prepararea unor derivați ai indoluluit, 
Emil Fischer atacă în 1890, pe cale experimentală, problema structurii 
zaharurilor. Era o problemă complicată și grea. Ea presupunea o ipoteză 
solidă de lucru, care să explice variatele proprietăţi ale zaharurilor: unele 
active asupra luminii polarizate, altele nu, unele reducătoare, altele nu; 
unele formate dintr-un schelet de 5 atomi de carbon, altele cu 6 atomi, 
altele cu 12 sau alt multiplu al lui 6. Trebuiau inventate mijloacele 
chimice de demonstrare a structurii; prevederile teoriei trebuiau confir- 
mate prin sinteze. 

Pornind de la lucrările predecesorilor săi, Fischer simplifică scrierea formu- 
lelor zaharurilor cunoscute și realizează o serie de sinteze, care au rămas 
un exemplu clasic de metodică de cercetare în chimia organică. El pornește 
pe o cale de sinteză, de la glicerină. Își pune problema să transforme una 
din grupele alcoolice ale glicerinei în grupă aldehidică. Aceasta ar fi însem- 
nat, de fapt, obținerea unui zahăr cu 3 atomi de carbon, compus dial- 
coolic și monoaldehidic. A transforma o grupă alcoolică în grupă aldehi- 
dică însemna a oxida o singură grupă alcoolică din glicerină — , cu grijă 
maximă, astfel încît să nu meargă pînă la acid, Ca mijloc de oxidare 
blîndă, Fischer folosește acidul azotic diluat sau apa de brom și carbo- 
natul de sodiu. El obține astfel un corp care dă reacțiile caracteristice mono- 
zaharidelor. Fiind derivat al glicerinei, Fischer numește acest zahăr cu 3 
atomi de carbon — gliceroză. Din gliceroză sau formaldehidă obține glucoza 
(zahăr de struguri) și fructoza (zahăr de fructe). Acţionînd cu acid clorhidric 
concentrat la rece asupra glucozei, obține un dizaharid sintetic, izomaltoza. 
Fischer își propunea să limpezească întreaga problematică a zaharurilor. O 
vagă idee despre complexitatea problemei ne-o poate da numărul zaharurilor. 
Numai monozaharidele sînt în număr de aproximativ 70, dintre care 20 se 


găsesc în natură, iar celelalte sînt produși sintetici. Numărul mare de 


1 Substanţă heterociclică, cu formula: 

Reacţiile de formare a osazonelor 


GLUCOZĂ Formula ciclică a glucozei 

a zaharuri izomere se datorește existenței 

în molecula lor a carbonilor asime- 
tricil, 
Pentru izolarea diferitelor monozaha- 
ride și dizaharide, Fischer folosește 
mereu reactivul lui: fenilhidrazina. 
Fără acest reactiv, soluția problemei 
ar fi fost imposibilă, datorită solubi- 
lității mari a zaharurilor în apă și a 
dificultăților de cristalizare a lor, ele 











tinzînd să dea siropuri, din care compo- 
nenții individuali nu se mai pot separa. 
Fenilhidrazina dă — după cum am văzut — o hidrazonă, reacționînd cu 
grupa aldehidică a unui zahăr. Încălzind hidrazona cu un exces de fenihi- 
drazină, se petrece oxidarea unui grup alcoolic alăturat celui aldehidic, care 
a reacționat, Această oxidare blindă duce la formarea unei grupe cetonice, 
Grupa cetonică formată reacționează cu o nouă moleculă de fenilhidrazină. 
Se obține astfel un compus numit osazonă. Osazonele sînt greu solubile și 
ușor separabile prin cristalizare. O dată separate, cristalele de osazonă se 
pot examina la microscop. Apoi se poate determina punctul lor de topire; 
se pot determina celelalte caracteristici fizice ale lor, Și, în sfîrşit, se poate 
trece de la ele, prin încălzire cu acid clorhidric, la o substanță foarte reac- 
tivă: ozona, care la rîndul ei — redusă blind cu pulbere de zinc și acid 
acetic diluat — duce la un zahăr cu grupă cetonică, la o cetoză. 

Așadar, de la o aldoză se ajunge la osazonă, de aici la ozonă, și, în sfîrşit, 
la o cetoză, 

Fischer folosea aceste metode de trecere de la un zahăr la altul, folosea 
propria-i metodă de sinteză pornind de la glicerină, prevedea pe baza teoriei 
carbonului asimetric, (elaborată de Van't Hoff și Le Bel) stereoizomerii 
posibili și sintetiza acești izomeri. El cerceta activitatea optică a izome- 
rilor obținuți. Pe baza uriașului material experimental adunat, el a creat o 
clasificare, o nomenclatură și un mod original, sistematic, de reprezentare 
a structurii, — confirmat ulterior. 

Cercetările care au urmat au consolidat opera lui Fischer. Cînd s-au putut 
folosi noile metode fizice de cercetare a structurii moleculare — și mai cu 
seamă roentgenograția moleculară — au putut fi aduse interesante comple- 
tări la imaginea dată de Fischer pentru moleculele mono- și dizaharidelor. 





1 Se înțelege prin carbon asimetric, atomul de carbon ale cărui valenţe sînt satisfă- 


cute de radicali diferiți între ei. 





Atomii de carbon asimetrici sînt una din cauzele care determină activitatea sub- 
stanțelor asupra luminii polarizate. Numărul (N) de stereoizomeri ai corpurilor cu 
mai mulţi atomi de carbon asimetrici se calculează după formula: N — 2”, unde 
n = numărul de atomi de carbon asimetrici în moleculă. 


(Doxisen 


OHIDROGEN, 


CELULOZĂ 


Formula policiclică a polizaharidului celuloză. Fiecare ciclu este închis de 
cîte un atom de oxigen, iar ciclurile sînt legate între ele tot prin cîte un 
atom de oxigen 


S-a putut — de pildă — pune în evidență existența ciclurilor interioare din 
moleculele mono- și polizaharidelor, cicluri de cîte 5 sau 4 atomi de carbon 
legați prin punți de oxigen. Toate aceste cercetări ulterioare au fost însă 
posibile pe baza materialului experimental și a sistematicii lui Fischer, care 
la rîndul lui a plecat de la prima sinteză a unui zahăr, înscrisă în istoria 
chimiei organice de către Butlerov. 

Între 1891 și 1893, Fischer își definitivează lucrările consacrate structurii 
zaharurilor şi atacă studiul experimental — de pe platforma teoriei sale 
asupra constituției stereoizomere a zaharurilor — al fermentației. El izo- 
lează din celulele de drojdie, în 1894, fermentul maltază (care descompune 
dizaharidul natural, maltoza, în două molecule de glucoză) și lactaza (care 
hidrolizează dizaharidul lactoză). În anii următori, izolează împreună cu O. 
Lindner din Monilia candida un ferment care descompune zaharoza (zahărul 
de trestie și sfeclă) la fel ca și invertaza, cunoscută încă din 1860. După 
aceste descoperiri experimentale, el elaborează o teorie proprie a fermenta- 
Hei, subliniind legătura dintre procesele fermentative și configurația spațială 
a moleculelor. Foloseşte cu acest prilej o imagine plastică pentru intuirea 
fenomenului: așa cum trebuie să se potrivească cheia și lacătul pentru a se 
deschide poarta, tot astfel trebuie să corespundă configurația moleculară a 
fermentului și cea a zahărului, pentru a se putea produce fermentația. 
După lucrările cu privire la zaharuri, Fischer atacă în 1895 problema unor 
produși de dezasimilare ai organismului animal. Împreună cu Lorenz Ach, 
el realizează o sinteză care avea să fie un nou punct de pornire. Profesorul 
său Baeyer sintetizase acidul pseudouric!. Fischer și colaboratorul său își 
propun să transforme acidul pseudouric în acid uric. Ei folosesc acțiunea 
deshidratantă a acidului oxalic topit sau a acidului clorhidric concentrat. 
Pe ambele aceste căi ei obțin acid uric. Această sinteză prilejuiește un 
studiu amănunțit al așa-numitelor purine. Fischer dovedește legătura dintre 
acidul uric și cunoscuții alcaloizi din ceai și cafea: cofeină, teobromină și 
teofilină, În 1897, realizează sinteza acestor substanțe, precum și a xantinei, 
hipoxantinei, guaninei şi adeninei. Capitolul purinelor devenea astfel un 
capitol esențial al chimiei organice și biologice. 


2 Din uranil şi cianat de potasiu. 

Edificiul proteinic 


Pasul următor al lui Fischer — și cel mai îndrăzneţ — 
este studiul experimental, sistematic al proteinelor. 
Era prea atrăgător-acest domeniu, imens şi necunoscut 
al substanțelor albuminoide, din care este alcătuită 
însăși protoplasma vie. 
Se cunoșteau destul de bine grăsimile, după lucrările 
lui Berthollet. Zaharurile erau cunoscute datorită lu- 
crărilor lui Fischer, pînă în amănunt. Proteinele erau 
însă cărămizile materiei vii. A le cunoaște măcar par- 
tial, a începe marea operă de sinteză a albuminelor, 
însemna adevăratul început al chimiei vieţii. 
Lucrările lui Fischer asupra proteinelor au durat 
7 ani (1901—1907). Ele constituie fundamentarea ex- 
perimentală a teoriei „peptidice“, a cărei ipoteză a 
fost elaborată în 1888 de biochimistul rus A.I. Dani- 
levski şi de biochimistul german Franz Hofmeister. 
Danilevski a constatat că fermentul pepsină poate 
descompune moleculele foarte mari de proteine în 
fracțiuni de greutate moleculară mai mică și că aceeași 
pepsină — în anumite condiții — poate determina sin- 
teza — din aceleași fracțiuni — a unei substanțe de 
masă moleculară. cuprinsă între 2000 și 6000. 
Hofmeister a izbutit să obțină albumină de ou— 
ovalbumină — în stare cristalină. 
Ambii cercetători au susținut — fără să poată dovedi 
experimental — că legătura dintre aminoacizii con- 
stituenți ai proteinelor este o legătură amidică. Pri- 
mele încercări de a elucida problema compoziției chi- 
mice a albuminelor datează din al treilea deceniu al 
secolului trecut. Metoda de bază în studiul albumi- 
nelor a fost hidroliza, fie acidă (încălzire în soluție 
acidă), alcalină (încălzire cu alcalii) sau enzimatică 
(cu ajutorul unor fermenți din tubul digestiv, — 
acei fermenţi care descompun albuminele alimentare). 
Hidroliza ducea la descompunerea albuminei în ami- 
moacizi, substanțe organice în molecula cărora se 
găsește atît funcția acidă (grupa atomică — COOH) 
cît şi funcția bazică amino (—NH,). S-au identificat 
rînd pe rînd: glicocolul, leucina, alanina, asparagina, 
< 

Molecule de aminoacizi individuali. Atomii de carbon 
îngroşaţi sînt atomi asimetrici, avînd cele 4 valențe 
satisfăcute de radicali diferiţi între ei. Literele 
G, A, V, L, IL, FA, întîlnite în schemele molecu- 
lelor polipeptidelor, reprezintă simboluri literale ale 
aminoacidului respectiv 














Alte molecule de aminoacizi individuali cu simbolurile lor (T; S; TP; P) 


serina etc., peste 20 de aminoacizi diferiți care intră în constitutia pro- 
teinelor. 

Prin hidroliză se obțineau, din uriaşele molecule ale proteinelor animale şi 
vegetale, molecule cu un număr mai mic de aminoacizi, ajungîndu-se din 
aproape în aproape la aminoacizi individuali. 

Se punea problema: cum sînt legați între ei aminoacizii care alcătuiesc 
giganticele molecule proteinice? Era a doua problemă de lămurit, după 
aceea a compoziţiei chimice, înainte de a porni pe calea care va duce pînă 
la urmă la sinteza materiei vii. 

Fischer pornește la lămurirea edificiului proteinic de la dirijarea sistematică 
a descompunerii proteinelor naturale, El inventează metoda „ester“, care 
constă în distilarea fracționată sub vid, cu obținerea aminoacizilor sub 
formă de esteri ai lor. Noua metodă de separare a aminoacizilor îl duce la 
identificarea primilor aminoacizi eterociclici!, și anume prolina și Oxipro- 
lina. Acești aminoacizi reprezentau — într-o anumită măsură — o punte 
de legătură între proteine și alcaloizii din plante de mult cercetaţi. De la 
analiza sistematică Fischer trece la sinteză. Pentru el, pentru orice chimist 
organician, sinteza este proba de foc a ideilor despre structură. 

De aceea, în anul 1902, același an în care izbutise să sintetizeze — în cola- 
borare cu Edward Frankland Armstrong — , cuplind glucoza și galactoza, 
dizaharidul izolactoză, şi apoi dizaharidul natural, melobioza, Fischer trece 
la sinteze de aminoacizi. Împreună cu H. Leuchs sintetizează serina (amino- 
alcool cu grupă alcoolică) şi glucozamina și, împreună cu F. Weigert, lizina 
(un diaminoacid). De la acești componenți individuali ai proteinelor, Fi- 
scher — bazîndu-se pe ipoteza legăturii amidice— pornește imediat la cupla- 
rea în molecule tot mai mari. Anii 1903—1904, 1905 sînt consacraţi în între- 
gime problemelor de sinteză a unor molecule formate din cuplarea aminoaci- 
zilor. Fischer atribuie numele de peptide acestor molecule. Un dipeptid este 
sintetizat în 1902. Apoi un tripeptid, şi tot așa pînă la dodecapeptid, mole- 
culă alcătuită prin unirea a douăsprezece molecule individuale de amino- 
acid. 

În 1907, Fischer izbutește performanța sintezei unui octadecapeptid de greu- 
tate moleculară 1 213, care cuprinde de trei ori radicalul leucinei şi de cinci- 
sprezece ori radicalul primului aminoacid: glicocolul. Conform ordinii în 
care se înșiră aminoacizii în această moleculă, numele ei rațional exprimînd 
aminoacizii şi ordinea lor în moleculă, era: leucil-triglicil-leucil-triglicil 
Jeucil-octaglicil-glicină. 


1 Acizi în molecula cărora se găsesc cicluri de atomi (5 sau 6), care cuprind, în afară 
de atomi de carbon, atomi de azot, oxigen sau sulf. 

Alte denumiri de aminoacizi cu simbolu- 
rile lor literale 
< 
Or, cu cît înainta pe drumul cuplării ami- 
ACID GLUTAMIC A AG | noacizilor între ei, cu cît molecula deye- 
$ nea mai mare, cu atît proprietățile ci se 
ASPARABIMĂ LAS apropiau de proprietățile proteinelor na- 
TIROSINĂ tamle 5 SE 
HISTIDINĂ Polipeptidele superioare dau soluţii coloi- 
A dale ca și proteinele naturale; se hidroli- 
LISIN zează dînd aminoacizi individuali, ba dau 
ARGININĂ şi unele reacții de culoare, pe care le dau 
şi proteinele. 
Continuînd pe drumul sintezelor, Fischer, 
împreună cu Abderhalden, a obținut un polipeptid format din 19 radicali 
aminoacizi. 
Deoarece legătura dintre aminoacizi în polipeptide era sigur amidică, Fi- 
scher trăgea concluzia că și în proteinele naturale avem de-a face cu aceeași 
legătură între restul grupei acid al unui aminoacid și restul grupei amino, 
al celui următor, 


— CO — NH...... CO — NH..... — CO — NH — 


O dovadă suplimentară a valabilității teoriei peptidice consta în faptul că 
proteinele dau, prin hidroliză, polipeptide de tipul celor sintetizate de Fischer. 
Experiențele lui Fischer erau experiențe nodale. Sintezele lui ducînd la poli- 
peptide! tot mai complexe, tot mai apropiate de cele obținute ca produs 
imediat de hidroliză a albuminelor, polipeptidele lui Fischer apar ca trepte 
foarte probabile spre sinteza albuminelor. 

Oricît de interesantă este treapta urcată prin sintezele lui Fischer spre înțe- 
legerea constituției albuminelor, lucrurile sînt însă abia la început. Uriașa 
complexitate a albuminelor naturale constituente ale materiei vii este un 
capitol deschis al cunoașterii, din care abia s-au descifrat primele rînduri. 
Dar chiar aceste prime rezultate aruncă o lumină atît de puternică asupra 
structurii materiei vii, încît pașii următori devin mai siguri și mai repezi. 
Multe din proprietățile proteinelor n-au putut fi explicate prin teoria pepti- 
dică a lui Fischer și Abderhalden. 





Alte detalii ale Structurii proteinelor 


Savanţii sovietici N.D. Zelinski și V.S. Sadikov au efectuat, la începutul 
deceniului al 2-lea al secolului nostru, o serie de experiențe de hidroliză 
parţială a proteinelor în antoclavă. Ei au obținut, ca produse ale hidrolizei, 
dicetopiperazine, care, ca și proteinele, dau cu acidul picric o colora- 


+ Polipeptide (molecule formate din unirea mai multor aminoacizi) de masă mole- 
culară mare, apropiate ca structură de albuminele propriu-zise (proteine), de care 
se deosebesc prin aceea că nu coagulează sub acțiunea acizilor diluaţi sau prin fierbere. 
Se obțin din albumine prin scindare moleculară (hidroliză) sub acţiunea unor fer- 
menţi ca, de pildă, pepsina. 


- care îndeplinesc cele 


ție gălbuie, reacție pe care polipeptidele lui Fischer n-o dau. Reducerea 
proteinelor cu sodiu metalic în alcool amidic duce la izolarea unor derivați 
ai piperazinei, iar reducerea electrolitică a proteinelor a îngăduit deter- 
minarea cantitativă a conținutului de dicetopiperazină. 

În sfîrşit, prin hidroliza în autoclavă, după metoda lui Zelinski și Sadikov, 
s-au putul, identifica şi alte combinaţii ciclice, numite ciclopolipeptide. 
Lanţurile aciclice, peptidice, al căror model a fost dat de Fischer, nu pot fi 
decît o parte a realității structurii proteinelor. În 1913, Zelinski și Sadikov 
au elaborat, pe baza experiențelor lor, o nouă teorie, dicetopiperazinică, a 
structurii proteinelor. Alături de lanţurile peptidice, s-au pus în evidență 
lanțuri ciclice, piperazinice. 

Experimentînd pe baza acestei noi teorii, N.I. Gavrilov izbutește, în 1947, 
să analizeze, pe modele sintetice, legătura dintre dicetopiperazine și amino- 
acizi. Gavrilov şi colaboratorii săi pun astfel în evidență un nou tip de legă- 
tură între radicalul dicetopiperazinic și radicalul aminoacid, legătura ami- 
dinică. Această teorie reprezintă un alt pas în elucidarea structurii complexe 
a albuminelor. 

Se lămurea astfel „scheletul“ moleculelor proteinice pe baza analizei și sintezei 
așadar pe baza unor metode strict chimice. Dar toate acestea nu erau suficiente, 
Cunoscuţi fiind aminoacizii constituenți ai unei molecule de proteine, numărul 
lor în moleculă, ordinea așezării lor și tipul legăturii chimice dintre amino- 
acizii individuali, se pune problema formei ansamblului. Sînt oare aceste 
molecule enorme, formate din mii și zeci de mii de atomi (de carbon, 
hidrogen, oxigen, azot, sulf şi uneori fier, magneziu etc.) strict liniare sau 
sînt ramificate în toate direcțiile? Sînt ele organizate compact, în globule 
sferice, sau în fibrile lungi? Își păstrează ele forma, indiferent de condițiile 
mediului sau, dimpotrivă, își schimbă forma în raport cu aciditatea, cu apa 
prezentă în mediu etc.? 

Este vorba despre molecule ca hemoglobina, cărăuş ai oxigenului în circuitul 
sanguin, insulina, preparată de pancreas, cu rol esențial în metabolismul 
zaharurilor, mioglobina, depozit de oxigen al mușchilor ` este vorba despre 
cheratină, proteină a 

părului animal și despre t 

sute de alte molecule, OXIGEN 






mai diverse funcții bio- 
logice. Nu poate fi, 
deci, vorba despre mo- 
lecule simple ca formă. 
Complexitatea funcții- 
lor lor se reflectă și în 
complexitatea structu- 


tii lor. Dealtfel, această SG AZOT e 
A O 







complexitate de struc- i 


Zo 
Legătură diceto-piper- d 
azinică dintre amino- 
acizi (legătură midi- 
nică) 


19 — Lumini în retortă 

Schema scheletului struc- 
turii unei molecule de 
polipeptid (insulina). În 
dreptunghiuri, simbolu- 
rile literale ale amino- 
acizilor, din figurile ante- 
xioare. Legătura dintre 
cele două ramuri ale mo- 
leculei se realizează prin 
perechi de atomi de sulf 
(legătură cisteinică) 


tură corespundeși compoziției. Dacă 
3 aminoacizi diferiţi pot da 6 poli- 
peptide izomere (după ordinea lor 
în moleculă), 4 aminoacizi dau 24 
de tetrapeptide posibile, 5 amino- 
acizi, 120 de pentapeptide, iar 
26 de aminoacizi diferiți pot da 
40 329 146 112 661 329 184 000 000 
combinaţii izomere posibile, 

Cu „alfabetul“ celor cîteva zeci de 
aminoacizi se pot deci alcătui tot 
atîtea combinaţii cîte propozițiuni 
diferite se pot forma din literele 
alfabetului. 

Pentru urmărirea aranjării spațiale 
a „cărămizilor“ aminoacide în con- 
strucția moleculelor proteine, me- 
todele chimice nu mai erau sufi- 
ciente. O metodă fizică de mare 
finețe dăduse, la începutul secolului 
nostru, rezultate excepționale în 
cercetarea structurii cristalelor: me- 
toda difracției razelor Roentgen. 
Pentru aplicarea metodelor roent- 
genografice era necesar să se obțină 
proteinele într-o stare cît mai apro- 
piată de cea cristalină. Una din 
aceste metode a fost elaborată de 
dr. M.F. Perutz, care, izbutind să 
lege de fiecare moleculă de hemo- 
globină cîte 2 atomi de mercur, ob- 
ţinea cristale de aceeași formă (izo- 
morfe) cu hemoglobina naturală, 
Cercetarea spectrelor de difracție a 
razelor X presupune milioane de 
calcule. Maşinile electronice de cal- 
cul au intrat în funcțiune. Şi astfel, 
după cercetări îndelungi, care au 
durat —pentru cîte o moleculă de 
proteină — ani de zile, s-a putut 
pătrunde tot mai adînc în structura 
proteinelor. 

Aşa s-au putut descoperi în dece- 
niul trecut structurile primare, se- 
cundare, terțiare și cuaternare ale 
proteinelor. Panglici spiralate, ra- 
mificate, răsucite într-un anumit 
fel, sînt modelele structurii reale a 
proteinelor. Aceste structuri variate 
diferă după condiţiile fizico-chimice 


Structura elicoidală a polipeptidelor 
> 


ale țesuturilor din care fac parte moleculele 
de proteine, după tensiunile mecanice la care 
sînt supuse, după grupele atomice străine, ca 
de pildă radicalii zaharurilor, ai acidului sul- 
furic, ai acizilor din nucleele celulelor, cu care 
sînt combinate proteinele. 

Metodele roentgenografice sînt folosite astăzi 
pentru examinarea fibrelor și globulelor albu- 
minice. Cercetarea pătrunde tot mai adînc în 
structura naturii vii. 

În ultimul deceniu, s-au realizat — pe baza 
metodelor de polimerizare — combinații cu 
greutate moleculară cuprinsă între 1 000 000 
și 1 500 000. Aceste molecule-gigant, biopoli- 
meri, dau una din cele mai caracteristice 
reacții ale albuminelor, așa-numita reacție a 
biuretului (o reacție de culoare) ; sînt scindate 
de fermenţii proteolitici și prezintă însușiri 
fizice apropiate de cele ale albuminelor na- 
turale. 

Și totuşi... Problema sintezei unei proteine 
asemănătoare cu o albumină naturală este 
încă nerezolvată. Spre rezolvarea acestei pro- 
bleme tinde chimia biologică experimentală. 
Este și una din problemele-cheie ale ştiin- 
telor contemporane. 

„Dacă se vor putea vreodată prepara pe cale 
chimică corpuri albuminoide, ele vor mani- 
festa cu siguranță fenomene ale vieții și vor 
efectua schimburi de substanțe, oricît de slabe 
şi de trecătoare ar fi ele“. 

.-.„Dar atita vreme cît nu vom ști despre compoziţia chimică a albuminei mai 
mult decît știm acum — prin urmare atita vreme cît, probabil încă 100 ani 
de acum înainte, nu putem nici să ne gîndim la prepararea artificială a albu- 
minei, —este ridicol să ne plîngem că toate încercările noastre etc. au dat greș". 
Pașii făcuți pînă în zilele noastre de la previziunea lui Engels (1874), ne 
îndreptățesc să credem că, într-un viitor nu prea îndepărtat, sinteza unor 
substanțe cu unele însușiri caracteristice pentru materia vie va fi realitate, 


Biochimie moleculară 


S-au stabilit legături sigure între structura unor proteine (nucleoproteine) 
din compoziția nucleelor celulare, alcătuite dintr-o proteină și așa-numiții 
acizi nucleici (acidul ribonucleic?: ARN, şi acidul dezoxiribonucleic: ADN), 
1 Pr. Engels, Dialectica naturii, p. 285. 


= Acid nucleic în molecula căruia se găsește un zahăr cu 5 atomi de carbon: riboza; 
în acidul ADN, zahărul constituent este dezoxiriboza. 

mecanismul lor de reproducere în organism și transmiterea ereditară a unor 
însușiri ale organismului. Alături de savanții sovietici, cercetătorii din 
R.P. Romînă, R.S. Cehoslovacă și alte ţări socialiste își aduc contribuția 
la aceste pasionante căutări. 

Structura acizilor nucleici se diferențiază după ordinea în care sînt așezate 
în moleculele lor grupele de atomi ce se regăsesc în toate moleculele de acizi 
nucleici. În felul acesta, acizii nucleici ai unui anumit organism au o indi- 
vidualitate proprie. Acizii nucleici din organismul unei specii se deosebesc 
de acizii nucleici ai unui alt organism al aceleiași specii. Aceste componente 
ale nucleului celular contribuie la orientarea sintezelor de albumine în 
corpul viu, deci la sinteza materiei vii din organismul respectiv ; ele con- 
tribuie la constituirea însușirilor fiziologice ale organismului. Transmițind 
prin ou un anumit tip de acizi nucleici şi anumite proteine, o generație 
transmite astfel celeilalte purtători ai „informației“ ereditare. Organismele 
se găsesc însă continuu sub influența mediului extern, sub acțiunea ali- 
mentelor, a luminii, sub acțiunea tuturor factorilor mediului lor de viață. 
Schimbul continuu dintre organism și mediu duce la schimbări ale între- 
gului mediu celular și desigur, aceste schimbări se manifestă și în structura. 
acizilor nucleici și a proteinelor. Influenţind deci asupra organismelor prin- 
tr-o alimentare dirijată, prin acțiuni fizice și chimice diverse, se va putea. 
determina — în ultimă analiză — modificarea structurii acizilor nucleici 
și a proteinelor într-un sens anumit, obținîndu-se astfel dezvoltarea unor 
însuşiri dorite în organism. 

Calea spre acest obiectiv al biologiei moderne este deschisă, dar pentru stră- 
baterea ei mai sînt necesare nenumărate experiențe care să conducă la cu- 
noașterea tot mai exactă a mecanismului de sinteză și multiplicare a aci- 
zilor nucleici, a mecanismului de influențare a sintezelor biologice de către 
acizii nucleici, a influenței mediului celular asupra sintezei acizilor nucleici, 
a influenței mediului de viață al organismelor asupra constituenților me- 
diului celular. 

Biochimistul american Severo Ochoa și cercetătoarea franceză Marianne 
Grunberg-Manago au extras (1955) din celulele bacteriilor un ferment care 
— în condiții obişnuite de laborator — catalizează polimerizarea unităților 
constituente ale ribonucleotidelor, cu formarea acidului ribonucleic. Pro- 
dusele rezultate in vitro nu se deosebesc de acizii ribonucleici natural; 
S-a deschis, astfel, un nou domeniu de cercetări experimentale: sinteza 
acizilor nucleici. 

În 1957, Arthur Cornberg anunță obținerea unui nou ferment, „polimeraza“, 
care catalizează sinteza nucleotidelor de tipul acizilor ribonucleici. Sinteza 
acizilor ribonucleici se face într-un mediu în care se găsesc pregătite mole- 
culele de riboză, acid fosforic și baze purinice, din care sînt alcătuite aceste 
componente ale materiei vii din nucleele celulare. Pentru realizarea sin- 
tezei este necesară o cantitate minimă de acid nucleic natural. Acizii care 
se formează în aceste condiţii, sub influența polimerazei, sînt de construcție 
identică aceleia a acidului natural folosit pentru pornirea reacției. 

E ca şi cum acidul ar imprima tiparul său sintezei ce se realizează, Structura 
inițială determină orientarea sintezei spre structuri identice. Sau foarte 
asemănătoare. 

Evident că factorii de mediu intervin pentru a schimba sensul sintezei. 
Unii genetiști occidentali exagerează rolul ADN în transmiterea însuşi- 

rilor ereditare, mergînd pînă la un adevărat „mit molecular“. Ponderea exa- 
gerată atribuită moleculei de ADN de către acești genetiști se explică prin 
dorința lor de a salva teoria idealistă, compromisă, a „genelor“ ereditare, 
înlocuind „gena“ nedefinită, fără consistenţă reală, printr-o moleculă reală, 
care poartă girul experienței. Susținînd că aceste molecule trec nemodifi- 
cate din generație în generație, ei reafirmă, la urma urmei, ideea absurdă a 
fondului ereditar etern, nemodificabil, sau ideea tot atît de neconformă 
cu realitatea că s-ar putea efectua toate mutațiile biologice posibile, exclusiv 
prin modificarea dirijată a structurii acizilor nucleici. 

p...Orice adevăr, dacă-l faci «exorbitant» (cum spunea Dietzgen-tatăl), 
dacă-l exagerezi, dacă-l extinzi dincolo de limitele aplicabilității lui reale, 
poate fi dus pînă la absurd... devine chiar inevitabil o absurditate“. 
Scrutînd fenomenele naturii vii, cercetătorii se apropie de cele ce se petrec 
în interiorul celulei, în timpul evoluției ei. 

În ultimii ani s-a demonstrat experimental că la infectarea unui organism 
cu un virus, metabolismul organismului perturbat secretă o substanță care 
a căpătat numele de interferon, deoarece explică în parte așa-numita inter- 
ferență între microorganismele patogene însămînțate pe vn corp viu. Din 
doi viruși care infectează un organism, unul se dezvoltă, iai celălalt dispare. 
Acest fenomen de interferență se explică astăzi prin sinteza de către orga- 
nismul atacat a interferonului, care dereglînd metabolismul unuia dintre 
viruși oprește dezvoltarea lui. 

Pentru lupta cu bolile virotice, cunoașterea compoziției și structurii inter- 
feronului este de excepțională importanță. Experiența clinică pe viu va 
avea de spus un cuvînt hotăritor în rezolvarea acestei probleme. 
Biochimiștii sovietici urmăresc sinteza albuminelor în organisme și influ- 
ențează sensul lor. Se naște, astfel, o biochimie moleculară. 

Se experimentează în domeniul asimilaţiei substanțelor nutritive și s-a 
izbutit sinteza pigmentului clorofilian. Se aplică teoria modernă a schim- 
burilor energetice la rezolvarea problemelor de asimilație și dezasimilație. 
Biofizica și, în cadrul ei, bioenergetica își croiesc primele făgașe. 

Pas cu pas, experiența chimică orientată de teorie pătrunde în fenomenele 
vieții organismelor, acest tulburător domeniu al cunoașterii, în care cer- 
cetătorul colectiv al contemporaneității va descoperi soluțiile unor probleme 
ca aceea a cancerului sau a fotosintezei artificiale. 

Cercetarea mecanismului fizico-chimic al proceselor biologice va dezvălui 
acele metode subtile de sinteză bioorganică, al cărei sediu îl constituie 
celula vie și va transfera în uzina chimică principiul și mecanismul acestor 
reacții, Ceea ce natura a realizat în milioane şi milioane de ani de adaptare 
și perfecționare, bioorganica, biofizica şi cibernetica actuală vor reproduce 
și depăși — prin concentrare spațio-temporală — în cîteva decenii. 

Omul își va făuri și propriul sistem de asimilare a energiei solare, depășind 
astfel dependența de lumea plantelor verzi. 

El va cunoaște cele mai profunde prefaceri din propriul său organism și va 
fi în stare să contribuie la propria lui desăvirşire biologică. 





1 V.1. Lenin, Opere, vol. 31, E.S.P.L.P.s București, 1956, p. 45. 


XXVII. Momente de chimie fizică 


„ştiinţele naturii se transformașeră ele 
însele din ştiinţe empirice în ştiinţe teore- 
tice şi, prin sintetizarea datelor dobindite, 
într-un sistem de cunoaștere materialistă a 
naturii“. 


FR, ENGELS 








p mul curs propriu-zis de chimie fizică a fost scris de enciclopedicul 
Mihail Vasilievici Lomonosov. Primul chimist care a exprimat principiul 
conservării energiei şi masei, bazîndu-se pe ideea de „măsură, greutate și 
proporție“ și folosind balanța și aparatele de măsurat ca unelte ale expe- 
rienței, a fost Lomonosov. 

Lomonosov făcea măsurări și cînd era vorba de cercetarea fenomenelor 
electricității atmosferice, și cînd urmărea reacțiile chimice în retorte și 
eprubete. 

Şi-a construit un termometru de concepţie proprie, un viscozimetru. Și 
cine ştie cîte alte aparate, ale căror nume nu s-au mai păstrat. El aducea 
în laboratorul de chimie viziunea largă a filozofului materialist, rigoarea 
logică a matematicianului și atitudinea fizicianului, pentru care cunoașterea 
înseamnă, în primul rînd, relaţie cantitativă. 

În activitatea de chimist a lui Lomonosov, descoperim primele momente 
ale acestei discipline născute la limita dintre chimie și fizică și reflectînd 
legătura naturală dintre fenomenele studiate de aceste două științe ale 
naturii, 

Cercetînd opera lui Lomonosov, ai impresia că dai peste săgeți indicatoare 
ale drumului de munte pe care aveau să-l urce succesorii lui. 

Abia între 1850—1860, o sută de ani după cercetările experimentale ale lui 
Lomonosov asupra absorbției și degajării căldurii la formarea soluțiilor, 
se vor ocupa cu toată atenția chimiștii lumii de fenomenele termice legate 
de reacțiile în soluții. Pînă la Lomonosov, chimiștii obișnuiau să spună: 
Corpora non agunt nisi soluta!, dar nimeni nu-și punea problema să studieze 
efectele fizice ale dizolvării. Cu un veac înaintea celebrelor lucrări experi- 
mentale ale francezului Raoult, care au pus bazele crioscopiei și ebuliosco- 
piei, Lomonosov observă faptul experimental esențial că soluțiile apoase 
ale sărurilor congelează la o temperatură mai joasă decît apa pură și că 
scăderea temperaturii de congelare crește cu concentrația corpului dizolvat. 
Lucrările de chimie fizică ale lui Lomonosov parcă. spun: „Cercetaţi varia- 
ţiile energetice în cursul reacțiilor, cercetaţi efectele termice ale reacțiilor, 
măsurați, cîntăriți, veţi găsi, astfel, soluția problemelor afinitătii, a sen- 
sului reacțiilor, a echilibrului chimic“. 








1 Corpurile nu reacționează decit în soluţie. 








O indicație a drumului cercetării fenomenelor fizico-chimice se întîlneşte 
în lucrările germanului Wenzel. În 1777, Karl Friedrich Wenzel, căruia 
Berzelius îi atribuise din greșeală descoperirile lui Richter, elaborase un 
adevărat program de cercetări experimentale pentru măsurarea vitezei reac- 
țiilor chimice. El urmărea o idee centrală: să evalueze „forțele“ chimice, 
„afinitatea!“ substanțelor chimice. O analogie între fenomenele mecanice 
şi cele chimice îl conduce la programarea experienţelor sale. 

Viteza unui corp în mișcare este cu atît mai mare cu cît mai mare este 
„forța“ ce acționează asupră-i. Un corp chimic va avea o „afinitate“ cu atît 
mai mare — gîndea Wenzel — cu cît mai rapidă va fi reacția (deci miş- 
carea chimică) pe care o provoacă. Wenzel propune drept mijloc de evaluare 
a vitezei de reacție un șir de experiențe care constau în atacarea metalelor 
cu acizi. Pentru a putea compara diferitele reacții, el își propune să ia ci- 
lindri metalici de dimensiuni egale și să acopere tot cilindrul cu ceară, 
lăsînd liberă numai suprafața circulară superioară a cilindrului. Luînd 
diferite metale și diferiți acizi de concentraţii diferite, ar fi măsurat astfel 
„afinitatea“ diferiților acizi pentru diferite metale, prin viteza reacției 
şi dependența vitezei de reacție de concentrația acidului. 

Referindu-se la aceste lucrări, W. Ostwald arată că în opera lui Wenzel nu 
se pot găsi date despre experiențele programate: „Zadarnic am parcurs 
lucrările lui Wenzel în căutarea unor măsurări efective ; nu am putut găsi 
nimic. Poate că a făcut experiențe și nu le-a publicat. Pentru că rezultatele 
nu erau în acord cu cele la care se aștepta'2. 

Oricum, Wenzel a exprimat însă limpede ideea că viteza de reacție ar fi 
proporțională cu concentrația substanțelor care reacționează, Era o idee 
care avea să fructifice în veacul următor. 





Pionierul termochimieiţ H. H. Hess (1802—1850) 


Un moment esențial în dezvoltarea chimiei fizice, consemnat de toate isto- 
xiile chimiei, este opera experimentală a lui Hermann Henrikovici Hess. 
Născut la Geneva, Hess a fost adus de părinții săi în Rusia în anul 1805. 

În Rusia a urmat școala elementară și medie și tot aici și-a făcut studiile 
universitare, absolvind facultatea de medicină din Derpt. După terminarea 
universităţii, pleacă pentru specializare la Stockholm, unde personalitatea 
m Berzelius determină, probabil, sensul preocupărilor ulterioare ale lui 

ess. 

Este numit, în 1830, profesor de chimie la institutul de chimie tehnolo- 
pică din Petersburg. Şi în 1834, membru al Academiei de Științe. 

n anii în care își începe Hess cercetările, nici unul dintre marii cercetători 
ai Apusului nu se gîndea încă la conservarea energiei ca principiu apli- 
cativ, ca demonstrabil prin experiență și ghid al experienței. Lomonosov 
formulase principiul conservării, dar demonstrase experimental numai con- 
servarea masel. 


3 Prin afinitate, Wenzel înțelegea tendinţa a donă substanțe de a reacționa între ele. 
2 W.. Ostwald, Evoluţia unei ştiinţe, Chimia, traducere de Marcel Dufour, 
Paris, 1921, p. 253. 

Hess pornește de la ideile lui Lomonosov și încearcă să demonstreze prin 
experiențe chimice principiul conservării energiei. Forma în care se mani- 
festă şi devine măsurabilă energia în reacțiile chimice este căldura ; așadar, 
de la căldura de reacție, de la efectul termic al reacției trebuia pornit pentru 
a supune determinărilor cantitative schimburile energetice intervenite în 
cursul reacțiilor chimice. 

El pornește studiul său experimental pe acid sulfuric, apă și amoniac. Mă- 
soară cantitatea de căldură degajată la neutralizarea amoniacului cu acid 
sulfuric pur. Apoi diluează condiționat acidul sulfuric cu apă. Cu o parte 
apă, cu două părți, cu trei, patru, cinci părți apă (măsoară căldura obținută 
la dizolvarea acidului sulfuric în apă şi apoi cea obținută la neutralizarea 
amoniacului cu acidul diluat). Suma celor două cantități de căldură este 
aproape constantă. Obține valori între 595,8 și 601,8 cal/mol. Erau cifre 
foarte apropiate. Reacţia într-o singură etapă sau în două etape era înso- 
ţită de același efect termic. 

Hess experimentează în continuare cu hidroxid de sodiu, hidroxid de pota- 
siu, oxid de calciu. El urmărește mereu să realizeze o reacție pe cel puțin 
două căi: una directă, alta în mai multe etape, avind ca rezultat aceleași 
Substanțe și pornind de la aceleași substanțe. Rezultatele măsurărilor îl 
duc la formularea legii, prima lege a termochimiei: efectul termic al reac- 
țiilor chimice depinde numai de starea inițială și finală a substanțelor și nu 
de drumul parcurs. 

Astfel, ca un exemplu de aplicare al legii lui Hess, poți trece de la C și O 
la bioxid de carbon, pe două căi. Una este oxidarea directă a carbonului 
pînă la bioxid de carbon, așa cum se întîmplă în cazul unei arderi complete, 
în prezența oxigenului. 

Altă cale este oxidarea parțială pînă la CO (C +0 = C 0) şi apoi oxidarea 
oxidului de carbon format pînă la CO,. Ambele drumuri sînt posibile. În 
primul caz, se produce o cantitate de căldură care este tocmai suma canti- 
tăților de căldură ce se produc în cele două reacții consecutive ale celui de-al 
doilea drum (evident, cantităţile de substanțe trebuie să fie echivalente). 
Astăzi, demonstrația experimentală a legii lui Hess pare foarte firească. 
Toate bilanțurile energetice pe care le calculează inginerul chimist se ba- 
zează pe această lege. A anul 1840, cînd Hess își făcea experienţele, lucrul 
nu era atît de firesc. Era vorba de o cercetare fundamentală, care nu părea 
în legătură cu vreo aplicaţie practică. 

Lucrarea lui Hess a fost descoperită cu 45 de ani după publicarea ei. Chi- 
miştii și fizicienii au subliniat excepționala ei însemnătate. 

Cu Hess se deschide capitolul termochimiei. El, cel dintii, a înțeles impor- 
tanța teoretică a legii stabilite şi a indicat în amănunt cum poate fi folo- 
sită această lege pentru calculul indirect al căldurilor de reacție, chiar al 
acelor reacții care nu pot fi realizate sau urmărite pe cale experimentală. 
Din legea lui Hess decurgeau o serie de consecințe. Problema afinității își 
găsea un început de soluție interesantă. Cantitatea de căldură care se pro- 
duce într-un fenomen chimic este, în fond, diferența dintre energia siste- 
mului de substanțe inițial și a celui final. Cea mai mare „afinitate“ o au 
între ele acele substanțe care, reacționînd, dau cea mai mare cantitate de 
căldură. 

Şi, în sfîrşit, ea deschidea calea către rezolvarea unei probleme fundamen- 
tale: dintre doi sau mai mulți compuşi ai acelorași elemente, care anume se 

De la C și O, la CO, pe două căi (legea lui Hess) 


va produce de preferință? Cel mai probabil compus este acela care, formin= 
du-se, degajă cea mai mare cantitate de căldură. 

Închipuiţi-vă mai multe bile pe o platformă, legată prin pante de o serie 
de platforme, la nivele tot mai joase. Bilele vor putea rămîne pe platformele 
intermediare, dar cel mai probabil este că ele se vor rostogoli pînă la plat- 
forma cea mai de jos. 

Abia la doi ani după lucrările lui Hess s-a formulat matematic principiul 
conservării energiei, iar aplicația lui la chimie a fost stabilită abia între 
1850 și 1860 de Julius Thomsen (1826—1909) din Copenhaga. 

S-au stabilit, pe bază de experiență, limitele de valabilitate ale conclu- 
ziilor trase din legea lui Hess. S-a definit riguros afinitatea ca o diferență 
de potenţiale chimice. S-a demonstrat că reacțiile sînt determinate, pe de 
o parte, de energia necesară pentru a învinge rezistența sistemului de sub- 
stanțe, energie care a căpătat numele de energie de activare și, pe de altă 
parte, de afinitate, Dar toate acestea erau finisări, adînciri, completări, după 
zeci de ani de cercetări teoretice, după descoperirea unor noi principii. 
Născută din experiența chimică, legea fundamentală a termochimiei repre- 
zintă unul din instrumentele teoretice esențiale ale chimiei fizice. 

Cind legea lui Hess a fost recunoscută de toți chimiștii europeni, a început 
o adevărată perioadă de determinări termochimice. Se aștepta poate prea 
mult de la aceste determinări, dar materialul experimental adunat a folosit 
nu numai pentru făurirea teoriei efectului chimic al reacțiilor. Căldura 
reacției de ardere a combustibililor deveni expresia cantitativă a valorii 
lor de folosință, Puterea calorică a cărbunelui de diferite proveniențe, a 
combustibililor petrolieri, a lemnelor, era cunoscută și catalogată. Canti- 


1 Afinitatea se exprimă și se măsoară prin rezultanta a două lucruri mecanice: 
a) lucrul mecanic necesar pentru separarea moleculelor reactanților unele de altele 
și disocierea lor în atomi sau molecule mai simple; b) lucrul mecanic ce ia naştere 
Ía formarea produșilor de reacție, pornind de la atomii sau moleculele simple ale 
zeactanţilor. 

tatea de combustibil nu se exprima doar în tone, ci și în cantități de energie 
disponibilă, în kilocalorii. 3 
Aparate calorimetrice pătrund în laboratoarele de uzină. Marcelin Berthelot 
construieşte, în 1879, bomba calorimetrică pentru determinarea căldurii 
de ardere a corpurilor organice. Substanțele sînt arse în atmosferă de oxigen 
sub presiune. Mahler îmbunătățește, în 1899, construcția bombei calori- 
metrice. 

Datele termochimice deveneau utile în practica producției şi în comerțul 
cu combustibil, în calculele și proiectele constructorilor de fabrici chimice. 
Punctul de vedere al efectului termic al reacțiilor se născuse din activitatea 
experimentală. Cînd Thomsen îl exprima în această formă generalizată: 
„orice acțiune chimică este însoțită de un efect termic“, el sintetiza rezul- 
tatele cîtorva decenii de activitate experimentală. Era, în înțelegerea feno- 
menelor chimice o lumină nouă, pe care chimiști ca Saint-Claire Deville 
aveau s-o folosească cu măiestrie în lucrările lor experimentale și teoretice. 

Căldură de reacție, căldură specifică, căldură latentă de topire, de crista- 
lizare, de evaporare ; conținut termic al substanțelor... Se inventau mă 
termice legate de fenomene şi substanțe, se măsurau valori, se red. 
tabele termochimice. 









Mişcarea chimică 


Între anii 1846—1852, Pierre Antoine Favre și Jean Théobald Silbermann 
efectuează o serie de experiențe calorimetrice, folosind un calorimetru Dou- 
long perfecționat. Ei determină căldurile rezultate din arderea substanțelor 
(călduri de ardere). 

Făcînd determinări sistematice pe cărbune și sulf, ei demonstrează — de 
pildă — că fiecare formă alotropică — de cărbune (diamant, grafit, cărbune 
amorf) sau de sulf (rombic, monoclinic) are o căldură de ardere specifică, 

Şi la fel substanțele izomere, deși cu aceeaşi compoziție chimică, au călduri 
de ardere diferite. 

Așadar, nu numai compoziția, ci şi aranjamentul diferit al atomilor în mo- 
leculă, configurația moleculară, structura ei spațială se manifestă prin 
caracteristici termice diferite. Dar aceasta devine deosebit de interesant. 

Măsurarea calorimetrică a căldurii de combustie devine pur și simplu un 
mijloc experimental de a deosebi între două structuri deosebite, atunci cînd 
se cunoaște compoziția. 

Favre și Silbermann, încurajați de primele lor rezultate, continuă expe- 
riențele lor, cercetînd seria hidrocarburilor saturate omoloage: metan (CH4); 
etan (CDA: propan (CH) etc. Ei constată că diferența de căldură de ardere 
între doi termeni succesivi ai seriei este — în limita erorilor experimentale 
— constantă. Așadar, fiecărui grup de atomi din moleculă (—CH, —) îi 
corespunde o anumită căldură de formare proprie. 

De la călduri de ardere, cei doi experimentatori trec la determinarea căl- 
durilor de reacţie, reluînd experiențele lui Hess. Ei măsoară căldura pro- 
dusă de reacția unor substanțe cu clorul, la formarea unor săruri, acizi etc. 
Toate acestea erau, totuși, numai un punct de plecare. Porniţi pe calea gene- 


























ralizării, chimiștii nu puteau să nu ajungă la concluzia logică a tuturor 
experiențelor chimice. Obiectul studiului lor era interacțiunea dintre sub- 
stanțe, deci în fond, o mișcare de un caracter special, deosebită de cea me- 
canică, dar în ultima esență o mișcare. 

În 1857—1859, Favre trece la efectuarea unor experiențe! celebre pentru 
măsurarea căldurii produse în celulele electrice, folosind două calorimetre. 
În unul dintre cele două calorimetre era introdusă o baterie cu 5 celule; 
în cel de-al doilea — un motor. Motorul putea fi cuplat, printr-o roată de: 
transmisie și un ax — care ieșeau din calorimetru, cu o pirghie care ridica. 
o greutate. Motorul putea fi introdus în circuitul bateriei electrice blocat 
sau în mișcare, Cu acest dispozitiv se demonstra că „forța electromotoare“ 
a unei pile galvanice nu este decît energie chimică transformată în electri- 
citate şi că pila însăși nu este decît un aparat care transformă energia chimică 
eliberată în electricitate. 

Energie chimică, echivalentul ei caloric, electric, mecanic. Chimiștii și 
fizicienii descopereau, astfel, expresia unei legi generale a naturii, valabilă 
pentru propriul lor domeniu de cercetare: fenomenele chimice constituie 
o formă a mișcării materiei. Mișcarea chimică se poate transforma în oricare 
altă formă de mișcare. 

Se nășteau întrebări care depășeau cadrul strîmt al unui grup sau altul de 
fenomene chimice și se refereau la mișcarea chimică în general. Reacţiile 
chimice se produc cu o anumită ă, ajungînd după un anumit timp la 
echilibru. Ce este echilibrul chimic? Care sînt condițiile lui de existență? 
Ce direcție și sens ia un fenomen chimic sub acțiunea unor factori exteriori? 
Cronologic s-au pus aceleași întrebări în legătură cu mișcarea simplă, me- 
canică a corpurilor și s-a născut astfel statica, teoria echilibrului mecanic, 
Teoria echilibrului chimic a devenit „statica chimică“. Și aşa cum în cazul 
mișcării mecanice, problemelor de statică le-au urmat cele de cinematică, 
adică studiul sensului mișcărilor, a vitezei lor și a variației, vitezei în timp, 
sensul vitezei mișcării chimice și variația ei aveau să devină probleme cen- 
trale ale chimiei fizice, obiecte de studiu ale „cineticii chimice“. Și din 
nou, la fel ca în cazul mișcării mecanice, dinamica mișcării chimice, inter- 
dependența acțiunilor determinante ale fenomenelor chimice, se cereau 
cercetate, înțelese. 

Cu unele excepții fericite (ca de pildă chimistul Karl Schorlemmer) și cu 
multe alte excepții nefericite?, chimiștii veacului al XIX-lea nu erau filo- 
zofi. Dar practica disciplinii lor îi împingea spre descoperirea unor principii 
generale, conforme cu unica filozofie care exprima realitatea: dialectica. 
materialistă. Adeseori, în expunerile unor chimiști apar expresii limpezi 
ale dialecticii fenomenelor chimice ca, de pildă: „echilibrul este un caz 
particular al mișcării“3. Așadar, fenomenul chimic este privit ca o mișcare, 
iar starea de echilibru ca un moment al mișcării. Chimiştii confirmau ideile 
creatorilor materialismului dialectic. 





























1 La aceste experiențe se referă Fr. Engels în capitolul Electricitatea din „Dia- 
lectica naturii“, (Editura Politică, 1959, pp., 104—105), caracterizindu-le drept 
„una din cele mai frumoase serii de experiențe cu privire la transformările formelor 
mişcării obținute cu ajutorul unei pile galvanice...“ 

2 Una din cele mai nefericite excepții este reprezentată de fizico-chimistul Wilhelm 
Ostwald, filozof idealist, pomenit în paginile următoare. 

3 Vezi Fr. Engels, op. cit., pp. 228—229. 

Pe baza unei serii de experienţe frapante, Louis Berthollet arătase, la 
vremea sa, că reacțiile chimice depind și de factori externi, nu numai de 
natura corpurilor intrate în reacție. El a vorbit pentru întîia oară de reacții 
parțiale, incomplete. Așa cum acțiunea simultană a mai multor forțe asupra 
unui punct dau o anumită rezultantă, care depinde — ca mărime și direcție 
— de fiecare dintre forțele componente, echilibrul chimic este determinat 
de acțiunea maselor substanțelor reactante. 

Era o primă formulare a principiului acțiunii maselor. 

Experiențele pomenite ale lui Saint-Claire Deville dădeau un puternic 
suport ideii de reversibilitate și echilibru chimic. 

După lucrările lui Hess, Thomsen, Saint-Claire Deville și mai ales după 
generalizarea, de către fizicieni, a principiului conservării energiei, problema 
echilibrului chimic a revenit în cercetare. Mijloacele experimentale noi, 
metodele fizico-chimice (termochimice, fotochimice, electrochimice) au adus 
pe primul plan, în a doua jumătate a veacului al XIX-lea, cercetarea echi- 
librului chimic. 





Legi şi reguli ale echilibrului chimic 


Cato Maximilian Guldberg (1836—1902) şi Peter Waage (1833—1900) din 
Christiania readuc în lumina cercetării ideile uitate ale lui Berthollet. Ei 
își încep lucrările în 1864 și dau „legii acțiunii maselor“ o formulare mate- 
matică elegantă. Este vorba despre echilibrul dinamic, echilibrul conceput 
ca moment al mișcării chimice în două sensuri contrare. Echilibrul este 
atins cînd viteza mișcării într-un sens este egală cu viteza mișcării în sens 
opus. Substanțele A B și C D dau naștere substanțelor A D și CB, dar, 
în același timp, se refac în reacție. Echilibrul nu este nemișcare, ci mișcare 
în ambele sensuri, cu viteză egală. 

Generalizarea lui Guldberg și Waage rămîne fără influență considerabilă 
asupra activității experimentale. Chimiștii nu erau încă obișnuiți să lucreze 
cu abstracții. Generalizarea aceasta va deveni însă un puternic ghid al 
experiențelor fundamentale de chimie fizică. Ea corespundea perfect unor 
experiențe anterioare executate în 1850 de Ludwig Ferdinand Wilhelmy 
(1812—1864), şi cu cele ale lui Berthelot și Pan Saint-Gilles, din 1862. 
Wilhelmy studiase fizica la Berlin, alături de Helmholtzi, Wiedemann? şi 
de o întreagă generație de cercetători fizicieni germani. Era pasionat după 
aparate noi de cercetare. Cînd Biot indicase minunatele posibilități ale pola- 
rimetriei în experimentarea cu zaharuri optic-active, Wilhelmy îşi procură 
un polarimetru. El ține seama de indicația lui Biot că se poate urmări, cu 
ajutorul polarimetrului, variația concentraţiei în zahăr fără a interveni 
în reacție, fără a o opri pentru a face analiza. Wilhelmy sesizează bogăția 
acestei idei: să urmăreşti o reacție așa cum se desfășoară ea, fără să intervii 


1 Hermann Helmholtz (1821—1894), fizician şi fiziolog german. A formulat prin- 
cipiul conservării „forței“, căruia i-a urmat formularea corectă de principiu al con- 
servării energiei. 

3 Gustav Wiedemann (1826—1899), fizician german, autor al lucrării Teoria gal- 
vanismului și electromagnetismului. 














modificînd-o, fără a o opri în dezvoltarea ei. Privești în ocularul polarime- 
trului și urmărești mersul unei reacții, măsurînd creșterea sau descreşterea 
concentrației. Condus de această idee, Wilhelmy introduce în tubul polari- 
metrului zaharoza în soluție acidă și urmărește transformarea în fructoză- 
levo (levuloză) şi glucoză-dextro (dextroză), după variația — în timpul 
reacției — a unghiului de rotire a planului luminii polarizate. Măsura 
astfel viteza de reacție, fără să atingă substanțele, El stabilește, pe această 
cale, că viteza de reacție (masa de zahăr transformată în unitatea de timp) 
este proporțională cu concentraţia zaharozei rămase nescindate (în fiecare 
secundă se transformă aceeași fracțiune din masa de zahăr rămasă în soluție). 
Constată mai departe că viteza crește cu temperatura. 

Experiența aceasta de urmărire a reacției de „inversiune“ a zaharozei în. 
timp, care duce, în fond, la rezultatul că numărul moleculelor ce se trans- 
formă este proporțional cu numărul de molecule prezente în momentul 
reacției, demonstrează o lege a mișcării chimice. Nu mai este vorba de miş- 
care chimică în general, ci de caracterizarea cantitativă a acestei mişcări.. 
Aşa cum mişcarea mecanică se poate trata matematic, pe baza mărimilor: 
spațiu, viteză, timp, mişcarea chimică se poate şi ea exprima matematic 
pe baza mărimilor: masă (sau concentrație), viteză de reacție și timp. 
Cercetarea lui Wilhelmy (1850) a rămas multă vreme neluată în seamă. 
Lucrările experimentale de cinetică chimică au fost destul de rare pînă-n 
anul 1862, cînd Berthelot și Saint-Gilles şi-au publicat lucrările asupra 
esterificării și hidrolizeit. 

Reacţiile de esterificare sînt încete. Le poți urmări, făcînd din timp în 
timp analiza produsului, care nu înseamnă decît titrarea acidului rămas: 
nereacționat, sau a acidului apărut în reacție, Titrarea se face cu hidroxid. 
de potasiu sau de sodiu. 

Cei doi cercetători urmăreau reacția în timp, modificînd temperatura și 
concentrația. Consemnau rezultatele în tabele. Sute de date numerice expri- 
mau influența concentrației și a temperaturii asupra mersului reacției. 
Era un studiu dublu, al echilibrului şi al vitezei de reacţie, statica şi cine- 
tica reacției de esterificare. Valorile numerice conţinute în memoriul lui 
Berthelot și Saint-Gilles au fost folosite de teoreticienii cineticii chimice, 
care transpuneau în relații matematice variațiile vitezei cu concentrația. 
şi temperatura. 

Lucrările experimentale în legătură cu echilibrul chimic, cu disociația mo- 
leculară și vitezele de reacție îşi așteptau generalizarea teoretică, Era un 
material imens care se impunea gîndirii teoretice. 

Americanul Willard Gibbs (1839—1903) publică în anul 1876, în niște 
anale foarte puțin răspîndite?, un memoriu care a trecut cu totul neobser- 
vat în vremea sa. Titlul acestei lucrări era Echilibrul substanţelor «terogene. 
Într-o formă concisă, neatrăgătoare, strict matematică, fără referire directă 
la vreo experiență, Gibbs trata în memoriul său echilibrul chimic. Lucrarea 
era dificilă pentru acei puțini chimiști ai vremii care avuseseră prilejul s-o: 
consulte. Dar încetul cu încetul, „regula fazelor“ stabilită de Gibbs şi-a 
cucerit locul meritat printre ideile conducătoare ale chimiei. Ea exprima, 





1 Reacţie inversă esterificării; în cazul acetatului de etil, de exemplu, hidroliza 
reface acidul acetic şi alcoolul etilic. 
3 Däri de seamă ale Academiei din Connecticut. 

în limbajul abstract al matematicii, generalizarea teoretică a experiențelor 
cu privire la echilibrul chimic în toate fazele unui sistem eterogen. 

Gibbs stabilește o serie de noțiuni clar definite. Sunau straniu aceste no- 
iuni în anul 1876, mai ales aplicate la fenomenele chimice. Fază, compo- 
nent, varianță (grad de libertate termodinamic) sînt noțiunile gibbsiene. 
Prin fază se înțelege regiunea omogenă a unui sistem, cu aceleași proprie- 
tăți fizice si chimice (care nu depind de cantitatea de substanță). Apa în 
contact cu vaporii de apă este un sistem cu două faze: faza lichidă și faza 
de vapori; o soluție de sare în contact cu cristalele este la fel un sistem cu 
două faze: faza cristale şi faza soluţie. Fazele pot fi formate dintr-o singură 
substanță chimică sau din mai multe specii moleculare. 

Componenţii sînt fiecare dintre substanțele chimice omogene pe care le 
conține un sistem, și care poate fi izolată din el (exemplu: în soluția de clo- 
rură de sodiu, componenții sînt clorura de sodiu — nu ionii de sodiu și 
clor — și apa ; într-un sistem în care se află în echilibru: un alcool, un acid, 
un ester și apă, tocmai acești patru corpi sînt componenţii sistemului), 
“Componenţii sistemului al căror număr minim este suficient pentru formarea 
tuturor fazelor sistemului se numesc componenți independenți. Astfel, de 
pildă, într-un sistem în care are loc reacția dintre iod și hidrogen cu formare 
de acid iodhidric, deși există 3 componenți (hidrogen, iod și acid iodhidric), 
numai doi dintre ei sînt componenți independenți. Aceștia sînt fie iodul și 
hidrogenul, fie iodul și acidul iodhidric, fie hidrogenul şi acidul iodhidrii 
deoarece fiecare din aceste perechi formează, la echilibru, toate fazele siste 
mului. Cînd în sistem nu se produce nici o reacție chimică, noțiunea de 
component se suprapune peste aceea de component independent. 
Numărul gradelor de libertate! termodinamice este numărul condițiilor ech) 
librului (temperatură, presiune, concentrația componenților) care pot fi 
variate arbitrar, în anumite limite, fără a modifica implicit numărul și 
felul fazelor sistemului. 

În cazul apei, de exemplu, atît temperatura, cît şi presiunea (2 grade de 
libertate) pot varia în anumite limite fără a produce o schimbare de fază 
(apariția vaporilor sau a gheții). 

Numărul gradelor de libertate poartă numele de varianța sistemului. Sis- 
temele pot fi invariante (numărul gradelor de libertate = O), monovariante; 
bivariante, trivariante etc. 

Potential chimic este o mărime care caracterizează tendința unui compo- 
nent de a ieși dintr-o fază dată. La echilibru între fazele unui sistem, nici 
un component nu tinde să iasă din faza în care se găseşte. Potenţialul chimic 
al oricărui component este — la echilibru — egal în toate fazele sistemului. 
Condiţiile de echilibru între faze, în sistemele eterogene, se exprimă cel 
mai simplu și în forma cea mai generală tocmai prin această mărime: poten- 
țialul chimic. 

Ca un exemplu de aplicare a acestei noţiuni, se poate lua următoarea si- 
tuaţie. 








1 După cum se vede din definiție, „gradul de libertate“ este o expresie plastică a unei 
noţiuni concrete, care n-are nimic de-a face cu așa-numita „libertate“ sau „liber 
arbitru" (al particulelor elementare), noţiune absurdă din arsenalul filozofiei, idea- 
liste; nu are nimic comun nici cu noțiunea de grade de libertate ale mișcării mole- 
culelor folosită în teoria cinetică a gazelor. 














Sub un clopot se găsesc — izolate de mediul exterior — două vase, dintre 
care unul conține o soluție de zahăr în apă, iar celălalt o soluție de sare. 
Concentraţiile sînt diferite: fiecare soluție se caracterizează prin propria 
ei tensiune de vapori. Apa va distila din soluția cu tensiune de vapori mai 
mare în soluția cu tensiune de vapori mai mică. Echilibrul se va instaura 
în momentul în care tensiunile de vapori ale apei deasupra celor două soluții 
vor fi egale. 

În cazul luat, presiunea parțială a vaporilor saturanți servește drept mă- 
sură a potențialului chimic. Putem deci trage, pentru acest caz, concluzia: 
la echilibru, presiunea parțială a vaporilor saturanți a fiecărui component 
dat trebuie să fie egală pentru toate fazele. Aceasta nu înseamnă că poten- 
ţialul chimic se poate reduce totdeauna la egalitatea presiunilor parțiale 
ale componenților. Foarte adesea, este nevoie să se găsească alte metode 
de evaluare a potențialului chimic. În orice caz, procesul de trecere a unui 
component dintr-o fază în alta se exprimă prin acest factor de intensitate 
a procesului, prin această mărime care determină sensul mișcării chimice 
şi care poartă denumirea generală de potențial chimic. 

O formulare actuală, generală, a regulii lui Gibbs ar suna astfel: 
Numărul gradelor de libertate + numărul fazelor unui sistem = numărul 
componenților independenți + numărul factorilor externi care influențează 
echilibrul sistemului considerat. 

Ce exprimă, în fond, regula lui Gibbs? Ea pune în evidență legătura dintre 
condiţiile interioare și exterioare ale unui sistem în echilibru. Ea exprimă 
interdependența acestor condiții pentru cazul echilibrului chimic. 
Gibbs presupunea drept factori exteriori, care influențează echilibrele chi- 
mice, numai temperatura și presiunea ` de aceea în relația lui apare cifra 2 
pentru numărul factorilor exteriori. Sînt însă posibile și sisteme al căror echi- 
libru să depindă de cîmpurile electrice, magnetice sau gravitaționale. În 
acest caz, numărul factorilor externi crește. Interdependența capătă o 
expresie tot mai generală. 

Valabilitatea relației lui Gibbs s-a dovedit în lucrările experimentale apă- 
rute ulterior, determinînd cercetări teoretice fundamentale și descoperirea 
unor legi particulare ale echilibrului chimic, relații între temperatura de 
topire a corpurilor și presiunea exterioară, metode de calcul al tensiunilor 
de vapori ete. Timp de zeci de ani, experiența a fost ghidată de regula lui 
Gibbs. Ea a reprezentat un moment esențial în evoluția chimiei fizice. 
Formulele lui Gibbs conțineau soluțiile multor probleme netratate încă expe- 
rimental. Se pune întrebarea: în ce sens se modifică un echilibru dacă se 
schimbă condițiile în care el s-a stabilit? Deși formulele lui Gibbs cuprin- 
deau răspunsul la problemă, numai lucrările experimentale și teoretice ale 
lui Van't Hoff! şi Henry Le Chatelier? le-au clarificat. 


1 Van't Hoff Iacobus Henricus (1852—1919), fizico-chimist olandez. S-a născut la 
Rotterdam. Abia ieșit de pe băncile universității, la virsta de 22 ani (1874), scrie 
cartea Chimie dans l'espace (Chimia în spaţiu), în care elaborează teoria atomului 
de carbon asimetric pentru explicarea activităţii optice a substanțelor. Cu această 
lucrare, el pune bazele stercochimiei. 

începînd din 1878 este profesor de chimie, mineralogie şi geologie la Amsterdam. 
în anul 1884, după nenumărate observații efectuate asupra reacțiilor chimice, dă 
următoarea regulă aproximativă: adesea la ridicarea temperaturii cu 10°, viteza 
de reacţie se dublează sau se triplează. 

Primul a cercetat ce se întimplă cu echilibrul cînd se schimbă temperatura ; 
cel de-al doilea a urmărit efectele variației presiunii. 

lată ce arătau experiențele. Dacă se tulbură echilibrul, mărind, de pildă, 
temperatura (prin încălzirea substanțelor din sistem) se produc în sistem reac- 
ţii care absorb căldură, deci reduc temperatura. Echilibrul se deplasează 
spre un nou echilibru, care reduce efectul perturbator. La fel, dacă se reduce 
temperatura, se produce o reacție care degajează căldură. 

Cu presiunea la fel. Dacă se mărește presiunea, noul echilibru se formează. 
prin reducerea volumului, astfel încît efectul perturbator (presiunea) este 
micșorat. 

Nu apare oare aici, cu toată limpezimea, legea luptei contrariilor? Efectul 
perturbator tinde să nege starea sistemului. Prin reacțiile sale, sistemul se 
opune efectului perturbator. Ca rezultat al acestei acțiuni și reacțiuni (efect 
şi contraefect) se deplasează echilibrul, unitate a contrariilor, Este ceea ce 
în biologie, pe un plan superior, reprezintă corelația dintre ereditate și adap- 
tare. 

Independent de concepțiile filozofice ale cercetătorilor, dialectica fenomene- 
lor naturale se impunea în concluziile bazate pe practica experimentală. 
Rezultatele cercetărilor lui Van't Hoff și Le Chatelier s-au concretizat în 
anul 1880 prin așa numitul principiu al deplasării echilibrelor care poate fi 
formulat astfel: dacă asupra unui sistem în echilibru se exercită o acțiune 
exterioară prin modificarea unora dintre condiţiile echilibrului, acesta se 
deplasează, în sistem avînd loc procese care slăbesc efectul acțiunii exteri- 
oare. 

Așadar, sistemul reacționează asupra cauzei care acționează asupra lui. Efec- 
tul modifică însăși cauza. 

În anul 1881, Dimitri Petrovici Konovalov (1856—1929) cerceta compo- 
ziția realativă a fazelor: soluție lichidă și vaporii soluției. 

Ce se întîmplă cînd adăugăm într-o soluție formată din două componente 
o cantitate suplimentară a uneia dintre ele? Crește proporția relativă a acestui 


Iniţiază aplicarea sistematică a relațiilor termodinamice la studiul proceselor chi- 
mice: în anul 1885 formulează regula care-i poartă numele, în legătură cu deplasarea 
echilibrului chimic („cînd temperatura unui sistem, în echilibru, crește, echilibrul 
se deplasează în sensul în care iau naștere substanţele a căror formare are loc cu 
absorbire de căldură“). Această regulă va fi generalizată de Le Chatelier. 
Cercetind comportarea soluţiilor diluate, el dezvoltă teoria lor prin descoperirea 
relaţiilor dintre presiunea osmotică şi concentrație, El arată că presiunile a două 
soluţii ale aceleiaşi substanțe sînt proporționale cu concentrațiile: 


Pi 
Da a 
S 7 a v 2 
Deoarece concentrațiile sint invers proporționale cu volumele% = 32), rezultă 
Vi 


Ca 
că şi presiunile osmotice sînt invers proporționale cu volumele. Relaţia este aceeaşi 
ca între presiunea şi volumul gazelor (produsul lor este constant: legea Boy le-Mari- 
otte). Aplicarea legilor gazelor la soluțiile diluate a avut o deosebită însemnătate. 
Pe această bază s-au putut găsi reguli de determinare a greutăților moleculare a 
substanțelor, în soluție (regulile lui Raoult). 
Van't Hoff a stabilit legile de bază în domeniul vitezelor de reacție, al echilibrului 
chimic și ale disocierii, 
A fost distins cu premiul Nobel pentru chimie în anul 1901. 
1 Henri Le Chatelier (1850—1936), chimist francez. S-a ocupat, pe lingă teoria echi- 
librelor de reacţie, de chimia silicaților şi a proceselor metalurgice. 

















component în soluție și se schimbă, evident, echilibrul între faza lichidă și 
faza vapori. În primul rînd crește cantitatea totală de vapori și — fiindcă 
sînt două substanțe — se schimbă conținutul relativ de vapori al celor două 
componente. Schimbarea aceasta se produce într-un sens bine determinat. 
Faza vapori se îmbogățește în acel component, a cărui adăugire la sistem mă- 
rește presiunea totală a vaporilor!, coborînd astfel temperatura de fierbere a 
amestecului la presiunea exterioară dată. 

Aceasta este prima regulă a lui Konovalov, care și-a dovedit valabilitatea 
pentru orice sistem și în orice domeniu de compoziție. 

O a doua regulă a lui Konovalov se referă la situația în care tensiunea de 
vapori a unui amestec devine fie mai mare decît a fiecărui component în 
parte (maximum de tensiune), fie mai mică decît a fiecărui component (mini- 
mum de tensiune). Regula a doua a lui Konovalov arată că aceste maxime 
și minime de tensiuni de vapori corespund unor situații speciale; ele repre- 
zintă punctele în care conținutul relativ al celor două componente în fază 
lichidă este exact același ca în fază gazoasă. Aceste amestecuri se numesc 
azeotrope. Dau amestecuri azeotrope cele mai diferite perechi de substanțe 
lichide. Alcoolul și apa formează un exemplu tipic. 96%, alcool și 4% apă 
formează un amestec azeotropic. El fierbe ca un produs unitar, la o tempera- 
tură constantă și aceasta înseamnă că amestecul nu poate fi separat prin 
simplă distilare. 

Pe baze strict experimentale, în 1886, François-Marie Raoult (1830—1901) 
și Van't Hoff au ajuns la formularea unei legi a soluțiilor diluate. Ea sună 
astfel: proprietățile soluțiilor diluate variază direct proporțional cu numă- 
rul de molecule dizolvate. În cazul soluțiilor de substanțe nevolatile (să zicem 
sare) în substanța volatilă (să zicem apă), proprietatea soluției constă în scă- 
derea tensiunii de vapori, față de tensiunea solventului pur. Această scădere 
este proporțională cu numărul de molecule dizolvate. 

În sfîrşit, în 1887, D. I. Mendeleev elaborează teoria sa chimică asupra solu- 
țiilor, care pune în evidență faptul că solventul nu este un simplu mediu inert, 
care nu interacționează cu substanța dizolvată, ci dimpotrivă, moleculele 
de solvent formează cu moleculele dizolvate particule comune, asociații mai 
mult sau mai puțin stabile. Molecule libere de solvent și asociaţii (solvați) 
de solvent și dizolvat formează, în fond, soluția. 

Regulile lui Konovalov, și, în general, regulile și legile echilibrului între 
faze au pătruns rapid în tehnologia chimică. Distilarea alcoolului, a petro- 
lului, rectificarea amestecurilor obținut prin distilarea lemnului și cărbune- 
lui erau probleme de separare a unor amestecuri binare sau ternare. Construc- 
ţia coloanelor de rectificare, metodele industriale de distilare fracționată 
trebuiau să țină seama de legile echilibrului. 

Soluţiile de gaz în lichid, de solid în solid (aliaje), puneau și ele probleme 
de echilibru între faze. 

Izvorite din experiențe de laborator, legile chimiei fizice pătrundeau în in- 
dustrie, transformînd tehnica chimică într-o aplicație ştiinţifică, 


> Prin presiune sau tensiune de vapori se înțelege acea presiune care ar fi necesară 
pentru a opri evaporarea. Fiecare lichid se caracterizează printr-o anumită tensiune 
de vapori la o anumită temperatură. Punctul de fierbere este temperatura la care 
presiunea vaporilor egalează presiunea atmosferică, De exemplu: apa la punctul ci 


de fierbere — 100° C—are o presiune de vapori egală cu presiunea atmosferică: 760 mm 
col. mercur. 


20 — Lumini în retortă 

Contradicţii şi realizări 


Experienţa dăduse între timp răspuns și unor probleme nerezolvate ale elec- 
trochimiei. 
Johann Wilhelm Hittori, născut în 1824, își începe lucrările de chimie în 
1851 printr-o neașteptată observație asupra seleniului!. 

În 1853, Hittorf reia studiile lui Daniell asupra ionilor în pile. El își pune 
întrebarea: cu ce viteză se mișcă ionii în soluțiile de electrolit, considerînd 
că în aceste soluții — conform concepţiei lui Faraday — curentul se propagă 
prin mişcarea ionilor? El analizează soluțiile care înconjură electrozii și 
trage — din concentrația anionilor și cationilor în jurul electrozilor — con- 
cluzii cu privire la raportul dintre vitezele cu care se deplasează ionii, Hittorf 
ținea seama de legile lui Faraday și executa cu deosebită grijă analizele în 
diferitele etape ale electrolizei. Dar în 1853, numele acestui cercetător era 
încă necunoscut. Era prea tînăr pentru ca să fie ascultat cu destulă atenție. 
Și totuși, această lucrare din tinerețe este poate cea mai importantă dintre 
toate lucrările lui Hittorf, care avea să mai comunice pînă în anul 1898 o 
serie de descoperiri în domeniul alotropiei, al razelor catodice, al conductibi- 
lităţii flăcărilor. 

Au trebuit să treacă 26 de ani de la comunicarea lui Hittorf, pînă cînd 
atenția fizico-chimiștilor a fost puternic atrasă de chestiunea vitezei ionilor 
prin lucrarea unui pasionat al măsurărilor exacte: Friedrich Kohlrausch. 
Acest fizician inventează în 1879 un mijloc simplu și precis pentru măsura- 
rea conductibilității electroliților și efectuează nenumărate măsurări, cu 
aparatura lui. El folosește o celulă cu doi electrozi lamelari, care se află la 
o distanță de 1 cm unul de altul. În celulă se introduce o soluție, care conține 
o cantitate determinată de electrolit. Kohlrausch numește conductibilitate 
moleculară conductibilitatea unei soluții care conține o moleculă-gram de 
substanță. Măsurînd conductibilitatea soluțiilor și folosind, ca unitate, conduc- 
tibilitatea moleculară, Kohlrausch stabilește următoarea lege: 

„Viteza oricărui fel de ion este independentă de ceilalți ioni cu care ei sînt 
combinați în săruri“. Dacă, de pildă, sodiul este combinat o dată cu clorul 
și altă dată cu bromul, trebuie considerat că, în ambele cazuri, viteza ionilor 
de sodiu este aceeași. Ceea ce obținea Kohlrausch prin măsurările lui era 
suma vitezelor perechilor de ioni, de care depindea conductibilitatea. soluției. 
Hittorf determina raportul vitezelor ionilor; Kohlrausch — suma acestor 
viteze. Combinînd aceste două metode, se obținea viteza fiecărui tip de ion 
în parte. Pe această bază se putea calcula direct conductibilitatea unei sări 
înainte de a fi măsurată, 

Determinările experimentale confirmau calculele. Aceste determinări se 
făceau cu o punte electrică, și azi folosită, puntea lui Kohlrausch. Interesant 
era faptul că relațiile stabilite aveau valabilitate numai pentru soluții 
foarte diluate. Interesante erau contradicţiile dintre faptele puse în evidență 
de Kohlrausch și vechile idei. Potasiul se mișcă cu aceeași viteză ca și amo- 








1 Seleniul amorf, care se obține picurind seleniu metalic topit în apă rece, trece 
brusc la 94° în seleniu metalic, cu dezvoltare de căldură. Experiența aceasta, care 
punea în evidență transformările alotropice ale seleniului, a servit ca bază pentru o 
teorie despre stările alotropice, stări care se explică prin aceea că molecula unui 
clement poate fi compusă dintr-un număr diferit de atomi de acelaşi fel. 





niul, dacă sarea dizolvată era a aceluiași acid (de exemplu clorură de potasiu 
sau clorură de amoniu). Potasiul era considerat însă ca avînd o afinitate mult 
mai mare decît amoniul, încît trebuia să fie mai puternic legat de clor decît 
amoniul și deci mai greu de despărțit. 

Contradicţiile nu se opreau aici. Conductibilitatea moleculară. era cu atit 
mai mare cu cît soluția era mai diluată, tinzînd spre un maximum, la o anu- 
mită diluție limită. Așa arătau măsurările. Apoi se constată că o forță elec- 
tromotoare oricît de mică producea trecerea curentului prin electrolit, ca 
şi cum n-ar fi nevoie de o energie pentru desfacerea moleculelor în ioni. 
Dacă admiteai că ionii se obțin ca urmare a ciocnirilor intermoleculare (cum 
susținea Rudolph Clausius) atunci ar fi fost firesc să crească numărul de ioni 
formaţi o dată cu creșterea concentrației, deoarece probabilitatea ciocnirilor 
crește proporțional cu numărul moleculelor prezente în soluție. Și o dată cu 
numărul ionilor trebuia să crească conductibilitatea. Deci: concentrație 
mare — conductibilitate mare. Dar măsurările lui Kohlrausch veneau în 
contradicție cu această concluzie „logică“. 

Grave contradicții între teoriile admise și experiență se iveau și din altă 
parte. Printr-o serie de experiențe strălucite, Francois Marie Raoult stabilise 
în 1884 o legătură remarcabilă între greutatea moleculară a substanțelor și 
coborîrea punctului de congelare a unui solvent. Regula lui Raoult, care 
permitea determinarea greutății moleculare prin metoda numită crioscopică? 
se poate formula astfel: dacă se dizolvă o substanță într-un solvent anumit, 
atunci temperatura de înghețare a respectivului solvent scade ` scăderea tem- 
peraturii de înghețare este proporțională cu concentrația substanței dizolvate 
în soluție. Pentru fiecare moleculă-gram şi pentru un anumit solvent, scă- 
derea punctului de congelare este constantă. 

Or, electroliții (substanțe care în soluție conduc curentul electric) nu ascul- 
tau de regula lui Raoult. Coborîrea punctului de înghețare era prea mare în 
cazul unui electrolit. Greutatea moleculară calculată apărea ca dublă și 
uneori triplă sau cvadruplă față de cea reală. 

Svante Arrhenius? avea să dea soluția acestor contradicții și multor altora 
printr-o idee genială, care izvora din toate aceste contradicții, din toate con- 
statările experimentale. Evenimentul s-a petrecut în anul 1887. 








1 Rudolph Clausius (1822—1888), fizician german, autorul unei importante, lucrări 
de termodinamică. În 1857 a publicat o lucrare în care a expus într-o formă deosebit 
de limpede teoria cinetico-moleculară. Clausius a dat mai multe formulări celui 
de-al doilea principiu al termodinamicii, dintre care următoarea: „Căldura nu poate 
trece niciodată — fără cheltuire de lucru mecanic — de la un corp mai rece la unul 
mai cald“ (1850). Absolutizind acest principiu, prin extinderea lui de la sisteme 
finite şi închise — în care este valabil — la sistemul infinit al universului, Clausius 
a tras d concluzie idealistă cunoscută sub numele de „moartea termică a universului,“ 
concluzie care vine în contradicţie cu întreaga evoluție a materiei. 

2 O metodă similară bazată pe creşterea corespunzătoare a punctului de fierbere a 
solventului a fost stabilită tot de Raoult în 1888 — metoda ebulioscopică, 

3 Fizico-chimist suedez (1859—1927) născut la Upsala. A fost profesor de fizică la o 
şcoală particulară superioară din Stockholm începînd din 1895, apoi director al In- 
stitutului „Nobel“ (1909) pentru chimie fizică, după ce în 1903 a primit Premiul 
Nobel pentru lucrările lui în legătură cu disociația electrolitică, din 1882—1887. A 
lucrat Și în domeniul imunoterapiei, în astronomie, în astrofizică, A scris interesante 
lucrări de popularizare a marilor probleme de fizică. 

Cu 10 ani înaintea acestui moment esenţial al chimiei fizice, un botanist 
care cerceta cu pasiune mișcările diurne și nocturne ale plantelor! și încerca 
să descopere condițiile fizice care condiționează metabolismul în lumea vege- 
tală, începuse un șir de experiențe cu membranele semipermeabile descoperite 
de Moritz Traube în 18672. 

Botanistul de care vorbim era un om interesant; el depășise în domeniul 
botanicii concepțiile înguste, clasificante, ale vechii biologii. Este vorba de 
Wilhelm Pfeffer. În 1877, el folosește membrane semipermeabile, de tipul 
celor create de Traube, pentru a examina ce se petrece la limita dintre celulele 
vii și mediul care le înconjoară. Experiențele lui Pfeffer arată că apa trece 
prin membrana semipermeabilă spre zona cu soluție, cu o viteză mai mare 
decît aceea de trecere a apei din soluție în apă. De partea soluției crește pre- 
siunea care determină creșterea vitezei de trecere a apei în soluție prin 
membrană, pînă la atingerea unui echilibru. Acest echilibru se realizează 
atunci cînd presiunea pe membrană a atins o anumită limită. Această presi- 
une este denumită osmotică și Pfeffer arată că ea este proporțională cu con- 
centrația soluției, că ea depinde și de temperatură, fiind proporțională, 
cu temperatura și că nu depinde de natura chimică a substanței dizolvate 
şi de solvent. 

Fizico-chimistul Van't Hoff, care dovedise — cu prilejul elaborării teoriei 
structurii corpurilor optic-active — forța gîndirii sale generalizatoare, se- 
sizează importanța rezultatelor lui Pfeffer. El reia experiențele. Măsoară pre- 
siuni osmotice, intabulează rezultatele și elaborează relațiile matematice 
ale legilor osmozei. Tratarea matematică a acestor legi îi îngăduie să reali- 
zeze o analogie esențială. Constanta care intervenea în relația dintre concen- 
trație şi presiunea osmotică avea aceeași valoare ca și constanta din legea 
gazelor, Van't Hoff generalizează, cu acel curaj pe care-l dau terenul solid 
al perier și aripa sigură a relațiilor matematice. Legile gazelor se aplică 
și soluţiilor. Molecula corpului dizolvat se mișcă dezordonat în solvent, 
ca și moleculele unui gaz. Dacă se consideră volumul solventului ca volum 
de expansiune al moleculelor dizolvate, atunci toate legile cantitative ale 
gazelor se pot aplica soluțiilor. 

Această îndrăzneață generalizare aducea în domeniul soluțiilor, atît de puțin 
cunoscut și înțeles, întreaga zestre de legi descoperite de Boyle, Mariotte, 
Gay-Lussac. Soluţiile puteau fi cercetate cu instrumentul sigur al legilor 
cantitative. 

Era un moment esențial al chimiei fizice. Teoria presiunii osmotice explica 
și regulile lui Raoult, stabilite în același an cu cercetările lui Van't Hoff 








1 Wilhelm Pfeffer dăduse în 1873 interesante explicații mișcărilor sensibilei Mimosa 
pudica, sub influența excitaţiilor externe. El sublinia rolul disimetriei în structura 
articulaţiilor vegetale la mișcările de îndoire şi considera drept factori ai „nastiilor“ 
(mişcări ale plantelor de tipul închiderii și deschiderii zorelelor ete.) variația de 
temperatură şi umiditate, pe lingă variaţia de intensitate a luminii. 

2 Moritz Traube preparase membrane semipermeabile (care lasă să treacă apa, dar 
nu și substanțele dizolvate în ea), din clei şi acid tanic. 

În ultimele decenii ale veacului nostru, după apariţia rășinilor sintetice, activitatea, 
experimentală în legătură cu membranele semipermeabile a căpătat un nou impuls, 
devenind una din sursele unor interesante aplicaţii în prepararea substanțelor de 
puritate maximă, în analitica chimică, în studiul chimiei biologice şi coloidale. 
3 PV = RT. În această relație, P este presiunea, V — volumul, R — constanta univer- 
sală a gazelor şi T — temperatura absolută. 























Schema dispozitivului experi- 
mental pentru măsurarea pre- 
siunii osmotice (Osmometru) 


> 
(1884). Legile lui Van't Hoff se 
aplicau admirabil la compușii or- 
ganici, ca alcooli, zaharuri etc. 
Dar ele păreau inaplicabile la com- 
pușii anorganici: săruri, acizi, 
baze. Nu numai că în cazul aces- 
tor corpuri, constanta din legea 
presiunii osmotice căpăta alte 
valori decît constanta din legea 
gazelor, dar diferiți acizi sau să- 
ruri dădeau valori diferite între 
ele. 
Legea simplă a gazelor, care de- 
venea și legea presiunii osmotice, 
nu permitea calculul pentru substanțele anorganice. Pentru a explica ciudata 
comportare a acestor corpuri, Van't Hoff introducea un coeficient irațional 
în relația care exprimă legea gazelor. Relația devenea: PV = iRT. Acesta 
era însă un artificiu matematic. El nu putea salva situația. Contradicțiile 
nu se lăsau rezolvate printr-o simplă trăsătură de condei. 
Cînd în 1887 suedezul Svante Arrhenius prezenta teza sa cu privire la disoci- 
erea electrolitică, membrii comisiei de atribuire a titlului de doctor respinseră 
ideea lui Arrhenius ca imposibilă. Cercetătorul suedez susținea că, pe măsură 
ce crește diluția unei substanțe anorganice, această substanță se disociază ; 
că moleculele sărurilor, acizilor, bazelor nu rămîn întregi în soluție, ci se 
disociază în ioni încărcați electric. Dacă se dizolvă, de pildă, o moleculă- 
gram de clorură de potasiu (KCI), deci 74,5 g de clorură de potasiu într-un 
litru de apă, vom avea în soluția diluată un număr dublu de particule față 
de numărul de molecule. Fiecare moleculă de KCI se disociază în cîte un ion 
de K și unul de C1. Primul încărcat pozitiv (K+), al doilea negativ (Cl). 
În acest caz, presiunea osmotică va fi de două ori mai mare decît cea la care 
ne așteptam. Scăderea punctului de congelare va fi și ea dublă. Abaterile 
de la legile lui Van't Hoff și Raoult se explică dintr-o singură trăsătură. 
Pentru soluții mai concentrate, disocierea nu este completă și în acest caz 
calculul duce la valori intermediare. O sare ca fosfatul neutru de potasiu 
(K,PO,) se desface în particule, 3 ioni de potasiu monovalenţi (3K*) şi unul 
de PO, , cu trei sarcini negative, trivalent. 
Toate contradicţiile descoperite în legătură cu legile lui Raoult și Van't 
Hoff dispăreau. Valabilitatea acestor legi căpăta o nouă și strălucită confir- 
mare, 
Membrii comisiei de doctorat respinseseră ideea inovatoare a lui Arrhenius, 
dar faptele experimentale o confirmau. Soluţiile diluate aveau o culoare spe- 
cifică, alta decît a substanței în stare moleculară (solidă sau topită). Culoarea 
se datora, fără îndoială, ionilor disociați. Dacă analizai o soluţie de sare de 
argint, fie ea azotat de argint sau orice altă sare de argint solubilă, puteai să 
precipiți argintul cu același acid clorhidric, sub formă de clorură. De fapt, toate 

Disociere electrolitică în 
soluţie apoasă; în jurul 


3 i T ionilor pozitivi şi nega- 
= 7A L tivi, se orientează mole- 
KEE ST e cc  culele de apă ca nişte 


dipoli electrici. 


































































































ZS < 
S reacțiile în soluție se pe 
trec ca și cum ionii ar fi li- 
beri și nu legaţi în soluție. 
Tot materialul experi- 
mental cu privire la so- 
luții confirma ideea di- 
socierii în soluţie, inde- 
pendent de acțiunea vre- 
unui curent electric, idee 
pe care o susținea Ar- 
rhenius. Se explica astfel 
de ce, la o tensiune oricît 
de mică, un electrolit 
devenea conductor. Sar- 
cinile electrice călătoreau 

o—@ cu ionii. 
Teoria lui Arrhenius lu- 
0-A, e eo mina întregul material 
SCH S experimental în legătură, 
ra a cu soluțiile, conductibi- 
di 3. litatea electrolitică, deo- 
sebirea dintre substanţele 


anorganice tipice și cele 
organice tipice (nediso- 
e ciabile în ioni). 
Aplicarea principiilor termodinamice și a relațiilor matematice ale termodi- 
namicii la studiul soluțiilor, în cadrul teoriei lui Arrhenius, transforma 
E, soluțiilor și al electrolizei în cel mai puternic capitol al chimiei 
izice. 
După 2 ani de la elaborarea ci, teoria lui Arrhenius, care lucra pe atunci 
în laboratorul condus de Wilhelm Ostwald, devenise celebră. 
În aceleași laboratoare, va veni să se perfecționeze Ivan Alexeevici Koblukov! 
(1857—1942), în anul 1889. El era cunoscut în lumea fizico-chimiștilor. 
Ideea lui expusă în 1888 — așa cum se poate citi în Manualul de istorie 
a tehnicii şi ştiinţelor naturii?, redactat de Ludwig Darmastitter — „de a 


1 Termină Universitatea din Moscova, unde studiază cu Markovnikov, în 1876. 
În 1881, efectuează studiul O nouă metodă de obținere a oximelilenului, sub condu- 
cerea lui Butlerov. După lucrările din Leipzig, în laboratorul lui Ostwald, își susține 
teza de doctorat (1891) cu titlul Teoriile actuale ale soluțiilor în legătură cu teori 
echilibrului chimic. A fost profesor de chimie la Academia Agricolă din Moscova, 
apoi la Universitatea din Moscova. Moare în 1942, la Tașkent. 

2 Berlin, 1908. 














agita lichidul de analizat în timpul electrolizei”, dă prima indicație pentru 
metoda rotațională de analiză (electroliză cu folosirea unor electroliți 
puternic mișcați). 

În 1889, Koblukov, în laboratorul lui Ostwald, efectuează o serie de măsurări 
asupra electroconductibilității acidului clorhidric în soluții neapoase. 

În acest laborator era obiceiul să-ți construieşti singur aparatura de care 
aveai nevoie. 

Koblukov își construiește aparatura, măsoară și interpretează rezultatele. 
Tnterpretările lui nu se potrivesc însă întotdeauna cu ideile conducătorului 
laboratorului. Domneau pe atunci două concepții în materie de soluții de 
electroliți. Unii cercetători — și în fruntea lor se găsea Ostwald — aveau 
o concepție „pur“ fizică despre soluții. Solventul și dizolvatul nu se influen- 
tează unul pe altul. Alții considerau că între solvent și dizolvat există inter- 
acţiune chimică. Cei dintii studiau soluțiile diluate apoase. Ceilalți exa- 
minau soluții mai concentrate și neapoase, tocmai pentru a pune în evidență, 
interacțiunea chimică. Dintre cei din urmă face parte Koblukov. Sub condu- 
cerea lui Arrhenius, Koblukov lucrează cu acid clorhidric în diferiți solvenți. 
Lucrarea lui se intitulează: Despre conductibilitatea electrică a acidului clor- 
hidric în diferiți solvenți. Interpretînd rezultatele obținute, Roblukov. susține 
că electroconductibilitatea moleculară a acidului clorhidric depinde de 
natura solventului. Este fenomenul de conductibilitate „anormală“. 
După Arrhenius, conductibilitatea trebuia să crească o dată cu diluția. Ko- 
blukov demonstrează că aceasta este adevărat numai pentru soluții apoase. 
Interpretarea pur fizică a soluțiilor, propagată cu fervoare de Ostwald, se 
arată a fi insuficientă. Interacțiunea chimică dintre solvent și dizolvat 
era o realitate precisă. Ea confirma concepția lui Mendeleev asupra solu- 
țiilor. 

Formulînd — pe baza experiențelor lui — ideea hidratării ionilor în soluție, 
Koblukov aruncă o punte de legătură între teoria fizică a soluțiilor și cea 
chimică a lui Mendeleev. 

În ultimul deceniu al veacului al XIX-lea, chimia fizică putea privi cu mîn- 
drie în urma ei. Principiul conservării masei și energiei, legile termodina- 
micii, legile echilibrului chimic, legile electrochimiei erau tot atitea cuceriri 
confirmate de nenumărate experiențe. 

A urmat consolidarea chimiei fizice ca disciplină de sine stătătoare teoretică 
şi experimentală. Pe lîngă termodinamica chimică, cinetica-chimică!, electro- 


1 Remarcabile lucrări experimentale și teoretice de cinetică chimică a efectuat, 
printre alții, Nicolai Alexandrovici Şilov (1872—1930), care a cercetat viteza oxi- 
dării simultane a acizilor arsenios şi sulfuros cu ajutorul acidului bromic (1903) și 
cinetica oxidării lente a unor acizi organici (formic, oxalic şi tartric) cu manganat 
de potasiu (1903—1905). 

Lucrările lui Șilov, publicate în 1905 sub titlul Reacţii conjugate de oxidare, pun 
bazele unei interesante teorii a reacțiilor conjugate în soluții. Şilov demonstrează 
experimental că unele reacții în soluții nu se produc decit dacă în aceeași soluție 
se petrece o reacţie simultană, paralelă, de oxido-reducere. O reacție „induce“ 
pe cealaltă. 

Lucrările de cinetică ale lui Şilov reprezintă un punct de pornire pentru celebrele 
lucrări ale academicianului N.N. Semionov, laureat al Premiului Nobel, asupra 
reacțiilor de ardere, propagării flăcărilor şi exploziilor. 

chimia și teoria soluțiilor, chimia fizică s-a îmbogățit prin marele capitol al 
structurii materiei, cuprinzînd structura atomilor, a moleculelor, a particu- 
lelor plurimoleculare și coloidale. 

Capitolul de structură a materiei este un produs al veacului al XX-lea zel 
s-a născut și s-a dezvoltat ca urmare a unor descoperiri fundamentale în dome- 
niul particulelor subatomice și a inventării unor unelte de cercetare ca tubul 
generator de raze X sau spectrometrul de masă, spectrometrul de rezonanță 
electronică și cel de rezonanță magnetică nucleară, pe care le vom aminti 
în paginile următoare ale acestei cărți. 

Paralel cu găsirea soluțiilor generale ale problemelor ivite la limita dintre 
fizică și chimie, chimia fizică avea de dat răspunsul la unele probleme prac- 
tice imediate, pe care le ridicau marea producție metalurgică și chimică. 
Francezul Floris Osmond (184: —1912) în același timp (1863) cu mineralogul 
englez Henry Clifton Sorby din Sheffield inventează metalografia microsco- 
pică. Este o metodă optică de analiză a structurii aliajelor, care constă în 
fotografierea prin reflexe, în microscop, a unor lame de metal fin polizate, 
atacate cu reactivi. Această ingenioasă metodă a însemnat începutul cercetă- 
rii științifice a aliajelor, Cunoașterea, legăturii dintre structura aliajelor, 
compoziția lor și modul de obținere a unor aliaje cu proprietăți speciale 
(oțeluri „inoxidabile“, oțeluri aliate cu tungsten, nichel, crom sau cu metale 
rare pentru instalații industriale și pentru armament, duraluminiu pentru 
avioane) cerea să se pună la punct metode subtile de cercetare și analiză. 
Metalografia s-a completat curînd cu „analiza termică“, ale cărei baze au 
fost puse de Osmond și Le Chatelier. 

Analiza termică studiază comportarea maselor topite la răcire, înregistrînd 
variația temperaturii în timp. Temperaturile se măsoară cu termocupluri, 
Ansamblul curbelor de răcire dă o diagramă cu puncte și linii caracteristice 
(maxime și minime de temperatură, paliere de temperatură constantă etc.), 
a cărei cercetare îngăduie să se distingă metalele pure de aliaje și soluții 
solide. 

Gustav Tammann a construit pentru analiza termică un cuptor special elec- 


tric cu tuburi de grafit, în care temperatura poate fi ușor ridicată pînă la 
2 500°C. 


leie, formate fie prin asocierea multor molecule („coloizi de asociație"), fie 
dintr-o moleculă foarte mare de polimer („coloizi moleculari' ie 

În 1861, Graham a făcut pentru prima oară deosebirea între eristaloizi (substanţe 
de telul zahărului sau al sării de bucătărie care dau soluții propriu-zise, omogene). si 
coloizi (substanţe ale căror soluţii, numite soluri, sint sistemie eterogene, cu două faze. 
una din ele fiind totalitatea particulelor coloidale). 





în 1908, 
Studiul proprietăţilor mecanice, optice şi electrice ale particulelor coloidale s-a trans- 
format într-o disciplină de sine stătătoare, „chimia coloidală“, cu aplicații importante 
în studiul maselor plastice, al structurii şi schimburilor de substanțe în celulele vii. 
al substanțelor de tipul gelatinei, al materialelor de tipul lemnului sau pielii. al 
săpunurilor, al medicamentelor, al ceţii şi fumului din atmosfera uzinelor şi A marilor 
centre industriale, 








Nikolai Semionovici Kurnakov? (1860—1941) creează noi mijloace de măsu- 
rare a temperaturii. Pentru a împinge în jos limitele de măsurare cu termo- 
metrul de mercur, mai jos decît — 38,8C, temperatura la care mercurul 
congelează, Kurnakov inventează (în 1902) termometrul cu amestec de mercur- 
taliu (amalgam cu 8,5%, taliu). În acest fel, termometrul funcționa pînă 
la —60*C. Pentru a ușura obținerea diagramelor de analiză termică a alia- 
jelor, Kurnakov inventează un pirometru auto-înregistrator. 

La sfîrşitul secolului al XIX-lea, chimia fizică devenise baza teoretică a 
unor metode experimentale folosite în laboratoarele de cercetări și în cele 
de uzină. Ea răspundea direct problemelor ridicate de industria siderurgică 
și chimică. 

Cu aceste mijloace se urmăresc — pe baza legilor soluțiilor stabilite de chi- 
mia fizică — transformările chimice în topituri. Reprezentarea grafică a 
rezultatelor prin diagrame în două și trei dimensiuni dă o imagine clară. 
a conexiunii dintre compoziție, temperatură și proprietăţile fizice. De aici 
se nasc rețetele științifice de „tratare termică“ a aliajelor, stabilindu-se 
durata de încălzire, temperatura și programul optim de variație a tempera- 
turii în timp, la tehnologia oțelului şi a celorlalte aliaje. 


1 Născut la Nolinsk, în gubernia Viatka. Termină Institutul de mine din Petersburg 
(1881) unde rămine pentru a-și continua studiile de chimie. După susținerea, tezei de 
doctorat cu titlul Despre bazele metalice complexe (1893) este numit profesor de chimie 
organică la Institutul de mine. Între anii 1902—1930, ocupă catedra de chimie 
generală la Politehnică. În 1913 devine membru al Academiei, iar în 1918, director 
al Institutului de analize fizico-chimice, 

XXVII În adîncurile atomului și molecule 


„Electronul este tot atit de inepuizabil 
ca şi atomul, natura este infinită şi ea 
are o existență infinită, și tocmai această 
recunoaștere, singura categorică, singura 
necondiționată a existenței ei în afara, 
conştiinţei şi a senzaţiilor omului deose- 
beste materialismul dialectic de agnosti- 
cismul relativist şi de idealism“ 


V. I. LENIN 


o sfîrşitul secolului al XIX-lea, uzinele metalurgice, uzinele chi- 
mice, rafinăriile de petrol deveniseră uriașe centre ale producției sociale, 
grupînd zeci de mii de muncitori în cîte o unitate industrialä. Motoarele 
cu ardere internă și motoarele electrice multiplicau capacitatea de produc- 
ție a uzinelor. În industrie electricitatea și procedeele chimice erau folosite 
pe scară largă. 

Concentrarea nemaivăzută a producției și a capitalurilor a dus la crearea 
trusturilor, cartelurilor și a concernelor, uriașe uniuni monopoliste. Capita- 
lul financiar, format din fuziunea capitalului bancar cu cel industrial, 
se revărsa peste granițe, sugînd ca o pompă uriașă plusvaloarea pe plan mon- 
dial, Oligarhia financiară, stăpînă a acestui capital, domina economia și 
politica statelor capitaliste. 

Spre sfîrșitul veacului al XIX-lea, stăpînă în Indii, Anglia pătrundea în 
Africa, de la Niger la Zanzibar. Se întîlnea pe Nil cu Franța, căreia îi lăsa 
Sahara. Statele Unite întindeau tentaculele „imperialismului dolarului“ 
peste America de Sud. Ocupau Porto Rico, Guam și Filipinele, Puneau bazele 
expansiunii lor pe ruinele imperiului colonial spaniol. Marile puteri imperia- 
liste treceau la fărîmițarea și înrobirea economică a Chinei. 

Împărțirea teritorială a lumii între marile state imperialiste era terminată 
la începutul veacului al XX-lea. Capitalismul în faza sa imperialistă se 
transformă într-un sistem mondial de exploatare colonială a sute și sute de 
milioane de oameni. 

O perioadă de dezvoltare inegală, în salturi și catastrofe, a urmat răspîndirii 
mai mult sau mai puțin pașnice a capitalismului pe glob. 

Tendința spre parazitism și putrezire, proprie imperialismului, se face 
simțită în Anglia mai devreme decît în alte țări. În timp ce profiturile bur- 
gheziei engleze cresc pe seama exportului de capital, Anglia rămîne tot mai 
mult în urmă pe tărîmul investiţiilor în industrie și al progresului tehnic. 
În 20 de ani, între 1880 și 1900, se dezvoltă vertiginos economia S.U.A. ; în 
preajma primului război mondial Statele Unite lasă în urmă Anglia. 

În 1900, mărfurile marilor uzine electrice, metalurgice și chimice germane 
concurează pe cele engleze și franceze, chiar pe piețele Londrei și Parisului. 
În Asia, Japonia se transformă dintr-un stat feudal într-un stat capitalist 
modern, hrăpăreț, care trece rapid la imperialism și — concurînd expansiu- 
mea colonialistă a statelor Europei în Extremul Orient — dezlănțuie războiul 
chino-japonez (1894—1895) și ruso-japonez (1904—1905). 

Noile concurente la expansiunea colonială cer reîmpărțirea teritorială a 
lumii. Statul german proclamă „pangermanismul“ și politica „pumnului 
cuirasat“. Drang nach Osten devine cuvîntul de ordine al imperialismului 
german. 

Lupta înverșunată pentru piețele de desfacere, pentru surse de materii prime, 
pentru „aerul“ imperialismului ia forma războaielor pustiitoare, care cuprind 
întreaga lume. 

Monopolurile aruncă conducătorilor reformiști şi unui mic număr de munci- 
tori aristocratizați firimituri de la masa exploatării sîngeroase a lumii. Astfel, 
după moartea lui Engels (1895), partidele social-democrate din Europa 
lunecă pe panta oportunismului; conducătorii lor propovăduiesc părăsirea 
luptei de clasă, renunțarea la revoluție și înțelegerea cu burghezia. 

În luptă cu oportunismul, în condițiile statului țarist, în care s-au împletit 
toate contradicţiile epocii imperialiste, se organizează primul partid marxist 
revoluționar de tip nou — partidul bolșevic, condus de Lenin, 

Genial teoretician, organizator și strateg al clasei muncitoare și al mișcării 
muncitorești internaționale, Lenin dezvoltă marxismul în noile condiții 
istorice. Leninismul — marxismul epocii imperialismului și al revoluției 
proletare victorioase — își demonstrează în uriașe bătălii istorice forța 
atotbiruitoare. 

Imperialismul se dovedește ajunul revoluției proletare, stadiul final al capi- 
talismului în descompunere. 

În octombrie 1917 are loc în Rusia cel mai important eveniment al istoriei 
mondiale, victoria Marii Revoluții Socialiste. Ia ființă primul stat munciti 
resc-țărănesc, primul stat al dictaturii proletariatului. Eșafodajul capitali: 
mului este zdruncinat din temelii. Marea Revoluţie Socialistă din Octombrie 
a deschis o epocă nouă în istorie: epoca revoluțiilor socialiste și a revoluțiilor 
de eliberare națională, epoca prăbușirii imperialismului și a lichidării siste- 
mului colonial, epoca triumfului socialismului și comunismului pe scară 
mondială. 








O revoluţie în știință 


La sfîrșitul veacului al XIX-lea și începutul veacului nostru, tehnica mon- 
dială a devenit o tehnică bazată pe știință. Între producţie și știință, legă- 
tura e tot mai strînsă. Pe baza rezultatelor obținute în electromagnetism, 
optică şi mecanică, s-au putut construi aparate și dispozitive experimentale 
de mare sensibilitate și precizie. Descărcările în gaze, curenții de înaltă frec- 
venţă, câmpurile magnetice de mare intensitate, vidul înalt și marile presiuni 
deveneau mijloace de investigație ale cercetătorului de laborator. Asemenea 
mijloace au dus la descoperirea unor fenomene fizice și chimice, care în trecut 
scăpau observaţiei. Dezvoltarea matematicii a pus la îndemna cercetători- 
lor naturii sisteme cu totul noi de exprimare a relațiilor dintre mărimile 
fizice. 

O dată cu o continuă diferențiere a științelor, are loc un proces de integrare, 
de întrepătrundere a acestora. Se dezvoltă asemenea științe cum sînt chimia 
fizică, biochimia, astrofizica etc. Se accentuează caracterul social, colectiv 
al cercetării științifice. Pentru rezolvarea problemelor teoretice și practice 


tot mai complexe e necesară unirea eforturilor unui mare număr de cerce- 
tători. Industria devine tot mai mult unul din principalele terenuri de des- 
fășurare a cercetărilor experimentale. 

Toate acestea au dus, la sfîrșitul secolului al XIX-lea și începutul secolului 
al XX-lea, la o adevărată revoluție în știință. Începutul La făcut fizica, 
a cărei dezvoltare, sub presiunea necesităților tehnicii, era cea mai rapidă. 
Experiențe cu descărcări electrice în tuburi vidate pînă la o presiune de 
cîțiva milimetri coloană de mercur au dus la celebra descoperire a razelor 
Roentgen (1895)!. Imediat după descoperirea lor, J.J. Thomson și alți fizi- 
cieni fac nenumărate experiențe cu acest nou mijloc de investigație. Ei 
constată că razele X, trecînd prin gaze, le fac conductibile pentru curentul 
electric. Cu forța necesității, teoria ionică, dezvoltată anterior pentru lichide, 
își caută o expresie corespunzătoare pentru gaze. Așadar, ionizarea gaze- 
lor cu ajutorul unor radiații, intra în cîmpul cercetării ca o nouă realitate. 
Un an după descoperirea razelor Roentgen, H. Becquerel descoperă radiația 
uraniului (1896)2. 

În 1895, în același an în care Roentgen deschidea capitolul razelor X, Jean 
Perrin demonstra experimental că razele catodice, descoperite cu vreo 15 ani 
înainte, încarcă negativ un conductor izolat. 

Radiațiile emise de substanțe, radiaţiile emise de catodul tuburilor în care 
se produc descărcări electrice, radiația X, efectele ionizante asupra gazelor, 
deviația razelor sub influența unui cîmp magnetic sau electric, toate acestea 
erau fenomene noi, neașteptate. 

J.J. Thomson atacă în 1897 problema „naturii“ razelor catodice, El foloseşte 
un tub special construit, puternic vidat, care permitea măsurarea efectului 
unui cîmp electric sau a unui cîmp magnetic asupra radiațiilor. Thomson 
emite ipoteza că radiația cercetată este alcătuită din particule, şi măsoară 
deviația fasciculului de raze sub acțiunea cîmpului magnetic și a celui elec- 
tric. Pe baza ipotezei sale corpusculare și folosind valorile abaterilor de la 
linia dreaptă a razelor, el calculează în 1897 raportul dintre încărcarea elec- 
trică și masa ipoteticilor corpusculi, precum și viteza lor. Acest moment 
este considerat în general ca data descoperirii electronilor. În anii imediat 
următori (1898—1899), Thomson face noi experiențe, care-i îngăduie să eva- 
lueze şi masa acestor particule, El emite ipoteza că particulele examinate 
sînt constituenții „ultimi“ ai elementelor. 

Thomson dădea astfel o primă demonstrație experimentală a caracterului 
corpuscular al electricității. 

Pe altă linie de cercetare, bazîndu-se pe teoria electromagnetică a lui Maxwell 
asupra luminii, Hendrik Anton Lorentz din Leyda emite în 1883 o teorie 
electrică („teoria electronică“) asupra materiei. Această teorie, care presupunea 
drept vibratori, drept surse ale undelor electromagnetice care constituie 
lumina, subparticule materiale (fracțiuni de atomi) prevedea efectul cîmpului 
magnetic asupra spectrelor. 

Pieter Zeeman demonstrează experimental, în 1896, acest efect, acționînd 
cu un cîmp magnetic puternic asupra unei surse de lumină, obţinînd astfel 
mărirea intervalelor dintre liniile spectrale ale gazelor. Efectul a fost folosit 
la determinări ale raportului dintre sarcina şi masa ipoteticei particule vi- 


1 Vezi capitolul XXIX, Radiochimia. 
* Ibidem. 

bratoare. Valorile se potriveau cu cele găsite de Thomson. Corpusculul lui 
Thomson se arăta a fi același cu „electronul“ lui Johnstone Stoney, nume 
reluat de Lorentz. Teoria lui Lorentz, confirmată experimental prin punerea 
în evidență a efectului prevăzut de ea, exprimă materia în termenii electri- 
cității. 

În 1898 se calculează raportul dintre sarcina electrică și masă pentru razele 
pozitive (sau canal). Un an mai tîrziu, Rutherford identifică în radiația ura- 
niului două tipuri de radiaţii, pe care le numește alfa și beta. 

În sfîrșit, anul 1900 aduce epocala descoperire a radioactivității!. 

În timp ce se recepționau aceste semnale din interiorul atomilor, fizicienii 
aveau de întîmpinat dificultăți serioase în interpretarea fenomenelor nou-des- 
coperite și a altora, cunoscute mai de mult. În 1901, Planck rezolvă contra- 
dicția ce se ivise între mecanica clasică și faptele experimentale, elaborînd 
teoria mecanicii cuantice, care consideră că radiația nu este continuă, ci 
se prezintă în particule discontinui și că energia acestor particule este dife- 
rită ca mărime, după frecvență. „Cuanta de energie“ (e), unitate de propagare 
a energiei, este proporțională cu frecvența (y), iar factorul de proporționali- 
tate este o constantă, constanta lui Planck (4) 

Relaţia lui Planck: e = ky, din care rezultă imediat: 4 = sl unde T este 
timpul unei vibraţii?, răsturna idei de mult înrădăcinate. Energia nu se 
propagă continuu, ci în fragmente, în cuante. 

Edificiul mecanicii clasice se clătina. Fundamentele lui erau reexaminate. 
Cînd Einstein și o serie de alţi cercetători vor folosi, cu un succes deosebit, 
noua mecanică a lui Planck în rezolvarea unor probleme teoretice privind 
fenomene legate de căldura specifică a substanțelor, neîncrederea inițială 
în teoria lui Planck se va spulbera. Previziunile făcute pe baza ci căpătau 
o strălucită confirmare experimentală. Constanta h își dovedea semnifi- 
cațiile de constantă universală. 

Mecanica newtoniană a avut de suferit și un alt șoc, mai puternic. Este vorba 
despre teoria relativității. 

Lucrurile își au începutul într-o celebră experiență efectuată de Albert 
A. Michelson și elevii săi în anul 1887, cu un instrument, care avea să devină 
celebru: interferometrul pentru măsurat lungimi. Cu acest instrument, care 
folosea interferența razelor de lumină, în condiții de înlăturare a erorilor 
ce s-ar putea datora vibrațiilor și altor factori perturbatori, Michelson încearcă 
să stabilească diferența de viteză a luminii, măsurată în două sensuri, 
diferite între ele cu un unghi drept. El nu găsește nici o diferență. Viteza 
luminii apărea o constantă, independentă de viteza pe care o are experimen- 
tatorul, în raport cu sursa de lumină, independent de faptul dacă el venea 
spre această sursă sau se îndepărta de ea. 

Einstein pornește de la acest fapt experimental, de la constatarea că viteza 
luminii este o mărime „invariantă“. Constanta vitezei luminii implica ideea 
că nici distanța spaţială între două evenimente, nici intervalul de timp 
dintre ele nu are o semnificație fundamentală în descrierea. matematică și 
tratarea fenomenului, ci „intervalul spațiu-timp“. Această mărime are ace- 
eași valoare, independent de mişcarea proprie a observatorului. Nici spațiul, 


1 Vezi cap. XXIX, Radiochimia. ! RE 
2 Frecvența |v) este numărul de vibrații pe secundă; deci o singură vibraţie se pro- 
duce în I/v secunde. Acest timp (T) este perioada vibraţiei. 

nici timpul, nici masa, măsurate separat, nu vor fi constante, independente 
de viteza observatorului. 

Folosind instrumentul matematic pregătit de predecesorii și contemporanii 
săi, Einstein exprimă, în limbajul ferm al matematicii, teoria relativității. 
El trage concluzii înnoitoare din teoria sa. El demonstrează că și masa va 
depinde de viteză și că la o viteză egală cu aceea a luminii, masa oricărui 
corp devine infinită. EI deduce relația fundamentală dintre energia totală 
(E) a unui sistem, masa acelui sistem (m) şi viteza luminii (0): E = me, 
relație care cuprinde într-o expresie unică ideea de constanță a materiei în 
mișcare. 

Prima comunicare a teoriei relativității a avut loc în anul 1905. 

Unde electromagnetice, radiaţii, electroni, cuante de energie, relativitate, 
legi noi ale mișcării în care intervin idei atît de neaşteptate, ca discontinui- 
tatea fenomenelor continui, şi relativitatea lungimilor, a timpului, a simul- 
taneității evenimentelor, toate acestea demonstrau vulnerabilitatea și rela- 
tivitatea noțiunilor care pînă atunci, mărturisit sau nemărturisit, fuseseră 
considerate etern valabile. 

Vechea imagine mecanicistă a lumii își pierdea definitiv dreptul la existență. 








Criza fizicii. ldealismul „fizic“ 


Răsturnarea revoluționară a noțiunilor vechi despre forma corpusculară ca 
unică formă de existență a materiei, despre atomii neschimbători și indestruc- 
tibili, despre asemenea însușiri ale materiei care păreau pînă atunci absolute, 
imuabile, primordiale (impenetrabilitate, inerție, masă), despre spațiu, 
timp, a dus la o confuzie teribilă în mintea multor cercetători ai naturii, 
nepregătiți să înțeleagă dialectica fenomenelor. Criza fizicii de la sfîrșitul 
veacului al XX-lea a dus la o stare de spirit, pe care Lenin a exprimat-o 
prin cuvintele: „Esența crizei fizicii contemporane constă în răsturnarea 
vechilor legi ș principii fundamentale, în negarea realității obiective dinafara 
conștiinței, adică în înlocuirea materialismului prin idealism și prin agnos- 
ticism. «A dispărut materia» — iată cum ar putea fi exprimată dificultatea 
fundamentală și tipică în multe probleme particulare, dificultate care a 
dat naștere acestei crize“l. 

Profitînd de confuzia iscată în rîndurile oamenilor de știință de noile desco- 
periri ale științelor naturii, ideologii burgheziei proclamau necesitatea de a 
renunța la ideea materialității lumii și a posibilității de cunoaștere a naturii. 
Dar, așa cum a demonstrat Lenin, idealismul — fie el proclamat ca energe- 
Ham, fie ca „neopozitivism“ + „machism“ sau „empiriocriticism“ , ca „monism“ 
(sau, în veșmintele sale mai noi, ca „pragmatism“, „pozitivism logic“, pfi- 
lozofie semantică“, „instrumentalism“) — idealismul care se vrea „fizic“, 
adică bazat, chipurile, pe cuceririle științelor naturii, vine în contradicție 
cu științele naturii, cu esența marilor descoperiri ale fizicii. Dacă totuși 
aceste forme ale filozofiei idealiste au căpătat o răspîndire destul de largă, 
aceasta se datorește faptului că, în epoca imperialismului, reacțiunca poli- 











1V.1. Lenin, Materialism şi empiriocriti 

tică încearcă pe toate căile posibile ofensiva împotriva a ceea ce e nou și 
revoluționar, împotriva adevărului, împotriva viitorului. 

Pe de altă parte, a arătat Lenin, fizicienii au putut aluneca spre idealism 
pentru că nu cunoșteau dialectica. Ei nu înțelegeau că nu materia a dispă- 
rut, ci o anumită imagine fizică a materiei, care a făcut loc unei alte imagini, 
mai profundă, mai complexă, mai apropiată de realitate. 

Referindu-se la problema esențială a definirii naturii materiale, Lenin 
spune: 

„Electronul este tot atît de inepuizabil ca și atomul, natura este infinită, 
și ea are o existență infinită, şi tocmai această recunoaștere, singura catego- 
rică, singura necondiționată, a existenței ei în afara conștiinței şi a senzațiilor 
omului, deosebeşte materialismul dialectic de agnosticismul relativist și 
de idealism“. 

„Căci unica aînsușire» a materiei, de a cărei admitere este legat materialis 
mul filozofic, este aceea că ea există ca realitate obiectivă, că ea există înafara 
conștiinței noastre“?. 

Analizînd cuceririle științelor naturii în lumina materialismului dialectic, 
Lenin a demonstrat că revoluția în știință a generat o criză doar în mintea 
celor ce gîndeau metafizic și a idealiștilor de toate nuanțele. El a arătat 
— și viața a confirmat în mod strălucit — că singurul drum de ieșire din 
„criza fizicii“ este trecerea oamenilor de știință. pe pozițiile dialecticii mate- 
rialiste. 








„Energetica“ 


Una dintre variantele idealismului „fizic“ a fost confecționată de „marele 
chimist şi mic filozof“, Wilhelm Ostwald. „Energetica“ lui, pe care el o visa 
ca pe „moștenirea ştiinţifică cea mai fecundă în speranțe“, pe care secolul 
al XIX-lea avea s-o lase secolului al XX-lea, a dat de mult faliment. Atomii, 
a căror realitate el o nega cu înverșunare, și-au dovedit existența obiectivă, 
iar fizica modernă a ridicat acest edificiu grandios al atomisticii contempo- 
rane, operînd experimental cu atomul și cu particulele subatomice. 
Cuvîntul energetică, pe care Ostwald îl manevra ca pe o baghetă magică prin 
care „desființa“ materia, susținînd existența mișcării fără materie, și-a luat 
cuminte și modest un loc între obișnuitele noțiuni tehnice, el reprezentînd 
disciplina care se ocupă cu sursele materiale de energie, cu transformările 
energiei dintr-o formă în alta, cu problemele tehnico-economice ale utili- 
zării diferitelor forme de energie. 

Dacă amintim aci ideile „filozofice“ ale lui Ostwald, este pentru că desti- 
nul lor ilustrează destinul tuturor concepțiilor antimaterialiste, care le-au 
urmat. 

Articolul lui Ostwald intitulat pompos Deruta atomismului contemporan, 
apărut în „Revue Générale des sciences“ din 15 noiembrie 1895, a fost întîm- 
pinat cu sarcasm de către savanții serioşi ai vremii. În numărul următor al 
acestei reviste, vicepreședintele Academiei Franceze de Ştiinţe, A. Cornu, 


zt Lenin, op. cit, p. 256. 
2 Ibidem, p. 254. 

răspunde articolului lui Ostwald, spulberînd argumentele profesorului gera 
d man, pe care le considera grotești. 
În aceeași revistă, al doilea articol semnat de Marcel Briouillin este intitulat 
F Pentru materie. Cu fină ironie, Briouillin respinge afirmațiile lui Ostwald, 
5 subliniază lipsa lor de conținut E încheie cu aceste cuvinte: „Pentru libertate 
şi pentru materie“. 
Ostwald răspunde în decembrie 1895, încercînd să-și justifice poziția. El re- 
cunoaște forța argumentelor adversarilor, dar susține mai departe că nu este 
necesară o imagine materială a lumii. Argumentul central al lui Ostwald 
x este pretinsul faliment al teoriei cinetico-moleculare cu privire la legile 
soluției ale lui Van't Hoff. „Această teorie (cinetico-moleculară — N.A.) 
3 este mai mult decît inutilă; ea este periculoasă“. 
Š Ostwald continuă multă vreme să-și susțină poziția. La Congresul științelor 
d maturale de la Lubeck (1896) ţine comunicarea Deruta materialismului ştiin- 
tific, iar în 1902, uitînd că a declarat în primele lui articole că nu are de gînd 
facă filozofie, scrie „lecții de filozofie naturală“. 
Prin ce încerca el să înlocuiască conceputul de materie, căruia „trebuie să 
î se recunoască o bază experimentală bine determinată“? 
f Prin „energie de volum, de gravitație, de mişcare“t. 
LV Tar în 1920—1921 el declară că materia „trebuie să-i cedeze (energiei — N.A.) 
E locul, fără condiții și să intre ca o regină decăzută în domeniul ei, unde se 
$ va stinge în mijlocul curtenilor, de bătrînețe“?. 
“Toate fenomenele naturii, societății și gîndirii sînt reduse de energetism la 
energie, care la rîndul ei este concepută drept ceva subiectiv, care depinde 
de conștiința omului. Lenin a demonstrat inconsistența energetismului, 
«caracterul lui idealist antiștiințific. 
„Materia a dispărut — ni se spune, cu intenția de a se trage din acest fapt 
„concluzii gnoseologice“, scria Lenin. „Dar gîndirea a rămas? — vom întreba, 
noi“. Şi Lenin trage concluzia: „Dacă ea a rămas însă, dacă presupuneţi 
că o dată cu dispariția materiei n-a dispărut și gîndirea (reprezentările, 
senzațiile etc.) nu înseamnă decît că ați trecut pe furiș la punctul de vedere 
al idealismului filozofic“3. 
Întreaga concepție a lui Ostwald se reduce la încercarea de a eluda răspunsul 
materialist la problema fundamentală a filozofiei: materia este factorul prim, 
ideile — factorul derivat al realității. 
$ „Ostwald — spune Lenin — a încercat să ocolească această inevitabilă alter- 
nativă a filozofiei (materialism sau idealism), utilizînd în sens neprecis 
«cuvintul «energie» ` și tocmai această încercare a lui Ostwald vădește încă 
“și încă o dată zădărnicia unor asemenea stratageme. Dacă energia este miş- 
„care, n-aţi făcut decît să deplasați dificultatea de la subiect la predicat, 
n-aţi făcut decît să transformați problema: oare materia se află în mișcare? 
— în problema: oare energia este materială? oare în transformarea energiei 
are loc în afara conștiinței mele, independent de om și de omenire, sau 
toate acestea nu sînt decît idei, simboluri, semne convenționale etc.? La 
„această problemă și-a și frînt gîtul filozofia qenergetică»..."A4 













1 W.Ostwald, Deruta atomismului contemporan, în „Revue générale des sciences 
pures et appliquées“ (Revista generală a științelor pure și aplicate), nr. 21, 1895, p. 957. 
| 3 W. Ostwald, Evoluția unei ştiinţe, Chimia, Paris, 1921, p. 313. 

s V.I. Lenin, op. cit., pp. 261—262. 
+ Ibidem, p. 265. 

Esența idealistă a energeticii lui Ostwald este și explicația succesului pe care 
l-a avut, la vremea ei, această teorie, în rîndurile filozofilor reprezentanți 
ai burgheziei monopoliste. 

Trebuie spus însă că un șir de savanți de seamă — Boltzmann, Planck, Stole- 
tov, Langevin și alții — au combătut-o categoric, de pe poziții materialiste. 
Energetica lui Ostwald a avut destinul pe care autorul ei îl visa pentru 
materie. Ea s-a stins, pur și simplu, de bătrînețe, iar curtenii ei au încercat 
să se aciuiască pe lîngă alte reprezentante ale idealismului, sulemenite în 
fel și chip, cu ingrediente luate din domeniul științelor naturii. 


Revoluţia în ştiinţă continuă 


Deceniile care au trecut de la apariţia mereu actualei opere a lui Lenin 
Materialism şi empiriocriticism au confirmat strălucit geniala analiză leni- 
nistă. Dezvoltarea ulterioară a fizicii și a celorlalte științe ale naturii a con- 
stituit un adevărat marș triumfal al dialecticii materialiste. Teoria relativită- 
ţii, mecanica cuantică, fizica nucleară constituie mărețe cuceriri ale geniului 
uman. În secolul al XX-lea știința reuşeşte să ajungă la o cunoaștere mai 
profundă a structurii materiei și a naturii unui șir de fenomene și descoperă 
noi forme fizice ale materiei și mișcării. În urma noilor cercetări, fizica nu 
numai că demonstrează existența reală a moleculelor și atomilor, dar reușește 
să și pătrundă în adîncul atomului — dovedind inepuizabilitatea acestuia ; 
la rîndul său, nucleul atomic se dovedește un adevărat univers de micropar- 
ticule. i 

“Toate acestea nu puteau să nu exercite o profundă și tot mai puternică in- 
fluență nu numai asupra fizicii, ci și asupra chimiei. 

Abia în secolul nostru, și sub influența fertilizantă a descoperirilor fizice, 
s-au concretizat noțiunile de moleculă, radical liber, legătură chimică și 
s-a demonstrat riguros realitatea lor. Realitatea și caracteristicile electrice 
şi magnetice ale electronului au creat posibilitatea unei înțelegeri mai pro~- 
funde a legăturii și reacțiilor chimice. În felul acesta s-a îmbogățit chimia, 
fizică, 


Realitatea moleculei 


De peste 100 de ani, chimiștii lumii „operează“ cu moleculele. Ei fatribuie 
moleculelor formule, care cuprind simbolurile elementelor și numărul de 
atomi ai fiecărui element component al substanței ; ei vorbesc despre numărul 
efectiv de molecule conținut într-o moleculă-gram (numărul lui Avogadro) 
ei sintetizează molecule noi și concep constituirea şi desfacerea lor în cursul 
reacțiilor chimice. Ținînd seama că dimensiunile acestor particule și lun- 
gimea de undă a luminii vizibile sînt mărimi prea apropiate, nimeni nu putea 
nădăjdui să facă moleculele vizibile, în sensul obișnuit al cuvîntului, prin: 
intermediul luminii care impresionează ochiul omenesc. Cu atît mai pasio- 





nantă a devenit căutarea mijloacelor experimentale pentru a pune în evidență 
existența obiectivă a moleculei. 

Una dintre cele mai evidente dovezi se bazează pe observația botanistului 
Brown din anul 1827. Orice picătură de lichid, care conține suficient de 
multe particule în suspensie, prezintă la microscop un spectacol neobișnuit. 
Particulele nu cad la fund, așa cum s-ar întîmpla cu obiecte macroscopice 
mai grele decît apa, introduse într-un vas cu apă. Ele se ridică, se apropie, 
se depărtează, descriind zigzaguri neregulate. Această mișcare neîncetată 
a particulelor, în toate sensurile posibile, ca sub acțiunea unui bombarda- 
ment continuu sau ca efectul unei trepidații, a căpătat numele de mișcare 
browniană, Noaptea sau ziua, în virful munților sau în subsoluri adinci, 
în picăturile de apă prinse de sute de milioane de ani în ocluziunile rocilor 
de cuarț, se poate observa această mișcare trepidantă, fără vreo cauză dina- 
fara picăturii. Mișcarea pulberilor în bătaia razelor de soare ne dă o imagine 
directă a mişcării browniene. Lucrețiu se referea la această mișcare ca la o 
dovadă a existenței particulelor ultime din care este alcătuită materia, 
De la mișcarea browniană și legile gazelor au pornit cercetătorii secolului 
nostru pentru a demonstra realitatea moleculei. 

În teoria cinetico-moleculară, fundamentată de Avogadro și Van der Walls, 
se demonstrează că — la aceeași temperatură — toate moleculele tuturor 
fluidelor sînt animate de aceeași energie cinetică medie. Această concluzie 
este valabilă pentru molecule formate din cîțiva atomi sau din sute de atomi. 
Nu există nici un motiv pentru a nu considera valabilă această concluzie 
teoretică şi în cazul aglomerărilor de molecule, a pulberilor și a suspensiilor 
care formează emulsii. Studiul experimental al suspensiilor de particule 
devenea cheia problemei. Măsurînd caracteristicile de mișcare a particulelor 
din suspensii se putea ajunge la demonstrarea originii moleculare a mișcării 
browniene și la un mijloc de calculare directă a caracteristicilor moleculelor, 
Energia cinetică este dată de produsul dintre masă și pătratul vitezei 

lor, înseamnă că — la o temperatură dată — moleculele de masă diferită 
“trebuie să aibă vitezele modificate astfel, încît produsul dintre masă și 
pătratul vitezei să rămînă constant. 

“Teoria cinetico-moleculară, care presupune existența reală a moleculelor, 
explică presiunea unui gaz prin însumarea efectelor produse prin ciocnirile 
moleculelor de obstacole. Presiunea pe obstacol este deci dependentă de 
numărul moleculelor. Or, observaţia arată că presiunea atmosferică scade 
cu înălțimea. Rezultă de aici că, pe măsură ce ne depărtăm de suprafața 
pămîntului, numărul moleculelor scade. Teoria cinetică oferă posibilitatea. 
de a calcula concentrația moleculelor la orice înălțime. Dacă aceste calcule, 
bazate pe teoria cinetică, ar putea fi demonstrate prin experiențe în care să 
se observe comportarea fiecărei particule în parte, aceasta ar însemna confir- 
marea concepțiilor care au stat la baza teoriei cinetico-moleculare și deci 
confirmarea experimentală a realității obiective a moleculelor. 

Jean Perrin şi-a propus să facă această demonstrație. Pentru a putea observa 
fenomenul, a pornit de la particule mai mari, sferice, de dimensiuni și masă 
determinate. Confecţionarea acestor particule a însemnat o muncă migăloasă, 

MICRO- Schema dispozitivului experi- 
METRI 


G PE VERTICALĂ mental al lui Jean Perrin. În 
dreapta, jos, reprezentarea miş- 
cării browniene a moleculelor 
MICRO- şi particulelor. fin |dispersate. 
< 
A SE = de luni de zile. El povestește 
că a prelucrat un kilogram de 
gumă gutta, obţinînd, după 
cîteva luni, o fracțiune care 
conține cîteva decigrame de 
granule de diametrul dorit, şi 
anume de cîteva zecimi de mi- 
cron. Asemenea, particule se pot 
observa bine la microscop. Fiind: 
cunoscut diametrul lor și den- 
sitatea materialului, s-a putut 
calcula ușor masa fiecărei par- 
ticule. Amestecate cu apă sau alt lichid, într-un vas de sticlă, la început ele se 
răspîndeau uniform în masa lichidului. Apoi, după un timp de liniștire, se 
stabilea un echilibru de repartiție a particulelor, pe înălțimi. Observând cu un 
microscop, strat cu strat, Perrin efectua apoi calculul numărului de parti- 
cule pe unitate de volum, la diferite înălțimi ale coloanei de lichid, El a 
efectuat observaţiile în diferite condiții experimentale. A făcut să varieze 
temperatura de la—9 pînă la +58"C ; a folosit lichide de viscozitate diferită, 
de la cea a apei, pînă la o viscozitate de 330 ori mai mare, A folosit, în 
diferite experiențe, particule de mase diferite, cele mai mari particule folo- 
site avînd o masă de 70 000 de ori mai mare decît masa celor mai mici parti- 
cule folosite. 
Cîmpul vizual al microscopului este foarte îngust. Perrin ridica microscopul, 
pe distanțe de ordinul micronilor și zecimilor de microni. Astfel, în una dir 
experiențe, efectuată cu particule de 0,21 microni diametru, a observat stra- 
turile la distanțe de 5, 35, 65 şi 95 de microni de fundul vasului. În cazut 
acestei experiențe, calculul concentrației particulelor, în conformitate. cu 
teoria cinetică moleculară, trebuia să ducă la următoarele raporturi între 
numărul moleculelor din 4 straturi observate: 100; 48; 23; 11. Perrin a 
numărat în acest caz 13 000 de particule individuale, găsind o repartitie a 
concentrației cu înălțimea, exprimată prin raporturile: 100; 47; 23; 12. 
Corespondența depășea așteptările. Teoria cinetico-moleculară se confirma: 
şi, odată cu ea, realitatea! moleculelor şi valabilitatea extinderii legilor 
gazelor la particulele în suspensie. 
Experiența lui Perrin era întregită de alte dovezi indirecte ale realității 
moleculelor, dovezi acumulate timp de decenii în cele mai diferite domenii 
ale cercetării fizice. În studiul unor fenomene, cum sînt: culoarea albastră: 
a cerului, căderea picăturilor de ulei în aer, fenomenele radioactive, structura. 








1 Gumă-răşină obținută prin uscarea latexului unor arbori. din Ceylon şi India de 
est, Se prezintă în bastoane cilindrice, lungi de 15—20 centimetri, de culoare porto- 
calie sau sub formă de pulbere galbenă. Fără miros, are un gust iute, neplăcut. Puțin 
solubilă în alcool. Este utilizată la prepararea firnisurilor pentru metale și în farmacie. 








cristalelor, structura liniilor spectrale, a tensiunii superficiale a soluțiilor, 
intervine, ca o constantă a relațiilor matematice folosite pentru descrierea 
lor, celebrul număr al lui Avogadro. Din calcule bazate pe valori culese 
din cercetarea acestor fenomene atît de diferite se obțineau pentru numărul 
lui Avogadro cifre ca: 6,04 x 1023; 6,05 x 102%; 6,02 x 105; 6,04 x 10%; 
6,000 x 10%. 

Mereu aceeași cifră, cu abateri neînsemnate față de enorma valoare a acestui 
număr. Numărul adoptat astăzi este 6,02 x 10%. Pentru a ne imagina acest 
număr, este suficient să spunem că dacă 1 miliard de oameni ar scoate dintr-o 
urnă în care s-ar afla 6,02 x 102 bile cîte o bilă pe secundă, le-ar trebui 
pentru această treabă circa 20 000 000 de ani. 

Cu toată imensitatea lui, numărul este determinat cu o precizie de 2—30/0p. 
Corespondența valorilor găsite pentru numărul lui Avogadro, ca și a valo- 
rilor de distribuție a particulelor pe înălțime găsite de Perrin sînt dovezi 
de neclintit. 

Această cuantă de materie, acest infinit mic, material, cu individuali- 
tate proprie, este, la rîndul lui, infinit de complex. El nu trebuie privit ca 
o sferă rigidă, ca o bilă de materie izolabilă, nelegată de restul moleculelor. 
Forma moleculei, cîmpul de forțe din jurul moleculei, proprietățile ei, depind 
de atomii constituenți, de legăturile dintre acești atomi, de distribuția sarci- 
nilor electrice în spațiul ocupat de moleculă, de conexiunea ei cu celelalte 
molecule în mijlocul cărora se găsește şi de mulți alți factori încă nedescope- 
vi. Molecula este un mic univers material. 

Existența moleculelor, faptul că au putut fi numărate, măsurate, iar în ultima 
vreme — folosind instrumente noi, ca microproiectorul electronic — sur- 
prinse umbrele lăsate de molecule, toate acestea sînt minunate rezultate ale 
cercetării naturii, paşi pe drumul infinit al cunoașterii, 

Realitatea obiectivă a moleculelor se impune peste toate încercările „eroilor“ 
idealiști ai luptei pentru „desființarea“ materiei. 


Radicali liberi 


Pot sau nu pot exista radicali liberi, adică fragmente moleculare, grupuri 
atomice care trec din moleculă în moleculă și a căror existență — fie ea cît 
de efemeră — ar trebui presupusă pentru a înțelege schimbările intervenite 
în reacțiile chimice? 
Într-adevăr, pentru a înțelege ce se petrece într-o reacție de felul: 

CH,—I CH, 


+ 2Na —> 2Nal + | 
CH,—I CH, 





în care se naște o moleculă de etan din 2 molecule conținînd cîte un grup 
metil (CHA ar trebui să presupunem existența tranzitorie a acestor grupe 
metilice. 

Întrebarea şi-o puseseră toți chimiştii primei jumătăți a veacului al XIX-lea. 
Gay-Lussac, Wöhler, Liebig și Bunsen încercaseră să rezolve problema exis- 
tenței radicalilor liberi, dar nu izbutiseră la nivelul „mijloacelor de producție“ 

ale cercetării chimice din secolul al XIX-lea. După postularea — de către 
Kékulé — a tetravalenței carbonului, se părea că răspunsul definitiv la 
această întrebare este negativ. Un radical liber ar trebui să nu respecte „postu- 
latul“ tetravalenței. Metilul (— CH,), etilul (— CH) etc. ar însemna un 
carbon cu numai trei valențe satisfăcute. Metilenul (= CH,) ar însemna un 
carbon cu două valențe libere. Existența unor astfel de grupe atomice părea 
imposibilă. Dar în acest caz rămînea neexplicată seria de reacții de sinteză 
realizate de Wiirtz, Kolbe, Fittig. 

Experiența trebuie să dea soluția problemei. 

Timp de 40 de ani, începînd din 1860, după determinările de greutate mole- 
culară a pretinșilor radicali liberi preparați de Gay-Lussac (cianul), Bunsen 
(cacodilul) etc., determinări care dovedeau că substanțele respective 
sînt de fapt dimeri ai radicalilor (molecule formate prin unirea a doi 
radicali liberi) și deci substanțe saturate, radicalii liberi au părăsit arena 
discuțiilor dintre chimiști. 

În secolul al XX-lea, chimia fizică îşi repune toate problemele apărute de-a 
lungul istoriei chimiei experimentale, căutînd pentru ele soluții general 
valabile. 

În anul 1900, M. Gomberg din Michigan ajunge la un rezultat deosebit de 
interesant, în cursul unei experiențe, în care încearcă să înlocuiască toți 
atomii de brom, din tetrabrom metan, cu fenili (= CH). 

Prin reacții obișnuite, el izbutește să substituie 3 atomi de brom, obți- 
nînd brom-trifenil metanul sau bromura de trifenil metil. Ajuns aici, el 
încearcă să lege două asemenea molecule, prin eliminarea bromului cu sodiu, 
după o metodă de sinteză obișnuită. Se aștepta să obțină hexafenil — etanul. 


(CsHs)a — C— C — (CH), 


Dar, lucru straniu, sinteza nu izbutește; în schimb el obține un produs de 
culoare galbenă, care își schimbă repede culoarea, dînd o substanță în care 
analiza descoperea 2 atomi de oxigen. 

M. Gomberg reface experiența, în absența aerului. De astă dată corpul 
obținut își păstrează culoarea, Îndată ce se admite accesul oxigenului, sub- 
stanța reacționează, combinîndu-se cu 2 atomi de oxigen. La fel cu iodul 
și cu metalele. 

W. Schlenk și A.E. Cicibabin au preparat — la începutul acestui 
secol — o serie de derivați complicați ai metanului, care lichidau defi- 
nitiv îndoiala cu privire la existența radicalilor liberi. Se punea acum 
problema urmăririi duratei lor de existență. Experiența decisivă a fost 
realizată în 1929, de fizicianul Fritz Paneth! și colaboratorii lui, în 
Germania. 

Paneth folosește o tehnică ingenioasă, care oferă posibilitatea „surprinderii“ 
radicalilor liberi în timpul scurt al existenței lor. 

Printr-un tub de cuarț, se trec vapori de plumb - tetrametil Pb (CH,), în 
curent de hidrogen, la presiune de 1—2 mm col. Hg, viteza curentului de gaz 
fiind de 12—20 m/s. Hidrogenul folosit este pur, iar vaporii de plumb 
tetrametil, în concentrație mică. Se încălzește la flacăra unui bec un sector 
îngust al tubului pînă la o temperatură de 500... 600°C. Vaporii de plumb- 


1 Fizician austriac (1888—1958). A lucrat la Institutul de radiu din Viena. În 1933 
emigrează din Germania. A lucrat în Anglia și, spre sfirşitul vieţii, la Mainz. 





OGLINDĂ DE Pb ÎN 
CURS DE FORMARE 





ÎN CURS DE DISPARIȚIE 


Schema experienței lui Pancth pentru demonstrarea şi măsurarea duratei 
de existenţă a radicalilor liberi. Din zona oglinzilor metalice, în curs de 
formare (prin descompunerea tetrametil-plumbului) pornesc radicali liberi 
care se combină cu plumbul depus anterior, făcînd astfel să dispară vechea 
oglindă metalică 


tetrametil se descompun, lăsînd în interiorul tubului o oglindă inelară de 
plumb metalic (se pot obține și oglinzi de zinc, stibiu, telur, cadmiu, 
mercur, folosind combinațiile respective; dimetil-zinc, dimetil-telur, trime- 
til-stibiu). Depunîndu-se oglinda metalică, restul moleculei de tetrametil- 
plumb (care este formată din radicali metil), este antrenat de curentul de 
gaz mai departe în tub. Se lasă să se răcească oglinda formată pînă la 
temperatura camerei. Apoi se încălzește din nou porțiunea de tub dinaintea 
oglinzii metalice inelare, lăsînd în continuare să circule gazul prin tub. 
De astă dată, dispare oglinda rece depusă înainte și se formează o nouă 
oglindă în sectorul încălzit. Dispariţia primei oglinzi se datorează combi- 
nării metalului cu radicalii liberi nou-formaţi. Dacă, de pildă, s-a depus 
o oglindă de mercur, atunci, după a doua încălzire se obține la capătul 
tubului (unde produsul este lichefiat în aer lichid), dimetil-mercur, care cu 
bromură mercurică dă o combinație mercurică frumos cristalizată. 

Cu tuburi destul de lungi, se pot face experiențe prin care se măsoară durata 
de existență a radicalilor liberi. S-au putut, astfel, decela radicali liberi 
pînă la o distanță de 40 centimetri de locul formării, distanță la care 
oglinda metalică nu mai dispare. La 6 centimetri distanță, concentrația de 
radicali liberi scade la jumătate. Ținînd seama de viteza gazului în tub, se 
măsoară astfel durata de înjumătățire a numărului de radicali, care este 
de cinci miimi de secundă. 






OGLINDA DE Pb FORMATĂ ANTERIOR 

Viața efemeră a radicalilor liberi, care se combină repede între ei, explică 
de ce nu s-a putut pune în evidență existența lor pînă la această ingenioasă 
experiență. 

S-au făcut ulterior experiențe cu radicalul etil, propil, butil etc. S-a găsit 
că aceşti radicali sînt și mai instabili. Era însă dovedit experimental că radi- 
calii liberi există. Au putut fi astfel explicate procese industriale, cum sînt 
cracarea termică şi catalitică a hidrocarburilor grele din petrol, oxidarea 
lentă şi violentă, reacțiile de polimerizare, care duc la obținerea maselor 
plastice. Experiența arunca lumina certitudinii peste ipoteze și teorii. 





Realitatea electronilor 


Primele evaluări ale sarcinii electrice „elementare“ s-au bazat pe legile elec- 
trolizei descoperite de Faraday. Teoria granulară a electricității a fost formu- 
lată clar în anul 1874, de fizicianul englez Johnstone Stoney, care a propus 
numele de electron pentru cantitatea de electricitate ce trebuie să străbată 
o soluție pentru a elibera, la unul dintre poli, un atom de corp monovalent. 
În 1881 Helmholtz exprimă de asemenea ideea că electricitatea are o 
structură atomică corpusculară. 

O socoteală simplă, bazată pe legile lui Faraday și pe numărul lui Avogadro 
ne dă sarcina electrică purtată de un ion monovalent, în conformitate cu 
mecanismul ionic de transport al electricității indicat de Arrhenius. Două 
numere remarcabile stau la baza acestei socoteli: 96 540 coulombi de elec- 
tricitate (cantitatea de electricitate necesară pentru eliberarea electroli- 
tică a unui echivalent-gram dintr-un ion oarecare) și 6,02 x 102%, numărul 
lui Avogadro (număr de ioni dintr-un echivalent-gram sau de molecule dintr-o 
moleculă-gram). 

O simplă împărțire a celor două numere ne dă sarcina elementară, purtată 
de un ion monovalent, exprimată în coulombi. Transformînd valoarea din 
coulombi în unităţi electrostatice de electricitate, obținem 4,77 x 10719 
unități electrostatice. 

Cînd J.J. Thomson a elaborat ipoteza. corpusculilor de electricitate cu masă 
şi sarcină proprie, calculînd din rezultatele măsurărilor sale, atît raportul 
sarcină-masă, cît și masa particulelor, ideea de particulă de electricitate — 
nu asociată unui ion, nu încărcînd ionul așa cum este încărcată o sferă, ci 
ca particulă cu individualitate proprie — a căpătat o fundamentare puter- 
nică. „Corpusculul“ lui Thomson a căpătat curînd numele dat de Stoney 
sarcinii elementare și de Lorentz „vibratorului“ elementar: electron. 

Se punea, în fața experimentatorilor, problema evaluării directe a sarcinii, 
pe fiecare particulă individuală în parte, pe electronul propriu-zis. Aici 
intervine talentul de experimentator al lui R.A. Millikan. Ei pornește de 
la o idee experimentală mai veche. 

La sfîrșitul veacului al XIX-lea, englezul Townsend făcuse următoarele: 
observații. Cînd se prepară hidrogen, fie prin electroliză, fie dintr-un acid 
și un metal, se constată că unele bule de gaze sînt încărcate electric. Dacă 
aceste bule trec printr-un flacon de spălare (piesă obișnuită în instalațiile 
de producere a gazelor) în care se găsește acid sulfuric, bulele trec prin 








acid și se ridică la suprafața lichidului, rămînînd mereu transparente. Dacă 
însă în vasul spălător se găsește apă în loc de acid sulfuric, atunci deasupra. 
apei se formează o ceață. Cercetătorul a tras concluzia că ionii de hidrogen 
sînt cauza condensării vaporilor de apă și că ceața este efectul acestei 
condensări. Dacă se presupune că fiecare ion în parte este un punct de con- 
densare a vaporilor de apă, atunci numărul de ioni este egal cu numărul 
particulelor care alcătuiesc ceața. Sarcina electrică totală a ceței se poate 
măsura cu un electrometru. Masa totală a ceței se poate obține trecînd gazul 
prin tuburi care absorb apa și cîntărind tuburile cu substanța absorbantă 
înainte și după trecerea gazului. Rămîne să cunoaștem numărul de pici 
turi de ceață. Aceasta presupune cunoașterea razei fiecărei picături, consi- 
derată sferică. Or, această rază se poate determina după viteza de cădere a 
picăturilor în aer, în conformitate cu o lege stabilită de Stokes. 
Numărul de picături calculate după relația lui Stokes și sarcina electrică 
globală măsurată cu electrometrul dădeau valorile necesare pentru calcu- 
larea sarcinii elementare de electricitate. 
C.T.R. Wilson inventează, la începutul secolului al XX-lea, camera de ceață 
care-i poartă numele. În această cameră, condensarea se produce numai pe 
ioni, la o bruscă schimbare a temperaturii, care se realizează prin detentă. 
Rezultatele? obținuteţ nu erau suficient de concordante. 
În anul 1908, Robert-Andrews Millikan din Illinois a început o serie de 
experiențe care au durat pînă în 1911 și pe baza cărora s-a putut stabili cu 
certitudine existența sarcinii elementare de electricitate și valoarea” ei. 
Millikan a început și el cu ceața de apă, dar vrînd să evite evaporarea 
picăturilor de apă!condensate, care reprezenta un factor perturbator al feno- 
menului, el a luat, ca lichid generator de ceață, ulei. În acest fel, s-a 
putut pune în valoare un fenomen observat și în cazul picăturilor conden- 
sate de apă, dar care nu se putea observa pe un interval de timp suficient. 
Fenomenul consta în aceea că unele picături îşi schimbau brusc, la un 
moment dat, viteza. Această schimbare bruscă de viteză însemna că parti- 
cula a fost încărcată electric 
tocmai în acel moment. Feno- 
menul este esențial pentru pro- 
blema cercetată. Măsurînd vi- 
teza picăturii înainte și după 
încărcare, se poate calcula 
direct sarcina, independent de 
proprietățile și dimensiunile 
picăturii, indiferent de visco- 
zitatea și compoziția chimică 
a mediului în care se mișcă pi- 
cătura. 
Dispozitivul experimental fo- 
losit de Millikan cuprinde un 
vaporizator, care realizează 
> 
Schema dispozitivului experi- 
mental al lui Millikan. Pică- 
tura de ulei încărcată elec- 
tric, în cîmpul de observaţie 




















un nor de picături de ulei într-un cilindru închis. Ceaţa de ulei produsă 
coboară încet înspre partea inferioară a cilindrului, unde se găsesc două 
plăci metalice paralele între ele, la distanță de cîțiva milimetri una de 
alta și legate la o sursă de potențial de 40 000 volți. Placa superioară are un 
mic orificiu, Spațiul dintre cele dovă plăci este observabil prin două ferestre 
opuse, paralele, în pereții laterali ai cilindrului. O a treia fereastră, luminată 
lateral, dă posibilitatea observării picăturii de ulei ca într-un ultramicro- 
scop. Ele apar ca niște puncte strălucitoare pe un fond negru. Întregul dispo- 
zitiv este introdus într-o baie de ulei de termostatare. 

Norul cade peste placa superioară. Cîteva picătrui străbat prin orificiul aces- 
tei plăci în spaţiul dintre plăci. Picăturile vin electrizate, din cauza frecării în 
pulverizator. Ne fixăm cu microscopul asupra unei picături. Să zicem că ea 
se ridică în sus, datorită încărcării opuse a lamei superioare. N-avem decît să 
întrerupem legătura cu sursa și, în acest caz, picătura începe să cadă spre 
placa de jos sub acțiunea gravitației. Înainte de a ajunge pe placa inferioară, 
refacem legătura cu sursa. Picătura reia drumul în sus, spre placa încărcată 
cu electricitate de semn opus. Putem repeta operația, pînă cînd se produce 
acea bruscă schimbare de viteză, semn că picătura s-a ciocnit de un ion, pre- 
luîndu-i sarcina. Măsurînd viteza înainte și după încărcare, se poate calcula 
valoarea sarcinii electrice captate. 

Millikan a observat ore întregi cîte o picătură individuală. Sensul mișcării 
ei, după captarea unei sarcini, indica semnul sarcinii. A obținut astfel valori, 
care erau toate fie e = 4,65 x 1020 unități electrostatice, fie un multiplu 
exact al acestei sarcini. Cea mai mică sarcină era însă mereu: 4,65x 10-10u.€.s. 
Aici nu mai este vorba de o valoare medie statistică, obținută prin împărți- 
rea unei sarcini globale (un număr de coulombi) la un număr global de 
particule (numărul lui Avogadro), ci de sarcina elementară individuală, 
Dovada existenței acestei sarcini elementare era absolută. Granula de 
electricitate, cuanta de electricitate își demonstra realitatea. Nici un argu- 
ment idealist nu poate desființa această realitate obiectivă, a cărei „micime“ 
se poate imagina, dacă amintim că pentru realizarea unui curent de 1 amper, 
este nevoie să se scurgă prin conductoarele circuitului electric 6,25 x 1018 
electroni, adică 6,25 miliarde de miliarde de electroni. 





Legături intra şi intermoleculare, Complecşi 


Dovada experimentală a existenței electronilor, precum și imensul material 
experimental obținut din cercetarea proprietăților substanțelor legate de 
structura lor moleculară, au determinat reluarea, la un nivel nou, a problemei 
legăturilor dintre atomi în edificiul moleculei. Intrarea electronului în fami- 
lia particulelor cercetate experimental a avut un efect vivifiant asupra teo- 
riei structurii și a legăturilor între atomi şi între molecule. Pe măsura creș- 
terii numărului de cunoștințe, legăturile dintre fenomene se clarificau, se 
sistematizau și — în acest sens — se simplificau. 

Devenea, în primul rînd, clară cauza impenetrabilității relative a atomilor 
şi a compresibilității lor reduse, care condusese în trecut la acea. imagine de 
sîmburi indivizibili ai substanțelor atribuită atomilor. Învelișul electronic 


al atomilor creează un cîmp electric, puternic respingător, față de electronii 
altor atomi. În aceasta rezidă individualitatea atomului, caracterul lui de 
particulă cu o configurație proprie. 

Dar dacă învelișul electronic al unui atom respinge electronii străini, cum se 
realizează totuși legătura dintre atomi în moleculă? 

În al doilea și al treilea deceniu al veacului nostru, a fost elaborată teoria 
electronică a legăturii dintre atomi, în moleculă. O deducție teoretică simplă 
și cunoștințele dobîndite în legătură cu proprietățile gazelor rare au fost pri- 
mele elemente care au stat la baza teoriei electronice a legăturilor chimice. 
Pentru a se explica particularitățile spectrelor electromagnetice de emisie 
și de absorbție ale substanțelor, s-a presupus că electronul se învîrtește 
nu numai pe propria-i orbită, ci și în jurul axei sale. Dacă această mișcare 
a lui era reală, ea trebuia să dea același efect ca un curent electric într-un 
circuit. Se ştie că un curent electric produce un cîmp magnetic perpendicular 
pe planul circuitului și că sensul acestui cîmp depinde de sensul curentului, 
după așa-numita regulă a burghiului. S-a dedus că și electronul, care se rotește 
în jurul axei sale, va genera un cîmp magnetic propriu. E ca și cum fiecare 
electron ar genera un magnet, Poziţia acestui micromagnet depinde de sensul 
de rotire a electronului în jurul propriei sale axe. 

Dacă doi electroni se apropie suficient, iar cei doi magneți au polii opuși 
alăturați, ei se vor uni, cîmpul magnetic devenind unic. Pentru a desface 
cei doi magneţi, este necesar lucru mecanic. Așadar, perechea de electroni 
devine o unitate, un dublet electronic. Dubletul electronic se impunea ca o 
explicație a legăturii între doi atomi și ca o unitate a acestei legături. 

Pe de altă parte, se cunoștea inerția chimică a gazelor rare, care nu putea fi 
explicată decît printr-o configurație foarte stabilă, foarte echilibrată, foarte 
greu modificabilă. Gazele rare erau reputate ca gaze zerovalente, care nu dau 
combinații chimice ; iar aceste gaze aveau numere de ordine care impuneau 
următoarele configurații electronice (cifrele indică numărul de electroni 
în fiecare strat): 


Heliu (2)  =2 
Neon (10)  =2+8 

Argon (18) =2+8+8 

Kripton (36) = 2 + 8 + 18 + 8 

Xenon (54) =2 +84 18 +32 +18 +8 


Aşadar, în afară de heliu, care are 2 electroni pe ultimul strat, celelalte 
gaze rare au pe acest ultim strat 8 electroni. 

Octetul electronic și dubletul electronic se arătau a fi cele mai stabile formații 
electronice. De aici s-a născut ipoteza că pentru a se forma o moleculă sta- 
bilă, trebuie să se realizeze în jurul fiecărui atom component al moleculei 
un octet sau un dublet electronic. 

Tendința elementelor de a se combina se datorește nestabilității configura- 
Let lor electronice. Combinarea este rezultatul tendinței spre configurația 
stabilă de gaz zerovalent. 

Cum se poate ajunge la această configuraţie de octet? 

În primul rînd, prin transfer de electroni. Astfel, de pildă, la formarea combi- 
naţiei între un atom de sodiu și unul de fluor, atomul de sodiu va transfera 

unicul său electron de pe stratul său exterior pe stratul exterior al atomului 
de fluor 


Na + Ë: > Na Ë 





Legătura de valență s-a format printr-un dublet electronic între Na și F. 
În jurul atomului de fluor a apărut configurația de gaz zerovalent. Cîștigînd 
un electron în plus, atomul de fluor devine ion negativ, iar sodiul, pierzînd 
un electron, devine ion pozitiv. Avem de-a face cu legătura ionică sau electro- 
valență. Această legătură caracterizează aşa-numitele substanțe heteropolare. 
Ea este reconfirmarea ipotezei electrochimice a lui Berzelius, cu limitarea și 
fundamentarea teoretică care lipsea acelei ipoteze. 

Dubletele electronice pot să se nască și prin punerea în comun, prin participa- 
vea, a doi electroni, cîte unul de la fiecare atom. O asemenea legătură electro- 
nică poartă numele de covalență. Ea caracterizează, de pildă, legătura dintre 
atomii de același fel, care constituie molecula unei substanțe. Doi atomi de 
“clor dau o moleculă de clor prin covalență. 





În sfîrșit, dubletul de legătură poate proveni de la unul din cei doi atomi ce se 
combină. Un atom cu dublete neparticipante la alte legături devine astfel 
„donorul“ de electroni. O asemenea legătură poartă numele de legătură coor- 
dimativă sau bipolară. 
Un exemplu de legătură coordinativă ni-l oferă clorura de amoniu. O mole- 
culă de amoniac și una de acid clorhidric se combină. Amoniacul are configu- 
rația electronică: 

H 

HÑ: 
H 


alcătuită din 3 dublete electronice formate prin punerea în comun a cîte unui 
electron al atomului de hidrogen cu cîte un electron din cei 5 exteriori ai 
atomului de azot. Azotul rămîne cu un dublet neocupat. Atomul de hidrogen 
din molecula de acid clorhidric se ataşează de acest dublet, electronul lui 
transferîndu-se atomului de clor. 





Grupul NH, devine astfel un ion pozitiv, iar clorul, cu un electron în plus 
care-i completează octetul, devine ion negativ. Aici „acceptorul“ de electroni 
«ste protonul de hidrogen, iar donor este azotul. Donor poate fi și oxigenul, 
sulful, fosforul, arsenul, iodul, care formează săruri de oxoniu, sulfoniu, 
fosfoniu, aroniu și iodoniu, așa cum azotul formează săruri de amoniu. Accep- 
torii pot fi nu numai protonul, ci şi alți atomi cu octet incomplet. 

Legături coordinative, ca cele din interiorul ionului de amoniu, se pot forma 
și între molecule neutre. 

Uneori, ionul metalic își completează învelișul electronic pînă la numărul 
de electroni al gazului rar din perioada următoare celei a metalului, în siste- 











Molecula „sandvis“ a ferocenului 


> 
unul periodic. Astfel, ionul de cobalt, care are 24 
de electroni, își completează învelișul cu cei 12 
electroni de la 6 molecule de amoniac, dînd o 
moleculă complexă, al cărei element central este 
xobaltul, cu un înveliș format din 36 de elec- 
troni proprii și străini, configurație stabilă, care 
corespunde configurației electronice a kriptonu- 
lui. Este vorba aici de o combinație complexă. 
Legătura coordinativă sau bipolară explica astfel 
şi formaţiile moleculare complexe, care nu se 
supuneau legilor valenţei. 
Molecule complexe se formează între metale și 
grupe CO, purtînd numele de carbonili. Unul 
dintre acești complecși, nichelcarbonilul, care 
se formează în fumul de ţigară, pare să fie o 
cauză a cancerului pulmonar. Carbonilii de fier, 
de nichel, de cobalt, combinaţiile complexe ale metalelor cu amoniacul 
și clorul, cu aminoacizii, compuși ca diciclopentadien-fierul!, alcătuind 
familia „cenilor“ și în general compușii „sandviș“, cu molecule structurate 
pe 3 planuri, sute de tipuri de combinații complexe, care formează un fel de 
punte de legătură între substanțele anorganice și organice, își găsesc astăzi 
o explicație parțială în teoria electronică a valenței. 
Imensul număr al combinațiilor complexe și rolul lor în procese esențiale, ca 
acela al sintezei clorofiliene, atrage echipe de cercetători din lumea întreagă. 
Studiul structurii complecșilor cu mijloacele fizice actuale și sinteza unor noi 
“complecși deschide perspectiva clarificării unor procese chimice și biologice 
rămase multă vreme neînțelese. 
Asistăm astăzi la constituirea unei noi ramuri a chimiei, între cea anorganică 
şi cea organică: chimia complecșilor. 





Aproximaţii succesive 


În primele decenii ale veacului nostru, s-au acumulat, pe căi diferite, infor- 
mat) despre legăturile interatomice. Aranjamentele spațiale ale atomilor 
în molecule formate din zeci de atomi au putut fi determinate, folosindu-se 
metoda difracției razelor X şi apoi — după descoperirea proprietăților 
ondulatorii ale electronului — prin metoda difracției electronilor. S-au 
cules informații despre aranjamentul atomic în molecule și cristale prin 
metoda spectrelor de emisie și absorbţie ale substanțelor. Structura fină a 
spectrelor, caracteristicile termodinamice ale corpurilor, toate aceste date 
„experimentale au servit la reprezentarea structurii moleculelor simple. Dis- 


1 Substanţă sintetizată după 1950, în molecula căreia un atom de fier central, punînd 
în comun 8 electroni de valență cu 10 electroni ai atomilor de carbon, formează o 
construcție dublu piramidală, cu cele 2 baze ale piramidelor formate din cîte 5 grupe 
“GH şi virful comun al piramidelor ocupat de atomul de fier. 

tanţele dintre nucleele atomilor dintr-o moleculă și unghiurile dintre liniile 
de valență pentru molecule cu legături mono- bi- și trivalente erau date cu 
precizie de sutime și miime de Ångström (lungimea legăturilor de valență 
variind între 0,5 și 2 Ângstrâmi). 

Între 1920 și 1940, s-au publicat sute de tabele cu date despre dimensiunile 
moleculelor și geometria lor. 

Modelul planetar al atomului elaborat de Bohr, teoria dubletului și octetului 
electronic pentru legătura de valență și datele despre dimensiunile molecu- 
Jelor simple alcătuiau o aproximaţie a structurii moleculare, în multe privințe 
satisfăcătoare. Teoria structurii elaborate de Butlerov se îmbogățea prin 
aceste detalii cantitative. Butlerov pusese în evidență ideea influenței reci- 
proce între diferiții atomi constituenți ai unei molecule. Evaluarea cantita- 
tivă a acestei influențe era o condiție a unei reprezentări mai apropiate a 
structurii moleculare. 

În anul 1924, Louis de Broglie pornind de la caracterul dublu — de parti- 
culă și de undă — al luminii, generalizează această idee, elaborînd concep- 
ţia mecanicii cuantice-ondulatorii, care admite că și electronii şi alte 
particule materiale au o dublă comportare: de particulă şi de undă. 
Mișcarea fiecărei particule este legată de fenomene periodice, care pot fi 
privite ca propagarea unei unde. Această undă materială, electronică, nu 
este desigur aceeași cu unda electromagnetică asociată fotonului ; ea nu este 
o undă de lumină, dar legile propagării, stabilite pentru undele luminoase, 
puteau fi aplicate și undelor electronice. 

Generalizarea lui de Broglie a fost bogată în consecințe. Confirmarea eiexperi- 
mentală, prin punerea în evidență și folosirea practică a fenomenului de 
difracție a electronilor, analog cu difracția luminii, dădeau o excepțională 
pondere acestei teorii. Ea nu încăpea, desigur, în limitele de mult depășite 
ale materialismului mecanicist, pentru care o particulă nu putea fi decît o 
particulă, și o undă nu putea fi decît o undă, dar era conformă cu realita- 
tea, cu fenomenele observate. Ea surprindea încă unul din infinitele aspecte 
profunde ale realității, care nu încăpeau în modelele rigide ale fizicii mecani- 
ciste. 

Pentru fenomenele ondulatorii, studiate timp de 200 de ani, se elaboraseră 
relații matematice, ecuaţii diferențiale care exprimau cu precizie, pe planul 
matematicii, mișcarea ondulatorie. Dacă electronului 3 se poate asocia o 
undă, i se pot asocia și ecuaţiile diferențiale de tip ondulatoriu. 

În 1996, E. Schrădinger asociază sistemului cu un singur electron — atomul 
de hidrogen — o „ecuație de undă“. Această ecuație diferențială cuprinde 
ca mărimi: amplitudinea undei electronice, valoarea energiei totale a ato- 
mului, energia sa potențială, masa electronului şi constanta de cuantificare 
a energiei. Folosind metodele de rezolvare a ecuațiilor diferențiale, care con- 
stau în găsirea unor funcții ce le satisfac, se obțin pentru ecuația de undă 
mai multe funcții, cărora li s-a atribuit numele de orbitali. Orbitalii repre- 
zintă stări probabile ale atomului de hidrogen. 

Cu ajutorul acestei descrieri matematice, s-a putut trata cantitativ, cu apro- 
ximaţie satisfăcătoare, caracteristicile atomului de hidrogen. Învingînd o 
serie de dificultăți matematice, s-a putut integra ecuația lui Schrödinger și 
pentru sistemul cu 2 electroni pe care-l reprezintă molecula de hidrogen. 
Rezultatele experimentale (valoarea energiei de legătură dintre atomi, 
































distanţa interatomică, frecvențele radiaţiilor spectrului etc.) concordă foarte 
exact cu descrierea matematică a moleculei de hidrogen. 

S-a elaborat noțiunea de „hibridizare“ a orbitalilor, care reprezenta ideea 
intrepătrunderii orbitalilor electronici la formarea legăturilor de valență; 
s-a încercat exprimarea „orbitalilor moleculari“, toate acestea reprezentînd 
descrieri matematice ale interacțiunii între electronii care contribuie la 
legătura chimică. S-a putut interpreta, pe această bază, caracterul specific 
și comportarea în reacții a dublelor și triplelor legături de valență. Instru- 
mentul matematic al mecanicii cuantice se dovedea un bun instrument 
de lucru. El conducea spre aproximații de ordin superior a realității legătu- 
rilor interatomice. 

În urma acestor prime succese, chimiştii au căutat să extindă la toate tipurile 
de legături chimice intramoleculare din domeniul chimiei organice, îndeosebi 
la cele conjugate, descrierea bazată pe mecanica cuantică-ondulatorie. 
Teoria rezonanței, elaborată de savantul american Linus Paulingt, a avut un 
rol însemnat în încercarea de a realiza legătura între chimia teoretică și 
mecanica cuantică. 

Încercînd să aplice instrumentul matematic la molecule mai complexe, teo- 
reticienii s-au izbit de dificultăți mari. Ei au fost obligați să recurgă la căi 
de aproximație matematică, prin care să se obțină funcții de undă unice pen- 
tru molecule, din funcțiile de undă ale fiecărei legături în parte. 

Pentru a ușura calculul funcției de undă moleculară, este comod să se folo- 
sească niște reprezentări grafice, ca mijloace auxiliare în calculul matematic. 
Cînd se calculează, de pildă, o moleculă cu legături conjugate (legături de 
valență simplă alternînd cu legături duble) ca a benzenului, se iau în conside- 
rație 5 scheme: 

Se atribuie fiecărei scheme, astfel imaginate, o funcție de undă și se combină 
matematic aceste funcții parțiale într-una care se atribuie întregii molecule, 
Pe aceeași linie a elaborării unor abstracții care să permită folosirea metodelor 
matematice bazate pe mecanica cuantică, teoria rezonanței admite existența 
simultană a aceleiași molecule de benzen în 5 stări diferite, numite „structuri 
de rezonanță“, care ar interacționa între ele, ducînd la o scădere a conținu- 
tului energetic al moleculei și deci la o stabilitate mai mare a ei. Se atribuie 
formule de structură acestor „stări rezonante“, care în altă terminologie 
poartă numele de stări „mezomere“. 


1 Linus Pauling, fizician şi chimist american. Din 1931 profesor la Universitatea din 
California. Principalele lui lucrări sînt consacrate cercetării structurii moleculare 
şi a naturii legăturii chimice cu ajutorul mecanicii cuantice, precum şi biochimiei 
(îndeosebi în domeniul chimici imunității şi structurii proteinelor). A fost distins 
cu Premiul Nobel pentru chimie pe anul 1954. 

Linus Pauling este unul din iniţiatorii mișcării oamenilor de ştiinţă din S.U.A. 
pentru apărarea păcii. 





22 — Lumini în zetortă 

Formulele atribuite stărilor rezonante ale benzenului sînt: 





EE ee A 
7 97 a aa a 
1 H 3: 4 


După cum se vede, structurii reale, încă insuficient cunoscute a moleculei 
de benzen, i se substituie 5 structuri imaginate, care nu sînt altceva decît ex- 
presia unor reprezentări grafice, nişte mijloace auxiliare folosite în calculul 
matematic aproximativ. ! 

ntr-un anumit sens, aceste scheme imaginate servesc atingerii unor rezultate 
pozitive, așa cum servesc numerele imaginare simple în calculul algebric. 
Ele au slujit în cadrul teoriei rezonanţei la calcularea și prezicerea proprie- 
tăților unor molecule pe baza cunoaşterii proprietăților corespunzătoare ale 
altor molecule. 
Materialismul dialectic ajută pe oamenii de știință să aprecieze just originea 
abstracțiilor, imensa lor însemnătate în gîndire, dar și limitele folosirii 
lor. Asemenea abstracții (fie ele din domeniul formulelor matematice sau 
al celor chimice) sînt foarte utile, atîta vreme cît ele nu sînt fetișizate, cât, 
pornind de la date experimentale, acestea se introduc în relați și se încearcă 
aplicarea acestor relații pentru obținerea unor rezultate noi, revenindu-se 
apoi la experiență, pentru a proba valabilitatea rezultatelor. 
Acest principiu este adevărat și în ce privește teoria rezonanței. 
În interpretarea acestei teorii, unii adepți ai ei se îndepărtează însă de mate- 
rialism. Deşi chiar ei subliniază că „structurile între care apare rezonanța 
sînt în mod obișnuit construcții intelectuale care totuși sînt un ajutor util 
în înțelegerea stării adevărate a moleculei în cauză“ și că rezonanța „este un 
concept matematic inventat în mod intenționat de către fizician sau chimist 
pentru propria sa comoditate“i, totuși, uitînd aceste juste avertismente 
pe care singuri le-au dat, ei atribuie ficțiunilor o realitate pe care n-o pot 
avea, considerînd starea reală a moleculei ca sumă a stărilor imaginare mai 
sus amintite. 

Este vorba de o fetișizare a unor abstracții, a unor ficțiuni, de natură idea- 

listă, care nu poate fi de folos cercetării științifice. 
Principiul gnoseologic al interpretării idealiste a teoriei rezonanței îl repre- 
zintă „comoditatea“, „economia de gîndire“. Lenin a demonstrat absurditatea 
acestui „principiu“ al filozofiei pozitiviste. Realului nu i se pot substitui 
invenții mintale, numai pentru că ele sînt mai simple decît realitatea şi 
convin mai bine unui anumit tip de calcul aproximativ. 
Materialismul dialectic cere oamenilor de știință şi îi ajută să păstreze 
simțul realului, să nu uite că în spatele oricărei abstracții se ascunde o reali- 
tate obiectivă, care trebuie căutată și cu care trebuie confruntate construc- 
țiile teoretice. 
Aproximarea tot mai riguroasă a caracteristicilor moleculare, prin folosirea 
instrumentului matematic și pe baza concluziilor fizicii actuale, fără a pierde 


1 G.W. Wheland, The theory of Resonance and its Application to Organic Che- 
misiry, New York, London, 1949, p. 628. 











nici o clipă din vedere comportarea chimică, specifică, a legăturilor de va- 
lență, încercările de a preciza și adinci caracteristicile structurii moleculare, 
permanenta legătură. dintre teorie și practica experimentală, duc spre cu- 
moașterea tot mai profundă a interacțiunii atomilor reali, legați prin legături 
reale în molecule reale. 


Lavina reacţiilor 


Intrat din domeniul ipotezei în cel al certitudinii, electronul a prilejuit 
explicarea fenomenelor de bază întîlnite în chimie. După ce a servit la 
interpretarea legăturii chimice, a fost folosit ca bază fizică de explicare a 
mecanismului reacțiilor. 

Din punctul de vedere al teoriei electronice, o reacție chimică înseamnă 
vedistribuirea electronilor de valență între atomii care participă la reacție. Prin- 
cipiul fundamental al teoriei electronice a reacției este așa-numita „regulă 
a deformării moleculare minime“. Se înțelege prin aceasta că redistribuirea 
electronilor, în cursul reacției, are loc cu o modificare minimă a configu- 
rației lor electronice inițiale. 

Redistribuirea electronilor se poate face prin transfer de electroni de la un 
atom la altul, ceea ce implică formarea unei electrovalențe. Astfel de reacţii 
duc la combinaţii ionice de tipul clorurii de sodiu și al sărurilor, în general; 
sînt reacții la electrozi, în electrolize, reacții de oxidoreducere, care constau 
în cedare și acceptare de electroni. Viteza unor astfel de reacții este foarte 
mare; uneori, ele sînt practic instantanee. 

Redistribuirea electronilor se poate face însă și prin desfacerea unui dublet 
electronic, a unei legături covalente. Cei 2 electroni ai dubletului se pot dis- 
tribui între 2 atomi care se desfac, apărînd astfel atomi sau radicali liberi, 
sau pot rămîne la unul dintre atomi, născîndu-se astfel ioni sau molecule 
cu perechi de electroni neparticipante la legături chimice. Energia de acti- 
vare a reacțiilor — necesară pentru învingerea inerției configurațiilor 
electronice inițiale — este foarte mică în cazul reacțiilor cu transfer de elec- 
troni. Adesea nu este nevoie de nici o energie de activare. Atomii sau radicalii 
prezenţi în mediul de reacție se combină imediat, prin simplă venire în con- 
tact. Celelalte reacții pornesc numai după ce sînt activate, după ce este dată 
sistemului o energie cel puțin egală cu energia de disociere a legăturii inițiale. 
Sînt deci reacții pentru pornirea și efectuarea cărora este nevoie de un aport 
de energie dinafară, fie energie termică, fie luminoasă, fie electrică sau radi- 
antă. Sînt așa-numitele reacții endoterme. 

Abia după ce s-au pus în evidență radicalii liberi şi s-a consolidat teoria elec- 
tronică a valenței, după ce s-au clasificat reacțiile, s-a consolidat terenul 
pentru noi cercetări fundamentale de cinetică chimică. Urmărind reacția fo- 
tochimică dintre hidrogen și clor, fizicianul german Max Bodenstein a emis 
— într-o lucrare publicată în 1913 sub titlul Cinetica reacțiilor fotochimice 
a gazelor cu clor — ipoteza „reacțiilor înlănțuite“. 

Fenomenul fotochimic începe cu activarea unei molecule de clor sub acțiu- 
nea unei cuante de lumină. Un foton absorbit de molecula de clor determină 
ruperea ei în doi atomi de clor. 


Cl: C> CI+ CI 

Dubletul electronic o dată desfăcut, atomul de clor își caută completarea, 
El extrage un atom de hidrogen dintr-o moleculă de hidrogen, stabilizindu-se. 


C++, HS EIER 


Atomul liber de hidrogen extrage un atom de clor dintr-o moleculă de Cl, 
şi astfel apare un nou atom liber de clor. Lanţul se continuă. Prin acest me- 
canism, au putut fi explicate și alte reacţii fotochimice. Prima fază — la 
fel ca mai sus. Să presupunem că reacția se efectuează în atmosferă de metan. 
În acest caz, atomul de clor ia hidrogenul din metan, făcînd să apară un 
radical liber — metilul: 


CL + CH, HCL + CH 


Un radical liber, ca și un atom liber, este puternic reacționabil. El își extrage 
atomul lipsă din altă moleculă și astfel ia naștere un nou radical. Lanţul 
continuă, dacă nu intervine o substanță, care să capteze radicalul, 

N.N. Semionovi, începînd din 1926 și C.N. Hinshelwood (1928) au pus în 
lumină un tip special de reacții înlănțuite—cele ramificate. Între anii 1930 
și 1933, s-a efectuat un mare număr de cercetări în legătură cu cinetica reac- 
țiilor în lanț ramificate şi neramificate. Experiențele și observaţiile efectuate: 
dovedeau că este tipul cel mai răspîndit de reacție în tehnica chimică. 
N.N.Semionov a elaborat teoria generală a reacțiilor înlănțuite, ramificate și 
neramificate, în cartea sa dedicată acestui subiect (1934). Teoria lui Semionov 
se baza pe lucrările unui grup larg de cercetători sovietici. Ipoteza caracte- 
rului radicalic al reacțiilor înlănțuite, emisă de Semionov, a fost strălucit 
confirmată prin cercetări experimentale efectuate în U.R.S.S. și S.U.A. 
Cracarea produselor petroliere, arderea combustibililor, polimerizarea, 
oxidarea lentă, clorurarea și o serie de reacții biochimice s-au dovedit a fi 
reacţii tipice în lanț. 

În procesul reacțiilor ramificate, amestecul de substanțe dă naștere mai 
multor particule active — radicali liberi — care devin, fiecare dintre ei, 
un inițiator al unui lanț. Creșterea numărului de radicali mărește viteza de 
reacție, care la rîndul ei determină creșterea numărului de radicali liberi. 
Concentrația de particule active atinge uneori valori uriașe, modificînd astfel 
sensibil mediul și condițiile de reacție. E suficient, adesea, să apară un sin- 
gur radical liber, pentru ca să aibă loc procesul de inițiere. N.N. Semionov 
a demonstrat ideea interacțiunii dintre procesul înlănțuit și mediul în care 
el se desfășoară, a arătat că, pînă la o anumită limită, materialul poate 
rămîne în inerție totală, pentru ca — la un moment dat — o simplă modifi- 
care a dimensiunilor vasului de reacție, adăugarea unor particule, introducerea 
sau scoaterea unor fire să determine creşterea vitezei de reacție pînă la ex- 
plozie. Un exemplu de reacție explicată prin teoria lui N.N. Semionov, este 
acela al polimerizării izobutenei, la temperaturi foarte joase. La — 100*C, 





1 Academicianul N.N. Semionov a primit Premiul Nobel, (împreună cu C.N. Hin- 
shehwood) pe anul 1956 pentru lucrările în domeniul reacțiilor înlănțuite. 








Nikolai Nikolaevici Semionov 
> 
reacția de polimerizare ia o viteză e- 
normă, mergînd pînă la explozie, ceea 
ce impune folosirea unor diluanți, a 
unor inhibitori de reacție. 
Teoria a fost supusă celor mai riguroase 
verificări experimentale. V.N. Kon- 
datiev, E.I. Kondatieva, K.I. Avra- 
menko, N.M. Emmanuel și o serie de alți 
cercetători au urmărit condițiile ar- 
derii, ale propagării flăcărilor, ale ex- 
ploziilor, reacția lentă de oxidare a hi- 
drogenului sulfurat și radicalii liberi 
produși în reacție, efectul suprafeței 
pereților și al produșilor de reacție etc. 
“Toate aceste lucrări experimentale con- 
firmă ideea „lavinei ramificate“. Așa 
cum o singură piatră poate declanșa o 
uriașă avalanșă, tot așa o variație neîn- 
semnată a dimensiunilor vaselor de 
reacție, introducerea sau scoaterea unei 
simple sîrme de metal (absorbante de radicali liberi) sau o infimă variație 
a densității gazului care reacționează poate declanșa o lavină de reacție. 
Un larg cîmp de activitate experimentală este deschis și fertilizat de 
această teorie. Problema activării substanțelor prin lumină de diferite 
lungimi de undă, prin radiații penetrante gama, prin introducere 
de adaosuri de inițiere, prin suprafețe solide de semiconductoare, de 
sticlă etc., se rezolvă prin experiențele de chimie fizică actuală, 
„Accelerarea reacțiilor este un aspect al problemei, Al doilea aspect, cel 
puţin tot atît de important — spune acad. N.N. Semionov, — este ca în 
urma reacției să se obțină substanțele care ne sînt necesare și nu acelea pe 
care le strecoară natura 








* 
* * 


Molecula, radicalul liber, electronul, legătura chimică, toate aceste realități 
cu care operează azi chimistul și-au dezvăluit, rînd pe rînd, însușirile esen- 
Hale. Teoria a luminat cărările experienței, iar experiența a confirmat pre- 
vederile acelor teorii care erau conforme cu realitatea. 

Peisajul mișcării chimice devine tot mai limpede. Cunoştințele acumulate 
se îmbină în construcții teoretice, în modele mintale, care reflectă tot mai 
precis dialectica acestei mișcări complexe. Întreaga evoluție a cunoașterii 
chimice se accelerează sub impulsul datelor și informaţiilor acumulate de 
experiență, ca o reacție în lanț. Iar experiența științifică se fructifică în 
marile reactoare ale industriei chimice moderne. 


1 N.N. Semionov, Unele probleme ale reacțiilor înlănțuite, în „Analele romi- 
mo-sovietice”“, seria chimie, nr. 2, 1957, p. 40. 

XXIX. Radiochimia 


„Grupul care a participat la descoperirea 
elementului 101 a propus să fie numit 
mendeleeviu, în cinstea marelui chimist 
rus D. Mendeleev, care a folosit cel dintii 
sistemul periodic pentru previziunea, pro- 
prietăţilor chimice ale elementelor nedes- 
coperite, principiu care a servit drept 
cheie pentru descoperirea ultimelor 7 
clemente transuranicne: 


ISIDORE PERLMAN 





GLENN I. SEABORG 





C. încălzeşte oare hangarul soților Curie? Ce forță ține în loc deznă- 
dejdea și anulează sentimentul chinuitor care se ivește în fața mormanelor 
de pehblendă și a miilor de precipitate, la gîndul că elementul căutat a 
trecut în filtratul vărsat la canal? 

naintea acestui proces penibil de filtrări și precipitări repetat la infinit, 
s-a produs în mințile celor doi cercetători un proces de filtrare atentă. Ei 
au pregătit întreaga operație și numai după ce au fost pe deplin convinși 
că proiectul lor nu are nici o greșeală, şi-au îngăduit să pornească la lucru. 
Înainte de orice, informația științifică, informația multilaterală, totală, 
dacă se poate. Apoi ideea călăuzitoare, ipoteza de lucru. Instrumentul cel 
mai potrivit, cel mai sensibil și mai specific de măsurat. Organizarea după 
un plan amănunțit a operaţiilor. Și hotărîrea de a nu părăsi terenul de 
investigație pînă la obținerea unui răspuns clar, pozitiv sau negativ, la 
întrebarea pusă naturii. 

ntemeietorii radiochimiei, descoperitori ai radioactivităţii, s-au informat, 
și-au elaborat o ipoteză rațională de lucru bazată pe fapte experimentale 
și pe legile fizico-chimice cu valabilitate generală, au perfecționat și adaptat 
instrumentul specific de cercetare şi n-au părăsit filonul cercetării pînă la 
obținerea rezultatului final. 








+ 
= D 


În anul 1895, profesorul de fizică al Universității din Wiirtzburg, W. 
Roentgen, comunica rezultatele experiențelor sale cu tuburi conținînd gaze 
rarefiate (tuburi de tip Hittorf, Lenard sau Crookes) traversate de descăr- 
cările unei mari bobine de inducție. Roentgen efectuase experiențele sale 
în felul următor: înconjura tubul cu hîrtie neagră și-l așeza într-o cameră 
în care nu pătrundea lumina; în apropierea tubului lăsa un ecran format 
dintr-o hîrtie acoperită cu un strat de platinocianură de bariu sau sulfură. 
de zinc. Primul rezultat: ecranul devenea luminescent. Prima concluzie: 
razele catodice!, căzînd pe corpuri solide, pe sticlă sau metal (în tub) gene- 
rează un nou tip de raze, care produc luminescența unor săruri. Aceste raze 
străbat hîrtia, lemnul, carnea, foi subțiri de metal. 


1 Descoperite de Hittorf în 1869; emise de catodul tubului cu gaze rarefiate sub: 
influența descărcărilor electrice; razele catodice sînt fascicule de electroni. 





Aceste noi radiații penetrante, care nu se reflectă, nu se refractă, nu sînt 
deviate de magneți și care pătrund ușor prin substanțe, Roentgen le nu- 
meşte „raze X“. 

Cercetătorul își continuă experienţele și demonstrează: transparența la raze 
X a sticlei fără plumb, a ebonitei, a plăcilor de aluminiu. Pune în fața ra- 
zelor X scînduri și grinzi de lemn. Razele străbat aceste corpuri și impre- 
sionează placa fotografică, dînd niște fotografii-umbre. Roentgen fotogra- 
fiază scheletul unor fiinţe, pe viu. 

Din laboratorul profesorului, descoperirea a pătruns direct în public. 
Ziarele și revistele nu mai vorbeau decît despre „fotografierea invizibi- 
lului“. 

Fizicieni și chimiști, biologi, medici și-au întors privirile spre tuburile 
generatoare de rT: catodice, anodice şi Roentgen. Experimentează Jean 
Perrin de la École Normale; conferenţiază despre sursa și teoria acestor 
raze H. Poincaré de la Academia de Științe din Paris, J.T. Bottomley din 
Londra; se apropie de studiul problemei Henri Becquerel (1852—1908). 
Roentgen arătase că sticla tubului pe care cădeau razele catodice devine 
fluorescentă și că simultan tubul emite radiații penetrante, raze X. 
Becquerel elaborează ipoteza că radiația X este un fenomen asociat cu fluo- 
rescența, că deci orice corp fluorescent ar trebui să emită raze X. 

Posesor al unei impresionante colecţii de substanțe fluorescente, Henri 
Becquerel alege din această colecție cristale de alaun de potasiu și uraniu, 
substanță care devine luminescentă la simpla iradiere cu lumină vizibilă. 
Depune un cristal de alaun de uraniu pe o placă fotografică învelită în hîr- 
tie neagră (pentru a evita impresionarea plăcii de către lumina soarelui) 
şi expune întregul ansamblu la lumina soarelui. La developare constată că, 
într-adevăr, urma cristalului se observă pe placa fotografică. 













































„Fotografierea invizibilului“ 

Încercînd aceeași experiență cu alte săruri fluorescente, el nu obține nici 
un rezultat. Întrerupînd una din experiențe din cauza înnorării cerului, 
el ascunde proba de sare de uraniu cu placa sensibilă cu tot, învelită în hîr- 
tie neagră, la întuneric, într-un sertar. Developează placa mai tîrziu, după 
două săptămîni, fără să fi expus proba de sare de uraniu la lumină. Or, ai 
în acest caz, el descoperă urma lăsată de mineral pe placă. 

Ipoteza legăturii generale dintre fluorescență și radiația X cădea. Era des- 
coperită însă proprietatea uraniului de a emite raze, numite de Becquerel 
„raze uranice“, deoarece numai sărurile de uraniu le produceau. „Razele 
uranice“ aveau aceleași proprietăți ca și razele X. Între altele, ele produ- 
ceau descărcarea rapidă a unui electrometru. 

De aici pornesc Maria Sklodovska-Curie (1867—1£34) și Pierre Curie (1859— 
1906). 


Soții Curie 


Maria Sklodovska-Curie s-a născut la Varşovia. La 16 ani termină liceul. 
n Polonia, femeile nu aveau pe atunci (sub regimul țarist) dreptul de a 
urma cursuri universitare. Învață singură şi la vîrsta de 17 ani intră în 
slujbă ca guvernantă, pentru a strînge banii necesari plecării la Paris. În 
orele libere, predă lecţii copiilor de țărani. După 7 ani, în 1891, la vîrsta 
de 24 de ani, pleacă în Franţa. Ia, în timp de 2 ani, (1891—1893) licența 
în fizică și după încă un an (1894) licența în matematică. La prima lucrare 
retribuită, ea restituie bursa pe care o obținuse. Cu prilejul acestei lucrări 
(din domeniul E îl cunoaște pe Pierre Curie. În 1896, ia exa- 
menul de profesor agregat și hotără -şi aleagă ca lucrare pentru teza 
de doctorat o temă pornind de la lucrările profesorului ei, Becquerel. Înce- 
pînd cu anul 1998, ea se alătură cercetărilor asupra radioactivităţii, pe care 
le efectua soțul ei, Pierre Curie. 
Născut la Paris, Pierre Curie învață singur și îşi dă examenul de bacalaureat 
la vîrsta de 16 ani. La 19 ani este numit preparator la catedra de fizică de 
la Sorbona. El descoperă o serie de fenomene fizice noi. Este numit șef de 
lucrări la catedra condusă de Becquerel. În 1889 studiază fenomenul pie- 
zoelectricității și construieşte o balanță piezoelectrică, care va folosi soților 
Curie la studiul radioactivităţii. 
Începînd cu anul 1898 şi pînă în ziua tragicei sale morţi (a fost călcat de o 
trăsură în drum spre Academie, purtînd la el manuscrisul unei comunicări) 
viața pasionatului cercetător al naturii, modestul Pierre Curie, și a soției 
sale, Maria Curie, s-au împletit cu studiul radioactivităţii, 
Soții Curie și-au construit pentru cercetări un aparat simplu, dar perfect 
adaptat măsurărilor de intensitate a activității radiante a substanțelor, 
Aparatul avea ca piesă centrală un condensator alcătuit din două discuri. 
Pe unul din discuri se depunea substanta de cercetat, de obicei în cantități 
infime, de ordinul zecimilor sau sutimilor de miligram. Substanţa, emițind 
o radiație, ioniza aerul dintre cele două discuri. Discul superior se încărca 
electric. Un fir metalic conducea curentul format la un electrometru cu 
foiţă de aur. Unghiul dintre cele două foițe ale electrometrului era o măsură 








directă a intensității radioactive. Dispozitivul construit era atît de sen- 
sibil, încît a condus chiar la o eroare (constatarea radioactivităţii la unele 
elemente neradioactive: cesiu, niobiu, tantal, fosfor). Eroarea se datora 
umidit; probelor, care mărea conductibilitatea aerului dintre discurile 
condensatorului, influențind aparatul. 

Sistematic, Maria Curie cercetează pe rînd toate mineralele Muzeului de 
științe naturale din Paris. Ea stabileşte o serie de fapte în legătură cu 
proprietatea substanțelor de a emite radiaţii spontane. În primul rînd, 
că această activitate radiantă a substanțelor este independentă de acțiunea 
temperaturii, presiunii, umidității atmosferice; în al doilea rînd, că nu- 
mai mineralele de uraniu și toriu (1898) sînt radioactive. 

Aceste constatări nu puteau fi puse la îndoială. Fenomenul radioactivităţii 
(termen creat de Maria Curie) naturale se impunea atenției fizico-chimiș- 
tilor. Vechile idei despre imuabilitatea atomului se cereau verificate, căci 
numai atomii puteau fi sursa acestor radiații. Atomii se dezintegrau. Acestea 
erau probleme care reclamau o nouă tratare teoretică, dar deocamdată mai 
erau multe de cercetat. Experiențele au dezvăluit o serie de contradicții, 
care st cereau lămurite tot pe cale experimentală. 

Soții Curie constată că minereul pehblenda de loakimov este mai activ, 
mult mai activ decît ar fi fost de așteptat pe baza conținutului său în uraniu, 
Preparatele de laborator, care aveau un conținut procentual de uraniu mai 
mare decît minereul natural, erau mai puţin radioactive. 

i astfel se naște ideea plină de făgăduieli că în minereul de uraniu s-ar 
ăsi elemente necunoscute, mai radioactive decît uraniul. Ce elemente ar 
putea fi acestea? Ghidul mendeleevian, tabloul periodic al elementelor, 
făcuse de atîtea ori dovada eficienței sale. Cînd spectroscopul în mîinile 
lui Bunsen sau ale lui Boisbaudran descoperea elemente necunoscute, aceeași 
lege a periodicității ghida cercetarea. 

Maria Sllodovska-Curie și soțul ci, Pierre Curie, pornesc atacul sistematic 
al pehblendei. Tone de minereu de Ioakimov umplu hangarul neîncălzit 
în care cei doi cercetători își efectuează experiențele. După regulile analizei 
chimice anorganice, ei fracționează materialul, folosind reactivii obișnuiți 
de precipitare: acidul clorhidric, hidrogenul sulfurat etc. Măsoară de fiecare 
dată intensitatea radioactivităţii. Pas cu pas, ghidaţi de electrometru, ei 
separă fracțiuni tot mai radioactive. După separarea oxidului de uraniu, 
a oxidului de calciu, de plumb, de fier, de siliciu, de magneziu, vin la rînd 
alte elemente, — „diverse“. Aproape toate elementele tabloului lui Mende- 
leev se regăsesc aici, în cantități mici sau infime. Era o adevărată „căutare 
a acului în carul cu Dn". Fracțiunea analitică conținînd bismut se dovedește 
mai radioactivă decît celelalte. După precipitarea bismutului, filtratul 
rămas este neradioactiv. Deci, elementele căutate se găsesc în precipitatul 
de sulfură de bismut, care dă — la măsurare — o radioactivitate de sute 
de ori mai intensă decît oxidul de uraniu. Or, soții Curie știau foarte bine 
că sulfura de bismut pură este cu totul neradioactivă. Impurităţile din sul- 
fura de bismut erau, deci, cauza cauzelor. Cei doi savanți erau, de astă dată, 
aproape de elementul căutat. Maria Curie îl și numește cu numele patriei 
ei: poloniu. Aceasta, înainte chiar de a-l fi izolat în stare pură. 

La 18 iulie 1898, soții Curie comunică identificarea poloniului. 

Maria Curie 

< 

Să reținem acest amănunt cantitativ: 
o tonă de minereu de uraniu conține 
0,0001 grame de poloniu. Așadar, ei 
au identificat acest nou element, care se 
găsea în proporție de 1 :10 000 000 000 
în materialul cercetat. 

În același an, în luna octombrie, soții 
Curie anunță descoperirea unui nou 
element radioactiv, care însoțește bariut 
în precipitat. Numele ales pentru acest 
element, încă neidentificat, este radiu. 
Trebuia identificat şi izolat noul ele- 
ment. Au fost necesare noi cantități 
uriașe de pehblendă. Prin interven- 
Da geologului Eduard Suess, cercetă- 
torii primesc rapid o tonă de reziduuri 
rezultate din prelucrarea pehblendei 
pentru extragerea uraniului, pe care-l 
consuma fabrica de sticlă din Viena, 
Aceste reziduuri erau mult mai radio- 
active decît pehblenda ` erau mai concentrate în radiu. 

Se punea problema separării radiului de bariu, problemă foarte dificilă, 
deoarece ambele elemente au aceleași proprietăți chimice: se dizolvă îm- 
preună, precipită împreună. Numai clorura şi bromura de radiu sînt ceva: 
mai greu solubile decît clorura și bromura de bariu. 

După 45 de luni de la stabilirea existenței probabile a radiului (în 1902), 
Maria Curie, în colaborare cu H. Debierne, izbutește să prepare un decigram 
de clorură de radiu pură. Determină pe această substanță greutatea atomică a 
radiului. Rezultatul obținut: 226, conform locului în tabloul lui Mendeleev. 
Analizele spectrale efectuate de diverși cercetători în 1899—1900 stabilesc 
noua serie de linii spectrale necunoscute pînă atunci. Radiul intră în familia 
elementelor și stîrnește acele întrebări, acel uriaș interes — justificat prin 
tot ceea ce a urmat — cercetările experimentale și aplicațiile tehnologice, 
care alcătuiesc la un loc radiochimia. Radiul își ocupă locul — lăsat liber 
— în tabloul lui Mendeleev. 

Radiul emite particule materiale încărcate pozitiv (razele alfa), raze de tipul 
radiației Roentgen (raze gama) și fascicule de electroni (raze beta). 

Lumea nucleului atomic se deschide cercetării. 

Biologii încearcă efectul acestor radiații asupra țesuturilor vii. Medicii se 
grăbesc să folosească acțiunea distrugătoare a radiației pentru combaterea 
cancerului 17 

Domeniul de cercetare deschis de lucrările soților Curie atrag cercetători 
tineri și bătrîni. Se așteptau cu toții la descoperirea de noi elemente, de feno- 
mene noi, inaccesibile pînă atunci. 

William Ramsay cunoștea bine heliul, pe care-l descoperise. Metoda spectro- 
scopică îi dăduse posibilitatea să detecteze urme de heliu. Or, el constată că, 
într-un tub închis, în care a fost păstrat un preparat de radiu, apare heliu. 








William Ramsay 
> 
Puţină vreme după scoaterea heliului 
din tub și reînchiderea la flacără a tu- 
bului, Ramsay cercetează din nou gazul 
din tub. Și găsește din nou heliu. Dar 
aceasta însemna pur și simplu că radiul 
se transformă în heliu. Emanatția radiului 
se transforma în heliu; un element se 
transforma, în mod spontan, în alt ele- 
ment. Era, deci, un fenomen de transmu- 
tație a elementelor. Cuvîntul era tulbu- 
rător și plin de consecințe. Atomii se pot 
preface unii în alții. Legea dialectică a 
schimbărilor cantitative care prin acu- 
mulare duc la transformări calitative 
acționa și în lumea atomilor. 
Ramsay a fost pînă într-atit captivat 
de ideea transmutaţiei, încît a tras și 
o concluzie pripită, infirmată ulterior. 
Susţinea că emanația de radiu pusă în 
contact cu apa formează un gaz nou, 
neonul, iar în prezența sărurilor de cupru 
și argint — argonul. 
Erau firești asemenea erori în atmo- 
sfera febrilă de căutare pe care a stîr- 
nit-o descoperirea radioactivităţii. Lucrările experimentale care au urmat 
acestor cercetări din pragul secolului nostru au constituit nucleul puternic 
al radiochimiei. După poloniu și radiu a urmat descoperirea actiniului. 
În aceeași pehblendă de Ioakimov, colaboratorul soților Curie, A. Debierne, 
izolează un element nou, pe care îl numește actiniu (emiţător de raze). 
































Actiniul se găsește în minereurile de uraniu în proporție de 1 atom la 
900 000 000 atomi de uraniu. 

În 1902, Friedrich Giesel crede că a descoperit în pehblendă un nou element, 
pe care-l numește euraniu, datorită puternicei sale emanații radioactive. 
Cercetări ulterioare arată că este vorba tot de actiniu. 

Actiniul se concentrează în fracțiunile de lantan, alt „divers“ din compoziția 
pehblendei, și se aseamănă atît de mult în reacții cu lantanul, încît n-a 
putut fi separat complet de fratele său chimic. 

În 1903—1904 se ocupă de problema emanaţiei de radiu W. Ramsay, F. Soddy 
E. Rutherford, P. Curie, J. Dewar. Se stabilește certa existență a unui nou 
element gazos. În 1908 se dă numele de nitoniu gazului radioactiv emanat 
din radiu, care, lichefiat, lucește cu o lumină slabă. Abia în 1923, nitoniul 
și-a primit numele actual de radon. Un gaz radioactiv, cu caracter de gaz 
zerovalent, care-și lua locul în tabloul lui Mendeleev, alături de heliu, argon, 
kripton, neon şi xenon. 

Teoria transformărilor radioactive se elaborează chiar în acești primi ani. 
Soddy introduce în 1904 noţiunea de izotopie radioactivă și stabileşte legea 
transformărilor radioactive („legea de deplasare a valenței“). 

Descendenţe radioactive 


Rutherford și Soddy explică toate faptele cunoscute pînă la ei prin ipoteza 
că radioactivitatea se datorește unei dezintegrări explozive a atomilor, Ici 
și colo, în substanța radioactivă, unul din cîteva sute de milioane de atomi 
explodează spontan; sînt expulzate cu acest prilej: o particulă alfa sau o 
particulă beta și o rază gama; iar atomul explodat se transformă. Dacă s-a 
expulzat o particulă alfa, noul atom format va avea o masă mai mică cu 4 
unități de masă (masa particulei alfa, care este egală cu a unui atom de heliu) 
şi un număr atomice mai mic cu 2. Dacă explozia duce la emisia de particule 
beta (sarcini negative, electroni), atunci masa noului atom rămîne practic 
neschimbată, dar numărul atomic creşte cu o unitate. 

Teoria transformărilor radioactive spontane se baza pe generalizarea observa- 
țiilor experimentale. Ea sugera ideea existenței unor serii naturale de ele- 
mente radioactive care încep cu un cap de serie radioactiv și se sfirșesc cu cîte 
un izotop! neradioactiv al plumbului. 

Pe baza acestei teorii, se naște ipoteza existenței unui „părinte“ radioactiv 
al actiniului drept cap de serie radioactivă. Acest „părinte“ al actiniului 
poate D un emițător de raze alfa (și în acest caz s-ar fi găsit cu douăfcăsuțe mai 
la dreapta decît actiniul, în tabloul lui Mendeleev) sau emițător de raze beta 
(și în acest caz trebuia să se găsească cu o căsuță mai la stînga). Combinarea. 
teoriei transformărilor radioactive cu legea periodicității orienta cercetarea. 
Elementul 91, protactiniu, fu astfel descoperit în reziduurile de pehblendă, 
în anul 1918, de Otto Hahn și Luise Meitner. Protactiniul se găsea în precipi- 
tatul de săruri de tantal, cu care legile elementelor indicau că trebuie să se 
înrudească, 

Pe lingă aceste elemente, se descopereau izotopii lor, apoi elemente de aceeași 
masă și număr atomic (deci izotope și izobare), manifestîndu-se doar prin 
energii diferite de radiație (elemente cu nuclee izomere). 

În 1900, William Crookes face o experiență interesantă cu uraniu. Dintr-o 
soluție de sare de uraniu el precipită metalul cu carbonat de amoniu, apoi 
dizolvă precipitatul în exces de reactiv. Rămîne o mică cantitate nedizolvată, 
un reziduu insolubil. Or, acest reziduu impresionează puternic placa fotogra- 
fică. Chimicește, este tot uraniu. Crookes îl numește uraniu X. Uraniul 
redizolvat nu impresionează placa fotografică. 

H. Becquerel descoperă în 1900, în sărurile de uraniu, uraniul X,(UX,), 
izotop cu toriul și uraniul X„(UX,) izotop cu paladiul. Iuri N. Antonov des- 
coperă în 1913 uraniul Y (UY) în sărurile de uraniu. 


1 Elemente care ocupă aceeași căsuță (avind același număr atomic) în tabloul lui 
Mendeleev, dar au mase atomice diferite. Izotopii plumbului sînt: plumbul de masă 
atomică 204, plumbul 206, (numit și radiu G, element final al seriei radioactive a 
uraniului) ; plumbul 207 (sau actiniu D, element final al seriei actiniului) ; plumbul 
208 (sau toriul D, element final al seriei toriului); plumbul 209; plumbul 210 (sau 
radiu D); plumbul 211 (sau actiniu B); plumbul 212 (sau toriu B); plumbul 214 (sau 
radiu B). 








Ernest Rutherford 
> 
Experiențele arătau că atît uraniul X, 
şi Xa, cît și uraniul Y sînt produ 
ai unor „părinți“ radioactivi; că ei îşi 
pierd cu timpul radioactivitatea. 
Se constituie astfel familiile radioactive 
ale uraniului, radiului, toriului şi acti- 
niului. 
Cercetătorii fizico-chimiști descoperi- 
seră — prin radioactivitaiea naturală 
— mijlocul de a face accesibile simțu- 
rilor prefacerile naturale ale atomilor, 
istoria naturală a elementelor. 
Se confirmau experimental vederile teo- 
retice ale lui Nikolai Aleksandrovici 
Moruzov (1854—1946), savant revolu- 
ționar rus, care și-a scris lucrările în 
timpul celor 28 de ani de detențiune în 
închisorile țariste: Sistemele perio- 
dice ale structurii materiei (1907) şi 
D. I. Mendeleev şi importanta siste- 
mului său periodic pentru chimia viitorului. Moruzov a exprimat lim- 
pede ideea evoluției elementelor în condițiile naturale ale cosmosului. 





Un nou instrument de cercetare a structurii 


În timp ce studiul radioactivităţii descifra evoluția naturală a elementelor, 
oferind mijlocul descoperirii unor elemente necunoscute pină în veacul 
nostru și baza experimentală a teoriei structurii atomului, razele Roentgen 
luminau cărările unor cercetări teoretice și experimentale esențiale pentru 
desfășurarea procesului cunoașterii fizico-chimice. 

Dezvoltînd ideile lui Rutherford, Niels Bohr dăduse un interesant model 
de atom, asemănător cu un sistem planetar în miniatură. Pe baza acestui 
model! se explica și originea razelor Roentgen. Nucleul atomului lui Bohr 
este înconjurat de electroni, circulind pe orbite mai apropiate sau mai 
depărtate de nucleu. Sub acțiunea unei radiații corpusculare, un electron 
stabil de pe o orbită apropiată de nucleu poate fi smuls din sistemul nucleu- 
lui. În acest caz, un electron de pe o orbită exterioară „cade“ pe o orbită iden- 
tică cu aceea a electronului care părăsește atomul și deoarece această. „cădere“ 
de pe o orbită mai depărtată pe una mai apropiată creează o cantitate de ener- 





1 Ulterior teoria lui Bohr s-a dovedit insuficientă pentru explicarea faptelor expe- 
zimentale și a problemelor cantitative puse de ele. Rezolvarea acestor probleme au 
dat-o mecanica cuantică și mecanica ondulatorie. 

gie disponibilă, această energie se degajează în afara atomului, sub forma 
razelor X. Fiecare element emite raze X de o anumită lungime de undă 
(respectiv frecvență), care caracterizează elementul. 

Lungimea de undă a razelor X, dacă acestea erau de aceeași natură ca și lu- 
mina, se putea măsura folosind fenomenul difracției razelor, exact ca în cazul 
radiației de lumină vizibilă, numai că era nevoie de o rețea de difracție! 
cu striaţii atît de fine, încît nici o mînă de om, nici un instrument nu le-ar fi 
putut trasa. Max von Laue sugerează, în 1912, ideea de a folosi drept rețea 
de difracție un cristal natural și elaborează teoria difracției razelor X și 
instrumentul matematic de descriere a fenomenului. 

Cristalografii William Bragg și fiul său W.L. Bragg aleg drept reţea un 
cristal de sare obișnuită, distanțele dintre șirurile de atomi ai cristalului 
dînd o reţea potrivită cu lungimea de undă a radiației X. Pe o asemenea 
idee și folosind instrumentul matematic elaborat de Laue, s-a putut stabili 
de către fizicieni mijlocul de a identifica radiația X a fiecărui element în 
parte, Pe această bază fizică a creat Moseley noțiunea de număr atomic. 


În căutarea a 5 elemente 


În preajma anului 1925, fizico-chimiștii lumii ştiau că au de descoperit încă 
5 elemente cu numerele atomice: 43, 61, 75, 85, 87. Pe baza locului lor în 
tabloul periodicității, au fost prevăzute proprietățile lor și mineralele din 
natură în care prezența lor era probabilă 
În aceste condiţii, se angajează soții W. și I. Noddack pe calea căutării ele- 
mentelor 43 și 75, prevăzute de Mendeleev cu numele de ecamangani (omo- 
logi superiori ai manganului). 

„Cine ia hotărîrea să caute un element necunoscut — spun soții Noddack? — 
pornește de obicei la lucru cu speranțe proaspete. Se cercetează toate substan- 
tele imaginabile; de mii de ori ai impresia că țelul este aproape. Așa s-a 
întîmplat cu mulți, așa s-a întîmplat şi cu noi... A trecut multă vreme pînă 
ne-am dat seama că descoperirea unor noi elemente nu poate fi darul unei ore 
fericite“. 

Cuplul de savanți cehi repeta cu alte mijloace o explorare de felul aceleia 
pe care au efectuat-o soții Curie. Îi ghida legea periodicității. Ea ghida și pe 
industriașii care au finanțat cercetările soților Noddack. Într-adevăr, găsin- 
du-se între osmiu (elementul 76) și wolfram (elementul 74), metale atît de 
greu fuzibile, atît de rezistente la temperaturi înalte și atît de puțin vola- 
tile, unul din elementele căutate (75) se anunța ca o minunată afacere co- 
mercială: material pentru cele mai rezistente filamente. Condiţia contrac- 
tului dintre oamenii de afaceri și fizicienii Noddack era: punerea la punct 
a procedeului industrial de producție a metalului. 

Cercetătorii au început prin analiza sistematică a minereurilor în care s-ar 
fi putut întilni elementele căutate. Columbita (minereu de molibden şi rute- 











1 Placă ce are trasate pe suprafața ei linii echidistante şi poate fi folosită în locul 
unei prisme, pentru dispersazea luminii şi producerea spectrelor. 

2 Citat după I. V. Hodakov, Necesitate şi întîmplare în dezvoltarea ştiinţei, 
în „Voprost filosofii“, 1960, p. 45. 





iniu), tantalita (minereu de osmiu și wolfram) și niobita erau minereurile de 
maximă probabilitate. 

Instrumentul de cercetare folosit de soții Noddack a fost analiza roentgeno- 
grafică. Ei au calculat spectrul probabil al elementelor căutate; au stabilit 
calea separării. Trebuiau să ajungă la un oxid superior, solid la temperatura 
obișnuită, galben sau roz. 

Au prelucrat și ei zeci de kilograme de minereu. Au făcut mii de roentgeno- 
grame. Liniile spectrale așteptate au apărut într-un tîrziu. 

În 1925, elementul 75 a fost descoperit. Cercetătorii i-au dat numele de reniu, 
după numele fluviului Rin. Apoi s-a realizat și procedeul industrial pentru 
o producție de 10 grame. Era un metal care se putea forja și lamina, ușor 
solubil în acid azotic, greu solubil în acid clorhidric. 

Soții Noddack au crezut că descoperiseră și elementul 43.L-au numit mazuriu. 
Dar aici s-au înșelat. Elementul 43 nu se lăsa descoperit în natură. Istoria 
obținerii lui face parte dintr-un capitol nou al cercetării fizico-chimice a 
veacului nostru, capitolul elementelor sintetice. 

În anul 1929 se anunţase descoperirea unui nou element din cele 4 lipsă: 
elementul cu număr atomic 87. După poziția lui în sistemul periodic, trebuia 
să fie un metal alcalin. Dar metoda optico-magnetică, pe care cercetătorii 
au încercat s-o folosească pentru punerea în evidență a acestui element, n-a 
dat rezultate. S-a părăsit deci și numele de virginiu, propus de cercetă- 
tori. 

Elementele 43, 61, 85, 87 rezistau atacurilor sistematice ale celor mai 
buni experimentatori. Chiar dacă se surprindeau linii spectrale care nu se 
puteau atribui altor elemente, încercările de a separa elementele căutate, de 
a prepara o cantitate suficientă pentru cercetarea proprietăților lor fizice 
și chimice eșuau. Fie că existau sau nu în cantități infime în natură, ele 
se arătau prea instabile pentru a se lăsa izolate, concentrate și cercetate, 





Transmutaţie, radioactivitate naturală 


Ideea de a încerca să se obțină elemente artificiale prin modificarea unor atomi 
existenți în natură, stabili, radioactivi sau neradioactivi, s-a născut o dată cu 
celebra „reacție“ nucleară descoperită de Rutherford! în 1919. 

El experimenta de mai mulți ani cu metoda lui de urmărire a particulelor 
alfa produse de substanțele radioactive. Un gaz la o presiune mică de cîțiva 
milimetri coloană de mercur, supus unui cîmp electric de o intensitate apro- 
piată de aceea care produce scînteia de descărcare, devenea foarte sensibil 
la ionizare. O particulă alfa, datorită sarcinii sale și vitezei enorme, produce 
oricum mii de ioni prin ciocnirea cu moleculele de gaz diluat. Cîmpul elec- 
tric puternic din dispozitivul lui Rutherford accelerează mișcarea. ionilor 
formaţi și determină astfel creşterea efectului de ionizare a particulei alfa. 
Se realizează astfel o cascadă de ionizare ; fiecare particulă ionizată devine, 





1 Ernest Rutherford (1871—1937), fizician, o: einer din Noua Zeelandă. Profesor 
de fizică la Montreal și apoi de fizică experimentală la Manchester și Cambridge. 
Este elaboratorul unuia dintre primele modele cuantice ale atomului. A prevăzut, 
pe baze teoretice, existența neutronilor. 

Irène Joliot-Curie 

< 

la rîndul ei, un agent de ionizare supli- 
mentară. Efectul total al unei singure 
particule alfa determină o puternică. 
influență asupra unui electrometru sen- 
sibil. Pentru o singură particulă, acul 
electrometrului se abate cu peste 20 mi- 
limetri. 

Experiența lui Rutherford din 1919 a 
fost realizată cu un tub, în care se găsea, 
ca de obicei, o sursă alcătuită din cî- 
teva miligrame de substanță radioactivă 
(radiu C). Gazul rarefiat din tub era 
azot. Azotul era deci „ținta“ asupra, 
căreia erau proiectate particulele alfa. 
Descriind experiența, Rutherford spune 
că ricoșarea particulelor alfa de „țintă“ 
(observată fotografic) l-a uluit aşa cum 
l-ar fi uluit un glonte care ar fi ricoșat 
sub ochii lui, lovindu-se de o simplă 
coală de hîrtie. 

În tubul de experiență erau emise de 
substanța radioactivă cîteva zeci de 
milioane de particule alfa pe secundă. 
Sub acest bombardament, cîțiva atomi de azot sufereau o profundă mo- 
dificare, Ei se transformau într-un izotop al oxigenului. 

Azotul se transforma în oxigen... 

Azotul are masa atomică 14; nucleul său este format din 3 nuclee de heliu 
de masă globală 12 și 2 nuclee de hidrogen suplimentar. Nimerite în plin 
de o particulă alfa, unele nuclee ale atomilor de azot pierdeau echilibrul lor 
inițial, cîştigau materia adusă de particula alfa (nucleu de heliu), pierdeau 
o parte din materia lui originală (proton de hidrogen) şi ajungeau la un nou 
echilibru sub forma nucleului de oxigen 17. 

În notația actuală, această reacție, care dărîmă un nucleu și reconstituie 
un altul, se poate scrie astfel: 


DN + {He > (155) > !H + 30O sau prescurtat: HN («,p) 30 


Nucleul de azot de masă 14 și număr atomic 7 captează o particulă alfa. 
(nucleul de heliu) de masă 4 și număr atomic 2. Se formează astfel un nucleu 
mai greu, de masă 18 şi de număr atomic 9. Acest nucleu, care este de fapt 
izotopul 18 al fluorului, este instabil. El expulzează imediat un nucleu de 
hidrogen (proton) de masă 1 și număr atomic 1, dînd un nucleu de masă 17 
(izotop al oxigenului). 

Reacţia era o transmutație propriu-zisă. 

Element Reacția Elementul format Timp de înjumătățire 
de 
190), (n,p) IEN 7,3 s 
EN (ny) IEN 7,3 s 
ZAI In zl 3AIL 2,3 min 
ZAL (n.p) Mg 9,5min 
EE) Io %*Mn 2,6h 
Na (n,Y) UNa 15,6 h 
SC (ny) SR 26,5z 
Fe (ny) Re. 46,0 z 
n — neutron Y — foton gama min — minut z — zile 
p — proton s — secundă h — oră 


În anul în care Rutherford realizase această experiență, se comunicau zeci 
de rezultate obținute cu spectrograful de masă al lui Aston, măsurîndu-se 
masele atomice ale izotopilor. El descoperă rînd pe rînd izotopii oxigenului, 
ai hidrogenului (deuteriul sau deuteronul 2D) etc. În 1932, James Chadwick 
face o nouă descoperire epocală: existența în nucleul atomului a unei parti- 
cule fără sarcină electrică: neutronul. Chadwick pornisă de la o cercetare ex- 
perimentală a lui Walter Bothe, care bombardase cu protoni (nuclei de hidro- 
gen, adică atomi de hidrogen ionizați) beriliu de masă 9. Bothe obținuse 
pe această cale o radiație nouă, mai penetrantă decît cele mai dure raze 
gama, Chadwick demonstrează experimental că nu este vorba de raze. gama, 
ci de un flux de particule rapide, fără sarcină electrică, de masă egală cu 
aceea a atomului de hidrogen. Aceste particule puteau fi obținute dintr-un 
amestec de cîteva miligrame de sare de radiu cu pulbere de beriliu într-un 
tub. Particulele obținute străbăteau pereții tubului, treceau prin atomii altor 
substanțe, fără a-i ioniza. Lipsite de sarcină electrică, aceste particule, nu- 
mite neutroni, aveau o extraordinară putere de pătrundere prin materie. 
Neutronii căzînd peste nucleele unor substanțe, nerespinși de ei, pătrunde au 
în nuclee, producînd modificări esențiale ale structurii lor. 

După descoperirea neutronului, fizica atomului avea să înregistreze o nouă 
victorie. În anul 1934, Frédéric şi Irène Joliot-Curie fac această uluitoare 
observație: un element stabil, obișnuit, ca borul sau azotul, iradiat cu parti- 
cule alfa, se transforma într-un element instabil, radioactiv. Bombard înd 
borul cu particule alfa, F. și I. Joliot-Curie obțineau un flux de particule 


23 — Lumini în retortă 

pozitive: pozitroni. Transmutația borului poate fi descrisă prin această 
succesiune de transformări: 


10B je He eta uN SAE BN + In 
latom + 1 particulă radioazot 14 izotop stabil 1 neutron 
de bor alfa al azotului 13 
An = "oC SE CH 
izotopul 13 izotopul 13 1 pozitron 
al azotului (mai stabil) 
(radioazot 13) al carbonului 


Radioazotul se poate colecta în tuburi. EI are toate proprietățile chimice 
ale azotului. 

Pe calea deschisă de soții Joliot-Curie, s-au putut produce în serie substanțe 
radioactive artificiale prin bombardarea elementelor stabile cu particule 
alfa, protoni rapizi și neutroni încetiniți. Dar toate aceste transformări se 
produceau în cantități infime de substanță, deoarece numărul departicule 
emise de substanţele radioactive naturale era insuficient pentru a realiza 
efecte în masă. 

E. Lawrence din California a inventat în 1932 un instrument, cu ajutorul 
căruia particulele emise de substanțele radioactive erau puternic accelerate, 
Instrumentul este ciclotronul. Un cîmp electric alternativ și un cîmp 
magnetic perpendicular pe cel electric determină un drum în spirală 
al protonilor și deuteronilor și accelerarea lor continuă. Se obțin astfel 
fluxuri de protoni și deuteroni cu energii pînă la 16000000 vol, 
Acestea sînt echivalente cu un fascicul de particule ce s-ar putea obține 
din 16 kg de radiu pur. 

Abia după toate aceste descoperiri și după realizarea primului accelerator 
de particule, a putut fi reluată problema elementelor 43, 61, 85, 87. 

În 1937 a fost supus unui „bombardament“ cu deuteroni, într-un ciclotron, 
molibdenul. Așa s-a obținut pentru prima oară — pe cale artificială — un 
element. De aceea i s-a dat numele de tehnețiu (de la cuvîntul grecesc 
techmetos = artificial). Era mult căutatul element 43. Proprietățile chimice 
ale elementului — obținut în cantități suficiente pentru a îi cercetat — erau 
conforme cu așteptările, $ 

Pe baza studierii comportării izotopului “Te (izotopul cu masă 91), care 
avea o durată de înjumătățire de 6 ore, s-a conchis că el trebuie să aibă și un 
izomer nuclear cu semiperioadă mai mare. S-a putut dovedi experimental 
că el este și un produs de dezintegrare a uraniului, putînd fi deci preparat 
în reactorul atomic. 

Și, în sfîrșit, tehnețiul se putea prepara și prin bombardarea molibdenului 
cu neutroni. Bombardat cu neutroni în loc de deateroni, molibdenul se trans- 
formă în izotopul său 91 (Mo), care trece în Tc. 

S-a preparat tehneţiu cu număr de masă 99, izotopul „cu viaţă lungă“ al 
tehnețiului, cu perioadă de înjumătățire: 100 000 de ani; așadar, un element 
destul de stabil. S-au preparat cîteva miligrame de tehneţiu 99 și i s-au stu- 
diat proprietățile. Dă săruri cu metălele (pertehnetaţi) de culori vii. A început 
să fie folosit curînd în cercetări privitoare la coroziune. Elementul artificial 
tehnețiu a intrat astfel în familia elementelor folosite de om. Abia după 
ce a fost sintetizat, s-a putut demonstra existența lui în natură. 











Schema accelerării particulelor 
emise de o sursă (5) în ciclotron; 
particulele accelerate lovesc atomii 
de substanţe (ținta) producînd 
schimbarea edificiului nuclear 

Tehneţiul este un element foarte 
rar pe pămînt. Liniile spectrului 
său au fost descifrate în ultima 
vreme în atmosfera soarelui, în 
spectrele stelelor din clasa 5 şi 
spectrul stelei Mira 6 din clasa M. 
Se găsește în cantitate apreciabilă 
în steaua R din constelația An- 
dromeda. În unele stele, tehneţiul 
se găseşte în proporții comparabile 
cu cele ale fierului, molibdenului, 
ruteniului, rodiului și paladiului. 
După tehnețiu a venit rîndul 
preparării artificiale a elemen- 
tului 61. În 1938, bombardind 
praseodimul și neodimul (elemente 
rare separate în anul 1885 și care 
dau săruri roșii-trandafirii), cu T | NTA 
particule accelerate, în ciclotron, ` 

N. Kurbatov și alți cercetători au 

observat apariția unei radioactivi- 

tăți artificiale, pe care au atribuit-o unor izotopi ai elementului 61. Cercetătorii 
au dat elementului numele de cicloniu. Acest nume n-a fost omologat, deoarece 
nu se putea izola elementul çi nu i se puteau stabili caracteristicile. În anul 
1947, J.A. Marinski și L.E. Glendenin au putut anunța descoperirea a doi 
izotopi ai elementului 61, cu numerele de masă 147 și 149, printre produșii 
de fisiune ai uraniului. În 1948 s-au obținut cîteva miligrame prin separarea 
lor de elementele rare de care erau însoţite, folosindu-se metoda de separare 
cu răşini schimbătoare de ioni. Cercetătorii propuneau drept nume pentru 
elementul 61 numele lui Prometeu, legendarul aducător al focului pe 
pămînt. În 1949, numele (iniţial prometheum), modificat în promețiu, a fost 
definitiv acceptat. ` 
H. Hulubei și Y. Cauchois anunţă în 1934 descoperirea elementului cu număr 
atomic 85 în depozitul activ „de viață scurtă“ al radonului. 

În anul 1940, elementul cu numărul 85 s-a obținut prin bombardarea bismu- 
tului cu particule alfa accelerate. S-a recurs la bismut, situat în tabloul 
periodicității cu două locuri înaintea elementului 85, pentru că vecinul ime- 
diat, care ar fi fost indicat pentru bombardare era poloniu, iar poloniul 
există în natură doar în cantități infime și deci nu este potrivit ca „materie 
primă“ pentru sinteza unui element. 

Elementul 85 a fost numit astatin, de la grecescul astatos = nestabil, de- 
oarece nici unul din izotopii lui nu are un timp de înjumătățire mai mare de 

cîteva ore. Astatinul este ecaiodul prevăzut de Mendeleev: un halogen mult 
mai electropozitiv decît iodul. 

Ultima lacună în tabloul celor 92 elemente ale sistemului periodic se afla la. 
numărul 87. Elementul trebuia să fie un metal alcalin. Dificultatea obţinerii 
lui a fost explicată prin aceea că izotopii lui sînt mai instabili decît ai tuturor 
celorlalte 91 de elemente. Dacă izotopul cel mai stabil al astatinului are 
un timp de înjumătățire de cîteva ore, cel mai „longiv“ izotop al elementului 
87 are un timp de înjumătățire de numai 20 de minute. El a fost descoperit. 
ca produs al dezagregării unor elemente mai grele. 

După ce au fost stabilite familiile radioactive ale toriului, uraniului și 
protactiniului, s-a elaborat ipoteza că între uraniu și plumb trebuie să se 
descopere o întreagă serie de izotopi radioactivi ca produși de dezintegrare 
radioactivă. Elementul 87 refuza să se lase identificat în seriile obișnuite de 
elemente radioactive: toriu-plumb ; uraniu-plumb; protactiniu-plumb. Nici 
un intermediar radioactiv obișnuit al acestor serii nu prezenta caracteristicile: 
fizico-chimice prevăzute pentru elementul 87. 

Actiniul are numărul atomic 89. Produsul dezintegrării sale alfa trebuia să 
dea tocmai elementul 87 (conform regulii amintite). Numai că majoritatea, 
atomilor actiniului natural urmau calea dezintegrării beta. În 1939, o cer- 
cetătoare franceză izbutește să separe, prin metode radiochimice de mare 
finețe, un produs de dezintegrare alfa printre cei obișnuiți de dezintegrare 
beta ai actiniului. Produsul era un izotop radioactiv, de număr atomic 87 
şi număr de masă 223, cu timp de înjumătățire de 21 minute. Numele ini- 
țial atribuit a fost actiniu K. Mai tîrziu s-a acceptat internațional numele 
de franciu. 


Transuranienele 


Cînd s-a descoperit a patra serie radioactivă, a neptuniului, a fost obținut 
în cantități masive izotopul de masă 221 al franciului, emițător de raze alfa, 
cu timp de înjumătățire de 4,8 minute, între produșii de dezagregare suc-- 
cesivă ai acestei serii. 

Dar cu aceasta am ajuns la un moment nou al sintezei artificiale a elementelor, 
care ar putea fi numit transuraniana: proiectarea și construcția unor elemente: 
de dincolo de limita sistemului periodic. 

Sintezele de transuraniene realizate în ultimii 20 de ani au îmbogăţit lista 
elementelor pînă la numărul atomic 103. Fiecare din aceste sinteze își are: 
epica sa, alcătuită din episoade dramatice ; numele atribuite noilor elemente 
sînt încărcate de semnificații; toate aceste înfăptuiri ale fizico-chimiei con- 
temporane legate de cea mai mare descoperire a veacului nostru, sursa nouă 
și nelimitată de energie din nucleele atomilor, se bazează pe efortul comun al 
cercetătorilor din lumea întreagă. Opera finală a înscrierii transuranienelor: 
în lista elementelor este, în fond, sinteza creației lui Mendeleev și Einstein, 
a germanilor Otto Hahn, Liese Meitner și Fritz Strassmann, a scoțianului 
C.T.R. Wilson, a italienilor Enrico Fermi și Bruno Pontecorvo, a america- 
nilor Glenn Theodore Seaborg și J. Robert Oppenheimer, a francezilor Irene 
și Frederic Joliot-Curie, a sovieticilor G.N. Fleorov, K.A. Petrjak, D.V. Sko- 








belțîn, I.V. Kurceatov, a zeci de colaboratori și elevi de-ai acestora aus- 
ttrieci, unguri, japonezi, romîni. Caracterul social-mondial al muncii știin- 
ee se demonstrează cu deosebită forță în acest rezultat epocal al cerce- 
“tărilor fundamentale asupra materiei. 

În timp ce imperialismul încearcă să dea acestor rezultate ştiinţifice o uti- 
lizare antiumană, așa cum dovedeşte cumplita crimă de la Hiroshima și 
Nagasaki, Uniunea Sovietică, țările lagărului socialist, forțele internaţionale 
-ale păcii luptă consecvent pentru utilizarea tuturor acestor creații ale geniu- 
lui uman în slujba fericirii omului. 

Citeva evenimente științifice, care au precedat sintezele transuraniene și 
«are sînt direct legate de aceste sinteze, se cer amintite măcar în citeva 
cuvinte. 

În anii 1934—1935, un grup de cercetători italieni, din care făcea parte, 
între alții, Bruno Pontecorvo, sub conducerea lui Enrico Fermi, descoperă 
«efectul unor substanțe ca apa, ceara sau parafina (toate bogate în atomi de 
hidrogen) avînd proprietatea de a „modera“ viteza neutronilor. Efectul de 
frînare a neutronilor poate duce de la viteze de 40 000 km pe secundă la vi- 
teze de 2,2 km pe secundă, viteză medie a moleculelor din aer. 
Posibilitatea de a „frîna“ neutronii deschidea perspectiva „mînuirii“ lor, 
în conformitate cu un plan prestabilit de transmutație nucleară. 

“Se știa în preajma lui 1939, că atunci cînd un izotop mai greu al vreunui 
element captează un neutron, nucleul atomului devine instabil, se dezagregă 
radioactiv, emițînd particule beta ai formează astfel elementul imediat 
următor. Cînd Hahn și Strassmann au bombardat uraniul cu neutroni, ei 
au constatat apariția neașteptată a unor elemente mult mai ușoare, de masă 
“de două ori mai mică decît a uraniului. Chiar experimentatorilor le-a fost 
greu să admită că se găseau în fața unui fenomen surprins pentru întîia oară: 
fisiunea nucleului de uraniu, ruperea lui în două cu emitere concomitentă 
de neutroni din atomul scindat. 

În 1940, tinerii cercetători Fleorov şi Petrjak își stabilesc un punct de 
cercetare subteran în tunelul metroului de la Moscova. Ei voiau să evite 
neutronii, oricît de puțini, produși de razele cosmice. În aceste condiții, 
ei izbutesc să observe pentru prima oară în lume fenomenul rar al fisiunii 
spontane a uraniului. 

“Se adunaseră pînă în 1940—1942 date experimentale esenţiale. Se elaborase 
© teorie a fisiunii nucleare și a reacțiilor nucleare înlănțuite. 

În 1940, cu prilejul unor experiențe de fisionare a uraniului prin bombardare 
cu neutroni, s-a observat că în afara celor două fragmente rezultate din fi- 
siune, apare și un produs radioactiv, cu timpul de înjumătățire de 2—3 zile, 
«care nu se îndepărta. într-atît de atomul din care lua naștere, încît să iasă 
din stratul de uraniu supus bombardării. 

Prin metode chimice s-a stabilit că era vorba de un izotop cu număr atomic 
:93, deci un atom „transuranian“. El se năştea prin dezintegrarea beta a ura- 
miului de masă 239, care la rîndul lui se forma prin captarea unui neutron 
de către uraniul supus jbombardamentului. 

Era deci un element nou, neobservat în natură, sintetic. I s-a dat numele 
de neptuniu, după numele planetei de dincolo de planeta Uranus. 

‘Cu 2 ani mai tîrziu, s-a preparat în cantități suficiente neptuniul de masă 
237 (3Np), izotop cu timp de înjumătățire de 2 000 000 ani, deci practic 
stabil. El a fost produs în reactorul atomic, din uraniu. Astfel, a început seria 

sintezelor transuraniene. Neptuniului i-a urmat plutoniul (izotopii 24Puz 
şi 24Pu), care și-a căpătat numele de la cealaltă planetă transuraniană. 
Plutoniul a fost preparat în cantități de kilograme. Era, din toate punctele 
de vedere, un element interesant. 

Plutoniul 239 are un timp de înjumătățire de 24 000 de ani, care pentru 
elementele radioactive sintetice înseamnă foarte mult. El poate fi scos din 
reactorul în care este produs și conservat multă vreme, fără a pierde cantități 
prea mari prin dezagregare spontană. Cu ajutorul neutronilor lenți sau rapizi, 
plutoniul poate fi și el fisionat ca şi „celebrul“ izotop al uraniului, %5U. 
Plutoniul reprezintă deci un „combustibil“ nuclear, care are —față de ura- 
niul 235 — marele avantaj de a fi chimiceşte diferit de uraniu și deci sepa- 
rabil prin mijloacele chimice obișnuite. 

O echipă de cercetători ai Universităţii din California, sub conducerea lui 
Seaborg, s-a specializat în sinteza transuranienelor. După neptuniu și plu- 
toniu, ei au obținut în anii 1944—1945 elementele 95 și 96. Primul obținut 
din această nouă pereche de transuraniene a fost elementul 96. Sinteza s-a 
realizat în ciclotron, prin bombardarea plutoniului cu particule alfa. Ele- 
mentul 95 a fost și el preparat dintr-un izotop al plutoniului (Pu) prin 
emisie beta. În cinstea familiei Curie, elementul 9 a fost numit curiu. După 
americiu (95) și curiu (96), au urmat, în anii 1949-1950, elementele 97 (ber- 
keliu) și 98 (californiu). Pentru prepararea elementelor 97 și 98, a fost nece- 
sară în prealabil concentrarea unor cantități suficiente de 95 și 96. Elemen- 
tul 97 a fost obținut prin bombardarea elementului 95, iar elementul 98 din 
elementul 96. 

După sinteza elementelor 97 și 98, s-au preparat 8 izotopi ai elementului 
97 şi 11 izotopi ai elementului 98 în cantități suficiente pentru studiul pro- 
prietăților lor chimice. 

Perechea următoare de transuraniene — 99 și 100—a fost identificată între 
produșii de dezintegrare radioactivă ai unor explozii termonucleare. 
Numele de „einsteiniu“ atribuit elementului 99 și „fermiu“ atribuit elemen- 
tului 100 exprimă omagiul adus lui Albert Einstein şi Enrico Fermi. 
Pentru sinteza elementului 101, Seaborg și colaboratorii săi au pornit de 
la izotopul 253 al einsteiniului. Ei se așteptau să atingă un izotop radioactiv 
cu timp de înjumătățire de 10 minute în proporție de 1 atom de 101 la 1 
miliard de atomi einsteiniu. 

În mai puțin de 10 minute, elementul sintetizat — dacă sinteza izbutea — 
trebuia să fie identificat. 

inta supusă bombardamentului cu particule alfa era un strat invizibil de 
einsteiniu depus pe o foiţă de aur. Atomii de 101 formaţi în pelicula de ein- 
steiniu se desprindeau — ca efect al reculului — de pe prima foiţă și erau 
captați pe o a doua foiţă de aur, care era dizolvată rapid și trecută printr-o 
coloană cu schimbători de ioni pentru identificare. 

Încercînd să identifice elementul, după particulele alfa emise de el, cercetă- 
torii s-au izbit de o dificultate serioasă. Radonul din atmosferă se dezinte- 
grează, emițînd și el particule alfa de aceeaşi energie cu a particulelor emise 
de elementul 101. 

Repetîndu-se experiențele în diferite condiţii, s-a făcut observația că elemen- 
tul 101 se dezintegra spontan, dînd un izotop al elementului 100. Dezinte- 
grarea spontană se putea pune în evidență prin amplificarea curentului de 
ionizare produs în momentul dezintegrării. 








Iată cum descriu autorii clipa identificării elementului 101: 

„Așteptam cu respiraţia tăiată indicațiile aparatului legat la camera de 
ionizare. Se scurgeau încet orele. Zorile se iviră. Așteptarea ni se părea infi- 
nită. Și, în sfîrșit, fenomenul așteptat a avut loc. Acul instrumentului s-a 
mișcat spre mijlocul scării gradate, revenind apoi în poziția inițială, după 
ce a înregistrat o linie roșie netă, care marca un salt de ionizare de 10 ori 
mai mare decît valoarea ionizării ce ar fi pu tut fi provocată de particulele 
alfa. Acest salt nu mai fusese observat în nici o experiență cu substanțe radio- 
active efectuate de noi de-a lungul anilor. Am continuat observațiile, După 
o oră, acul a înregistrat un al doilea salt identic cu primul. Eram convinși 
acum că ne aflăm în fața dezagregării a doi atomi de 101 și că-l putem în- 
scrie în lista elementelor“. 

Elementul 101 a căpătat numele de mendeleeviu. 

A urmat elementul 102, nobeliu (după numele marelui chimist suedez, fonda- 
tor al Premiului Nobel) și elementul 103, obținut în anul 1961, căruia i 
s-a atribuit numele de laurențiu, după creatorul primului ciclotron. 

Trei milionimi de gram de californiu (elementul 98), pe o peliculă de nichel 
reprezenta ținta așezată la gura unui accelerator liniar de particule. Proiec- 
tilele de bombardare a țintei: nuclee de bor (formate din 5 protoni și 5 neu- 
troni) și de izotop al borului (format din 5 protoni și 6 neutroni) accelerate 
pînă la 70 000 000 de electroni-volți. Ținta era închisă într-un recipient 
umplut cu heliu. 

Așa s-a născut elementul cu numărul 103. 

Lista elementelor sintetice nu este închisă. Cu nucleul tot mai instabil, cu 
viață tot mai scurtă, aceste elemente supragrele vor fi create pînă la aproape 
de numărul 140. Va fi nevoie de metode cu totul noi pentru a le pune în 
evidență existența efemeră de minute, secunde sau fracțiuni de secundă. Va 











Dispozitivul cu „ţintă“ de ein- 
steiniu pe foiţă de aur, în care 
a fost produs mendeleeviu 

Reacţia nucleară dintre un izotop al litiului și deuteriu 





fi nevoie de mijloace noi pentru construcția acestor elemente „de minimă 
probabilitate“. 

Și mai importantă decit sinteza unor noi elemente este cercetarea particule- 
lor „elementare“ ale substanței. Această pasionantă căutare a adevărului 
despre structura materiei stringe laolaltă, în clădirile marilor instalații 
nucleare, mii de cercetători. 

La Dubna, în orașul de lîngă Moscova, în laboratoarele „Institutului unit 
pentru cercetări nucleare“, la sincrociclotronul de 680 000 000 electron-volți 
şi sincrofazotronul de 10 miliarde de electron-volți, cercetători tineri și bă- 
trîni ai lumii socialiste observă giganticul dans al particulelor de materie, 
descoperind aspecte noi ale materiei la limita fantasticului. Cooperarea in- 
ternaționalistă între savanții din țările socialiste și conștiința că fiecare 
lum ină nouă a cunoașterii, aprinsă aici, va radia în viitoare bucurii ale uma- 
mității, dă aripi cercetării. Noi particule elementare, noi moduri de folosire 
a energiei conținute în materie, noi mijloace de dirijare a reacțiilor chimice 
se descoperă în aceste citadele ale științei. 

Se construiesc reactoare termonucleare dirijate și acceleratori care măresc 
viteza particulelor subatomice pînă la energii de sute de miliarde de electron- 
volți. Se deschide astfel posibilitatea studiului experimental al fenomenelor 
care — în condiții naturale — au loc în stelele îndepărtate, la mii de ani 
lumină, în exploziile corpurilor cosmice, a novelor și supernovelor. 

În țara noastră, cu sprijinul internaționalist al Uniunii Sovietice, s-au ridi- 
cat reactorul și ciclotronul Institutului de fizică atomică. 

Cercetătorii romîni, vîrstnici şi tineri, acționează asupra „atomilor fierbinți“, 
preparînd izotopi radioactivi pentru nevoile industriei și agriculturii, con- 
tribuind la cercetarea efectului lor asupra reacțiilor chimice, studiind meca- 
nismul reacţiilor sub acțiunea particulelor radiante, contribuind la crearea 
unor noi metode radiochimice de analiză și la cercetarea proprietăţilor fun- 
damentale ale substanțelor. 

Radiochimistul, în costumul lui de protecție, manevrînd bizarele mâini 
mecanice, pare un scafandru al adîncurilor substanței. 

Instrumente de laborator noi, adaptate radiochimiei, au apărut nu numai în 
laboratoarele specializate ale institutelor științifice din R.P.R., ci și în la- 
boratoarele uzinelor metalurgice şi chimice, pe terenurile de prospecție 
minieră și în instalațiile de foraj. S 


Chimia atomilor fierbinţi; gama-chimia 


Izotopii radioactivi aruncă din substanţă în materia înconjurătoare radiații, 
care au căpătat diverse numiri după structura şi energia lor, 

“Toate aceste radiații se pot clasifica în: radiații electromagnetice de lungime 
de undă foarte mică (gama-radiație) emisie de electroni rapizi (beta-radiație) 
și emisie de particule nucleare cu sarcină electrică (protoni, deuteroni, he- 
lioni sau particule alfa, fragmente de fisiune nucleară) sau neutre (neutroni). 

Străbătînd substanțele, aceste radiații și particule pot determina schimbări 
profunde. Ele pot iniția lanțuri de reacții, pot schimba structura unei rețele 
cristaline, pot distruge organizarea materiei vii, Iată deci un domeniu imens 
de cercetare experimentală: influența radiațiilor radioactive asupra feno- 
menelor chimice. 

Particulele radioactive se disting prin enorma energie pe care o transportă, 
Fiecărei particule radioactive îi poate fi asociată o energie de milioane de 
electron-volți. Dacă se compară acest ordin de mărime cu cei 240 electron- 
volți ai unui electron obișnuit în condiții obișnuite de tensiune medie, cu 
cei 3—6 electron-volți ai unui foton de lumină ultravioletă și cu cei 1,5—3 
electron-volți ai unui foton de lumină vizibilă, apare netă deosebirea de 
energie și de efect posibil. 

Bunsen se ocupa la vremea lui cu fotochimia, care a devenit un interesant 
domeniu de cercetare cu aplicație industrială. Hidrogenul și clorul se combină 








Schimbarea structurii cristaline a bioxidului de siliciu sub acțiunea radia- 
ţiilor dure (În medalion, roengenograma confirmă aceast schimbare) 

Iradierea polietilenei creează legături noi și schimbă organizarea catenclor 
în polimeri. În cazul de față se eliberează și atomi de hidrogen 


exploziv în prezenta luminii, dînd acid clorhidric. Clorurarea hidrocarburilor 
se face în industria modernă, folosind drept sursă de lumină o simplă lampă 
emițătoare de ultraviolete. În fond, tot sub acțiunea luminii se produc și 
minunatele sinteze din frunzele plantelor. 

Dacă fotonii cu energia lor pot porni și întreține reacții, desigur că „fotonii“ 
gama pot învinge rezistențe chimice mult mai mari ; ei pot determina reacții, 
acolo unde lumina vizibilă sau ultravioletă este fără influență. Așa cum s-a 
dezvoltat o fotochimie, s-a născut și s-a dezvoltat în ultimele decade o 
gama-chimie, chimia reacțiilor sub influența radiațiilor gama. 

Influența particulelor radioactive asupra substanțelor se datorește modificării 
pe care o particulă radioactivă o produce în legăturile dintre atomi sau în 
atom. O particulă radioactivă poate pătrunde în nucleul unui atom de sub- 
stanță supusă iradierii și perturba echilibrul nucleului lovit, transformându-l 
eventual, într-un nucleu instabil, radioactiv. Dar această eventualitate nu 
interesează direct reacțiile chimice. 

A doua posibilitate constă în modificarea poziției în rețeaua unui cristal a 
atomului lovit. Nici această modificare nu produce schimbări chimice. 
Pentru chimie, cele mai interesante schimbări sînt smulgerile de electroni 
de pe orbitele atomilor. 

Smulgînd un electron de pe orbita exterioară a unui atom și expulzîndu-l în 
afara atomului, se naşte, ca și în cazul electrolizei, un ion. Obligînd un elec- 
tron să salte de pe o orbită apropiată de nucleu spre una mai depărtată, se 
naște un atom excitat, mult mai reacționabil. Smulgînd un electron 
o orbită comună între doi atomi, orbită care formează legătura speci: 
substanțelor organice, se naște un radical liber. Aşadar, ionizare, excitare, 
formare de radicali liberi, acestea sînt efectele cele mai interesante pentru 
reacțiile chimice, pe care le poate determina radioactivitatea. Dar toate aces- 
tea înseamnă inițierea unor fenomene chimice, care deschid cîmpul unor 

















aplicaţii industriale și al unor expe- 
riențe științifice nerealizabile sau 
foarte greu realizabile pe alte căi 
(prin simplă încălzire, de pildă). 
Să adăugăm la aceasta efectul radio- 
activităţii asupra naturii vii. Celu- 
lele supuse iradiației își modifică 
substanțele chimice componente. 
Efectul mortal se poate obține cu 
doze de energie extrem de mici, dacă 
energia este transmisă pe calea aces- 
tor radiaţii. Pentru o ființă ome- 
mească, efectul letal (mortal) este 
determinat de o doză radioactivă 
de 500 Roentgeni (dacă este aplicată 
întregului corp și dintr-o singură 
dată), care corespunde unei ener- 
gii care, transformată în căldură, 
ar determina doar ridicarea tempera- 
turii corpului cu o miime de grad. 
Iată dar, că nu numai cantitatea de 
energie, ci și calitatea ei joacă un 
rol esențial. 
Cunoașterea efectului biologic al ra- 
dioactivității înseamnă necesitatea şi 
posibilitatea creării mijloacelor de 
apărare a organismului omenesc îm- 
potriva efectului radioactiv, dar în 
același timp posibilitatea sterilizării 
alimentelor, medicamentelor, a spa- 
țiilor de activitate umană cu canti- 
tăți minime de energie penetrantă. 
Efectele radioactivităţii asuprastruc- 
turii substanțelor organice pot avea 
uneori aspecte nedorite de oameni. 
Uleiurile minerale supuse radiațiilor 
se pot transforma în blocuri solide, 
inutilizabile ; dar, aceste efecte, con- 
duse pe baza cunoașterii procesului, 
se pot manifesta în polimerizări (crea- 
rea de mase plastice), în „vulcaniza- 
rea“ radiantă a cauciucului natural. 
> 
Sub acțiunea radiaţiei gama, unele 
mase plastice devin mult mai rezis- 
tente la acţiunea căldurii. Un fla- 
con de masă plastică iradiată îşi va 
păstra forma la 120°C 











Și, invers, radiațiile pot duce şi la depolimerizare, degradarea moleculelor 
de polimeri în molecule mici. 

Cercetarea științifică găsește în izotopii radioactivi un instrument experi- 
mental de mare efect. Urmărind atomii radioactivi în cursul reacțiilor, 
urmărind acești „trasori“ prin mijloacele electronice existente astăzi, se 
pot măsura viteze de reacție, se pot urmări pe faze momente de reacție, adică 
desfășurarea și mecanismul transferului de energie în cursul reacției și modi- 
ficările în moleculele substanţelor reactante și în fiecare zonă a acestor mole- 
cule; într-un cuvînt, se poate urmări mecanismul reacției. Un singur exemplu 
de experiență ajunge pentru a ne imagina efectul radiaţiilor asupra substan- 
telor. Un ulei siliconic, substanță transparentă, lichidă, supus radiațiilor, 
devine o substanță solid-elastică, tot transparentă, cu structură și proprietăți 
apropiate de cele ale cauciucului. 

Existența reactoarelor și acceleratoarelor de particule creează ca produse 
secundare cantități importante de substanțe chimice conținînd atomi radio- 
activi. Ele sînt azi folosite în medicină, cercetări agricole și biologice (co- 
balt 60, fosfor 32, sodiu 24 etc.) ; sînt folosite de asemenea ca „trasori“ pentru 
determinarea scăpărilor pe conductele de petrol (sodiu 24, potasiu 42 etc.). 
Se întrebuințează în laboratoarele de cercetări chimice și se pregătește folo- 
sirea lor în cele mai diferite domenii ale industriei. Radiocarbonul 14 C 
se foloseşte drept „orologiu arheologic“ pentru determinarea vîrstei fosilelor, 
relicvelor arheologice și a straturilor geologice. 

“Țara noastră produce astăzi zeci de sortimente de izotopi radioactivi. Cer- 
cetătorii institutelor noastre științifice îmbogățesc paleta cunoașterii radio- 
chimice. Problemele de rezolvat sînt încă multe. Industria trebuie să fie 
rentabilă și deci folosirea izotopilor se poate impune numai acolo unde alt 
mijloc ar fi mai scump sau n-ar exista. Pe de altă parte, utilizarea industrială 
presupune asigurarea absolută a protecției muncii și deci elaborarea în amă- 
nunt a tuturor măsurilor de protecție. 

Indiferent de dificultățile ce mai sînt de învins, chimia „atomilor fierbinți“ 
va deveni curînd una din cele mai puternice ramuri ale chimiei moderne. 

Visul alchimiștilor de a transmuta plumbul în aur a fost depășit de chimia 
contemporană. Plumbul a fost efectiv transmutat în aur. Dar aceasta este 
una din reacțiile cele mai puțin interesante. 

În epoca în care mai mult de o treime din omenire a lichidat relaţiile crunte 
ale exploatării și transformă în realitate visul de viață fericită al oamenilor 
muncii, aurul își pierde, pe zi ce trece, atributele de simbol al puterii. În 
dimensiunile noii realități socialiste, și transmutația elementelor, ca și toate 
celelalte visuri ale omenirii, își regăsește sensurile adevărat umane. Ea devine 
un mijloc real, concret, de înfrumusețare şi înnobilare a condiției umane prin 
cunoaștere şi acțiune. 


XXX, Cauciuc şi alte molecule-gigant 


„Este într-adevăr minunat ce forme mole- 
culare fantastice reușește să realizeze 
natura ajutată de acest constructor la 
scară moleculară, chimistul organician, 
prin simpla combinare a două elemente, 
carbonul și hidrogenul, ce echilibre neaș. 
teptate se stabilesc, depășind cele mai 
subtile concepţii şi calcule ale mecanicii 
clasice sau cuantice“. 


C.D. NENIȚESCU 


L începutul veacului nostru sinteza organică își consolidase metodele și 
instrumentele. Tineri chimiști entuziaști își propuneau cele mai îndrăznețe 
construcții moleculare. 

După sintezele lui Berthollet, Butlerov, Fischer, totul părea posibil. Teoria 
structurii, relațiile termodinamice, practica utilizării catalizatorilor, oțelu- 
rile anticorozive — ca material de construcție a reactoarelor chimice — 
aparatele de măsurat presiunea, temperatura, debitul, toate aceste arme ale 
tehnologiei chimice moderne scurtau drumul de la punerea unei probleme 
de sinteză la rezolvarea ei. R 

Natura și practica umană de milenii ofereau chimietilor modele de materiale, 
ale căror însușiri le făceau indispensabile menținerii și dezvoltării civi- 
lizației, 

Construcțiile, mașinile și uneltele, mobila, îmbrăcămintea, ambalajele, 
cartea erau în primul rînd: metal, lemn și piele, fibre vegetale și animale, 
beton, sticlă, hîrtie și cauciuc. 

Dintre toate aceste materiale, betonul, sticla, hirtia — ca și porțelanul și 
materialele ceramice — fuseseră create artificial, de-a lungul secolelor ce 
practică umană. Lemnul și pielea, fibrele, cauciucul erau produse naturale. 
Era oare o condiție veșnică a umanității să aștepte creșterea brazilor și fagilor, 
a viermilor de mătase sau a bumbacului, a oilor, a arborelui de cauciuc 
pentru a obține — în cantități, desigur, limitate — materialele esențiale 
pentru viața civilizată a omului? 

Dovada posibilității înlocuirii unora dintre aceste materiale cu altele sinte- 
tice fusese dată în cîteva împrejurări, în cursul secolului al XIX-lea. 


Primele materiale sintetice 


În anul 1848, doi cercetători germani încălzesc uleiul de in la temperaturi 
înalte și tratează masa viscoasă rezultată din această fierbere cu acid azotic , 
pînă la obținerea unui material consistent cu însușiri plastice. În contact 
cu aerul, această masă se întărea. Materialul obținut capătă numele de cau- 
ciuc de ulei și a fost întrebuințat curent ca adaos la cauciucul natural. 

În 1862 se încearcă dizolvarea nitrocelulozei — folosită, sub numele de 
fulmicoton, ca exploziv — pentru a da noi utilizări materialului obținut 
prin uscarea soluției. 

Rezultatele n-au corespuns așteptărilor; posibilitatea era însă certă. 

În 1863, tipegraful J.W. Hyatt din Newark primește spre publicare anunțul 
unui concurs prin care se instituia un premiu de 10 000 dolari pentru obți- 
nerea unei substanțe artificiale care ar fi putut înlocui fildeșul natural din 
care se confecționau bile de biliard. Fratele acestui tipograf era chimistul 
J.S. Hyatt. El își propune rezolvarea problemei. 

După șapte ani de cercetări, în 1869, ajutat de fratele său la efectuarea sute- 
lor de cercetări și experiențe, J.S. Hyatt descoperă un solvent ideal pentru 
diferitele sorturi de fulmicoton: camforul. El inventează astfel celuloidul. 
Era — de fapt — prima masă plastică în sensul pe care-l atribuim noi 
astăzi cuvîntului. 

Fulmicotonul (nitroceluloza) era o substanță obținută prin nitrarea! celulozei. 
Încercările de a-l transforma în fire asemănătoare cu cele de mătase s-au 
succedat mereu, deși inflamabilitatea materialului îl făcea impropriu pentru 
ţesături. 

St. Hilaire Chardonnet izbutește, în 1885, să obțină din nitroceluloză un 
fir „transparent, moale, cilindric... cu aspect de mătase“. Procedeul lui Char- 
donnet consta în dizolvarea nitrocelulozei într-un solvent organic și scurgerea 
acestei soluții — sub presiune — prin orificiile foarte fine ale unei plăci de 
agat, în apă, cloroform, alcool sau alte lichide în care nitroceluloza este inso- 
lubilă. În aceste condiții, soluția se întărea imediat, luînd forma unui fir 
de diametrul și secțiunea orificiilor filierii. În 1889, începe producția indus- 
trială a firelor de mătase artificială. După inventarea procedeului de deni- 
trare a firelor cu sulfhidrat alcalin, înlăturîndu-se astfel pericolul de aprindere, 
mătasea artificială devine un material textil curent pentru îmbrăcămin-. 
tea feminină. 

Metcdele de preparare a mătăsii artificiale s-au dezvoltat rapid. Folosind 
drept solvent o soluție cupro-amoniacală, s-a obținut mătasea „cupro“ ; mai 
tîrziu s-a tratat celuloza cu un amestec de anhidridă acetică și acid acetic. 
Acetatul de celuloză astfel obținut, dizolvat în acetonă, devine materialul 
ce se presează prin filieră. Este mătasea „acetat“. 

Procedeele acestea sînt, însă, mereu tributare unui produs natural. Ele por- 
nesc de la putul care rămîne pe semințele de bumbac după extragerea firelor 
lungi utilizate în industria bumbacului. Sursa de materie primă, limitată, 
îngusta volumul global al producției de mătase artificială. Însușirile ci nu 
puteau, de altfel, rivaliza cu cele ale mătăsii naturale. 

În anul 1892, chimiștii transformă radical metoda obținerii mătăsii artifi- 
ciale. Ei inventează procedeul „viscoză“, obţinînd o combinație solubilă în 
apă rezultată din tratarea celulozei cu hidroxid de sodiu și sultură de carbon. 
Soluţia apoasă se filează într-o baie de precipitare. Aici celuloza se regene- 
rează ieșind din combinaţia ei cu hidroxidul și sulfura de carbon. Ea precipită 
astfel în fire. Mătasea visceză a fost obținută în 1898, folosindu-se o soluție 
de clorură de amoniu drept taie de precipitare a viscozei. 








1 Reacţie prin cere se intrecuce în molecula unui corp organic gruparea funcțională 
— NO,. Ca agent de nitrare se folosește acidul azotic (nitric). 


În 1900, cartelul german al mătăsii artificiale „Vereinigte Kunstseidenfa- 
briken A.G.“ din Frankiurt-pe-Main devine o forță pe piaţa textilă a lumii, 
Nitroceluloza avea să mai aducă alte surprize. În anul 1910, chimistul fran- 
cez Benedictus scapă un flacon care conține o soluție de nitroceluloză. Ri- 
dicînd flaconul și examinîndu-l constată surprins că recipientul, deși plesnit, 
nu s-a prefăcut în cioburi. Nitroceluloza aderase la sticlă. Benedictus trage 
o concluzie practică imediată. El lipește două foi subțiri de sticlă cu un strat 
intermediar de nitroceluloză prin presare. Obține astfel triplexul, geamul 
sandwich, larg folosit la parbrizuri de automobile. Ulterior, nitroceluloza 
a fost înlocuită printr-un derivat polivinilic. 

În 1897 se obține un nou material artificial, care imita cornul, chihlimbarul, 
fildeșul și celuloidul. Noul material, galalitul, se prepara prin reacția cazeinei 
cu formaldehida. Prin presare, substanța căpăta consistenţa cornului și se 
putea prelucra la strung, la polizor etc. 

Celuloidul, mătasea artificială, galalitul, ebonita? erau primele materiale 
artificiale obținute prin modificarea unor substanțe naturale macromo- 
leculare. 

Cuvîntul macromoleculă avea să fie introdus ceva mai tîrziu, în primul 
deceniu al secolului nostru, de H. Staudinger ` dar ideea preexista cuvîntului. 
Chimiștii încercau să realizeze, prin polimerizare, substanțe cu molecule 
tot mai mari, cu greutăți moleculare de ordinul zecilor, al sutelor de mii. 
Asemenea molecule erau constituenții albuminelor, dar și ai cauciucului, ai 
celulozei din lemn și fibre, ai componenților pielii. În preajma veacului nos- 
tru, moleculele-gigant erau la ordinea zilei. Ele n-au părăsit de atunci 
scena cercetării și producției chimice. A.M. Butlerov efectuase, în deceniul 
al optulea al veacului trecut, celebrele sale polimerizări de olefine inferioare, 
Emil Fischer realizase acei pași spre sinteza substanțelor proteinice, care 
marcau drumul spre macromoleculele din organism. 

Chimiștii erau convinși că sinteza oricărei macromolecule naturale este posi- 
bilă, Şi că acesta este drumul spre substanțe cu însușiri care răspund con- 
dițiilor de utilizare umană a materialelor. 


Cauciucul sintetic 


Dintre macromoleculele naturale, una reținea cu deosebire atenția experimen- 
tatorilor chimiști: cauciucul obținut din arborele plingător (cahuşu)?. Zeci 
de ani i-a urmărit pe chimiştii lumii problema sintezei cauciucului. 

Acest material este pomenit pentru întîia oară în „Istoria generală a Indiei“ 
de Gonzalo Hernandez Oviedo y Valdas, care-l descrie ca material folosit 
de indieni pentru confecționarea mingilor de joacă. Sinonimul gumă este 





1 Obţinută de Charles Goodyear în anul 1852. Procedeul de preparare consta în încăl- 
zirea cauciucului cu sulf, în cantitate mai mare decit cea necesară pentru vulcanizare, 
la circa 150°C. Pentru creşterea elasticității și durității se adăuga șelac. Ebonita 
înlocuia cu succes lemnul, cornul şi osul în multe utilizări curente. Proprietățile lui 
izolante îl introduseseră rapid în construcția instalațiilor de telegrafie. 

2 Arborii de cauciuc sint: Hevea brasiliensis în Brazilia şi America Centrală; Ficus 
elastica din India. În Africa tropicală cresc mulți arbuşti producători de cauciu 
Excrescenţele rădăcinilor unor plante erbacee sînt și ele surse naturale de cauciui 
kok—saghizul, krîm—sagħizul şi tau—saghizul (din genul păpădiei) în U.R S.S. 

Aleksei Evgrafovici Favorski 

< 

introdus în 1580 de către Antonio 
Herrera Tordesillas în cartea „Istoria 
generală a călătoriilor și cuceririlor 
castiliane“. 

Cauciucul a fost introdus în Europa, 
în anul 1736, de Charles-Marie de la 
Condamine. În ceea ce privește utili- 
zarea cauciucului natural și metodele 
de prelucrare (îndeosebi vulcanizarea) 
cele inai interesante contribuții le-a 
adus Charles Goodyear, între anii 1839 
şi 1855. 

Producerea unui cauciuc identic cu cel 
natural și a unor cauciucuri cu însușiri 
superioare celui obținut prin vulcani- 
zarea latexului natural formează, și în 
anii noştri, teme de cercetare științi- 
fică ale institutelor de chimie. 
Începutul acestei epopei științifice... 
Se dovedise, încă în prima jumătate a 
secolului al XIX-lea, înrudirea dintre 
cauciuc și molecula izoprenului!, care 
se obține prin distilarea uscată jlentă, a cauciucului natural, De la izopren 
trebuia, deci, pornit. Chimistul francez G. Bouchard? obține, în 1879, o 
mică cantitate dintr-o substanță asemănătoare cu laptele de cauciuc, lăsînd 
să acționeze asupra izoprenului timp de 15—20 zile acid clorhidric con- 
centrat. Englezul V. Tilden confirmă prin noi experiențe (1892) lucrările 
şi concluziile lui Bouchard. 

Era un început modest. Experiența dovedea că de la izopren s-ar putea 
ajunge la cauciuc. 

Primul atac sistematic al problemei îl pornește unul din elevii strălucite școli 
ruse de chimie, care număra printre fondatorii ei pe Butlerov și Mendeleev. 
Aleksei Evgrafovici Favorski (1860—1945) s-a născut în satul Pavlov, 
din gubernia Nijnii-Novgorod. La vîrsta de 18 ani intră la Universitatea 
din Petersburg, facultatea de fizico-matematici, unde are ca profesori pe 
Dokuceaev, Menșutkin, Mendeleev și Butlerov. 

Favorski își susține teza de magister în 1891. Este numit profesor ; lucrările 
lui strîng în juru-i o întreagă pleiadă de tineri savanți, care vor aduce con- 
tribuții esenţiale la dezvoltarea chimiei organice. Timp de 40 de ani, între 
1900—1940, a fost membru în Consiliul Societăţii ruse de fizică şi chimie 
și redactor responsabil al revistei acestei societăți. 

În 1929 este ales membru al Academiei U.R.S.S. A fost distins de mai 
multe ori cu Ordinul Lenin. 










1 Avind, după cum se vede în figura de la pag. 374, un lanţ principal de 4 atomi de 
carbon cu două duble legături un radical metilic la carbonul al doilea al lanțu- 
lui principal, izoprenul poartă denumirea chimică: 2 metil butadien. 

2 A fost profesor la Școala Superioară de Farmacie din Paris. 












Întreaga activitate de cercetător a lui Favorski se desfășoară în laboratoa- 
rele Universităţii din Petersburg. Aici își începe el lucrările încă din tim- 
pul studenției, în laboratorul lui Butlerov. 

Lucrînd în laboratorul lui Butlerov, Favorski descoperă o interesantă 
transformare a unei hidrocarburi acetilenice. Hidrocarbura era etilace- 
tilena. Transformarea se producea la 170°C, sub acțiunea unei soluții de 
hidroxid de sodiu în alcool etilic. 

În aceste condiții, molecula etilacetilenei se modifica dînd un izomer cu 
doi radicali metil așezați simetric, de o parte și de alta a legăturii triple 
din molecula acetilenei (CH = CH) 








E la 4700 SS 
CH,CH,—C=CH etetiegebiereen? CHa—CEC—CHa 
etilacetilenă de sodiu în alcool) dimetilacetilenă 


Favorski sesizează importanța acestei reacții pentru descifrarea complica- 
telor transformări pe care le suferă hidrocarburile nesaturate sub acțiunea, 
catalizatorilor și a căldurii. 

Teza sa de magister din 1892 atacă „chestiunea mecanismului izomerizării 
hidrocarburilor nesaturate“. Erau doar 69 de pagini, dar ele deschid o 
cale nouă, pe care Favorski și școala sa n-o vor mai părăsi. 

Descoperind și posibilitatea izomerizării inverse a derivaților acetilenei 
şi dezvoltind teoria acestor transformări izomere, Favorski creează funda- 
mentul cercetărilor ulterioare, care aveau să ducă la sinteza cauciucului, 
a terpenelor, a maselor plastice. El folosește hidroxid de potasiu în 
pulbere ca agent de activare a reacțiilor acetilenei și obține astfel un 
alcool terțiar din acetilenă și cetonă. 

Din acești alcooli, prin extragerea unei molecule de apă, rezulta izopren. 
Aşadar, era dată o cale directă de sinteză a »„cărămizii“ de construcție a 
cauciucului. Reacțiile lui Favorski indicau drumul spre familia cauciucu- 
rilor sintetice. Elevii săi vor duce pînă la capăt lucrările inițiate de 
acest clasic al organicii. 

În timp ce Favorski şi elevii săi studiau în mod sistematic reacțiile de sin- 
teză ale izoprenului și derivaților săi, alți chimiști ruși încercau să rezolve 
direct problema sintezei cauciucului. 

N.N. Mariutov observase, în 1889, reacția de polimerizare a unuia din 
omologii apropiați ai izoprenului, diizopropenilul (2,3-dimetilbutadienă). 
Era deci posibil și un alt punct de pornire în afară de izopren. 

În 1900, I.L. Kondakov din Derpt rezolvă problema sintezei acestei noi 
substanțe de pornire pentru cauciucul sintetic. El acționează asupra diclor- 
butanului, cu același alcoolat de potasiu, reactiv folosit şi de Favorski. 
Încălzind produsul reacției, Kondakov obține o masă tare și albă, rezultat 
al izomerizării parțiale a 2,3-dimetilbutadienei. Mai tîrziu el schimbă 
condițiile reacției de polimerizare. Nu mai încălzește soluția alcoolică, 
ci o păstrează timp de un an în tuburi închise, sub acțiunea luminii solare 
difuze. În asemenea împrejurări obține (1901) o masă albă, spongioasă, cu 
proprietăți de cauciuc natural. 

„Avem, deci, în fața noastră —scrie englezul Weber despre produsul sintezei 
lui Kondakov — un produs... pe care trebuie să-l recunoaștem drept primul. 
omolog cunoscut al cauciucului și care ne dă prima indicație concretă asupra. 
posibilității, neprevăzută pînă acum, de a realiza cauciucul sintetic“, 


24 — Lumini în retortă 

Pe drumul indicat de Favorski, au pornit elevii lui: I.I. Ostromislenski, 
B.V. Bizov şi S.V. Lebedev. 

Pentru realizarea, pe scară industrială, a sintezei cauciucului, trebuia să 
se rezolve, în primul rînd, problema producerii în mari cantități și la 
preţ de cost scăzut a monomerilor: izopren butadiena (divinil) sau a unor 
derivați ai lor. În al doilea rînd, trebuiau stabilite condițiile polimerizării 
în vederea dirijării reacției spre randamente maxime. 

ILI. Ostromislenski rezolvă parțial problema obținerii butadienei. El 
pleacă de la acetaldehidă și alcool etilic, pe care le condensează, folosind 
drept catalizator al reacției alumina. 

Acetaldehida se obține, la rîndul ei, din alcool etilic. Erau deci două faze 
deosebite: obținerea acetaldehidei din alcool etilic și apoi combinarea 
acetaldehidei formate cu alcool etilic. Ostromislenski își exprima speranța, 
că cele două procese se vor putea unifica şi că deci se va putea porni direct 
de la alcool pentru obţinerea butadienei. 

Această problemă a. obținerii butadienei, pe o cale mai simplă decit cea 
găsită de Ostromislenski, este abordată simultan de Bizov și Lebedev. 
Primul pornește de la petrol. Era o sursă ieftină și abundentă de materie 
primă, Se știa din lucrările lui Ostromiîslenski și ale altor cercetători că 
butadiena se poate obține prin descompunerea termică a multor substanțe 
organice. Format în laboratorul lui Favorski, Bizov încearcă să dirijeze 
descompunerea termică (pirogenarea) petrolului și izbutește să obțină 
pe această cale butadiena. Îşi brevetează metoda în anul 1913. Randa- 
mentul de 20% era însă insuficient. 

Problema unei producții rentabile nu era încă rezolvată. Mai tîrziu, metoda 
obținerii butadienei din produse petroliere a fost rezolvată în condiții de 
rentabilitate sat cătoare. 











S. V. Lebedev (1874—1934) 


Serghei Vasilievici Lebedev? reia problema de acolo de unde a lăsat-o 
Ostromislenski. Era în anul 1917, pe cînd Lebedev era profesor la Academia 
de Medicină Militară. 

El studiase pînă atunci în mod sistematic problema structuri izoprenului, 
relațiile de structură dintre izopren și cauciucul natural, cinetica și meca- 
nismul polimerizării hidrocarburilor nesaturate. Experimentase reacția 


1 Substanța de pornire, care combinindu-se cu ea însăși dă lanțurile moleculei de 
polimer. 

2 SV. Lebedev s-a născut la Liublin. La virsta de 9 ani şi-a pierdut tatăl. Cu întreaga 
familie, s-a mutat la Varşovia. Aici urmează cursurile gimnaziale, pe care le termină 
în 1895. Se înscrie la Facultatea de fizico-matematici din Petersburg. Între anii 
1897—1899 lucrează la laboratorul lui Favorski, unde își pregătește lucrarea de 
diplomă. Participă în 1899 la mişcările studențești împotriva absolutismului țarist. 
Este arestat și exilat din Petersburg. 
Absolvă facultatea în 1900. În 1904 este mobilizat. 
în 1906, îl găsim la Paris, unde lucrează sub îndrumarea lui V. Henry la cercetarea 
alotropiei sulfului. 

Întors din străinătate, urmează sfatul lui Fav , începînd cercetările asupra poli- 
merizäării unor compuși organici nesaturați. În 1908 susține, în fața Societății ruse 
de chimie, o comunicare despre viteza polimerizării esterilor acidului acrilic. Începînd 





























Serghei Vasilievici Lebedev 
> 

de polimerizare a 16 hidrocarburi din 
seria divinilului, alenei și etilenei. 
A determinat structura polimerilor ce se 
obțin, pornind de la fiecare din aceste 
hidrocarburi, influența temperaturii și 
a diferiților catalizatori asupra vitezei 
de polimerizare, a randamentului și 
a EE dintre dimeri și polimeri 
propriu-ziși. El a stabilit că se pro- 
duc două ii ce diferite, în cadrul 
reacțiilor de polimerizare. Primul ducea 
la formarea unor molecule duble 
(dimeri) ciclice, oprindu-se astfel poli- 
merizarea. Celălalt ducea la molecule 
lungi, liniare, de tip cauciuc, deci 
de greutate moleculară de peste 10 000. 
Cercetările sale asupra mecanismului 
și condițiilor polimerizării îl condu- 
seseră la concluzia că formarea dime- 
rului, neinteresant, sau a polimerului 
urmărit depinde, în mare măsură, de 
temperatură. Creșterea temperaturii 
ducea la creșterea proporției de di- 
meri; de unde necesitatea menținerii unei temperaturi joase în cursul 
reacției de polimerizare. Urmărind comparativ viteza polimerizării unor 
monomeri diferiţi, Lebedev stabilește care sînt cele mai potrivite sub- 
stanțe de pornire pentru obținerea moleculelor lungi de tipul celor care 
alcătuiesc cauciucul. Rezultatele studiilor sale îi îngăduie să atace cu 
succes problema sintezei cauciucului în anul 1917. 
E rezolvă, în primul rînd, problema pusă de Ostromislenski: trecerea directă 
de la alcool la monomer. Folosind un catalizator complex — format în 
principal din zinc și oxid de aluminiu — Lebedev trece vaporii de alcool 
peste acest catalizator, la temperatura de 425°, obţinînd astfel drept pro- 
dus principal butadiena, cu un randament satisfăcător, 
Obţinerea butadienei era pasul hotăritor pe calea sintezei cauciucului. 
Era un rezultat strălucit care dovedea din nou că școala rusă de chimie 
organică se situa pe primul plan al științei mondiale. 
Dar cu aceasta, lupta pentru obținerea cauciucului sintetic abia începea. 























din a doua jumătate a anului 1909, el își închină întreaga energie şi io 
lucrărilor în domeniul hidrocarburilor nesaturate de tip divinil, alenă D 
și etilenă (H,C = CH,). El nu va mai părăsi pînă la sfîrşitul vicții cerce 
polimerizării hidrocarburilor saturate. 

ireal 1925, organizează laboratorul de prelucrare chimică a petrolului şi cărbune- 
timp (începînd din 1916 şi pină la sfirșitul vieții) profesor la 
ină Militară. Între 1928-1930 este şi șeful laboratorului de 
















auciuc Sintetic. 

Cauciuc metiiic, „buna“, neopren 


Lucrările consacrate sintezei cauciucului se desfășoară în mai toate țările 
lumii între anii 1910—1930. Cu deosebire, Germania imperialistă făcea 
eforturi desperate în preajma, în timpul şi după primul război mondial. 
Găsirea unui înlocuitor pentru cauciuc era, pentru imperialismul german, 
o problemă mai grea decît aceea a obținerii azotaților sintetici, rezolvată 
de Haber. Transportul rapid al trupelor, aprovizionarea, transportul arti- 
lerici cereau anvelope de cauciuc. Zadarnic încercau militariștii germani 
să rezolve problema cauciucului prin spargerea blocadei țărilor aliate, 
trimițînd submarine să aducă din America — încă neintrată în război și 
lacomă de profituri de pe urma comerțului cu ambele părți beligerante — 
cauciuc, cît mai mult cauciuc. Spre sfîrșitul războiului, camioanele ger- 
mane se Uran fără anvelope, pe bandajele de oțel ale roților, 

Douăzeci de ani au lucrat chimiștii uzinelor trustului „I.G. Farbenindustrie“ 
înainte și după fuzionarea lor, la problema fabricării cauciucului sintetic, 
Ei încercau toate soluțiile anterioare date problemei. Aveau de rezolvat 
problema producerii monomerului, problema condițiilor de polimerizare 
şi, pe lîngă toate acestea, problema sursei de materii prime, care în Ger- 
mania nu putea fi nici petrolul și nici alcoolul obținut din cereale. 
Pentru calea propriu-zisă de sinteză, chimiștii germani se adresează lucră- 
rilor școlii lui Lebedev și Favorski. Ţarismul nu era în stare să folosească 
marile cuceriri ale savanților ruși. Imperialismul german era însă gata să 
folosească tot ce putea sprijini visurile sale de dominare a lumii. 
Chimiștii trusturilor germane preiau întîi metoda indicată de Kondakov, 
pornind de la dimetil-butadienă. Ei produc, pentru început, chiar în 
timpul primului război mondial, cîteva mii de tone de cauciuc „metilic“. 
Pentru obținerea dimetil-butadienei, ei au pornit de la acetonă. Grăbiţi 
să rezolve problemele tehnologice, ei au adoptat metode imperfecte de 
polimerizare. Cauciucul metilic era mult inferior celui natural. Se putea 
însă fabrica din el o ebonită bună. 

Ideea de a produce, în cantități masive, cauciuc sintetic cu proprietăți 
de cauciuc natural n-a mai fost părăsită. 

Birourile tehnice ale trusturilor imperialiste foloseau din plin prețiosul 
material documentar pe care îl reprezentau lucrările chimiștilor ruși. În 
laboratoarele trustului american „Standard Oil“, ale trustului englez 
»„I.C.I.“, ale trustului german „I.G.“, se lucra cu înfrigurare la rezolvarea 
problemelor tehnologice pe care le punea sinteza cauciucului. 

În anul 1926, cercetările pentru sinteza cauciucului au fost reluate pe scară 
industrială de „I.G. Farbenindustrie“ în Germania. 

Chimiștii trusturilor germane au pornit din nou pe una din căile trasate de 
şcoala chimică rusă. De astă dată, ei au pornit de la butadienă, după metoda 
lui Lebedev. În locul alcoolului ca materie primă, ei au folosit însă ace- 
tilena. Polimerizarea butadienei se făcea cu sodiu metalic. Buna era numele 
cauciucului german obținut prin polimerizarea butadienei cu ajutorul 
sodiului metalic (butadien-natrium). 

Începînd din anul 1929, chimiștii trustului american „Dupont de Nemours“ 
realizează și ei un cauciuc sintetic, folosind ca monomer un derivat cloru- 














rat al butadienei: clorbutadienă sau cloroprenul. Cauciucul american a fost 
numit neopren. 

Cauciucul era un material strategic. Uniunea Sovietică, ai cărei chimiști 
croiseră drumul spre cauciucul sintetic, trebuia să fie ţinută departe, cu 
orice preț, de tehnologia cauciucului sintetic. Dar trusturile imperialiste 
pierdeau din vedere un factor esențial: forța unei societăți în care relațiile 
de exploatare fuseseră înlocuite de relații de colaborare în producție. Într-o 
asemenea societate, entuziasmul revoluționar, tradiția științifică și spr: 
y nul statului proletar puteau asigura succesul celor mai îndrăznețe acțiuni. 








S Cauciuc sovietic 


Industria chimică pe care o moștenise Puterea sovietică de la țarism nu se 
putea compara cu aceea a țărilor imperialiste. Uriașele eforturi ale tinerei 
republici sovietice erau îndreptate spre crearea unei industrii grele. În 
cleștele blocadei economice, pe care o ridicaseră statele imperialiste, primul 
stat al muncitorilor și țăranilor, care și-a asumat gigantica sarcină de a 
construi bazele societății socialiste, realiza adevărate miracole, Se înălțau 
uzine metalurgice ; se construiau primele centrale electrice ; poporul sovietic 
făcea, sub conducerea Partidului Comunist, eforturi eroice pentru a lichida 
3 înapoierea economică a țării. 
Încă din anul 1926 este instituit un concurs pentru cea mai bună metodă de 
obținere a cauciucului sintetic. Condițiile concursului erau: materialul să 
aibă aceleași calități și un preț comparabil cu cel al cauciucului natural. 
Metoda trebuia să fie însoțită de o schemă de proiect de instalație indus- 
trială. 
= Un colectiv de cercetători, în frunte cu S.V. Lebedev, prezintă în anul 
1928 schema producerii industriale a cauciucului sintetic și obține premiul 
d concursului. 
d La sfîrşitul anului 1930, a fost pusă în funcțiune prima stație-pilot, iar în 
1931 s-a obținut primul bloc de cauciuc sintetic sovietic SK, în greutate 
Gi de 260 kilograme. 
Cînd s-a pornit la fabricarea industrială a cauciucului sintetic, în U.R.S.S., 
s-a pus problema alegerii materiei prime pentru sinteza butadienei. 
Alcoolul se producea în anii aceia prin fermentarea cerealelor. Întrebarea 
era: este justificată o sinteză care să pornească de la o materie primă ali- 
mentară? 
: Chimist strălucit, Lebedev era în același timp un tehnolog talentat. El a 
analizat toate sursele posibile de butadienă: cărbune, petrol, acetilenă, 
alcool. 
Tehnologia prelucrării cărbunelui, în anii în care își desfășura Lebedev 
primele lucrări, nu permitea obținerea unor randamente economice de buta- 
dienă. Acetilena constituia un produs deficitar în primii ani ai Puterii 
d sovietice, Rămîneau deci ca materii prime concurente: ţiţeiul și alcoolul 
etilic, 
Lebedev arăta că, deoarece la piroliza țițeiului se formează o cantitate 
oarecare de divinil, de izopren și de alte hidrocarburi etilenice, 

ţiţeiul ar putea constitui, în cazul unei conjuncturi favorabile, materia 
primă dorită pentru prepararea cauciucului sintetic. 

Fără a pă ideea utilizării țițeiului, conducînd lucrări experimentale cu 
diferite fracțiuni de țiței și urmărind randamentul în butadienă (divinil), 
Lebedev își concentrează atenția asupra obținerii divinilului din alcool 
etilic și asupra polimerizării divinilului în cauciuc. Era cea mai justă 
soluție a momentului. 

n același an în care Lebedev pornise la elaborarea tehnologiei cauciucului 
sintetic, B.V. Bizov pornea noi cercetări experimentale, de la țiței. La 
fabrica „Krasnii Treugolnik“ (Triunghiul roșu) din Leningrad, Bizov a 
proiectat și a realizat o stație experimentală pentru obținerea divinilului 
din țiței. 

Metoda lui Bîzov consta în trecerea țițeiului printr-un reactor în formă 
de retortă, încălzit la 950°C, sub presiunea de 40—50 mm col. Hg. Pro- 
dusele obținute prin această piroliză a țițeiului erau răcite brusc. Era, 
așadar, aplicarea procedeului „călirii“ gazelor de reacție, care urma să 
capete aplicații multilaterale în deceniile următoare. 

Pe baza rezultatelor lui Bizov, s-a construit o stație-pilot pentru verificarea, 
metodei, Încercările făcute în această stație indicau un randament în 
divinil de 5—7% din ţiţeiul consumat. Consumul de energie pentru încăl- 
zirea țițeiului era considerabil. Aceste concluzii experimentale l-au deter- 
minat pe Lebedev să considere metoda cu punct de pornire țiței neeconomică. 
Ulterior însă, cînd s-au putut pune în valoare toate hidrocarburile rezultate: 
din tratarea termică a țițeiului, acest punct de pornire pentru sinteza 
cauciucului a devenit deosebit de rentabil. 

Astăzi se obține butadiena și prin dehidrogenarea butanului, și din alcool 
sintetic preparat din acetilenă ; obținerea acetilenci nu mai pune problema 
unui consum exagerat de combustibil ca în perioada folosirii carbidului 
ca materie primă. Acetilena se obține din metan prin cracarea gazului 
în arcul electric. 

În 1932 Lebedev se interesa îndeaproape de obținerea butadienei din butan. 
Ela prevăzut enorma importanță a acestei se de monomer pentru cau- 

ciucul sintetic. Într-adevăr, este astăzi calea cea mai scurtă de la țiței 
Ja cauciucul sintetic. 

În Uniunea Sovietică s-a pus de mult la punct tehnologia unui cauciuc 
sintetic cu monomer cloropren. Acest cauciuc se produce industrial sub 
numele de sovpren. 

În țara noastră, cu sprijinul frățesc al Uniunii Sovietice — în proiectare, 
livrări de utilaj, asistență tehnică, specializare de cadre și acordare de cre- 
dite—s-a ridicat în zilele noastre Combinatul petrochimice Borzești. Folosind 
gazele de cracare ale industriei noastre petroliere și butanul din gazele 
de sondă, acest combinat va produce 50 000 mii de tone de cauciuc sintetic 
pe an. Din cauciuc sintetic romînesc se vor produce în anul 1965, la Popești- 
Leordeni, 1 100 000 anvelope, care vor purta, ca atitea sute de noi articole, 
inscripția lapidară: „Fabricat în R.P.R.“. 

Eforturile îndreptate spre obținerea unui cauciuc sintetic, cu proprietăți 
mai apropiate de cele ale cauciucului natural, au continuat pînă în zilele 
noastre. Cele două proprietăți esențiale ale cauciucului natural: elastici- 
tatea și comportarea sa termică la solicitare mecanică sînt încă superioare 
materialelor sintetice. 

Noile posibilități de sinteză a izoprenului, studiul amănunțit al moleculei 
de cauciuc natural și al modului de formare a acestui polimer gigant — 
cu molecula formată din zeci de mii de radicali izoprenici, cu o greutate 
variind între 100 000 și 350 000 — vor duce curînd la sinteza unui cauciuc 
cu proprietăți superioare celui natural. 

Cercetările din ultimii ani indică posibilitatea producerii de cauciucuri 
vulcanizate (elastomeri) pornind de la copolimeri amorfi etilenă-propilenă, 
Aceşti copolimeri amorfi prezintă însușiri superioare, din multe puncte 
de vedere, celor ale cauciucului natural. 

Lupta pentru obţinerea unor elastomeri superiori cauciucului natural nu 
s-a încheiat. 


Materiale plastice 


Istoria cauciucului sintetic este doar un moment al chimiei moleculelor- 
gigant. 

Acum patru decenii, nici marii visători ai chimiei nu îndrăzneau să între- 
vadă destinul sintezei chimice. Azi, milioane de tone de mase plastice, fire 
şi fibre sintetice produse în marile uzine chimice schimbă pur și simplu 
aspectul obișnuit al lucrurilor. Altfel arată și vor arăta mașinile, mobila, 
șoselele, construcțiile, îmbrăcămintea și încălțămintea. Materialele noi 
cuprinse în expresia largă și nepotrivită de „mase plastice“ înlocuiesc rînd 
pe rînd lemnul, porțelanul, metalele, lina și bumbacul, mătasea și inul, 
pielea, părul de porc sau blănurile. Sticla și hîrtia sînt și ele concurate de 
aceste produse noi ale geniului uman, care a știut să folosească luminile 
țișnite din retorte, teoria chimică izvorită din experiență, pentru a iniția 
această întrecere colosală cu natura în producerea „moleculelor-gigant“. 

Fibre  poliamidice (capron — U.R.S.S.; relon — R.P.R.; silon — 
R.S. Cehoslovacă ` „nailon“ —S.U. perlon, grilon etc.), fibre polivinilice 
(rolan, acrilan, orlon etc.), fibre poliesterice (teran — R.P.R., tergal, teri- 
lenă etc.), rășini fenolice, melaminice, poliesterice, polivinilice, polietile- 
nice, polipropilenice, siliconi, fluoro-carburi ; denumirile acestea nu existau 
acum 20 de ani. Ele pătrund în vocabularul tehnicienilor și în limba noastră 
de toate zilele. 

Vechea neîncredere în produse „artificiale“ a dispărut. Epoca noastră nu 
este numai era automatizării și a mașinilor electronice de calcul, a energiei 
nucleare; ea este şi era macromoleculelor sintetice. 

Fiecare din produsele sintetice care a cucerit lumea își are propria sa istorie. 
Vom aminti cîteva împrejurări și date legate de evoluția macromoleculelor 
sintetice, cunoscute sub numele de „materiale plastice“. 

În anul 1872, A. Baeyer descoperă reacția de condensare dintre fenol și 
formaldehidă. În 1907, Baekeland pornește de la aceleași substanțe, efec- 
tuind reacția în condiții mult mai blînde și obține produși macromole- 
culari, care au căpătat numele de bachelite sau fenoplaste. 

Acesta este începutul modest al industriei de rășini, fenolformaldehidice 
(fenoplaste), care a crescut pînă la o producţie anuală ce depășește 500 000 
tone. 

Se disting două procedee de preparare a fenoplastelor, după catalizatorul 
folosit: bazic sau acid. 

Primul procedeu folosește drept catalizator hidroxidul de sodiu sau amo- 
niac. În vase închise, se încălzește un amestec de fenol, soluție de form- 
aldehidă și catalizator pînă începe reacția. Se răcește pentru a evita desfășu- 
rarea ei violentă. Se obține un lichid viscos, care se separă de apă — în 
vid — la 80°C. Rășina care se obține (rezolul sau bachelita A) este o masă 
sticloasă, galbenă sau brună, ușor de pulverizat, solubilă în acetonă, fuzi- 
bilă la 90...100*C. Încălzind rezolul timp de cîteva minute la 150°C, el se 
solidifică, devenind astfel rezită sau bachelită C, produs final de conden- 
sare, care nu se mai dizolvă în nici un solvent și nu se topește. Încălzită 
pînă la 300°C, rezita se carbonizează fără a se înmuia. 

Rezolul se amestecă cu materiale de umplutură (făină de lemn, azbest, sul- 
fat de bariu, silice, celuloză) și coloranți. Se obține astfel „pulberea de 
presare“. 

Prin comprimare în forme încălzite, rezolul se topește; apoi se solidifică. 
Se obțin astfel produsele finite. 

Impregnînd hîrtie cu soluție de rezol, suprapunînd aceste foi și încălzind 
pină la autocondensarea rezolului, se obțin acele materiale de mare rezis- 
tență mecanică [textolit, bumolit etc.) folosite la fabricarea de roți din- 
ate, lagăre, izolanți electrici. 

Procedeul al doilea de preparare foloseşte drept catalizator acidul sulfuric. 
Se obține o rășină solubilă și fuzibilă, dar care nu se întărește la încălzire: 
novolacul. Novolacului i se adaugă materiale de umplutură și hexame- 
tilentetramină, substanță pe care a sintetizat-o Butlerov. Cu acest adaos, 
novolacul dă și el pulberi de presare. 



































Produsele de policondensare a fenolului cu formaldehida obținute de Bae- 
keland sînt cele mai vechi materiale termoreactivel. Ele au pătruns rapid 
în electrotehnică, devenind materialele preferate pentru producția șteche- 
relor, prizelor, întrerupătoarelor, plăcilor izolante pentru automobile, re- 
ceptoarelor telefonice, suporților pentru bobine, cutiilor pentru condensa- 
toare, soclurilor de lămpi radio etc. 

Producerea și utilizarea acestor materiale au precedat cunoașterea structurii 
lor complicate. Rezultat al experienței industriale, ele au devenit abia 
mai pe urmă obiect al unor cercetări științifice. 
Examinîndu-se cu procedee moderne de analiză structura lor, s-a. ajuns la 
concluzia că legătura dintre moleculele fenolice se face prin punți de me- 
tilen (—CH3—). 

Folosindu-se, în afară de fenolul propriu-zis, fenoli cu mai multe grupe 
oxidrilice (—OH), s-au realizat tipuri variate de novolacuri, care se 
deosebesc între ele prin „nucleul“ polimolecular al macromoleculei. S-a 
lămurit structura catenară și reticulară a bachelitelor. 

Cercetări sovietice au dus la obținerea unor „bloc-polimeri“ din rășină 
fenol-formaldehidică și cauciuc nitrilic. Metoda folosită constă în ruperea 
mecanică a legăturilor chimice ale polimerului format inițial. 

Studiul atent al structurii fenoplastelor a condus la realizarea unor pro- 
cedee continue de fabricație și la obținerea unor materiale cu proprietăți 
superioare primelor bachelite. 

Începînd din 1950 se fabrică pe scară industrială „spume solide“ și mate- 
riale expandate. Densitatea acestor materiale celulare poate merge în jos 
pînă la 0,015 g/cmê, deci la o densitate de peste 60 de ori mai mică decît 
a apei, 

Fenoplastele nu şi-au spus încă ultimul cuvînt. Ele evoluează o dată cu 
chimia polimerilor, Deși termoplastele se impun în nenumărate domenii 
de folosință, fenoplastele și familiile de materiale termorigide înrudite 
cu ele, aminoplastele, obținute prin condensarea unui compus aminat 
cu formaldehide, nu părăsesc terenul. Prețul lor de cost redus, rezistența 
lor termică și chimică le clasează printre materialele indispensabile ale 
industriei moderne. 

Ca urmare a unor experimentări industriale începute în 1951, s-a realizat, 
de pildă, în R.D.G., o rășină fenolică avînd ca material de umplutură 
fibre de bumbac. Materialul obținut, cunoscut sub numele de duroplast, 
este folosit la fabricarea caroseriilor de automobile și a altor piese de mari 
dimensiuni. 

În țara noastră, înainte de 23 August 1944, se importa praf de bachelită, 
care se prelucra în ateliere primitive, cu metode meșteșugărești. S-a încer- 
cat și producerea unor polimeri de tipul bachelitei. Acest embrion al pro- 





1 „Termoreactiv“ sau „termorigid“, spre deosebire de termoplastic; masele plastice 
termoreactive se realizează în timpul încălzirii, devenind îinfuzibile şi insolubile. 
Transformarea, lor este ireversibilă. Rășinile termoplastice se înmoaie la încălzire, 
devenind lichide viscoase; după răcire, se reintăresc, operația fiind reversibilă! 
2 În 1920, chimistul ceh H. John observă formarea unei substanțe plastice prin 
fierberea unui amestec de formol şi uree. Chimistul austriac F. Pollack pune la punct 
fabricarea industrială a aminoplastelor între anii 1920—1931. Denumirea iniţială 
dată de Pollack materialului obținut a fost „pollopas“. 

De la fenol (obţinut din cărbune) la lactamă 


ducției de polimeri n-avea perspective de dezvoltare, în condiţiile depen- 
dentet de trusturile străine. 

Industria de polimeri sintetici se dezvoltă astăzi la noi într-un ritm care 
să asigure în anul 1965 o producție de peste 95 000 de tone — de 16 ori mai 
mare decît în 1959. 

Profilindu-se după cele mai interesante materiale polimere (clorură de 
polivinil, polietilene, rășini poliamidice ctc.), industria noastră de mase 
plastice nu neglijează fenoplastele, ținînd seama de ponderea și rolul lor 
în ansamblul materialelor sintetice. 
La Combinatul chimic nr. 1 — Făgăraș, la Întreprinderea de cabluri și 
materiale izolante — București, se produc astăzi în masă fenoplaste, care 
se prelucrează în aceste uzine și în întreprinderile chimice și electrotehnice 
beneficiare. 

Nailon, capron, relon, silon, perlon... Aceste denumiri comerciale ale fi- 
brelor poliamidice au astăzi o circulație care concurează serios străvechile 
denumiri ale fibrelor naturale: lină, bumbac, in. 

Cercetătorii s-au întîlnit deseori cu legătura poliamidică în polimerii na- 
turali. Fischer a realizat celebrele sale sinteze de substanțe cu punți 
—CO— NH —. Studiul firelor de mătase naturală a condus la descoperirea 
constituentului fundamental al lor: fibroina, prin hidroliza căreia se obți- 
neau doi aminoacizi: glicocolul și alanina. 

Analiza roentgenografică a fibrelor de mătase naturală descoperea „motivul“ 
amidic în molecula de fibroină. 





CO — NH —... — CO — NH — ... — CO — NH 

Începînd cu anul 1930, chimistul american W., H. Caro- 
thers lucrează la sinteza unor polimeri de tipul mătăsii. 
El se bazează pe unele lucrări anterioare ale altor cerce- 
tători (anii 1899—1907). 

În anul 1935, Carothers izbutește să prepare în labo- 
rator macromolecule lungi, al căror schelet semăna cu 
cel al fibroinei din mătase. Trei ani după aceste lucrări 
de laborator, apare pe piață nailonul. Materiile prime 
ale nailonului erau: acidul adipicişi hexametilendiamina. 
Un diacid și o diamină. 

Încălzindu-se săruri ale acidului adipic cu hexa- 
metilen-1,4-diamină, se obține un produs macromolecular 
cu punct de topire destul de înalt și care, în stare topită, 
poate fi tras în fire rezistente. Prin răsucirea mai multor 
fire fgarte subțiri, se obține o fibră asemănătoare ca 
însușiri cu mătasea naturală: termoizolantă, electro- 
izolantă și ușor colorabilă. 

S-au produs poliamide filabile din etilendiamină și acid 
sebacic, din tetraetilendiamină și acid adipic, din penta- 
metilendiamină și acid malonic sau glutaric. 

O diamină și un diacid, policondensați, 

Relonul romînesc cuprinde și el punțile poliamidice: 
— CO — NH —. El nu este însă un produs de policon- 
densare, ci de polimerizare, Se polimerizează caprolac- 
tama. La prepararea acesteia se pornește de la fenol (fe- 

















De la lactamă la fibre poliamidice 


Prelucrarea fibrelor 

noastră. Ciorapi fini, cămăși, imitații de blănuri rezistente, suple, în cele 
mai diferite nuanțe, odgoane marinărești, haine de protecție contra apei, 
articole de pescuit, pînze pentru vase pescări pentru anvelope — 
lista articolelor este în creștere continuă. Săvineștii, cetatea relonului, 
a devenit o localitate cunoscută în toată țara. 

Se produc de pe acum milioane de metri pătrați țesături din relon și rolan 
(fibră polivinilică). În 1965, vom avea o producție de 13 000 de tone relon 
şi rolan. 

Rolanul... vinilinul... denumiri romînești, care pătrund cu sprinteneala 
noului în vocabularul obișnuit. Materiale romînești produse în uzine romî- 
mnești din materii prime care se risipeau altădată ca fumul. 





“Cîteva cifre cuprind în ele o istorie. Începutul s-a făcut într-o instalație- 


pilot a Institutului de cercetări chimice din Bucureşti. Cîteva zeci de tone 
de clorură de polivinil. S-a trecut apoi la o instalație cu producție de 500 
tone pe an la combinatul chimic „Karl Marx“. În 1959 a intrat în funcțiune 
o fabrică de clorură de polivinil în cadrul marilor uzine chimice Turda, 
cu o capacitate de 5 500 tone pe an. Apoi o nouă fabrică de clorură de poli- 
vinil (CPV), la Borzești, cu o capacitate de 36 000 de tone pe an. 

În 1965 se vor produce 10 000 tone de fir rolan la Săvineşti. 

Materia primă de bază pentru clorura de polivinil și rolan — metanul, 
care alimenta în timpul regimului burghezo-moșieresc inutile focuri 
mestinse și care circulă azi prin conductele magistralelor, pus să ali- 
menteze cu energie gigantice instalații de forță, supus transformărilor 
chimice care-l prefac în acetilenă, substanță de pornire pentru fabricarea 
polimerilor vinilici. 

Proprietatea clorurii de vinil de a se polimeriza a fost observată încă din 
secolul trecut. Pe atunci, nimeni nu se gîndea la utilizarea polimerilor 
obținuți. I.I. Ostromislenski a căutat între 1912—1914, cu prilejul pri- 
melor sale încercări de a obține cauciuc sintetic, să folosească și polimeri 
de clorură de vinil. Reacţiile studiate de Ostromislenski și cercetările an- 
terioare ale lui Favorski au stat la baza chimiei polimerilor vinilici. 

Acum 30 de ani, procedeele de prelucrare a policlorurii de vinil — și în 
general a polimerilor vinilici — erau încă insuficient de rentabile. Astăzi 
ar părea tot atît de curios să te gîndești la absența polimerilor vinilici din 
rîndul materialelor uzuale, cum ar fi să-ți imaginezi absența hîrtiei sau a 
altui material intrat de veacuri în folosința omenirii. 

La sintetizarea clorurii de vinil se pornește de la o reacție simplă, de le- 
gare a moleculei de acetilenă cu molecula de acid clorhidric. 


CH=CH + HCl = CH= CHCI 


acetilenă acid clorhidric clorură de vinil 


Acetilena, la rîndul ei, se obține fie din carbid (carbură de calciu) şi apă, 
ca în lămpile de acetilenă, fie mai ales din metan prin procedee moderne 
de cracare, la temperatura arcului electric. 

Polimerizarea clorurii de vinil, care duce la macromolecule conținînd 
300...2 500 de monomeri, se efectuează prin procedeul „în suspensie“ sau 
„în emulsie“. Instalaţiile sînt complexe şi presupun un control riguros. 
În general, întregul proces este automatizat, de la intrarea gazelor (acid 
clorhidric și acetilenă) pînă la cîntărirea, după uscare, în saci de hîrtie. 

Clorura de polivinil pură este transparentă, incoloră, fără miros, fără gust, 
neinflamabilă. Nu are nici o acțiune vătămătoare asupra organismului. 
Se înmoaie la temperaturi mai mari de 70*C; este termoplastică la 130...140%C. 
Prelucrarea clorurii de polivinil se face la cald, în valţuri, calandre, mașini 
de extrudere, fie neamestecată, fie în amestec cu materiale de umplutură, 
coloranți și plastifianți, care dau materialului duritatea, opacitatea sau 
culoarea dorită. 
Fabrica de mase plastice București produce astăzi o gamă variată de obiecte 
din policlorură de vinil. Este greu să mai descoperi un colț de țară, un sat 
oricît de depărtat, în care să nu fi pătruns produsele din CPV. 
Material electroizolant, piele artificială, covoare și pardoseli, foi transpa- 
rente pentru ambalaj, haine de ploaie, pungi, butelii, plase — toate acestea 
se fabrică din CPV și lista s-ar putea lungi la nesfirșit. 

Grupa vinilică din clorură de vinil se mai întîlneşte și în moleculele de 
acetat de vinil, în vinil-benzen (stiren) și în vinil-nitril (nitrilul acril). 
Polimerii simpli de tipul CPV nu sînt singurii polimeri vinilici. Prin 
„copolimerizare“ cu acetat de vinil sau cu nitril acetic, se obțin alte tipuri 
de materiale interesante, dintre care înlocuitorul romînesc de lînă, rolanul, 
fibră polivinilică rezistentă la umiditate, la agenți chimici, insecte și 
microorganisme. 

Metanul se transformă în relon çi rolan, în mătase și lînă, în îmbrăcăminte 
elegantă și trainică. 
Din șirul lung al maselor plastice, care cuprinde poliesterii!, polimetacri- 
laţi, poliizocianați, să mai amintim doar grupa polietilenelor și a poli- 
siloxanilor, polimeri relativ noi, dar care au cucerit într-un ritm unic 
domenii largi de utilizare. În anul 1958 s-au produs în lume peste 300 000 de 
tone de polietilenă. Un singur kilogram de polietilenă poate da un film 
subțire, care acoperă 450 000 cm2. 
Molecula polietilenei este un lanț lung de grupe metilenice (—CH,—), care 
se repetă de mii de ori. 

nceputul modest al industriei polietilenei? se găsește într-o lucrare a doi 
cercetători englezi, care lucrau în laboratoarele trustului „I.C.I.“ 
Era în anul 1933. Experimentatorii încercau să activeze unele reacții chi- 
mice prin presiuni înalte. Lucrînd cu etilenă și benzaldehidă la tempera- 
turi de 200°C și presiune de 1 500 atmosfere, au observat că pe lîngă benz- 
aldehida rămasă netransformată apărea în reactor un produs cu aspect 
de ceară, alb și dens. Deoarece constataseră că instalația n-a fost perfect 
etanșă și pătrundea astfel în mediul de reacție aer atmosferic, experimenta- 
torii au reluat experiențele după ce s-au asigurat de perfecta etanșeitate a 
instalaţiei. Încercările efectuate nu mai dădeau nici un rezultat. Au trecut 
5 ani pînă să se stabilească rolul oxigenului în această reacție de polimeri- 
zare a etenei. Urmele de oxigen catalizau reacția. Cercetarea condițiilor de 
lucru a pus probleme dificile. O concentrație de oxigen mai mare de 0,2%, 
ducea la o desfășurare violentă și necontrolabilă a reacției — deoarece nu 








1 Din poliesteri (produși prin policondensarea etilen-glicolului şi a acidului ter- 
eftalic, produși pornind de la etenă şi paraxilen) se fabrică fire înlocuitoare de lină 
(tergal, terilenă, trevira, dacron, în alte țări, teran în R.P.R). Preparată în anul 
1941, terilena — prima fibră poliesterică — a putut fi pusă în fabricație în anul 1951. 
= Denumirea corectă: polietenă. 

Fragment din molecula de 
polietilenă în comparaţie cu 


Fragment din molecula de pe alte molecule și radicali 


era posibilă preluarea căldurii și menținerea temperaturii. Reacţia cerea 
o etenă foarte pură (99,8%), iar randamentul era neeconomic (circa 25%). 
S-au pornit cercetări în direcția găsirii unor procedee mai economice ` s-au 
examinat mijloacele de preluare rapidă a căldurii de reacție și s-au căutat 
catalizatori potriviți pentru mărirea vitezei de reacție la temperaturi și 
presiuni mai mi 
Procedeul de înaltă presiune s-a transformat în procedeu de înaltă presiune 
„în emulsie“. 
În anul 1955, profesorul K. Ziegler a descoperit catalizatorii care rezolvau 
problema presiunii, inventînd astfel procedeul de presiune joasă. Catali- 
zatorii brevetați de Ziegler erau trietil-aluminiu în prezență de tetraclorur 
de titan. Temperatura necesară: 70°C. Randamentul obținut: 95...96%. 
Cercetările teoretice determinate de aceste interesante procedee industriale, 
efectuate de profesorul italian G. Natta în 1958, conchideau la așa-numitul 
efect stereospecific al catalizatorilor speciali folosiți de Ziegler. Este vorba 
despre efectul de orientare spațială a polimerizării, care duce la înlănțuirea 
liniară a merilor. Autorul procedeului indica drept catalizator posibil şi 
alți compuși organometalici ai metalelor din grupa a doua și a treia a sis- 
temului periodic. În locul clorurii de litiu se indica posibilitatea folosirii 
clorurii de zirconiu, hafniu, vanadiu, niobiu, tantal, molibden și wolfram. 
Modificind raportul cantitativ dintre catalizatorul organometalic şi clorura 
de metal, se obțineau polimeri de diferite greutăți moleculare, de la 10 000 
pînă la 3 000 000. 



































Acad. prof. C.D. Neniţescu, pornind de la o concepție originală asupra me- 
canismului acestei reacții — concepție deosebită de cea imaginată de 
Natta și Ziegler — a propus o variantă nouă a procedeului Ziegler. Adevă- 
ratul catalizator, după concepția acad. Neniţescu, este un compus organic, 
clorurat al titanului, compus rezultat din reacția dintre clorura de titan 
și derivatul organic al aluminiului. S-au încercat, pe baza acestei con- 
cepții, alți catalizatori decît derivatul organic al aluminiului, în stare să 
furnizeze titanului radicalii organici. S-au obținut rezultate foarte bune 
cu amil-sodiu. 

Mecanismul reacției propus de acad, Neniţescu (mecanism radicalic) este 
azi adoptat și de alți cercetători din diferite țări și folosit frecvent la 
interpretarea reacției de polimerizare a etilenei. 

Se încearcă astăzi noi căi de cataliză, folosind raze alfa, beta şi X, neutroni 
și particule accelerate. 

În anul 1939, s-a dat cea dintîi utilizare polietilenei: înlocuirea izolantului 
gutapercă la cablurile submarine. La instalarea primului cablu telefonic 
suboceanic s-a folosit tot polietilenă. Utilizările au cuprins domenii largi. 
Chimicalele, produsele alimentare, confecțiile textile se ambalează în 
pungi elegante de polietilenă ; se transportă în saci imenși de polietilenă, 
care cîntăresc doar cîteva kilograme, gaze de sondă combustibile; se căp- 
tușesc bazine, şanţuri de irigație și budane de vin, cu filtru de polietilenă; 
snopii și girezile pot fi apărate de ploaie cu ajutorul polietilenei; sere, 
izolații pentru fundații, conducte de diametre mari și mici, obiecte casnice, 
materiale de chirurgie, recipienți, fibre pentru corzi se construiesc sau se 
confecționează din polietilenă. 

Sub numele comercial de alcaten, afcolen, hostalen în formă de granule 
sferice sau cilindrice, colorate sau albe, polietilenele, în saci de polieti- 
lenă, formează materialul de prelucrare în mașini de extrudere și presare. 
Prin orificiile mașinilor, lucrînd la cald sub presiunea unui gaz inert, ies 
tuburi lungi de diametre comandate. În alte mașini, formele se umplu au- 
tomat cu polietilenă lichidă şi apoi, prin răcire, se obțin obiecte de formele 
cele mai variate. 

Polietilenele sînt, în fond, niște hidrocarburi cu un număr uriaș de atomi 
de carbon. Simpla creștere a numărului de radicali transformă etena ga- 
zoasă în polietenă solidă, cu infinite posibilități de utilizare. Cantitatea 
se preface în calitate. 

Alături de polietene, au apărut polipropilenele, cu substanță de pornire 
propilenă, hidrocarbură cu trei atomi de carbon; au apărut polibutenele 
şi copolimeri de polietenă și propilenă, polietenă şi polibutenă etc. 





Polimeri organici cu siliciu şi fluor 


Sînt douăzeci de ani de cînd și-a făcut intrarea în tehnică familia poli- 
siloxanilor, cunoscuți sub denumirea comercială de siliconi. 

Molecule lanț, formate din șiruri lungi de siliciu alternînd cu oxigen, 
fiecare atom de siliciu avînd cîte două valențe ocupate de doi radicali or- 
ganici: metil sau etil sau fenil. 

Lungimea lanțurilor polisiloxanice poate merge pînă la mii şi zeci de mii 
de meri, greutatea moleculară putind ajunge astfel de ordinul milionului. 
Siliciu, carbon, oxigen și hidrogen, aceşti patru atomi îmbinaţi în structura 
siloxanică dau una dintre cele mai interesante clase de polimeri. Ei aso- 
ciază proprietăţile neorganice datorite atomului de siliciu și oxigen cu cele 
organice ale radicalilor formați din carbon și hidrogen. Această îmbinare 
între organic și anorganic duce la proprietățile deosebite ale polisiloxani- 
lor, rezistenți pînă la temperaturi de 300°C, plastici sau elastici, nemisci- 
bili cu apa, perfect transparenți. 

Dacă priveşti lanțul lor principal, ai în față o îmbinare de molecule de 
bioxid de siliciu, constituent al cleștarului și nisipului. Radicalii, de o 
parte și alta a lanțului, sînt resturi de hidrocarburi; deci, nisip și hidro- 
carburi îmbinate într-o moleculă imensă... 

Începutul chimiei compuşilor organici, conținînd în molecula lor siliciu, 
se găsește în lucrările vechi ale lui Berzelius, Acesta a preparat din siliciul 
obținut prin electroliza fluorosiliciurii de potasiu (K,SiF¢), tetraclorură de 
siliciu, substanță intermediară în prepararea siliconilor, fără să bănuiască, 
desigur, destinul acestui corp. 

În anul 1830, chimistul francez Jean Francois Persoz, tratînd „clorura de 
siliciu“ cu amoniac, obține un solid alb, termorezistent. Nu dă acestei 
substanțe o atenție prea mare. 

Cu 15 ani mai tîrziu, francezul Jacques Ebelman tratează acest solid alb 
cu alcool etilic. Obține, cum era de așteptat, esterul silicic: silicatul de etil. 
Wöhler prepară în 1863 din siliciu, carbon și acid clorhidric un compus 
de tipul clorotormului, siliciocloroformul (SiHCl,). Prepară în același an 
siliciură de calciu (SiCa,) și alți compuși, pe care nu izbutește să-i identi- 
fice. Wöhler sugerează analogia dintre compușii carbonului și ai siliciu- 
lui. Această analogie este perfect justificată, dacă ținem seama de poziția 
siliciului în tabloul lui Mendeleev. El ocupă locul imediat sub carbon, 
în grupa a patra. 

Între 1863—1866, Charles Friedel și James Crafts fac un pas hotăritor în 
direcția încorporării siliciului în substanțe organice. Ei izbutesc să lege 
de siliciu în locul clorului — din compușii obținuți pînă atunci — radicalii 
organici. 

În 1912, Alfred Stock din Breslau izbutește să prepare un compus al sili- 
ciului cu hidrogenul, de tipul metanului. Metanul are formula CH, ` sila- 
nul preparat de Stock: SiH,. Cu aceasta începe studiul compușilor siliciului 
cu hidrogenul; se obțin, rînd pe rînd, analogi ai hidrocarburilor: disilanul 
(analog al etanului), trisilanul (analog al propanului), tetrasilanul etc. 
Primii doi termeni ai acestei serii sînt gaze, următorii lichizi, la tempera- 
tura ordinară. 

Concomitent cu Alfred Stock, lucrează asupra combinațiilor de siliciu 
F.S. Kipping şi colaboratorii lui în Anglia. Timp de 40 de ani (1900—1940) 
se succed lucrările lui Kipping. El cercetează analogiile dintre compușii 
siliciului și ai carbonului, determină constantele lor fizice, interpretează 
structura lor, dar nu întrevede vreo aplicaţie practică a combinațiilor 
obținute. 

În 1930 încep cercetările sovietice asupra compușilor organosilicici. La 
Institutul Mendeleev din Moscova, K.A. Andrianov și colaboratorii săi 

publică lucrări asupra acestor compuși. Ei demonstrează valoarea industrială 
a produșilor organo-silicici. 

Abia în anul 1940 începe producția semiindustrială de compuși organo- 
silicici în lume. Ciţiva ani după aceea, și mai ales după ultimul război, 
a pornit producția industrială, în masă, a acestor produși cunoscuți sub 
numele de siliconi. 

Se pornește de la nisip, cărbune și clor. Se obțin produși intermediari, clor- 
silanii, din care se prepară alcoolii siliciului, silanolii. 

Condensarea silanolilor duce la acele molecule lungi, cu repetarea mono- 
tonă a punţii —Si—0—Si—. 

Procedeele industriale folosesc diferiți promotori de reacție, catalizatori, 
regimuri termice speciale. Se obțin trei clase de siliconi diferiți: lichide 
viscoase, răşini și cauciuc siliconic. Aceste clase de substanțe pătrund în 
industrii și gospodărie ; ele ocupă de pe acum un loc respectabil în industria 
electrotehnică, acoperă ca un film de finețe inegalabilă fire textile și sticlă, 
respingînd apa și protejînd substratul; devin indispensabile în industria 
metalurgică, chimică ; contribuie la mărirea de zeci de ori a puterii motoa- 
relor, acoperă cu lacuri splendide coșuri de uzină, pereții camerelor ; se folo- 
sesc la lustruirea perfectă a autovehiculelor ; izolează, impermeabilizează. 
Cauciucul polisiloxanic nu are aceeași elasticitate ca cel natural, dar re- 
zistă la temperaturi la care concurentul său hidrocarbonie nu rezistă. 
Uleiurile siliconice pot avea viscozități începînd de la aceea a apei pînă la 
aceea a bitumului. Variația viscozității cu temperatura este de cîteva ori 
mai mică decît la uleiurile minerale. Aceasta înseamnă posibilitatea folo- 
sirii lor ca lubrifianți ideali. 

Nu se dizolvă în apă şi nici în obișnuiții solvenți organici. Resping 
apa, cu care nu se pot amesteca. 








Modelul unui fragment dintr-o moleculă de 

Toate aceste însușiri şi multe altele izvorîte din caracterul de hibrizi orga- 
nici-anorganici fac din siliconi o clasă nouă, deosebit de interesantă, de 
materiale. 

O familie mai tînără decît a siliconilor, intrată în lumea tehnicii noi abia de 
15—16 ani: fluorocarburile. 

Aceste substanțe sînt surorile chimice ale hidrocarburilor, de care se deose- 
besc doar prin aceea că locul hidrogenilor îl ocupă atomii de fluor. 
Berzelius ar fi avut motive să fie mult mai uimit decît în fata experiențelor 
lui Dumas, care înlocuia în ceară hidrogenul „eminamente“ electropozitiv 
prin clorul „eminamente“ electronegativ. Fluorocarburile sînt o clasă de 
substanțe, în care toți atomii de hidrogen sînt înlocuiți prin atomi de fluor, 
element mai electronegativ decît clorul. 

Simpla înlocuire a hidrogenului cu fluor schimbă radical proprietățile 
hidrocarburilor. Hidrocarburile ard ; fluorocarburile nu ard, nu se descom- 
pun sub acțiunea reactivilor care distrug hidrocarburile, nu putrezesc, nu 
se oxidează. Nici ciupercile, nici insectele, nici rozătoarele nu le pot folosi 
ca hrană. 

Uleiurile, mobila, draperiile fabricate din fluorocarburi sînt rezistente la 
atacul celor mai drastici reactivi, sînt neinflamabile, neatacabile de dău- 
nători, neputrescibile. 

Minunați izolatori, fluorocarburile suportă temperaturi înalte. Ele pot 
astfel îndeplini în mod ideal funcția de ulei de transformatori, de izolatori 
pentru condensatori, de dielectrici gazoși în tuburile de înaltă tensiune. 
De pe acum fluorocarburile se folosesc, datorită însușirilor lor de a nu 
adera la suprafața unor corpuri, de pildă aluatul, pentru acoperirea forme- 
lor metalice în care se coace pîinea sau ca substanțe lavante și ca adaosuri 
la băile de cromaj. Mai interesanți, din punct de vedere practic decît fluoro- 
carburile simple, sînt polimerii fluorocarburilor. Anvelopele din cauciuc 
fluorocarbonic, de pildă, ar avea o durată de funcționare tot atît de mare 
cît și a automobilului. Dar la temperaturi înalte, fluoropolimerii se depoli- 
merizează. Problema realizării unor polimeri stabili este deschisă. Experi- 
mentatorii chimiști și teoreticienii se ocupă de rezolvarea ei. 

Inerția chimic ăa fluorocarburilor se datorește atomilor de fluor — de rază 
mult mai mare decît a atomilor de hidrogen — care alcătuiesc un ecran de 
protecție a legăturilor dintre carboni. 

Ecranul de fluor împrumută scheletului organic rezistență la acizi și baze 
puternice. Ca și în cazul siliconilor, elementul mineral conferă însușiri 
neașteptate organicului ` numai că, spre deosebire de silicon, unde scheletul 
este anorganic, aici scheletul este organic și învelișul anorganic. 
Interesantă este și nomenclatura lor. Ea derivă din aceea a hidrocarburilor 
corespunzătoare prin simpla intercalare a particulei for. Astfel, de pildă: 
metanul devine metaforan ; etanul, etaforan; eten, etforen; pentan, pent- 
foran etc. 

Istoria fluorocarburilor a început în preajma ultimului război mondial. 
După primele sinteze, s-a descoperit posibilitatea dirijării sintezei lor cu 
ajutorul unor catalizatori specifici. În 1941, heptaforanul a fost supus 
radiațiilor radioactive şi cu acest prilej s-a dovedit rezistența sa la acțiunea 
radiantă a unei combinații a uraniului. Această însușire a determinat uti- 
lizarea fluorocarburilor polimere la etanșarea reactorilor atomici. 





Modelul unei molecule de propan (sus) şi 
fluorocarbura corespunzătoare (jos). Atomii 
de fluor ecranează catena de carboni față de 
acţiunea atomilor de oxigen 

> 
După război, s-au experimentat cele mai 
diferite metode de preparare sistematică a 
fluorocarburilor. Sinteza electrochimică și-a 
spus cuvîntul. Din compuși organici și acid 
clorhidric, fără a mai fi nevoie să se folo- 
sească fluor în stare de element, s-au putut 
prepara compuși fluorocarbonați în celule 
electrochimice de oțel, cu plăci de nichel 
foarte apropiate unele de altele ca electrozi. 
Curentul electric determină substituirea hi- 
drogenilor din compușii organici cu fluor 
eliberînd hidrogenul. Mecanismul reacției nu 
este încă pe deplin lămurit, dar procedeul s-a dovedit a fi destul de economic. 
Fluorocarburile își ocupă locul meritat printre materialele sintetice ale 
veacului nostru, iar dacă astăzi polimerii fluorocarbonați nu sînt încă 
molecule-gigant, este neîndoios faptul că se vor găsi mijloacele de stabili- 
zare a polimerilor cu fluor, de creare a unor materiale noi, inerte, izolante, 
rezistente, ignifuge, elastice sau plastice. 





.." s 

Am vorbit doar despre două elemente: siliciul și fluorul. Pătrunzînd în struc- 
tura moleculelor organice, ele au determinat apariția unor familii de sub- 
stanțe remarcabile prin însușirile lor. Alte zeci de elemente metalice și 
nemetalice fac obiectul unor experiențe care nu și-au spus încă cuvîntul 
hotăritor. Este însă neîndoielnică apariția în deceniul nostru și în urmă- 
toarele a unor noi familii de substanțe sintetice, în structura cărora atomii 
de carbon se vor înlănțui în moduri noi cu atomii celorlalte elemente, 
dînd substanțe cu însușiri care! azi pot să pară încă de domeniul nevero- 
similului, 

Mu vieții! Cîte minți luminate n-au obosit încercînd să-i 
descifreze înțelesurile! Cîţi poeți nu i-au adus prinosul admiraţiei ! 
Ibn-Sina (Avicenna) generalizează concepţiile epocii sale inventînd ideea 
unei forțe făuritoare de formă, pentru a „explica“ mecanismul vieții plan- 
telor și animalelor. În traducere latinească, această forță a căpătat numele 
de vis plastica. Ea a fost multă vreme socotită drept cauză a formei pie- 
trelor, a organismelor vegetale și animale. 

Filozofii și biologii idealiști din veacurile al XVII — XVIII-lea au for- 
mulat teoria lui vis vitalis (forță vitală) — o forță specială, de nesesizat, 
imaterială, căreia i-au atribuit înfăptuirea „minunii“ mecanismului vieții, 
a reglării metabolismului, a luptei cu boala, a fermentației, a întăririi 
oaselor, a tuturor proceselor pe care le dezvăluie analiza vieții. 

Chimiștii s-au apropiat de problemele biologice nu înarmaţi cu armele 
poetului sau ale vechiului filozof îngrădit de limitele înguste ale cunoașterii 
din vremea sa și nici cu concepțiile false ale idealiștilor, ci cu încercate 
unelte de lucru și cu puternica metodă a chimiei: experiența. 


Vitaminele 


După Liebig domnea între chimiști convingerea unanimă că pentru menți- 
nerea vieții sînt necesare: grăsimile, zaharurile, albuminele, apa și săru- 
rile minerale. Pătrunzînd gata formate în organism, sau sintetizate în 
organisme, aceste substanțe păreau suficiente pentru furnizarea energiei 
biologice, pentru menținerea vieţii și creșterea țesuturilor, 

Gustav Bunge se ocupă, începînd din 1873, de rolul sărurilor minerale în 
alimentație și în dezvoltarea organismelor animale. El ajunge la concluzia 
rolului esențial pe care-l joacă sarea de bucătărie (clorura de sodiu) în 
organismul animal. Mai tîrziu, în 1885, el va încerca să separe combina- 
țiile organice care conțin fier și intervin în alimentație. Pînă la sfîrșitul 
vieții, chimistul Bunge se va ocupa mereu de rolul substanțelor anorganice 
în nutriţie. 

Primele experienţe care dovedeau necesitatea sărurilor minerale în alimen- 
taţie i se datoresc fiziologului Michael Foster din Cambridge, care făcuse: 








în 1873 niște experiențe pe cîini și porumbei. Rezultatele acestor lucrări 
ridicau un imens semn de întrebare. El alimenta animalele cu proteine, 
glucide și lipide, scoțînd însă din hrană substanțele minerale. Moartea 
intervenea mai repede decît în cazul inaniției totale. Bunge dădea o expli- 
caţie pur chimică acestui fenomen. Din proteide — susținea el — se for- 
mează acid sulfuric, iar lipsa substanțelor alcaline anorganice din organism 
şi deci imposibilitatea neutralizării acidului sulfuric ar fi cauza morții 
animalelor prin intoxicație cu acid sulfuric. 

Ipoteza lui Bunge trebuia verificată. Aici intervine un elev al lui Bunge, 
Nikolai Ivanovici Lunin! (1853—1937). 

Își dădea doctoratul pe lîngă catedra de fiziologie, de sub conducerea lui 
Gustav Bunge. Tema de tratat nu putea fi legată decît de rolul sărurilor 
minerale. Metoda aplicată de Lunin diferea de cea a profesorului său. El nu 
pornește pe calea bilanţului fizico-chimic, care consta în analiza chimică 
a substanțelor eliminate de organisme și în măsurarea cantității de căldură. 
Nu folosește drept subiecţi ai cercetării animale mari și oameni. Metoda 
experimentală a lui Lunin era tipic biologică; animalele alese: șoareci. 
Lunin dovedise că șoarecii sînt mult mai sensibili decît alte animale la 
variațiile compoziției alimentelor. 

Ideea centrală a experiențelor lui Lunin era: urmărirea efectelor biologice 
ale unei alimentații riguros controlate. Pentru evitarea unor efecte întim- 
plătoare, el stabilește drept elemente ale metodei: 

— curăţenia. desăvirșită a mediului de urmărire a animalelor, 

— pregătirea cu precauții maxime a hranei, cu eliminarea cît mai deplină 
a substanțelor minerale. 

Reproducerea riguroasă a condițiilor și urmărirea repetată a efectelor, pre- 
cum şi consemnarea lor strictă, sistematică, aveau să-l ducă pe Lunin la 
concluzii neașteptate. 

Ca element esențial, Lunin administra un produs de coagulare preparat de 
el din lapte, după o metodă proprie, care îngăduia reducerea la cantități 
neglijabile a urmelor de substanțe minerale. El adăuga produsului coagulat 
(care conținea grăsimi şi proteine) apă distilată și zahăr de trestie, cu 
urme neglijabile de substanțe minerale. 

Cu astfel de hrană, toți cei 15 șoareci luaţi în experiență, ca serie martor, 
pieriră după un interval de timp variind între 11 și 21 zile. 

Unei serii de 6 șoareci li se administră aceeași hrană, cu adaos de carbo- 
nat de sodiu (Na,CO,). Durata vieţii se prelungi în acest caz de aprox. 
1,5 ori. 

Dacă se înlocuia carbonatul de sodiu cu sare de bucătărie, efectul de prelun- 
gire a duratei de viaţă nu se mai observa. Rezultatul părea să confirme 
ipoteza lui Bunge. Hidroliza carbonatului putea explica neutralizarea 
acidului sulfuric. 


1 Născut la Iuriev (Tartu), pe teritoriul R.S.S. Estone. În 1873 intră ca student la 
Facultatea de medicină din Tartu. Ia parte la războiul ruso-turc din 1877. Își sus- 
ţine, în 1880, teza de doctorat Despre importanța sărurilor anorganice pentru nutriția 
animalelor (în limba germană). Din 1880 şi pină la sfîrșitul vieţii lucrează ca medic 
pediatru la Leningrad. 

De aici incolo, cercetarea lui Lunin depășește problema pusă de Bunge. 
El își pune următoarea chestiune: carbonatul de sodiu prelungește, într- 
adevăr, durata vieţii, dar faptul că alimentația preparată în laborator 
ducea, după un interval atît de scurt (maximum 36 zile), la moarte sigură, 
rămîne neexplicat. Care erau cauzele acestui fenomen? 

El continuă experienţele, completînd de astă dată rețeta alimentară cu 
toți compușii anorganici ai laptelui, cunoscuţi la acea perioadă, și în pro- 
porțiile în care se găseau în laptele natural. O serie de 6 șoareci, hrăniți 
cu acest lapte „integral“ artificial, au pierit în intervalul de la a 20-a pînă 
la a Şl-a zi după începerea experienței. Acest rezultat experimental răsturna 
datele fiziologiei contemporane lui Lunin, în privința cerințelor nutritive 
ale organismelor. 

Intrigat, Lunin hrăneşte o nouă serie de 6 șoareci cu lapte integral natural 
şi constată că după 75 zile, șoarecii continuau să trăiască și să crească în 
greutate. 

Această nouă experiență îl conduce pe Lunin la concluzia că o hrană alcătuită 
exclusiv din apă, proteine, zaharuri, grăsimi şi substanțe minerale nu este 
suficientă pentru întreținerea vieţii. Trebuie să existe în alimentele natu- 
rale și alte substanțe strict indispensabile vieţii decît cele identificate: 
pînă atunci. 

Descoperirea, acestor factori și studiul rolului lor în alimentație reprezenta 
un adevărat program de cercetări. Teza lui Lunin indica această direcție 
de cercetare. 

Lucrarea a fost publicată în revista „Zeitschrift fiir Physiologische Chemie“ 
în 1881 și reprodusă în manualul lui Bunge din 1888. Era prima creionare 
a concepţiei despre existența şi rolul unor „factori suplimentari“ în alimen- 
tație. Era preludiul chimiei vitaminelor. 

Metoda experimentală a lui Lunin a intrat în arsenalul fiziologilor și medi- 
cilor cercetători. Primul deceniu al veacului nostru a adus confirmări noi 
şi completări interesante în problema „factorilor auxiliari“ activi. Cercetă- 
tori din alte țări reiau experiențele lui Lunin şi confirmă rezultatele acestuia. 
În 1909, J. Stepp hrănește șoareci cu pîine (din care extrăgea grăsimile prin 
extracție cu eter sau alcool) şi lapte uscat. Animalele pier. 

Între 1906 și 1916, se desfășoară experiențele lui Hopkins. Un prim lot de 
animale este hrănit cu amidon, cazeină, zahăr, untură, substanțe minerale. 
Un al doilea primește aceeași rație zilnică și în plus: trei mililitri de lapte 
nefiert. 

Primul lot de animale piere în condiţiile cunoscute. Al doilea se dezvoltă 
în condiții bune. 

n a 18-a zi a experienței, se schimbă rațiile celor vii. Li se reduce laptele 
nefiert. Rezultatul inevitabil se produce. Al doilea lot de șoareci piere și 
el. Viaţa şoarecilor depindea de cei trei mililitri de lapte. Hopkins demon- 
strează astfel că în laptele nefiertisergăsesc „factorii accesorii ai alimentaţiei”. 
Polonezul K. Funk va numi aceşti factori: vitamine, pornind de la ideea că 
substanțele sînt de tip aminic. Clasele de substanțe accesorii necesare 
vieții, descoperite mai tîrziu, s-au dovedit a fi și de alt tip decît aminele, 
dar cuvîntul a rămas, pătrunzînd în chimia biologică, în medicină, farma- 
cologie. Azi, el apare în reclamele conservelor și altor produse alimen- 
tare; el a devenit tot atît de obișnuit ca și cuvîntul zahăr sau pîine. 
Fapte și observaţii noi s-au alăturat experiențelor sistematice. Întîmplări 





care şi-au găsit semnificația în acest fond de idei cucerit prin experiențe 
migăloase, desfășurate pe o perioadă de 30 de ani. 

La popoarele care consumă orez, se întilnește o boală cruntă: beri-beri. 
Oamenii bolnavi de beri-beri se împleticesc în mers, ca urmare a unei 
paralizii a mușchilor și a unor tulburări nervoase. Moartea seceră zeci de 
mii de oameni bolnavi de beri-beri. Eijkmani, doctor al închisorii din 
Tava (1897), observa adesea, privind prin fereastra cabinetului său, curtea 
închisorii în care se creșteau păsări hrănite cu resturi de la masa deținu- 
ților. Atenţia lui Eijkman fu atrasă de faptul că multe găini erau lovite de 
o boală curioasă. Se împleticeau în mers și pierdeau pofta de mîncare. 
EI făcu o asociație de idei între boala găinilor și beri-beri și trase concluzia 
că și găinile se îmbolnăveau de beri-beri. Cercetînd cu atenție, zi de zi, 
condiţiile de viață ale păsărilor de curte, el constată că hrana lor se com- 
punea din resturi de orez decorticat. Dar el mai observă un lucru: găinile 
care se hrăneau cu orez nedecorticat sau cu Gite de orez nu se îmbolnă- 
veau de beri-beri. Va să zică, în coaja de orez se găseşte o anumită substanță, 
a cărei lipsă din alimentaţie produce beri-beri. Această presupunere a fost 
confirmată în 1911, cînd savantul polonez Funk obține, prin extragerea cu 
alcool din coajă de orez, o substanţă cristalină cu efect minunat în tratarea 
bolii beri-beri. 

Experiențe sistematice au urmat în al doilea și al treilea deceniu al seco- 
lului nostru. Ele continuă și astăzi, transformîndu-se în lucrări de sinteză 
a vitaminelor. 

În anii 1912—1913, mai multe colective de cercetători fac experiențe sis- 
tematice pe șobolani tineri. Îi alimentează cu dextrină, lactoză, albumină 
(cazeină), săruri minerale și agar-agar. După 10—15 zile, șobolanii înce- 
tează să crească ` greutatea lor rămîne staționară, apoi începe să scadă 
brusc. Moartea survine după 30—40 de zile. Către cea de-a 20-a zi, apar 
leziuni la ochi, caracteristice bolii cunoscute sub numele de xeroitalmie. 
Modificînd regimul alimentar al șobolanilor, prin adăugare de unt sau de 
extract eteric din gălbenuș de ou, cercetătorii constată că animalele trăiesc 
şi se comportă normal. Înlocuind untul cu untdelemnul, survenea moartea. 
S-a strîns astfel, încetul cu încetul, cercul în jurul substanțelor care con- 
țin vitamina „antixeroftalmică“, Este o vitamină liposolubilă (solubilă 
în grăsimi). În anul 1919, se descoperă că avitaminoza A poate fi vindecată 
și cu material vegetal, proaspăt și verde. 

Vitamina A a fost izolată, s-a stabilit structura ei de alcool, apoi existența 
cîtorva tipuri de vitamina A, toate fiind niște alcooli nesaturați. Și, în 
sfîrșit, între 1935—1937 s-a realizat sinteza chimică a vitaminei A. 

Între timp, experiențele pe șoareci continuau. Se constată că lactoza pură, 
folosită în regimul alimentar al șobolanilor, duce la accidente nervoase, 
la hipotermie și moarte după 30—35 de zile. Lactoza ordinară, nepurifi- 
cată, nu avea aceste efecte patologice. Pe baza observației lui Eijkman, 
se încearcă embrionii grăuntelui de grîu, extractul apos de embrioni de 
grîu, drojdia de bere, cojile de orez. Cercetătorii ajung astfel la con- 
cluzia că „factorul A“ nu este suficient ca factor accesoriu. În lactoza nepu- 
rificată se găsea, așadar, o substanță accesorie, diferită de „factorul A“, 
solubilă în apă și insolubilă în grăsimi. A fost numită „factorul B“. Cînd 





1 Medic olandez, Premiul Nobel 1929. 

s-a stabilit că factorul B este identic cu 
vitamina lui Funk, el fu numit vitamina B. 
Cercetările ulterioare au dovedit existența 
mai multor vitamine din grupa A. În 1952, 
s-a stabilit, prin sinteză, structura vitami- 
nei A,, care este o 3,4 dehidrovitamină A. 
A fost descoperită în 1937, la Institutul uni- 
onal de cercetări asupra vitaminelor, din 
U.R.S.S. Ea se fabrică azi industrial. 
S-au descoperit, rînd pe rînd, în „factorul B“, 
o serie de substanțe active, diferite ca struc- 
tură st compoziție, diferite ca efect asupra 
organismului. Au fost identificate, pe rînd, 
vitamina B,, B}, Bh ... Be. 

Se cunosc azi mai multe vitamine Bg, di- 
ferite ca structură și compoziție chimică. 
Complexitatea structurii unora dintre vitaminele din marele grup al 
„factorului B“ a impus folosirea celor mai moderne metode de analiză 
şi calcul. Analiza roentgenografică și „creierii“ electronici au intrat în 
acțiune. 

Pentru a depista cauza scorbutului care lovea pe marinarii norvegieni de 
cursă lungă, Hobst și A. Fröhlich au efectuat experiențe pe cobai. 

Boala era cunoscută de mult. Informații despre ea provin încă din secolul 
al XIII-lea. În cetăți asediate, pe timp de toamete, pe corăbii mureau oa- 
meni loviți de scorbut. În anul 1849 au fost înregistrate, în 16 gubernii ale 
Rusiei țariste, 260 000 cazuri de scorbut și, printre ele, 60 900 cazuri mor- 
tale. În timpul primului război mondial, au murit de scorbut prizonieri 
în lagăre și soldați pe front. În lagărele hitleriste ale morții, călăii SS-iști 
foloseau, între alte mijloace de exterminare, scorbutul și beri-beri. 
Hobst și Fröhlich au administrat cobailor luați în experiență o alimentație 
normală, cu excluderea legumelor proaspete. Cobaii primeau vitamine 
liposolubile (în grăsimi naturale) și vitaminele existente în drojdia de bere, 
La începutul experienței, cobaii se hrăneau normal și aveau poftă de mîn- 
care. Către cea de-a zecea zi, animalele începeau să se agite anormal, sco- 
Hond țipete la atingere. Reacţiile anormale se accentuau în zilele următoare. 
Animalele se strîngeau ghem, li se rărea părul, scădeau în greutate. Urma 
faza de diaree sangvinolentă, căderea dinților, imobilitate, cașexiel. Ani- 
malele mureau după 30 de zile. Autopsia descoperea leziuni hemoragice la 
nivelul articulaţiilor membrelor posterioare. 

Era de ajuns să se introducă, în hrana unui animal din loturile supuse 
experienței, cîțiva mililitri de suc de portocale sau lămîie, pentru a face 
să dispară semnele bolii. 

Experimentatorii au pus astfel în evidență existența unui factor solubil 
în apă, prezent în legume proaspete și fructe, cu efect antiscorbutic, căruia 
i s-a dat numele de vitamină C. 





1 Slăbire extremă. 





În 1928 obţine vitamină C, în formă cristalină, cercetătorul maghiar Szent- 
Györgyi 1. 

Au urmat cercetări sistematice pentru demonstrarea structurii chimice a 
vitaminei C. S-a realizat, pe diferite căi, între 1934—1937, sinteza acestei 
substanțe active, care s-a dovedit a fi acidul ascorbic, derivat al glucozei. 
Astăzi, vitamina C se produce în cantități masive, pornindu-se de la glu- 
coza obținută din amidonul de porumb. Din 2,5 kg de glucoză, se obține 
1 kg de acid ascorbic. 

Sinteza acidului ascorbic a intrat în rîndul obișnuitelor sinteze organice, 
Se pun problemele curente de creștere a randamentului și vitezei de reacție 
prin alegerea unor catalizatori potriviți, a unui regim termic corespunză- 
tor, prin automatizarea procesului. 

Este demn de notat faptul că organismul șobolanilor și porumbeilor sinte- 
tizează acid ascorbic. Dacă în locul cobailor — al căror organism, ca și al 
omului, nu este adaptat la sinteza vitaminei C — s-ar fi ales în experien- 
tele inițiale șobolani sau porumbei, descoperirea vitaminei C ar fi întîrziat 
mult. 

Succesele în cercetarea factorilor auxiliari au stimulat noi căutări. Chiar 
în 1917, după primele experiențe izbutite, în legătură cu beri-beri şi scor- 
butul, J. Mellamby cercetează problema rahitismului, concepîndu-l ca pe 
o boală datorită lipsei din alimentație a unor „factori auxiliari“, deci ca pe 
o avitaminoză. El folosește, ca animale de experiență, cîini. Se cunoștea 
regimul alimentar care ducea, de obicei, la rahitism și la fel se cunoștea 
de mult efectul curativ al unturii de pește (extras din ficatul de morua). 
Cercetătorul obținea rahitism la cîini și vindeca acest rahitism experimental 
cu extractul de morua. Untul n-avea efect curativ. Mellamby punea efectul 
curativ al extractului gras pe seama „factorului A“. 

Concluzia era neîntemeiată. 

F.G. Hopkins (care presupunea încă din 1906 legătura dintre rahitism și 
alimentație) făcuse unele experiențe de provocare a rahitismului la găini. 
MacCollum, Hopkins și alți cercetători au demonstrat experimental că un 
regim bogat în vitamina A, dar sărac în fosfor și bogat în calciu, sau invers, 
producea tulburări de osificație la șobolanii tineri. Efectele dispăreau la 
clasicul tratament cu untură de peşte. Datorită slabei rezistențe a vitaminei 
A la căldură și la acțiunea oxigenului, s-a putut pune în evidență existența 
vitaminei D în untura de pește. Tratîndu-se cu aer untura de pește, vitamina. 
A se descompunea. Răminea activă vitamina D. 

În 1936, Brockmann izbuteşte să izoleze una din vitaminele D, cunoscută, 
sub numele de D}. 

Observaţia că rahitismul uman, „maladia engleză“, se vindecă prin iradiere 
cu ultraviolete a determinat cercetarea experimentală a legăturii dintre 
vitaminele D și ultraviolete. Așa s-a ajuns să se descopere existența în orga- 
nisme și alimente a unei substanțe care se transformă în vitamină D sub 
influența razelor ultraviolete. A fost numită provitamină D, așa cum Caro- 
tenul din morcovi se numește provitamină A. 

Calciferolul (Vitamina D,) şi colecalciferolul (Vitamina DA au pus cercetă- 
torului probleme grele în legătură cu stabilirea structurii. Ca întotdeauna, 


d Biochimist, cercetător în domeniul vitaminelor şi creator al unor teorii noi cu pri- 
vire la schimburile energetice în organisme. A primit Premiul Nobel pe 1987. 

au intervenit, şi în acest caz determinările roentgenografice și spectro- 
fotometrice. 

S-au realizat unele sinteze parțiale, dar problema este încă deschisă. 

Seria cercetărilor pentru descoperirea unor noi „factori auxiliari“ ai alimen- 
taţiei n-a mai încetat, după deschiderea problemei de către Lunin. 

Faptul că în unele regiuni aride se observa existența unor populații cu un: 
procent ridicat de sterilitate a fost de mult atribuit unui regim alimentar 
necorespunzător. Ipoteza era justă, dar neverificată. Între anii 1922—1925, 
Evans și Sure au dat răspunsul experimental problemei. Administrind șobo- 
lanilor o alimentaţie din care lipseau embrionii de grîu sau uleiul obținut 
din acești embrioni, şobolanii nu prezentau tulburări aparente. Femelele 
puteau fi fecundate, dar foetusul murea asfixiat după 2—3 zile. Femelele 
se însănătoșeau cu acest tratament, chiar în stadii mai avansate ale avitami- 
nozei, „Factorul auxiliar“ astfel descoperit, liposolubil, fu numit factor de 
antisterilitate sau vitamina E. 

Seria vitaminelor E (tocoferolii) este alcătuită din 7 forme diferite de toco- 
ferol, deosebite între ele prin mici diferențe de structură. Cele 7 substanțe 
poartă numele de alfa, beta, gama, delta etc., tocoferoli. După izolarea lor 
din produse naturale (germeni de grîu sau porumb prin saponificare sau 
distilare moleculară) s-a trecut la sinteză, pornindu-se mai ales de la cumen!, 
În 1929, cercetătorii danezi W. van Dam și Scheneyder au pornit de la 
observația că puii de găină bolnavi de scorbut nu se vindecau după adminis- 
trarea sucului de lămîie. Abia în 1936—1937, ei au tras concluzia existenţei 
unui alt factor activ, a cărui lipsă produce hemoragii subcutane prin tulburări 
de coagulabilitate a sîngelui. Este vorba despre vitamina K. Provitamina 
ci solubilă în apă se obține azi sintetic, pornind de la 2-metilnaftalină. 
A urmat seria vitaminelor P. Și, desigur, vor urma și alte vitamine. 
Observarea unui efect biologic, izolarea produsului natural, studiul struc- 
turii lui pe cale fizică și chimică, sinteza parțială și totală — iată calea 
generală, care a dus rînd pe rînd la îmbogățirea chimiei vitaminelor. 

Și mai departe. S-au pus în evidență legăturile de structură și de funcții 
dintre vitamine şi catalizatorii biologici, în enzimele din organism. Vita- 
mina B,, împreună cu o proteină, formează „fermentul galben“. Cu aceasta 
s-a realizat prima sinteză a unui ferment. Evident, nu și partea de sinteză 
a substanței proteice. 

Din diferite părți se studiază sinteza cărămizilor de construcție a materiei 
vii. Oricît de departe mai este această performanță a geniului uman, ea își 
vestește înfăptuirea prin sintezele de polipeptide, vitamine, zaharuri com- 
plexe, hormoni. 


Hormonii 


În anul 1851, fondatorul medicinei experimentale, Claude Bernard, desco- 
peră funcția glicogenă a ficatului. El arată că glicogenul din ficat trece în 
fluxul de sînge circulant și reprezintă sursa glucozei din sînge. Istoria fica- 


1 Hidrocarbură, derivat al benzenului, izepropil-benzen CH, — ERIC, 


tului — arată Bernard — dovedește limpede că există secreţiuni interne, 
adică secrețiuni al căror produs este transmis direct sîngelui. 

În 1855, Thomas Addison defineşte caracterele unei boli teribile rămase 
în literatura medicală sub numele de maladia lui Addison, ale cărei simptome 
sînt: slăbire rapidă, oboseală, coborirea concentrației de zahăr în sînge, 
pierderea facultăților spirituale şi pigmentarea brună a părților de piele 
supuse la lumină. Addison pune în legătură această boală cu glanda supra- 
renală, a cărei extirpare ducea la aceleași simptome. 

În 1889, fiziologul Ch. Brown-Séquard relatează — pe baza unor experiențe, 
criticabile, asupra propriei lui persoane — că poate lupta cu succes împo- 
triva bătrîneţei prin injecții de „extract testicular“. 

Brown-Séquard avea 72 de ani; efectele descrise de el erau, desigur, legate 
şi de autosugestie, dar observația sa cu privire la rolul glandelor cu secreție 
internă rămîne valabilă. El susținea că toate țesuturile au o funcție secre- 
torie internă, că există un mecanism de reglare umoral. 

În 1901, Takamine și Aldrich izolează din țesutul medular al glandelor 
suprarenale un produs cristalin, pe care-l numesc adrenalină. Ei emit ipo- 
teza generală că glandele cu secreție internă produc substanțe chimice ac- 
tive, cu proprietăți biologice caracteristice. 

Reluînd vechile lucrări asupra glandelor suprarenale, G. Oliver și 
EA Schafer, în 1895, în Anglia, studiază rolul extractelor din partea medulară 
a acestor glande și arată că ele exercită o acțiune asupra inimii și îndeosebi 
asupra presiunii arteriale. Alți cercetători stabilesc că sîngele venos prove- 
nind din suprarenale are aceleași proprietăți. Este astfel reactualizată o 
veche observație datînd din 1856; suprafața medulară a suprarenalei dă o 
colorație verzuie sub acțiunea perclorurii de fier, iar sîngele venos care iese 
din această regiune are aceeași proprietate. 

În anul în care Brown-Séquard își comunica ideile (1889), alți cercetători 
operează pe cîini, realizînd un diabet experimental prin extirparea pancrea- 
sului. După cîteva ore de la operație, se observa eliminarea glucozei în urină ; 
după 3 zile, concentrația glucozei în urină atingea nivelul maxim. Era clară 
cauza acestui diabet experimental. Ficatul nu mai era în stare să realizeze 
depozitarea glucozei în formă de glicogen. Metabolismul substanțelor zaha- 
xoase era astfel deranjat. 

După cercetările asupra mecanismului secreției pancreasului, substanța pro- 
dusă în cursul digestiei în intestin și care ar stimula secreția pancreasului 
a fost numită secretină. Se sugerează pentru substanțele active sintetizate 
în organism numele de hormoni (de la cuvîntul grecesc hormao: a stîrni, a 
ațița, a îndemna). Adoptată de mulți cercetători, expresia capătă o largă 
circulație în fiziologie. 

În 1922, Banting și Best injectează extract de pancreas de oi unor cîini cu 
diabet provocat prin extirparea pancreasului. Ei obțin prin aceste injecții 
coborirea regulată a concentrației anormale de zahăr în sînge, caracteristică 
diabetului. Hormonul conținut în extractul pancreatic a primit numele 
bine cunoscut de insulină (hormonul este secretat de „insulele“ lui Lan- 
gerhaus). 

S-a trecut la prepararea ei pe scară industrială din pancreas de porci, viței 
şi boi, după obţinerea insulinei cristalizate, în anul 1925. 

Analiza produsului cristalizat ducea la formula de compoziție Cla Xa + 
+ 3H,0O. Greutatea moleculară obținută prin diferite metode ducea la va- 

Tiroxină. Iodul este 
asimilat în cîteva 
minute de organis- 
mul uman. Glanda 
tiroidă sintetizează 
hormonul tiroxină, 
care conţine 4 atomi 
de iod. Tiroxina 
poate fi sintetiza- 
A tă și în laborator. 
E Lipsa tiroxinei pro- 
duce gușa. 


IROXINA 
CH7 CH-NHzCOOH 


lori care se înscriau între 20 000 și 35 000. Insulina este o substanță pro- 
teinică ` ea are deci un schelet aminoacidict, 

Paralel cu cercetările privitoare la insulină, se desfășurau lucrări de fiziolo- 
gie și medicină experimentală, pe baza unor observații mai vechi asupra 
efectelor patologice ale extirpării unor organe sau glande. Boala glandei 
tiroide? descrisă în 1840 de medicul Karl Basedow din Merseburg era con- 
semnată încă din 1786. În anul 1883, Theodor Kocher trata această boală, 
pe cale chirurgicală, iar în 1902, cartelul chimico-farmaceutic din Charlot- 
tenburg și întreprinderea chimică farmaceutică „E. Merck“ introduceau (sub 
denumirea de seruri antitiroidice) medicamente obținute din ser de capre 
sau de berbeci cărora li s-au extirpat glanda tiroidă, pentru tratarea mala- 
diei lui Basedow. 


1 Structura întregului schelet aminoacidic al insulinei a fost descoperită de F. Sanger 


în deceniul anterior, punindu-se astfel bazele noi ale chimiei structurii proteinelor. 
D ouă catene, catena „A“ (21 de radicali aminoacizi) și catena „B“ (19 radicali aminoa- 
cizi) sînt legate între ele prin punți formate din cîte 2 atomi de sulf. 

Prima sinteză de peptide naturale biologic active a fost realizată în 1955 (oxitocina 
și vasopresina, produși de lobul superior al hipofizei şi care acționează asupra muşchi- 
lor netezi ai—organelor—și asupra tensiunii arteriale). S-au pus în evidență deosebiri 
particulare de constituție între același hormon extras de la animale diferite. Astfel, 
vasopresina de taur se deosebeşte de cea de porc printr-un radical aminoacid. 

2 Simptomele ei sînt: creşterea metabolismului, accelerarea pulsului, exoftalmia 
(ochii ieşiţi din orbite cu o strălucire specifică), excitabilitate exagerată. 





Adrenalină 
(3,4-dioxifenil-metilaminetanol) 
> 
Se izolează în 1919 — după o serie 
de încercări — tiroxina, a cărei con- 
stituție a fost determinată în 1926, 
și apoi sintetizată în laborator. Tiro- 
xina conține o mare cantitate de iod 
și este activă mai ales în forma ei 
levogiră; în orice caz, inactivă ca 
racemic. 
Extractul de glandă tiroidă vindecă 
maladiile datorite unei secreții insufi- 
ciente a glandei tiroide. Extractele 
tiroidice au bune efecte asupra copiilor bolnavi de cretinism datorit 
insuficienței tiroidiene. Formula tiroxinei, această substanță biologică 
activă, este relativ simplă. Compoziția ei: CasHuO4NIa. 
O formulă și mai simplă are hormonul adrenalină, obținut pentru întiia 
oară în anii 1901—1902 de Aldrich și Takamine, independent unul de altul 
din glande suprarenale. Compoziția adrenalinei este: C}H}4NO;. Are în mole- 
culă un atom de carbon asimetric, trei funcții alcoolice, o grupă aminică 
și un nucleu benzenic. Fr. Stolz a realizat sinteza adrenalinei în 1904, la 
foarte puțină vreme după izolarea și analiza ei, folosind obișnuitele metode 
de sinteză ale chimiei organice. 
Au urmat patente în diferite țări pentru obținerea sintetică, pe căi mai sim- 
ple, a adrenalinei. 
Substanța naturală este optic-activă, şi anume levogiră. Produsul de sinteză 
este racemic și se desface în izomeri optici cu ajutorul sărurilor acidului 
tartric optic-active. 
Adrenalina este un excitant al sistemului nervos simpatic. Ea a intrat 
în șirul medicamentelor obișnuite. 
Succesele cercetărilor în domeniul glandelor cu secreție internă au deter- 
minat apariția unei discipline medicale noi, endocrinologia, unul din în- 
temeietorii căreia este academicianul C.I. Parhon. 
Chimiștii au cercetat secrețiile glandelor sexuale la femei și bărbați, ale 
timusului, ale glandei pituitare, ale țesuturilor. S-au izolat și s-au sinte- 
tizat zeci de corpi activi grupaţi în marea familie a hormonilor. În deceniul 
al patrulea al secolului nostru au apărut östron-ul!, âstriol-ul (izolat în 1936 
din lichidul folicular al scroafelor), androsteronul?, testosteronul (izolat în 
1935 din testicule de taur), adrenosteronul, progesteronul etc. Întreaga grupă 
a acestor hormoni sexuali s-a dovedit a avea o constituție derivată dintr-o 
hidrocarbură, steranul. Ideea structurii steroidice a hormonilor sexuali 
a fost sugerată de cercetările din anul 1932 asupra acizilor biliari, care sînt 
și ei derivați ai ciclopentan-perhidrofenantrenului (steran)%. 





H-G-CHNH-CH, 
OH 


1 Izolat încă din 1929 în formă cristalină din urina femeilor, însărcinate. Primele 
cristale de „foliculină“ au fost prezentate la Congresul de fiziologie de la Boston, 
în 1929. 

2 Izolat din urină, în anul 1931. 

3 Numele formulei arată că este vorba despre scheletul fenantrenului (3 nuclee ben- 
zenice) complet hidrogenat (deci fără duble legături), la care se adaugă ciclul pentanic. 











Steranul şi molecule biologie active cu structură 
steroidică 
< 
S-a constituit astfel chimia sterinelor, sub- 
stanțe active cu rol de regulatori ai reacțiilor 
fiziologice. Din clasa sterinelor face parte și 
hormonul corticosuprarenal (H.C.$S.), preparat 
pentru întîia oară în 1928, sub forma unui 
extract de cortex suprarenal. Acest extract men- 
ținea în viață animalele cu capsulele suprare- 
nale extirpate. S-au obținut apoi extrase foarte 
pure, lipsite cu totul de adrenalină, care aveau 
efecte uluitoare în boala lui Addison. 
Constituția și structura chimică a hormonilor 
corticosuprarenali a fost lămurită în 1935, 
după ce au fost obținuți în formă cristalină. 
Sinteza chimică şi-a spus din nou cuvîntul. 
COLE - S-au reprodus în laborator moleculele produse 
STERINA în organisme animale, lărgindu-se gama lor. 
Trecerea de la urmărirea substanțelor active 
din organismele animale la cele din organis- 
mele vegetale era obligatorie. Ideea existenței 
unor substanțe chimice definite, cu rol esențial 
în creșterea plantelor se impunea, pe de o parte 
pornind de la existența unor astfel de sub- 
stanțe în regnul animal, pe de altă parte, por- 
nind de la observația simplă că tăind mugurii 
plantelor se împiedică dezvoltarea lor. 
Stimulatorii de creștere a plantelor și-au făcut 
curînd intrarea în preocupările chimiștilor, 
biologilor și cultivatorilor, sub numele de auxine, 
heteroauxine, giberiline. 
Din bacterii și ciuperci, din pătlăgele și spa- 
nac, din germeni de porumb, din tutun, fasole 
şi bob s-au extras stimulatori vitaminici şi hor- 
monali de creştere a plantelor. 
În institutele noastre de cercetări agrobiologice 
se fac interesante experiențe de aplicare a sti- 
mulatorilor de creştere, extrași din plante și 
ESTRON sintetici, asupra arborilor fructiferi, viței-de-vie, 
nonmon Feminin legumelor. 
Experiența acumulată va transforma curînd 
A mînuirea și folosirea stimulatorilor de creștere 
a plantelor într-o practică științifică, dirijată 
spre multiplicarea producţiei vegetale. Visul de 
a face să crească 10 boabe acolo unde astăzi 
crește unul devine o realitate a viitorului apro- 
piat. Ultrareacționarii neomalthusianiști, făcînd 
tot felul de „socoteli“ cu privire la creșterea 































































































populației și a producţiei agricole și înspăimîntînd omenirea cu spectrul 
foamei, ignorează forța transformatoare a științei și tehnicii; ei caută 
astfel să ascundă racilele capitalismului și să justifice războaiele de co- 
tropire. 

Experiența a aruncat primele ei lumini asupra acestor factori ai vieții, 
care se dovedesc a fi specii chimice bine definite: vitaminele și hormonii. 
Regulatori ai funcțiilor biologice, substanțe cu rol esenţial în transmiterea 
influențelor exterioare asupra sistemului nervos, hormonii, vitaminele, 
enzimele alcătuiesc un grup a cărui diversitate de structură și compoziție 
corespunde diversității interacțiunilor care stau la baza fenomenelor vitale. 
Cunoașterea acestor structuri este un pas enorm, dar numai un pas pe 
drumul clarificării fenomenelor de autoreglare biologică. Cu ele nu se 
termină tabloul general al substanțelor biologic-active şi abia începe desci- 
frarea mecanismului, a legăturilor reciproce, a conexiunii generale dintre 
fenomenele a căror diversitate și unitate reprezintă viața. 


Antibioticele 


Însușirile antibacteriene ale Fpeniciliilor (mucegaiuri) au fost observate 
la sfîrșitul veacului trecut (1880—1890) de doi medici ruși. V.A. Ma- 
nassein a fost primul cercetător care a descoperit efectul mucegaiului verde 
asupra bacteriilor, iar A.G. Polotebnov a folosit mucegaiul verde, încorporat 
în ulei de migdale, la tratarea rănilor supurante și a ulcerelor sifilitice. 
Cercetarea sistematică, experimentală și preparativă a antibioticelor a 
început abia din deceniul al patrulea al secolului nostru, precedată de o 
observație — fără răsunet deosebit în anul comunicării ei—a lui Alexander 
Fleming. 

În 1927 se efectuau în laboratorul lui Fleming cercetări asupra tipurilor 
de streptococi și statilococi. Din marele număr de plăci pe care se studiau 
culturile, cîteva s-au contaminat accidental cu sporii unui mucegai. Miceliul 
ciupercii s-a dezvoltat bine în mediul de cultură. Examinînd o astfel de 
placă, Fleming observă că pe o zonă destul de largă în jurul coloniei de 
mucegai, coloniile de stafilococi dispăruseră. Fleming lucrase cu 15 ani 
înainte în problema agenților antibacterieni, continuînd cercetări anterioare 
ale altor oameni de știință. Astfel, în 1909 se stabilise experimental că 
albușul de ou diluat poate distruge celulele bacteriilor aparținînd grupului 
subtilis (lizobacteriilor). În 1911 s-a demonstrat că extractele de leucocite 
lizează (distrus) membrana celulară a diverșilor coci. În 1922, continuînd 
aceste cercetări, Fleming dă numele de lizozină substanței din mucusul nazal, 
din lacrimi, cartilaje, albuș de ou, care produce rapid liza unor specii bac- 
teriene. 

Observînd că dezvoltarea coloniilor de stafilococi este împiedicată, lui 
Fleming îi apire cu limpezime ideea acțiunii antibacteriene a mucegaiului. 
El controlează mai multe plăci, apoi expune altele la contaminare provo- 
cată. Fenomenul se reproduce cu regularitate. Cercetătorul porneşte la iden- 
tificarea mucegaiului. 

Era o ciupercă din genul Penicillium. 








39 





400 


În 1928, Fleming îşi comunică descoperirea, susținind că mucegaiul (specia 
Penicillium rubrum) secretă o substanță care împiedică dezvoltarea bacterii- 
lor și pe care el o numește penicilină. 

În anul 1939, s-a încercat extragerea substanţei căreia i se datora activitatea 
antibiotică printr-un procedeu de dublă extracție cu solvenţii: cloroform și 
acetat de amil. În 1941 — 1942, primele extracte conținînd 1— 5%, peni- 
cilină au fost folosite cu succes în clinică. 

Paralel cu cercetările echipei de la Oxford, Z.V. Ermolieva lucrează cu Peni- 
cillium notatum — austosum, izbutind să extragă din acest mucegai penici- 
lină. Au urmat anii punerii la punct a producției industriale a penicilinei. 
Încercările de a obține substanțe antibiotice n-au mai contenit. Ultimii 20 
de ani au adus în clinică și în laboratoarele organicienilor zeci de substanțe 
antibiotice. 

După penicilină, și-a făcut intrarea în clinică streptomicina, descoperită în 
1943, pe baza cercetărilor efectuate asupra ciupercii Actinomyces griseus. 
Într-un ritm caracteristic pentru cercetarea chimică contemporană se sta- 
bilesc structurile antibioticelor. Se realizează, rînd pe rînd, sinteza lor, 
Levomicetina se obține astăzi aproape exclusiv prin sinteză chimică. 
Fiecare dintre aceste substanțe cu acțiune de împiedicare a dezvoltării micro- 
organismelor patogene își are propria ei istorie. Chimiști, botanişti, biologi 
şi medici își înfrățesc eforturile pentru a descoperi în natură și a reproduce 
sau produce în laborator substanțe cu activitate antibiotică specifică. 

n deșerturile și semideșerturile din sud-estul Uniunii Sovietice trăieşte 
lichenul Parmelia Vagans. V. Ivanov și S.E. Ivanova i-au cercetat proprie- 
tățile terapeutice între anii 1947—1950. Ei au pus în evidență proprietățile 
astringente, hemostatice și bactericide ale plantei. Pornindu-se de la consta- 
tarea că extractele eterice, acetonice și alcoolice ale lichenului aveau acțiune 
antibiotică, iar soluțiile apoase erau inactive, s-a trecut la încercările de 
izolare a principiului activ. 

S-a obținut o substanță cristalină, gălbuie, insolubilă în apă, greu solubilă 
în alcool, ușor solubilă în cloroform și benzen, optic-activă. Cercetîndu-se 
structura chimică și compoziția substanței, s-a dat peste acidul usnic, descris 
încă din 1843. Cunoscut de peste 100 de ani, nu i se știau proprietățile 
bactericide... 

Pentru stabilirea activității antibiotice, s-au încercat efectele unei soluții 
de acid usnic în hidroxid de sodiu n/100 asupra bacteriilor, infuzorilor, 
protistelor. Concluziile experiențelor: împiedică dezvoltarea stafilococilor, 
streptococilor, bacililor difteriei, tusei convulsive și altor boli, micro- 
organismelor anaerobe, în diluții de 1/100 000 și 1/2 000 000; împiedică 
dezvoltarea bacilului tuberculozei umane și bovine în diluții de 1/2 000 000; 
are puternice proprietăți protistocide și infuzoricide; nu acționează asupra 
colibacilului, bacilului tific și paratific, ciupercilor de mucegai și drojdie; 
activitatea antibiotică este redusă în prezența sîngelui și a lichidului ascitic ; 
sucul gastric, saliva și ureea nu-i micșorează activitatea ; substanța este 
foarte stabilă în timp ; cisteina n-o inactivează nici după un contact de 4 ore; 
are efecte antibiotice asupra bacteriilor fotopatogene. 

Institutul de botanică al Academiei U.R.S.S. a preparat sarea de sodiu a 
acidului usnic, solubil în apă, alcool și grăsimi, bioactivă ca și acidul. 
În 15 ani de experiențe au apărut: levomicetina (cloromicetină), cunoscută 
sub sinonimul cloramfenicol, extrasă din Streptomices venezuelae şi cu pu- 

ternice efecte curative în febra tifoidă, meningite purulente, tuse convulsivă, 
bruceloză, peritonită, tifos exantematic ; tetraciclina (hostaciclină sau acro- 
micină), clorotetraciclina (aureomicină) , oxitetraciclina (teramicină sau tetran), 
eritromicina (iloticina sau ericina), carbomicina (magnamicină), spiramicina, 
novobiocina, oleandomicina, vaucomicina, albomicina, bacitracina, neomicina, 
polimixinele, viomicina, cicloserina, streptovacina, gramicidina, xantociclina, 
fitoncidele (descoperite de cercetătorul sovietic Tonkin, în ceapă, hrean, 
usturoi), azaserina, sarcomicina și altele, și altele. 

Intrate în marea familie a substanțelor organice, antibioticele au început 
să fie clasificate după criterii de structură chimică. 

Pe fondul materialului experimental adunat în curs de 20 de ani se înalță 
o adevărată chimie a antibioticelor. Există astăzi cîteva sute de antibiotice, 
diferite ca structură şi activitate. Nici un semn nu indică încheierea acestui 
capitol al  biochimiei. 

Lărgind accepţia actuală a cuvîntului antibiotic, am putea include în familia 
substanțelor care împiedică dezvoltarea microorganismelor patogene: și alte 
medicamente, ca neosalvarsanul lui Ehrlich și sulfamidele. 

Încă înaintea primului război mondial, savantul Paul Ehrlich descoperise 
într-un laborator din Frankfurt, după 605 încercări, neosalvarsanul, rezultat 
al celei de-a 606-a sinteze. Acesta era remediul contra unei boli teribile: 
sifilisul. Avînd monopolul medicamentului, uzina pentru care lucra Ehrlich 
îl menține la un asemenea preț, încît și-l puteau procura numai cei cu dare 
de mînă, iar după izbucnirea războiului, uzina a încetat cu totul livrările de 
neosalvarsan. 

Cazuri asemănătoare s-au petrecut și cu alte medicamente. Germaninul sau 
„Bayer 205“, medicamentul împotriva bolii somnului (care bîntuia pe teri- 
torii imense în fostele colonii engleze din Africa) n-a fost, multă vreme, livrat 
de uzinele cartelate, aceasta constituind unul din mijloacele de presiune 
pentru a obține compensații în schimbul coloniilor africane pe care Germania 
le-a pierdut în primul război mondial. 








26 — Lumini în retortă 

Chiar sulfamidele au fost ținute în secret de uzinele cartelate „I.G. Farben- 
industrie“, pentru a găsi cel mai prielnic moment de aducere a lor pe piaţă. 
Iată pe scurt povestea sulfamidelor. 

În anul 1908, un student vienez, Paul Gelmo, își dădea doctoratul cu o 
teză despre un nou produs pe care el l-a obținut din gudron, și al cărui 
nume științific era para-amino-benzen-sulfamidă, pe scurt sulfanilamidă. 
În acea epocă, se încerca în laboratoarele uzinelor, care aveau să formeze 
trustul „I.G.“ toți compușii noi obținuți de cercetători, fie pentru desco- 
perirea însușirilor lor ca medicamente, fie în vederea folosirii lor drept co- 
loranți,! 

În anul 1913, un medic german anunță că un colorant cărămiziu, erisoidina, 
înrudit cu sulfanilamida, împiedică dezvoltarea anumitor microbi. De 
atunci, laboratoarele viitorului trust „I.G.“ n-au mai pomenit nimic despre 
această problemă. 

Abia în 1932, doi chimiști de la „I.G.“ brevetează un colorant portocaliu 
derivat al sulfanilamidei, pe care-l numesc prontosil. Un doctor din Dis 
dorf raportează în anul 1933 un caz de vindecare a unui copil de septicemie, 
cu ajutorul prontosilului. 

„I.G.“ voia să mențină însă secretul colorantului medicament. Trustul german 
se socotea, de altfel, la adăpost de concurență, deoarece era acoperit cu 
brevetul prontosilului. 

Dar iată că în anul 1936, chimistul francez Fourneau descoperă că prontosi- 
lul, numit și sultamidă roșie, se descompune în corpul omenesc, dînd tocmai 
produsul descoperit de Gelmo în anul 1908 și că tocmai acest produs are 
în organism efectul distrugător asupra bacteriilor. Or, substanța descoperită. 
de Gelmo nu era acoperită de nici un brevet. Ea era cunoscută în toate țările. 
Şi astfel începe în toate ţările cu industrie de medicamente producerea, 
sulfamidelor albe. Încercarea trustului „I.G.“ de a menține secretul pentru 
afacerile sale a dat greș. Sulfamidele deveniseră un bun al tuturor. 

Secretul era legea. de fier a lui „I.G.“ Conducătorii trustului încercau să 
țină închise cu lacăte de fier descoperirile oamenilor de știință plătiți de ei. 
Pentru a menține secretul operațiilor, era introdus în laboratoarele „I.G.“ 
un sistem celular. Chimiștii nu aveau voie să circule în afara sectoarelor 
lor. Ei executau reacțiile, încercările, analizele comandate, fără să ştie la 
ce vor servi. Cei cîțiva inițiați inventau o limbă papagalicească pentru a 
discuta între ei problemele. Simboluri, numere, cifruri înlocuiau denumirile 
obișnuite, științifice ale materialelor. Astfel sperau stăpînii trustului să 
țină secrete formulele de preparare a sulfamidelor, ca de altfel şi a coloran- 
ților și a cauciucului. Pe de altă parte, nici un mijloc nu era socotit prea 
murdar pentru a pune mîna pe descoperirile străine, 


E GG = 
Apariţia antibioticelor a stins o vreme interesul pentru sulfamide. Excesul 
folosirii antibioticelor, avînd drept consecință apariția unor tulpini micro- 
biene adaptate la antibiotice, a determinat o reînviere a preocupărilor chi- 
miștilor și medicilor pentru sulfamide. Prin sinteze noi, substituindu-se 
hidrogenii azotului funcției aminice din molecula de sulfanilamidă sau a 
hidrogenilor funcției amidice, sau și a unora şi altora, cu radicali organici 
(tiazol, guanidină, anhidridă ftalică) s-au creat sulfamide tolerate bine de 
organisme și cu acțiuni terapeutice specifice. 
Crisoidin-sulfamida (prontosilul), carboxicrisoidin-sulfamida (rubiazolul), 
sulfadiazina, sulfatiazolul, succinol-sulfatiazolul (sulfadigesin), formo- 
sulfatiazolul etc. și-au făcut astfel intrarea în rîndul medicamentelor. 
Cât de variată, cît de multilaterală, și totuși cît de incompletă este imaginea 
actuală despre fenomenele biologice! Experiența a dezvăluit sute de specii 
chimice active în organism: vitamine, hormoni, enzime, acizi nucleici, 
auxine, antibiotice. Experiența, orientată de teoria structurii, a recon- 
stituit fragmentele din care sînt alcătuiți constituenții protoplasmei: poli- 
peptidele. 
Biologii! au izbutit să realizeze în condiţii de laborator, prin fecundarea 
artificială a unui ovul, dezvoltarea in vitro a primelor stadii ale embrio- 
nului uman filmînd fazele acestei experiențe. Fizica biologică a pus în evi- 
dență fenomene microelectrice în nervii şi mușchii organismelor animalelor 
superioare. Cibernetica încearcă să descifreze mecanismul comenzilor și 
automatismelor din organisme, folosindu-se de modelele automate ale teh- 
nicii noi. 
În laboratoare, în clinici, descoperi un front neîntrerupt al luptei pen- 
tru înțelegerea fenomenelor vieţii. Chimia nu este singură în această 
ofensivă. 
Experiențe noi își propun să descopere condițiile răspunsului la probleme 
complexe, la care, mai ieri, cercetătorii nu-și îngăduiau să gîndească. Cum 
acționează substanțele active din organisme? Cum se transmite în mediul 


1 Daniele Petrucci, 1960. 

viu energia primită din alimente, energia calorică, luminoasă, energia de 
alimentare a activității biologice? Ce sînt așa-numitele boli degenerative? 
La începutul răspunsurilor aproximative date acestor probleme, întîlnim 
mereu experiența. 

Colaborează fizica, chimia, biologia, matematica. Aparatele fizice măsoară 
şi înregistrează reacțiile organelor; chimiştii analizează substanțele ce se 
produc în celule și influențele reciproce dintre substanțe; biologii experi- 
mentează, modificînd şi variind condiţiile de viață ale organismelor ; creierii 
electronici integrează rezultatele experienţelor. 

Experiența chimică se desfășoară în aceste condiții noi, ținînd seama de 
datele obținute de fizică, fiziologie, biologie. 

Amintim una din experiențele de chimie biologică, prin care cercetătorul 
provoacă natura la un răspuns, în condiţiile tehnicii actuale de cercetare și 
ale cunoștințelor actuale despre structura substanțelor chimice. Biochimistul 
Albert Szent-Györgyi o pune la baza concepției sale despre transmiterea, 
energiei în mediul viu. 

Obiectul experienţei: o fibră musculară de cobai. Fibra este introdusă în 
glicerină diluată cu apă și ținută timp de cîteva zile în răcitor. Apoi, scoasă 
din soluția de glicerină, fibra se introduce într-un spațiu răcit pînă la o 
temperatură foarte joasă, unde se păstrează timp de citeva săptămîni. De 
aici, fibra este introdusă într-o soluție de clorură de potasiu (KCI). n/10, la 
temperatura camerei. Se adaugă magneziu și acid adenozinfosforic, în aceeași 
concentraţie în care este conținut acest acid în mușchiul viu. În acest stadiu 
al experienței, mușchiul se contractă şi dezvoltă aceeași tensiune pe care o 
dezvolta — la maximum — pe viu. 

„Dacă am identifica viața cu mișcarea — spune autorul experienței — am 
putea spune că mușchiul a înviat“. Autorul nu face, desigur, această groso- 
lană eroare, dar pe marginea experienței, ținînd seama de datele cunoscute, 
el elaborează o ipoteză de transmitere a energiei biologice. 

În experiență se constată că acidul adenozinfosforic se scindează pierzind 
fosforul terminal, legat în molecula acidului adenozinfosforic prin puntea: 
fosfor-oxigen-fostor (P—O—P). Datele cu privire la structura substanțelor 
organice îl fac pe Szent-Györgyi să tragă concluzia că energia care pune 
mușchiul în mișcare este tocmai energia acestei legături. Punîndu-și între- 
barea în ce mod energii legăturii P—O—P pune în mișcare mușchiul, autorul 
face o serie de ipoteze privind raportul dintre legătura pP—O-—P și modificările 
miozinei din mușchi, structura specială a apei din organismele vii, analogia 
dintre semiconductori și proteine. Pe baza acestor elemente, el construiește 
o ipoteză a transferului energetic în organism, în care rolul principal este 
atribuit luminescenţei moleculelor, ca factori de transfer al energiei. 
Materialul experimental folosit pentru construcția acestei teorii este încă 
insuficient. Ipoteza este criticabilă — așa cum arată acad. A.N. Terenin — 
în prefață la traducerea sovietică a eseului lui Szent Györgyi — din mai 
multe puncte de vedere. Dar problema este pusă. 

Sinteza cercetărilor de fizică biologică, chimie biologică, cibernetică este la 
orizontul apropiat. 





mosc astăzi mecanismele unor fenomene, care se produc în mușchi, 
n sînge, în ficat, în stomac, în rinichi, în nervi, în creier!. Cuprinderea lor 


tice, mai precise, împotriva bolii, pentru prelungirea vieții. 
= Am văzut că transmutația elementelor, vis al alchimiștilor, și-a găsit rea- 
=~ lizarea în secolul nostru, devenind o realitate experimentală. ~ 
Elixirul vieții se ivește și el nu sub înfățișarea unei substanțe miraculoase, 
prezentă în atmosfera de invocări și imprecații sub mişcările unei baghete 
„vrăjite“, ci ca un ansamblu de intervenții fizico-chimice în evoluția orga- 
= nismului, bazat pe cunoașterea tot mai profundă a fenomenelor biologice și 
„a legilor evoluției vieții. 
A Experiențele din ultimii ani indică rolul important al substanţei serotonina (5-0xi- 
= triptamina) asupra funcțiilor creierului. O substanță apropiata ca structură cu sero- 
tonina, și anume dialilamida acidului lisergic ar fi agentul chimic, cu care s-ar putea 
produce psihoze experimentale. Chimia abordează studiul etajului nervos superior 


(vezi V.A. Engelhardt, „Analele romino-sovietice“, seria chimie, nr. |, 
1960). 

Nii una dintre înfăptuirile chimiei n-ar fi fost cu putință fără instrumen- 
tele și metodele de analiză. Nici descoperirea elementelor, nici sintezele 
moleculelor-gigant, nici pătrunderea în procesele fizico-chimice ale vieții. 
Identificarea speciei chimice, izolarea ei din amestec sau combinație și deter- 
minarea ei cantitativă, acestea erau obiectivele inițiale ale analizei chimice. 
Astăzi, analitica urmărește mult mai mult decît atit. Ea pătrunde în uzină, 
se instalează în mijlocul procesului tehnologic, urmărește desfășurarea cali- 
tativă și cantitativă a proceselor. Analiza se automatizează și intervine ca 
un factor hotăritor în reglarea automată a proceselor tehnologice. 

Pe de altă parte, ea se îmbogățește cu metode de separare industrială a 
unor amestecuri, devenind astfel o ramură a chimiei preparative. 
Beneficiind de toate descoperirile teoretice și experimentale din celelalte 
domenii ale chimiei și fizicii, solicitată de analiza organică, de cercetarea. de 
laborator, de producția chimică, petrolieră, alimentară, analitica devine în 
anii noștri una din condiţiile esențiale ale progresului în știință şi producție. 
Pînă mai acum 50 de ani, capitolele chimiei analitice erau cam acestea: 
analiza calitativă chimică și analiza cantitativă; analiza cantitativă, la 
rîndul ei, se împărțea în gravimetrie (determinare cantitativă prin cîntărire) , 
volumetrie (determinarea cantitativă prin titrare) și gazometrie (măsurarea 
concentrației gazelor). Spectrometrul, polarimetrul, refractometrul erau 
instrumente destul de rare și nu părăseau laboratorul de cercetare. Astăzi, 
cromatografia, interferometria, magnetochimia, polarografia, radiometria, 
complexometria, spectrofotometria, spectrometria de rezonanță nucleară, și 
electronică, roentgenografia, reometria etc. nu sînt numai capitolele unei 
bogate discipline fizico-chimice ` ele devin metode curent folosite în labora- 
torul de uzină. 

Alături de aparatele obișnuite de pe tablourile de comandă ale secţiilor de 
uzină siderurgică, chimică, farmaceutică, alimentară, textilă, găsești astăzi 
pH-metre, densimetre și viscozimetre indicatoare și înregistratoare, aparate 
de analiză cromatografică, spectrometre de masă, aparate de analiză conti- 
nuă a gazelor, refractometre, polarimetre și colorimetre integrate în circuite 
de reglare automată. lar tendința evidentă este spre generalizarea pătrun- 
derii aparatelor de măsurat analitice în uzine, în toate acele uzine în care 
materia primă suferă transformări fizico-chimice pe drumul ei spre produsul 
finit. 





























De la minereul de fier la oțel, de la cărbune, metan, petrol și silice la mase 
plastice, rășini și uleiuri, de la cereale, fructe şi carne crudă la conserve 
alimentare, în industria siderurgică, petrochimică, alimentară, mereu și 
pretutindeni avem de-a face cu transformări de substanțe, cu modificări 
profunde ale compoziției materiilor prime. 

A urmări elaborarea unei șarje de oţel, producerea unui medicament, a unei 
conserve alimentare, a unui ulei mineral sau vegetal, a zahărului, a săpunu- 
lui, a fibrelor sintetice, înseamnă a analiza calitativ şi cantitativ. Ritmul 
actual al producției în marile instalații moderne, mecanizate sau automati- 
zate, şi indicii de calitate impuși de standarde nu mai îngăduie analiza 
șarjă cu șarjă, la intervale mari de timp. Ele cer răspuns rapid, dacă se 
poate instantaneu, la întrebările: care este compoziţia materialului intrat 
în proces, semifabricat sau finit; care este compoziţia gazelor de ardere 
și a celor din halele uzinii; care este gradul de puritate a apei de ali- 
mentare a cazanelor; ce densitate, ce viscozitate, ce indice de refracție are 
substanța în fluxul tehnologic? Sute de întrebări de acest fel, tipic anali- 
tice, își cer răspunsul în timp ce se desfășoară neîntrerupt procesul de fabri- 
cație. O analiză făcută la timp, o analiză sigură, precisă, poate salva zeci 
de tone de la rebut, poate evita distrugerea unui cazan uriaș sau corozi- 
unea a kilometri de conducte de oţel. 

Şi mult mai mult decit atît. Rezultatul prompt al analizei, comunicat mași- 
nilor electronice de calcul sau direct regulatoarelor automate, determină 
o modificare a fluxului tehnologic, a condițiilor de temperatură, presiune, 
debit etc. Această modificare este orientată spre atingerea parametrilor optimi 
de calitate. 





Cromatografia 


La începuturile fiecăreia din nenumăratele metode fizico-chimice de analiză 
utilizate astăzi stau experiențe aparent modeste ca obiectiv. Una dintre ele 
a. deschis calea cromatografiei, metodă bazată pe principiul vitezei specifice 
de migrare a moleculelor sau ionilor într-un mediu adsorbant. Ea se datorește 
biologului Mihail Semionovici Ţvet (1872—1913). 

Lucrările lui Ţvet încep în anul 1901. El îşi propunea să studieze pigmenții 
din frunze, pe baza unei metode de separare care să lase nemodificate sub- 
stanțele analizate. „Biochimistul — scria Ţvet— trebuie să folosească pentru 
extragerea substanțelor metode pur fizice“. Idee profundă, a cărei genera- 
lizare stă la baza analiticii actuale. 

Tvet observă insolubilitatea clorofilei în benzină sau ligroină și dovedeşte 
experimental că insolubilitatea pigmentului clorofilian în aceşti solvenți 
se datorește unor forțe moleculare care mențin pigmentul legat de substratul 
său proteinic, adică adsorbției. De la această concluzie, Ţvet trece la încer- 
carea de a separa componenții amestecului de pigmenți extras din frunze, 
bazîndu-se tocmai pe adsorbție. El dizolvă amestecul de pigmenţi în petrol 
lampant sau benzen și trece această soluție printr-un tub umplut cu o sub- 
stanță adsorbantă potrivită. Ca substanțe adsorbante el folosește carbonat de 
calciu sau aluminiu în formă pulverulentă. 

Schema desalinării totale a apei 
cu ajutorul schimbătorilor de 
ioni. Sînt reţinuţi, rînd pe rînd, 
cationii şi anionii, pînă cînd apa 
este total desalinată 

< 

Tubul cu pulberea tasată și aco- 
perită cu un strat de lichid sol- 
vent are în partea inferioară a 
scurgere. 

Tvet obține astfel o serie de 
benzi colorate la diferite distanțe 
pe coloana de adsorbant. Tăind 
coloana deasupra și dedesubtul 
fiecărei benzi, el obține astfel 
fragmente de adsorbant încărcate 
cu un anumit pigment. Redizol- 
vînd pigmentul din fiecare bandă 
separată şi evaporînd soluția, 
capătă astfel pigmenţii indivi- 
duali ai amestecului inițial. 
Aceasta este experiența prin care 
s-a pus pentru prima oară în 
practică principiul adsorbției se- 
lective bazat pe proprietatea. 
unor materiale solide — în gra- 
nule sau pulverulente — de a re- 
ține selectiv din soluție diferitele 
sul te dizolvate. 

Principiul s-a dovedit deosebit 
de fecund; s-a elaborat o tehni- 
că, o nomenclatură şi explicațiile 
corespunzătoare, ale căror baze 
au fost puse chiar de botanistul 
Tvet. 

Coloana conținînd materialul ad- 
sorbit se numeşte cromatogramă. 
Operația de spălare continuă cu 
solvent — care are ca urmare 
mişcarea înceată a stratului colo- 
tat şi separarea stratului inițial 
unic în mai multe straturi de di- 
ferite culori, corespunzînd fiecare 
unei anumite substanțe din ames- 
tec — se numeşte developarea 
cromatogramei. 

Această separare înceată în com- 
ponenți, despărțiți între ei prin 
straturi albe de adsorbant, se 
datorește faptului că pentru fie- 























care component din amestec există un anumit echilibru între compusul 
în stare adsorbită și în stare dizolvată, > 

Sub influența curgerii continue a solventului prin coloană, particulele adsor- 
bite care trec în soluție sînt transportate mai jos pe coloană, la o distanță 
scurtă; ele se redepun pe o nouă suprafață liberă a adsorbantului. Adsorb- 
Da și viteza de migrare fiind diferită pentru fiecare component, se petrece 
astfel, în timp, separarea lui totală în benzi succesive. Stratul mai puternic 
adsorbit se mişcă mai încet în spre baza coloanei; cel mai slab adsorbit se 
deplasează mai repede. 

După developarea cromatogramei, se poate continua trecerea solventului 
prinzîndu-se la partea inferioară a tubului, rînd pe rînd, în vase diferite, 
soluțiile de componenți individuali separați. 

Se mai poate folosi metoda eluției, care constă în tăierea cu o spatulă a stratu- 
rilor colorate ale coloanei și dizolvarea lor separată, urmată de evaporare. 
În 1903, botanistul Țvet formula principiul separării cromatografice a com- 
binaţiilor organice. Mai tîrziu, el extinde principiul separării cromatografice 
asupra substanțelor incolore. „Obiectiv vorbind — scrie Ţvet în Analele 
Academiei de Științe — toate substanțele sînt „colorate“: proteina, 
zahărul, apa ca și... clorofila, numai că principala absorbție a energiei radiante 
(de către substanța cercetată) are loc în alte regiuni ale spectrului“. 
Decurge din această idee posibilitatea separării substanțelor colorate sau neco- 
lorate. Pentru cele colorate, separarea se face direct, în coloana cu adsorbant. 
Pentru cele necolorate, urmează o operație suplimentară de „developare“, 
folosind radiaţii din alte domenii decît cel vizibil, ca de pildă ultravioletele. 
Această metodă este realizată astăzi. Ca adsorbant se foloseşte, în mod obișnuit, 
oxidul de aluminiu (alumina) special activat cu silicagel, sau alte substanțe. 





Schimbătorii de ioni 


Metoda cromatografică a lui Ţvet s-a combinat ulterior cu metoda schim” 
bătorilor de ioni, realizîndu-se astfel unul din cele mai fine mijloace de 
separare și purificare a chimiei moderne. 

Fenomenul schimbării de ioni a fost observat de mult. Sînt peste 100 de 
ani de cînd fenomenul a fost pus în evidență cu prilejul unor cercetări 
experimentale asupra solului. Se căuta răspuns la problema: cum se explică 
faptul că solul arabil poate reține atît de bine îngrășăminte solubile în apă? 
Firesc părea ca aceste îngrășăminte (sărurile de potasiu, sulfatul de amo- 
niu), adăugate solului, să fie ușor spălate de apa de ploaie. S-a făcut 
următoarea experiență: 

Într-un ghiveci cu orificii la fund, s-a pus pămînt arabil bine tasat. Peste 
pămîntul din ghiveci s-a trecut o soluție de sare de potasiu de concentrație 
cunoscută și s-a analizat apa scursă prin pămîntul din ghiveci. Analiza do- 
vedea că în apa scursă prin orificiile ghiveciului se găsește calciu sau sodiu 
sub formă de cloruri și în cantitate echivalentă cu potasiul reținut de pămînt 
din soluția turnată peste el. Potasiul reținut de sol nu se mai putea 
îndepărta prin simplă spălare cu apă de ploaie. Ca un fel de burete, solul 
reţinea potasiul din soluția de sare de potasiu și nu ceda acest potasiu 
decît dacă era spălat cu o soluție de sare de sodiu. 

În acest caz, sodiul înlocuia potasiul, care apărea în soluția scursă din 
ghiveci. 

Așadar, solul reținea ioni și elibera alți ioni în schimb. El acționa ca un 
schimbător de ioni. 

În anul 1858, chimistul german H. Eickhorn a preparat primul schimbător 
de ioni artificial. Amestecînd soluții de silicat și aluminat de sodiu a obținut 
un gel alb. Uscînd această „gelatină“ şi măcinînd-o, a preparat o pulbere cu 
excepționala proprietate de a schimba ionii din apa „dură“ care conţine 
ioni de calciu. 

Explicarea însușirii unor materiale de a efectua schimbul de ioni a venit mult 
mai tîrziu, o dată cu elaborarea teoriei disociației electrolitice. 

Ionii se deosebesc în mod esențial de atomii din care iau naștere prin 
pierdere sau cîștigare de electroni. Între ionii negativi (cu exces de elec- 
troni) și cei pozitivi (cu electroni lipsă) intervine o puternică forță de atrac- 
ție. Să ne închipuim că am separat ionii de clor și cei de sodiu din 30 grame 
de clorură de sodiu și am izbutit să-i distanțăm între ei, după despărțire, 
la o distanță de 12 000 km. Între cele 2 grupe de particule așezate la o di- 
stanță atît de mare cît aceea dintre polii pămîntului, s-ar putea constata 
o forță de atracție de cîteva tone. Şi deoarece se știe că forța scade cu pă- 
tratul distanței, înseamnă că ionii foarte apropiați, de semn contrar, se 
atrag cu forțe uriașe. Ceea ce explică de ce nu se pot desface din legătura lor 
reciprocă ionii pozitivi şi negativi apropiați. Dar aceasta nu împiedică posi- 
bilitatea înlocuirii unui ion pozitiv cu altul tot pozitiv, sau a unuia 
negativ cu altul tot negativ. 

Un schimbător de ioni mijlocește acest schimb de ioni de aceeași sarcină, 
între ei. Schimbătorul de ioni este o substanță solidă, iar schimbul se face 
între ionii săi și cei dintr-o soluție. 

Granulele schimbătorului de ioni pot fi asemuite cu un burete fin, prin ale 
cărui canalicule submicroscopice circulă ioni liberi de diametru mic. Dacă. 
acești ioni sînt pozitivi, schimbătorul este un cationit; dacă sînt negativi, 
schimbătorul este un anionit. Cationitul sau anionitul trebuie să aibă o struc- 
tură reticulară, în care „scheletul“ reticular este de fapt un ion unic cu sarcini 
multiple, iar ionii liberi de diametru mic care circulă prin scheletul reticular 
neutralizează sarcinile ionului unic. Realizarea unei asemenea structuri 
este o problemă de preparare. O dată realizată o astfel de structură, ionii 
liberi pot fi înlocuiți prin alții cu aceeași sarcină, din soluție. Schimbul se 
face, menținîndu-se permanent neutralitatea ansamblului. 











Schema instalaţiei de desalinare a apei cu ajutorul schimbătorilor de ioni: 
cationiţi şi anioniţi 

În deceniul al patrulea al veacului nostru, o dată cu apariția rășinilor sin- 
tetice, s-a început prepararea. de rășini sintetice schimbătoare de ioni. Ele 
sînt insolubile în solvenți acizi sau alcalini, au o structură reticulară cores- 
punzătoare și pot fi preparate astfel încît să conțină ioni liberi pozitivi sau 
negativi. 

Rășinile schimbătoare de ioni sînt folosite larg în industrie pentru deduri- 
zarea apei necesare cazanelor cu abur, extrem de sensibile la conținutul de 
ioni de magneziu și calciu. 

Apa salină poate fi transformată în apă potabilă cu ajutorul unor schimbă 
tori de ioni potriviţi. Purificarea sucului de sfeclă de zahăr la fabricarea zahă- 
rului, purificarea medicamentelor, recondiționarea soluțiilor de galvanizare 
și zeci de alte probleme tehnice își găsesc rezolvarea prin folosirea schimbă- 
torilor de ioni. 

În domeniul analizei, al separării fine între substanțe de structură foarte 
asemănătoare, schimbătorii de ioni folosiți în coloane cromatografice dau 
cele mai bune rezultate atinse pînă asi 
Chimiștii încearcă să împingă metoda spre limite tot mai înalte de putere 
separatoare. Ei își propun să surprindă cîteva molecule sau atomi străini 
într-un miliard de particule. 

Metoda cromatografică cu schimbători de ioni are astăzi aplicaţii în cele mai 
diferite domenii ale chimiei analitice. Separarea pămînturilor rare, analiza 
unor substanțe complexe cum sînt proteinele, dar şi a unor molecule 
simple, cum sînt hidrocarburile, analiza vitaminelor, a hormonilor, folosesc 
această metodă elegantă, rapidă și eficientă. 

Aplicarea cromatografiei la analiza gazelor a determinat dezvoltarea unor 
metode continue de analiză cromatografică, utilizată pe scară largă în indus- 
tria petrolieră și chimică. 

Se fabrică astăzi peste 700 de tipuri de cromatografe industriale, dintre care 
cele mai noi, cu înregistrare directă a rezultatului analizei. 








Complexometria 


Lui Lev Alexandrovici Ciugaev! (1873—1922), chimist anorganician, i se 
datorește o altă metodă analitică, la a cărei dezvoltare — pe plan mondial — 
a contribuit romînul acad. Gheorghe Spacu (1883—1955) şi care și-a găsit, 
în ultimii ani, sub numele de complexometrie, nenumărate aplicaţii. 

În anul 1905, Ciugaev efectua lucrările experimentale pentru teza sa de 
doctorat. Opera cu derivați organici ai metalelor; printre aceștia cu orga- 
nomagnezienii, compuși care cuprind în molecula lor un atom de magneziu 
și unul de halogen (fluor, clor brom sau iod). Urmărind reacțiile acestor 
derivați cu diferitele clase de corpi organici, ca alcoolii și aminele, Ciugaev, 
demonstrează experimental că fiecare moleculă de derivat organomagnezian 


1 Fiul unui profesor de fizică, tormină Universitatea din Moscova în anul 1895. 
își susține teza de magister în anul 1903, cu titlul: Studiul terpenelor și camforuluă . 
Cu teza Cercetări în domeniul combinațiilor complexe el obține în 1906 titlul de doctor 
în ştiinţe. Începind din anul 1908 a fost profesor de chimie neorganică la Petersburg. 

combinîndu-se cu o moleculă. 
de alcool sau de derivat orga- 
nic al amoniacului, eliberează 
o moleculă de metan, rezul- 
tată din legarea radicalului 
metil al derivatului organo- 
magnezian cu un atom de hi- 
drogen eliberat de substanța 
luată în reacție. Măsurînd can- 
titatea de metan degajată din 
reacție se poate deci stabili 
numărul de grupe care sînt în 
stare să elibereze în aceste 
condiții un atom de hidrogen. 
Aceasta însemna pur și simplu 
Dimeti! glioxima nichelului numărarea grupelor alcoolice 
(—-OH), amidice, (-CO-—NH), 
imidice (—CO—NH-—) etc. dintr-o substanță organică. Era un mijloc 
chimic de cercetare a structurii unor clase importante de corpi organici. 
Ciugaev a propus această metodă, iar elevul său F.V. Ţerevitinov — a ela- 
borat-o în amănunt. 
În urma cercetărilor sale, Ciugaev descoperă o substanță frumos cristalizabilă 
necunoscută pînă la el: dimetilglioxima. Această substanță dă cu nichelul 
un precipitat puternic colorat, roșu-aprins. Reacţia este atît de sensibilă, 
încît ea îngăduie descoperirea urmelor de nichel (în concentrație de 1 parte 
nichel la 400 000 părți apă). Şi aceasta, chiar dacă în aceeași soluție, împreună 
cu nichelul, se găsește și fratele său chimic, cobaltul. „Reacţia lui Ciugaev'“ 
deschidea o cale nouă, impunea o idee analitică nouă: găsirea unor reactivi 
organici, specifici pentru fiecare element, care să fie capabili să separe ele- 
mentul urmărit din combinaţii, și să-l lege chimic, astfel încît elementul 
să poată fi identificat și dozat prin culoarea și greutatea combinației dintre 
elementul căutat şi reactivul folosit. 
Aceasta însemna posibilitatea descoperirii unui element, în prezența altora, 
fără necesitatea separării prealabile a elementelor. Era un drum nou 
pentru analiza organică. 
Evident că o asemenea cale n-a mai fost părăsită. Cercetările făcute pentru 
a explica combinația dintre reactivul lui Ciugaev și nichel, au dus la ipoteza 
că două molecule de dimetilglioximă prind ca într-un clește atomul metalic, 
dînd o sare complexă internă. Combinaţiile acestea (după ce s-au descoperit 
multe asemenea combinații) au căpătat numele plastic de „combinații chela- 
tice“ (kela = cleşte în limba greacă). 
Nichelmetilglioxima lui Ciugaev a fost cercetată timp de zeci de ani. I s-au 
aplicat în anul 1932 metodele de calcul ale teoriei mecanicii cuantice. A fost 
supusă analizei cristalografice cu raze X. Aceste cercetări teoretice şi ex- 
perimentale au confirmat structura chelatică a nichelmetilglioximei. 
Gheorghe Spacu descoperă o serie de noi reactivi organici pentru analiza 
anorganică și printre ei „mercaptobenztiazolul“, cunoscut în toată lumea 
sub numele de „reactiv Spacu“. Laboratoarele universităţilor din Hanovra 
































şi Göttingen, ale Institutului Pasteur din Paris şi Rockefeller din New York 
folosesc metodele analitice rapide stabilite de Spacu. 

După strălucitele experiențe ale lui Ciugaev şi Spacu, prin care organica 
era chemată să servească analiza anorganică, ridicîndu-i specificitatea și 
sensibilitatea, o serie de cercetători germani, elvețieni și cehi au dezvoltat 
capitolul de analiză cunoscut sub numele de complexometrie (sau complexo- 
nometrie sau chelatometrie). 

Între 1930—1940, „I.G. Farbenindustrie“ brevetează o serie de reactivi 
organici pentru analiza anorganică: „trilonii“t. 

Elveţianul G. Schwarzenbach din Zürich studiază în 1945 acizii amino-poli- 
carboxilici (alfa-aminoacizi, la azotul cărora este legată o a doua grupă car- 
boximetilică), pe care îi introduce în analiza anorganică sub numele de 
complexoni. 

Aceşti reactivi organici „complexează“ cationii, prinzîndu-i în rețeaua lor 
moleculară. Complexarea selectivă îşi găsește astăzi un uriaș domeniu de 
aplicare nu numai în analiza chimică (unde este combinată cu metodele 
gravimetrice, volumetrice, colorimetrice, polarografice și cromatogratice), 
dar și în biologie și medicină, la tratamentul intoxicaţiilor produse de izo- 
topi stabili și radioactivi ai metalelor. Su» conducerea lui D.I. Semionov, 
s-au efectuat între anii 1949—1953 o serie de cercetări asupra efectului com- 
plexonilor injectați în organisme, în reducerea depunerii în țesuturi a unor 
metale sau izotopi radioactivi încorporați (radioytriu, plumb). Experiențele 
s-au efectuat asupra unor șobolani, folosindu-se drept complexon acidul 
EDTA (etilendiaminotetraacetic). 

În R.S. Cehoslovacă, se ocupă astăzi de teoria și practica complexonilor dr. 
Jiii Koryta și dr. Rudolf Přibl (profesor la catedra de chimie analitică din 
Praga), care au adus interesante contribuții pentru dezvoltarea, pe plan 
mondial, a acestei ramuri a chimiei analitice. 

Simplitatea și operativitatea metodelor complexonometrice le-a făcut să 
pătrundă cu rapiditate în laboratoarele de uzină şi de cercetare. Laboranții 
noilor noastre uzine chimice le folosesc curent în analiza apelor industriale. 
Uriașa dezvoltare a sintezei organice, cerințele actuale de puritate a sub- 
stanțelor impuse mai ales în fabricarea semiconductoarelor și problemele 
ridicate de urmărirea rapidă a reacțiilor în uzinele moderne a impus dezvol- 
tarea unor metode analitice care să dezvăluie structura moleculară, structura 
intermoleculară şi descoperirea urmelor de impurități. 

Cunoştințele dobîndite în domeniul structurii moleculare și atomice și al 
raportului dintre radiații și substanțe au făcut posibilă apariția sau dezvol- 
tarea unor metode analitice, care se bazează pe caracteristicile fine de struc- 
tură ale moleculelor și atomilor. 

Au fost amintite în paginile acestei lucrări începuturile spectrofotometriei 
de emisie și absorbție, bazate pe lucrările lui Herschel, Bunsen și Kirchhoff, 
ale metodelor radiometrice utilizate de soții Curie și de colaboratorii și 
succesorii lor în domeniul radioactivităţii, metoda roentgenografică care a 
mijlocit şi ea descoperirea unor elemente noi. 





1 Trilon A = sarea de sodiu a acidului trimetilaminotricarboxilic; 
Trilon BS = acidul etilendiaminotetraacetic. 

Toate aceste metode au devenit astăzi curente în laboratoarele de cercetări 
şi de uzină, iar unele dintre ele — ca de pildă spectrofotometria în infraroşu — 
s-au materializat în aparate continue folosite la supravegherea proceselor de 
producție în uzine. 


Analiza spectrală 


Metodele spectrometrice se bazează pe caracterul discontinuu, cuantic, al 
mișcărilor nucleelor atomice, ale electronilor și ale moleculelor. 
Nucleele atomilor din molecule pot efectua mișcări de rotație în jurul cen- 
trului de greutate al moleculei și mișcări de vibraţie în jurul cîtorva poziții 
de echilibru. Spectrele de emisie ale moleculei excitate pot fi deci spectre 
de rotație (datorite rotației nucleului atomic), de vibrație și electronice, 
Studiul spectrelor moleculare de emisie și absorbție a mijlocit pătrunderea 
în edificiul molecular. Un adevărat alfabet spectral îngăduie „citirea“ struc- 
turii moleculare. Frecvențe bine definite ale spectrelor corespund, de pildă, 
unor radicali sau legături organice. Apariţia acestor frecvențe caracteristice 
dezvăluie existența unui grup atomic ca: OH, NH MO, CO, Co, CC, 
C = 0, C—H etc. 

Schema dispozitivului de analiză în infraroșu. Pe hîrtia înregistratoru- 
lui se pot compara spectrele de absorbţie, asemănătoare și totuși dife- 
tite, ale alcoolului etilic (1) și eterului metilic (2) care au aceeaşi formulă 


brută: C,H,0 





TUB DE RAZE X 


Obţinerea roentgenogramelor prin proce- 
deul Laue 

> 
Așadar, influența reciprocă dintre radia- 
țiile electromagnetice și substanță dez- 
väluie natura substanței, dacă este bine 
cunoscută radiația și legile acestei in- 
fluențe reciproce. 
Or, radiația se caracterizează prin frec- 
ventä. 
Obligată să emită radiațiile proprii struc- 
turii ei sau să „selecteze“ dintr-un fascicul 
de radiaţii de diferite frecvențe pe cele o RISTAL 
corespunzătoare structurii sale, substanța 
se „demască“, fiecare frecvență devine o 
cheie care se potriveşte numai la o anu- 
mită broască. „Broasca“ este un anumit 
amănunt al structurii moleculare. 
Aceste metode subtile de analiză nu sînt 
folosite numai pentru descifrarea unor 
probleme de structură, în laboratorul de 
cercetare. Aparate produse în serie se ba- 
zează, de pildă, pe principiul absorbției 
selective în infraroșu. 
Caracteristic pentru metodele spectrofoto- 
metrice este că ele se bazează pe legă- 
turile chimice inter și intramoleculare 
şi pe influența reciprocă: lumină — sub- 
stanță. 
Spectrometria de masă, folosită astăzi nu numai la determinarea izotopilor 
radioactivi și stabili, ci și la analiza de mare precizie a amestecurilor 
gazoase, se bazează pe o caracteristică a particulelor elementare sau ne- 
elementare; raportul dintre sarcina electrică și masă. 
Tată, de pildă, principiul de funcționare al unui spectrometru de masă pentru 
analiza compoziției gazelor. 
Gazul de analizat este introdus într-o cameră de ionizare unde presiunea este 
suficient de redusă pentru a preveni ciocnirile între molecule. În această 
cameră, moleculele sînt bombardate cu electronii emiși de un filament 
încălzit, fiind astfel transformate în ioni pozitivi. Ionii formaţi sînt acce- 
leraţi cu ajutorul unei diferențe de potențial de aproximativ 100 sau 200 volţi. 
Proiectaţi în camera de analiză, ionii sînt supuși acțiunii unui cîmp magne- 
tic, fiind astfel deviaţi de pe traiectoria lor inițială, dreaptă. Particulele de 
masă mai mare sînt mai puțin deviate, cele de masă mai mică sînt deflec- 
tate mai mult. Se realizează astfel o separare a ionilor după masa lor. 
Colectorul va capta numai ionii unui anumit gaz, mișcîndu-se pe o anumită 
traiectorie. 
Variind tensiunea de accelerare, fasciculele de ioni ale diferitelor gaze pot fi 
colectate separat. 
Colectorul este conectat la un amplificator foarte stabil, care mărește inten- 
sitatea semnalelor electrice slabe emise de şocurile ionilor, pînă la un nivel 

suficient pentru a avea o indicație directă a numărului de ioni pe contoare, 
pe graficele înregistratoare sau pentru a declanșa servomecanismele şi cele- 
lalte dispozitive din circuitele de reglare automată. 

Cantitățile relative ale tuturor ionilor care intră în compoziția unei substanțe, 
înregistrate pe un grafic, alcătuiesc „spectrul de masă“ al substanței. 

n spectrometrele de masă moderne, putem întîlni un cîmp electrostatic 
suplimentar față de cel magnetic. Cîmpul electrostatic deviază ionii după 
traiectorii cicloidale. Reglînd cîmpul electrostatic, se dirijează selectiv ionii 
spre colector. Pe această cale se obține o lărgire a limitelor spectrului de 
masă (pînă la limitele 12—150 unități de masă moleculară). 

Se mai folosesc spectrometre cu cîmp magnetic combinat cu un cîmp electric, 
care vibrează cu o frecvență radio. În cîmpul electric vibrant, ionii au o 
mișcare în spirală. Numai ionii care au o astfel de masă, încît vibrează 
în fază cu cîmpul electric, pot atinge colectorul; variind frecvența, se aduc 
pe colector ionii de diferite mase. 

În circuite de reglare automată a fluxului tehnologic se pi 
trometre de masă capabile să conducă procesul pe baza urmăririi continue a 
concentrației. Aparatura spectrometrelor de masă nu mai seamănă de loc cu 
cea clasică a chimistului analist. Intervin dispozitive magnetice, electrice, 
electronice: generatoare de cîmpuri, dispozitive de variere a frecvenței, am- 
plificatori electronici etc. 

Complexitatea nu se oprește aici. 

Astfel, de pildă, spectrometrele de rezonanță nucleară presupun cele mai 
robuste și sensibile dispozitive de stabilizare a cîmpurilor magnetice, pe 
care numai dezvoltarea tehnicii radar le-a creat. 























Spectromeiria de rezonanță nucleară se bazează pe efectele perturbatoare ale 
învelișurilor electronice asupra proprietăților magnetice (moment magnetic) 
ale nucleelor atomilor. 

În 1924, fizicianul elvețian Wolfgang Pauli explica structura „hiperfină“ 
din spectrele optice prin efectele perturbatoare datorite momentului mag- 
netic al nucleelor din atomi. Au urmat încercări de a determina cu precizie 
maximă momentele magnetice nucleare, Așa s-a ajuns la descoperirea, pe 
cale experimentală, a efectelor perturbatoare ale moleculei asupra momen- 
tului magnetic nuclear. Învelișul electronic al atomilor și moleculelor, factor 
de structură de care sînt legate proprietățile chimice ale substanţei, are efect 
perturbator asupra caracteristicilor magnetice ale nucleului. Această influ- 
ență este tipică pentru fiecare moleculă ` numai că ea este extrem de mică: 
de ordinul a 1—3 părți la un milion. Pentru a sesiza asemenea abateri 
infime, pentru a le surprinde și exprima grafic, sînt necesare dispozitive de 
precizie corespunzătoare. Eforturile pentru realizarea unor astfel de dispo- 
zitive sînt justificate prin informațiile obținute pe această cale, informații 
despre structura chimică a unor substanțe de o extraordinară complexitate. 
Efectul perturbator al structurii asupra momentului magnetic al nucleelor 
a fost pus în evidență prin fenomenul de rezonanță magnetică nucleară, cunos- 
cut azi sub inițialele R.M.N. și observat pentru întîia oară experimental în 
anul 1946, 

Tată în ce constă acest fenomen: dacă o substanță diamagnetică! este plasată 
într-un punct magnetic uniform și apoi se acționează asupra cîmpului uni- 
form cu un cîmp magnetic variabil, atunci substanța manifestă capacitatea 
de a absorbi energie din energia cîmpului magnetic variabil. Absorbția de 
energie nu se produce decît la o anumită valoare a frecvenței cîmpului va- 
riabil, „frecvența de rezonanță“. Este evident că fenomenul este legat de 
caracteristicile magnetice ale nucleelor atomice. Este efectul interacțiunii 
dintre cîmpurile magnetice ale nucleelor atomilor și cîmpul exterior variabil. 
Acest efect de interacțiune nu se poate pune în evidență decit dacă substanța 
se găsește într-un cîmp magnetic uniform, asupra căruia se acționează cu un 
cîmp magnetic variabil. 

Radiotehnica oferă mijloacele de a pune în evidență absorbția de rezonanță. 
Ea apare sub forma unor curbe pe osciloscop. Variind frecvența cîmpului 
magnetic variabil și urmărind cu un aparat frecvența, momentele în care 
apare absorbția, obținem un „spectru de absorbție“. Metoda aceasta de cer- 


1 Orice substanță se încadrează — din punctul de vedere al interacțiunii cu un 
cîmp magnetic — în una din aceste trei clase: a) paramagnetice, b) diamagnetice, 
c) feromagnetice. Substanțele paramagnetice plasate în partea neomogenă a unui 
cîmp magnetic sînt atrase şi se mişcă spre regiunea de intensitate maximă a câmpului ; 
substanţele diamagnetice sînt deplasate spre regiunea de intensitate minimă, Sub- 
stanţele feromagnetice plasate într-un cimp omogen sint atrase spre unul din polii 
magnetului care generează cimpul. Plasate în cimp omogen, substanţele para şi dia- 
magnetice nu suferă nici o influență macroscopic observabilă. Privite la scara 
atomică, substanțele se prezintă ca niște dipoli magnetici. Nucleele atomice care sînt 
dipoli magnetici puternici, caracterizează substanţele feromagnetice (fier, cobalt, 
nichel etc.). Ele at un moment magnetic pozitiv de valoare mare. Nucleele substan- 
telor paramagnetice sînt dipoli slabi cu moment magnetic pozitiv și de valoare mică. 
Nueleele diamagneticelor sînt dipoli cu moment magnetic negativ, de mică valoare, 


27 — Lumini în retortă 

cetare poartă numele de spectrografie de rezonanță magnetică nucleară. 
Trecînd peste tratarea matematică în cadrul mecanicii cuantice a fenomenu- 
lui de rezonanță, putem obține o imagine a interacțiunii dintre cîmpul 
variabil exterior și nuclee (respectiv protonii constituenți ai nucleelor) refe- 
rindu-ne la un titirez subțire. În cîmpul gravitațional, titirezul execută o 
dublă mișcare de rotație: una în jurul axei sale și alta în jurul verticalei la 
punctul de sprijin al titirezului (mișcare giroscopică). Dacă titirezul nostru 
ar purta un magnet, atunci pentru a influența mișcarea sa ar trebui să rotim 
împrejurul său un magnet cu o rotaţie care să se potrivească cu rotația titi- 
rezului. Cu alte cuvinte, frecvența de rotire a magnetului rotitor exterior ar 
trebui să fie aceeaşi cu frecvența de rotire a titirezului. Sincronismul lor ar 
fi o condiție ca titirezul să fie prins în zona de atracție a magnetului rotitor. 
Rotindu-se prea repede sau prea încet, magnetul exterior „scapă“ titirezul. 
Titirezul în cîmpul de atracție a pămîntului este un model pentru protonul 
din nucleul atomic care se roteşte într-un cîmp magnetic constant aplicat 
substanței. Magnetul exterior care se rotește în concordanță cu titirezul 
este imaginea cîmpului magnetic variabil cu frecvențe de rezonanță, aplicat 
perpendicular la cîmpul constant. 

Instalaţiile de rezonanță magnetică nucleară cuprind un magnet permanent 
care realizează cîmpul magnetic uniform, un generator electronic (oscilator) 
de înaltă frecvență (pentru producerea cîmpului magnetic variabil), dispo- 
zitive electronice de recepție a semnalelor de absorbție a energiei, dispozi- 
tive de amplificare a acestor semnale etc. Pe ecranul unui osciloscop obținem 
curbele caracteristice ale fenomenului de absorbție a energiei de rezonanță. 
S-au putut studia cu ajutorul spectrului de rezonanță nucleară amănunte ale 
structurii moleculare nesesizabile pe altă cale; s-au putut stabili caracte- 
ristici ale soluțiilor polimere (lucrări efectuate începînd din anul 1959). 
Metoda dă posibilitatea cercetării substanțelor fără a le modifica. 

Pe lîngă fenomenul de rezonanță magnetică nucleară se cunoaște fenomenul 
de rezonanță magnetică electronică. Combinînd cele două fenomene s-a creat 
metoda dublei rezonanțe electrononucleare, utilizabilă la substanțe paramag- 
netice (cu momente magnetice de 1 000 de ori mai mari decît momentele 
magnetice ale nucleelor substanțelor diamagnetice). 

Graficele obținute cu aparatele de rezonanță nucleară și electrononucleară 
sînt adevărate coduri ale structurii chimice. Produsele naturale de o com- 
plexitate deosebită sînt silite să-și „povestească“ structura. 

Metodele spectrometrice, fie ele spectrofotometrice, fie ele de masă sau de 
rezonanță nucleară și electronică se adresează structurii intramoleculare, ceea 
ce determină caracterul discontinuu, spectral, al efectelor. O asemenea 
metodă este și aceea bazată pe difuzia combinată a lumimi.. 





1 Fenomen descoperit concomitent (în anul 1928) de L.I. Mandelstaram şi G.S. Lands- 
berg în U.R.S.S. şi de Chandra Raman în India (Premiul Nobel pentru Det 
1930). La iradierea unui corp gazos, lichid sau solid, se observă în lumina difuzată 
de corp — alături de liniile proprii spectrului sursei — alte linii deplasate în raport 
cu cele dintii, caracteristice pentru substanţele iradiate. Aceste linii spectrale supli- 
mentare sînt simetrice față de linia fundamentală a luminii incidente. 








Mărimi caracteristice de material 


O altă serie de metode analitice se adresează unor proprietăți globale, medii, 
ale substanței. Ele se referă la structura intra- și intermoleculară în același 
timp și le exprimă prin mărimi caracteristice. Indicele de refractie, densitatea, 
viscozitatea, susceptibilitatea paramagnetică, conductibilitaiea termică, viteza 
de difuzie ete. sînt astfel de caracteristici globale. 

Fiecare din mărimile de mai sus stă la baza unei metode analitice. Metoda 
refractometrică, de pildă, se bazează pe cunoscutul efect de schimbare a 
vitezei luminii la trecerea ei dintr-un mediu în altul. Indicele de refracție 
(raportul dintre sinusul unghiului de incidență și al unghiului de refracție) 
este o caracteristică a substanței, a ansamblului molecular, iar refracția 
moleculară este o caracteristică moleculară, care poate fi calculată prin însu- 
marea refracțiilor atomice, tot aşa cum volumul molecular poate fi calcu- 
lat prin adiția volumelor atomice. 

De fapt, refracția moleculară nu este riguros aditivă. Ea este o măsură a 
polarizabilității moleculare, noțiune prin care se înțelege efectul mobilității 
sarcinilor electrice ale moleculelor sub acțiunea unui cîmp electric exterior 
(excitare datorită luminii, cîmpului electric al unei alte molecule etc.). Or, 
polarizabilitatea nu depinde numai de atomi, ci și de legăturile dintre ei, 
legături care deformează cîmpul electric al fiecărui atom în parte. 

Au fost stabilite corecții de calcul pentru obținerea refracției moleculare 
pornind de la refracțiile atomice, corecții care țin seama tocmai de efectul 
legăturilor interatomice. 

Între refracția moleculară, indicele de refracție, densitate și greutatea mole- 
culară au fost stabilite relații simple, care fac posibilă calcularea refracției 
moleculare, pornind de la indicele de refracție măsurat en ajutorul obișnu- 
itelor refractometre de laborator. 

Avem astfel la îndemînă un mijloc simplu pentru obținerea unei caracteristici 
moleculare esențiale, Valoarea refracției moleculare permite adesea să se 
precizeze structura moleculară a unei substanțe necunoscute; ea este, în 
același timp, un indiciu prețios pentru puritatea substanței. Posibilitatea 
folosirii refracției moleculare sau direct a indicelui de refracție drept criteriu 
de puritate a dus la crearea unur aparate cu indicație continuă, care permit 
urmărirea—în cursul fabricației—a procesului de purificare a substanțelor, 
Măsurarea densității are o istorie veche. 

Numele unei femei celebre a antichității este pomenit în legătură cu primul 
areometru. Este vorba despre Hipatia, celebră matematiciană, fiică a matema- 
ticianului Teon, ucisă cu prilejul persecuțiilor organizate de clerul creștin îm- 
potriva savanților păgîni. Într-o scrisoare din anul 400 către Hipatia, Sinesios, 
episcop de Ptolemais, amintește pentru întîia oară despre un aparat cu numele 
de barilium, care avea o construcție asemănătoare cu aceea a unui areometru 
cu scară din zilele noastre. După cuprinsul scrisorii lui Sinesios, rezultă că 
aparatul fusese inventat cu puțină vreme înainte de anul 400. Nevoia de pre- 
cizie în măsurarea densității, această caracteristică esențială de materiali, a 


1 Caracteristicile sau mărimile de material derivă din „legile de material“, legi care, 
spre deosebire de legile fenomenelor fizice generale (ale mişcării mecanice, magnetice, 
electrice, chimice, biologice), se referă la comportarea materialelor (densitate, elase 
ticitate, conducerea căldurii, dilatare etc.). 

dus la inventarea picnometrului și la dezvoltarea balanței hidrostatice ca in- 
strument etalon de măsurare a densității, pe principiul stabilit de Arhimede. 
Nesfirşite şiruri de determinări ale densității lichidelor, gazelor și solidelor 
au dus la acele tabele de valori ale densității substanțelor anorganice şi 
organice, la temperaturi și presiuni diferite. Valorile sînt date cu trei, patru, 
cinci sau chiar şase zecimale. 

Pentru gaze și vapori, densitatea îngăduie stabilirea imediată a greutății 
moleculare. Alături de indicele de refracție, densitatea reprezintă un criteriu 
de puritate a substanțelor. În controlul fabricației, ea este unul dintre cei 
mai prețioși indici de calitate. La amestecurile de alcool și apă, densitatea 
exprimă imediat concentrația în alcool a soluției ; şi la fel, pentru acizi sau 
baze. Așa se explică larga utilizare a criteriului densitate în cercetare și 
producție. Așa se explică apariția aparatelor care indică în mod continuu 
densitatea, în conductele și recipienții instalațiilor industriale. 

Problema măsurării continue a densității și-a găsit soluții ingenioase prin simpli- 
tatea lor și prin adaptabilitatea la controlul și reglarea procesului de producție. 
Sistemul de măsurare fotoelectric al densității cuprinde un densimetru cu 
ecran opac, o fotocelulă (tub fotoelectronic), o sursă care emite continuu un 
fascicul luminos și aparatele obișnuite de amplificare a curenților, de indi- 
care sau înregistrare a valorilor instantanee. 

Într-un vas care servește ca incintă de măsurare şi prin care circulă continuu 
curentul de lichid controlat, plutește densimetrul. Un fascicul luminos lo- 
veşte ecranul densimetrului. La densitate minimă, densimetrul este cufundat 
mai adînc în lichid, iar fasciculul luminos nu mai întîlnește ecranul. Fasci- 
culul dă un curent maxim. Pentru densitatea cea mai mare, ecranul împiedică 
complet fasciculul; curentul este minim. Fiecărei poziții intermediare a 
densimetrului îi corespunde o anumită valoare a curentului fotoelectric, 
Intensitatea curentului, măsurată și înregistrată cu mijloace obișnuite, 
este măsura densității. Mărimea de măsurat, densitatea, a fost con- 
vertită astfel într-o mă- 
rime ușor măsurabilă: curent 
electric. Este principiul gene- 
ral al „traductorilor“ apa- 
ratelor de măsurat. 

La metoda bazată pe siste- 
mul variației  inductanţei, 
densimetrul poartă o armă- 
tură feromagnetică, care 
alcătuiește miezul unei bo- 
bine plasate la exteriorul 
vasului de măsurat. Induc- 
< 

Aparat bazat pe conducti- 
bilitatea termică a gazelor. 
Măsoară concentraţia unor gaze 
(CO,, BO folosind ca traductor 
un fir încălzit electric, montat 
într-un circuit de măsurări a ten- 
siunii electrice. Peste firul sen- 
sibil la variaţii de temperatură 
curge gazul de analizat 

tanța bobinei este funcție de poziția miezului, deci a corpului care plu- 


tește (densimetrul), deci a densității lichidului. Diferitele valori ale induc- 
tanței se convertesc ușor — prin intermediul unei punți electrice — în 
tensiuni electrice. Valorile tensiunii sînt indicate de un milivoltmetru. 
Densitatea se exprimă astfel în tensiune electrică. 

O sursă de radiații gama, coloana de circulație a lichidului de cercetat și 
un contor de impulsuri alcătuiesc piesele sistemului de măsurare a densi- 
tății bazat pe principiul absorbției de raze gama. 
Sistemele de măsurare continuă a densității bazate pe cîntărire, cu flotor 
echilibrat sau sistemul pneumatic cuprind și ele dispozitive de convertire 
a densității în mărimi electrice, direct măsurabile. 
Alături de densitate, viscozitatea substanțelor reprezintă un mijloc esențial 
de verificare analitică și de control al producției. 

În anul 1687, Newton pune bazele teoriei științifice a viscozităţii. Celebrele 
experiențe ale lui J.L.M. Poiseuille, care cerceta cauzele curgerii sîngelui 
în vasele capilare (în anul 1846) — după cercetările teoretice ale lui L.M.H. 
Navier (1823), ale lui G. G. Stokes, S. D. Poisson, M. V. Ostrogradski, 
— duc la descoperirea legii curgerii prin capilare și cu aceasta la întemeierea 
celei mai simple și mai general folosite metode de măsurare a viscozităţii. 
(Viteza de curgere prin capilar este proporțională cu puterea a patra a razei 
capilarului și cu diferența de presiune dintre cele două capete ale tubului 
și invers proporțională cu lungimea tubului capilar şi viscozitatea fluidului.) 
Au urmat cercetările lui J.E. Hagenbach (1861), Couette, Osborne, Reynolds 
etc. Au apărut instrumente de măsurat viscozitatea pe baza determinării vi- 
tezei de cădere a unei bile într-un tub umplut cu substanța de cercetat, pe 
baza influenței viscozității asupra mișcării relative a unor cilindri rotitori 
coaxiali, asupra amplitudinii unor corpuri oscilante sau vibrante. 

ncepînd cu deceniul al treilea al secolului nostru, s-a născut o disciplină 
nouă: reologia. Punctele de vedere din care sînt privite substanțele de această 
disciplină sînt: curgerea, și deformarea sub acțiunea unor forțe exterioare. 
Or, toate substanțele din natură suferă deformări continue, deci curg, în 
anumite condiții. Cînd este supus unei presiuni suficient de mari și astfel 
orientat încît să fie evitată depășirea limitei de rupere, orice corp curge. Curg 
nu numai gazele și lichidele, ci și corpurile aparent rigide, cum sînt ghețarii. 
Rocile litosferei se deformează și ele continuu. 

Dacă reologia este disciplina științifică care studiază substanțele din punctul 
de vedere al curgerii, reometria este tehnica măsurărilor reologice. 
„Spectrul de viscozitate“ al substanțelor pornește de la viscozități de or- 
dinul 10° centipoise! (gaze, vapori la temperaturi obișnuite) şi merge pînă la 
1024 centipoise. Între aceste limite, lichidele „mobile“ ca eterul sau acetona, 
se găsesc la cifre de ordinul 0,3...0,4 centipoise la 20°C, apa la aproximativ 
1 centipoise, uleiurile minerale Ja cifre între 3 și cîteva mii de centipoise, 
glicerina la 1 400 centipoise, uleiurile siliconice la cîteva zeci pînă la 1 milion 
de centipoise, siropul cofetarilor la 10 000 000 de centipoise, ghețarii naturali 
(la temperatura lor de existență) la o cifră de ordinul 1014 centipoise, iar pie- 











1 Unităţile curente de măsură a viscozității sînt poisa (nume derivat de la Poiseuille) 
şi submultiplii ei, centipoisa, în sistemul C.G.S. (centimetru, gram, secundă). 
Viscozitatea apei la 20°C este 1,003 centipoise. 

trele la circa 1024 centipoise. Rășinile naturale și artificiale, sticla, bitumul, 
masele de fontă topită, masele ceramice, chiturile, aluaturile se găsesc în 
domeniul 106...10:2 centipoise. 

Reometria dă noi posibilități de cercetare analitică a substanțelor; mai ales 
a soluţiilor coloidale și a polimerilor, tocmai acele substanţe a căror prezență 
în tehnica nouă justifică pentru epoca actuală denumirea de „eră a mate- 
rialelor plastice și a coloizilor“. 

Ca și în cazul densității, au apărut și au intrat în uzină viscozimetre cu in- 
dicare continuă, integrabile în circuitele de reglare automată ; au fost constru- 
ite tot felul de aparate reometrice cu denumiri care încearcă să indice funcția 
lor, ca de pildă: tixotrometrul, reogoniometrul etc. 

Fenomene cercetate de mult, care păreau atît de greu sesizabile încît puțini 
erau aceia care se încumetau să le reproducă, au devenit principii curente de 
determinare analitică. 

Un exemplu caracteristic îl prezintă „vîntul magnetic“ descoperit de Faraday, 
Este vorba despre efectul unui cîmp magnetic neomogen asupra gazelor para- 
magnetice, al căror reprezentant caracteristic este oxigenul. Aparatele de 
măsurat concentrația oxigenului în gazele de ardere, bazate pe susceptibili- 
tatea paramagnetică, sînt astăzi aproape comune în marile uzine, ca și cele 
de măsurat concentrația acetilenei, bazate pe principiul absorbției în infraroșu. 


Metode magnetice 


Fizicianului sovietic P.L. Kapiţa i se datoresc metodele actuale de cercetare 
magnetică a caracteristicilor fizice ale metalelor. 

Lucrările lui Kapiţa dintre anii 1924—1933 constituie unul din exemplele 
metodelor experimentale de tipul veacului al XX-lea, care presupun pe lîngă 
siguranța. teoretică, precizia maximă, masivitatea și puterea instalațiilor. 
O adevărată uzină își face intrarea în laborator. 

Caracteristica esențială a metodei fizicianului P.L. Kapiţa constă în tre- 
cerea unui curent electric de mare intensitate printr-o bobină, pentru o 
durată de ordinul sutimii de secundă, timp în care se efectuează experiența. 
Obiectul supus experienței este un metal, care s-ar topi și s-ar volatiliza dacă 
s-ar lăsa curentul să acționeze mai multă vreme. 

Așadar, se urmărește răspunsul metalului la intense acțiuni electromagnetice 
în fracțiuni de secundă, Dar pentru aceasta este nevoie de generatoare puter- 
nice de curent, de sisteme automate de introducere și retragere a probei, 
de instrumente pentru înregistrarea efectelor. 

La început, Kapita a folosit baterii puternice de acumulatori care se încărcau 
încet și se descărcau brusc. După primele rezultate obținute, a înlocuit bate- 
riile de acumulatori printr-un turbogenerator de curent alternativ monofazic 
de 2 000 kilowați putere. Energia produsă, înmagazinată ca energie cinetică 
în rotorul generatorului, se eliberează ca energie electrică în momentul scurt- 
circuitării cu bobina, în interiorul căruia se găsește proba de material cerce- 
tată. Un comutator automat închide circuitul în momentul cînd forța elec- 
tromotoare este nulă și-l deschide la prima efectuare a unei jumătăți de 
ciclu. Această jumătate de ciclu a curentului alternativ se petrece într-o 

sutime de secundă. Înfășurarea bobinei este astfel calculată încît să se obțină 
o undă de curent dreptunghiulară, așa încît cîmpul magnetic să fie practic 
constant în timpul scurt al acțiunii sale asupra materialului. Intensitatea 
cîmpului magnetic obținut este de cîteva sute de mii de gauși. 

O asemenea instalație presupune clădiri și dispozitive speciale. Bobina se 
găsește la 20 de metri distanță de generatorul electric și experiența trebuie 
să se termine înainte ca unda de șoc produsă prin scurtcircuitare să ajungă, 
prin fundamentul construcției (viteza undei este de 2 000—3 000 metri pe 
secundă) pînă la aparatele de măsurat și înregistrat. 

Cu prima sa instalație, Kapiţa a obținut cîmpuri magnetice de 130 000 de 
gauși. El a măsurat rezistența specifică a unor cristale metalice ca cele de 
aur, descoperind legile de variație ale proprietăților magnetice ale metalelor 
în câmpuri magnetice puternice. 

După efectuarea unor determinări asupra a 35 elemente metalice, la tempera- 
tură obișnuită, Kapiţa a trecut la determinări de susceptibilitate magnetică, 
la temperaturi joase, folosind o altă instalație de tip industrial pentru produ- 
cerea de hidrogen și heliu lichid, pe care tot el a creat-o și a construit-o între 
anii 1931—1933. 

Metoda de lichefiere a gazelor și de obținere a temperaturilor joase elaborate 
de Kapiţa a deschis calea către tehnica temperaturilor ultrajoase. Proprie- 
tăți surprinzătoare ale conductoarelor și semiconductoarelor, la aceste 
temperaturi, au putut astfel fi puse în evidență. 

Traductor de pH 


O uzină electrică și una de lichefiere a gazelor au devenit astfel instrumente 
de cercetare. Asemenea mijloace și chiar mult mai puternice decît acestea 
se folosesc în veacul nostru pentru unele cercetări de chimie fizică. Sînt mij- 
loacele necesare pentru a săpa în roca dură a cunoașterii. 





Analitica actuală 


Toate fenomenele și metodele amintite nu epuizează nici pe departe mijloa- 
cele analiticii moderne. 

Electrochimia a adus în arsenalul analiticii metode de determinare a activi- 
tății ionilor de hidrogen (pH-metria), de identificare și determinare a sub- 
stanțelor în soluții pe baza tensiunii de descărcare a ionilor (polarografia) 
a conductibilității soluţiilor (conductometria) etc. Titrarea potențiometrică 
ia locul clasicei titrări pe baza virajului de culoare. 

Ultramicrochimia folosește balanțe alcătuite din fire de cuarț cu platane cu 
foiţă de platină hiperfină, cu microscoape pentru urmărirea deplasării firului 
de cuarț sub sarcină. Cu asemenea balante se ating precizii de sutimi de milio- 
nimi de gram. Faţă de ele, balanța folosită de William Ramsay, cu ajutorul 
căreia a cîntărit 16 sutimi de centimetru cub de radon (determinînd astfel 
masa atomică a radonului) pare grosolană. Ultramicrochimia, cu aplicații 
importante în studiul elementelor sintetice, al izotopilor radioactivi şi al 








Microproiector electronic. — Comparat (A) cu un ac de oţel „foarte ascuţit“, 
acul de wolfram este atît de fin (grosimea lui la vîrf fiind de numai 130 
Angstrămi) încât capătul lui nu se poate vedea nici la microscopul electro- 
nic. Pe ecranul mieroproicctorului electronic, punctele luminoase (B) 
dezvăluie structura cristalină a wolframului. Sferele reprezintă urma 
etomilor de tungsten. 

Dacă în calea lor electronii emiși de acul de tungsten întîlnesc un obstacol, 
apare pe ecran „umbra“ obstacolului. În 1950 s-a obţinut „umbra“ moleculei 
de ftalocianină de cupru. Forma şi structura „umbrei“ a confirmat struc- 
tura moleculei examinate, stabilită anterior prin alte mijloace (raze X) 

fenomenelor  biochi- 
mice (respiraţia țesu- 
turilor, distribuția 
microelementelor din 
țesuturi etc.) foloseşte, 
pe lîngă astfel de ele- 
mente de măsurare a 
masei șia forțelor mag- 
netice infime, micro- 
măsuri de capacitate, metode bazate pe infime variații de densitate și presiune, 
metode microcromatografice, microcolorimetrice etc. Metodele ultramicro- 
chimice își găsesc un aliat prețios în analiza radiometrică, care oferă un mijloc 
comod de urmărire a reacțiilor ce au loc între microcantități de substanțe. 
Titrarea radiometrică efectuată cu atomi „marcați“ și folosind contoare 
Geiger-Miiller pentru măsurarea radioactivităţii servește azi la dozarea ur- 
melor de metale în aliaje, la analiza industrială a apelor, la dozări de amino- 
acizi. Cercetători romîni au îmbinat titrarea radiometrică cu cea comlexono- 
metrică pentru dozarea argintului, calciului, stronțiului și-a altor cationi. 
Prin metode de analiză bazate pe radioactivare cu neutroni, s-a putut ajunge 
la determinarea urmelor de elemente rare în amestecuri pînă la o sensibili- 
tate de zecimi de sutimi de miliardime de gram (1010 — 101g). Această 
metodă de analiză face parte din seria largă de metode nedistructive aplica- 
bile pieselor și produselor finite. 

Și, în sfârșit, electronografial, neutronografia? și observarea directă a molecu- 


1 Metodă bazată pe studiul difracției electronilor, folosită în chimie pentru determi- 
narea structurii geometrice a moleculelor. Distanţele interatomice, unghiurile de 
configurația grupelor de atomi în moleculă se pot determina cu precizie 
oare prin metoda electronografică. 

2 Metodă bazată pe difracția neutronilor. Se folosește o sursă puternică de neutroni 
(de pildă, un reactor nuclear) şi un spectrometru de neutroni. Efectul interacțiunii 
dintre fasciculul de neutroni şi substanța cercetată poate duce, printre altele, la 
determinarea poziţiei atomilor de hidrogen, care scapă altor metode. 









lelor individuale cu ajutorul microproiectorului electronici. Este, departe 
vremea cînd, pentru a elucida o problemă de structură, se confruntau 
diverse ipoteze vagi, bazate doar pe reacţiile chimice ale substanței, 
pe compararea rațională a comportării lor chimice și pe intuiţia cercetători- 
lor. „Șarade“ altădată insolubile, ca aceea a structurii complicate a proteinelor, 
sînt astăzi rezolvate în dispozitive automate, care — pe baza măsurilor mări- 
milor analitice și pe baza interpretării rezultatelor de către o mașină electro- 
nică de calcul — dau direct rezultatul în procente și cifre, în grafice şi for- 
mule. 

Analiza de laborator, în uzină, lasă tot mai mult locul analizei directe în 
fluxul tehnologic. 

Analitica integrează metodele fizicii moderne. Pe de o parte, ea accelerează 
ritmul cercetării. Pe de altă parte, ea devine una din pîrghiile sistemului de 
reglare automată a proceselor de producție, bazat pe principiul urmăririi 
continue a caracteristicilor materialelor în fluxul tehnologic. 

O cercetare cu șanse de succes nu mai poate fi condusă astăzi cu metodele 
rudimentare ale trecutului. „Luminile în retortă“ rar se mai pot ivi doar într-o 
retortă propriu-zisă. O lege simplă a concordanței între uneltele cunoașterii 
şi nivelul cunoașterii acționează în chimie, ca și în celelalte domenii ale știin- 
ței. Tehnologia științifică nu poate nesocoti analitica actuală. De altfel 
o privire atentă asupra unui tablou de comandă al unei uzini descoperă indi- 
catoare de pH-metre, de gazanalizoare, de viscozimetre, de densimetre 
continue, în rafinării, în fabrici de medicamente și alimente, în unități de 
producție textilă sau de pielărie. 

Tar acolo unde aceste instrumente ale analiticii lipsesc astăzi, ele vor pătrunde 
mîine. 





1 Cu microproiectorul electronic, se pot obține măriri directe ale obiectului de peste 
1 milion de ori. Obiectul nostru este molecula. Cu ajutorul microproiectorului elec- 
tronic au putut fi observate pentru prima oară moleculele individuale. Cel mai 
simplu aparat de acest fel este alcătuit dintr-un balon de sticlă vidat pînă la o pre- 
siune de 10-?mm col. Hg. În interiorul balonului se găsește un electrod auxiliar și 
un catod, prevăzut cu un virf de wolfram sau molibden cu rază de curbă foarte mic: 
Acest viri se obține prin corodare electrolitică cu curent alternativ în soluţie alcalină 
diluată, urmată de bombardare ionică. Capătul unui asemenea virf nu se poate observa 
nici la microscopul electronic. Pereţii vasului formează un ecran fluorescent. Electro- 
nii emiși de virful metalic, întilnind moleculele substanței fluorescente de pe ecran, 
determină formarea unei umbre pe ecran, 

og în cetățile din apusul Europei bătea vîntul Renaşterii, țările romîne 
aveau de înfruntat „uraganul cel stîrnit de semilună“. Şi încă mult după 
aceea, pînă în preajma acestui veac, poporul nostru a avut de îndurat jugul 
celui mai înapoiat stat — imperiul feudal turcesc — și, pe o bună parte 
a teritoriului țării, jugul Imperiului habsburgic. 

În asemenea condiții, pare aproape straniu ecoul lucrărilor unuia din precurso- 
rii chimiei occidentale, în Moldova începutului de veac XVIII. 

Dimitrie Cantemir (1673—1723), domnitor al Moldovei, istoric și etnograf, 
geograf și naturalist, savant de cultură enciclopedică, membru onorific al 
Academiei din Berlin și unul din ctitorii Academiei de Științe a Rusiei, 
a prins în raza multiplelor sale preocupări și problemele teoretice ale chi- 
miei epocii sale. 

Adept al ideilor filozofice ale lui Van Helmont, Cantemir s-a întîlnit cu 
preocupările iatrochimistului olandez în domeniul problemelor fundamentale 
ale transformărilor materiei. 

Concepția lui Cantemir despre materie, elemente, experiență, precum și 
noțiunile de chimie practică ale vremii se găsesc exprimate într-o serie de 
lucrări în latinește dintre care: Joannis Baptistae van Helmont. Encomium in 
autorem et virtutem doctrinae ejus, omagiu adus operei medicului filozof; J.B. 
van Helmont physices universalis doctrina et christiannae, manuscris de 820 
pagini cuprinzînd extrase din opera lui Helmont și Index tractatuum ex 
operibus van Hellmontij, tablă de materii a acestei culegeri de extrase. 

Şi în „scara de cuvinte“, glosarul operei Istoria hieroglyfică, se găsesc definiții 
şi lămuriri ale unor noțiuni de chimie teoretică și practică. 
Domnitorul-savant nu se oprește la reproducerea strictă a noțiunilor și expli- 
caţiilor date de maestrul său. El ze referă, printre alţii, și la atomiștii greci, 
„filozofii care sînt din ceata epicurilor“. 

lată-l pe Cantemir vorbind despre „stihii“, elementele constituente ale mate- 
riei: „unii zic să fie patru, alții trei, alții mai multe, alții numai una“. 
Cantemir înclină spre ideea elementului unic, apa. Despre materie (în 
„scara de cuvinte”): „orice sub formă s-ar suppune“, cu un exemplu care 
ilustrează claritatea ideii de substanță la Cantemir: „precum materia lumă- 
nării este ceara, seul“. Despre metal: „metalon — orice materie vîrtoasă din 
pămînt, precum este aurul, argintul, arama sau custorul“. Despre alchimist: 
„cel ce se silește a face din aramă aur, cel ce ştie a preface formele materiei“. 
În lucrările de maturitate, Cantemir conferă experienței („probă“) un loc 





important în cunoaștere, definind-o ca „dovadă, ispită“ (în sens de încercare 
care să ducă la un răspuns despre natură) ; sensul cuvîntului „ispită” apare 
în definiția dată pietrei aurarilor („mehenghiu“ în limbajul vremii): „piatră 
pe care ispitesc aurul, argintul de bun“. 

Cantemir se referă destul de des la cuvinte legate de practica chimică. Astfel, 
de pildă: „lembic“ definit drept „căldare sau vas cu care scot rachiu sau apă 
din flori“ ; „mehlem“: „unsoare de care se slujesc cirulicii (chirurgii) la rane“. 
Îndoiala cu privire la realitatea unor noțiuni alchimice își găseşte loc în 
opera lui Cantemir. Astfel, despre salamandre el spune: „un fel de jigărae 
pentru care băsmesc poeticii că locuiește în foc“. 

Este foarte puțin probabil că savantul-domnitor să fi făcut el însuși expe- 
riențe chimice. Condiţiile cercetării chimice experimentale s-au ivit în țările 
romîne cu peste 150 de ani după lucrările lui Cantemir. 


Începuturi 


Cu toate împrejurările neprielnice pentru dezvoltarea meșteșugurilor și 
industriei, și în ciuda nenumăratelor piedici puse de stăpînirea turcească și 
de rînduielile feudale, care finan dezvoltarea economiei, forțele vii ale 
poporului și-au croit drum înainte. 

Meseriași talentați își făceau meșteșugul prin tîrgurile Moldovei, Munteniei 
și Transilvaniei, iar mărfurile produse de ei se vindeau în iarmaroace sau luau 
drumul căilor de negoț internațional. Blănari vestiți prelucrau blănurile 
aduse din Moscova sau alte ținuturi ale Rusiei de către negustori cazaci. 
Pieile erau prelucrate de tăbăcari organizați în bresle. „Socoteala de bir“ 
din 1748—1749 pomenește de „tălpălari“ și tăbăcari ; și cu mult înainte fuse- 
seră organizați prelucrătorii de piei în Făgăraș, purtînd numele de timari. 
Prin orașele mai însemnate ale țărilor române lucrau de la începutul veacu- 
lui al XVIII-lea săpunari, făclieri sau luminărari și boiangii sau vopsitori, 
pentru a nu vorbi decît de meșteșugurile legate într-un fel sau altul de trans- 
formarea chimică a substanțelor și folosirea chimicalelor. 

De veacuri se folosea ţiţeiul descoperit de ciobani, „păcurari“, de la care vine 
și numele de păcură. Păcurarii îndepărtau din țiței părțile cele mai ușoare, 
arzîndu-l parțial în gropi. Părţile rămase după stingerea focului erau folosite 
pentru unsul osiilor și ca alifie pentru rănile animalelor. 

Încă în anul 1534 găsim în Transilvania o primă moară de hirtie, iar sub 
Matei Basarab, în anul 1650, se înființează în Muntenia — lîngă Tîrgovişte 
— prima manufactură de sticlă. Despre aceasta ne vorbeşte scrisoarea, 
rămasă între documentele istorice ale vremii, a marelui vornic al lui Matei 
Basarab către brașoveni. În această scrisoare, marele vornic aminteşte bra- 
șovenilor să trimită pămîntul de care era nevoie la „sticlăria“ stăpînului său. 
În veacul al XVIII-lea se înființează în Moldova și în Muntenia. primele 
manufacturi de postav. Sub Alexandru Vodă Ghica, clucerul Slătineanu 
întemeiază pe o moșie arendată în județul Ilfov, la Pociovaliște, „la începutul 
pădurii Vălenilor“, o manufactură de postav în care lucrau: pieptănători de 
lină, țesători, torcători, vopsitori, tunzători, lemnari, covaci și piuari, în 
total 250—300 de lucrători. Un diplomat, care călătorea prin 1796 în Ţara 

Romînească, vorbeşte despre „postavul albastru și cenușiu de la Afumați, 
care se vindea cu 22 parale cotul“. 

Încă în veacul al XV-lea și al XVI-lea se prepara bere în Moldova, iar la 
sfîrşitul secolului al XVIII-lea se găsesc manufacturi de bere la Roman și 
în alte orașe ale țării. 

Sfîrșitul veacului al XVIII-lea și începutul celui de-al XIX-lea înseamnă 
începutul destrămării orînduirii feudale în țările romîne. Banii adunați 
prin biruri de domni și boieri și marile profituri ale negustorilor de pe urma 
comerțului cu diferitele țări europene se cereau investiţi în întreprinderi 
aducătoare de noi profituri. Relațiile capitaliste își fac loc și se dezvoltă în 
cadrul orînduirii feudale. 

După anul 1800 apar țesătorii, manufacturi de porțelanuri, de paste făinoase, 
mori de hirtie, manufacturi de sticlă etc. Iar mai tîrziu, după răscoala din 
1821, după tratatul de la Adrianopole din 1829, după revoluţia cu caracter 
burghez din 1848, industria romînească începe să se dezvolte. 

În ceea ce privește prelucrarea industrială a țițeiului, țara noastră este una 
din primele din lume în care au apărut rafinăriile. În anul 1856, Teodor 
Mehedințeanu înființează la Ploiești prima fabrică de petrol lampant. În- 
demnat de profesorul Alexe Marin, Mehedințeanu cercetează, împreună cu 
farmacistul Steege de la curte, un țiței din puțurile din Păcurești. Ei au 
distilat într-un alambic, folosit în mod obișnuit de farmacistul curții pentru 
extragerea de esențe de flori, ţiţeiul și au obținut un lichid de culoare des- 
chisă, care se potrivea foarte bine pentru ars în lămpile aduse de Mehedin- 
teanu din străinătate. În 1857, se luminează pentru prima oară în lume un 
oraș cu petrol din țiței: Bucureștii. Uleiul de rapiță şi nucă, mult mai scump, 
cedează locul petrolului lampant. Fabrica lui Mehedinţeanu putea prelucra 
2710 tone de țiței anual. După începutul făcut, se dezvoltă industria de 
rafinare a petrolului. Dar în această epocă, capitalismul se dezvoltase 
puternic în țările din apusul Europei. Capitalul străin pătrunde și la noi, 
acaparînd rînd pe rînd avuţiile țării. 

Primele rafinării de țiței lucrau în condiţii primitive. Fabricaţia era condusă 
după miros și culoare. Iar țara noastră, cu zăcăminte bogate de petrol, 
importa petrol pentru lămpi (extras din cărbune) din Anglia, unsori din 
Belgia și petrol lampant din Germania. 

Raportul din 1890 al unei comisii din care făcea parte inginerul romîn 
A.O. Saligny și dr. C.I. Istrati subliniază starea înapoiată a industriei 
petroliere, lipsa unei baze științifice în prelucrarea industrială a țițeiului. 
Si așa se întîmpla și cu celelalte industrii. 

Despre stadiul în care se găsea chimia la noi, la începutul secolului trecut, 
ne putem da seama după scrisoarea vistieriei Moldovei, scrisoare din anul 
1837, adresată „Dumnealui Doctorului Ipitis de la ocrugul Ibrăilei“: „Fiindcă 
vistieria voiește a ști în adevăr cît aur cuprinde în sine un icosar de cei noi, 
de au și cerut să se facă cercarea aici himicește, poftind pă d. dohtoru Con- 
standin Estiotis, și au propus dumisale, dar nu s-au putut săvirși nimic, 
căci au răspuns cum că nu să înlesnește întru acea operație din pricina că nu 
are trebuincioasele instrumenturi himice și că cere cinstitei visterii să poată 
îndeplini de către dumneata carele ai acele instrumenturi. De aceea ești 
poftit ca să ostenești a face un asemenea analisis la doi icosari ce să trimit 
dumnatali închiși în aceste hîrtiuțe...“ 











Alexe Marin 
> 
În anul 1833, se înființează la Iași 
prima societate romiînească de științe 
ale naturii: „Societatea medicilor și 
naturaliștilor“. Fac parte din această 
societate, între alții: Gh. Asachi, ge- 
neralul P. D. Kiselev, dr. Cihac, dr. 
M. Zotta. Între membrii de onoare 
ai societății figurează savanții SS 
N. N. Sokolov, V. I. Struve, precum 
şi oameni de știință din alte țări ale 
Europei: Humboldt, Berzelius etc. 
Dr. M. Zotta publică o serie de lu- 
crări despre apele minerale din Ro- 
mînia în „Biichner's Chemische An- 
nalen“, în 1839. 
Erau lucrări izolate, note informa- 
tive. Lipsea un învățămînt superior 
romînesc, primă condiție a selecției 
forțelor care să poată participa la crea- 
ţia științifică originală. 
În 1835, se întemeiază Academia Mihăileană, în care cursurile de chimie 
sînt ținute de Th. Stamate și C. Zefirescu. Cu Stamate începe predarea expe- 
rimentală a chimiei. Învățămîntul superior propriu-zis se înființează abia 
sub Alexandru Cuza. Universitatea din Iași este ctitorită în anul 1860, iar 
cea din București — în 1864. În perioada începutului, învățământul superior 
era șubred, cu profesori slab pregătiți, cu o orientare spre litere și nu spre 
ştiinţele naturii. 
n școli, chiar și în cele medii, aveau acces numai fiii de boieri şi de negus- 
tori. 
Profesorii romîni încearcă să organizeze laboratoare de chimie. În aceste 
laboratoare, Ștefan Micle (1820—1879), Alexe Marin (1814—1895), Carol 
Davila (1829—1884), prima generație de chimiști romîni, descoperă și cul- 
tivă pasiunea pentru chimie a unui Petru Poni sau Constantin Istrati. 
Munca pionierilor entuziaști ai chimiei romîneşti a avut de înfruntat intere- 
sele trusturilor străine, nepăsarea și disprețul guvernelor burghezo-moșie- 
rești, sărăcia mijloacelor materiale. Pentru „I.G. Farbenindustrie“ sau pen- 
tru „Shell Co", țara noastră nu era decît o sursă de materii prime și brațe 
de muncă ieftine, o piață de desfacere pentru produsele lor. Aceste trusturi 
n-aveau nevoie de cercetători chimiști și mari specialişti romîni. Pentru 
conducerea tehnică a rafinăriilor, trusturile străine își trimiteau tehni- 
cienii lor, care aveau ordin să păstreze ca ochii din cap secretele de fabricație. 
Pînă şi aparatele de măsurat erau trimise la uzinele producătoare din străi- 
nătate pentru reparaţii, iar principiul lor de funcționare era ținut și el secret. 
În felul acesta, controlul tehnic al fabricației rămînea în mîna trusturilor. 
Luptînd cu dificultățile de documentare, cu lipsa de aparatură, pasionații 
retortelor din patria noastră au izbutit totuși să atingă nivelul maxim al 
cunoștințelor chimice ale epocii și să contribuie la dezvoltarea chimiei. 
Dragostea de țară, dorința fierbinte de a ridica potențialul economic și cul- 

tural al patriei au fost imboldul acestor deschizători de drumuri. Cei mai 
mulți dintre ei nu şi-au putut vedea îndeplinite năzuințele, dar chimiștii 
care lucrează astăzi pe frontul construcției socialiste, la ridicarea și înflorirea 
industriei și cercetării ştiinţifice în patria noastră, prețuiți și sprijiniți de 
partid, nu uită ce datoresc înaintașilor, care au trudit în condiții vitrege 
pentru crearea climatului cercetării. Opera înaintaşilor se valorifică și ea 
astăzi, în marile combinate chimice ale țării, în laboratoarele de cercetare 
chimică din orașele vechi și noi ale patriei noastre socialiste. 

Viaţa lor este un simbol viu al luptei cu rutina, pentru lumină și progres. 
Rîndurile sumare ale unui capitol nu pot să amintească decît puține nume 
și figuri ale celor ce au contribuit la ridicarea edificiului chimiei romînești, 


Nicolae Teclu (1839-1916) 


Chiar în primele decenii după constituirea învățămîntului superior romînesc 
în condițiile unei industrii chimice mai puţin decît slab dezvoltate, s-au 
manifestat talentul și forța de creație a unor cercetători romini, care au do- 
bîndit recunoașterea internațională a contribuţiei lor la dezvoltarea științei 
şi tehnologiei chimice. Ne referim la Nicolae Teclu, Petru Poni, Constantin 
Istrati, Lazăr Edeleanu. 

Nicolae Teclu? s-a născut la Brașov, în anul 1839. A urmat școala primară 
şi primele clase gimnaziale în orașul natal. Pasiunea pentru știință, artă și 
sport se vădește chiar din anii copilăriei. Părinții lui îl trimit în capitala 
statului austro-ungar, Viena, pentru continuarea studiilor liceale. După 
liceu, Teclu se înscrie la Politehnica din Viena şi apoi la Academia de Arte 
Frumoase din Miinchen, de unde se întoarce în Transilvania cu diploma de 
arhitect. 

Transilvania, sub dominaţia austro-ungară, nu oferea unui tînăr romîn 
talentat, plin de energie și elan creator, posibilități reale de afirmare. Ar fi 
putut obţine un post obscur în administraţia orașului, 

Teclu se întoarce în anul 1869 la Viena. Marile realizări ale chimiei europene 
din epoca aceasta îl determină să se consacre studiului chimiei. Urmează 
chimia, fiind în același timp practicant la fabrica de hîrtie a statului. Îmbi- 
mind învățămîntul universitar cu practica de uzină, Teclu devine în doi ani 
nu numai licențiat în chimie, ci și specialist în tehnologia hîrtiei. 
Nădejdea de a crea în Transilvania o fabrică de hîrtie este repede spulberată. 
l-ar fi trebuit pentru aceasta capital, iar cei ce i l-ar fi putut pune la dispo- 
ziție nu s-au lăsat convinși de entuziasmul chimistului romîn. 

Din nou la Viena, începe să lucreze ca asistent al profesorului său, dr. 
Ludwig. 

Efectuase, chiar începînd din 1870, student fiind, primele cercetări originale 
asupra silicaților şi asupra compoziției unor meteoriți, publicate în Dările 
de seamă ale Academiei de Științe din Viena. I se oferă, în anul în care-și 
termină studiile universitare de chimie (1871), o catedră de chimie tehnică 





1 Pentru amănunte cu privire la viața şi opera lui N. Teclu vezi articolul lui I. D r i- 
muş şi Lucia ZaharescuBoierescu, Nicolae Teclu, un mare chi- 
mist romîn (1839—1916), în „Revista de chimie“, nr. 7, iulie 1956. 











Nicolae Teclu 
> 
la Academia de Comerț din Viena, 
unde este numit profesor definitiv în 
anul 1880. 
Din primii ani ai activității sale de 
cercetător, Teclu abordase și problema 
combustiei, a flăcării și a amestecurilor 
explozive. Ca profesor titular de chimie 
tehnică, el își continuă studiile, cerce- 
tînd cu minuțiozitate produsele şi con- 
dițiile arderii optime, precum și feno- 
menul „inversării“ flăcării. Așa se naște 
becul Teclu, care se găsește și astăzi pe 








mesele tuturor laboratoarelor de chimie 


din lume. 

Activînd la Viena, Teclu nu părăsește 
nici o clipă legăturile directe și prin 
corespondență cu cei din țară. Slavici 
și Eminescu asistă la experiențele pe 
care maestrul romîn le efectua, anume 
pentru ei, în laboratoarele catedrei sale. 
Fratelui său, Dumitru Teclu, editor 
tipograf din Brașov, și prietenilor săi 
din țară le comunică intenţiile sale de 
a se întoarce în patrie, ca specialist cu bogată experiență, pentru „a activa 
în sensul național“. 

În iulie 1878 este ales membru al Secţiei științifice a Academiei Romine. 
La şedinţa de primire în academie, Teclu ține un magistral discurs despre 
relațiile dintre chimia organică și anorganică, în care dezvăluie cu o ului- 
toare clarviziune perspectivele chimiei în general, ale chimiei aplicate în 
țara noastră, în special: 

„Chimia este însă și mai mult, ea e mama industriei și într-o țară ca aceasta, 
cu resurse atît de bogate, trebuie să fie un focular pentru ridicarea bunei 
stări materiale, printr-o activitate cît mai extinsă industrială“. 

„... Chimia nu mai poate fi privită aici ca străină, ea trebuie să-și capete locul 
și regimul ei cuvenit și trebuie, cît mai curînd, să fie împămîntenită!. 
Teclu a participat la lucrările Secţiei de științe a Academiei Romine vreme 
de 37 de ani şi și-a manifestat mereu dorința de a lucra ca profesor la Bucu- 
rești, dar guvernele burghezo-moșierești n-au găsit cu cale să aloce fondurile 
necesare construirii și dotării unui laborator corespunzător. 

A fost un fecund constructor de aparate experimentale didactice, de cercetare 
ză tehnologică. El a depășit domeniul chimiei propriu-zise și a găsit 
oluții interesante pentru cele mai variate probleme de tehnologie și cerce- 
tare, folosind datele opticii, mecanicii și chimiei. 

A construit astfel un aparat pentru determinarea intensității luminoase, 
dînd o soluție cu totul originală problemei etalonului de intensitate lumi- 























1 Citat după Cristofor Simionescu, În legătură cu un moment de seamă 
din istoria chimiei romînești, în „Revista de chimie“, nr. 4, 1958, pp. 183—184. 

noasă, de care se ocupau toate marile laboratoare ale Europei. A creat metode 
de determinare mecanică și fizico-chimică pentru hirtie, uleiuri și pigmenți. 
A inventat metode chimice de citire a documentelor arse, — metode larg 
folosite în criminalistică în toate țările lumii. 

Peste 50 de lucrări originale publicate în analele și revistele de chimie euro- 
pene, în analele Academiei Romîne și pe cheltuială proprie alcătuiesc moște- 
nirea științifică lăsată de acest precursor al cercetării chimice romînești 
originale. 

Teclu nu este numai un mare chimist european, ci și omul care a întrevăzut 
necesitatea și posibilitatea transformării Romîniei într-o țară cu o industrie 
chimică proprie, o țară a chimiei. 





Petru Poni (1841-1925) 


Lui Ștefan Micle (1820—1879), care preda chimia la Iași între 1860 și 1878, 
încercînd să organizeze un laborator de chimie, îi succede Petru Poni. Fiu 
de răzeș, Petru Poni s-a născut la 4 ianuarie 1841 în satul Secărești, comuna. 
Băiceni, fostul județ Iași. La virsta de 18 ani, după ce a terminat școala 
medie la Academia Mihăileană, el pleacă la Paris și urmează chimia la 
Sorbona, unde are ca profesori pe Berthelot, pe Wurz, Saint-Claire Deville 
şi pe alți maeștri ai chimiei franceze. Se întoarce în țară îndată după termi- 
narea studiilor și este numit profesor de fizică și chimie la Academia Mihăi- 
leană, apoi profesor de chimie la Universitatea din Iași (după ce Academia 
Mihăileană s-a transformat în universitate), și în sfîrșit, şef al catedrei de 
chimie minerală a Universităţii din Iași. Peste 50 de ani a activat Petru 
Poni pe tărîmul învățămîntului chimiei în țara noastră. A murit în anul 
1925, în vîrstă de 84 de ani. 

Cînd Poni și-a început activitatea de profesor, totul trebuia luat de la în- 
ceputul începutului. 

În anul 1866, an în care a fost numit profesor la Academia Mihăileană, 
nu existau în țară laboratoare de chimie, nu existau manuale, iar cît despre 
reviste de specialitate, nici nu putea fi vorba. 

Poni elaborează și publică prima carte școlară de chimie din țara noastră: 
Cursu de chimie elementară, pe care îl rescrie după o serie de ediţii, în anul 
1885, cînd tipăreşte: Cursu de chimie elementară fundatu pe teoria atomică. 
Cu Poni, cu manualele sale de chimie, începe, de fapt, învățămîntul chimic 
în Romînia. 

Învingînd rezistența organelor din Ministerul Învățămîntului, dar sprijinit 
de Consiliul Universitar, el creează primul laborator de chimie pentru lucrări 
practice cu studenții. Aici își începe Poni munca științifică, munca de cerce- 
tător al avuţiilor țării. 

Tot opera lui Poni este și laboratorul de analize chimice de stat, care avea 
de cercetat mărfurile importate, dar care — sub conducerea lui Poni — 
și-a lărgit activitatea, studiind probleme de interes general, cum era, de 
pildă, aceea a otrăvirilor cu plumb provocate de vasele de lut fabricate în 
condiții necorespunzătoare. 

În noul laborator universitar, pe care l-a creat în anul 1897 și care este nucleul 
laboratoarelor de astăzi ale Universităţii și Politehnicii din Iași, Poni con- 





Petru Poni 

tinuă cercetările începute de el, din pri- 
mii ani ai activităţii sale ca proiesor, 
asupra apelor și izvoarelor minerale, 
asupra mineralelor și petrolului din 
Romînia. 
El năzuia să pună în valoare nesecatele 
resurse naturale ale patriei noastre. „Nu 
ştim — scrie Poni într-un raport către 
Ministerul Instrucțiunii Publice — nici 
are este natura și valoarea produselor 
minerale ale solului, nici condițiile 
științifice ale agriculturii noastre, nu 
cunoaștem apele noastre minerale, în- 
tr-un cuvînt, nimic din cele ce for- 
mează baza avuției noastre naționale“. 
Numit profesor universitar în octombrie 
1877, Poni are de dus o adevărată luptă 
pentru crearea unui laborator necesar 
lucrărilor practice pentru studenți; 
ci el nu concepea învățămînt chimic 
neexperimental. 
„Cursul de chimie, pentru a fi înțeles și 
ascultat, trebuie să fie cu totul experimental. Fiecare fapt expus de profe- 
sor, fiecare proprietate a corpurilor, fiecare lege, întreg cursul într-un 
cuvînt trebuie demonstrat prin numeroase experiențe ; fără aceasta, studenții 
nu pot trage nici un folos din nomenclatura seacă ce li s-ar debita, ori cu cît 
de multă îngrijire și ori cu cît de multă artă chiar“?. 
Nu se poate face o descriere mai plastică a condițiilor în care a găsit Poni 
„laboratoarele“ de chimie ale universităţii ieșene, decît aceea pe care el o 
face în raportul către minister, ca o pledoarie pentru schimbarea situației; 
„La venirea mea la Universitatea din lași... iată ce am găsit: cîteva flacoane 
aproape deșarte de producte, cîteva zecimi de retorte, baloane, capsule, toate 
acestea puse într-o cămăruță, din niște atenanse ale Universității ce servise 
de bucătărie, pe cînd acea Universitate era locuință particulară“... „Pînă 
acum, din aceste cămăruțe însă, nu mi s-a putut pune la dispozițiune decît una 
pardosită pe jos cu cărămizi, cu un singur rînd de ferestre, prin care vîntul 
suflă ca afară...“3. 
lar în lucrarea sa Cercetări asupra mineralelor din masivul cristalin de la 
Broşteni, Poni declară: „Studiul acestor minerale, precum și al rocilor în 
care ele se găsesc, prezintă pe lingă importanța lor științifică ce au în general 
asemenea cercetări, şi un interes cu totul practic. În adevăr, parte din aceste 
minerale conțin mai multe metale utile, precum aramă, fer, mangan ; cunos- 






























1 Cristofor Simionescu şi Const. Calistru, Petru Posi, 
reatorul şcoalei de chimie din Iaşi, în „Revista de chimie“ nr. 12, 1953, p. 6. 


2 Cristofor Simionescu, Învăţămintul din fara noastră în plin progres, 
în „Revista de chimie“, nr. 10, 1953, p. 13. 
"o, cit. în nota 1, p. 7. 

cînd natura lor, condițiile în care se găsesc în sînul pămîntului, am putea 
spera ca ele să fie cîndva extrase și să servească astfel, prin înființarea indus- 
triilor metalurgice, la mărirea avuţiei noastre naționale“, 

Poni descoperă, în cursul cercetărilor sale, două minerale necunoscute pînă 
la el, pe care le numește, după localităţile în care au fost descoperite: broște- 
nita (de la numele localităţii Broșteni) și badenita (de la numele localității 
Bădeni). 

Descoperirea noilor minerale nu reprezintă însă singurul aport al lui Petru 
Poni la îmbogățirea științei. În cursul studiilor sale asupra petrolului 
romînesc, studii care se pot compara ca valoare cu lucrările lui V.V. Mar- 
kovnikov asupra petrolului din Caucaz, Poni execută o serie de experiențe 
prin care urmărește acțiunea acidului azotic asupra hidrocarburilor parafi- 
nice, pornind de la lucrările savantului M.I. Konovalov, elev al lui Mar- 
kovnikov. 

Konovalov izbutise pentru prima oară în lume să atace cu acid azotic diluat 
hidrocarburile parafinice (care arată chiar prin numele lor cît de greu reac- 
ționează. cu alte substanțe), obţinînd astfel o clasă întreagă de corpi noi, 
clasa nitroderivaților hidrocarburilor parafinice. Pînă la Konovalov, încer- 
cările neizbutite de a ataca hidrocarburile saturate cu acid azotic se datorau 
folosirii unui acid concentrat. 

Poni duce mai departe cercetările lui Konovalov și încearcă acțiunea acidului 
azotic în diferite concentrații asupra parafinelor, punînd în evidență produși 
de oxidare și nitrare ce se obțin prin acțiunea acidului azotic de diferite con- 
centrații. 

Aceste lucrări reprezintă o primă contribuție originală a științei romîneşti 
la chimia. petrolului și dovedesc în același timp că cercetătorii noștri au știut 
să prețuiască la adevărata lor valoare lucrările savanților ruși. Poni a fost, 
de altfel, și membru al Societăţii naturaliștilor din Moscova. Iar „Societatea 
de medici și naturaliști“, înființată în anul 1890 de către Em. Bacaloglu, 
Gr. Cobălcescu, P. Poni și C. Istrati, număra printre membrii ei de onoare 
pe D.I. Mendeleev și V.V. Markovnikov. 

Părinte al chimiei minerale în țara noastră, deschizător de drumuri în cer- 
cetarea petrolului romînesc, savant recunoscut departe peste hotarele țării 
pentru contribuțiile lui la propășirea chimiei, Poni a fost, în același timp, 
un mare dascăl. El a sădit dragostea pentru știința chimiei în sufletul unei 
generații întregi. 











Constantin Istrati (1859-1918) 


Pe ogorul chimiei organice la noi, doctorul C. Istrati a tras primele brazde. 
Născut la Roman dintr-o familie de răzeși, după studiile gimnaziale la Aca- 
demia Naţională din Iași, se înscrie la Școala de medicină a dr. Davila 
din Bucureşti, apoi la Facultatea de medicină și la Facultatea de științe. 
Își ia titlul de doctor în medicină în anul 1877. 

Ia parte la războiul pentru independență ca medic. În 1882 pleacă la Paris, 
unde studiază chimia. După 7 luni își dă licența, apoi își pregăteşte teza de 
doctorat cu titlul: Despre etilbenzenclorați şi despre unele observații cu privire 


Constantin Istrati 
> 

la punctele de fierbere în seria aromatică, 
Jucrînd în laboratoarele lui Wurz și 
chatzenberger, sub conducerea lui 
Friedel. Începînd din 1887, este pro- 
fesor de chimie organică la Facultatea 
de științe din Bucureștii. 
Ca şi Poni, Istrati a fost un pasionat 
cercetător al subsolului romînesc; ca 
și Poni, Istrati a devenit o autoritate 
recunoscută pînă departe peste hotarele 
țării; ca și Poni, Istrati a educat o 
pleiadă de cercetători pasionați: 
Teza de doctorat a lui C. Istrati, publi- 
cată la Paris în 1885, este un exemplu 
e lucrare originală, în care se împle- 
tesc experiența și interpretarea ei teo- 
retică. Lucrarea îmbrățișează clasa deri- 
vaţilor halogenați aromatici, prezintă 
o serie largă de compuși preparați de 
Istrati și dă o formulă interesantă de 
calcul a punctelor de fierbere în seria 
derivaţilor halogenați. Continuindu-și cercetările la București, Istrati desco- 
peră o reacție, care îl conduce la obținerea unei clase noi de coloranți, fără 
azot, cu mare stabilitate la lumină, care vopsesc mătasea în diferite nuanțe 
de roșu. Istrati a numit coloranți săi: franceine. 
În laboratorul lui Istrati și sub conducerea lui, se cercetează bogățiile natu- 
tale ale țării: sarea, petrolul, chihlimbarul, ozocherita. Se cercetează pro- 
dușii naturali din plantele rominești de cultură și printre ele, zahărul reducă- 
tor din porumb și substanțele din plută. 
Cercetătorii americani, N.L. Drake și colaboratorii săi, reiau în 1935 studiile 
lui Istrati asupra celor două substanțe extrase din plută de către cercetătorul 
romîn, dintre care una descoperită pentru prima oară: friedelina. Numele 
dat de Istrati este și astăzi păstrat, iar lucrările inițiate de el asupra acestei 
substanțe complexe sînt citate de cercetătorii americani. 












































1 Pentru amănunte despre viaţa, activitatea și atitudinea lui C. Istrati față de pro- 


blemele sociale, etice și didactice, vezi articolele: Doctorul C.I. Istrati, primul pro- 
fesor de chimie organică la Universitatea din Bucureşti de prof. E. Angelescu, 
în „Analele romino-sovietice', seria chimie, nr. 2, 1957, şi Profesorul Constantin 
T. Istrati, un mare chimist romin de I. Drimuș, şi I. Gutron, în „Revista 
de chimie“, nr. 2, februarie 1957. 

lată cum îl prezintă pe dr. Istrati, și realizările sale E.S. Racoviţă, creatorul 
spealogiei: 
Peo Sectorul Istrati a fost în toate făpturile lui psihice un utilitarist şi un realiza- 
ctivitatea sa în toate fazele vieţii și în toate ramurile poartă pecetea acestor 
e de vădite de dragoste pentru știință pură, 
el nu este sectatorul Ştiinţei pentru Știință, ci al Științei pentru Om. Imediat ce 
face o descoperire de ştiinţă pură, san stăpineşte o chestie teoretică, le caută aplicația, 
se căzneşte să scoată din ele un folos pentru omenire. Și de îndată ce a întrezărit 
acest folos, se pune pe lucru ca să-l realizeze”. 

Ca și Petru Poni, doctorul C. Istrati a sesizat valoarea școlii ruse de 
chimie. El a fost în legătură directă cu savanții ruși. Schimbul de scrisori 
dintre V.V. Markovnikov şi Istrati reprezintă un minunat document al isto- 
riei relațiilor științifice dintre poporul romîn și poporul rus. 
„Societatea de științe din București este onorată de a se putea asocia cu cele- 
lalte instituți și, societăți savante, pentru a omagia activitatea atît de 
fecundă și originală pe tărîm științific a profesorului Vladimir Markovnikov. 
Fericită este națiunea care produce astfel de savanți“!, 


O nouă generaţie 


Tradiţia de cercetător și de luptător pentru știința romînească, pentri 
punerea în valoare a bogățiilor țării, a fost urmată de o serie de elevi de-ai 
lui Poni și Istrati, deveniți profesori de chimie la facultățile din București, 
lași şi Cluj. 

Chimiștii romîni care au lucrat în laboratoarele de chimie ale Facultăţii 
de științe din București și apoi ale Politehnicii, în laboratoarele universitare 
din Cluj şi Iași au elaborat metode originale de analiză, studii asupra frac- 
țiunilor de țiței, asupra cărbunilor din țara noastră, asupra problemelor 
teoretice de chimie fizică, în laboratoare necorespunzătoare, în condi- 
țiile unei industrii subjugate trusturilor străine. 

Lucrările chimiștilor patriei noastre n-au putut fi trecute sub tăcere de marii 
savanți ai lumii. 

O cît de sumară trecere în revistă a figurilor celor mai reprezentativi 
din istoria chimiei romînești nu poate omite pe Alfons Oscar Saligny 
(1853 — 1903) și Em. Riegler (1854 — 1929). Primul organizează laboratorul 
de analize tehnice al Școlii Politehnice din București și efectuează, în cursul 
anilor de activitate în acest laborator, 32 de mii de analize asupra coloran- 
Tor, medicamentelor, cernelurilor, hîrtiei, ţesăturilor, cauciucului, pielii, 
sticlei, produselor petrolifere etc. 

Emil Riegler studiază compușii chimici din sînge și din urină, propunînd 
metode originale de analiză biochimică. Notele şi memoriile lui sînt publi- 
cate în 15 reviste străine, iar metodele lui au fost aplicate în zeci de labora- 
toare europene. 

Aparatele de laborator inventate de Riegler tigurau în cataloagele întreprin- 
derilor producătoare de utilaj chimic. 

La începutul penultimului deceniu al secolului trecut, interesul pentru 
chimie cucerise în Romînia multe spirite. Tineri talentați, care au venit în 
contact cu primele manuale de chimie ale lui Poni și Istrati, care au urmărit 
conferințele și articolele acestor propagandiști ai chimiei romînești, s-au 
simțit atrași de laboratorul de chimie, de ideea creării unei industrii chimice 
romineşti, care să valorifice ţiţeiul şi sarea, ozocherita și mineralele, clasifi- 
cate și cercetate de Poni, Istrati și colaboratorii lor. 











LE. Angelescu, op. cit., în loc cit., p. 14. Din scrisoarea lui C. Istrati către 
Secţia de chimie a Societății de științe naturale, de antropologie şi de etnografie din 
Moscova, cu prilejul sărbătoririi a 40 de ani de activitate științifică a lui Vladimir 
Markovnikov. 





Lazăr Edeleanu 
> 

Unul din acești tineri, pe nume Lazăr 
Bdeleanu! termină cursurile liceului 
„Sf. Sava“ la 20 de ani, în anul 1881. 
Era unul din cei 6 copii ai unui mun- 
citor, care n-a putut oferi familiei sale 
decît o foarte modestă și nesigură exis- 
tență, prin diferitele orașe ale țării. 
Edeleanu s-a întreținut singur în timpul 
cursurilor liceale, dînd meditații. Și 
tot singur s-a întreținut la Berlin, unde 
a plecat să urmeze chimia. 
În anul 1887 şi-a dat doctoratul în chi- 
mie, sub conducerea celebrului organi- 
cian A.W. Hofmann. 
Ca doctor în chimie, Edeleanu pleacă 
în Anglia, unde devine asistent, apoi 
şef de lucrări la Royal Artillery College. 
Edeleanu nu uită însă propriile-i visuri 
de tinereţe. Se întoarce în anul 1889 în 
țară, unde lucrează ca asistent al pro- 
fesorului C. Istrati. 
Din primii ani, ca asistent și apoi 
ca șef de lucrări, Edeleanu publică lucrări originale de chimie organică, 
în colaborare cu alți cercetători romini (Zaharia, Budișteanu, Enescu). Chiar 
în primul an la București (1889) publică lucrarea: O nouă metodă de 
preparare a acizilor mesaturați din seria aromatică, împreună cu Budișteanu, 
în „Buletinul societății politehnice“. 
În 1897 este numit director al laboratorului de chimie din Serviciul minelor, 
iar în 1906, şef al laboratorului de chimie din Institutul geologic; în același 
an devine director al rafinăriei Vega. 
Pînă la numirea sa la Institutul geologic și la rafinăria Vega, Edeleanu a 
publicat o serie de cercetări originale despre petrolul iomînesc, pe care le-a 
continuat pînă la sfîrșitul vieții, urmărind mereu ideea fundamentării știin- 
ţifice a tehnologiei petrolului. Titlurile lucrărilor semnate de Edeleanu 
ilustrează ideea dominantă a activității lui, începînd cu anul 1900: Indus- 
tria petrolului în Rominia, Chimia petrolului romîn, Cercetări ştiintifice în 
industria petrolului, Tehnologia petrolului în prezent şi viilor. 
între 1900 și 1910, Edeleanu este reprezentantul Romîniei la cele mai im- 
portante congrese mondiale în legătură cu tehnologia petrolului. Socie- 
tatea de științe naturale din Moscova îl alege în 1910 membru de onoare. 
Între 1910 şi 1932, Edeleanu lucrează în Germania, unde pune la punct 
industrializarea metodei sale de separare selectivă a produselor de distilare 
a țițeiului. 


+ Pentru amănunte cu privire la viața și opera lui Edeleanu, vezi articolul Lazăr 
Edeleanu, precursor al chimizării petrolului, de I. Dr i muş şi Const. Tache, 
în „Revista de chimie“, nr. 2, februarie 1958. 

Specialiștii din lumea întreagă au recunoscut valoarea lucrărilor originale ale 
lui Edeleanu. A fost distins, printre altele, cu medalia Redwood a Institu- 
tului tehnologilor petroliști din Londra. A murit la București, în aprilie 
1941. 

Cea mai importantă contribuție a chimistului romîn la îmbunătățirea meto- 
delor de preparare a produselor petrolifere este procedeul industrial al rafi- 
nării, bazat pe dizolvarea selectivă a fracțiunilor de țiței în bioxid de sulf 
lichid. 

Ideea de a folosi bioxidul de sulf lichid pentru separarea componenților din 
fracțiunile de distilare a țițeiului a fost o consecință a lucrărilor sale de 
chimie organică și a studiului sistematic efectuat asupra metodei clasice de 
rafinare cu acid sulfuric. Aceste cercetări l-au condus la concluzia că bioxi- 
dul de sulf ar putea da derivați sulfonici ai aromaticelor și olefinelor. 
Experimentind în laborator și apoi în instalații-pilot, el a izbutit să 
realizeze proiectul instalaţiei industriale şi să construiască o asemenea 
instalație. 

Bioxidul de sulf selectează aromaticele şi olefinele, combinîndu-se cu ele și 
separîndu-le astfel de parafine și naftene, mai ales la o temperatură de — 10°C. 
În felul acesta se asigură baza de producție a unor uleiuri cu caracteristici 
excepționale. 

Bioxidul de sulf se recuperează ușor și se poate reîntoarce în circuitul proce- 
sului tehnologic. 

Metoda Edeleanu și-a găsit aplicații largi nu numai în tehnologia petrolului, 
ci şi în cercetarea științifică, ca metodă de analiză şi, în sfîrșit, ca procedeu 
de pregătire a materialelor necesare pentru sinteza chimică. 

Edeleanu a prezentat schema instalaţiei de rafinare a petrolului lampant 
cu bioxid de ant în ședința din 30 noiembrie 1923 a Secţiei științifice a Aca- 
demiei Romîne, Astăzi, lumea întreagă folosește procedeul Edeleanu. 
Cercetători celebri în domeniul petrolului elaborează variante ale procedeu- 
lui, adaptate la condițiile industriei moderne. Un procedeu romînesc a devenit 
astfel o parte integrantă a tehnicii mondiale. 

Consacrîndu-și viața întreagă industriei petrolului, Edeleanu a prevăzut 
strălucitul viitor al acestei industrii, ca punct de plecare pentru industria 
chimică de sinteză. 

pu. Există oarecari observații — scrie Edeleanu în 1900 — care justifică în 
mod serios speranța ca păcura noastră să devină un izvor colosal de bogăție 
pentru țară, transformînd în derivate de valoare hidrocarburile, care azi se 
ard sau se vînd pe un preț derizoriu“. _ 

Speranța lui Edeleanu s-a împlinit. Petrolul nostru se transformă în ma- 
teriale plastice, cauciuc sintetic, țesături. Industria petrolului romînese 
devine o uriaşă industrie petrochimică. 





+ Citat după articolul Dezvoltarea învățămîntului chimic de Magda Petro- 
veanun din lucrarea Contribuţii la istoria dezvoltării Universităţii din Iaşi, 1860— 
1960, vol. IL, Bucureşti, 1960, p. 72. 








Cercetători-profesori 


Din aceeași generație cu Edeleanu face parte Anastasie Obregia, născut în 
capitala Moldovei, în anul 1864. A urmat cursurile Liceului Naţional din 
Iași și după un an de studii — la Școala de poduri și şosele din București — 
a plecat la Ziirich, unde a avut ca profesori pe A. Hantzsch, F. Treadwell 
G. Lunge. 
iind clasat întîiul la examenul de absolvire a Politehnicii din Zürich, 
Obregia este numit asistent la catedrele lui Hantzsch și Treadwell. 
După susținerea tezei de doctorat, în 1891, Obregia se întoarce în țară 
„experimentator avid și asiduu, precum și un chimist cu desăvîrşire format 
științificește, care posedă idei proprii și e în stare să le dezvolte indepen- 
dent“, așa cum îl caracterizează profesorul său Hantzsch. 
În 1892 este numit profesor de chimie organică, catedră nou înființată prin 
scindarea catedrei de chimie conduse de P. Poni. Își organizează laboratorul 
de chimie organică într-o casă particulară modestă din strada Muzelor, unde 
— cu mijloace cu totul insuficiente — abordează o serie de probleme experi- 
mentale în domeniul sintezelor organice, al stereoizomeriei (izomeri de 
structură, spaţiali), al preparării coloranților. Obregia atrage în munca de 
cercetare asistenți și chiar studenți, publicînd singur sau în colaborare cu 
C.V. Gheorghiu! și alții rezultatele unor profunde cercetări originale. 
În anul 1897, în noul local al Universității din Iași, Obregia a organizat 
un laborator de organică pentru cercetări și pentru lucrări cu studenții, 
utilat cu tot ce era pe atunci mai nou în utilajul de laborator chimic. 
În aceste laboratoare s-au pus bazele școlii de chimie organică din Ia 
Luptînd, ca și Poni și Edeleanu, pentru promovarea ideii dezvoltării indus- 
triei chimice în țară, Obregia predă, încă din 1903, un curs de tehnologie a 
petrolului, în timp ce P. Poni preda unul de chimie a petrolului. 
Abia în 1912 se înființează catedra de chimie tehnologică, al cărei titular 
devine Obregia. 
Dintre numeroasele contribuții originale ale acestui cercetător ieșean, pot fi 
amintite studiul și sinteza compușilor diazoici? și oximelor?, cercetarea orien- 
tării spaţiale la condensarea derivaților fenolici cu acizi fenilglicolici și 
metodele proprii de analiză a unor produse petrolifere. An. Obregia a murit 
în 1937. 
Contemporan cu Obregia, Al. Zaharia înființează laboratorul de chimie 
agricolă în București și efectuează studii de chimie a grîului, iar Sf. Minovici 





1 Născut în 1894. Licenţiat al Facultăţii din Iași (1920) şi doctor în chimie al ace- 
leiași facultăți (1927). 

2 Compuşii diazoici (substanțe organice aromatice foarte active, care conțin în 
moleculă un grup de 2 atomi de azot, avind formula generală: ArN,X, unde Ar 
reprezintă grupul — C,H; sau un derivat al acestuia, iar X poate fi un atom de 
hidrogen, un oxidril sau un alt grup atomic) au fost descoperiți în 1860 de Peter 
Johann Griess, care i-a preparat din acid azotic şi amide aromatice. Compuşii dia- 
Zuel formează punctul de plecare pentru o importantă clasă de coloranți sinte- 
tici: azocoloranţii. 

Profesorul lui Obregia, Hantzsch, a fost autorul unor studii fundamentale asupra 
compușilor azoici, studii elaborate în prima decadă a veacului nostru. 

3 Substanțe organice conținind grupul —NOH. Hantzsch a pus în evidență configu- 
rațiile spațiale siw şi auti, în care se pot prezenta oximele (ca și compușii diazoici). 

Petre Bogdan 
< 
(1867—1935) înființează laboratorul de 
toxicologie. Cursul de chimie anali- 
tică a lui Minovici a fost utilizat 
mulți ani de către studenţi în labora-- 
toarele de chimie analitică din Bucureş 
și Iaşi. A publicat, lucrări originale de 
analiză anorganică şi organică. 
Lui Anastasie Obregia i-a urmat la 
catedra de chimie organi din Iaşi, 
C.V. Gheorghiu (pînă la moartea sa în 
anul 1956), care a condus interesante 
cercetări în domeniul chimioterapiei 
şi al chimiei teoretice. 
Burghezia întreținea mitul neputinței 
științei romînești; ea cultiva pe toate 
căile ploconirea față de Apus, față de 
tot ce era înconjurat cu aureola dola- 
rului, a francului, a lirei sau a mărcii. 
Burghezia fără patrie gîtuia, în inte- 
resul trusturilor străine, dezvoltarea 
ştiinţei noastre. Ea nu acorda ajutor 
material pentru înzestrarea labora- 
toarelor romînești, nu încuraja nici 
un fel de invenție sau descoperire înfăptuită de oamenii de știință romîni, 
ci cumpăra cu bani grei patente străine. Pentru înțelegerea condițiilor ma- 
î H șurau activitatea profesorii universitari sub regimul 
burghezo-moșieresc, sînt instructive aceste rînduri din memoriul „Asociației 
profesorilor universitari din Romînia“, adresat ministerului în anul 1935 
„Nu avem banii necesari pentru întreținerea localurilor, pentru încălzi! 
şi luminarea lor, pentru instrumente, substanțe chimice și animale indis 
pensabile lucrărilor practice. Bibliotecile sînt descompletate, abonamentele 
sînt întrerupte și în momentul de față nu avem în țară nici o bibliotecă 
de laborator sau seminar bine utilate'1. 
Şi cu toate acestea, chimia romînească își făcea drum. 
Petre Bogdan?, primul profesor de chimie fizică din țară, la catedra înființat: 
în anul 1915, organizatorul cercetării în domeniul chimiei fizice și al fizicii 
la Iași, este citat de savantul suedez Svante Arrhenius pentru lucrarea sa 
despre mobilitatea ionilor de potasiu. Această lucrare, precum și studiile 
sale despre asocierile moleculare, sînt pagini ale ştiinţei universale scrise de 
un romîn. Lucrările lui Bogdan au fost publicate în analele științifice ale 


























1 Citat după Istoriă Universităţii din Iăși 1860 — 1960, vol. I, Bucureşti, 1960, p. 258 
2 Născut în 1873. Urmează Liceul Naţional, apoi Facultatea de fizico-chimice d 
Taşi. Ia doctoratul în chimie la Berlin în 1900, A fost membru al Academiei Romîne 

membru al Societăţii de chimie fizică din Paris. Cele mai interesante lucrări ale 
iui P. Bogdan sînt Despre polimerizare lichidelor (publicată la Leipzig, în limba 
germană, în 1906), Lichidele considerate ca formate din molecule complexe (laşi, 1912 
în limba franceză); Consideraţii asupra tonstituției substanțelor. lichide (in limba. 
franceză, Paris, 1933). 

Universităţii din Iași, în „Zeitschrift für physikalische Chemie“ la Leipzig, 
în Dările de seamă ale Academiei de Științe din Paris, în publicații apărute 
la Roma și la București. 

În cartea Tratat de chimie fizică aplicată la biologie de Duclaux, se prezintă 
formula emiprică pentru stabilirea gradului de asociere a alcoolilor, elabo- 
rată de prof. G.G. Longinescu, elev al lui C. Istrati, care a condus—orb fiind— 
catedra de chimie anorganică a Universităţii din București, pînă la moartea sa. 
Analele științifice ale Universității din Iaşi publicau lucrările romînești ori- 
ginale. În paginile acestei publicații, și-au găsit loc lucrările chimistului 
N. Costăchescu? asupra gazelor conținute în sarea gemă din Rominia (1906), 
asupra clorurii de vanadiu (1910), de cobalt (1911), asupra unor hidrocar- 
buri conținute în petrolul romînesc (1911), asupra sărurilor complexe de 
fier (1912). 

De SE și ligniții rominești sînt legate cercetările lui N. Dănăilă și cola- 
boratorilor lui. Ei au elaborat metode originale de dozare a hidrocarburilor 
aromatice din fracțiunile ușoare și medii de petrol (cu acid sulfuric de 98,33%); 
au studiat reacțiile de bromurare și ozonizare a hidrocarburilor nesaturate, 
au cercetat reacțiile dintre aceste hidrocarburi și sărurile de mercur. 

Și tot în domeniul studiului avuţiilor minerale ale țării, M. Severin, profesor 
de chimie organică la Politehnica din București, a studiat radioactivitatea 
apelor minerale din, Romiînia și a publicat studiul de sinteză Petrolul. 
Domeniile abordate de întemeietorii școlii romînești de chimie nu se limi- 
tează însă la baza de materii prime a unei industrii pe care ei o visau și 
care este o realitate a zilelor noastre. Creatorul învățămîntului superior 
agricol, Haralamb Vasiliu, s-a ocupat de acidul hipuric, de transformările 
ciclului benzenic în organismele animale precum și de fenomenele de nutriție 
a animalelor domestice ` iar C. Otin studiază tăbăcirea combinată cu crom- 
tanin, comportarea electrolitică a manganului, precum și silicaţii sintetici 
de bismut. 

Interesante figuri de cercetătoare-chimiste și-au adus contribuția la dezvolta- 
rea chimiei romînești. La București se face cunoscută prin lucrări de profundă 
originalitate dr. Gabriela L. Chaborski, născută la Birlad în 1891. Gabriela 
Chaborski își ia doctoratul în chimie la Geneva?, după studiile urmate la 
Universitatea din București. Stabileşte metoda de separare și determinare: 
calitativă a unor elemente în prezența altora și se ocupă de problemede 
chimie fizică, care își păstrează și astăzi întreaga lor actualitate, ca de pildă: 
Volumul molecular și densitatea la 0 absolut (1928). Cursurile de chimie neorga- 
nică și analitică ținute de Chaborski se distingeau prin excepțională claritate. 


Gheorghe Spacu (1883-1955) 


În manualele de chimie, în revistele de specialitate, care apar în diferitele 
orașe universitare ale lumii, găsim citate lucrări de ale savanților noștri, 
acei savanți care aveau să cîştige — în anii puterii populare — prețuirea 


1 Elev şi urmaş al lui P. Poni la catedra de chimic anorganică (1876—1939). Este 
primul doctor al Facultăţii de ştiinţe din Iași. 

è La Geneva lucrează în laboratorul lui R. Chodat. Cercetînd procesul de fermentație 
al bananelor, Chaborski descoperă o nouă formă de levură, pe care Chodat o numeşte 
„cultura Chaborski“. 

Gheorghe Spacu 

< 

și sprijinul partidului şi conducerii de 
stat, care aveau să simtă în anii de 
după eliberare toată dragostea poporu- 
lui pentru făclierii științei sale. 
Gheorghe Spacu s-a născut la Iaşi. În 
orașul natal, a urmat cursurile liceale 
şi universitare. În universitatea ieșeană, 
sub îndrumarea unor profesori ca Petru 
Poni, Anastasie Obregia, N. Costă- 
chescu, Petru Bogdan, s-a născut pasiu- 
nea lui Gheorghe Spacu pentru chimie. 
După obținerea titlului de licențiat în 
chimie, a plecat în străinătate pentru 
a urma cursuri de specializare la Uni- 
versitatea și școlile politehnice din 
Viena și Berlin şi pentru a lucra în 
laboratoarele unor celebri chimiști ger- 
mani. În anul 1907 este numit asistent, 
apoi (în 1914) conferenţiar la catedra de 
chimie organică a universității ieșene, 
Și-a luat doctoratul în țară—al doilea 
doctorat în chimie acordat în Romiînia. 
Începînd din anul 1919, a fost profesor de chimie anorganică la Cluj, iar în 
1939 a fost numit profesor la Universitatea din București. După eliberarea 
țării de sub jugul fascist, Gh. Spacu își consacră munca de cercetător 
original și organizator pe tărîmul activității științifice operei de transfor- 
mare socialistă a țării. 

A fost membru al Academiei R.P.R., membru al Societăţii de chimie din 
Paris şi al Societății americane de chimie din Washington. 

Rezultatele originale! obținute de Gh. Spacu prin lucrările sale experi- 
mentale şi teoretice în domeniul chimiei complecșilor i-au cucerit un loc 
de pionier în acest domeniu, pe frontul chimiei mondiale. A elaborat metode 
rapide de analiză și a fost precursor în folosirea metodelor fizice la cercetarea 
chimică. I se datoresc lui Spacu metode potențiometrice, electrolitice, colori- 
metrice de analiză. 

Lucrările sale originale au fost publicate la Cluj, București, Viena și Miin- 
chen. Împreună cu colaboratorii săi, publică rezultatele cercetărilor asupra 
sărurilor complexe, eterogene și omogene în soluții (Cluj, 1930). 

Celebră este seria sa de lucrări analitice pentru determinarea cuprului, 
zincului, mercurului, nichelului, cobaltului și cadmiului, bismutului, argin- 
tului, antimoniului, manganului. 

Un număr de aproximativ 250 lucrări experimentale îl au ca autor pe 
Gh. Spacu. 

Standardul sovietic GOST 2076-48, metalurgic V-33, expune metoda lui 
Spacu pentru recunoașterea cuprului în minereurile de plumb. 





























1 A descoperit o serie de clase noi de combinaţii: selenocianaminele simple și duble; 
amoniacaţii sărurilor simple, duble şi complexe; boroflorurile complexe etc. 








Cuvintele „reacția lui Spacu“ sau, „reactivul Spacu“ se rostesc în multe limbi 
ale lumii de către studenți, chimiști practicieni și cercetători. 

Cercetător şi creator de metode experimentale originale, academicianul 
Gh. Spacu a fost în același timp un pedagog neîntrecut. 

Pentru chimia romînească, pentru dezvoltarea ei în zilele noastre, cea mai 
luminoasă contribuție a academicianului profesor Gh. Spacu este creșterea 
unei strălucite generații de cercetători și profesori, care continuă și dezvoltă 


în condițiile socialismului tradiția cercetării chimice în patria noastră. 


Radu Cernătescu (1894-1958) 


În climatul de muncă pasionată de cercetare a avuțiilor solului și subsolului 
rominesc, sub îndrumarea, directă a pionierului chimiei ieșene — Gh. Spacu — 
s-a dezvoltat personalitatea lui Radu Cernătescu. 

Născut la Huși în 1894, nepot după mamă al lui Poni, fiu de judecător, 
Cernătescu a urmat cursurile Liceului Naţional și apoi ale Facultăţii de științe 
din Iași, Secţia fizico-chimice. Licenţiat în 1916, este numit asistent la cate- 
dra profesorului P. Bogdan și-și susține teza de doctorat în chimie în anul 
1920, iar mai apoi — în 1924 — examenul de docent în chimie fizică. 

În 1932, Radu Cernătescu devine primul profesor de chimie analitică al 
Universităţii ieşene și apoi profesor de chimie fizică și analitică la Școala 
politehnică „Gheorghe Asachi“, între 1938 și 1940. Începînd cu anul 1940 
şi pînă la sfîrșitul vieții (17 ianuarie 1958), conduce catedra de chimie anor- 
ganică a Universităţii di i 
Din tinerețe și-a însușit ideologia marxist-leninistă, îmbinînd apoi, în ile- 
galitate, activitatea de cercetător cu aceea de propagandist al concepției 
despre lume a clasei muncitoare și de luptător împotriva fascismului și pentru 
socialism. 

A fost distins de două ori (1948 și 1954) cu Ordinul Muncii clasa I, și cu 
Premiul de Stat clasa I. În anul 1948, a fost ales membru titular al Aca- 
demiei R.P.R. și apoi membru corespondent al Academiei de Științe maghiare. 
Cu sprijinul partidului şi guvernului, a organizat Institutul de chimie „Petru 
Poni“ al Academiei R.P.R., Filiala Iași, la a cărui inaugurare a asistat în 
ultimele luni ale viet 
Radu Cernătescu a fost un pedagog excepțional. „Cine l-a ascultat chiar 
numai o singură dată. unîndu-și prelegerea, nu se poate să nu fi rămas 
profund impresionat, vr de calitățile sale didactice“. 

A publicat peste 80 de lucrări originale în revistele și analele ştiinţifice ro- 
minești și străine, din domeniul chimiei fizice, anorganice, analitice și 
biologice. 

Teza de doctorat a lui Radu Cernătescu a fost o lucrare de chimie fizică: 
Legea lui Dalton aplicată la soluții concentrate. Primele sale lucrări, după 
teza de doctorat, au fost tot de chimie fizică. S-a ocupat de potenţialele unor 
metale în lichide organice, demonstrind, printre altele, schimbarea în timp 
a potențialului metal-lichid. 






















1 Cristofor Simionescu, Radu Cernătescu, în Contribuţii la istoria 
dezvoltării Universităţii din Iaşi 1860—1960, vol. II, București, 1960, p. 101. 

Radu Cernătescu 

< 

Ulterior, Cernătescu şi-a îndreptat 
atenția spre problemele chimiei anorga- 
nice, în rezolvarea cărora a folosit cu- 
rent metodele moderne fizico-chimice 
de cercetare. 

Chimia complecșilor, la a cărei dez- 
voltare şcoala romînească de chimie, 
începînd cu Gh. Spacu, a adus intere- 
sante contribuții, l-a atras în mod deo- 
sebit. O bună parte din lucrările lui 
Cernătescu au fost consacrate studierii 
complecșilor. A pornit de la complecși 
anorganici simpli, cărora le-a studiat 
atent proprietățile. Cercetînd influența 
metalului generator de complex și a 
moleculelor sau grupelor acide care 
intervin în formarea complecșilor, ela 
izbutit să sintetizeze complecși anorgano- 
organici noi cu diamine ciclice și alca- 
loizi, 

N-a părăsit studiul complecșilor pînă în 
ultimii ani ai vieții, cînd a izbutit să 
sintetizeze complecși de derivați halo- 
Senat) ai unor baze cu azot în nucleu, substanțe cu însușiri bacteriostatice. 
Asemenea derivați halogenați ai bazelor cu azot (de exemplu: triiodelorpiri- 
dină) servesc la cultivarea unor bacili ai tuberculozei și ai bolii carbonoase, 
fără însușiri patogene, dar cu păstrarea acelor însușiri care fac posibilă uti- 
lizarea. lor la prepararea de vaccinuri împotriva acestor boli. 

Cu asemenea lucrări, cercetătorul pătrunde în domeniul chimiei biologice, 
unde izbutește să găsească metode noi de dozare (pentru vitamina pelagroasă) 
şi noi reacții de recunoaștere (pentru alcaloizi). Folosind cele mai sensibile 
metode de dozare a elementelor din lichidele biologice umane (sînge, lichid 
cefalorahidian etc.), Cernătescu sprijină astfel direct cercetările biologice 
medicale. 

După stabilirea unei impresionante serii de metode chimice originale de ana- 
liză, el face cercetări în domeniul analizei polarografice, comunicînd rezul- 
tatele și ideile proprii în acest domeniu la Congresul de la Lisabona din 
anul 1956. 

Urmărind ideea legării cercetărilor teoretice de nevoile practice, Cernătescu 
a studiat și aplicat metode de analiză cerute pentru caracterizarea minereuri- 
lor din țară, a luptat pentru introducerea în laboratorul de uzină a polaro- 
grafiei, a elaborat standarde de stat, a făcut minuțioase analize de pulberi 
și ape naturale, importante pentru sănătatea publică. 

Multilaterală și bogată, activitatea de cercetător a lui Radu Cernătescu s-a 
împletit cu aceea de militant pe tărîm social și politic. A cunoscut partidul 
în ilegalitate, i-a înțeles țelurile și a participat la lupta lui, a suferit per- 














secuții în perioada. dictaturii legionaro-antonesciene, a cunoscut Tecunoș- 
tința caldă și prețuirea obștească după eliberare. 

În ultimii ani ai vieții, dest bolnav, a muncit cu entuziasm luminat de 
bucuria înfăptuirii năzuințelor din tinerețe, cărora le-a rămas credincios 
toți anii vieții. 





A rămas doar o amintire vremea cînd chimiștii cercetători și profesori tîn- 
Jean după un aparat sau își jertfeau bruma de venituri pentru a realiza o 
instalație experimentală sau pentru a-și vedea publicată o lucrare originală ! 
Cei ce își consacră eforturile înălțării edificiului chimiei romînești au astăzi 
la dispoziție laboratoare moderne utilate cu cele mai fine instrumente de 
investigație. 

Înconjurați de grija și prețuirea partidului, chimiștii vîrstnici și tineri ai 
patriei noastre sînt înfrățiți în munca de descoperire și prelucrare chimică a 
avuțiilor țării. Cu o tinerească vigoare, cu eficiența erudiției și a experienței 
de zeci de ani închinați cercetării, cu puterea izvorită din sentimentul crea- 
ției utile patriei, savanții noștri din generația vîrstnică lucrează astăzi în 
linia întîi pe frontul chimiei romînești. Trăind în ritmul revoluționar al 
creării unei puternice industrii chimice, ei predau producției rezultatele 
cercetărilor lor și conduc pe drumul investigației științifice generații de 
chimiști și ingineri, continuind și dezvoltînd împreună cu aceștia tradiția 
școlii romînești de chimie în condițiile desăvirșirii construcției socialiste. 
Zeci de serii de absolvenţi ai Facultăţii de științe și ai Politehnicii din Bucu- 
rest) au avut prilejul să urmeze cursurile academicianului prof, dr. 
inginer Costin D. Neniţescu sau să lucreze sub conducerea lui științifică. 
Studiul hidrocarburilor din petrolul romînesc, metode noi de sinteză, lămu- 
rirea — pe baza unor experiențe originale — a mecanismului unor reacții 
chimice, metode practice de producere a unor medicamente sau plastomeri 
se datoresc acestui chimist romîn, — teoretician și experimentator cu întăp- 
tuiri deosebit de valoroase pe tărimul creației științifice originale. 
Începînd din anul 1930, paginile revistelor de pecialitate și ale Dărilor de 
seamă academice din București, Berlin și Paris fac loc comunicărilor lui 
C.D. Neniţescu și ale colaboratorilor săi. Sînt larg cunoscute în cercurile 
chimiștilor lucrările despre acțiunea catalitică a clorurii de aluminiu 
în seria hidrocarburilor saturate cu demonstrarea „transferului de hidro- 
gen“; lucrările despre izomerizarea hidrocarburilor saturate aciclice sub 
influența clorurii de aluminiu umede, asupra mecanismului sintezei 
cetonelor saturate din hidrocarburi saturate şi cloruri acide, lucrările cu pri- 
vire la reacţiile de condensare ale oxidului de carbon cu hidrocarburi saturate. 
Toate lucrările de mai sus se referă la anii 1930...1936. 

Au urmat cercetări privind sinteza ciclobutanului, mecanismul polimeri- 
zării etenei la presiuni joase, elaborarea metodei practice de obținere a 
polietenei și polipropenei, a unor sulfamide, lucrări care constitue contri- 
bat? directe la dezvoltarea industriei chimice socialiste. 

Tratatele de chimie generală și organică ale academicianului C.D. Neniţescu 
i-au cîștigat o largă prețuire, atît în țară cît și peste hotare. Primele două 

volume din Manualul inginerului chimist sînt pe masa fiecărui cercetător și 
practician. 

În jurul lui, un numeros colectiv activează cu succes în cele două direcții 
esenţiale ale cercetării chimice: cercetarea fundamentală de perspectivă și 
cea aplicată, pentru găsirea soluțiilor practice imediat necesare proiectării 
uzinelor chimice, creării de noi produse sau ameliorării metodelor actuale 
de producție. 

În publicaţiile ştiinţifice din Cluj, Timișoara, București, Moscova, Leipzig, 
Paris sînt consemnate lucrările originale de chimie ale academicianului 
profesor doctor Ilie Murgulescu!. 

Împreună cu acad. Gh. Spacu, el a efectuat o serie de studii experimentale în 
domeniul combinațiilor complexe de tiosulfat de cupru și argint cu amoniu, 
potasiu și sodiu, precum și asupra oxalaților de cobalt. 

Una din cercetările sale în domeniul metodelor fizice de analiză chimică s-a 
încheiat, între anii 1957 şi 1959, prin elaborarea a două metode originale de 
evaluare a refracției individuale a ionilor. 

A întreprins de asemenea cercetări de chimie analitică asupra combi- 
naţiilor mercurului, folosind metoda potențiometrică și a pus Ja punct 
metoda conductometrică de titrare a molibdaților și wolframaților cu azotat 
de argint și a cianurilor complexe cu fier. A adus contribuții la teoria procese- 
lor de oxidoreducere ce intervin în analize, creînd astfel punți de legătură 
între chimia fizică și analitică. Urmărind acțiunea hidrogenului și meta- 
nului asupra clorurilor alcaline și alcalino-pămîntoase, a obținut, îm- 
preună cu colaboratorii săi, un brevet de invenție pentru „conversiunea. 
metanului prin cloruri metalice“ în anul 1934. În același an a studiat 
descompunerea fotochimică a cobalttioxalatului de potasiu. 

Cele mai noi metode de cercetare fizică a fenomenelor chimice și printre ele 
cromatografia, spectrometria de masă, fotometria în infraroșu sînt aplicate 
azi în laboratoarele de chimie fizică din ţara noastră pentru a adinci cunoaş- 
terea structurii substanțelor și a cineticii fenomenelor chimice. Se cercetează, 
din punctul de vedere al chimiei fizice, proprietățile amestecurilor desăruri 
topite, oxidarea unor metale la temperaturi înalte, soluţiile apoase de ames- 
tecuri de electroliți, pasivizarea anodică a unor oțeluri aliate. 

În „Proceedings of Royal Society“ (vol. 262, 1961, p. 442, B. Cleaver, E. Rho- 
des, A. Ubbelohde), în „The Journal of Physical Chemistry“ (vol. 63, nr. 5, 
mai 1959, p. 741, Kurt H. Stern), în „Refractometria pentru chimiști” de 
Joffe sînt citate și indicate lucrări ale acad. Ilie Murgulescu și colaboratori- 
lor săi. 

La Cluj, academician profesor doctor Raluca Ripan continuă tradiția lucră- 
rilor originale de chimie, îmbogățind arsenalul analiticii și descoperind 
noi posibilități de chimizare a avuțiilor patriei. 

După o serie de lucrări care au pus la îndemîna laboratoarelor de cercetare 
și de uzină metode noi și rapide de identificare și dozare a substanțelor 


1 Născut în comuna Cornu din regiunea Oltenia, în anul 1902; doctor în chimie ai 
Facultății de ştiinţe din Cluj (1930). 

chimice, colectivul clujean a abordat probleme esențiale de valorificare a 
bogățiilor minerale ale subsolului. Concentrarea și izolarea telurului și 
plumbului (1956) au format unul din obiectivele cercetărilor sale încu- 
nunate de succes. Colectivul din Cluj desfășoară un bogat program de 
cercetări experimentale și teoretice legat direct de problemele planului de 
dezvoltare a industriei chimice romînești. Pe baza lucrărilor sale experi- 
mentale, acad. R. Ripan, împreună cu colaboratorii săi, a comunicat rezul- 
tate interesante în legătură cu structura izo- și heteropolicombinaţiilor, 
Cartea de chimie analitică a acad. Raluca Ripan, de concepție originală, 
elaborată pe baza celor mai noi cercetări pe plan mondial și incluzînd metode 
analitice proprii, reprezintă o prețioasă călăuză în activitatea lucrătorului 
științific din laboratoarele universităților, institutelor de cercetare și ale 
uzinelor. 

În domeniul biochimiei, academicianul profesor Eugen Macovschi conduce 
lucrări experimentale și teoretice privind metabolismul celular, În ultimii 
ani a stîrnit un viu interes în lumea chimiștilor teoria originală a profeso= 
rului acad. Eugen Macovschi cu privire la originea și caracteristicile esens 
țiale ale materiei vii. 

Sînt aproape 40 de ani de la primele lucrări ale profesorului Eugen Ange 
lescu, membru corespondent al Academiei R.P.R. În anul 1923 publică la 
Bucureşti lucrarea Despre adsorbția și repartiția între doi dizolvanți imis- 
cibili, alegînd astfel drumul aplicațiilor chimiei fizice la cercetarea organică. 
Chimia coloidală era încă la începuturile ei, cînd prof. E. Angelescu publică 
cercetările sale originale în domeniul chimiei coloidale în volumul Lucrările 
celui de-al nouălea Congres Internațional de Chimie pură şi aplicată, Madrid, 
1934. Continuînd cercetările de chimie coloidală, publică (1938), în dările 
de seamă ale celui de-al zecelea Congres Internațional de Chimie de la Roma, 
Contribuții la studiul unor coloizi liofili, iar în 1940, o serie de studii referi- 
toare îndeosebi la sistemul săpun-crezol-apă, în „Kolloidzeitschrift“, 
Problemele teoretice legate de experiențele de chimie coloidală le tratează 
în 1937, în lucrarea: Emulsiile în lumina teoriei sistemelor tridimensionale 
apărută la București. 

Tot la București apare în 1940 Cercetări asupra saponificării nitrililor, iar 
între 1941 și 1948, o serie de lucrări asupra solubilității hidrocarburilor, 
Studiile originale de chimie coloidală și chimie fizică aplicată la organică 
au făcut posibilă — cu prilejul cercetărilor asupra solubilității uleiurilor 
vegetale, în 1953 — stabilirea unei noi constante (punctul de furfurol) și 
elaborarea tehnicii de determinare. Prin aceasta s-a obținut un nou mijloc 
de control și urmărire a calității produselor. ` 
Zeci de cercetări ale noii generaţii de chimiști sînt inspirate și conduse de 
şeful catedrei de chimie organică a Universităţii din București, 








st citate doar citeva nume dintr-un puternic detașament de creatori 
wul chimiei romînești. Sute de lucrări originale comunicate la sesiu= 
nile științifice ale Academiei și ale institutelor de cercetări, publicate în 

periodicele de specialitate din țară și din străinătate, vorbesc despre activi- 
tatea producătorilor acelei „substanțe“ neprețuite, care este cunoașterea 
legilor și condițiilor de desfășurare a reacțiilor chimice. 

Activitatea cercetătorilor noștri este fertilizată de concepția despre natură 
şi societate a clasei muncitoare şi de conștiința oii materiale a viito- 
ului comunist al omeniri 
Într-un climat de efervescenţă creatoare, pe care l-au visat pionierii chimiei 
romînești, lucrează astăzi — sub conducerea clarvăzătoare a partidului — 
în laboratoare, în uzine, la catedre, oamenii care contribuie la transfor- 
marea țării noastre într-o țară a industriei bazate pe tehnica cea mai înain- 
tată, într-o țară în care rolul pe care-l are de jucat chimia ne îngăduie s-o 
numim și țară a chimiei. 








XXXIV. Noi orizonturi 


D. şerpi uriași încolăciți peste clădirile „City'-ului londonez, dărîmînă 
dintr-o singură mișcare construcții cu multe etaje, năpustindu-se unul asu- 
pra altuia. Unul dintre șerpi poartă inscripția „Courtaulds“, celălalt „I.C... 
Primul și-a înfipt colții veninoși în cel de-al doilea. „I.C.I.“ își întinde ame- 
nințător gura căscată spre trupul inamicului. 

Cele de mai sus alcătuiesc conținutul unei caricaturi apărute în ziarul englez 
„Daily Mail“ sub titlul În junglă. Eroii caricaturii sînt două trusturi chimice. 
Primul dintre ele, „I.C.I.“ („Imperial Chemical Industries") are un capita! 
de aproximativ 700 000 000 lire sterline, iar în întreprinderile lui lucrau 
în 1961 peste 110 000 de oameni. Cel de-al doilea, „Courtaulds“, are un capital 
de numai 208 000 000 lire sterline, cu 60 000 salariați. 

„L.C.1.“ are o producție foarte variată, de la îngrășăminte la explozivi, de la 
metale neferoase la fibre sintetice. „Courtaulds“, care prelucrează în cele 
30 de fabrici ale sale nailonul și terilenul produs de „I.C.I.“, deține 95%, 
din producția engleză de mătase artificială și aproape un sfert din producția 
engleză de coloranți; este proprietar al unor fabrici de fibre sintetice din 
Italia, Franţa, Germania occidentală. 

Conflictul deschis dintre „I.C.I.* și „Courtaulds“ s-a declarat din momentul 
în care trustul consumator de fibre sintetice, „Courtaulds“, încerca să se 
emancipeze de sub dominaţia furnizorului său de materii prime, prin achi- 
ziţionarea de fibre de la concurentul american al „I.C.I.“, trustul „Dupont“. 
Acest conflict s-a încheiat prin înghițirea trustului „Courtaulds“ de către 
„L.C.1.“. Şi astfel, supergigantul chimic englez, născut în 1962, devine un 
concurent pe măsura celui mai mare monopol capitalist contemporan în 
industria chimică: trustul american „Dupont“. Fuzionarea „I.C.I.“-„Cour- 
taulds“ sau „integrarea pe verticală“, cum o numesc financiarii monopolu- 
rilor, este o pregătire pentru răfuielile pe arena „pieței comune europene“. 
Ca toate celelalte concentrări de capitaluri, fuziunea trusturilor chimice 
engleze, ca și a celor americane sau germane, înseamnă aruncarea pe drumuri 
a mii de muncitori din întreprinderile „nerentabile“, prețuri mari impuse 
consumatorilor și limitarea producției prin folosirea necompletă a capaci- 
tății de producție, prin tăinuirea patentelor și prin tot felul de mijloace — 
căci aci contează nu nevoile maselor largi, ci interesele marilor deținători 
de capital. 

Caricatura din „Daily Mail“ caracterizează destul de bine relațiile din jungla 
capitalistă. 

În lumea capitalului, cercetarea științifică este supusă acțiunii dăunătoare 
a acelorași legi care guvernează și producția. Știința este tot mai mult 
operă colectivă a zeci de mii de cercetători şi practicieni din lumea întreagă ; 
ea capătă astfel un caracter tot mai larg, social. Pe măsură ce se concentrează 
şi se centralizează capitalul, știința este subordonată intereselor unui 
număr tot mai mic de trusturi gigantice sau intereselor statului reacționar, 
exponent al marelui capital. 

După cum am mai văzut, epoca imperialismului cunoaște crize nu numai 
în domeniul economic, ci și în acela al teoriei științifice, cum a fost vestita 
„criză a fizicii“. Direcţia cercetărilor experimentale, variind în funcţie de 
interesele momentane ale trusturilor comanditare, suferă și ea schimbări 
bruște. Se părăsește o linie de cercetare pentru a se trece la alta, dacă o cer 
„Sfintele“ imperative ale unei piețe sau conjuncturi. Și aci exi o mare 
risipă a forțelor, folosirea incompletă a capacității de creație cum in- 
completă. este folosirea capacității de producţie. Omul, sănătatea și bună- 
starea lui, interesele obștești n-au nici o pondere în direcționarea activității 
științifice, caracterizată prin aceeași anarhie generală ce domină și economia 
capitalistă, Progresele care se realizează totuși, sînt mult mai mici decît 
posibilitățile și necesitățile epocii noastre. 

Cheltuielile pentru cercetări ştiinţifice ale trusturilor chimice în S.U.A. 
şi Anglia oscilează între 3 și 7% din valoarea vinzării produselor, ceea. ce 
este relativ foarte puțin. În schimb, aceleași trusturi cheltuiesc sume enorme 
pentru reclamă, pentru a convinge pe sănătoși și bolnavi de obligativitatea 
consumului zilnic al medicamentelor lansate de ele. 

Caracteristic pentru știința capitalistă este, mai cu seamă, modul cum se 
folosesc descoperirile științifice. 

n anii pe care îi trăim, în timp ce constructorii comunismului au deschis 
omului drumurile albastre ale galaxiei, capitalismul trăiește a treia etapă 
a crizei sale generale, criză continuă și progresivă, care cuprinde economia, 
cultura, politica și ideologia capitalismului. 

Tendinţa de frînare a progresului tehnic este una din expresiile procesului 
de decădere și descompunere a sistemului imperialist. 

Pentru modul în care folosesc trusturile capitaliste descoperirile chimiei 
moderne, sînt semnificative unele date și informaţii din domeniul producției 
de medicamente. 

În S.U.A. o tabletă de „meprobamat“ are un preț de producție de 0,7 cenți. 
Consumatorul plătește pentru ea 10,8cenţi. Preţuri de vînzare de 11 și de 19 
ori mai mari decît cel de cost sînt lucrul cel mai obişnuit. Tetraciclina și 
antibioticele în general, diureticele, calmantele, hormonii corticosteroni 
întră în categoria produselor farmaceutice suprasolicitate și, de aceea, supra- 
speculate de trusturile „American Cyanamid“, „CIBA“ sau „Merck“. 

Se citează cazuri — ca de pildă cel în legătură cu vitamina D — în care 
unități de producție farmaceutice ale trusturilor chimice au înrăutățit in- 
tenționat calitatea unor medicamente, pentru a menține ridicat prețul celor 
de calitate bună. 

Patentul pentru tetraciclină a fost aprig disputat de 5 trusturi americane. 
Rezultatul? Preţul acestui fel de antibiotice n-a înregistrat într-o perioadă 
de 10 ani (1951—1960), nici un cent reducere. 

În ziare, în reviste și chiar în procese publice răzbate indignarea muncito- 
rilor, funcționarilor, a fermierilor împotriva unui sistem, care nu este 












numai pur și simplu jaf, ci un adevărat atac coordonat împotriva sănătății 
și a existenței fizice a celor ce nu sînt bancheri, trustmeni sau mari negustori, 
Sub presiunea maselor, senatul american a fost obligat să deschidă o an- 
chetă... Raportul comisiei conține 16 000 pagini de mărturii și probe, care 
acuză nerușinata speculă cu sănătatea oamenilor. Nimeni nu se aşteaptă 
însă la o schimbare a sistemului, în urma unei astfel de anchete. 

Așa cum nimeni nu se așteaptă la înlăturarea îngrozitorului flagel al toxi- 
comaniei care bîntuie în Japonia, S.U.A., Italia, Franța, în menținerea și 
extinderea lui fiind interesate atotputernice trusturi chimice. 
Statisticile înregistrează sute de mii de toxicomani în Japonia. Un procent 
de 50%, din toxicomanii din S.U.A. sînt implicaţi în crime de drept comun. 
Ziarele și revistele italiene descriu cu lux de amănunte decăderea morală 
și fizică a unor reprezentanți ai protipendadei capitaliste, „cuceriți“ de 
pasiunea stupefiantelor și mai ales de comerțul înfloritor cu stupefiantele. 
Adolescenţi de 16 ani, care par de 30, oameni cu fețe de o paloare cadaverică, 
imbecilizați, cu priviri tulburi, în care se citește demența. Companii engleze, 
japoneze și americane alimentează visurile albe ale consumatorilor de mor- 
fină și heroină, storcînd din această afacere profituri fabuloase. Un kilo- 
gram de heroină ajunge de la un preț de cost de cîteva sute de dolari, la 
350 000 de dolari. Acţiunile de fațadă ale polițiilor din statele capitaliste 
și procesele răsunătoare nu pot, desigur, să oprească evoluţia acestui flagel, 
care exprimă și el decăderea și descompunerea regimului capitalist. 
Trusturile au izbutit să transforme pe unii cercetători, fie ei fizicieni sau 
chimiști, în niște „monștri ai cercetării“, Aceștia pregătesc, în laboratoare 
tainice, mijloace îngrozitoare de exterminare. Hoardele fasciste ale lui 
Mussolini au folosit gaze asfixiante produse de asemenea monștri chin S 
care știau la ce sînt bune, în războiul imperialist împotriva Etiopiei. În 
laboratoarele secrete ale lui „I.G. Farbenind ie“ s-au preparat gazele 
folosite de naziști la uciderea în masă a bărbaților, femeilor și copiilor în 
camerele de gazare ale lagărelor morții. 

Chimiștii naziști au pregătit, în timpul celui de-al doilea război, gaze teribile 
de luptă, pe care le-au botezat cu nume bizare, ca de pildă „tabun“ și „sarin“. 
Unul dintre aceste gaze acţionează selectiv asupra structurilor nervoase, 
blocînd chimic acetilcolina, hormon specific, cu rol esențial în trecerea 
influxului nervos prin sinapse. Se dereglează astfel întregul sistem de trans- 
mitere a comenzilor între centrii nervoși, iar omul atins înnebunește brusc. 
Gaze care ucid sau înnebunesc, iată ce arme au pregătit trusturile chimice. 
Ele se plăteau foarte bine... 
Naziștii au fost opriți la timp de către armatele sovietice eliberatoare. 
„Cercetările“ începute de ei sînt continuate însă în laboratoare secrete din 
SUA 

În felul acesta, descoperiri ale geniului uman, uriașe posibilități de trans- 
formare a condițiilor de viață ale oamenilor pe baza științei actuale sînt folo- 
site de trusturile imperialiste pentru producerea mijloacelor de exterminare. 
Aceasta asigură monopolurilor capitaliste profituri uriaşe. Astfel goana 
înarmărilor, aducînd omenirii poveri de nesuportat și groaznice primejdii, 
înseamnă în același timp în lumea capitalistă, o puternică presiune a mili- 
tarismului asupra științei și tehnicii, o dezvoltare unilaterală, nesănătoasă, 
antiumană a acestora. 

În timp ce economia statelor imperialiste bate pasul pe loc, iar capitalismul 
devenit capitalism monopolist de stat este subminat de propriile lui contra- 
dicţii, țările socialiste cunosc avîntul unei dezvoltări fără egal în istoria 
lumii, 

Sistemul mondial socialist s-a transformat în factorul hotărîtor al dezvoltării 
societății omeneşti. Clasa muncitoare din țările imperialiste are în fața 
ochilor modelul viu al statelor socialiste care construiesc, fără crize și 
șomaj, pe baza planurilor economice de stat, societatea colaborării umane. 
Comunismul nu mai este un vis îndepărtat; construcția sa este realitatea 
cea mai semnificativă a epocii noastre. Cel de-al treilea programal PC US. 
Manifestul Comunist al epocii noastre, prevede cu luciditatea științei contu- 
rurile ferme și luminoase ale viitorului apropiat al omenirii. 

În același timp, tot mai multe popoare scutură lanțurile exploatării coloniale 
și pășesc pe calea consolidării independenţei și a dezvoltării economiei cu 
sprijinul dezinteresat al Uniunii Sovietice și al celorlalte țări socialiste, în 
care văd un exemplu vrednic de urmat. 

Socialismul dovedește prin practica sa că poate asigura îndreptarea creat: 
lor geniului uman spre înfrumusețarea vieții omului. Numai orînduirea din 
care este exclusă exploatarea și relațiile de junglă poate transforma știința 
într-o forță de neîncetată ridicare a nivelului de viață materială și spirituală 
a omului. 

Automatizarea, sursă de șomaj cronic în țările capitaliste, devine în socia- 
lism sursă de ușurare a muncii, de creștere a bunăstării, mijloc de lichidare 
treptată a deosebirilor esențiale dintre munca fizică și munca intelectuală. 
Succesele științelor naturii și ale aplicaţiilor lor în condiţiile construirii. 
comunismului îi dezorientează pe ideologii burgheziei. Dezorientarea lor 
se exprimă în cărți, articole și declarații, în întrebările pe care și le pun în 
legătură cu „miracolul“ industriei, științei și tehnicii sovietice sau al dezvol- 
tării celorlalte țări socialiste, — al țării noastre, între altele. 

Tehnicienii din ţările imperialiste sînt frămîntați de întrebări de ordin mai 
concret: ce combustibil folosesc sovieticii pentru a lansa navele lor cosmice? 
Cum au rezolvat ei problema atît de dificilă a materialelor suprarefractare 
folosite în construcția acestor nave? 

A nega astăzi întîietatea științei și a realizărilor tehnice sovietice în domenii 
din cele mai importante ale cercetării și practicii productive, este cu nepu- 
tință chiar și pentru cei mai înrăiți dușmani ai comunismului. Prioritatea 
sovietică în domeniul zborurilor cosmice este o realitate care nu cunoaște 
dezmințire. Succesele matematicii, fizicii şi chimiei sovietice nu pot fi 
tăgăduite. 

Ideologii burgheziei se străduiesc să dea răspunsuri și soluţii la întrebările 
și problemele chinuitoare pentru ei, pe care le ridică marile succese ale con- 
strucției comunismului. Ei nu pot da însă decît răspunsuri parțiale. „Ţăril 
occidentale au prea puține școli“ spun unii, „Nu s-a dat atenţie pregăti: 
teoretice şi practice a tinerei generaţii“. „Sovieticii au cheltuit sume enorme 
pentru educaţie și instrucție“, 

Ideologii burgheziei, chiar cei care au înțeles că decalajul dintre ritmul 
dezvoltării științei în țările socialismului și în țările imperialiste se mărește 
mereu în favoarea socialismului, nu pot sesiza esența transformărilor calita- 
tive, caracteristice pentru o societate care creează astăzi baza tehnico-mate- 
rială a comunismului. 



































În toate țările socialismului, o dată cu înlăturarea monopolului unui pumn 
de capitalişti asupra mijloacelor de producție, dispar şi frînele care împiedicau 
dezvoltarea firească a forțelor de producţie şi a creației ştiințifico-tehnice. 
Pe baza materială a unei economii în dezvoltare impetuoasă şi pe baza ideo- 
logiei științifice a materialismului dialectic, ştiinţa, îndrumată de partidul 
marxist-leninist și sprijinită pe toate căile de statul socialist, găsește cli- 
matul și condiţiile de desfășurare, pe care nici o altă orînduire nu i le poate 
asigura. Fiind orientată spre obiectivele esenţiale ale dezvoltării societății 
socialiste, spre satisfacerea nevoilor vitale ale oamenilor muncii, întregul 
popor o consideră drept o cauză a sa. Revoluţia culturală din țările socialiste 
creează condiții noi, necunoscute de orînduirile anterioare, pentru generali- 
zarea cuceririlor științei. Numai în Uniunea Sovietică se numărau, în anul 
1960, 354 mii de lucrători ştiinţifici. 

Ideologii burgheziei nu pot înțelege că, în ultimă analiză, comunismul este 
Știința în acțiune, că științele naturii devin în orînduirea socialistă o forță 
nemijlocită de producţie. Ei nu sînt în stare să înțeleagă că, în socialism 
dispare contradicția dintre caracterul social al cercetării științifice și însuș 
rea de către capitalişti a rezultatelor practice ale activităţii științifice. Ei 
nu pot sesiza caracterul de front neîntrerupt, pe toate planurile și domeniile 
științei în socialism. Și nici faptul că pe mai mult de un sfert de glob, pe un 
teritoriu pe care trăiește mai mult de 1/3 din populația lumii, nu există zidu- 
rile secretului științific și tehnic, ridicate de trusturile înnebunite de sete de 
profit, nu funcționează resorturile concurenței, vrajbei și urii, ci colaborare 
și întrajutorare socialistă. 

În locul fărîmițării eforturilor științifice, caracteristică societății capita- 
liste, în țările socialiste întreaga cercetare științifică este armonizată într-un 
plan, cu linii principale şi secundare de atac, împărțit pe teme și probleme, 
corelat pe ansamblul lumii socialiste. 

Economia, tehnica și știința — legată prin toate fibrele ei de economie și 
tehnică — slujesc în socialism satisfacerii cît mai depline a cerințelor mate- 
riale și spirituale ale omului. Tehnologia chimică și știința chimiei nu fac, 
desigur, excepţie de la această lege. 

Chimia intervine în transformarea condițiilor de viață ale omului, prin crea- 
rea materialelor de construcție pentru mașini, a mijloacelor de transport, 
a locuințelor, obiectelor de uz curent; prin crearea fibrelor și a „țesăturilor 
nețesute“, care aduc rezolvarea radicală a problemei îmbrăcămintei; ea 
contribuie la multiplicarea rodului ogoarelor și tinde să creeze mijloacele 
de realizare a unor surse inepuizabile de hrană. Chimia modernă deschide o 
cale nouă energeticii „a cărei sarcină este de a spori, de un număr uriaș 
de ori, forțele fizice ale omului“! și își împrumută procedeele celorlalte 
industrii: metalurgică, a cărbunelui şi petrolului. 

Generalizarea tehnicii chimice în diferitele ramuri ale producției — „chi- 
mizarea producției“ —, alături și împreună cu electrificarea, înseamnă o 
treaptă nouă, superioară în activitatea productivă a oamenilor, înseamnă 
muncă mai ușoară, mai spornică. Cercetarea mijloacelor de chimizare a 
materiilor prime, a industriilor nechimice, a agriculturii reprezintă tema 
fundamentală a cercetătorilor chimiști din toate ţările socialiste. 




















1 N.N. Nesmeianov, Omul şi natura, în „Pravda“, nr. 27, 1961. 

Ar fi iluzorie încercarea de a prezenta sistematic — chiar într-o formă foarte 
condensată — toate cercetările de chimie experimentală care se desfășoară. 
în institutele științifice și în uzinele chimice ale lumii socialiste. Cîteva 
exemple pot da însă o vagă imagine a frontului larg pe care cercetătorii 
chimiști, participanți la construcția comunismului, atacă fortăreața cunoaș- 
terii, smulgînd naturii și creînd — pe baza legilor naturii — mijloace de 
luptă cu boala, cu frigul, căldura, acțiunea distructivă a intemperiilor, a 
dăunătorilor vegetali și animali, creînd materiale și procedee de multipli- 
care a resurselor energetice, materiale și combustibil pentru călătoriile 
pe cărările nebătute ale cosmosului. 

Pentru mașinile de mare viteză caracteristice noii tehnologii automatizate, 
ca și pentru rachetele și navele cosmice, sînt necesare oțeluri care să reziste 
la turații ce depășesc 100 de mii de rotații pe minut: aliaje de niobiu, wolfram, 
molibden, beriliu. Constructorii de nave şi rachete folosesc materiale care 
au de rezistat la coroziune în atmosferă oxidantă și la temperaturi de 3 000— 
— 5000°C. Metalurgia sub vid și în atmosferă inertă, cuptoarele de topit 
metalele cu fascicule de raze electronice, procedeele termomecanice și termo- 
magnetice, metalele de puritate absolută, monocristalele de oxizi metalici 
rezistente la temperaturi înalte și în același timp plastice (îmbinînd astfel 
însușirile prețioase ale metalelor, ușor prelucrabile, cu rezistența termică a. 
oxizilor) contribuie la rezolvarea problemei: materiale noi pentru sarcini 
noi, 

Fizica se întîlnește cu chimia în întreg domeniul materialelor folosite de 
tehnica actuală. În Uniunea Sovietică au fost elaborate principiile, pe baza. 
cărora s-au creat — pornind de la teoria corpului solid — feritele ai corpii 
seignetoelectrici. Acești corpi au proprietăți electrofizice, care le-au dat 
numele, devenit celebru, de semiconductoare și care au deschis calea ului- 
toarelor progrese actuale ale radioelectronicii. Pentru dezvoltarea ulterioară 
a radioelectronicii, savanții sovietici experimentează sinteza unor polimeri 
noi, cu proprietăți electrofizice dinainte stabilite. 

În domeniul polimerilor, chimiștii sovietici au pus la punct procedee indus- 
triale de preparare a polipropilenei stereoregulate. În Uniunea Sovietică 
se vor produce sute de mii de tone de polimeri de tip polipropilenic. Firele 
de propilenă stereoregulată depășesc, ca rezistență, cele mai bune oțeluri, 
dar cercetătorii sovietici nu se mulțumesc cu atît. Ei cercetează mijloacele 
de obținere a unor clase de corpi de sinteză, care să îmbine rezistența meta- 
lelor cu elasticitatea cauciucului și rezistența termică a oxizilor. Domeniul 
sintezei combinațiilor macromoleculare anorganice este cercetat cu succes 
în institutele de chimie ale U.R.S.S., iar surprizele acestei chimii organo- 
anorganice se ivesc la orizontul apropiat. 

O clasă de polimeri cu proprietăți magnetice speciale, asemănătoare cu mag- 
netismul fierului, a fost creată în ultimii ani. 

Sub numele de plastobeton şi armoplastbeton, au fost introduse în tehno- 
logie materiale de construcție noi, care îmbină componentele și proprietățile 
betoanelor cu cele ale maselor plastice sintetice. Drept material liant se 
folosesc polimerii sintetici, care fie că înlocuiesc cu totul cimentul, fie că-l 
completează. Monomerul FA, pe bază de furfurol şi acetonă, combinat cu 
acidul benzosulfuric, se folosește în plastobetoanele fără ciment. Întărirea 
lor se produce la temperatura obişnuită. Cu ajutorul acestor materiale se 
pot produce pancuri termoizolante, pardoseli, pereţi pentru incinte cu 











atmosferă corosivă, mai ușoare, mai rezistente și mai ușor prelucrabile decît 
betoanele obișnuite cu ciment. 

În anul 1961, primele zeci de mii de carate de diamant artificial au fost 
produse în Uniunea Sovietică. Foarte curînd, producția de diamante artifi- 
ciale, rezultat al cercetărilor comune ale fizicienilor și chimiștilor sovietici, 
va satisface în întregime necesitățile economiei sovietice. Experiențele 
efectuate asupra instrumentelor abrazive cu diamant artificial au demonstrat 
că duritatea suprafeței active a acestor instrumente este cu 40% mai mare 
decit a celor fabricate cu diamant natural. Cristalele de diamant, obţinute 
prin transformarea, la presiuni uriaşe, a structurii grafitului, încorporate în 
instrumentele de așchiere, fac posibilă, între altele, prelucrarea metalelor 
de care au nevoie constructorii de nave cosmice. 

Experienţe de mare anvergură cu îngrășăminte chimice lichide au fost efectu- 
ate pe solurile Ucrainei, ale regiunilor centrale din partea europeană a 
U.R.S.S., pe pămînturile Siberiei vestice și ale Asiei centrale. Îngrăşăminte 
cu magneziu, cu fier, microîngrășăminte cu bor, mangan, molibden și cupru 
se experimentează pe vaste întinderi ale cîmpiilor U.R.S.S. 

Alături de aceste mijloace de reimprospătare și îmbogăţire a solului agricol, 
se cercetează stimulatorii de creștere şi, în general, producerea și folosirea sub- 
stanțelor necesare activării dirijate a metabolismului plantelor și animalelor. 
S-a pus la punct în ultimii ani o nouă metodă pentru producerea vitaminei 
Bız, substanță de însemnătate primordială nu numai ca medicament, dar și 
ca microadaos pentru sporirea productivității sectorului animalier, S-au 
sintetizat serii de substanțe pentru combaterea dăunătorilor agricoli, prin- 
tre care preparatul fosforo-organic M-81. 

Un loc esențial îl ocupă, în cercetarea fizico-chimiștilor sovietici, proprietă- 
țile materiei vii. S-au descoperit, în ultimii ani, de către un colectiv de 
cercetători sovietici, proprietăţile magnetice, cu totul excepționale, ale 
acidului dezoxiribonucleic și al compușilor acestui acid cu proteine. Aceiași 
cercetători au pus în evidență faptul că magnetismul specific al unei culturi 
de drojdie crește de zeci de ori în perioada ciclului de diviziune al celulei. 
Aceste cercetări de biologie moleculară deschid — după cum arată acad. 
N.N. Nesmeianov — perspectiva folosirii mecanismului biochimic ca model 
pentru elaborarea unor procese și utilaje pentru industria chimică. Cerce- 
tarea și reproducerea simplificată a mecanismelor biochimice sînt menite să 
ducă la o adevărată revoluție a industriei chimice. 

Să amintim, în sfîrşit, această experiență de tehnologie chimică anunțată 
de Agenţia TASS la 9 noiembrie 1961. 

„În Ucraina a fost experimentată cu succes conducerea unui proces chimic 
complex de la o distanță de 630 km. Experiența a durat 48 de ore, fără 
întrerupere. Mașina electronică «Kiev», instalată la centrul de calcul al Aca- 
demiei de Ştiinţe a R.S.S. Ucrainene, din Kiev, a reglat procesul produc- 
Hei de sodă calcinată de la combinatul (Slaviansk» din bazinul Doneţului. 
Pe baza informațiilor obținute prin cablu, mașina de calculat a executat 
peste un miliard de operaţii, căutînd tehnologia cea mai avantajoasă şi a 
comandat aparatele agregatului chimic“. 

Această experiență este fără egal în practica mondială. În ceea ce privește 
durata, ea depășește de aproximativ 7 ori experiențele similare făcute în 
Statele Unite ale Americii. 

Dar oricîte exemple s-ar cita, ele ar fi incomplete. 


29 — Lumini în retortă, b, 


Cercetătorii chimiști ai Uniunii Sovietice descoperă minereuri necunoscute 
pe fundul oceanelor ` cercetează compoziţia atmosferei pînă la mii de kilo- 
metri, ei creează alimente speciale pentru cosmonauți în zborul cosmic, 
aliaje metaloceramice și sticle suprarefractare rezistente la temperaturi de 
mii de grade; ei creează aliaje termorezistente și supraconductibile la tem- 
peraturi înalte pentru dispozitivele de preluare a energiei din recipienții 
magnetici, în interiorul cărora temperaturile depășesc pe cele ale soarelui; 
ei studiază cu aparatele de la bordul navelor cosmice structura materiei în 
galaxie, culegînd direct din macrocosm date şi informații despre structura 
materiei, care se integrează cu cele obținute din cercetarea micului cosmos 
al nucleului. 

O adevărată chimie cosmică se constituie — pe lîngă astrobiologie și cosmo- 
nautică — în cadrul științei despre cosmos. 

Comunismul dă și cercetării chimice, ca și întregii activități creatoare a 
omului, dimensiuni noi. 

Înfrățindu-și eforturile cu ale cercetătorilor din U.R.S.S. și din celelalte 
țări socialiste, fizicienii și chimiștii patriei noastre activează în primele 
rînduri ale cercetării naturii, ale luptei pentru înnobilarea vieții, pentru om. 








XXXV. Largi perspective ale chimiei în Rominie 


Generatia noastră trăiește anii minunatului program de dezvoltare a eco- 
nomiei naționale în perspectivă, trasat de Congresul al III-lea al PAR. 

În aceşti ani rolul chimiei în economia națională va crește necontenit. 
„Industria chimică — arată tovarășul Gh. Gheorghiu-Dej — are un rol de- 
osebit în asigurarea economiei naționale cu materii prime și materiale de 
mare importanță pentru îmbunătățirea calității, lărgirea sortimentelor și 
ieftinirea produselor industriale și de bunuri de consum. Noile produse sin- 
tetice realizate de chimia modernă devin din ce în ce mai mult elementele 
progresului tehnic și se introduc cu rapiditate în toate ramurile economiei 
și în viața de fiecare zi. Creșterea rolului chimiei în economie se va reflecta, 
în sporirea ponderii industriei chimice în totalul producției industriale...“ 
Trăim acele prefaceri în tehnică, producție și cultură, care au devenit posi- 
bile numai după lichidarea relațiilor de exploatare și înlocuirea lor prin 
relații de colaborare în producție. Sub conducerea partidului, viața noastră 
capătă sensuri și dimensiuni noi. 

Mecanizarea, automatizarea şi procedeele tehnice avansate pătrund în uzinele 
existente, iar cele noi sînt concepute, construite și dotate la nivelul ulti- 
melor realizări pe plan mondial. 

Agricultura, devenită în totalitatea ei o agricultură socialistă, își însușește 
metodele științifice de producţie. Pe pămînturile gospodăriilor de stat, 
pe ogoarele unite ale gospodăriilor agricole colective se aplică, într-un ritm 
mereu în creștere, rezultatele cercetărilor agro- și biochimice, alături de 
forța cailor-putere a tractoarelor. Laboratorul de creație științifică devine o 
pîrghie de transfer al rezultatelor cercetării spre uzine și spre ogoare. 
Pentru ritmul dezvoltării chimiei în patria noastră sînt grăitoare cîteva 
cifre. În 1960, producția industriei chimice a fost de peste 2,3 ori mai mare 
decît în 1955, depășind de 11 ori nivelul din 1938. În anii programului de 
dezvoltare în perspectivă, producţia chimică pe cap de locuitor va ajunge 
și va depăși pe aceea a unor țări industriale capitaliste din apusul Europei 
(Franța, R.F.G). 


1 Gh. Gheorghiu-Dej, Raport la cel de-al III-lea Congres al Partidului 
Muncitoresc Romin, Editura Politică, Bucureşti, 1960, pp. 80—81. 

Vedere parţială de la Co 


Ceea ce s-a petrecut în domeniul cercetării și industriei chimice în țara noastră 

în anii puterii populare reflectă marile transformări revoluționare ale eco- 

nomiei și culturii noastre în ansamblu. 

Bogăţiile țării noastre, jefuite ieri de trusturile „Imperial Chemical Industry“ 

(Anglia), „I.G. Farbenindustrie“ (Germania), „Royal Dutch Shell“ (Anglia), 

„Standard Oil“ (S.U.A.), care ne-au lăsat moștenire ateliere de ambalat 

mărfurile străine, sînt astăzi materii prime ale industriei socialiste din R.P.R. 

În țară funcționau rafinării de petrol, dar produsele lor deveneau surse de 

venituri sau rezerve strategice ale trusturilor imperialiste. 

Cantități uriașe de minereuri de mangan, de bauxită, serpentin și concentrate 

piritoase luau, în timpul regimului burghezo-moșieresc, calea străinătății. 

Metanul se risipea în cele patru vînturi. 

Exista o singură întreprindere chimică de îngrășăminte minerale, Fabrica 

de cianamidă de la Tîrnăveni, — dar și aceea a fost demontată în 1937, sub 

pretextul lipsei de cerere pentru asemenea produse. 

Nu aveam nici o fabrică de medicamente de sinteză, nu se produceau coloranți. 
460 Importam toate produsele ajutătoare pentru industria textilă a pieläriei. 





lexul chimic — Borzești 


Astăzi, producem în cantități tot mai însemnate îngrășăminte minerale, 
azotoase și fosfatice. Producem sute de tipuri de medicamente și, printre 
acestea, medicamente antituberculoase, zaharină, insulină, medicamente 
antiepileptice, vitamine, hormoni, alcaloizi 
Producem astăzi coloranți pentru nevoile țării și pentru export. 

În anii din urmă au apărut ramuri noi ale industriei chimice. Producem 
tananți vegetali, necesari industriei de pielărie; producem pietre de polizor 

pe bază de carbură de siliciu, electrozi grafitați pentru industria chimică 

și metalurgică, coloranți minerali și organici, substanțe chimice necesare 
combaterii dăunătorilor în agricultură. 

Producem azi cantități masive de materiale plastice, iar producția de cauciuc 

sintetic va acoperi curînd toate nevoile țării. 

Dacă am încerca să filmăm o zi de activitate chimică în R.P.R. 1962, ar 

trebui să pătrundem în marile uzine de la Borzești, Săvineşti, Iași, Turda, 
Tiîrnăveni, Govora, Copșa Mică, Năvodari, în fabricile de la Brăila și Palas, 

în fabricile de coloranți și în cele de prelucrare a maselor plastice, în marile 

uzine care intră sau își pregătesc intrarea în producție, la Popești-Leordeni sau 461 

Ploiești, în atelierele de proiectare ale IPROCHIM-ului, unde se zămislese 
instalațiile noilor combinate chimice prevăzute pentru șesenalul în curs 
şi pentru planul de perspectivă. 

Din halele largi și luminoase ale uzinelor, ar trebui să trecem în laboratoa- 
rele uzinelor de cercetare, unde vom găsi tineri cercetători aplecați asupra 
problemelor curente ale producției, inovînd procedee de creştere a randa- 
mentelor instalațiilor și creînd instrumente noi de măsurare și control al 
calității. 

Ar trebui să prindem pe peliculă experiențe efectuate în laboratoarele cen- 
trale de cercetare de pe lingă uzinele mari, să pătrundem în laboratoarele 
și atelierele institutelor de cercetări departamentale: ICECHIM, CHIMGAZ, 
PETROCHIM, ICPSH!; să trecem apoi în laboratoarele centrelor şi institu- 
telor de cercetare chimică ale Academiei R.P.R. și, în sfîrșit, în laboratoa- 
rele catedrelor de chimie fizică, organică, anorganică, tehnologică și analitică 
ale universităților și politehnicilor din marile oraşe ale țării. 

Am obține astfel imaginea acestui chimist colectiv, care integrează munci- 
tori și tehnicieni, profesori și academicieni, chimiști și ingineri, crescuți în 
„cetățile chimizării“ patriei şi în școlile profesionale, tehnice și superioare 
de chimie. 

Acest cercetător chimist colectiv participă azi, conștient de măreția operei 
de construcție a socialismului, sub îndrumarea partidului, la munca pasio- 
nată de aplicare a „luminilor din retortă“ în tehnologia chimică și de desco- 
perire a unor noi cunoștințe și adevăruri prin experiența chimică. 

În tinerele uzine chimice ale patriei, tineri tehnicieni, chimiști și ingineri 
se mișcă plini de siguranță printre uriașele reactoare sau în fața tablourilor 
de comandă. Ei trăiesc acest sentiment, pe care nici o generație anterioară 
de chimiști romîni nu l-a cunoscut, sentimentul transformării continue a 
visului în realitate. 

»: Aici e secția de hexaclorhexan, aici va începe mîine producţia de rășini 
epoxi, acolo se înalță construcțiile secției de petrochimie a uzinei noastre, 
care va intra în producție peste 3 luni...“. Așa îți vorbesc tinerii ingineri 
chimiști ai uzinelor chimice ale Republicii, cu certitudinea pe care le-o dă 
ritmul înfăptuirilor de pînă acum și încrederea în propriile lor forțe și pro- 
gramul de viitor elaborat de partid, pe baza analizei științifice, profunde și 
multilaterale a ansamblului economiei, a necesităților ei de dezvoltare şi a 
posibilităților ei concrete. 

În cadrul planului de șase ani, partidul a prevăzut construirea unor noi 
întreprinderi moderne de prelucrare superioară a țițeiului și a unor noi 
fabrici și combinate chimice. 

Cuvintele partidului devin realitate turnată în beton și metal. Prin conductele 
anticorosive curg produsele distilării petrolului spre agregatele de cracare 
și sinteză. 

Să ne oprim o clipă pe valea Trotușului, în fostul sat Borzești, unde domnea 
altă dată colbul trist al drumurilor de căruță. 

Ne vor întîmpina aici luminile orașului muncitoresc Onești, clădirile înălțate 
pe spații mari, aerate, ale rafinăriei Onești, Combinatul de cauciuc sintetic, 
Combinatul chimic și termocentrala — grupate într-un vast și armonios com- 
plex petrochimic cu propria sa inimă energetică. Sodă caustică produsă prin 








1 Institutul de cercetări și proiectări pentru stuf, celuloză, hirtie. 





electroliză din saramura scursă în flux continuu în uzina de produse sodice, 
unități de sinteză organică, cea mai mare unitate de antidăunători din Eu- 
Topa... 

Aci, pe valea Trotușului, visul lui Teclu, Poni, Edeleanu, se amplifică și ia 
forma materială a miilor de tone de produse chimice. S 

La Săvineşti, cercetătorii uzinei au izbutit să înlocuiască acidul adipic de 
import cu acid acetic, materie primă fabricată în țară. Aici este sursa acelui 
produs răspîndit azi în toate orașele și satele țării: relonul romînesc. Aici se 
produce fibra sintetică rolan. Filierele scot miliarde de metri de fire pentru 
țesături rezistente, elegante, suple. 

Aproape de frumusețea Cheilor Turzii vei descoperi frumusețea unor uzine 
de produse anorganice și organice. Și aici, imensele cantități de sare curg 
direct în conductele instalațiilor cărate de apa introdusă în salină, după un 
ingenios procedeu romînesc. Puternice instalații de electroliză produc sodă 
caustică și clor din saramură ; clorul arde în sobe de sinteză cu hidrogenul, 
producînd o flacără continuă și cuminte, stăpînită prin telecomandă și reglată 
automat. 

Aici se aplică procedeul fotochimic de sinteză a derivaților halogenați, Clorul 
din sare dă tetraclorură de carbon, insecticide și fungicide pentru ogoarele 
patriei, policlorură de vinil. 

Dacă vei pătrunde în laboratorul de cercetări al uzinei, vei întîlni poate un 
chimist și un electronist experimentînd un „nas electronic“ pentru perce- 
perea celor mai slabe urme de gaze din halele uzinei sau un procedeu de mă- 
surare rapidă și automată a urmelor de oxigen, hidrogen sau clor. 

La Rîșnov vei întîlni în uzină alți cercetători, rezolvând problema condițiilor 
optime de polimerizare a acetatului de vinil obținut din acetilena produsă 
din metanul nostru cracat în arcul electric. 

La Roznov îi vei găsi încercînd rețete optime de îngrășăminte azotoase, 
Producem astăzi în instalații moderne alcool metilic, care este un admirabil 
solvent și un produs intermediar în industria organică de sinteză, materie 
primă pentru mase plastice și rășini sintetice. 

La combinatul chimic „Karl Marx“ vei găsi pe manipulatorii izotopilor radio- 
activi experimentînd, controlînd cu trasorii și contoarele de particule radio- 
active, mersul fabricației carbidului, a sodei caustice, a bicromatului de 
potasiu. 

În diferite uzine vei găsi instalații proiectate de ingineri romîni, construite 
de tehnicieni și muncitori din țară, pentru prelucrarea metanului și altor 
avuții ale subsolului nostru,—între altele în vederea producţiei de îngrășă- 
minte agricole. Din gaz metan, acid cianhidric pentru rolanul de la Săvi- 
meet). 

Priveşti o hartă a țării. În Moldova — la Iași, Bicaz, Piatra Neamţ — la 
Brăila, pe malul mării la Palas-Constanța, în Muntenia și Transilvania, în 
Banat și Oltenia, se înalță coșurile uzinelor chimice în care se înfăptuieşte 
marea operă a chimizării. Dar toate aceste înfäptuiri sînt abia, începutul 
transformărilor pe care le vom trăi în domeniul industriei noastre chimice. 
Sarea, ţiţeiul, gazul metan, calcarul, minereurile de tot felul asigură baza 
de materii prime pentru industria chimică. Deşeuri agricole, deşeuri ale pro- 
duselor alimentare, stuful din Delta Dunării devin surse materiale ale pro- 
ducției. 

Cercetarea celor mai bune mijloace de chimizare a materiilor prime, a agricul- 
turii, a industriei nechimice preocupă pe savanții noștri mai vârstnici și 
mai tineri. Lucrările oamenilor de ştiinţă an demonstrat posibilitatea de a 
prelucra gazele de sondă și cele de cracare produse de industria petrolului, 
în cauciuc sintetic, în solvenţi, în fire cum sînt capronul și nailonul, în sub- 
stanțe care ucid insectele vătămătoare. 

O industrie chimică în plin avînt, înzestrată cu tehnica cea mai modernă, 
un învățămînt superior și tehnic în continuă dezvoltare, laboratoare de cer 
cetare bine utilate, integrarea tuturor cercetărilor fundamentale și aplicative 
într-un plan unic, orientarea sigură dată de partid muncii științifice spre 
obiectivele esențiale ale progresului ştiinţific, tehnic şi economic, entuzias- 
mul și orizontul larg al oamenilor de știință și tehnicienilor însuflețiți de 
ideile partidului, — iată cîteva din condițiile mulțumită cărora cercetarea 
ştiințitică, devenită o forță nemijlocită de producție, dă roade tot mai îm- 
belșugate. 

Succesele țării noastre pe tărîmul chimici sînt totodată o dovadă grăitoare 
a rodniciei relațiilor economice de tip nou statornicite între țările socialiste, 
a eficienței ajutorului frățese pe care ni-l acordă Uniunea Sovietică pe tărîm 
ştiinţific și tehnic. În colective mixte, prin participare reciprocă la sesi- 
uni de comunicări științifice, precum și prin fluxul viu al documentării, 
cercetătorii chimiști ai uzinelor și institutelor noastre, alături de cercetătorii 
sovietici și ai celorlalte țări prietene, contribuie la progresul general al 
chimiei. 

După cum se știe, țările socialiste au luat de comun acord măsuri pen- 
tru a ridica pe o treaptă mai înaltă colaborarea lor economică și tehnico- 
ştiinţifică pe baza adîncirii și lărgirii diviziunii internaționale socialiste 
a muncii, a cooperării și specializării. Aceste măsuri vor da neîndoios 
roade bogate și în domeniul chimiei. 

Cercetătorii din trecut nu cunoșteau bucuria înfăptuirii, pe care o dă apli- 
carea rapidă a rezultatelor în producție. Un singur exemplu ar fi de ajuns. 
Chimiștii au cercetat stuful, au determinat substanțele ce se pot obține din 
stuf, au găsit condiţiile în care se poate prelucra stuful, producîndu-se celu- 
loză, hîrtie etc. În trecut, toate acestea ar fi rămas înmormîntate în do- 
sare, peste care s-ar fi așternut praful anilor. Azi, tractoare special con- 
struite calcă atent pămînturile mobile ale deltei, combine speciale seceră și 
leagă tulpinile de stuf, iar Combinatul chimic pentru prelucrarea stufului 
produce hîrtie, celuloză, furfurol. 

E doar un exemplu, dar se pot da zeci de asemenea exemple în petrochimie, 
în industria coloranților, a cauciucului, a medicamentelor. 

Cercetători tineri, unii din ei specializați în U.R.S.S. și în alte țări, mînuiese 
aparatele cele mai noi ca principiu de funcționare, ca tehnică constructivă, 
ca performanță. Nici un cercetător din trecut n-ar fi putut spera să lucreze în 
țară cu utilajul de vîrf al epocii. 

Planurile institutelor și centrelor chimice ale Academiei, cuprinsul revis- 
telor Academiei, politehnicilor și facultăților, ale ASIT-ului, îţi dau imaginea 
ritmului viu al cercetării, care corespunde dezvoltării economiei noastre. 
În fața ochilor noștri se înalță imaginea viitorului apropiat el chimiei din 
patria noastră. 





























Din gazele obținute de la coxificarea cărbunilor, din produsele de distilare 
a țițeiului, din apă și aer, din sare, din lemn și frunze, din nisip se vor pro- 
duce în cantități mult mai mari decit astăzi, în cantități care vor satisface 
toate cerințele oamenilor muncii, mase plastice, fibre și cauciuc sintetic, 
uleiuri, coloranți în nuanțe mai vii și mai strălucitoare decît ale curcubeului, 
medicamente împotriva celor mai crunte boli. 

Mobile, îmbrăcăminte, obiecte de sport și de artă, aparate, mașini, vehicule 
aeriene și de apă se vor confecționa din materialele produse de industria 
chimică sau prelucrate chimic în alte industrii. 

Uzinele chimice vor produce milioane și milioane de metri de țesături fine. 
Se vor fabrica tot mai multe îngrășăminte pentru ogoarele patriei, înmul- 
țindu-se și pe această cale rodul ogoarelor; se vor crea noi mijloace chimice 
de luptă împotriva dăunătorilor și buruienilor. Avioanele vor presăra ogoa- 
rele cu substanțe care ucid buruienile, înlocuind astfel plivitul cu mîna. 
Se vor produce noi mijloace pentru conservarea alimentelor și se vor fabrica 
alimente gustoase și ieftine din materiile prime agricole pe care le produce 
Lora noastră. 

În mine, în industria metalurgică, în industria textilă, în viața de toate 
zilele, pretutindeni va fi prezentă chimia. 

Iar casele noastre vor căpăta un aspect mai îmbietor, îmbrăcămintea şi încăl- 
țămintea noastră vor da străzilor orașelor un aspect sărbătoresc ` copiii 
noștri vor descifra ca pe un alfabet simplu formulele chimice care astăzi par 
complicate și de neînțeles. 

Cuceririle chimiei vor face întregul nostru mediu de viață tot mai plăcut, 
mai plin de culoare, mai potrivit cu cerințele și gusturile noastre, al căror 
nivel va crește de asemenea necontenit. 


* 

Am străbătut în paginile acestei cărți cîteva momente din istoria chimiei. 
Ele alcătuiesc un fragment din istoria generală a cunoaşterii, prin desăvâr- 
şirea și folosirea căreia omenirea izbutește să treacă din imperiul necesității 
oarbe în lumea libertății reale. 
Abia în condițiile create de revoluția socialistă, rezultatele cercetărilor 
ştiinţifice se integrează direct în patrimoniul popoarelor. 

nsușită, dezvoltată şi mînuită de constructorii societății eliberate de exploa- 
tare, chimia — în ansamblul tuturor științelor despre natură și societate — 
contribuie la îmbogățirea și înfrumusețarea vieții omenești. 

